
NKOÁKTÓ ak kekelákázlllág általl látkáói 


ELŐSZÓ 


A középkor történetéről magyar szerzőtől utoljára 1936-ban jelent meg össze- 
foglaló munka egykori kedves tanárom, Váczy Péter tollából. Ezzel a kötettel 
tisztelegni szeretnék az ő emléke, valamint másik két egykori mesterem, Deér 
József és Hajnal István emléke előtt. Ők szerettették meg velem a középkort é és 
vezettek be csodálatos világába. E könyvnek több száz társszerzője volt: az elmúlt 
15 évben tanítványaim a pécsi Janus Pannonius Tudományegyetemen; a nekik 
tartott előadásokon, a velük végzett szemináriumi munka és a velük folytatott 
beszélgetések során formálódott ki az európai középkornak az a képe, amely 
-— közös munkánk eredményeként - ebben a könyvben az olvasó elé tárul, 
Köszönet illeti egykori tanítványaimat, most kollégáimat és munkatársaimat, 
Nagy Mariannt és Sashalmi Endrét, valamint Bagi Dánielt és Radó Bálintot a 
kötet megszületése körüli bábáskodásukért. Végül, de nem utolsósorban 
megköszönöm Potencsik Erikának és Rácz Árpádnak az igen gondos é és alapos 
szerkesztői és szövegellenőrző munkát, amellyel Hóróltáls a szerző hiányosságait, 
korrigálták figyelmetlenségeit. 


Budapest, 2000. január 1. 
Katus László 

BEVEZETÉS 


A középkor elnevezés a 15. századi itáliai humanistáktól származik. Először Gio- 
vanni Andrea dei Bussi pápai könyvtáros használta 1469-ben, , media tempestas" 
formában. A 16. század elején már gyakran találkozunk a media aetas, media 
tempore, media antiguitas kifejezésekkel, majd a 17. században megjelent a me- 
dium aevum elnevezés is. A humanisták számára a Nyugatrómai Birodalom bu- 
kása és saját koruk közötti ezer év a sötétség. (tenebrae), a kulturális hanyatlás ko- 
ra volt, egyfajta sajnálatos közjáték a kulturális virágzás két nagy korszaka kö- 
zött. Figyelembe kell azonban vennünk, hogy ők elsősorban filológusok voltak, 
akik az írott latin nyelv színvonala alapján ítélték meg az előző korokat, s a 
klasszikus latinhoz képest a középkor latinságát barbárnak minősítették. A. , kö- 
zépkor" minden szempontból negatív minősítést csak a felvilágosodás idején, a 
18. században kapott. Ekkor vált divatossá a , sötét középkor" elnevezés. A 19. 
század elején azután gyökeresen megváltozott a helyzet: a romantika a középko- 
rért lelkesedett, abban vélte megtalálni álmai korszakát. 

A 17. század végén alakult ki a világtörténet hármas korszakbeosztása ókorra, 
középkorra és újkorra. E korszakolás Cristoph Cellarius hallei professzor világ- 
története nyomán vált általánosan elfogadottá. Cellarius az 1680-as években há- 
rom könyvben adta ki világtörténetét: a Historia antigua (1685) és a Historia no- 
va (1686) után 1688-ban látott napvilágot a középkor története: Historia medii 
aevi a temporibus Constantini Magni ad Constantinopolim a Turcis captam cím- 
mel. Ezzel mindjárt a középkor kronológiai határait is megadta: Nagy Konstan- 
tintól Konstantinápoly elestéig (1453). A 18. század végére azonban általánossá 
vált a 476-os és az 1492-es korszakhatár. Az utóbbit napjainkig a történészek 
többsége elfogadja, bár akadnak, akik inkább a reformációt (1517) tekintik a kö- 
zépkor végének, sőt újabban egyesek egészen a 16. század közepéig elmennek, 
amikor Európában már minden téren mutatkoznak a nagy felfedezések és a re- 
formáció következményei. Ami a középkor kezdetét illeti, 476-ot ma már a szak- 
emberek nem tekintik igazi korszakhatárnak, hiszen akkor nem történt semmi lé- 
nyeges, a Nyugatrómai Császárság formális megszűnését a kortársak szinte észre 
sem vették. Ha egyetlen évszámhoz akarjuk kötni az új korszak kezdetét, akkor 
sokkal inkább szóba jöhetnek egyéb dátumok: Diocletianus trónra lépése (284), 
a keresztény vallásgyakorlatot engedélyező türelmi rendelet (313), Konstantiná- 
poly alapítása (330), a kereszténység kizárólagos államvallássá emelése (380), a 
Római Birodalom végleges kettéválása egy keleti és egy nyugati császárságra 
(395), a népvándorlás kezdetét jelző évszámok (375, 378, 406), esetleg 410, ami- 

kor a gótok — a kortársak nagy megdöbbenésére — elfoglalták és kirabolták Ró- 
végrehajtó I. Justinianus császár halálát (565) vagy Nagy Szent Gergely pápa 
megválasztását (590) tekintik az ókori civilizáció végének. Mindenesetre az utób- 
bi évtizedekben a jelentős középkortörténeti összefoglalások túlnyomó többsége 
a 4. századot már a középkor részeként tárgyalja. I 

Akadtak jeles medievisták, főleg gazdaságtörténészek, akik szerint a népván- 
dorlás és a Nyugatrómai Birodalom összeomlása nem hozott gyökeres változást 
a gazdasági életben. , A kora középkori gazdaság a késő ókori gazdaság közvet- 
len és egyenes folytatása, minden tekintetben abboz csatlakozik" - írta Alfons 
Dopsch bécsi professzor. Hasonló véleményen volt a jeles belga történész, Henri 
Pirenne is, aki Mobamed és Nagy Károly című könyvében azt az álláspontját fej- 
ti ki, miszerint a nagy korszakváltás, az ókorból a középkorba való átmenet a 
Mohamed halála és Nagy Károly császárrá koronázása közötti időszakban, azaz 
a 7-8. században ment végbe. Könyve végén így foglalja össze tézisét, amely im- 
már több mint fél évszázada tartó nagy nemzetközi vitát váltott ki a korszakkal 
foglalkozó történészek körében: , A germán népvándorlás nem vetett véget az an- 
tik világ földközi-tengeri egységének, sem annak, amit a római kultúrában lénye- 
gesnek tekinthetünk, úgy ahogy az még az 5. században megmaradt. [...] 600-ban 
a világ képe minőségileg nem különbözött attól, amilyen 400-ban volt. Az ókori 
hagyománnyal való szakítást az iszlám gyors és váratlan előretörése eredményez- 
te. Ez azzal a következménnyel járt, hogy a Nyugat véglegesen elszakadt a Kelet- 
től, s ezzel véget ért a mediterrán egység [...] A történeti élet tengelye a Földközi- 
tengerről észak felé helyeződött át." 

Diocletianustól és Nagy Konstantintól Nagy Károlyig terjed tehát azoknak a ki- 
emelkedő személyiségeknek a sora, akiket szimbolikusan az utolsó ókori vagy az 
első középkori figurának tekinthetünk. Ebben a fél évezredes átmeneti időszak- 
ban hova is tegyük hát a középkor valódi kezdetét? Egy új civilizáció születése 
nemigen köthető egyetlen mégoly jelentős évszámhoz sem. A változás a történeti 
élet különböző területein nem egyszerre jelentkezik, nem egyforma ütemben megy 
végbe, Ezért célszerű egy olyan szélesebb idősávot megjelölni, amelyben minden 
fontos területen sűrűsödnek a változások. Így mára már általánosan elfogadottá 
vált az a nézet, hogy az ókor és a középkor közé indokolt közbeiktatni egy önál- 
ló, átmeneti jellegű korszakot, amelyet a nyugati történészek késő ókornak nevez- 
nek. Ennél azonban jobb és találóbb Váczy Péter névadása: antik középkor, mert 
jól kifejezi, hogy a civilizáció átalakulása, a középkor fogantatása a késő római 
birodalom politikai keretei között ment végbe. Ebben az átmeneti korszakban, 
amely a 3. századtól a 6. század végéig tartott, egymás mellett élt a régi és az új, 
az előbbi halványult, gyengült, az utóbbi erősödött; az ókori civilizáció elhalt, de 
öröksége lényeges alkotóelemként beépült a középkor új struktúráiba. 

Az európai történet e több mint ezeréves korszakát hagyományosan három al- 
periódusra szokták tagolni: korai, érett és késő középkorra (német: Früb-, Hocb-, 

Spütmittelalter). Az első cezúrát a legtöbben a 10-11. századra teszik, a másodj- 
kat általában 1300-ra, de újabban már sokan előrehozzák 1250-re. Ha az egyes 
alkorszakoknak olyan nevet akarunk adni, amely utal lényeges tartalmukra, 
akkor a mai történészek szinte egyöntetű véleménye szerint a késő középkor a 
válságok kora, amelyben már kirajzolódnak az újkori Európa jellemző vonásai. 
A középső periódus elnevezései jelzik, hogy ez a középkori európai civilizáció ki- 
teljesedése, virágkora: Európa ébredése, fellendülése, felemelkedése, expanziója. 

A.kora középkort illetően már inkább megoszlanak a vélemények. Van, aki a 
korszak kettős arculatát hangsúlyozza: az ókorból a középkorba való átmenetet. 
Mások inkább az újat, a jövőbe mutató tendenciákat emelik ki az , Európa szü- 
letése?, , Nyugat születése? címadással. A két szempont jól összeegyeztethető, ha 
a kora középkort két alperiódusra osztjuk. Az első a már említett , késő ókor" 
vagy — Váczy Péter szavaival — , antik középkor". A második alperiódusban már 
az új dominál: ekkor születik meg Nyugat-Európa, rajzolódnak ki az Occidens el- 
ső határai, formálódnak ki strukturális jellemvonásai. Határnak a két korszak 
között többnyire a 7. századot tekintik. 

Azok a humanisták, akik a 15. században az antik kultúra bukása és annak 
reneszánsza, újjászületése között eltelt mintegy ezer évet, amely az ő szemükben 
a barbárság és sötétség felesleges időszaka volt, középkornak, azaz , köztes kor- 
szaknak" nevezték el, aligha sejtették, hogy a 20. század történészei erre a kor- 
ra úgy tekintenek majd, mint amelyben a sajátos európai civilizáció megszüle- 
tett és felnövekedett. Ez az eredetileg semmitmondó, formális elnevezés napja- 
inkra olyan tartalmakkal telítődött, olyan egyedi történeti struktúrát jelöl, hogy 
tudományos igénnyel csak Európa, sőt csak Nyugat-Európa esetében beszélhe- 
tünk , középkorról?. Nyugat-Európa ebben az esetben nem földrajzi fogalom, 
hanem a történeti Occidens, amelynek területe a középkor folyamán fokozato- 
san bővülve, Lengyelország és Magyarország keleti, illetve déli határáig terjedt. 
A középkorban ment végbe az a sokoldalú fejlődés a társadalmi élet minden 
területén — a technikában, a gazdaságban, a társadalomszerveződésben, a poli- 
tikai intézményekben és a tudományban — amelynek eredményeképpen az új- 
korban Európa lett a világ vezető civilizációja, ő nyújtotta a világ többi része 
számára az átveendő gazdasági, társadalmi és politikai modelleket, civilizációs 
mintákat, az európai technika és tudomány vált az egész emberiség egyetemes 
tudományává és technikájává. 

Ranke óta közhelynek számít, hogy a középkori Európa kialakításában három té- 
nyező játszott meghatározó szerepet: az antik civilizáció öröksége, a keresztény 
vallás és egyház, valamint a barbár népek (gentes), illetve az általuk kialakított 
társadalmi-politikai szervezet. A kiváló lengyel történész, Oscar Halecki ezt leg- 
utóbb így fogalmazta meg, Európa millenniuma című könyvében: , Európa mint 
történelmi közösség két fő pillérre épült, a görög-római bumanizmusra és a ke- 
reszténységre. E kettő később is az európai tradíció és örökség két legfőbb össze- 
tevője maradt. Ez nem túlzott leegyszerűsítés, mert egyáltalán nem tagadja azok- 
nak az úgynevezett barbároknak a szerepét, akik mellesleg csak azután integrá- 
lódtak az európai közösségbe, hogy érintkezésbe kerültek a görög-római kultú- 
rával és felvették a kereszténységet." 

A 3. századtól a 6. századig tartó időszakot, amelyben végbement az ókorból a 


: középkorba való átmenet, az európai történetírás általában késő ókornak nevezi. 


Ezt az átmeneti kort egyik kiemelkedő francia kutatója, H. I. Marrou így jellem- 
zi: , A késő ókor nem csupán egy folyamatos fejlődés utolsó szakasza; ez már egy 
másfajta ókor, egy más civilizáció, amelyet meg kell tanulnunk a maga eredetisé- 
gében elismerni, önmagában megítélni, s nem a korábbi korok mércéje szerint. 
A történelem itt egy mutációt észlel, ha szabad ezt a szót a biológiától kölcsön- 
vennünk. Egy új szellem nyilvánul meg a legkülönbözőbb területeken, a legin- 
kább anyagi jellegű technikáktól és a mindennapi lét legkülsődlegesebb formáitól 
kezdve a kollektív mentalitás legbelső struktúráiig, addig az eszméig és eszmé- 
nyig, amelyet e kor emberei a világról és az életről kialakítottak." 

Váczy Péter az antik középkor elnevezést használja — s ezt azért tartjuk igen sze- 
rencsésnek, mert a szóban forgó átmeneti korszakot a legtöbb medievista ma már 
a középkor kezdetének tekinti -, de hangsúlyozza, hogy a középkor a késő római 
civilizáció méhében, a Római Birodalom politikai keretei között született meg. 
Váczy Péter így jellemzi ezt az időszakot: , A Földközi-tenger kultúrkörének irá- 
nyítása továbbra is római kézben maradt, mindezek ellenére a 3. század közepe a 
kultúra történetében mégis az ókor halálának és egy új kor jövetelének epochája. 
Aki a korszakok határát a politikai élet külszínén vonja meg, az bizonyára az 
ókori történelem zárókövének a Nyugatrómai Birodalom bukását fogja tekinte- 
ni. A valóságban azonban az antiknak középkorrá alakulása a 3. század közepé- 
re esik [...] A nagy Római Birodalom vérkeringése nem szakad meg a 3. század 

krízisében, hanem még két századon keresztül :római szellembens munkálkod- 
batott tovább. Ez nem jelent kevesebbet, mint azt, hogy az új világ megalapozá- 
sa és összeácsolása Rómának jutott osztályrészül. Római császárok, római ha- 
gyományok alapján, de már új szellemben egyengetik az utat a középkor felé, és 
római polgárok azok, akik először gondolkoznak és éreznek középkori ember 
módjára." 

A kora középkor (4-10. század) során ment végbe a nyugati civilizáció három 
fő alkotóelemének - az antik kultúrának és az azt hordozó romanizált népes- 
ségnek, a kereszténységnek, valamint a népvándorlás során itt letelepült bar- 
bároknak (germánok, szlávok, magyarok) -— az egybeolvadása egy teljesen új ci- 
vilizációs képletté. Ekkor alakultak ki a középkori struktúra fő elemei és intéz- 
ményei (földesuraság, hűbériség, egyházszervezet, szerzetesség, lovagság), elein- 
te a késő Római Birodalom, majd a barbár királyságok, elsősorban a frank 
állam keretei között. 

A kora középkor első alperiódusára, az antik középkorra (4-6. század) a Nyu- 
gatrómai Birodalom és az antik civilizáció felbomlását kísérő válságjelenségek 
nyomták rá bélyegüket: Nyugat viszonylagos elszegényedése és elnéptelenedése 
Kelethez képest, a városok hanyatlása, az áru- és pénzforgalom visszaesése. E vál- 
ságtünetek azonban nem homályosíthatják el e korszak igazán jelentős, a közép- 
kori Nyugat fejlődését megalapozó teljesítményeit, amelyek közül különösen ket- 
tőt kell kiemelnünk: a keresztény latin műveltség megszületését és a középkori 
gazdaság és társadalom egyik legfontosabb szervezeti keretének, a nagybirtok- 
nak, a földesuraságnak a kialakulását. 

Nyugat új kultúráját a kereszténység alkotta meg a bibliai kinyilatkoztatás és 
az antik örökség egybeötvözésével. A kereszténység ekkor alakította ki középko- 
ri arculatát, ekkor hozta létre egyházi szervezetét, s az egyetemes zsinatokon meg- 
fogalmazta a hit alapvető tételeit. A görög és latin egyházatyák munkássága nyo- 
mán az antik örökség szerves részévé vált a keresztény kultúrának, természetesen 
tartalmában megrostálva, kifejezési formáiban leegyszerűsítve, hogy a barbárok 
is elsajátíthassák. Az új keresztény kultúra ápolásában és terjesztésében kulcssze- 
repet játszott a szerzetesség intézménye, ezért a kora középkor kultúráját joggal 
nevezzük kolostori műveltségnek. Ami a földesuraságot, a középkori nagybirto- 
kot illeti, itt csak arra szeretnénk rámutatni, hogy ez az intézmény önmagában 
nem azonosítható a feudalizmussal. Ez csak akkor indokolt, midőn a 9. század- 
tól kezdve — a hűbérbirtok (feudum) révén - szorosan összekapcsolódik a közép- 
kori Nyugat másik alapintézményével, a hűbériséggel. Ekkor minden hűbérbirtok 
földesuraság, s az egész hűbéri rendszer a földesuraság szélesebb talapzatára épül. 
De Marc Bloch joggal hangsúlyozza, hogy a két fogalmat világosan meg kell kü- 
lönböztetni. , A földesuraság a 9. és a 13. század között a feudális társadalom lé- 
nyeges eleme, de önmagában véve annál régebbi volt és sokkal tovább élt." 

A 7. századra Nyugaton szinte teljesen eltűntek az antik struktúrák, és felbom- 
lott a germánok nemzetségi társadalma is. Maradványaik azonban szervesen be- 

épültek a születőben lévő új civilizációba. A trendvonalak hanyatló tendenciája is 
megállt. A népesség száma elérte a mélypontot, s lassan emelkedni kezdett. 
Georges Duby szerint ekkor vette kezdetét az európai gazdaság első fellendülése. 
A kultúra területén pedig a 8-9. században már Karoling-reneszánszról beszé- 
lünk. A növekedés egyelőre minden téren igen lassú volt, s csak a 10. század má- 
sodik felében vett nagyobb lendületet. 

A kora középkor második szakaszában, a 7. és a 10. század között születik meg 
Nyugat-Európa mint sajátos történeti képződmény, s ekkor körvonalazódnak az 
Occidens első határai. Ebben szerepe van a keleten és délen bekövetkező fejlemé- 
nyeknek is. A 7. század Kelet történetében jóval markánsabb cezúrát jelent, mint 
Nyugatéban. A Keletrómai Birodalom tovább él, de a túlélés ára gazdasági, tár- 
sadalmi és politikai szerkezetének alapos átalakítása (közép-bizánci korszak). 
A struktúraváltást az kényszeríti ki, hogy Bizánc keleti és balkáni végein megjele- 
nik két új , világ? , az iszlám és a szlávok világa, amelyek meghatározó befolyást 
gyakorolnak a Nyugat további fejlődésére is. Az iszlám térhódítása hosszú időre 
elvágja Nyugat-Európát Kelettől és a Földközi-tengertől. 

Az Occidens centruma, magterülete nem a Mediterráneum partvidékén, hanem 
Észak-Galliában, a Rajna és a Loire között alakul ki. Itt jön létre a kereszténység 
közvetítésével az antik civilizáció és a népvándorlásból született barbár társada- 
lom olyan kiegyensúlyozott szintézise, amely a legtermékenyebbnek bizonyul új 
megoldások kiérlelése, új struktúrák kialakítása terén. A középkori gazdasági, 
társadalmi és politikai intézmények itt fejlődnek ki legtisztább, legérettebb formá- 
jukban. E centrum köré építi Nagy Károly az Occidens első politikai és kulturá- 
lis szintézisét. Ettől délre (Dél Galliában, Hispániában és Itáliában) elevenebben 
él az antik-római örökség, észak és kelet felé (az egykori limesen túl), valamint a 
Brit-szigeteken viszont a germánok, kelták, szlávok és magyarok eredeti jellegze- 
tességei érvényesülnek erőteljesen. 

A kereszténység és vele a középkori kultúra a 7. században lépi át az egykori 
Római Birodalom határait. A Rajnán túli germán törzsek és az angolszászok 
megtérítésével, egyházszervezetük kiépítésével jelentős új területek kapcsolódnak 
be a nyugati keresztény kultúrába. A Karoling Birodalom államszervezete mar- 
kánsan kirajzolja az Occidens keleti határait az Elba mentén és Pannoniában. 
Nagy Károly kísérletet tesz arra is, hogy a nyugati keresztény civilizációt egysé- 
ges politikai keretbe foglalja. A kísérlet nem jár tartós sikerrel, de a Karoling ál- 
lamszervezés mintául szolgál a későbbi államok számára. Kultúrpolitikájával pe- 
dig megalapozza a középkori Európa műveltségét, a nyugati kereszténység szelle- 
mi egységét. 

Nagy Károly birodalma hosszú távon csak epizód, amely csupán átmenetileg tö- 
ri meg a korszak-egyik fő tendenciáját, a politikai dezintegrációt. A Nyugatrómai 
Birodalom után az utódállamok, a barbár királyságok is felbomlanak, s végül erre 
a sorsra jut a frank birodalom is. Ezt a folyamatot az állam , privatizációjának" is 
nevezbetjük. A parancsolás, tiltás és ítélkezés hatalma, a , bannum? kicsúszik a ki- 

rály kezéből, s a , területi fejedelmek" , vagyis a hercegek, grófok, majd az egyes föl- 
desurak és várurak , magántulajdonába" megy át. A Karoling Birodalom , privati- 
zációjában" nagy szerepe van az inváziók utolsó hullámának, az arabok, a vikin- 
gek és a magyarok támadásainak. A hatalomnak ezt a felaprózódását régebben , fe- 
udális anarchiának" neveztük, s történelmi balszerencseként könyveltük el. Ma 
azonban úgy látjuk, hogy mindez szükségszerű alkalmazkodás volt a korszak tech- 
nikai és kommunikációs viszonyaihoz, a külső támadások elleni hatékony védeke- 
zés konkrét lehetőségeihez. A politikai és az azt követő társadalmi dezintegráció 
mintegy előfeltétele volt az egyik legeredetibb nyugati fejlődésnek. A középkori mo- 
narchia ezekből a kisebb, emberibb léptékű, személyes kapcsolatokon alapuló po- 
litikai egységekből kiindulva, azok autonómiáját és szokásjogát a kialakuló na- 
gyobb keretekbe integrálva épül majd fel a következő fejlődési szakaszban. 

Ebben a bomlási folyamatban a földesuraság az egyetlen szilárd és tartós keret, 
a létbizonytalanság századaiban ekörül tömörül a társadalom. A szabad birtoko- 
sok vagy önként menekülnek védelme alá, vagy a kezébe került hatalmi eszközök 
segítségével kényszeríti őket függésbe. Mert a kisebb-nagyobb földesurak, akik a 
10. századtól már várurak is, magukhoz vonják az uralkodó összes hatalmi jogo- 
sítványát, a bannum teljességét, s a maguk területén gyakorolják annak minden 
funkcióját. A nagybirtok, a földesuraság ekkor válik komplex gazdasági, társa- 
dalmi, közigazgatási, bíráskodási, katonai, sőt egyházi-vallási szervezetté, vagyis 
egy kis önálló állammá a csak virtuálisan létező országban. A 11. századra az ag- 
rárnépesség nagyobb része már betagozódik a földesúri szervezetbe, de azért még 
sokfelé megmaradnak a szabad kisbirtok kisebb-nagyobb szigetei. 

A 8. században megjelenik, a 10-11. századra pedig a politikai kormányzat, 
a társadalomszerveződés és a katonáskodás uralkodó intézményévé válik a hű- 
bériség. A felbomló közhatalmat a személyes hűségen alapuló kapcsolatrend- 
szer váltja fel. A hűbériség kiemelkedése összefügg a hadviselés átalakulásával 
és a nyugati társadalomban kialakuló új munkamegosztással. A katonáskodás 
és a termelőmunka elválik egymástól: a fegyverforgatás hivatásos harcosok, a 
lovagok feladata lesz, ennek fejében eltartja őket a függő helyzetbe kerülő pa- 
rasztság, amely viszont mentesül a katonáskodás terhei alól. Általánossá válik 
a társadalom három funkcionális rendre — ordóra — való felosztása: az imádko- 
zók (oratores) rendje a klérus, a harcolók (pugnatores, bellatores) rendje a 1o- 
vagság, a dolgozók (laboratores) rendje pedig elsősorban a parasztság. A hűbé- 
riség összekacsolódik a földesúri szervezettel: a vazallus katonai szolgálata fe- 
jében földbirtokot (beneficium, feudum) kap, ahol nem a terület nagysága a 
fontos, hanem a telkek, illetve az azokon ülő jobbágycsaládok száma. A földes- 
úri birtokra mint alapstruktúrára épül a lovagi uralkodó osztály — a hűbérurak 
és vazallusok - hierarchizált, többszintű kapcsolatrendszere, a maga sajátos in- 
tézményeivel, szertartásaival és jogával. 

A hűbériséget Martel Károly a katonai szervezet, Nagy Károly pedig az állam- 
szervezet alapjává tette. Az állam , privatizációja" alatt voltaképpen azt értjük, 

hogy a közhatalom felbomlása során fokozatosan a hűbéri szervezet veszi át an- 
nak funkcióit. Ekkor beszélhetünk jogosan feudalizmusról, vagy inkább feudális 
társadalomról, feudális monarchiáról, hiszen e rendszer meghatározó eleme a feu- 
dum, a hűbérbirtok, amelyben összekapcsolódik a hűbéri és a földesúri szervezet. 
Ez a rendszer a 10-12. században válik uralkodóvá. De csak akkor igazán jogo- 
sult a feudalizmus elnevezés, ha e rendszer mindkét alapintézménye jelen van. A 
hűbériség a kora középkor utolsó századaiban alakul ki, de virágkorát a közép- 
kor középső szakaszában, a 11-12. században éli, a 13. században pedig — a föl- 
desúri szervezettel együtt — átalakul, felbomlik. 


I. AZ ANTIK ÖRÖKSÉG 
1. A Római Birodalom válsága és konszolidációja 


A Római Birodalom a 3. században történetének legsúlyosabb válságát élte át. 
Ebben külső és belső tényezők egyaránt szerepet játszottak. Keleten a parthusok 
uralmát felváltó iráni Szasszanida-dinasztia agresszív fellépése jelentett veszélyt. 
Nyugaton a frankok és az alemannok a Rajna menti limest áttörve feldúlták Gal- 
liát, s Hispániába és Észak-Itáliába is betörtek. A gepidák és a gótok pedig Dá- 
ciába és a Balkán-félszigetre nyomultak be. De még ennél is súlyosabb volt a bel- 
ső gazdasági és politikai válság. 235 és 284 között a légiók kényük-kedvük sze- 
rint emeltek trónra és taszítottak le onnan császárokat. Ez alatt az 50 év alatt 20 
császára volt a birodalomnak, s ezek közül csak kettő halt természetes halált. De 
hosszabb távon sem jobb a mérleg: a Marcus Aureliustól Nagy Konstantinig el- 
telt 125 év során 47 császárt , fogyasztott" a birodalom, átlagos uralkodási ide- 
jük nem érte el a 3 évet. 

A 3. század utolsó negyedében sikerült ugyan úrrá lenni a válságon, s némi te- 
rületi veszteségekkel (Dácia és az Agri Decumates kiürítése) a limest is helyreállí- 
tották, de a konszolidációért nagy árat kellett fizetnie a késő római társadalom- 
nak. Diocletianus (284-305) és I. (Nagy) Konstantin (306-37) gyökeresen átszer- 
vezték a birodalom egész közigazgatását, államapparátusát és társadalmát. 
A 4-5. század késő római állama már nem a régi res publica többé. Sokkal inkább 
hasonlít egy keleti despotikus államra vagy a középkori Bizáncra, sőt, a 20. szá- 
zadi totalitárius rendszerekre, mint 1-2. századi elődjére. Augustus és utódai 
principatusa átalakult dominatusszá, az istencsászárok abszolutisztikus, bürokra- 
tikus katonaállamává. A császár korlátlan úr, sőt isten: , dominus et deus", s min- 
den ami személyéhez kapcsolódik, , szent" (a palota sacrum palatium, az uralko- 
dó hálószobája sacrum cubiculum, a császári tanács consílium sacrum, majd 
később consistorium sacrum). A császárnak és az údvarnak ezt a természetfelet- 
ti, isteni jellegét fejezte ki a keletről, a perzsáktól átvett szertartásrend, amelyben. 

a császár személyét különleges hódolat (adoratio, görögül proszkünészisz, a 
proszküneó - leborulva imádni, arcra borulni valaki előtt igéből) illette meg. 

Diocletianus - a külső támadásokkal szembeni védelem érdekében szükséges 
decentralizáció jegyében - gyökeresen átszervezte a birodalom kormányzati rend- 
szerét. Maximianust maga mellé vette társcsászárnak, s rábízta a nyugati provin- 
ciák kormányzását, míg ő maga a keleti területeket tartotta meg. A két császár 
(augustus) egy-egy alcsászárt (caesar) vett maga mellé helyettesként, utódlási jog- 
gal. Így jött létre a négyes hatalom, a tetrarchia rendszere. A négy császár egy-egy 
praefeciurát kormányzott: Orienset maga Diocletianus, Nicomedia székhellyel, 
Maximianus pedig Italiát (hozzá tartozott Africa is), Mediolanumból (Milano). 
A keleti caesar, Galerius Illyricum ura volt (székhelye Sirmium), míg a nyugati 
caesar, Constantius Gallia braefecturát igazgatta (ide tartozott Britannia és His- 
Pania is), székhelye Augusta Treverorum (Tier) volt. A praefecturák dioecesisek- 
re oszlottak, azok pedig provinciákra. A dioecesis élén a vicarius állt; a provin- 
ciákban elkülönült egymástól a polgári és a katonai igazgatás, az előbbit a prae- 
ses, proconsul vagy consularis címet viselő helytartó, az utóbbit a dux gyakorol- 
ta. 4 praefectura — 12 dioecesis - 101 provincia: ez volt a birodalom közigazga- 
tási szerkezete a 3. század vége óta. Az új beosztással megszűnt mind Italia, mind 
Róma különleges státusa. Róma nem volt főváros, császári székhely többé, ha- 
nem fokozatosan átalakult vallási, egyházi központtá, ahol csak a senatus őrizte 
és ápolta még az ősi római hagyományokat és kultúrát a 6. század közepéig. 

Mind a négy császárnak külön udvartartása, központi kormányzati apparátusa 
volt, s a tartományi vezetők mellett is tekintélyes hivatali apparátus (officium) 
épült ki, élén a magister officiorummal, Az új rendszer egyik legszembetűnőbb je- 
lensége a bürokrácia hatalmasra növekedése. A tisztviselők szigorúan fegyelme- 
zett, hierarchizált testületet alkottak, ranglétrával s az ezen elfoglalt pozíciónak 
megfelelő fizetéssel és címekkel. A városok önkormányzatát felszámolták, gazdál- 
kodásukat, pénzügyeiket állami tisztviselők ellenőrizték. Átszervezték és létszá- 
mában jelentősen megnövelték a hadsereget is. A létszám a 3. század végén elér- 
te a 400 ezret, a 4. században pedig meghaladta a félmilliót. A hadsereg három 
csoportra tagolódott: a határ menti provinciákban állomásoztak a helyi lakosság- 
ból toborzott, s a 4-5. században egyre inkább germánokból álló tripenses vagy 
limitanei elnevezésű határőr légiók. A négy császár székhelyén és azok környékén 
helyezkedtek el a nagyobb harci értékű és szükség szerint bárhol bevethető comi- 
tatenses, vagyis a császárok katonai kísérete (comitatus). A harmadik csoportot 
az uralkodók személyes védelmét ellátó testőrség (protectores domestici, később 
schola) alkotta, 

A felduzzadt államapparátus és a nagy létszámú hadsereg költségeinek fedezé- 
sére új adókat vezettek be, Ezek közül legfontosabb az ún. iugatio-capitatio volt, 
amelyet a földtulajdonosokra vetettek ki. Az adókivetés alapja egyfelől a föld, 
másfelől a munkaerő, az előbbinek adóegysége a iugum, az utóbbié a caput. 
A iugumot a föld nagysága és minősége, valamint a termények alapján határoz- 

ták meg, ugyanez volt a helyzet a caput esetében is, ahol nemcsak az emberi és ál- 
lati munkaerő száma, hanem munkavégzőképessége is számításba jött. Szíriában 
például S iugerum (kb. 1,3 ha, 1 iugerum - 2523 ny) szőlő vagy a minőségtől füg- 
gően 20, 40, esetleg 60 iugerum (5, 10, illetve 15 ha) szántó tett ki egy iugumot. 
Egy birtok esetében a iugumok és caputok számát összeadták, s így kapták meg 
az adóegységek mennyiségét. Hogy egy adóegység után mennyit kell fizetni, azt 
évről-évre és taetományonként külön császári rendelet írta elő. Az adót termény- 
ben és pénzben fizették. Az adóegységek számát 15 évenként állapították meg (ir- 
dictio). A 4. században ehhez újabb adónemek járultak: a senatori rangú nagybir- 
tokosok aranyban fizetendő földadója, a városi decuriók, a kereskedők és a kéz- 
művesek 5 évenként fizetendő adója. Az állam mindenbe beavatkozott, mindent 
szabályozott. Diocletianus rendeletileg maximálta az árakat és a béreket, de az 
inflációnak is véget akart vetni, s igyekezett stabil pénzt teremteni. Az arany- és 
ezüstpénz mellett a mindennapi életben a bronz denarius játszott fontos szerepet, 
a béreket és az árakat is ebben állapították meg. 

Minden erőforrást mozgósítottak a birodalom túlélése érdekében. Nem elé- 
gedtek meg az egyre több és nagyobb adóval, hanem kiépítették a kényszerű 
közmunkák (munus, munera; munera sordida: fizikai munkák, munera ordina- 
ria: szervező, irányító munkák, elsősorban a városokban a decuriók ellenszol- 
gáltatás nélküli kötelezettségei) és a beszolgáltatások (annona) rendszerét. Az 
állami terheket túlnyomórészt a társadalom jogilag szabad, de nem kiváltságos, 
közvetlen termelőmunkát végző rétegei viselték. Hogy ezek ne bújhassanak ki 
a rájuk nehezedő terhek és szolgáltatások alól, egyre több csoportjukat kötöt- 
ték lakóhelyükhöz és foglalkozásukhoz. A kézműveseket kötelező collegiumok- 
ba szervezték, ezekből nem léphettek ki, nem költözhettek más városba. Szá- 
mos iparágban a fiúnak is apja mesterségét kellett folytatnia. Hasonló volt a 
helyzet a katonák esetében is: a veteranusok erre alkalmas fiai kötelesek voltak 
katonai szolgálatot vállalni. 

Nagy Konstantin 332-ben megtiltotta és büntette a colonusok önkényes elköl- 
tözését és idegen colonus befogadását. , A szökésre gondoló colonusokat rabszol- 
gamódra vasra kell verni, hogy a szabadokhoz méltó munkát Ta colonusok jogi- 
lag szabadok voltak] rabszolgai elítéltetésüknek megfelelően legyenek kénytele- 
nek elvégezni." A rendelet értelmezése kimondja a rendszer társadalompolitiká- 
jának alapelvét: , Az pedig, aki nem akar az lenni, mint aminek született, szolga- 
sorba taszíttassék!" (, Oui noluit esse guod natus est, in servitium redigatur.") 
Ugyanakkor Nagy Konstantin a rabszolgák sorsát enyhítő törvényeket is hozott, 
például megtiltotta a rabszolgacsaládok szétszakítását. Hasonlóan bántak a váro- 
si középosztállyal, a városokat vezető curiák tagjaival, a curialisokkal vagy decu- 
riókkal is: sem más városba vagy faluba költözéssel, sem katonai szolgálat, sőt 
colonusi állapot vállalásával, de még remeteségbe vonulással sem szabadulhattak 
azoktól a terhektől, amelyekkel városuknak tartoztak. Az ő kötelességük volt 
— saját költségükön - a város ellátása élelemmel és ivóvízzel, az utak és fürdők 

karbantartása, a közrend fenntartása, ünnepségek, játékok rendezése, ráadásul az 
ő feladatukká tették az adók behajtását és a katonai sorozást is, s mindezekért sa- 
ját vagyonukkal feleltek. Aki a decurio censushoz előírt minimális vagyonnal ren- 
delkezett (pl. 25 iugerum, azaz 6,3 ha földbirtokkal), annak vállalnia kellett a. de- 
curio státussal járó terheket, sőt, státusa öröklődött: fia is decurio lett. Városu- 
kat csak helytartói engedéllyel hagyhatták el, s ha 5 évnél tovább voltak távol, va- 
gyonukat a kincstár elkobozta. 

A 4. századi , totális" állam egy kasztszerűen megmerevedett társadalmat 
akart kialakítani, amelyben mindenki beleszületik társadalmi csoportjába, stá- 
tusába, s az abból való kiemelkedés, kitörés elvileg lehetetlen. Ez volt a legna- 
gyobb ára annak, hogy a Római Birodalom keleten túlélte a népvándorlás vi- 
harait, s nyugaton is másfél évszázaddal meghosszabbíthatta létét. De miköz- 
ben a rendszer a társadalmat teljesen gúzsba kötötte és az állam szolgálatába 
kényszerítette, a hadseregben és az államapparátusban egyesek lehetőséget ta- 
láltak arra, hogy alacsony sorból a legmagasabb pozíciókba emelkedjenek: írás- 
tudatlan parasztokból, felszabadított rabszolgákból, germán kalandorokból 
császárok, főparancsnokok, főtisztviselők lehettek. 


2. A keresztény császárság 


305-ben a két augustus, Diocletianus és Maximianus önként lemondott a hata- 
lomról, s helyükbe a két caesar, Galerius és Constantius lépett. Constantius azon- 
ban 306-ban meghalt, s helyét Severusnak, a Diocletianus által kinevezett nyuga- 
ti caesarnak kellett volna elfoglalnia. A britanniai és galliai légiók azonban Cons- 
tantiusnak a húszas évei elején járó fiát, Konstantint (Constantinus) kiáltották ki 
császárrá. Erre Maximianus fia, Maxentius is császárrá. kiáltatta ki magát Rómá- 
ban. A trónkövetelők között kirobbant polgárháborúban végül is Konstantin 
312-ben legyőzte Maxentiust, keleten pedig Galerius császár 311-ben bekövetke- 
zett halála után Licinius szerezte meg a hatalmat. A két győztes 313-ban Medio- 
lanumban találkozott, s kölcsönösen elismerték egymást augustusnak. A béke 
nem tartott sokáig: ismételt fegyveres összecsapások után 324-ben Konstantin 
végleg felülkerekedett, s ezzel megszerezte a birodalom feletti egyeduralmat. 
Diocletianus és Galerius a kereszténység kiirtásával vélte elérhetőnek a biroda- 
lom belső békéjét és megerősítését, s 303-ban megindították a legvéresebb keresz- 
tényüldözést, amely egy évtizedig tartott. Főleg keleten volt különösen kegyetlen 
az üldözés, nyugaton Constantius, majd Konstantin csak látszatintézkedéseket 
hozott, s egyetlen keresztényt sem küldtek halálba. Az üldözés eredménytelensé- 
gét először a keleti augustus, Galerius ismerte fel, s halála előtt, 311-ben türelmi 
rendeletet adott ki. Ebben elmondja, hogy a keresztények oktalanul elhagyták 
őseik vallását, s amikor rá akarta őket kényszeríteni, hogy térjenek vissza őseik 
hagyományához, akkor sokan vállalták a halálbüntetést is. A császár, látva, hogy 

,igen sokan kitartanak elbatározásuk mellett", megbocsát nekik, s megengedi, 
hogy , legyenek keresztények és tömörülhessenek gyülekezetekbe". Cserében azt 
kívánja, hogy imádkozzanak istenükhöz a császár üdvösségéért és a közösségért, 
,bogy az állam mindenfelől épségben maradjon, ők pedig biztonságban élhesse- 
nek otthonaikban". 

Konstantin már az üldözések idején jóindulatot tanúsított a kereszténység iránt. 
Midőn Maxentius legyőzése után a keleti császárral, Liciniussal 313-ban Medio- 
lanumban találkozott, közösen rendeletet adtak ki, amelyben a keresztényeknek 
és mindenkinek megengedik, ,bogy szabadon azt a vallást kövessék, amelyiket 
akarják - hogy akármilyen istenség van az égi székbelyen, hozzánk és minden 
alattvalónkboz kegyes és jóindulatú lebessen". Visszavonják az üldözési rendele- 
teket, s elrendelik, hogy , bárki, aki a keresztények vallásának előírásait óbajtja 
követni, most szabadon és nyíltan, minden zaklatástól és háborgatástól mentesen 
követbesse". Ezt a jogot más vallások követői számára is biztosítják. Elrendelik 
továbbá, hogy a keresztényeknek adják vissza elvett és más célra használt gyüle- 
kezési helyeiket. 

Konstantin tehát a dominatus rendszerét összekapcsolta a keresztény vallással, 
s Diocletianus és Galerius üldözési politikájával szakítva, éppen a kereszténység- 
re alapozva kívánta konszolidálni a birodalmat. Gondolkodásától nem volt ide- 
gen a monoteizmus, hiszen fiatalkorában a Nap-kultusz (a Legyőzhetetlen Nap - 
Sol Invictus) és az Apollon-kultusz híve volt, s ezeket nem nehéz összeegyeztetni 
egyfajta felületesen értelmezett kereszténységgel. A türelmi rendeletben és egyéb 
dokumentumaiban ismételten hivatkozik a , Legfőbb Istenségre" (Summa Divini- 
tas), akinek jóindulatát és kegyét el akarja nyerni, aki őt minden vállalkozásában 
támogatja és segíti, s , akinek vallását szabad elhatározásból kötelezőnek ismer- 
jük el". Nem derül ki egyértelműen, hogy a keresztények Istenét érti-e alatta, vagy 
a Napistent; valószínűleg ő maga sem tudta ezt eldönteni, hiszen nagyon sokáig 
tervezte egy szinkretisztikus Héliosz-Krisztus-kultusz bevezetését, s Konstantiná- 
poly főterén Héliosz monumentális szobrát állíttatta fel. Ilyen ambivalens lépése 
volt 321-ben a vasárnapi munkaszünet bevezetése is: a vasárnap Jézus feltámadá- 
sának a napja, de egyúttal a Nap napja (dies Solis) is. Vannak nyilatkozatai 
— igaz, hogy keresztény főpapokhoz írta őket - amelyekben a kereszténységről 
mint igaz vallásról (vera religio) ír, a pogányságot pedig néhol babonának (super- 
stitio) minősíti. A hagyomány szerint csak halálos ágyán vette fel a keresztséget, 
de a keresztényeket uralkodása alatt egyre több kedvezményben, kiváltságban 
részesítette. Környezetében, tanácsadói közt voltak keresztény főpapok, mint 
Kaisareiai Eusebius vagy Ossius (Hosius) córdobai püspök. Uralkodása második 
felében intézkedéseket tett a pogány kultuszok visszaszorítására: korlátozta a ba- 
ruspexek tevékenységét, több pogány filozófust kivégeztetett, a pogány templo- 
mok kincseit elkoboztatta, az arany istenszobrokat beolvasztatta. 

Korabeli keresztény források szerint a 312-ben a Róma melletti Milvius hídnál 
vívott ütközet előtt Konstantinnak látomása volt, s ez bírta rá a keresztények tá- 

mogatására. Lactantius (De mortibus persecutorum) szerint a csata előtti éjsza- 
kán álmában, Eusebius ( Vita Constantini) szerint a csata előtt az égen jelent meg 
a kereszt vagy a Krisztus-monogram (XP, a görög Kbrisztosz első két betűje). 
A Krisztus-monogram 315-től pénzein is feltűnt, 324-ben pedig hadijelvényként 
a császári zászlót is ez díszítette (labarum). Konstantin nem tekintette magát is- 
tennek, mint elődei, A császárság és a hatalom , szent? jellege azonban továbbra 
is megmaradt: a császár közvetlenül Istentől kapta hatalmát, birodalma mintegy 
az égi birodalom földi képmása, a császár Isten , barátja és kegyeltje". A kora kö- 
zépkori felfogás szerint nem a pápa, hanem a császár (később a királyok is) a , vi- 
carius Dei", Isten földi helytartója, s mint ilyen a birodalmi egyház feje is. 

A kereszténység támogatása és az egyházzal való szövetség elsősorban Kons- 
tantin politikai céljait szolgálta, mert úgy látta, hogy segítségére lehetnek a biro- 
dalom egységesítésében és központosításában. A kormányzásban a császár a csá- 
szári tanácsra (consistorium sacrum) támaszkodott, amelyben részt vettek a köz- 
ponti kormányszervek vezetői s a császár mindazon munkatársai, akiket a comes 
címmel tüntetett ki. A központi apparátus legfőbb vezetője, a magister officio- 
rum nemcsak az udvar életét irányította, hanem a külügyek intézése és a tarto- 
mányi közigazgatás felügyelete is az ő feladata volt. A birodalom 3 praefecturá- 
ra oszlott, élükön a praefectus praetoriók a császár teljhatalmú helyettesei vol- 
tak, A hadsereg élén 3 főparancsnok állt: a magister peditum a gyalogság, a ma- 
gister eguitum a lovasság, a comes domesticorum pedig a testőrség parancsnoka 
volt. Időnként egy-egy hadvezér a magister utriusgue militiae címet viselte, vagy- 
is a gyalogság és a lovasság egyaránt az ő parancsnoksága alá tartozott. A had- 
sereget perzsa mintára páncélos-lovas alakulatokkal egészítették ki. Konstantin 
alatt kezdett nagyobb méreteket ölteni a hadseregben a germánok jelenléte, nem- 
csak közkatonaként, hanem a parancsnokok között is. Gazdasági téren legjelen- 
tősebb újítása az aranysolidus bevezetése volt (egy solidus 448 gr aranyat tar- 
talmazott), amely igen értékállónak bizonyult a középkor évszázadai során. 
Alighogy megszerezte az egyeduralmat 324-ben, máris megkezdte egy új főváros 
építését a Boszporusz északi partján, a régi Büzantion helyén. A 330-ban felava- 
tott város a császárról kapta a nevét: Constantinopolis (Konstantinápoly), s Ró- 
mával minden tekintetben azonos kiváltságokban részesült, senatusa a rómaival 
azonos jogkörrel bírt. 

Nagy Konstantin 337-ben bekövetkezett halála után fiai felosztották egymás 
között a birodalmat: II. Konstantin (337-40), és Constans (337-50) kapta Nyu- 
gatot, míg Kelet II. Constantiusnak (337-61) jutott. Az utóbbi halála után uno- 
kaöccse, Iulianus (361-63) került trónra, aki megpróbálta a pogány vallást újjá- 
éleszteni — ezért az apostata (hitehagyott) melléknevet kapta -, de nem sok ered- 
ménnyel, mert 363-ban a perzsák elleni hadjáratban életét vesztette. 364-ben a 
pannoniai származású I. Valentinianust (363-75) választották császárrá, aki a ke- 
leti tartományok kormányzását öccsére, Valensre (364-78) bízta. Iulianus és Va- 
lentinianus sikerrel védelmezték a rajnai limest a barbárokkal szemben, míg Va- 

lens császár elesett a Balkánra benyomuló vizigótokkal Hadrianopolisnál vívott 
ütközetben. Utóda, Theodosius (379-95) megkezdte a barbár népek foederati- 
ként való letelepítését a határtartományokban. 

A keresztény Római Császárság belpolitikájában Nagy Konstantin óta egyre 
nagyobb szerepet játszottak a keresztény egyház belső viszályai, szakadásai. Afri- 
kában a donatisták okoztak problémát, majd a 320-as évektől kezdve az arianiz- 
mus körüli viták fajultak a szemben álló pártok közötti elkeseredett küzdelemmé. 
Nagy Konstantin száműzte Ariust, fiai viszont inkább az arianizmusnak kedvez- 
tek. A hatalom beavatkozott különböző vallási nézetek, dogmatikai megfogalma- 
zások közötti küzdelembe: törvények, császári rendeletek születtek vallási kér- 
désekben, napirenden volt a császári udvar nézeteit el nem fogadó püspökök 
száműzetésbe küldése. Az arianus kérdés a század végére elcsendesült. Ebben nem 
kis része volt Theodosius császárnak, aki 380-ban edictumban parancsolta meg, 
hogy , mindenki abban a vallásban éljen, amelyet a hagyomány szerint Szent Pé- 
ter apostol adott át Róma népének", s azt a hitvallást vallja, s amelyet Damasus 
bápa és Péter, Alexandria püspöke is helyesnek tart. Tehát: mindenkinek hinnie 
kell, az apostoli hitvallás és az evangéliumi tanítás értelmében, az Atyának, Fiú- 
nak és Szentléleknek egységesen isteni voltát, egyenrangú méltóságát és szent hár- 
masságát". Akik ezt a hitvallást követik, azok a , katolikus keresztények" nevét 
viselhetik. Az eretnekek gyülekezetei nem nevezhetik magukat egyháznak (eccle- 
sig), s kilátásba helyezi megbüntetésüket. Az ezt követő rendeletek súlyos bünte- 
tés terhe alatt megtiltották a pogány áldozatokat. Ezzel a kereszténység vált a 
birodalom kizárólagos és kötelező vallásává. Theodosiust, aki nyugati társcsászá- 
rai, Gratianus és II. Valentinianus halála után egy ideig ismét az egységes biroda- 
lom ura volt, 395-ben két fia követte: nyugaton Honorius (395-423), keleten pe- 
dig Arcadius (395—408) lett a császár. Ezzel véglegessé vált a Római Birodalom 
kettéválása egy nyugati és egy keleti birodalomra. 


3. A Nyugatrómai Birodalom végnapjai 


A végleges kettéválás után eltérően alakult a keleti és a nyugati birodalom sorsa. 
A Keletrómai Birodalom Arcadius és fia, II. Theodosius (408-50) idején — a jeles 
francia bizantinológus, Louis Bréhier szavaival élve — , felöltötte jellegzetes arcu- 
latát, amelyet egész történelme során visel majd: hagyományaiban római, kultú- 
rájában görög, kormányzati módszereiben pedig keleti, amely utóbbiak gyakran 
túlzott szerepet biztosítottak az államban az uralkodó személyes környezetének, 
cubiculuma eunucbjainak, a császárnőknek és a bercegnőknek, akik állandóan 
egymással versengtek a batalomért". Itt folytatódtak még szenvedélyesebben az 
előző században elkezdődött dogmatikai viták, s a nagyvárosok (Antiochia, Ale- 
xandria, Konstantinápoly) pátriárkáinak hatalmi harcai, amelyek az 5. század- 
ban már nyílt egyházszakadáshoz vezettek (a nesztoriánus és a monofizita kopt 

egyházak kialakulása Egyiptomban és a keleti tartományokban). A birodalom 
egységét azonban a trónkövetelők között ismételten fellángoló polgárháborúk el- 
lenére is sikerült megőrizni. Megállították a hadsereg elbarbárosodási folyamatát, 
bár egyes germán és alán származású parancsnokok időnként meghatározó sze- 
repet játszottak a politikában is. A Keletrómai Birodalom az 5. században túlélte 
a germánok és hunok támadásait, meg tudta akadályozni azt, hogy barbár népek 
telepedjenek meg a területén, s a 6. században megerősödve kísérletet tehetett az 
elveszett nyugati területek visszaszerzésére, az ,orbis romanus? restaurációjára, a 
Római Birodalom helyreállítására. Bár ez a kísérlet nem járt tartós eredménnyel, 
mégis elmondhatjuk, hogy a Római Birodalom keleten élt tovább struktúrájában, 
intézményeiben, szellemében és az emberek tudatában is. Bizánc polgárai még 
több mint ezer éven át , rómaiaknak" érezték és nevezték magukat, az állam 
egyik hivatalos neve , Romania? volt, az uralkodóé a , rómaiak császára", s mint 
ilyen, elvben az egész egykori birodalom uralkodójának tekintette magát a Nyu- 
gatrómai Birodalom megszűnése után is. 

A végleges kettéválás után is maradtak még kapcsolatok a két birodalom kö- 
zött: mindkét birodalomfél hivatalos nyelve a latin lett, s a 438-ban II. Theodo- 
sius keleti császár által kibocsátott Codex Theodosianust, az első hivatalos római 
törvénygyűjteményt, amely összegyűjtötte a Nagy Konstantin óta kiadott császá- 
ri rendeleteket és elvi jelentőségű jogi döntéseket, mindkét birodalomfélben ünne- 
pélyesen közzétették, mindkettőben meghatározta a további jogfejlődést és tör- 
vényhozást. A kodifikációt, az összegyűjtést az tette szükségessé, hogy az új, ab- 
szolutisztikus hatalom a törvények és rendeletek tömegével próbálta szabályozni 
a társadalom mindennapi életét és a mindenható állam szolgálatát. 

Nyugaton már az 5. század elején kezdetét vette a birodalom összeomlása. 
A keleti és a nyugati gótok betörtek Itáliába, s az utóbbiak 410-ben Rómát is el- 
foglalták és kirabolták. 406 utolsó napján a vandálok, alánok, szvébek, majd a 
burgundok átkeltek a Rajnán, és elárasztották Galliát, Hispániát, s Észak-A fri- 
kát. Britanniát és Pannoniát a rómaiak kiürítették. A császári udvar 402-ben Me- 
diolanumból a jobban védhető Ravennába költözött át. Honorius császár kény- 
telen volt nővérét, Galla Placidiát Athaulf vizigót királyhoz nőül adni. Sem Ho- 
norius, sem unokaöccse, Galla Placidia fia, III. Valentinianus (425-55) nem volt 
képes a birodalom felbomlását megállítani. 

A nyugati birodalom egyes tartományaiban germán népcsoportok telepedtek le: 
a burgundok és a vizigótok Galliában — ahová északról megindult a frankok be- 
települése is -, az alánok és szvébek Hispaniában, a vandálok Afrikában. A bete- 
lepülők formálisan Róma szövetségesei (foederati) voltak, s elismerték a császár 
legfőbb szuverenitását, de lényegében önálló királyságokat hoztak létre római te- 
rületeken, amelyek felett a ravennai udvar már semmiféle tényleges hatalmat, el- 
lenőrzést nem gyakorolt. A vandálok már formálisan sem tekintették magukat a 
birodalom alattvalóinak, s végül is mindkét császár kénytelen volt elismerni tel- 
jes önállóságukat. 

A tényleges hatalmat a katonai parancsnokok gyakorolták, s ők kísérelték meg 
a barbárokat feltartóztatni, illetve a birodalomba beilleszteni. Az 5. század elején 
a vandál származású Stilicho Itáliát megvédte, de a rajnai áttörést nem tudta meg- 
akadályozni, s 408-ban udvari összeesküvés áldozata lett. A század közepén 
Aétius lett a magister utriusgue militiae, s neki a 430-as években hun segítséggel 
sikerült Galliában stabilizálni a római uralmat. Elfogadta a kialakult helyzetet, el- 
ismerte a Galliába és Hispániába betelepült germánok szövetséges státusát, s az ő 
támogatásukkal 451-ben a hunok támadását is sikerült visszavernie. II. Valenti- 
nianus azonban 454-ben megölette Aétiust, ,az utolsó rómait"; a következő év- 
ben viszont Aétius hívei a császárt gyilkolták meg. 

A birodalom nyugaton ekkor már ténylegesen csak Itáliára és a szomszédos 
északi tartományokra korlátozódott. Az új főparancsnok, a germán Ricimer 
tetszése szerint emelt a trónra császárokat, majd maga távolította el őket. 474- 
ben Orestes főparancsnok (Attila egykori titkára) saját fiát, a kiskorú Romu- 
lust nevezte ki császárrá. A csaknem kizárólag barbárokból álló itáliai hadsereg 
parancsnoka, a szkir származású Odoaker (Odovacar) azonban nem fogadta el 
az új helyzetet, s 476-ban katonáival Itália királyává (rex Italiae) kiáltatta ki 
magát. Orestest elfogta és kivégeztette, az utolsó császárt, Romulust pedig ha- 
zaküldte vidéki birtokára. A nyugati császári jelvényeket elküldte Konstantiná- 
polyba Zénon császárhoz. Ezzel megszűnt a Nyugatrómai Birodalom. Amint az 
egykorú krónikás, Marcellinus Comes írta: , Ezzel az Augustulusszal [császár- 
kávalj a római nép nyugati birodalma elveszett." (., Hesperium Romanae gentis 
imperium cum hoc Augustulo periit.") 


4. A késő római társadalom 


A 3. századi válságból egy mélyen megrendült, alapjaiban megváltozott római 
társadalom lábalt ki" — írja a korszak jeles kutatója, Alföldy Géza. Míg a késő ró- 
mai politikai intézmények, uralmi formák keleten, Bizáncban éltek, fejlődtek to- 
vább, addig nyugaton a gazdaságban és a társadalomban a 3-5. században vég- 
bement átalakulás a középkori viszonyokba és struktúrákba való átmenetet ala- 
pozta meg. . 

A változás egyik legszembetűnőbb jelensége a demográfiai válság, a népesség 
csökkenése, amely már a 2. század végén megindult. Ebben a birodalmat Afrika 
felől megtámadó pestisjárvány mellett szerepet játszottak a lakosságot a népván- 
dorlás során ért megpróbáltatások, valamint a tudatos születéskorlátozás is. Nyu- 
gaton a források tartós munkaerőhiányról tudósítanak: a korábban művelés alatt 
álló, felszántott földek (ager) jelentős része megműveletlenül, elhagyottan, parla- 
gon hevert (agri deserti), azaz erdős, bozótos, füves, gyomos saltusszá vált. Az el- 
néptelenedéssel párhuzamosan megfigyelhető Nyugat viszonylagos elszegényedé- 
se Kelettel szemben. A termelés visszaesése azt eredményezte, hogy Nyugat keres- 

kedelmi és fizetési mérlege egyre passzívabb lett Kelettel szemben, s a jó arany- 
pénz egyre növekvő tömegben áramlott Keletre. 

Nyugat elnéptelenedésének és elszegényedésének egyik jellegzetes tünete a váro- 
si élet és a városi gazdaság hanyatlása, a városok összezsugorodása, a kézműipa- 
ri és kereskedelmi tevékenység visszaesése. Midőn a 3. században a barbárok a li- 
mest áttörve végigpusztították Galliát, Hispániát, sőt Itáliába is betörtek, a la- 
kosság az addig nyílt városokat fallal vette körül. Ezek a falak igen szűk területet 
fogtak körbe, amelyen a városok korábbi lakosságának csak egy kis része élhe- 
tett, A viszonylagos béke helyreálltával a falakon kívül ismét visszatért az élet, a 
népesség száma megnövekedett, majd az 5. századi népvándorlás nyomán a leg- 
több város népessége végérvényesen a korábbinak a töredékére csökkent. A váro- 
sok nem tűntek el, a legtöbb római város tovább élt, de lakossága jelentősen meg- 
csappant, a gazdasági élet súlypontja vidékre, a nagybirtokosok villáiba helyező- 
dött át. A kereskedelmi forgalom és az ipari tevékenység sem szűnt meg, de a ko- 
rábbihoz képest jelentősen visszaesett. A 6. századra a nyugati városok (civitasok) 
egyházi központtá, püspöki székhellyé lettek. 

A városok összezsugorodott méreteire következtethetünk abból, hogy mekkora 
volt a 3. században épült falak által védett terület. Rómának Aurelianus által a 
270-es években épített falai 19 km hosszúságúak és 1230 hektár területet zárnak 
körül. Ezzel szemben Verona falai mindössze 900 m hosszúak, Párizsban pedig 
az 1300 méternyi fallal körülvett terület mindössze 8 hektár. Bordeaux 31, Orlé- 
ans 25, Strasbourg 19 hektárral viszonylag nagy városnak számított, ezzel szem- 
ben Tours falakon belüli területe csak 6 ha volt. Rómán kívül a legnagyobb vá- 
rosok a Rajna mentén találhatók, ahová a késő császárkorban az ipari centrumok 
áthelyeződtek, s ahol a nyugati császárok is tartózkodtak: a nyugati császári szék- 
hely szerepét nemegyszer betöltő Trier falai 285 hektárt fogtak körül, Mainzban 
120 hektár, Kölnben 96 hektár volt a védett terület. 

Claudius Rutilius költő a 4. században végigutazott Itálián, s benyomásait így 
összegezte: ,példákon felismerbetjük, hogy a városok megbalhatnak." (,, Cerni- 
mus exemplis oppida posse mori.") Egy másik korabeli szerző , a félig rommá lett 
városok holttesteiről" ( ,semirutarum urbium cadavera") ír. Ammianus Marcelli- 
nusnál olvassuk, hogy midőn I. Valentinianus császár 375-ben Pannoniába jött, 
Carnuntum , lakatlan és elhanyagolt" (.,desertum guidem nunc et sgualens") 
volt. Nemcsak a városokat, hanem a falvakat is fallal! vették körül, megerődítet- 
ték. Szent Jeromos a Bibliában szereplő, falu jelentésű görög kómé szót minde- 
nütt castellumnak fordítja, ami fallal körülvett települést jelent. 

A késő római korban már leglényegesebb jellegzetességeivel kialakul a közép- 
kor egyik alapvető intézménye, a nagybirtok, a földesuraság. Ez különbözik a 
rabszolgasereggel nagyüzemi módon művelt ókori latifundiumtól. A késő római 
és a középkori nagybirtok lényegében kisüzemek együttese, amelyet kisüzemi 
módszerekkel művelnek. A birtokot az egyre inkább csökkenő számú rabszolgák 
mellett jogilag szabad állapotú kisbérlők, a colonusok művelik, s a rabszolgákat 

is egyre növekvő számban ültetik telekre (servi casati). A colonuscsalád egy gaz- 
dasági egységet birtokol, amely háztelekből és szántóból áll, s használhatja a le- 
gelőket, erdőket, vizeket, valamint a különböző földesúri berendezéseket (malom, 
kemence, szőlő- és olajprés stb.). A ház, a megművelt föld és a használati jogok 
együttesét nevezik a korabeli források colonicának vagy sorsnak. A használati jog 
fejében a colonus szerződésben megállapított bérleti díjat, járadékot fizet a birto- 
kosnak, pénzben és/vagy terményben. A terményszolgáltatás elég jelentős: a ter- 
més egyharmada vagy a fele. Ha ehhez hozzávesszük az állami adót, akkor azt 
mondhatjuk, hogy a colonusnak saját használatára kedvező esetben termésének 
a fele, de elég gyakran csak egyharmada vagy egynegyede maradt meg. A munka- 
járadék, a robot viszont nem túl nagy: általában évente 6 nap. Azért ilyen csekély, 
mert a nagybirtokos a saját kezelésében tartott földeket rabszolgákkal (mancipia) 
művelteti, a colonusok robotja ezt csak kiegészíti. 

Ez a nagybirtok (fundus, praedium) és a colonatus már a 2. században megje- 
lent, de igazán jelentős mértékben a 4-5. században terjedt el. A közbiztonság 
hiánya, az állami adó- és egyéb terhek, az eladósodás a szabad kisparasztok egy- 
re nagyobb tömegét késztette arra, hogy egy-egy nagybirtokos védelme, patroci- 
niuma alá helyezkedjék. Számos esetben egész falvak (vicus) húzódtak egy-egy 
nagybirtokos, magas rangú főtisztviselő vagy katonatiszt patrociniuma alá, A bir- 
tokos védelmet nyújtott mind a rablóbandák és barbárok ellen, mind az állami 
adószedőkkel és egyéb tisztviselőkkel szemben, kifizette a colonus adóhátralékát, 
adókedvezményeket szerzett számára, vagy kölcsönt nyújtott neki. Cserében a co- 
lonus birtoka a nagyúr tulajdonába ment át, aki visszaadta neki használatra, kü- 
lönféle szolgáltatásokkal terhelve. a colonus számos esetben nagyobb terjedelmű 
birtokot kapott használatra, mint amekkorát felajánlott az úrnak. Ennek az ügy- 
letnek a jogi formája, a precarium is kialakult már a késő római korban. Ezáltal 
a colonus egyfajta birtokjogot (possesio) nyert a telekre, amely felett a birtokos 
rendelkezett tulajdonjoggal (proprietas, dominium). Olyan szabadok is kérhettek 
colonicát, akiknek semmi földjük nem volt. A colonus telke örökölhető volt, s 
nem lehetett tőle megfosztani. A colonus jogilag szabad volt ugyan, de valójában 
egyre inkább elvesztette szabadságát. Nagy Konstantin 332-ben megtiltotta, hogy 
elhagyja ura birtokát, ezzel a colonus , röghöz kötötté" (glebae adscriptus) vált; 
a nagybirtokos büntető hatalommal is rendelkezett felette, s fia is csak colonus le- 
hetett. A telek elidegenítése esetén a colonus is az új tulajdonoshoz került, de an- 
nak be kellett tartania az eredeti bérleti szerződést. A colonusnak lehetett magán- 
vagyona (peculium), de azzal is csak az úr engedélyével rendelkezhetett, s házas- 
társat is csak saját társadalmi köréből választhatott. A colonusok valóságos hely- 
zetét jól jellemzi Iustinianus Codexe: , Jóllehet állapotukra nézve szabadoknak 
látszanak, mégis szolgái annak a földnek, abol születtek." (,, Licet condicione vi- 
deantur ingenui, servi tamen terrge ipsius cui nati sunt aestimentur.") A nagybir- 
tokon tehát egyre inkább elmosódott a különbség a jogilag szabad colonus és a 
telekre ültetett rabszolga (servus casatus) között. Mindkettő egyaránt az úr potes- 

tasa, teljhatalma alá tartozott. A szabadság elvesztése, az egyre erősebb gazdasá- 
gi és személyi függés fejében viszont védelmet, lét- és anyagi biztonságot nyújtott 
számára a nagybirtok. Í 

A késő római nagybirtok — elsősorban Nyugaton -— fokozatosan egyfajta ál- 
lammá vált az államban. A legtöbb birtokot kivették a helyi közigazgatás ha- 
tásköre alól, s némelyiknek sikerült adómentességet (immunitas) is szereznie. 
A birtokos bíráskodási joghatóságot szerzett colonusai felett, s embereiből ma- 
gánbadsereget (bucellarii) szervezett. Ezek a magánhadseregek az 5. század zűr- 
zavaros viszonyai között egyre inkább átvették az összeomló államhatalomtól 
a közrend fenntartását, alattvalóik életének és vagyonának védelmét. A nyuga- 
ti nagybirtokosok főleg a senatori rend tagjai közül kerültek ki, akik különö- 
sen Galliában alakítottak ki hatalmas birtokkomplexumokat, s a városokból 
kiköltöztek megerődített, magánhadseregükkel védett birtokközpontjaikba 
(villa). Az 5. században a nagybirtokok egyre inkább a maguk szervezetébe in- 
tegrálták a gazdasági tevékenység egészét: ipari műhelyeket rendeztek be, s ma- 
guk kereskedtek terményeikkel. A korabeli mezőgazdasági szakíró, Palladius 
azt ajánlotta a nagybirtokok tulajdonosainak, hogy rendezkedjenek be vala- 
mennyi szükségletük saját erőből történő kielégítésére, s a birtokon élő embe- 
rekkel végeztessék el a szükséges ipari munkákat is, 

A 4. században egy új társadalmi tagolódás körvonalai kezdtek kirajzolódni. Az 
egyik oldalon a kiváltságos, hatalmi helyzetben lévő csoportok (bonestiores): a 
nagybirtokos senatorok, az állami tisztviselők és a keresztény papság; a másik ol- 
dalon pedig a dolgozók, az egységes, függő helyzetben lévő tömeggé nivellálódó 
alsóbb rétegek (humiliores): a mezőgazdasági munkát végző parasztok, colonu- 
sok és rabszolgák, valamint a kézművesek, azaz a plebs rustica és a plebs urbana. 
A rabszolgák helyzete javult, számuk is erősen csökkent. A korabeli források 
számos — némely esetben tömeges — felszabadításról adnak hírt. Szent Melania 
gazdag római hölgy egyszerre 8000 rabszolgát szabadított fel birtokain. A nagy- 
birtokon élő rabszolgák egy része házat és telket kapott, ahol a colonusokhoz ha- 
sonlóan önállóan gazdálkodott. A szabad és rabszolga közötti jogi megkülönböz- 
tetés megmaradt, de a gyakorlatban elvesztette jelentőségét. A rabszolgamunka 
helyét azonban nem a szabad munka foglalta el (bár szabad parasztok és kézmű- 
vesek is maradtak, s bérmunkásokat is alkalmaztak). Vidéken és a városban 
egyaránt az örökletes rendekbe, testületekbe kényszerített, jogilag szabad, de az 
államtól vagy a hatalmasoktól függő dolgozók munkakényszere vált uralkodóvá. 

A két szélső csoport között fokozatosan eltűnt, felmorzsolódott az a tehetős vá- 
rosi középréteg, amely a korábbi századokban a provinciák és civitasok közéleté- 
nek hordozója, a közintézmények fenntartója volt: a curiales, vagyis a városok 
vezetését ellátó testület, a curia tagjai, a decuriók. Ez a tehetős, középbirtokos ré- 
teg a 4-5. században elszegényedett, tönkrement a rárótt közterhek és az anyagi 
felelősség következtében, jelentős részük elmenekült a városból falura, katonának 
vagy papnak ment, esetleg remetének, s nem egy közülük inkább colonusi állapo- 

tot vállalt valamely nagybirtokos patrociniurma alatt. Libanios írja a 4. század vé- 
gén, hogy a szíriai Antiochiában korábban 600, vagy akár kétszer annyi curialis 
volt, most pedig 60-at sem lehet összeszedni. 

A társadalmi hierarchia csúcsán a senatori rend állt, a senatus tagjai és egyéb 
főtisztviselők. Nagy Konstantin idején a római és a konstantinápolyi senatusnak 
egyaránt 2000 tagja volt. A senatorok elvesztették korábbi politikai és katonai 
vezető szerepüket, de hatalmas birtokaikon egy újfajta magánhatalmat építettek 
ki. A közvetlen termelőmunkát végző társadalom jelentős része — nemcsak a föld- 
művelők, hanem a kézművesek is — gazdasági és személyi függésbe került tőlük, 
betagozódott hatalmi szervezetükbe. Ezt a hatalmat át tudták menteni a Nyugat- 
római Birodalom összeomlása utáni időkre, s erre alapozva a barbár királyságok- 
ban is megőrizték arisztokrata státusukat. 

Miközben az 5. század elején a senatori rend tagjai birtokaikról évente 
1500-4000 font arany jövedelmet tudtak behajtani, a társadalom túlnyomó 
többsége fokozódó szegénységben, sőt nyomorban, a létminimum határán élt. 
Lactantius írja a 4. század elején: , Oly mértékben kezdte fölülmúlni a fizetést hú- 
zók száma az adófizetőkét, hogy a mértéktelen adók következtében a parasztok 
odabagyták földjeiket, mivel felélték már összes erőforrásaikat, s így a művelt te- 
rületek vadonná változtak." A növekvő társadalmi feszültségek néhol nyílt elége- 
detlenségben, ellenállási mozgalmakban robbantak ki. Galliában és Hispániában 
a 3. és 5. század között újra és újra fellángolt a bagaudák mozgalma; ezek lénye- 
gében szabad parasztokból, szökött colonusokból és rabszolgákból verbuváló- 
dott rablóbandák voltak, amelyekkel a reguláris katonaság sem tudott véglegesen 
leszámolni. Az elégedetlenség azonban leginkább abban a folyamatban nyilvánult 
meg, amelyet Alföldy Géza , a római társadalomnak saját államrendszerétől való 
elidegenedése"-ként határoz meg. A saját bürokratikus és hatalmi apparátusának 
fenntartása érdekében a társadalomra egyre elviselhetetlenebb terheket rakó s a 
társadalmi mozgást gúzsba kötő állam iránti közömbösség, majd ellenszenv és 
gyűlölet egyre fokozódott, s a társadalom valamennyi rétege ellenséget látott az 
állami intézményekben és közegekben. Ennek eredménye volt az, hogy igen sokan 
örömmel fogadták a barbárokat, és hozzájuk szöktek. 

Salvianus 5. századi galliai egyházi írónál (De gubernatione Dei) olvassuk erről 
a következőket: , Ami a gótok és vandálok életmódját illeti, mi az, amiben magun- 
kat elébük belyezhetnénk, vagy akár csak össze is hasonlíthatnánk velük? Hogy 
először az együttérzésről és a szeretetről szóljak, csaknem minden barbár, ki egy 
népbez, egy király alá tartozik, szereti, közel valamennyi római pedig üldözi egy- 
mást. I...) Ezenközben nyomorgatják a szegényeket, sanyargatják az özvegyeket, 
eltiporják az árvákat, annyira, bogy közülük sokan — és nem is szegény családból 
származók -, kik a szabad ember műveltségével rendelkeznek, az ellenséghez me- 
nekülnek, nebogy az általános üldözés közepette meghaljanak. Ugyanis a barbá- 
roknál keresik a római emberiességet, mert a rómaiak barbár embertelenségét el- 
viselni nem tudják. És ámbár azoktól, kikbez menekültek, életmódban is, nyelv- 


28 - AZ ANTIK ÖRÖKSÉG 


ben is különböznek, sőt, hogy úgy mondjam, a barbár testek és öltözékek bűzé- 
től is utálkoznak, mégis inkább elviselik a barbárok eltérő életformáját, mint a 
rómaiak kegyetlenkedő igazságtalanságát. Így tehát vagy a gótokhoz, vagy más 
bárhol uralkodó barbárokboz költöznek, és ezt meg nem bánják. Mert inkább 
akarnak a rabság színe alatt szabadon élni, mint szabadság színe alatt raboskod- 
ni. A római polgár nevezetet tehát, melyet egykor nem csupán nagyra becsültek, 
de drága pénzen vettek is, most elutasítják és futnak, menekszenek tőle, és nem- 
csak bitvány dolognak, de csaknem undorítónak tartják. És van-e nagyobb bi- 
zonysága a római gonoszságnak annál, hogy igen sokan a tisztes és nemes em- 
berek közül, kiknek a római állapot igen nagy fényt, ragyogást meg tisztességet 
jelentett, a római gonoszság kegyetlensége miatt nem akarnak többé rómaiak 
lenni? Így tehát azok is, akik nem menekedtek a barbárokboz, kénytelenek szin- 
tén barbárokká válni, miként a bispánok nagy része, a gallok nem kis része és 
végezetül mindazok, akiket a római gonoszság az egész római világban már 
nem-rómaiakká tett." A fentiekben leírt válságtünetek elsősorban a birodalom 
nyugati felére voltak jellemzők. Keleten kisebb mértékben csökkent a népesség. 
tovább virágzottak a nagyvárosok, élénk maradt az ipari és kereskedelmi tevé- 
kenység. Keleten nem alakultak ki oly hatalmas senatori nagybirtokok, mint 
Nyugaton, s nagyobb tömegben fennmaradt a szabad kisbirtokos parasztság. 


5. Az antik kultúra továbbadása 


A késő ókor fordulatot jelent a kultúra történetében is. Ismét Váczy Pétert idéz- 
zük: , A 3. század közepe táján beállott fordulat éles cezúrát von a Földközi-ten- 
ger kultúrájának történetében. A régi istenek és ideálok romokban hevernek. Új 
ember lép a történelem színpadára. Az új ember új világképet alkot magának, s a 
régi helyébe más értékeket emel. Természetesen az antik hagyományokból csak 
annyit vesz át, amennyit benne továbbra is értékelni tud." 

A római császárkor legjelentősebb teljesítménye, a későbbi európai kultúra 
szemszögéből nézve, a meghódított népek nyelvi és kulturális asszimilációja, ro- 
manizációja volt. Tegyük hozzá nyomban, hogy ez csak a nyugati provinciákra 
érvényes. Keleten - Görögországban, Kis-Ázsiában, Szíriában, Egyiptomban - a 
latin nyelv és kultúra a görögöt sehol sem tudta kiszorítani -, annak ellenére. 
hogy a Keletrómai Birodalom hivatalos nyelve egy ideig a latin maradt. A nyu- 
gati provinciák romanízációja az 5. század elejéig, a népvándorlás megindulásá- 
ig befejeződött. Itália, Hispánia, Gallia, Észak-Afrika és a dunai provinciák la- 
kossága nemcsak elsajátította a latin nyelvet, hanem a kétnyelvűség időszaka 
után ez vált mindennapi élete beszélt nyelvévé. Ezekben a provinciákban a ko- 
rábbi nyelvek eltűntek vagy csak a forgalomtól elzárt hegyvidékeken éltek to- 
vább (mint pl, a Pireneusokban a baszk). Kivételt képezett Britannia, ahol a ró- 
mai uralom nem tartott elég hosszú ideig ahhoz, hogy a latin uralma teljessé és 

kizárólagossá váljék, így ott a kelta nyelv is fennmaradt. Galliában a gall nye 
vet a 3. században magánjogi okiratokban még használták, s a 4. századból i 
maradtak fenn gall nyelvű feliratok. Az 5. századi feliratokban azonban a ga 
nyelvnek már semmi nyoma. 

Az a nyelv, amelyre a nyugati provinciák lakossága felcserélte saját ősi nyelvét, 
nem volt azonos a klasszikus latin irodalmi nyelvvel. Ezt a nyelvet a nyelvészek 
, vulgáris"? latinnak nevezik. A beszélt latin nyelv már a császárkor első százada: 
iban eltért a klasszikus irodalmi nyelvtől, s ez az eltérés még inkább fokozódo 
a 3. és 5. század között, midőn a provinciák lakossága, amely eredetileg más nye. 
vet beszélt, s a klasszikus irodalmi nyelvet, a hagyományos nyelvi normákat nem 
ismerte, elsajátította a latint. A vulgáris latinnak a késő ókorban különböző terü- 
leti változatai alakultak ki, aszerint, hogy az egyes provinciákban milyen nyelvi 
szubsztrátumra települt rá, átvéve annak egyes elemeit. Szent Jeromos jegyezte 
meg a 4. század végén, ,hogy maga a latinság is napról napra változik, mind vi- 
dékek szerint, mind időben" (,ipsa latinitas et regionibus guotidie mutatur et 
tempore"). A vulgáris latinnak az 5. századi Galliában beszélt változatát a nyel- 
vészek gallorománnak nevezik. A Nyugatrómai Birodalom felbomlása után a vul- 
gáris latinnak ezek a regionális változatai már önállóan fejlődtek tovább, s így 
jöttek létre az újlatin (román) nyelvek (olasz, francia, provanszál, spanyol, portu- 
gál, katalán, szárd, rétoromán, dalmát, román). 

A latin nyelv az első évezred végére a nyugati egyház liturgikus nyelvévé, a hi- 
vatalos okiratok nyelvévé, a klerikus értelmiség tanult, tudós nyelvévé vált, ame- 
lyet rendszeres oktatás keretében kellett elsajátítani. A latin nyelv és az általa hor- 
dozott műveltséganyag elsajátítására az az oktatási anyag szolgált, amely egy év- 
ezreden át az európai iskolázás alapját képezte: a hét szabad művészet (septem ar- 
tes liberales). Így nevezték a szabad emberhez egyedül méltónak tekintett szelle- 
mi, értelmiségi tevékenységek szabályait, módszereit, technikáit. Ezzel szemben a 
, szennyes mesterségek? (artes sordidae, de a középkorban inkább artes mecbani- 
cae-nek nevezték őket) a kézműves tevékenységek és a kereskedés voltak. A latin 
ars a görög tecbné fordítása, s , ismeretet, módszert, az alkotómunkában köve- 
tendő előírásokat értettek rajta. Az ars szükségszerűen egybefűzte mindazt, amit 
ma művészetnek, tudománynak vagy egyszerűen mesterségnek mondunk. T...] Az 
ars fogalma és vele a fegyelmezett, módszeres alkotás igénye volt talán a legjelen- 
tősebb darabja annak az örökségnek, ha tetszik útravalónak, amivel civilizációnk 
az antik világból évezredes középkori vándorútjára elindult" (Mezey László). 

Eredetileg 9 ars volt, de a késő római korra az orvostudomány (medicina) és az 
építészet (arcbitectura) kimaradt a sorból. A hét szabad művészet - azaz a frívium 
(grammatica, retorica, dialectica) és a guadrivium laritmetica, geometria, astro- 
nomia, musica) - anyagát korszakunk végén foglalták rendszerbe s hagyomá- 
nyozták a későbbi századokra. Az első ilyen összefoglalást az afrikai Martianus 
Capella készítette az 5. század első felében, allegorikus keretbe foglalva: Pbilolo- 
gia és Mercurius házasságáról és a hét szabad művészetről (De nuptiis Philologiae 

et Mercurii et de septem artibus liberalibus). A 6. század elején a római Boéthius 
(480-524) írt könyveket a szabad művészetek egyes tárgyairól, majd az ő műveit 
felhasználva barátja, M. Aurelius Cassiodorus (490 k.-585 k.) az általa alapított 
kolostor, a Vivarium szerzetesei számára foglalta össze a hét szabad művészet 
anyagát (De artibus et disciplinis liberalium artium). Nála a hét szabad művészet 
már szerves része a keresztény oktatásnak. A cél elsősorban a hibátlan latin be- 
széd és írás elsajátítása volt, s ehhez a latin írók szövegeinek olvasása nyújtott se- 
gítséget. Szent Ágoston már a 4. század végén megállapította, hogy a keresztény 
gondolkodás számára nélkülözhetetlen a hét szabad művészet ismerete, mert aki 
ezeket elsajátította, annak értelme alkalmassá válik az isteni igazságok megisme- 
résére. A hispániai Isidorus, Hispalis (Sevilla) érseke (560 k.-636) visszatért a ré- 
gi rendszerhez, mert az orvostudományt és az architecturát is a szabad művésze- 
tek közé sorolta. 

Az említett szerzők más téren is kiemelkedő szerepet játszottak az ókori kultú- 
ra ismeretanyagának továbbadásában. Boéthius görög filozófusokat fordított la- 
tinra, és kommentárokat, magyarázatokat írt hozzájuk. A középkor a 12. száza- 
dig az ő fordításai és kommentárjai révén ismerte Arisztotelész logikai műveit és 
a neoplatonista Porphüriosznak Arisztotelész Kategóriáihoz írt bevezetését 
(Eiszagógé), amely a dialektika oktatásának egyik fő kézikönyve, s az általános 
fogalmak (universale) problémájának felvetésével a középkor nagy filozófiai vitá- 
jának kezdeményezője volt. De nemcsak fordításai és kommentárjai termékenyí- 
tették meg a középkori gondolkodást, hanem a börtönben (az osztrogót Nagy 
Theoderich, akinek főtisztviselője volt, árulás vádjával börtönbe vetette és kivé- 
geztette) írt eredeti műve, A filozófia vigasztalása (De consolatione pbilosopbiae) 
is, amely a középkor egyik legolvasottabb könyve lett. . 

Bosthiushoz hasonlóan Nagy Theoderich szolgálatában állt a római senatori 
családból származó Cassiodorus is. Egyik feladata az uralkodói rendeletek írásba 
foglalása volt, s az általa elegáns latinsággal fogalmazott okiratok a későbbi hi- 
vatalos írásbeliség mintái lettek. Megírta a gótok történetét, de ez nem maradt 
ránk, csak Jordanes által készített kivonatát ismerjük. A gót uralom összeomlása 
után calabriai birtokán kolostort alapított Vivarium néven, s maga is itt töltötte 
élete második felét. A nyugati szerzetesek itt részesültek először rendszeres okta- 
tásban, tudományos képzésben, s ennek anyagát maga Cassiodorus állította össze 
(De institutione divinarum et saecularium litterarum), s ebben az antik örökség is 
helyet kapott. A kolostornak nagy könyvtára volt, amely egyaránt tartalmazta az 
antik és a keresztény írók munkáit, s a szerzetesek egyik fő feladatát a kéziratok 
pontos, hibátlan másolása képezte. Sevillai Isidorus fő műve az Origines vagy 
Etymologiae, amelyben 20 részre osztva, szómagyarázatok formájában (innen az 
Etimológiák cím) elmondja mindazokat a tudnivalókat, tudományos ismereteket, 
amelyeket régi szerzők munkáinak olvasása során összegyűjtött. Ez a hatalmas 
enciklopédikus mű közvetítette a középkor számára az ókor álta! felhalmozott is- 
meretanyagot. Népszerűségét jelzi, hogy mintegy ezer középkori kézirata ismere- 

tes. Számos egyéb írását is rendszeresen használták a kora középkori oktatásban. 
Ugyancsak a késő ókorban készült Donatus és Priscianus latin nyelvtana, amelye- 
ket Cassiodorus is ajánlott a grammatica tanulására. A középkori és kora újkori 
Európa ezekből a kézikönyvekből tanult latinul, 

A késő ókorban alakult ki az európai kultúra legfőbb hordozója, közvetítője: a 
könyv. Ekkor foglalta el az addig használt tekercs, a volumen helyét a codex. Ez 
nemcsak egyszerű technikai változást jelentett, hanem az olvasási szokások gyö- 
keres átalakulását: a codex-formátum lehetővé tette a magányos olvasást és azt, 
hogy az olvasó sokkal intimebb, bensőségesebb kapcsolatba kerüljön a szöveggel, 
mint a nehézkesen kezelhető tekercs esetében. 

A középkori Európára hagyományozott antik örökség fontos része a római 
jog, amelynek forrásait, a keresztény császárok rendeleteit először II. Theodosius 
keletrómai császár gyűjtette össze és adta ki 438-ban, értelmezésekkel (interpre- 
tatio) ellátva (Codex Theodosianus). A római jog végső kodifikációjára száz 
évvel később, 529 és 534 között került sor Konstantinápolyban I. Iustinianus 
császár rendeletére. A bizánci jogtudósok összegyűjtötték a fő jogforrásokat: a 
római császárok rendeleteit (Codex) - ezt később kiegészítették a legújabb ren- 
delkezésekkel (Novellae) -, valamint a 2. és 3. század jeles római jogtudósainak 
értekezéseit, jogértelmezéseit (Digestae vagy Pandectae), s elkészítették a római 
jog kézikönyvét, tankönyvszerű összefoglalását (Institutiones). Így állt össze a 
Codex Juris Civilis, amely az európai jogfejlődés egyik meghatározó eleme lett, 
különösen miután a 12. században újra felfedezték s a bolognai egyetemen taní- 
tani is kezdték. 

Gyökeres fordulat figyelhető meg az ókori művészetben a 3. századtól kezd- 
ve: az antik szépségideál átadja helyét egy új szellemiségnek, egyfajta transcen- 
dens esztétikának, a klasszikus római művészet realizmusát felváltja egy új spi- 
rituális művészet. Nemcsak a keresztényeknél, hanem a pogány alkotásokon is 
megfigyelhető ez a változás. , Az anyag kezelése és alakítása antik iskolára vall, 
ám a lélek és forma egyensúlya felbomlani látszik, hogy a lélek hegemóniájának 
adjon belyet. A szellem elhagyja a test börtönét, függetleníti magát tőle, szinte 
kiül az arcra. Maga a szellem válik a művészet igazi tárgyává. Az anyag formá- 
lását nem az élet és a természet szabályainak vetik alá, hanem az eszmék és fo- 
galmak érzékeltetésének szolgálatába állítják. Elhanyagolják az alakok és ese- 
mények tér- és időbeli természetes összefüggéseit, a plasztikus érzék visszafejlő- 
dik" (Váczy Péter). Az antik technika és formanyelv segítségével új tartalmakat, 
új szellemiséget fejeznek ki. Ugyanezt figyelhetjük meg az irodalomban is: az 
ókeresztény írók nemcsak a görög és latin nyelvet használják, hanem az ókori- 
tól gyökeresen eltérő tartalmak kifejtésére az antik filozófia és költészet kifeje- 
zési formáit alkalmazzák. 

Már a római császárság művészetében kialakult az az epikus, elbeszélő stílus, 
amely szinte filmszerűen mutatja be valamely cselekmény egymás után játszódó 
mozzanatait: azonos keretben, cezúra nélkül helyezi egymás mellé őket, miköz- 

ben a főhős ugyanazon alkotásban többszörösen jelen van különböző helyzetek- 
ben. Ez lesz a keresztény Nyugat jellegzetes stílusa, így mesélik el a középkori 
festményeken és domborműveken a vértanúk, a szentek életét, de így pereg le 
előttünk egy-egy hadjárat története Trajanus vagy Marcus Aurelius császár híres 
római oszlopain is. B j 

S végül, de nem utolsósorban az ókori civilizáció öröksége volt az az építészeti 
forma, amely a középkori Európa legfontosabb épületének, a keresztény temp- 
lomnak az alaptípusává vált: a bazilika (görög eredetű szó, jelentése: királyi 
csarnok). A római bazilikák eredetileg profán célt szolgáltak: kereskedelmi és bí- 
ráskodási csarnokok voltak, amelyek rendszerint a város főterén, a forumon áll- 
tak. Ezt vették át a keresztények a 4. században, és alakították templommá. A ba- 
zilika hosszanti elrendezésű épület, amelynek középtere (a főhajó) kiemelkedik a 
kétoldalt hozzá csatlakozó alacsonyabb oldalterek (mellékhajó) fölé. Az épület a 
főhajó falán, a mellékhajók tetőzete fölött nyíló ablaksorból kapja a megvilági- 
tást. A 4. századtól Rómában és a birodalom egyéb városaiban sorra épültek az 
ókeresztény bazilikák. 

Az antik kulturális örökség asszimilálásában, a kialakuló középkori kultúrába 
történő beépítésében oroszlánrészt vállalt a középkori Európa másik alkotóele- 
me, a kereszténység. Ehhez természetesen szükséges volt e kultúra tartalmának 
megrostálása, hogy megfeleljen a keresztény etika követelményeinek, s kifejezési 
formáinak leegyszerűsítése, hogy a barbárok is elsajátíthassák. A középkori Eu- 
rópa harmadik komponensét alkotó barbárok azáltal váltak alkalmassá erre a 
szerepre, hogy felvették a kereszténységet, elfogadták Krisztus hitét, s ezzel beta- 
golódtak az európai keresztény népközösségbe. 


II. A BARBÁROK 
1. A kelták 


A rómaiak barbároknak nevezték azokat a népeket, amelyek a birodalom ha- 
tárain kívül éltek. Ezek közül a kora középkorban a germánok és a szlávok ját- 
szottak fontos szerepet Európa etnikai képének kialakításában. Mások rövid 
időre megjelentek a színen, de egy idő után nyomtalanul eltűntek: például a hu- 
nok, avarok. De nem szabad megfeledkeznünk arról a népcsoportról sem, 
amely egyik legjelentősebb alaprétegét adta a középkori Európa etnikai 
szubsztrátumának: a keltákról. 

A Krisztus születése előtti évezredben, főleg annak második felében létezett 
egy kelta Európa. Az Ibér-félszigettől és Észak-Itáliától fel egészen az Elbáig, 
Galliától a Kárpát-medencéig és az Al-Dunáig, valamint a Brit-szigeteken min- 
denütt kelta népcsoportok, törzsek éltek, akiket az ókori görög és latin írók 

Keltoi, Celtae, Galatai, Galatae, Galli néven emlegetnek; sőt még Kis-Ázsiába 
is eljutottak (galaták). Kr. e. 200 és Kr. u. 100 között nagy részük római ura- 
lom alá került, s a 4. század végére — a nyugati szigeteken élők kivételével - töb- 
bé-kevésbé romanizálódtak, átvették a latin nyelvet, a római társadalmi-politi- 
kai intézményeket és kultúrát, majd a keresztény vallást is. Galliában a 4. szá- 
zad második felében még lehetett kelta szót hallani: Szent Jeromos Szent Pálnak 
a Galatákhoz írt levelét kommentálva megjegyzi, hogy a kis-ázsiai galaták ha- 
sonló nyelvet beszélnek, mint Galliában a Trier (Augusta Treverorum) környé- 
kén lakó treveri törzs tagjai. 

Az 5. századra a kontinensen eltűntek a kelta nyelvek és intézmények. Britan- 
niában azonban túl rövid volt a római uralom, ott a britek megőrizték kelta 
nyelvüket, szokásjogukat, hagyományaikat. Az angolszász hódítók elől az 5-6. 
században a kelta brit lakosság a sziget nyugati és északi részébe húzódott visz- 
sza, s Walesben, Cornwallban, Skóciában, Man szigetén, valamint a római ura- 
lom alá sohasem került Írországban a közép- és újkorban is tovább éltek a kel- 
ta nyelvek és kultúrák. A kontinensen csak az 5-6. században a Brit-szigetek- 
ről Gallia nyugati félszigetére, Bretagne-ba menekült bretonok beszélték kelta 
nyelvüket egészen a 20. századig. Máshol csak a római feliratokon megőrzött 
kelta személynevek és szavak, valamint a latinizált formában ránk maradt kel- 
ta helynevek őrzik emléküket: Arrabona (Győr), Vindobona (Bécs), Singidu- 
num (Belgrád), Virodunum (Verdun), Lugdunum (Lyon), Rotomagus (Rouen), 
Geneva (Genf), Moguntiacum (Mainz), Tolosa (Toulouse), Londinium (Lon- 
don), vagy olyan folyónevek, mint Seguana (Szajna), Rhenus (Rajna), Rhoda- 
nus (Rrone). Általában a -dunum, -bona, -acum végződésű, valamint a briga 
(magaslat, erőd) elemet (pl. Brigetio) tartalmazó helynevek kelta eredetűek. Ha 
nyelvük el is tűnt, Nyugat-Európa lakosságának jelentős része génjeiben őrzi a 
kelta örökség bizonyos elemeit. 

A középkorban tovább élő - és részben még ma is beszélt — kelta nyelvek két 
nagy csoportra oszthatók aszerint, hogy az eredeti indoeurópai "kw hangból g 
(később c - k) vagy p lett: az egyik a g-kelta vagy gael, ez az archaikusabb, ezt 
beszélték az írek és az Írországból Skócia területére vándorolt kelták (skót gael), 
a másik a p-kelta, amelyet a walesiek, a cornwalliak és a bretonok, tehát az egy- 
kori britek utódai beszélnek (valószínűleg ebbe a csoportba tartoztak a galliai 
kelta nyelvjárások is, pl. latin gwingue, óír cóic, welszi pimp, gall pempe - öt). Az 
Európa nyugati végein tovább élő kelta nyelveken a középkorban gazdag szóbeli 
költészet és mondavilág élt, amelyet a 6. századtól kezdve kolostorokban írásba 
is foglaltak. Különösen Írországban, majd Walesben bontakozott ki igen sokszí- 
nű, változatos kelta nyelvű költői és prózai irodalom. Ennek a költői és mondai 
anyagnak az őrzői, megfogalmazói, továbbadói a kelta népekre jellemző, jól szer- 
vezett, hivatásos , értelmiségi? csoportoknak a tagjai voltak, akiket a források 
druidának, filidhnek és bardnak neveznek. A bardok hivatásos énekmondók vol- 
tak, s különösen Walesben örvendtek nagy tekintélynek. 

A druidák a kereszténység felvétele előtt a kelta társadalmak legelőkelőbb, leg- 
nagyobb tiszteletnek örvendő, katonáskodás és adófizetés alól felmentett tagjai: 
papok, jogászok, bírák, nevelők-oktatók és költők voltak egy személyben. Ők vé- 
gezték a vallási szertartásokat, ők értelmezték és alkalmazták a szokásjogot, tá- 
nították az ifjúságot, s az ő feladatuk volt a szóbeli hagyományanyag, a monda- 
kincs, a költészet őrzése, gondozása. Iulius Caesar szerint , tekintélyes számú ver- 
set kell megtanulniuk kívülről, s ezért jó néhányan búsz éven keresztül folytatják 
tanulmányaikat. A versek írásba foglalását bűnös tettnek tartják, míg minden 
más dologban a görög nyelvet alkalmazzák." A filidh a druidához hasonló fel- 
adatokat végzett, de alacsonyabb, alárendeltebb státusban. Midőn azonban a ke- 
reszténység terjedésével a druidák eltűntek, ők vették át azok szerepét mint köl- 
tők, tanítók, jogi tanácsadók, s az ír szerzetesek mellett elsősorban nekik köszön- 
hető a kelta mondai és költői hagyomány írásba foglalása, 

A kelták hittek a halál utáni életben, ezért a halottak mellé a sírba élelmet, fegy- 
vert, ékszereket helyeztek, Hittek egyfajta lélekvándorlásban, Iulius Caesar írja a 
druidákról: , tanításuk fő tétele az, hogy a lélek nem pusztul el, hanem a halál után 
egyik emberből a másikba költözik." A kelta túlvilág egy szigetcsoport a nyugati 
óceánon túl, ahol nincs halál, nincs betegség, nincs öregség, és örökifjú lakói lako- 
mával, zenével, játékkal, boldogságban töltik végtelen idejüket. A kelta kultuszok- 
ban fontos szerep jutott a fáknak s a vizeknek: minden folyónak, forrásnak, kútnak 
megvolt a maga női őrző szelleme, akiknek emlékét többnyire helynevek őrzik. 

Mit köszönhet a középkori Európa a keltáknak? Az anyagi kultúra terén első- 
sorban a fejlett témművességet. A két nagy vaskori kultúra — Halstatt és La Téne 
- főleg hozzájuk kapcsolható. Mindennapi használati tárgyak, szerszámok, fegy- 
verek tömegét készítették vasból. Tőlük örököltük a kerekes ekét, a vas ekepapu- 
csot és valószínűleg a fazekaskorongot is. Szellemi kultúrájuk öröksége még élőbb 
és gazdagabb. A kelta mondakör a 12-13. századi európai irodalom egyik leg- 
kedveltebb témája lett: Arthur király és a kerekasztal lovagjai, a Grál keresése, 
Perceval — Parszifal, Trisztán és Izolda története. Ez a mondakör a 12. században 
a normann-francia eredetű angol királyok udvarának és történetíróinak közvetí- 
tésével került a kontinensre, ahol olyan költők dolgozták fel, mint Chrétien de 
Troyes, Wolfram von Eschenbach, Gottfried von Strassburg. Népszerűségükre 
jellemző, hogy akkoriban magyar főurak is szívesen keresztelték fiaikat Tristan, 
Lanceret (Lancelot) és hasonló nevekre. A kelta mondavilágra és mitológiára, Va- 
lamint az Írországban kivirágzott kelta nyelvű költészetre a féktelenül és partta- 
lanul csapongó, elképesztő túlzásokra is hajlamos képzelet a jellemző. Egy angol 
irodalomtörténész szerint: , a kelta kész miridéjy pillanatban fellázadni a tények 
zsarnoksága ellen." 

A legnagyobb kelta népcsoportról, a gallokról sokat tudhatunk meg Iulius 
Caesarnak a gall háborúról írt könyvéből (Commentarii de bello Gallico). Kü- 
lönösen érdekes adatokat közöl a gallok társadalmi és politikai szervezetéről. Az 
egyik gall törzs királya mondta Caesarnak, hogy , hatalma olyan természetű, 

hogy éppen annyi jogot ad a népnek vele, mint neki a néppel szemben". Adia- 
tuanus gall fővezér egy alkalommal , hatszáz bívével, azaz, mint a belybeliek 
mondják, solduriusával" érkezett a csatatérre. , A soldurius-viszony lényege az, 
hogy a soldurius az élet minden javát együtt élvezi pártfogójával, akinek barát- 
jává szegődött, viszont ba pártfogóját valami balszerencse éri, akkor vagy vele 
együtt vállalja ugyanazt a sorsot, vagy öngyilkosságot követ el; és emberemléke- 
zet óta egyikük sem vonakodott a baláltól, ha megölték azt az embert, akinek 
bűséget fogadtak." A germán kísérethez (comitatus) hasonló, személyes hűségen 
alapuló társadalmi kötelékről van tehát szó, amely erősebb a vérségi-rokonsági 
kötelékeknél. 

Sztrabón Geógrafikájában így jellemzi a keltákat: , Ez az egész néptörzs, ame- 
lyet most gallnak vagy galatának neveznek, vitéz, bátor és harcra kész, egyébként 
azonban egyszerű és nem rossz erkölcsű. [...] Könnyű őket rábírni arra, amit 
hasznosnak találnak, úgyhogy a műveltséget és a tudományokat is átveszik. 1...) 
A kelták és a germánok természet és államszervezet tekintetében hasonlóak, egy- 
mással rokonok, egymással batáros területen laknak, amelyet a Rhénos [Rajna] 
folyó választ el egymástól, (...] Köpenyt hordanak, bajukat hosszúra növesztik, 
szűk nadrágot viselnek, kbitón belyett pedig az alfélig érő ujjast hordanak. [...] 
Nagy, kúp alakú bázaik vannak, deszkából és vesszőfonadékból; sűrű nádtetőt 
raknak rá. A jub- és sertéstenyésztés olyan virágzó náluk, hogy köpenyeket és be- 
sózott húst nemcsak Rómába, hanem Itália legtöbb részébe is nagy mennyiségben 
szállítanak. Államszervezetük legtöbbnyire arisztokratikus; hajdan évenként egy 
fejedelmet választottak, háborúk idején a nép választott egy vezért. [...] Majdnem 
mindnyájuknál bárom osztálya van a különleges tisztelettel övezetteknek; ezek a 
bárdok, a jósok és a druidák. A bárdok énekesek és költők; a jósok az áldozatok 
bemutatói és a természet búvárai, a druidák a természet búvárlatán kívül még az 
erkölcsbölcselettel is foglalkoznak; nagyon igazságosnak tartják őket, s ezért 
mind a magán, mind a közös peres ügyeket rájuk bízzák, úgyhogy azelőtt a bá- 
borúkat is ők intézték el békésen, az egymással ellenségesen szemben állókat 
lecsendesítették, s a gyilkossági perekben való ítélkezést is a legtöbbször rájuk 
bízták. Mind ezek, mind a többiek is azt tanítják, hogy a lélek és a világ elpusz- 
títhatatlan, egykor azonban a tűz és a víz fog föléjük kerekedni. Természetük egy- 
szerűségébez és barciasságáboz sok balgaság, dicsekvés és cifrálkodás járul. 
Aranyékszereket bordanak, nyakláncokat, karpereceket, s az előkelők festett és 
arannyal bímzett ruhát viselnek. E könnyelműségük folytán, ha győznek, kibír- 
batatlanok, de ba vereség éri őket, letörnek. Balgaságukat tetézi az a barbár és 
különös szokás, ami az északi népek legtöbbjénél is megvan, hogy a csatából 
visszatérve ellenségeik fejét lovuk nyakára akasztják, s megérkezve a tornácra 
szögezik. I...] Azt is beszélik, hogy a kelták valamennyien élvbajbászok, s náluk 
nem szégyen, ba az ifjak visszaélnek ifjúságukkal. Nagy gondot fordítanak arra, 
bogy ne legyenek kövérek, sem előrenyúló basúak, ha pedig valamelyik ifjú az öv- 
re nézve megállapított mértéken túlmegy, megbüntetik." 

2. A germánok a népvándorlás előtt 


A középkori Nyugat-Európa etnikai képének kialakításában legnagyobb szerepe 
a germánoknak volt. A germánok olyan társadalmi és politikai intézményeket 
hoztak magukkal, amelyek — bár a római intézmények és a kereszténység hatásá- 
ra átalakulva — fontos szerepet játszottak a középkori társadalom- és államfejlő- 
désben, ezért részletesebben kell! velük foglalkoznunk. 

A germánok az időszámításunk előtti évszázadokban Skandináviában és a Bal- 
ti-tenger déli partvidékén éltek. Már Krisztus előtt megindult a vándorlásuk dél 
felé. A Rajna és a Duna mentén a római limesbe ütköztek. A Kr. u. 2-3. század- 
ban dél felé vándorló gótok már kénytelenek voltak délkelet felé húzódni az Al- 
Duna és a Fekete-tenger partvidékére. A Római Birodalom területén élő kortár- 
sak a Kr. e. 2. századtól folyamatosan azt tapasztalták, hogy egyre érkeznek a 
különféle germán népcsoportok és törzsek észak felől. Ezt az élményt juttatja ki- 
fejezésre a gótok történetírójának, Iordanesnek híres megállapítása: , Scandza 
insula ISkandinávia], guasi officina gentium aut certa velut vagina nationum", 
vagyis úgy látta, hogy ebben a műhelyben sorozatban készülnek a népek, s ez a 
hatalmas anyaöl folyamatosan szüli a nemzeteket. 

A népvándorlás előtti germánságot elég jól ismerjük az ókori görög-római írók 
műveiből, Először Apameiai Poszeidonosz említi a germán nevet a Kr. e. 1. szá- 
zad elején, majd néhány évtizeddel később Iulius Caesar foglalkozik velük a gall 
háborúról írt könyvében, a Kr. u. 1. század végén pedig Tacitus egész könyvet 
szentel nekik: A germánok eredetéről, lakóhelyéről, szokásairól és népeiről (De 
origine situ moribus ac populis Germanorum), röviden Germania címen. A nép- 
vándorlás idején ismét egy sor latin nyelvű munka készült róluk (Cassiodorus és 
Iordanes a gótokról, Tours-i Gergely a frankokról). A germánok társadalmára és 
szokásaira vonatkozóan fontos forrásaink az 5. és 9. század között írásba foglalt 
germán szokásjogok (elsősorban a Lex Salica). 

Caesar és Tacitus szerint az állattenyésztés a legfontosabb gazdasági tevékeny- 
ségük, s állati termékek alkotják fő táplálékukat. Legfontosabb vagyonuk a szar- 
vasmarha. Foglalkoznak földműveléssel is, de ez a nők és az öregek dolga. A mű- 
velés alatt álló föld a közösség tulajdona, de évente felosztják az egyes nemzet- 
ségek, családok között. A felszántott területet évről évre váltogatják, mert bőven 
áll rendelkezésre föld. Az újraosztást és a felszántott terület évenkénti váltako- 
zását mindkét szerző említi. Ez arra utal, hogy az ún. szabályozott talajváltó gaz- 
dálkodás egy fajtáját alkalmazták. A bőven rendelkezésre álló föld egy darabját 
felszántották, bevetették, minden család, nemzetség akkora területet kapott, 
amelynek megművelésére képes volt, majd a következő évben más helyen jelöl- 
ték ki a szántóföldet, az előző évit pedig parlagon hagyták, valószínűleg több év- 
re, hogy visszanyerje termőerejét. Ilyen művelési rendszer mellett rendkívül rit- 
ka településhálózat és alacsony népsűrűség lehetséges. Mai kutatók becslése sze- 
rint Kr. u. 500 körül Németország területének mindössze 295-a állt művelés 

alatt, s a népsűrűség nem haladta meg a 2 fő/kny-t. A régészeti feltárások azt 
mutatják, hogy általában igen kis területű szántóföld tartozott egy-egy település- 
hez. Ezen árpát, rozst és tönkölybúzát termeltek, de a gabonafogyasztás megle- 
hetősen kicsiny volt. 

Tacitus természetesen római fogalmakkal írja le a germánok viszonyait. Az 
egyes germán népeket, törzseket általában a gens szóval jelöli, településterületü- 
ket pedig civitasnak nevezi. A törzsi terület, a civitas pagusokra (német Gau, já- 
rás) és vicusokra, falvakra oszlott. Ezek a falvak néhány elszórtan fekvő faházból 
álltak. Egy-egy pagus száz felfegyverzett gyalogost küldött hadba. Több forrás 
utal arra, hogy a társadalom és a hadsereg a decimális rendszer szerint szervező- 
dött tízes, százas és ezres egységekbe. A vöröses hajú, kék szemű, magas és erős 
testalkatú germán harcosok dárdával és pajzzsal voltak felszerelve; kardja, pán- 
célja, érc- vagy bőrsisakja csak keveseknek volt. 

Mind Caesar, mind Tacitus leírásából egy már differenciált társadalom képe tá- 
rul elénk. A társadalom alapját, a köznépet (plebs) szabad fegyverviselő férfiak 
(és családjuk) alkották, akik egyúttal , parasztok" is voltak: évente részt kaptak 
a közös földtulajdonból, s állatokkal, elsősorban szarvasmarhával rendelkeztek, 
Részt vettek a politikai döntésekben és a bíráskodásban. A fegyverviselő szabad 
férfiak gyűlése, a törzsi gyűlés vagy népgyűlés (concilium, placitum generale, 
thing) döntött minden nagyobb ügyben, s ez ítélkezett főbenjáró vétségek esetén. 
Itt választották meg a királyt (rex), akinek nem volt korlátlan hatalma, nem fe- 
nyíthetett, büntethetett tetszése szerint, itt választották háború idején a hadvezért 
(dux), valamint a falvakban és pagusokban igazságot szolgáltató bírákat is. E. vá- 
lasztott bírákat a közszabadok közül választott száz-száz férfi segítette az ítélke- 
zésben. Ezt a népes bírósági gyűlést nevezik a későbbi források mallumnak vagy 
mallusnak. Ebben a nemzetségi társadalomban természetesen élt a vérbosszú in- 
tézménye, de Tacitus már ennek szabályozott formájáról, a vérdíjról (wergeld, 
wergild) is említést tesz: az emberölés is megváltható bizonyos számú barommal 


A népvándorlás után írásba foglalt germán népi jogok némelyikében magasabb 
vérdíja van a nemesnek, mint a közönséges szabadnak, sőt, ez utóbbiak között is 
vannak már különbségek. 

A közszabadok közül már a népvándorlás előtti századokban tekintélyben, be- 
folyásban s vagyoni helyzetét tekintve is kiemelkedett az előkelők, a , nemesek" , 
a principes vagy nobiles rétege, a törzs- és nemzetségfők, az előkelő nemzetségek 
tagjai, akik tekintéllyel (auctoritas) rendelkeztek, hadi érdemeik, származásuk, 
vagyonuk alapján. Tacitus szerint a közszabadok időnként ajándékokat vittek ne- 
kik, a fiatal harcosok az ő kíséretükhöz csatlakoztak, ők osztották újra évenként 
a szántóföldeket. Bár a germánok általában monogámok voltak, nekik több fele- 
ségük lehetett. Közülük választották a királyt (rex, kunig, thiudans) vagy a vezért 
(dux), ők tárgyalták meg a kisebb, mindennapi ügyeket, nagyobb ügyekben pe- 
dig ők tettek javaslatot a törzsi gyűlésnek. Nekik voltak rabszolgáik is, akiket Ta- 

cítus szerint nem úgy használtak fel, mint a rómaiak. A germán rabszolga helyze- 
te hasonló volt a késő római servus casatuséhoz: saját gazdasága, otthona, csa- 
ládja volt, s az úrnak természetbeni szolgáltatásokkal tartozott, mint a római 
colonus. Ez a törzsi, nemzetségi , nemesség" a népvándorlás utáni forrásokban 
etbelingi, edilingi, adalingi (Adel) néven jelenik meg. j 

Tacitus részletesen leírja azt a sajátos germán intézményt, amely olyan nagy sze- 
repet játszik a népvándorlás idején, majd később a germán királyságokban: a kí- 
séretet, a comitatust (Gefolgschaft). A férfivá lett fiatal harcosok egy-egy princeps 
vagy , nemes" kíséretéhez csatlakoztak, akitől ellátást, felszerelést, fegyvereket, 
harci lovat kaptak, s akiért, ha kellett, életüket is feláldozták. A kíséret intézmé- 
nye áttörte a hagyományos vérségi, törzsi kereteket, mert tagjai különböző tör- 
zsekből toborzódtak, s számukra a vezér iránti személyes hűség már erősebb volt 
a vérségi kötelékeknél. A kíséret nagysága jelezte az egyes előkelők rangját, gaz- 
dagságát. A kíséret ellátása, igényeinek kielégítése volt a legfőbb ösztönzője az ál- 
landó háborúskodásnak, a szomszédok földjére indított rablóportyáknak. ,A 
nagy kíséret csak háborúval tartható össze" - írja Tacitus, s valóban, a kíséretek 
döntő szerepet játszottak a nagy népvándorlás harci eseményeiben. 


3. A germánok vallása 


A germánok vallási életére vonatkozóan már Tacitusnál sok információt talál- 
hatunk. A kora középkori latin nyelvű történeti munkákban is említés történik 
germán istenekről és vallási szokásokról (Iordanes, Paulus Diaconus, Beda Ve- 
nerabilis, Origo gentis Lombardorum, Rimbertus, Brémai Ádám). Ezenkívül 
még egyes északnémet és óangol szövegekben vannak utalások a germán iste- 
nekre. A germán vallás legfontosabb, legrészletesebb forrásai azonban a skan- 
dináv szövegek, hiszen a skandinávok csak a 10-11. században vették fel a ke- 
reszténységet. A legjelentősebb ilyen forrás az izlandi Edda. A verses Edda 800 
és 1200 között keletkezett énekek gyűjteménye, amelyet az 1270-ben készült 
Codex Regius őrzött meg. Valamivel előbb prózai leírás készült az énekek tar- 
talmáról, ez a prózai Edda. Szerzője Snorri Sturluson (1179-1241) előkelő iz- 
landi költő és politikus, aki az 1220-as évek elején egy poétikai tankönyvet írt. 
A könyv első része az izlandi költészet műfajait és versformáit tárgyalja, a har- 
madik része (Gylfaginning) elmeséli az Edda-dalokban megénekelt mítoszokat 
a világ keletkezéséről és sorsáról, az istenek kalandjairól. A verses Edda első ré- 
sze mitologikus énekeket tartalmaz, ezekből ismerhetjük meg a germánok hit- 
világát. A második rész hősi énekek gyűjteménye, amelyek a történeti időben 
játszódnak, s a burgundok 4-5. századi történetéhez kapcsolódnak. Ugyan- 
azoknak a hősöknek a viselt dolgairól szólnak, akikről a német Nibelung-ének 
(Szigurg-Siegfried, Brünhild, Gudrún, Attila), s akiket napjaink zenebarátai jól 
ismernek Wagner zenedrámáiból. 

A germán kozmogonikus mítoszok szerint kezdetben vala a hatalmas űr, a Gin- 
nungagap, ezt köd, pára, víz és jég töltötte be. A tűz által megolvasztott jégből 
keletkezett Ymír, az ősóriás, akit Adumla tehén táplált. Az ő leszármazottai az 
Aesir, az áz istenek, Odin és testvérei. Ők megölték Ymirt, és testéből formálták 
a világmindenséget. Ők alkották meg az első emberpárt egy kőrisfa és egy szilfa 
törzséből. Felépítették az istenek otthonát, Ázgardot és az emberek lakóhelyét, 
Midgardot. E két világot hatalmas óceán veszi körül, ennek mélyére vetették az 
istenek a világot fenyegető kígyót (Jörmungand), a másik szörnyet, Fenrir farkast 
pedig láncra verték. Az istenek harcban állnak az óriásokkal, az ő világuk a Jö- 
tunheim. E világok közepén, azokat összekapcsolva áll az óriás kőrisfa, az 
Yggdraszil. A világfa három gyökere a Midgardig, a Jötunheimig és Hélig nyúlik, 
ez utóbbiban a közönséges halandók folytatják életüket a halál után (a kiválasz- 
tott hősöket a valkűrök Odin várába, a Valhallába viszik). A világfa koronája az 
egekig ér. Tövénél két forrás fakad, a bölcs óriás, Mimir őrzi a tudás forrásvizét 
(ezért a vízért Odin fél szemét hagyja zálogban), a végzet asszonya, Urd pedig az 
élet forrását. A világfa csúcsán sas tanyázik, a fa gyökerét kígyó rágja. Itt dönte- 
nek a nornák az emberek sorsáról, és itt tartják tanácskozásaikat az istenek. 

A germán istenvilág két csoportra oszlik: Aesir és Vanir, vagyis áz és ván istenek. 
Az Ázok fegyverviselő, harcias istenek, a Vánok békeszeretők, jólétet és termékeny- 
séget biztosítanak az emberek számára. E két istencsoportban nyilván egy harcias, 
patriarchális pásztornép és egy matriarchális, földművelő társadalom vallási elkép- 
zelései olvadtak össze. 

Az Ázok főistene Odin (Woden, Wodan, Wotan). Ő a királyok és a nemesség 
istene, némely királyi nemzetség tőle eredeztette magát. Őrá utal Tacitus, mikor 
, a mindenen uralkodó istenről" (regnator omnium deus) ír, akinek a semnonok 
törzse emberáldozatokat mutat be. Trónjáról az összes világ belátható. Ő a Ha- 
dak Ura, a Győzelem Atyja, fegyvere a mágikus dárda. A harcban elesett hősök 
az ő várába, a Valhallába kerülnek, s boldogságban élve készülnek a világ sorsát 
eldöntő végső küzdelemre. De ő a költészet, az inspiráció, a mágikus cselekede- 
tek istene is, aki sas képében ragadta el az óriásoktól a költészet szent mézsörét, 
és vitte az istenek világába. A mágikus tudásért áldozatokat is vállalt: önmagán 
sebet ejtve kilenc éjen át csüngött étlen-szomjan a világfa ágán, hogy hozzájusson 
a mágikus írásjelekhez, a rúnákhoz; Mimirnek, a bölcs óriásnak fél szemét adta 
zálogba, hogy megkapja a bölcsesség és tudás forrásvizét. Felesége Frigg (Friia, 
Frea, Fricka). 

Thor (Thór, Donner) Odin fia, az égi tűz őre, a mennydörgés, a vihar istene. 
Kultusza jóval elterjedtebb volt, mint Odiné, elsősorban a közemberek tisztelték. 
Ő az istenek és az emberek legfőbb védelmezője a gonosz erőkkel, az óriásokkal 
és szörnyekkel szemben. Fegyvere és szimbóluma a kalapács. Loki (Loge), a tűz 
istene, a legérdekesebb alakja a germán istenvilágnak. Barátja, testvére, szövetsé- 
gese az isteneknek, de legfőbb ellenségük is egyben. Hol segíti őket, hol ellenük 
fordul, megtréfálja, megcsalja őket. Odinnal együtt hozza létre az embert, és szá- 

mos közös kalandjuk van. Mintegy kiegészítője, második énje Odinnak. Alakját, 
nemét tetszés szerint váltogatja. Igazi , mitológiai szélhámos". Tulajdonképpen 
nem is isten: apja egy óriás, gyermekei pedig az istenek és az emberek világának 
legnagyobb ellenségei: Hel, a halál istennője, Jörmungand, a kígyó, Fenrir, a far- 
kas. A végső harc eljövetelekor ő szabadítja el e szörnyeket, és az óriásokkal 
együtt az istenek ellen fordul. j 

Tyr (Tíwaz, Tiw) a korai időkben fontos istenség volt, Zeuszhoz hasonló, az ég 
istene, a csatamező, a rend és a harci szerencse ura, ezért a rómaiak Marssal azo- 
nosították. Idővel Odin háttérbe szorította. A ván istenek közül a legfontosabbak 
Njörd és gyermekei: Freyr és Freyja. Hozzájuk békés tevékenységek kapcsolód- 
nak, a mindennapi élet munkái, örömei és fájdalmai. Njörd a tenger és a vizek, a 
hajósok és a halászok istene. Freyr neve annyit jelent: , Úr", Yngvi, Ing néven is 
szerepel. Ő biztosítja a földek és az asszonyok termékenységét, védi a vetéseket. 
A középkori svéd királyi család mitikus őse és istene. A mítosz szerint az ő ural- 
kodása idején béke és jólét uralkodott e tájakon. Nővére Freyja, a szépség, a sze- 
relem, a termékenység istennője, szereti az ékszereket és ért a mágiához, amelyre 
Odint is megtanította. Római források szerint a késő császárkorban a Rajna-vi- 
déken igen elterjedt volt a germán anyaistennők (matronge) kultusza. 

Egyes germán istenek nevét az angol és a német nyelv máig őrzi, elsősorban a 
hét napjainak elnevezésében: Odin-Woden napja a szerda: Wednesday (óangol 
Wódnes daeg); Thór (Donner) napja a csütörtök: Thursday (óangol Thúres daeg), 
német Donnerstag; Tyr (Tiw) napja a kedd: Tuesday (óangol Tíwes daeg), Friggé 
pedig a péntek; Friday (óangol Frige daeg), német Freitag (a Frea, Friia névalak- 
ból). A latin írók római istenekkel azonosították a germán isteneket (a napjuk is 
azonos): Odint Mercuriusszal (az ő napja is a szerda: dies Mercurii, francia mer- 
credi), Thórt Zeusszal, illetve Jupiterrel (csütörtök: Jovis dies, francia jeudi), Tyrt 
Marssal (kedd: Martis dies, francia mardi), Frigget Venusszal (péntek: dies 
Veneris, francia vendred?). 

Az embereknek az isteneken kívül mitikus lények egész sorával kellett együtt él- 
niük: törpékkel, manókkal, démonokkal. Különösen fontos szerepet játszottak 
életükben a különféle, többnyire nőnemű őrző szellemek, akik a forrásokat, a há- 
zat, a családot védelmezték. A germánok isteneiknek és őrző szellemeiknek áldo- 
zatokat mutattak be, gyakran emberáldozatot is. A kultuszhelyek többnyire er- 
dők védett rejtekén, szent ligetekben voltak, de a késői források templomokról is 
tudnak, ahol az istenek faragott bálványai álltak. A halál utáni életben való hit 
nem volt általános, de azért több adat utal arra, hogy hittek valamiféle túlvilági 
létben. Az elesett hősök Odin palotájában, a Valhallában éltek tovább, az egysze- 
rű emberek a Hélben. Hogy a halott odaát ne legyen magányos, gyakran felesé- 
gét, szolgáját, szolgálóját is eltemették vele együtt. 

Az istenek és az emberek világának volt kezdete, de lesz vége is. Ez a Ragnarök, 
az , Istenek végzete? , vagy Ragnarokkr, az , Istenek alkonya". Az emberi és az is- 
teni társadalom lassan elzüllik, egyre súlyosabb bűnökbe süllyed. Az istenek sem 

feddhetetlenek, maga Odin is gyakran folyamodik ravaszsághoz, álnoksághoz, 
sőt, az esküszegéstől sem riad vissza, hogy célját elérje. A vég kezdetén Loki el- 
szabadítja a pusztulás démonait: Fenrirt, a farkast, Jörmungandot, a tengeri kí- 
gyót, s maga is az istenek ellen fordul, majd a küzdelembe bekapcsolódnak az 
óriások is. A harcban a szörnyek és az istenek egyaránt elpusztulnak, a nap elsö- 
tétül, a csillagok lehullanak, tűz emészt el mindent, s a föld a tengerbe süllyed, 
ám megújulva és megtisztulva újra kiemelkedik, termőre fordul, s egy méltóbb 
nép fog rajta új, boldogabb és örökké tartó életet élni. 

Brémai Ádám a hamburgi egyház főpapjainak történetéről a 11. században írt 
könyvében (Gesta Hammaburgensis ecclesiae pontificum, IV. 26-27.) elmondja, 
hogy a svédeknek Uppsalában van egy arannyal díszített templomuk, ahol három 
isten szobrának mutatnak be áldozatot. Thor, a leghatalmasabb, középen ül, 
kétoldalt pedig Wodan és Fricco (Freyr). , Thor - mondják - az ég ura, aki a 
mennydörgésnek és a villámoknak, a szeleknek és az esőnek parancsol, derült 
időt és termést ad. A másik isten Wodan, azaz a düh [furor], hadat visel, s ő ad 
bátorságot az embernek ellenségeivel szemben. A harmadik Fricco, aki bőkezűen 
békét és élvezetet ajándékoz a halandóknak. Az ő képmását hatalmas bhímtaggal 
[ingenti priapol ellátva készítik el. Wodant felfegyverezve ábrázolják, ahogy a 
mieink Marsot szokták, Tbor pedig a jogarral Jupiterhez tűnik hasonlónak. I...) 
Ha pestis és ébínség fenyeget, akkor Thor bálványnak mutatnak be áldozatot, ha 
háború, akkor Wodannak, ha lakodalmat ülnek, akkor Friccónak." 

Kultikus jellege volt a germánok ősi írásának, az ún. rúnaírásnak. Rúnákkal 
készült feliratok maradtak fenn a Kr. u. 3. századtól Észak-Németországban és 
Dániában, az 5-6. századtól Angliában, majd a 8. századtól Skandináviában. 
Svédországban a 13. századig használták őket, de elvétve egészen a 16-17. szá- 
zadig találkozunk rúnákkal sírköveken, ráolvasások lejegyzéseiben. A germá- 
nok számára a rúnák mágikus jelek voltak, s mint ilyeneket szívesen vésték őket 
fegyverekre, ékszerekre, ajándéktárgyakra, sírkövekre. Az ógermán ru-, gót rú- 
na jelentése titok, rejtély, misztérium, s a rúnák ismerete titkos, mágikus tudás- 
nak számított (1. Odin mítoszát). 


4. A germánok a népvándorlás idején 


Amikor megindul a germán népvándorlás, a római források általában , nationes 
et gentes" megjelöléssel illetik a birodalom határaira rázúduló népcsoportokat. 
A gótoknál thiuda, a frankoknál tbeod a megfelelő elnevezés, ami egy ógermán 
:1heudo alakra vezethető vissza. Ezek nem vérségi közösség alapján létrejött vagy 
organikus képződmények, hanem a vándorlások során különféle törzs- és népré- 
szekből mesterségesen integrált laza, gyakran és gyorsan változó politikai-kato- 
nai kötelékek. A népvándorlásban részt vevő germán népek nem voltak túl nagy 
létszámúak: többnyire néhány tízezres nagyságrendekről van szó, a legnagyobbak 

létszáma is alig haladta meg a 100 ezret. Félelmetes erejüket az adta, hogy e né- 
pek egynegyede-egyötöde fegyveres volt, tehát létszámukhoz képest nagy — 10-20 
ezer fős — seregeket tudtak kiállítani. 

A régebbi törzsek nagy része eltűnt, felbomlott, beolvadt a vándorlás során 
kialakuló új törzsi, népi képződményekbe. A Tacitus által említett mintegy félszáz 
germán törzsnek a tizedével sem találkozunk már a népvándorláskori források- 
ban, amelyekben viszont új, a korábbiaknál nagyobb törzsek, népek tűnnek fel, 
mint a 3. században az alemannok, a frankok, a szászok, majd 500 körül a bajo- 
rok. Bár ezeknek az új képződményeknek a tagjait már nem kötötte össze vérro- 
konság, mégis hittek egy közös mitikus ősben, a közös származásban. A rómaiak 
szerint a közös eredet (origo) mellett a nyelv és a szokások (lingua et mores) azo- 
nossága e népcsoportok legfőbb összetartó tényezője. Legszembetűnőbb tulaj- 
donságuk azonban a szilárd politikai és katonai szervezettség. Ennek megvalósí- 
tója a megerősödött királyság volt. A germán királyság intézménye a népvándor- 
lás során lényegesen átalakult. A korábbi, kis törzsek felett uralkodó, korlátozott 
hatalmú, főleg kultikus feladatokat ellátó, az istenekkel való kapcsolat révén a 
törzs üdvét biztosító, szakrális legitimációjú királyok helyét elfoglalták a hadve- 
zérből (dux, rik, reiks, lásd: Athanarich, Alarich, Theoderich, Geizerich stb.) lett 
királyok, akik harcos kíséretükre támaszkodva, katonai sikereket aratva meg tud- 
ták szilárdítani hatalmukat a hosszú vándorlás viszontagságai, próbatételei kö- 
zött, A törzsek eredeti, vérségi eredetű kultuszközösség jellege a népvándorlás ko- 
rára elhalványult, inkább a szervezett katonai és politikai képződmény jelleg a 
szembetűnő. A népvándorlás során a történelem színpadára lépő nagy törzsek, 
törzsszövetségek, népek uralmi formáját a német történetírás hadikirályságnak 
(Heerkönigtum) nevezte el. Ezeknek a népvándorláskori hadvezér-királyoknak a 
leszármazottaiból alakultak ki a letelepedés után a germán államok élén álló ki- 
rályi nemzetségek. A. letelepedés után - bár a katonai siker, a hódítás a hatalom 
megszilárdításának továbbra is lényeges eleme maradt - ismét előtérbe került a 
királyság szakrális karaktere. A királyi nemzetség (stírps regia) különleges kariz- 
mával - azaz természetfeletti eredetű uralkodói képességekkel - rendelkezett, 
amely nemzedékről nemzedékre öröklődött, ezért a királyt mindig ebből a nem- 
zetségből választották. A király hosszan leomló haja jelezte az őt uralkodásra ké- 
pesítő természetfeletti erőt. A kereszténység - az , Isten kegyelméből való" teok- 
ratikus királyság eszméjével - megerősítette a királyság pogány eredetű karizma- 
tikus jellegét. Ennek a királyi hatalomnak s az egész kora középkori politikai 
szervezetnek a személyes kapcsolatokon és nem személytelen intézményeken 
nyugvó jellegét fejezi ki a kora középkori germán királyok elnevezése: rex Fran- 
corum, rex Langobardorum, vagyis egy politikailag szervezett, szabad harcosok- 
ból álló nép (populus) uralkodói, s nem egy országé. 

Nemcsak a királyi hatalom alakult át és szilárdult meg a vándorlás során, hanem 
a korábban is meglévő , nemesség" helyzete, tekintélye is megerősödött a közsza- 
badokkal szemben. A. királyi hatalom jórészt rájuk támaszkodott. Ez a nemesség 

- amelynek kiemelkedő pozícióját számos germán népnél a közszabadokénál több- 
szörösen nagyobb vérdíj is kifejezi — az őrzője a törzsi hagyományoknak, a szak- 
rális szférába emelt eredetmítosznak, a sajátos népi szokásjognak, a hitvilágnak, s 
általában hordozója és képviselője annak a sajátos törzsi-népi tudatnak, amely 
ezeket a törzsi vagy népalakulatokat összetartja, s amelyet a modern történetkuta- 
tás gentilizmusnak nevez. A népvándorlás korának nagy germán törzsei és népei 
nagyrészt túlélték a politikai-hatalmi viszonyok változásait, s betagolódtak a 
kialakuló nagy birodalmakba. A frank birodalomban az egykori germán törzsek 
jogközösségként éltek tovább egészen az ezredfordulóig, mint alanyai, hordozói 
azoknak a népi szokásjogoknak, amelyeket a barbár államok királyai foglaltattak 
írásba, s amelyek alapján az egyes germán törzsekhez tartozó személyek vétségeit, 
jogait megítélték (a személyi jog elve a bíráskodásban). 

A népvándorlás idején a törzs már nem tényleges vérségi, leszármazási közös- 
ség, a közös leszármazás már csak fikció. A törzsek azonban különböző nagysá- 
gú és erősen fluktuáló rokonsági csoportokból álltak, amelyeknek tagjait vagy 
vérrokonság, vagy házassági kapcsolatok fűzték össze. Az ilyen rokonsági cso- 
port neve a középkori latin forrásokban stirps, genealogia, generatio, parentela, 
propinguitas, linea — ezeknek ófelnémet megfelelője sibba (Sippe), a langobardok- 
nál fara, magyarul nemzetségnek lehetne nevezni. A vérségi szolidaritás minden 
vonatkozásban igen erős volt. A családi, nemzetségi vagyonnal, elsősorban a föld- 
birtokkal, az allodiummal senki sem rendelkezhetett szabadon, arra a rokonság 
minden tagja jogot formálhatott. Az örökség éppúgy, mint a különböző kötele- 
zettségek teljesítése meghatározott rendben illette meg a rokonság tagjait. Szaba- 
don végrendelkezni csak a szerzett birtok és az ingóságok felett lehetett. Az ilyen 
rokonsági csoport békekötelék és jogi kötelék is volt: tagjai egymás között béké- 
ben éltek (nem folytattak vérbosszút, magánháborút), s a rokonság kifelé védel- 
met nyújtott számukra. A rokonság tagjai kötelesek voltak a bíróság előtt támo- 
gatni egymást (esküsegítség, eskütársak). A vérbosszú joga és kötelezettsége alap- 
vetően az ilyen rokonsági kötelékhez kapcsolódott. Ha valakinek a rokonát 
megölték vagy súlyosan megsértették, köteles volt bosszút állni érte, s ha 
megegyezés jött létre, akkor részesedett a vérdíjból. Ha őt érte sérelem, akkor ro- 
konainak kellett kiállniuk mellette. A rokonság bármely tagja által elkövetett bű- 
nért, vétségért az egész rokonság egyetemlegesen felelősséget vállalt. 

A száli frankok törvénykönyvének (Lex Salica) LVIII. cikkelye (De chrene 
cbruda) szemléletesen mutatja be a rokonság kölcsönös felelősségvállalását. 
, Ha valaki embert ölt és egész vagyona árán sem tudja megfizetni azt, amit a 
törvény követel, 12 társával együtt meg kell esküdnie, hogy sem a föld színén, 
sem a föld alatt nincs már semmije, amit még odaadhatna. Azután menjen bea 
házába és annak négy sarkából vegyen a kezébe földet, álljon a küszöbre úgy, 
bogy a ház belseje felé tekintsen, bal kezéből a válla fölött dobjon arra, aki leg- 
közelebbi rokona anyai és apai ágról. Azután pedig ingben, öv nélkül, mezítláb, 
bottal a kezében ugorja át a sövényt, és a jóvátételből, ami még fennmaradt, 

olyan arányban, ahogyan a törvény megállapítja, fizesse ama három az anyai 
ágról, és hasonlóképpen cselekedjék az a három is, aki apai ágról következik. 
Ha pedig akármelyikük annyira szegény lenne, hogy nem tudná megfizetni a 
ráeső adósságrészt, az a rokon következzék a földdobásban, akinek több van, 
és a törvény szerint az fizessen. Ha még annak sem lenne annyija, amiből az 
egészet kifizethetné, a gyilkosság elkövetőjét az, akinek a vérdíjjal tartozik, ál- 
lítsa a törvénykező gyűlés (mallum)] elé, és négy egymás után következő gyűlés 
idejére adjon neki további bitelt. De ha ekkor sem lenne senki, aki annyit bite- 
lezne neki, hogy fizethessen és így magát megváltbassa, életével bűnhődjön." 
Láthatjuk, hogy a kora középkor írástudatlan társadalmában a jogi eljárások- 
nál milyen fontos szerepe volt a szemtanúk jelenlétében végzett különféle látvá- 
nyos gesztusoknak. Ezeknek a gesztusoknak az előírás szerinti elvégzése révén 
vált az ügylet jogérvényessé. 

A germán társadalom alapsejtje a ház volt. A házat egy szűkebb vagy tágabb 
család, páros család vagy összetett család lakta, de a vérrokonokon kívül egyéb 
tagjai is voltak: szolgák, szolgálók, különböző függő személyek, befogadottak. Az 
ilyen értelemben vett háznépet nevezik a korabeli források familiának. A germán 
ház az egész uralmi, hatalmi struktúra alapja, mintája. A ház ura, a családfő szin- 
te korlátlan hatalommal rendelkezik a ház, a familia minden tagja felett, büntet- 
heti, fenyítheti, sőt — bizonyos súlyos vétségek (pl. házasságtörés) esetén — el is 
taszíthatja, ki is zárhatja, meg is ölheti őket, gyermekeit eladhatja rabszolgának 
(ínség idején). A ház urának ezt a hatalmát fejezi ki a germán Munt szó (latin 
mundiburdium). E hatalom alapja egy elemi védelmi szükséglet. Ezt a védelmet 
nyújtja az úr háza, familiája tagjainak. Ez a középkori mentalitás egyik alapelve: 
védelem és uralom, hatalom szoros, elválaszthatatlan kapcsolata. A ház alapvető 
békekörzet, békéje különös védelmet élvez, szent. Ebben a védelemben az istenek 
és a halottak is segítenek (ezért temetik pl. a család egyes elhalt tagjait a küszöb 
alá). A ház küszöbét senki sem lépheti át az úr engedélye nélkül. Aki más házába 
belép, annak a ház ajtajánál le kell tennie fegyverét. A saját háza mindenkit, a ház 
minden tagját megvédi az ellenségtől, a vérbosszútól. Vérbosszú esetén sem lehet 
senkit a saját házában megtámadni. De ha valaki fegyvertelenül ellensége házába 
téved, őt sem érheti bántódás, védi a vendégjog. A ház tűzhelye szent, menedék- 
jogát a köz nevében eljáró tisztségviselők sem sérthetik meg. A házat védő béke 
áthágása, megsértése a szokásjog szerint a legsúlyosabb büntetést vonja maga 
után. Ennek a békének a biztosítása, megőrzése a ház urának feladata, kötelessé- 
ge, innen ered a hatalma is a ház lakói felett, akiket kifelé, a bíróságokon, a ha- 
óságoknál és általában minden idegennel szemben ő képvisel. Vérbosszú, magán- 
viszály esetén viszont a ház minden tagja köteles őt támogatni, a felnőtt férfiak 
kötelesek vele együtt kivonulni az ellenséggel szemben. : 

A germán népeket -— nyelvi ismérvek alapján — általában három csoportra szo- 
kás osztani: az északi germánok a skandinávok ősei (vikingek, normannok), a ke- 
eti germánok közé tartoztak a gótok, a burgundok és a vandálok, valamint a 

szkirek, a herulok és a rugiak, a nyugati germánok közé pedig a frankok, az ale- 
mannok, a langobardok, a bajorok, a frízek és az angolszászok, : 

A germánok a népvándorlás előtti évszázadokban már igen élénk kereskedelmi 

kapcsolatban álltak Rómával. A Rajna menti városok ipari műhelyei nagyrészt a 
germán piacra dolgoztak. Nem volt tehát számukra ismeretlen és idegen a római 
civilizáció, megszokták és meg is kívánták annak anyagi termékeit. Különösen ér- 
vényes ez a Rajna jobb partján lakó frankokra és burgundokra, akik a több 
évszázados szomszédság révén leginkább mutattak készséget a római civilizáció 
elemeinek átvételére. A Fekete-tenger északi partvidékén élő gótok viszont a ke- 
leti, hellenizált római területekkel álltak szoros érintkezésben, de jelentős hatást 
gyakorolt rájuk az iráni és a sztyeppei nomád népek kultúrája is. Ök voltak azok, 
akik a 4. században, még a nagy vándorlás előtt felvették a kereszténységet, még- 
pedig az akkor Konstantinápolyban átmenetileg felülkerekedett ariánus változa- 
tában. Ebben kezdeményező szerepet játszott Wulfila (Ulfila), egy gyermekko- 
rában gót fogságba került kappadókiai eredetű férfi, akit a gótok követségbe 
küldtek Konstantinápolyba, ahol 341-ben ariánus püspökké szentelték. Wulfila a 
gótokhoz visszatérve megkezdte térítésüket, a görög betűk felhasználásával ábé- 
cét alkotott számukra, s lefordította gót nyelvre a Bibliát. Ennek a gót Bibliának 
több részlete maradt fenn 5-6. századi kéziratokban. A gótoktól vette át a kercsz- 
ténységet a többi germán nép. A Római Birodalomba betörő vagy betelepülő ger- 
mánok mind ariánusok voltak, kivéve a még pogány frankokat. 

Germánok már a népvándorlás előtti évtizedekben is elég nagy számban éltek a 
Római Birodalom területén. Részben egyenként szivárogtak be, részben a rómaiak 
telepítették le őket kisebb-nagyobb csoportokban Galliában a 3. század vége óta. 
Ezek az ún. laeti többnyire hadifoglyok voltak, zárt településeken éltek, a rómaiak- 
kal nem házasodhattak, s mezőgazdasági munkát végeztek, de adott esetben fegy- 
veres szolgálatra is felhasználták őket. A 4. századtól már egész germán törzseket, 
néptöredékeket telepítettek le a limesen belül, s szövetségi szerződést (foedus) kö- 
töttek velük. A szövetségesek (foederati) saját társadalmi-politikai szervezetüket 
megtartva, saját vezetőik alatt, saját szokásjoguk szerint élhettek a nekik átenge- 
dett területen. Szükség volt rájuk az elnéptelenedő, munkaerőhiányban szenvedő 
nyugati tartományokban. De szükség volt rájuk a hadseregben is. A 45. század- 
ban megfigyelhető a római hadsereg fokozatos elgermánosodása. A magas rangú 
tisztek, parancsnokok között is sok germánnal találkozunk ekkoriban. 


5. A bunok 


A kelták és a germánok mellett a 4. században egyéb barbár népek is megjelen- 
tek Európában. Ilyenek voltak az Ázsia felől érkező hunok, akiknek a betörése 
ténylegesen megindította a germán népvándorlást, különböző germán népeknek 
a Római Birodalom területén való megtelepedését. 


46 : ABARBÁROK 


A hunok a 370-es évek közepén átkeltek a. Volgán, legyőzték a Volga és a Don 
között lakó alánokat, majd a keleti vagy osztrogótokra támadtak, akik a Don és 
a Dnyeszter között éltek. A keleti gótok zöme behódolt, s a következő évtizedek- 
ben a hunok egyik legjelentősebb vazallus népe lett. A hunok 376-ban már a mai 
Románia területén élő nyugati vagy vizigótok ellen törtek. A vizigótok zöme Fri- 
tigern vezetésével az Al-Dunához vonult és bebocsátást kért a Római Birodalom- 
a. Csatlakozott hozzájuk a keleti gótoknak a hunok elől elmenekült csoportja 
is, Alatheus és Saphrax vezetésével. Ezzel kezdetét vette a germán népvándorlás 
és a germán népek letelepedése a Római Birodalom területén. A germán invázió 
második hullámát szintén a hunok indították el. A 390-es években jelentősebb 
hun sereg jelent meg az Al-Duna vidékén, a hunok nyugati szárnyának vezére, 
Uldin , regulus"? vezetésével. A balkáni római tartományok és Pannonia ellen in- 
téztek támadást, sőt, 406-ban már Itáliában is feltűntek: Stilicho magister mili- 
tum az ő segítségükkel győzte le Fiesole mellett a birodalomba betörő germáno- 
kat. Egy másik hun csapat pedig a Kárpátokat megkerülve Sziléziába és Morvaor- 
szágba tört be. Ekkor menekültek nyugat felé a Kárpát-medencében lakó germán 
népek, az asdingi vandálok, a szvébek (guádok), valamint a hozzájuk csatlakozó, 
ide menekült alán csoportok, majd a Szilézia területén élő silingi vandálok is. 
E népcsoportok 406. december 31-én Mainznál átkeltek a Rajnán, és elözönlöt- 
ték Galliát. 

Bár a hunok és germán segédcsapataik már a 4. század végén megjelentek az 
Al-Dunánál és a Kárpát-medencében, egyelőre nem szállták meg ezt a vidéket. 
A hun főerők továbbra is a Kaszpi- és a Fekete-tenger közötti térségben tanyáz- 
tak: 412-ben a keletrómai követség itt kereste fel Karaton hun nagyfejedelmet. 
A 420-as években azonban Ruga (Rua) és Oktar nagyfejedelmek már áttették 
székhelyüket a Kárpát-medencébe, a Duna és a Tisza vidékére, s innen vezették 
hadjárataikat a Balkánra és Nyugat-Európába. A Keletrómai Birodalom egyre 
drágábban vásárolta meg tőlük a békét: 422-ben évi 300, 434-ben 700 libra (kb. 
350 kg) arany évi adó fizetésére kötelezték magukat. Míg a Keletrómai Biroda- 
lom ellen egyre pusztítóbb támadásokat intéztek, addig a nyugatrómaiakkal bé- 
kében és barátságban éltek. A nyugatrómai főparancsnok, Aetius — aki korábban 
túszként a hunoknál tartózkodott, s ott sok jó barátra tett szert — az ő segítségük- 
kel igyekezett féken tartani a Gallia területére benyomuló, ott letelepedő germán 
törzseket. Így jutottak el hun seregek a Rajna mentén egészen az Északi-tengerig. 
437-ben — Aetius kérésére — a burgundok ellen támadtak, s ennek a véres küzde- 
emnek az emlékét őrzi a Nibelung-ének. Közben Gallia felé vonulva a Rajnától 
keletre élő germán törzseket is hódoltatták. 

434-ben megbalt Ruga nagyfejedelem. Utóda unokaöccse, Bleda lett, aki a ha- 
almat megosztotta öccsével, Attilával. 441-42-ben megtámadták a Keletrómai 
Birodalmat: elfoglalták és lerombolták Singidunumot (Belgrád), Sirmiumot, 
aissust (Nis), Serdicát (Szófia), Philippopoliszt (Plovdiv) és Arkadiopoliszt, s ki- 
ényszerítették az évi adó háromszorosra emelését (2100 libra arany). 

445-ben Attila megölte bátyját, s ettől kezdve ő lett a hatalmas birodalom 
egyeduralkodója. 447-ben ismét betört a súlyos földrengés sújtotta Balkánra, s 
egészen Konstantinápolyig hatolt előre, de a várost bevenni nem tudta. Ez volt a 
legpusztítóbb hun támadás: feldúlták a kolostorokat, templomokat, legyilkolták 
a szerzeteseket és apácákat. Hasonlóképpen jártak el Galliában is, amikor Attila 
451-ben a Nyugatrómai Birodalom ellen fordult. Seregében a hunok mellett a ge- 
pidák, osztrogótok, szkirek; rugiak, herulok, szvébek és türingek segédcsapatai 
vonultak nyugat felé. Aetius római serege is nagyrészt germánokból állott. A ko- 
rábban lázongó galliai germánok — a nyugati gótok, burgundok, frankok - most 
Róma mellé álltak. A Mauriacum mellett kibontakozó ütközetben nagyrészt ger- 
mánok álltak egymással szemben. A rendkívül véres ütközet után Attila visszavo- 
nult. A következő évben Itáliába indult a hun sereg. Sorra bevették, hódoltatták 
az észak-itáliai városokat. A források szerint I. Leó pápa vezetésével római követ- 
ség kereste fel Attilát és bírta rá a hadjárat félbehagyására. Ennek igazi oka való- 
jában a seregben kitört járvány és éhínség, valamint az Al-Duna vidékén bekövet- 
kezett fordulat volt. A keleten trónra került új katonacsászár, Marcianus ugyanis 
beszüntette az adófizetést, s a Dunán átkelve saját otthonukban támadta meg és 
győzte le a hunokat. Attila ismét Konstantinápoly ellen készült, de a hadjáratra 
már nem került sor. 453 tavaszán éppen nászát ülte legújabb feleségével, mikor 
agyvérzés következtében meghalt. Attila halálával a birodalom napja is leáldo- 
zott. Az örökösök, Attila főfeleségének, Arykannak a három fia egymással vi- 
szálykodtak a hatalomért; a vazallus germán népek Ardarik gepida király vezeté- 
sével fellázadtak, s 454-ben Pannoniában a Nedao folyónál legyőzték a hunokat. 
Attila legidősebb fia, trónjának örököse, Ellák is elesett az ütközetben. A biroda- 
lom keleti végein pedig hamarosan feltűnt egy új nép, az ogur-törökök, akik a 
460-as évek második felében átkeltek a Donon, s meg sem álltak a pannoniai Sir- 
miumig. A következő években a hun birodalom teljesen szétesett, a nép szétszó- 
ródott. Egy részük beolvadt a sztyeppén feltűnő új népi alakulatokba, államkép- 
ződményekbe. Mások Bizánc szolgálatába, a császár zsoldjába szegődtek. 

A hunok az elsők voltak azoknak az altáji nomád lovas népeknek a sorában, 
amelyek a 4. századtól kezdve csaknem egy évezreden át időnként kelet felől be- 
nyomultak Európa területére. A forrásokból ismert hun személynevek alapján 
valószínű, hogy török nyelvet beszéltek. Eredetük vitatott: a szakemberek máig 
sem tudták egyértelműen eldönteni, hogy volt e közük a kínai forrásokban a 
Kr. e. 4. századtól feltűnő hiung-nu, hsiung-nu törzsekhez, vagy sem. Harmatta 
János nemrégiben így foglalta össze a vita állását: , Az újabb kutatások az euró- 
bai bunok és a bsiung-nuk között a történeti kontinuitást valószínűsítették, anél- 
kül, bogy a két nép etnikai, nyelvi, társadalmi, szervezeti vagy antropológiai 
azonosságáról beszélhetnénk." 

A hunok nagyállattartó pásztorkodást folytattak. A görög és római írók nem 
győzik eléggé csodálni lovasművészetüket. Ammianus Marcellinus szerint , mint- 
ha oda volnának nőve lovaikboz leguis prope adfixi]. Ennél a népnél mindenki 

éjjel-nappal lóháton ülve vásárol és elad, eszik és iszik, s a ló keskeny nyakára ha- 
jolva mély álomba merül." Még a diplomáciai tárgyalásokat is lovon ülve foly- 
tatják. A bizánci Zoszimosz szerint , a földön nem tudnak biztos lábon állni, s a 
lovaikon élnek és hálnak". Katonai sikereiket is a mozgékony, gyors lovas harc- 
modornak köszönhették. Sem a germánoknak, sem a rómaiaknak nem volt ellen- 
szerük a meglepetésszerűen támadó, gyorsan mozgó, száguldó lovaikról meste- 
rien nyilazó hun seregekkel szemben. 

A korabeli források rendkívül vad, kegyetlen, külső megjelenésében visszataszí- 
tó népként írják le őket. Kis termetű, zömök, tagbaszakadt, vastag nyakú, széles 
vállú emberek, rövid, görbe lábakkal, amelyekkel alig tudnak járni. Nincsenek ál- 
landó szállásaik. , Soha semmilyen épületet nem használnak szállásul. I...] Még 
náddal födött kunybókat sem lebet találni náluk. [...] Nincs állandó lakóbelyük, 
saját házuk, hanem szekereiken kóborolnak, amelyek lakásul is szolgálnak" — ír- 
ja Ammianus Marcellinus, aki persze sosem látott hunokat, de azt is tudja, hogy 
az asszonyok a szekereken szőnek, ott szülik és nevelik gyermekeiket. 

A hunok laza politikai szervezetben éltek, törzs- és nemzetségfők vezetése 
alatt. Az 5. század elején a birodalom ún. szárnyakra tagolódott, amelyek kato- 
nai és politikai szervezetek voltak. Egy-egy szárny élén a latin források által re- 
gulusnak nevezett részfejedelem (pl. Uldin, a nyugati szárny regulusa) állt. Az 
akkor még a Dontól keletre lakó nagyfejedelem a bizánci forrás szerint csak , az 
első a többi fejedelem között", Ugyancsak regulusnak nevezik a források a hu- 
noknak meghódolt germán népek vezetőit is. Ruga alatt megszilárdult a nagyfe- 
jedelem hatalma a részfejedelmek és törzsfők rovására, Attila idején pedig kor- 
látlan hatalmú önkényuralommá vált. Az Attilánál követségben járt Priszkosz 
szerint tőle mindenki rettegett. , Királyok, különféle népek vezérei testőrség 
módjára várták rendelkezéseit, és ha szemével intett, mindannyian mormogás 
nélkül, de rettegés és félelem közt álltak elő és bizton teljesítették azt, amit kö- 
vetelt tőlük" — írja Priszkosz nyomán Iordanes. Attila környezete tudatosan al- 
kalmazta a megfélemlítés taktikáját: , A népek megrendítésére, a földkerekség 
réméül jött a világra." A Római Birodalom lakói , Isten ostorának" (flagellum 
Dei) tartották, akit Isten büntetésül szabadított rá a bűnös világra. Attila maga 
is hitt isteni küldetésében. Ezt fejezi ki többek között , az isten kardjának? cso- 
dálatos megtalálásáról szóló legenda. Attila környezetében már alig említenek a 
források hunokat: görögök, hellenizált barbárok, rómaiak és a meghódolt ger- 
mán népek királyai, vezetői (pl. a gepida Ardarik, a keleti gót Valamer, a szkir 
Edika) vették körül, ők voltak a , kiválasztottak" (logadesz), a , hívek, barátok" 
(epitédeioi). Hatalma rájuk, valamint saját kíséretére és az ő kíséretükre támasz- 
kodott. Jellemző módon a nagy uralkodónak még a neve is germán alakban ma- 
radt fenn, jelentése , Atyácska" (Atta , atya" - ila kicsinyítő képző). Etzel, illet- 
ve Atli néven egyik főhőse lett a germán hősmondáknak (Nibelung-ének, Edda). 
Mindez azt jelzi, hogy a hirtelen hatalmasra nőtt birodalomban a hunok már 
elenyésző kisebbséget képeztek a meghódolt germán és egyéb népek mellett. 

Nem véletlen, hogy a félelmetes despota halála után ez a hirtelen nagyra nőtt bi- 
rodalom oly gyorsan összeomlott. 

Érdekes, hogy Attila kiválasztottai, barátai, munkatársai később milyen nagy 
szerepet játszottak a Nyugatrómai Birodalom végnapjaiban. Attila szolgálatában 
római , titkárok" (secretarius) és jegyzők (notarius) álltak, ők bonyolították dip- 
lomáciai levelezését. Egyik notariusa, Orestes később római patricius és a hadse- 
reg főparancsnoka lett, aki 475-ben az Itáliában állomásozó barbár csapatok se- 
gítségével saját kisfiát, Romulus Augustulust ültette a császári trónra. Romulus 
Augustulust, az utolsó nyugatrómai császárt viszont Attila egyik kedvenc kivá- 
lasztottjának, a szkir Edikának a fia, Odoaker fosztotta meg trónjától, saját ma- 
gát kiáltva ki , [tália királyává". 


4. A germán népvándorlás 


A , népvándorlás? (migratio gentium) fogalma a reneszánsz idején jelent meg, a 
16. században, egyértelműen negatív jelentéssel: a barbár germánok inváziója, 
amely elpusztította az antik kultúrát és a Római Birodalmat. 

A germán népvándorlást a hunok indították meg, midőn a 370-es években át- 
keltek a Volgán, majd a Donon. A Dontól a Kárpátokig és az Al-Dunáig terjedő 
területen a keleti vagy osztrogótok (auwstro - fényes, ragyogó), és a nyugati vagy 
vizigótok (vezu - derék, vitéz) éltek, a két nép között a Dnyeszter folyó volt a ha- 
tár. Használatos volt a grutungi (puszták lakói, síkságiak - osztrogótok) és a ter- 
vingi (erdőlakók - vizigótok) elnevezés is. A hunok legyőzték az osztrogótokat, 
akik megtarthatták szálláshelyeiket, sőt, királyt is választhattak, de betagolódtak 
a hun birodalomba. Egy részük azonban Alatheus és Saphrax vezetésével nyugat- 
ra menekült és a vizigótokhoz csatlakozott. A hunok elől a vizigótok egy része Er- 
délybe húzódott, másik részük pedig Fritigern vezetésével 376-ban bebocsátást 
kért a Római Birodalomba. Valens császár befogadta és Trákiában letelepítette 
őket. Élelmezési nehézségek és a római hatóságok visszaélései miatt a gótok fel- 
lázadtak, s dúlva, rabolva vonultak végig a Balkánon. Az ellenük felvonuló római 
sereg 378-ban Hadrianopolisznál súlyos vereséget szenvedett; az ütközetben ma- 
ga Valens császár is elesett. Végül azonban sikerült a vizigótokat a Dunától dél- 
re, Moesiában, Alatheus és Saphrax keleti gótjait és a hozzájuk csatlakozott 
alánokat pedig Felső-Pannoniában letelepíteni, s velük 380-ban, illetve 382-ben 
foedust kötni. 395-ben, amikor a hunok megjelentek az Al-Dunánál, a gótok, 
akiknek királya ekkor Alarich volt, délebbre vonultak, Görögország területére. 
A keletrómaiak nyugat felé irányították őket, s ők Ilyricumon keresztül Itália fe- 
lé indultak. A vandál származású Stilicho főparancsnoknak (magister utriusgue 
militiae) sikerült őket feltartóztatnia. Stilichó megállította annak a főleg osztro- 
gótokból és hozzájuk csatlakozott egyéb néptöredékekből álló germán népcso- 
portnak a támadását is, amely 405-ben Radagaisus vezetése alatt tört be Itáliába. 

Stilicho meggyilkolása (408) után a vizigótok már akadálytalanul vonulhattak vé- 
gig a félszigeten. Ravennát — amely 401-ben lett a császári udvar székhelye a bar- 
bár támadásokkal szemben nehezebben védhető Milano (Mediolanum) helyett — 
nem sikerült bevenniük, de 410. augusztus 24-én elfoglalták és kirabolták Rómát. 
Róma elfoglalásának és kirablásának híre birodalomszerte sokkhatást váltott ki, 
hiszen Rómába 800 éve nem tette be a lábát ellenség. A gótok ezután Dél-Itáliá- 
ba vonultak azzal a szándékkal, hogy átkelnek Észak-Afrikába. Alarich útközben 
meghalt, s utóda, Athaulf a császár jóvábagyásával Galliába vonult. A gótok vé- 
gül is foederati státusban Aguitániában telepedtek le 418-ban, s királyuk székhe- 
Íye Tolosa (Toulouse) lett. Így jött létre — egyelőre a Nyugatrómai Birodalom ke- 
retében — a szövetséges vizigót királyság. 

Midőn a hunok a 4. és 5. század fordulóján megjelentek a Duna-tájon, a Kár- 
pát-medencében több germán nép élt. A Tiszán túl és Dáciában a gepidák, a Du- 
nától északra a szvébek (guadok), a Duna-Tisza közén az asdingi vandálok. 
A hun fenyegetés elől a vandálok és a szvébek elindultak nyugat felé. Csatlakoz- 
tak hozzájuk a hunok elől már korábban idemenekült alánok, majd a Szilézia 
területén élő silingi vandálok is. 406-ban ez a vandál-szvéb-alán népcsoport el- 
jutott a Rajnához, s december 31-én a befagyott folyón átkelve betört Galliába. 
Gallián végigvonulva 409-ben átkeltek a Pireneusokon, és benyomultak Hispá- 
niába. A szvébek az Ibér-félsziget északnyugati részén telepedtek le, mint a ró- 
maiak szövetségesei. A szvéb királyság központja Braga városa lett. A vandálok, 
akiknek királya, Gunderich a rex Vandalorum et Alanorum címet viselte, két év- 
tizednyi hispániai tartózkodás után (itt-tartózkodásuk emlékét őrzi Andalúzia 
tartomány neve) 429-ben átkeltek Észak-Afrikába. Ekkor már Geiserich 
(428-477) volt a királyuk. 430-ban elfoglalták Hippo városát, melynek püspöke, 
Augustinus (Szent Ágoston) az ostrom alatt halt meg. 439-ben Karthágó elfogla- 
lásával végleg a vandál királyság birtokába jutott az egykor virágzó, sűrűn lakott 
római tartomány. A vandál királyság volt a római területen létrejött első teljesen 
önálló barbár állam, amely már nem volt , szövetséges", és névleg sem ismerte el 
a császár főségét. A vandálok ügyes hajósnéppé váltak és sikeresen terjeszkedtek 
a Földközi-tengeren is. Elfoglalták a Baleár-szigeteket, majd Szardíniát és Korzi- 
kát, a tenger felől ismételt támadásokat intéztek az itáliai szárazföld ellen, s 455- 
ben Rómát is kirabolták. 

A 406. évi vandál-szvéb-alán áttörést követően Gundahar királyuk vezetésével 
a burgundok - akik évtizedek óta a Majna és a Neckar folyók völgyében éltek — 
is átkeltek a Rajnán, s a folyó jobb partján, Mainz és Worms környékén teleped- 
tek le. A Nyugatrómai Birodalom belső zavarait kihasználva terjeszkedni próbál- 
tak, ezért Aötius 437-ben rájuk szabadította szövetségeseit, a hunokat. Ennek a 
hun támadásnak és a vele kapcsolatos burgund belső viszályoknak az emlékét őr- 
zi a Nibelung-ének. A burgundok ezután a hunok elől Gallia belsejébe húzódtak, 
s Aötius 443-ban a Rhíne és a Sacne folyók völgyében telepítette le őket. Itt jött 
létre a rómaiakkal szövetséges burgund királyság. 

A keleti- vagy osztrogótok a Don és a Dnyeszter folyók közti területen éltek, s 
tekintélyes birodalmat hoztak létre az Amalok királyi nemzetségéből származó 
Ermanarich vezetésével. 375-ben a hunok megsemmisítették Ermanarich birodal- 
mát, s ekkor az osztrogótok és az uralmuk alá tartozó kisebb keleti germán tör- 
zsek (herulok, szkirek, rugiak) hun fennhatóság alá kerültek. A következő évtize- 
dekben ők voltak a hunok legjelentősebb csatlósai, a hun seregek jelentős részét 
gót segédcsapatok alkották. Attila halála után ők is felkeltek fiai ellen, majd Pon- 
tus-vidéki szállásterületeiket elhagyva nyugatra költöztek, és Marcianus császár 
456-ban foederatiként Pannóniában telepítette le őket. (A gótok betelepedése ide- 
jén, 456. szeptember 7-én volt az a hatalmas földrengés, amely romba döntötte 
Pannonia legnagyobb városát és központját, Savariát). Ugyancsak a Duna-tájra 
költöztek keletről a szkirek és a rugiak is A gót törzsek élén három testvér állott: 
Valamer (ő volt a főkirály), Thiudimer és Vidimer. 473-ban a gótok zöme Thidi- 
mer király és fia, a túszként csaknem egy évtizedet Konstantinápolyban töltött 
Theoderich (Theodorik néven is szerepel, 471-526) vezetésével elhagyta 
Pannoniát, s a Száván átkelve benyomult a Keletrómai Birodalomba. Illyricumon 
keresztül előbb Moesiába mentek, majd Makedonián átvonulva Epirusban 
telepedtek meg. 488-ban Zénon császár Itália felé irányította őket, ahol az utol- 
só nyugatrómai császárt a trónjáról letaszító szkir Odoaker volt az úr, mint 
, Atália királya". Az osztrogótok 489-ben betörtek Itáliába, s a következő évben 
Verona mellett legyőzték Odoakert, aki Ravennába vonult vissza. Theoderich 
három éven át ostromolta Ravennát, míg végül megállapodtak abban, hogy 
közösen fognak uralkodni Itália felett. Theoderich azonban néhány nap múlva 
családjával, rokonaival és híveivel együtt lemészároltatta új , barátját" és szövet- 
ségesét. 493-ban Theoderichet a gótok Itália királyává kiáltották ki, s ezzel létre- 
jött a keleti- vagy osztrogót királyság, amelynek hatalma nemcsak Itáliára és 
Szicíliára terjedt ki, hanem Raetiára, Noricumra, Pannoniára és Illyricum észak- 
nyugati részére is. 

A hun birodalom összeomlása után a Tisza vidéke és az egykori Dacia a ge- 
pida királyság birtokában volt. 488-ban a Kárpát-medence északnyugati részén 
élő kisebb germán törzsek áttelepültek Itáliába, s helyüket az északnyugat felől 
be-nyomuló langobardok foglalták el, akik a 6. század első felében kiterjesztet- 
ték uralmukat Pannoniára is. 551-ben és 566-ban háborúba keveredtek a szom- 
szédos gepidákkal. Első alkalommal a langobardok, második alkalommal a 
keletrómaiakkal szövetséges gepidák arattak győzelmet. Alboin langobard kirá- 

Kunimund gepida királyt, akinek lányát, Rosamundát feleségül vette. 
A gepidák egy része a langobardokhoz csatlakozott, másik részük pedig a 
Kárpát-medencébe benyo-muló avaroknak hódolt meg. A langobardok avar 
szövetségesüktől félve 568-ban elhagyták Pannoniát, és Itáliába vonultak. Ez 
volt a nagy germán népvándorlás utolsó hulláma. A Kárpát-medence a lango- 
bardok elvonulása után avar uralom alá került. 

A frankok betelepülése római területre más módon ment végbe, mint az eddig 
ismertetett népek vándorlása. Ők már a 3. század végén szövetséget (foedus) kö- 
öttek a rómaiakkal, s a továbbiakban csendben, szinte észrevétlenül tolták előre 
elepülésterületüket dél felé a Rajna bal partján, elsősorban Toxandriában, a mai 
Hollandia és Belgium területén. Számosan töltöttek be közülük magas pozíciókat 
a római hadseregben. A Rajna bal partján élő frankok a rómaiak, a jobb partiak 
a hunok szövetségesei lettek, s a mauriacumi csatában mindkét oldalon frankok 
harcoltak egymás ellen. Az 5. század második felében a Rajna középső folyása 
mentén nyomultak előre, sorra megszállták a bal parti városokat: 459-ben Main- 
zot, 475-ben Triert és Metzet. A frank nép sok kisebb törzsből állott. E törzsek 
két csoportra oszlottak: a száli frankok a Rajna alsó folyásánál, a tenger közelé- 
ben éltek, a ripuári frankok pedig a Rajna középső folyása mentén. Nevük jelen- 
tése , bátor, merész, vad" (Sevillai Isidorus szerint nevüket , a feritate morum" 
apták, Ermoldus szerint , Francus babet nomen de feritate sua"). Az 5. század 
második felében a száli frankok között vezető szerepet töltött be a Meroving 
nemzetség. Ennek őse a Tours-i Gergely által feljegyzett frank hagyomány szerint 
az 5. század közepén élt Merovech volt. Az ő fia volt Childerich (458-81), az el- 
ső, történetileg igazolható száli frank törzsfő, akinek sírját a 17. században meg- 
találták Tournai-ban. Fia, Chlodvig 486-ban legyőzte Syagriust, aki a Nyugatró- 
mai Birodalom végnapjaiban önálló királyságot hozott létre a Párizsi-medencé- 
ben. Chlodvig ezután sikeresen eltette láb alól a rivális frank törzsfőket és saját 
rokonait is, egyesítette a frank törzseket, s a Rajna és a Szajna közötti területen 
létrehozta a Frankok Királyságát. 496-ban megkeresztelkedett, ezzel elnyerte a 
galliai püspökök támogatását. A frankok - a többi germán néptől eltérően - a ke- 
reszténység katolikus változatát vették fel. 

Végül meg kell emlékeznünk az angolok, szászok és jütök vándorlásáról, akik 
az 5. században Észak-Németország partvidékéről kündulva partra szálltak a ró- 
maiaktól kiürített Britanniában. A kelta nyelvű brit őslakosságot nyugat és észak 
felé szorítva fokozatosan megszállták a sziget nagy részét, s hét kis helyi királysá- 
got hoztak létre. A germán hódítók és a kelta brit őslakosság közti küzdelmek 
emlékét őrzi Arthur király mondaköre. 

Az alamannok vagy alemannok - akiket a források először a 3. század elején 
említenek — a Rajna és a Duna közötti ún. Agri Decumatest védő római limes 
mentén éltek. Több kisebb törzsből, néptöredékből verbuválódtak, amint azt ne- 
vük is mutatja (Alamanni - minden ember). A szvév vagy szvéb népcsoporthoz 
tartoztak, ezért később , ssáboknak" nevezték magukat. A 3. század végén meg- 
szállták a Róma által feladott Agri Decumatest. Az 5. század elején a Rajnáig 
nyomultak, s egyes csoportjaik áttelepültek a bal partra, Elzászba, mások pedig 
az 5. és 6. században a mai Svájc területét szállták meg egészen a Jura-hegységig. 
A 6. század elején Alemannia frank fennhatóság alá került. 

Csak a 6. század közepén tűnnek fel a forrásokban a bajorok (Baiovarii), akik 
a század első felében lépték át a Duna vonalát - az egykori római limest — s nyo- 

multak előre az Alpok lábáig. Eredetükről, 6. század előtti történetükről semmit 
sem tudunk. A 6. század közepén frank uralom alá kerültek. A pogány bajorok 
csak a 7-8. században vették fel a kereszténységet. A bajoroktól északra éltek a 
türingek, akik először a 4. század végén bukkannak fel a római forrásokban, to- 
ringi néven. A nép magját az idősebb Plinius és Tacitus által is említett hermun- 
durok alkották, s idővel egyéb germán néptöredékek is csatlakoztak hozzájuk. Az 
5. század első felében hun uralom alá kerültek, majd önálló királyságot alkottak. 
A frank hagyomány szerint Chlodvig édesanyja türing nő volt. 530-ban frank 
uralom alá kerültek, de kereszténnyé csak a 8. században lettek. 


5. Rómaiak és barbárok együttélése 


A népvándorlás során a Nyugatrómai Birodalom területén egy sor germán király- 
ság jött létre: Észak-Afrikában a vandáloké (429-534), Aguitániában (418), majd 
Hispániában (507-711) a vizigótoké és a szvébeké (411-585), Galliában a bur- 
gundoké (443-534) és a frankoké (486), Itáliában Odoaker királysága (476-93), 
majd az osztrogótoké (493-555), végül a langobardoké (568-774). A Frankok 
Királysága kivételével egyik sem bizonyult tartósnak. 

De nemcsak a királyságok tűntek le a történelem színpadáról, hanem az emlí- 
tett germán népeknek sem maradt nyomuk. Nyelvük az első évezred végére el- 
tűnt, emléküket csak tartomány- (Burgundia, Andalúzia) és helynevek őrzik. Az 
egykori germán királyságok területén ma különféle újlatin nyelveket (olasz, spa- 
nyol, katalán, portugál, francia) beszélnek. A Római Birodalom területére betele- 
pült germánok elég hamar asszimilálódtak, nyelvileg beolvadtak a római lakos- 
ságba. Ez azért történhetett meg, mert a római, illetve romanizált népesség sok- 
szoros számbeli fölényben volt a betelepülő germánokkal szemben. A barbár ki- 
rályságokat alkotó gentes létszáma a legtöbb esetben százezer alatt maradt, s csak 
a legnagyobb népek lélekszáma haladta meg a százezret. A. népvándorlásban 
részt vevő valamennyi germán nép együttes létszáma nem érte az egymilliót, míg 
a Nyugatrómai Birodalom lakossága 400 körül meghaladta a 20 milliót. Sűrűbb 
germán népesség csak a két határfolyó, a Rajna és a Duna mellékén települt meg, 
délebbre csak elszórt szigeteket alkottak a germán települések. Jól mutatja ezt a 
germán típusú temetkezések és a germán eredetű helynevek gyakorisága: a Szaj- 
na és a Rajna között elég sok a germán eredetű helynév (kb. 3096), Burgundiá- 
ban azonban arányuk csak 2,399, Aguitániában pedig 0,299. A római időkben a 
latin-germán nyelvhatár a Rajna és a Duna mentén húzódott. A kora középkor- 
ban a germán nyely és etnikum csak ott tudott felülkerekedni, ahol sűrű volt a 
germán település, és közvetlen érintkezésben álltak a Rajnán túli saját népi terü- 
leteikkel. Ennek következtében a Rajnától délre és nyugatra mintegy 100-200, a 
Dunától délre, az Alpok előterében — az egykori Raetia és Noricum tartományok 
területén — mintegy 200-300 kilométert nyomult előre a germán nyelvterület. Az 

újonnan kialakuló germán nyelvterületen belül a 9. századig éltek újlatin nyelv- 
szigetek - főleg Brabantban, Trier és a Boden-tó környékén, valamint Bajoror- 
szágban és Felső-Ausztriában -, ezek azonban a középkor derekára felszívódtak. 
A 2. évezred elejére kialakult a áló érvényes francia-német, illetve olasz-német 
nyelvhatár, ami vagyjából megfelel a mai országhatároknak. Ettől délre a germá- 
nok beolvadtak a római népességbe. Északról délre haladva egyre inkább ritkul a 
germán elem az újlatin nyelvekben: a franciában mintegy 500 frank eredetű szó 
mutatható ki, az olaszban 300 langobard, a spanyolban 60 vizigót, a portugál- 
ban pedig 4 szvéb eredetű szó őrzi az egykori germánok emlékét. 

Bármilyen felfordulással, néhol — főleg a vandálok dúlta Észak-Afrikában - 
komoly pusztítással járt is a germánok vándorlása és betelepülése a birodalom 
területére, kétségtelenül nem azzal a szándékkal érkeztek, hogy megdöntsék Ró- 
mát. Éppen ellenkezőleg. Orosius 5. századi történetíró szerint Athaulf vizigót 
királyt hosszú idő alatt gyűjtött tapasztalatai arra a felismerésre vezették, hogy 
a birodalomnak fenn kell maradnia. A gótok fékezhetetlen barbárságuk miatt a 
törvényeknek és az azokat megtestesítő magasabb állami életnek képtelenek ma- 
gukat alávetni, pedig törvények nélkül nincs igazi res publica. Ezért a király cél- 
ja, hogy gót erővel megújítsa a romanizmus uralmát. Hasonlóképpen vélekedett 
Theoderich osztrogót király is (aki fiatalkorában csaknem egy évtizeden át élt 
Konstantinápolyban, s elsajátította az antik műveltséget): , örvendezünk, hogy 
római törvények alatt élhetünk, melyeket fegyvereinkkel remélünk megoltalmaz- 
ni." Gyermekeit római műveltségre nevelte, s Prokopiosz bizánci történetíró sze- 
rint , gondosan vigyázott, hogy fenntartsa az igazságszolgáltatást, szilárd alapon 
őrizte a törvényeket, megvédte az országot és biztonságban megőrizte a körös- 
körül élő barbárokkal szemben". Valóban: Theoderik mindenütt helyreállíttatta 
a római épületeket, a fürdőket és a megrongálódott vízvezetékeket, csatornákat, 
utakat, hidakat. 

A római felfogás szerint a barbárok törvény nélkül élnek (Barbari sine lege vi- 
vunt), s azáltal válnak barbár gentesből állami életre alkalmas néppé (populus), 
hogy joggal élnek, azaz alávetik magukat a jognak, az írott törvényeknek. Ezt 
megvalósítani: ez Róma hivatása a barbárokkal szemben. A keleti és a nyugati bi- 
rodalomfél vezető szellemeiben egyaránt élt az a hit, hogy Rómának a barbárok- 
kal szemben kultúrmissziót kell teljesítenie, s a birodalmat a barbárok bevonásá- 
val, az ő katonai erejük segítségével kell fenntartani, szervezetileg átalakítani. 
A konstantinápolyi császári udvarban a 4. században fontos szerepet játszott 
Themistios filozófus szerint a császár feladata, hogy a limesen túli barbárokat 
beillessze az isteni uralom földi rendszerébe, az imperiumba. A barbárokat meg 
kell nyerni, meg kell őket téríteni a római kultúra számára. A barbár királyoknak 
a császárok különféle római címeket (magister militum, patricius, consul) adtak, 

itüntető jelvényeket, díszruhákat küldtek nekik, s azok büszkén vallották magu- 
kat a konstantinápolyi császár alattvalóinak, főtisztviselőinek, az ő nevében gya- 
orolták hatalmukat. Ezt az is kifejezésre juttatta, hogy a 6. század közepéig pén- 

zeiken ott szerepelt a császár képmása és neve, saját monogramjuk legfeljebb az 
érem hátán volt látható, okleveleikben pedig a római datálást használták (a con- 
suli évek szerint). Amíg csak a császár névleges, elvi felsőbbségéről volt szó, ad- 
dig nem merült fel probléma, de midőn a császár ténylegesen érvényesíteni akar- 
ta hatalmát a barbár királyságok területén (pl. I. Tustinianus), akkor fegyverrel 
ellenálltak. Egy idő után azonban a császár hatalmának ez a szimbolikus, névle- 
ges elismerése is megszűnt. 

A barbár királyok gondolkodását jól kifejezi Sigismund (516-23) burgund ki- 
rály levele Anastasius keletrómai császárhoz. Trónra lépését jelenti be. Amikor a 
levelet írta, a császárnak már semmi tényleges hatalma nem volt a Burgundok Ki- 
rálysága felett, a foedust már egy fél évszázaddal korábban felmondták. , Apám 
halálával, ki Felséged császári udvarának hűséges fia volt s nagyjai közé tartozott, 
kötelességemnek tartom, hogy szolgálatom legelső lépéseit Császári felséged véd- 
nöksége alá helyezzem. [...] Népem Felségedé. Amikor népemnek parancsolok, 
igazában Felségednek engedelmeskedem. [...] Enyéim között királynak mutatom 
magam, ám tudom, hogy csak Felséged katonája vagyok. Általam igazgatja Fel- 
séged a székbelyétől távol eső vidékeket." Később azt írta a császárnak, hogy 
, őseim mindig hódolattal viseltettek a császárság iránt. Azokat a méltóságokat és 
címeket, amelyeket a császár adott nekik, mindennél többre becsülték". 

A germán királyok nagy tisztelettel viseltettek a római kultúra iránt, amelynek 
utolsó őszi virágai már az ő udvarukat díszítették. A keleti és a nyugati gót kirá- 
lyok udvara a senatus Rómája mellett az antik kultúra utolsó tűzhelye. Az utol- 
só nagy latin költő, Sidonius Appolinaris a vizigót és burgund Galliában élt, az 
antik örökség már említett összefoglalói és továbbadói, Isidorus, Boéthius, Cas- 
siodorus, Ennodius a gót királyok barátai és munkatársai voltak. , A gót uralom 
alatt a latin egybáz a régi antik formákban érez és gondolkodik. Az egyház veze- 
tő egyéniségei ugyanúgy részt vesznek a klasszikus műveltség ápolásában, mint a 
profánok, ugyanúgy írnak, verselnek, ugyanúgy lelkesednek a dicső múlt emlé- 
kein, akárcsak a legfelső hivatalnoki kar oszlopos tagjai" — írja Váczy Péter. Az 
osztrogót Theodorich nagy csodálója az antik kultúrának, szívesen beszélget és 
levelez tudós munkatársaival, , mert — írja Boéthiusnak — mindig kedves dolog 
szakértőkkel beszélgetni a tudományokról". Unokája és utóda, Athalarich 533- 
ban lelkére köti a római senatusnak, hogy a szabad művészetek tanítóinak, a 
grammatica, a retorica és a jog oktatóinak az illetményeit levonás nélkül utalják 
ki, hozzátéve, hogy a tanárok járandóságait nem megrövidíteni, hanem gyarapí- 
tani kell, mert ez jobban ösztönzi őket a dicső tanulmányokra. S ugyancsak ő fon- 
tosnak tartja, hogy olyan tisztviselői legyenek, akik igen tanultak (doctissimi). Az 
antik kultúra ezen utóvirágzása a 6. század közepéig tartott. 

A rómaiak , vendégként" (bospes) fogadták a barbárokat, akik általában szö- 
vetségesként (foederati) telepedtek római területre. A , vendégjog" (hospitalitas) 
alapján a római birtokosok - elsősorban a nagybirtokosok — megosztották föld- 
jüket, marháikat és a birtokukon dolgozó munkaerőt (colonusokat és rabszolgá- 

kat), sőt házukat is a jövevényekkel. Az osztozás mértéke változó volt: Itáliában 
Odoaker katonái, majd a keleti gótok mindenből egyharmad részt kaptak, a vi- 
zigótok viszont kétharmad részt. A burgundok a szántók kétharmadát, az erdők, 
rétek, legelők, gyümölcsösök és a curtis, azaz a birtokközpont felét, a colonusok 
és a rabszolgák egyharmadát kapták meg. A germán telepesnek jutott részt sors- 
nak nevezték. A sors csak bizonyos idő elteltével (a vizigótoknál 50 év után) vált 
a germán teljes tulajdonává. A bíróság előtt a római birtokos képviselte az egész 
birtokot, s csak ő fizetett földadót, természetesen csak a saját része után. A felosz- 
tást római tisztviselők végezték (delegatores). A római birtokost és germán ,, ven- 
dégét?, akik a javakon osztoztak, consortesnak nevezték. Egyes forrásokból úgy 
tűnik, hogy főleg a germán előkelők (optimates) osztoztak a rómaiakkal, ők kap- 
tak sorsot, s ők ültettek birtokukra egyszerű germán katonákat, közszabadokat. 
Ily módon a római lakosság közt kis csoportokban szétszóródott germánok beil- 
leszkedtek a római agrárrendszerbe, s ez megkönnyítette asszimilációjukat. Az 
állami birtokok és a császári birtokok, valamint a lakatlan területek a germán ki- 
rályok tulajdonába kerültek. Nem mindenütt történt ilyen békésen az osztozko- 
dás: a vandálok Észak-Afrikában, Karthágó környékén kisajátították a római bir- 
tokokat, a birtokosokat elűzték (a colonusok és a rabszolgák maradhattak), s 
kialakították a sortes Vandalorum elnevezésű területet, ahol csak vandál birtoko- 
sok lehettek, Ugyancsak erőszakkal fosztották meg birtokaiktól a római nagybir- 
tokosok egy részét a langobardok. Ahol bospitalitas alapján történt a megtelepü- 
lés, ott is került sor incidensekre. Több 5. századi forrás megemlékezik a Dél-Gal- 
lián átvonuló vizigótok rablásairól, pusztításairól. Ennodius paviai püspök 
- Theoderich keleti gót király szolgálatában álló római -— viszont idilli képet fest 
a rómaiak és az osztrogótok közötti osztozkodásról Észak-Itáliában: a közös bir- 
toklás egyetértő barátokká tette a két birtokost, s elősegítette a két nép közeledé- 
sét, együttműködését. A Nyugatrómai Birodalom nagybirtokosainak csak egy 
részét érintette a bospitalitas, osztozásra csak ott került sor, ahol a germánok 
megtelepültek, az ilyen területek pedig meglehetősen ritkán, szétszórva feküdtek 
a viszonylag sűrűn lakott római provinciákban. 

Az együttélés természetesen nem volt problémamentes. A művelt, kifinomult íz- 
ésű római birtokos számára nem mindig jelentett nagy élvezetet a barbár szom- 
széd, illetve birtokostárs, mert amint Sidonius Appolinaris galliai püspök és jeles 
költő írja: , Hosszú bajú borda (...] kapzsi burgundok, akik avas vajjal kenik be 
hajukat I...) és bűzlenek a fokbagymától meg rohadt hagymától." A köznép 
azonban sok helyütt , felszabadítóként" fogadta a germánokat, annyira elviselhe- 
etlenek voltak számára a késő római állam terhei, amelyek a germán királyok 
uralma alatt nagyrészt fokozatosan megszűntek. 

Kétségtelen, hogy a két eltérő életformájú, kultúrájú népesség együttélése sok 
problémával járt, amit még a vallási ellentét is súlyosbított, hiszen a germánok 
ariánusok voltak, a rómaiak pedig katolikusok. A legtöbb barbár királyságban 
úgy oldották meg a germánok és rómaiak együttélését, hogy minden vonatkozás- 

ban elválasztották őket egymástól. Ez a dualizmus legteljesebben az itáliai oszt- 
rogót királyságban és az afrikai vandál királyságban valósult meg. A germánok 
saját nemzetségi, illetve katonai szervezetükben éltek, saját népi joguk szerint, sa- 
ját vezetőik, bíráik alatt. Többnyire településeik is elkülönültek a rómaiakétól, 
A rómaiak számára továbbra is érvényben maradt a római jog, tovább működtek 
a római intézmények és a római tisztviselők. Külön törvénykönyvet adtak ki a ró- 
maiak és külön a germánok számára. A legtöbb királyságban tilos volt a germá- 
nok és rómaiak összeházasodása. A germánok katonáskodtak, s nem fizettek 
adót. A rómaiak viszont tovább fizették a régi adókat, de nem lehettek katonák. 
A római nagybirtokos arisztokrácia megőrizte gazdasági hatalmát, s hamarosan 
politikai pozíciókra is szert tett a germán király szolgálatában. Az egyházi veze- 
tők, a püspökök csaknem kizárólag közülük kerültek ki. 

Az uralkodó a rómaiak felett a császár nevében, az ő helytartójaként gyakorol- 
ta a hatalmat, a germánok számára viszont király volt, akit megválasztása után 
pajzsra emeltek, s a lándzsa átadásával ruházták rá a hatalmat. A germán kirá- 
lyok a letelepedés után igyekeztek megszabadulni a hatalmukat korlátozó törzsi 
arisztokráciától, egy részüket kiirtották, más részüket szolgálatukba kényszerítet- 
ték. A királyi hatalom egyfelől a király rendelkezésére álló, jövedelmet szolgálta- 
tó és eladományozható földbirtokon, másfelől a kíséreten alapult. A királyi kísé- 
ret tagjai kiemelt státussal bírtak, ezt jelzi a népi jogokban a kiemelt vérdíj. 

A barbár királyságok egy része rövid életű volt. Azokban, amelyek hosszabb 
ideig fennálltak, nem lehetett sokáig fenntartani a római és a germán népesség tel- 
jes elkülönítését. A 7. században mindenütt megindult a két népesség összeolva- 
dása. Ezt nagyban megkönnyítette, hogy a 6. században a burgundok és a vizigó- 
tok, majd a 7. században a langobardok is szakítottak az arianizmussal, és áttér- 
tek a katolikus vallásra. A frankok az 5. század végén eleve a katolikus vallást 
vették fel. A házasodási tilalmat és az egyéb elkülönítő intézkedéseket is feloldot- 
ták. A 7. században a vizigótoknál és a langobardoknál megszűnt a jogi dualiz- 
mus, s az egész ország területére érvényes egységes törvénykönyvet adtak ki. Az 
összeolvadás a hatalmi elit szintjén ment végbe leggyorsabban: a germán nemzet- 
ségi arisztokrácia és a királyi kíséret tagjaiból, valamint a római nagybirtokosok- 
ból új, egységes vezetőréteg alakult ki. 

A katolikussá lett uralkodó legfőbb támasza és szövetségese az egyház volt, 
amelynek közreműködésével a germán hadikirályság fokozatosan átalakult ke- 
resztény teokratikus királysággá. Ez azt jelentette, hogy a király a helyi egyház fe- 
jének tekintette magát: zsinatokat hívott össze, püspökségeket alapított és püspö- 
köket nevezett ki. A vallási életet és az egyházi viszonyokat a király által kiadott 
törvények szabályozták. A germánok is hittek a királyi nemzetség karizmatikus 
voltában, s ezt megerősítette a katolikus egyház, midőn a király hatalmát közvet- 
lenül Isten kegyelméből származtatta. 

A 7. században felgyorsult az etnikai egybeolvadás, a germánok átvették a túl- 
nyomó számbeli fölényben lévő római lakosság nyelvét. De nemcsak nyelvileg 

kat), sőt házukat is a jövevényekkel. Az osztozás mértéke változó volt: Itáliában 
Odoaker katonái, majd a keleti gótok mindenből egyharmad részt kaptak, a vi- 
zigótok viszont kétharmad részt. A burgundok a szántók kétharmadát, az erdők, 
rétek, legelők, gyümölcsösök és a curtis, azaz a birtokközpont felét, a colonusok 
és a rabszolgák egyharmadát kapták meg. A germán telepesnek jutott részt sors- 
nak nevezték. A sors csak bizonyos idő elteltével (a vizigótoknál 50 év után) vált 
a germán teljes tulajdonává. A bíróság előtt a római birtokos képviselte az egész 
birtokot, s csak ő fizetett földadót, természetesen csak a saját része után. A felosz- 
tást római tisztviselők végezték (delegatores). A római birtokost és germán ,, ven- 
dégét", akik a javakon osztoztak, consortesnak nevezték. Egyes forrásokból úgy 
tűnik, hogy főleg a germán előkelők (optimates) osztoztak a rómaiakkal, ők kap- 
tak sorsot, s ők ültettek birtokukra egyszerű germán katonákat, közszabadokat. 
Ily módon a római lakosság közt kis csoportokban szétszóródott germánok beil- 
leszkedtek a római agrárrendszerbe, s ez megkönnyítette asszimilációjukat. Az 
állami birtokok és a császári birtokok, valamint a lakatlan területek a germán ki- 
rályok tulajdonába kerültek. Nem mindenütt történt ilyen békésen az osztozko- 
dás: a vandálok Észak-Afrikában, Karthágó környékén kisajátították a római bir- 
tokokat, a birtokosokat elűzték (a colonusok és a rabszolgák maradhattak), s 
kialakították a sortes Vandalorum elnevezésű területet, ahol csak vandál birtoko- 
sok lehettek. Ugyancsak erőszakkal fosztották meg birtokaiktól a római nagybir- 
tokosok egy részét a langobardok. Ahol bospitalitas alapján történt a megtelepü- 
lés, ott is került sor incidensekre. Több 5. századi forrás megemlékezik a Dél-Gal- 
lián átvonuló vizigótok rablásairól, pusztításairól. Ennodius paviai püspök 
— Theoderich keleti gót király szolgálatában álló római — viszont idilli képet fest 
a rómaiak és az osztrogótok közötti osztozkodásról Észak-Itáliában: a közös bir- 
toklás egyetértő barátokká tette a két birtokost, s elősegítette a két nép közeledé- 
sét, együttműködését. A Nyugatrómai Birodalom nagybirtokosainak csak egy 
részét érintette a bospitalitas, osztozásra csak ott került sor, ahol a germánok 
megtelepültek, az ilyen területek pedig meglehetősen ritkán, szétszórva feküdtek 
a viszonylag sűrűn lakott római provinciákban. 

Az együttélés természetesen nem volt problémamentes. A művelt, kifinomult íz- 
lésű római birtokos számára nem mindig jelentett nagy élvezetet a barbár szom- 
széd, illetve birtokostárs, mert amint Sidonius Appolinaris galliai püspök és jeles 
költő írja: , Hosszú bajú borda I...] kapzsi burgundok, akik avas vajjal kenik be 
hajukat I...] és bűzlenek a fokbagymától meg rohadt bagymától." A köznép 
azonban sok helyütt , felszabadítóként? fogadta a germánokat, annyira elviselhe- 
tetlenek voltak számára a késő római állam terhei, amelyek a germán királyok 
uralma alatt nagyrészt fokozatosan megszűntek. 

Kétségtelen, hogy a két eltérő életformájú, kultúrájú népesség együttélése sok 
problémával járt, amit még a vallási ellentét is súlyosbított, hiszen a germánok 
ariánusok voltak, a rómaiak pedig katolikusok. A legtöbb barbár királyságban 
úgy oldották meg a germánok és rómaiak együttélését, hogy minden vonatkozás- 

ban elválasztották őket egymástól. Ez a dualizmus legteljesebben az itáliai oszt- 
rogót királyságban és az afrikai vandál királyságban valósult meg. A germánok 
saját nemzetségi, illetve katonai szervezetükben éltek, saját népi joguk szerint, sa- 
ját vezetőik, bíráik alatt. Többnyire településeik is elkülönültek a rómaiakétól. 
A rómaiak számára továbbra is érvényben maradt a római jog, tovább működtek 
a római intézmények és a római tisztviselők. Külön törvénykönyvet adtak ki a ró- 
maiak és külön a germánok számára. A legtöbb királyságban tilos volt a germá- 
nok és rómaiak összeházasodása. A germánok katonáskodtak, s nem fizettek 
adót. A rómaiak viszont tovább fizették a régi adókat, de nem lehettek katonák. 
A római nagybirtokos arisztokrácia megőrizte gazdasági hatalmát, s hamarosan 
politikai pozíciókra is szert tett a germán király szolgálatában. Az egyházi veze- 
tők, a püspökök csaknem kizárólag közülük kerültek ki, 

Az uralkodó a rómaiak felett a császár nevében, az ő helytartójaként gyakorol- 
ta a hatalmat, a germánok számára viszont király volt, akit megválasztása után 
pajzsra emeltek, s a lándzsa átadásával ruházták rá a hatalmat. A germán kirá- 
lyok a letelepedés után igyekeztek megszabadulni a hatalmukat korlátozó törzsi 
arisztokráciától, egy részüket kiirtották, más részüket szolgálatukba kényszerítet- 
ték. A királyi hatalom egyfelől a király rendelkezésére álló, jövedelmet szolgálta- 
tó és eladományozható földbirtokon, másfelől a kíséreten alapult. A királyi kísé- 
ret tagjai kiemelt státussal bírtak, ezt jelzi a népi jogokban a kiemelt vérdíj. 

A barbár királyságok egy része rövid életű volt. Azokban, amelyek hosszabb 
ideig fennálltak, nem lehetett sokáig fenntartani a római és a germán népesség tel- 
jes elkülönítését. A 7. században mindenütt megindult a két népesség összeolva- 
dása. Ezt nagyban megkönnyítette, hogy a 6. században a burgundok és a vizigó- 
tok, majd a 7. században a langobardok is szakítottak az arianizmussal, és áttér- 
tek a katolikus vallásra. A frankok az 5. század végén eleve a katolikus vallást 
vették fel. A házasodási tilalmat és az egyéb elkülönítő intézkedéseket is feloldot- 
ták. A 7. században a vizigótoknál és a langobardoknál megszűnt a jogi dualiz- 
mus, s az egész ország területére érvényes egységes törvénykönyvet adtak ki. Az 
összeolvadás a hatalmi elit szintjén ment végbe leggyorsabban: a germán nemzet- 
ségi arisztokrácia és a királyi kíséret tagjaiból, valamint a római nagybirtokosok- 
ból új, egységes vezetőréteg alakult ki. 

A katolikussá lett uralkodó legfőbb támasza és szövetségese az egyház volt, 
amelynek közreműködésével a germán hadikirályság fokozatosan átalakult ke- 
resztény teokratikus királysággá. Ez azt jelentette, hogy a király a helyi egyház fe- 
jének tekintette magát: zsinatokat hívott össze, püspökségeket alapított és püspö- 
köket nevezett ki. A vallási életet és az egyházi viszonyokat a király által kiadott 
törvények szabályozták. A germánok is hittek a királyi nemzetség karizmatikus 
voltában, s ezt megerősítette a katolikus egyház, midőn a király hatalmát közvet- 
lenül Isten kegyelméből származtatta. 

A 7. században felgyorsult az etnikai egybeolvadás, a germánok átvették a túl- 
nyomó számbeli fölényben lévő római lakosság nyelvét. De nemcsak nyelvileg 

asszimilálódtak, hanem egy szélesebb körű, általános romanizálódás is végbe- 
ment: átvették a római intézményeket, az antik kultúra elemeit. Terjedt a latin 
nyelv használata, a törvénykönyveket latin nyelven adták ki. De a római lakos- 
ság is vett át egyet és mást a germánoktól, Elsősorban a viseletet, például a nad- 
rágot vagy a hosszú hajat. A császárok a 4. század végén és az 5. század elején til- 
tották a germán nadrág és lábbeli viselését Róma városában, és tiltották a hosszú 
hajat is, de az új királyságokban már nem volt semmi akadálya a barbár viselet 
átvételének, 

A germán királyságokban a gazdasági élet folytonossága sem szakadt meg, ha 
a forgalom intenzitása mérséklődött is. A jeles belga gazdaságtörténész Henri 
Pirenne így ír erről: , Nyugat-Európa földjén az 5. században alapított barbár ki- 
rályságok megőrizték az ókori civilizáció legszembeötlőbb és leglényegesebb jel- 
lemvonását, a mediterrán jelleget. A Földközi-tenger, amely körül a régi világ va- 
lamennyi civilizációja létrejött, amely elősegítette e civilizációk érintkezését, és 
közvetítője volt eszméiknek és kereskedelmüknek, amelyet a Római Birodalom 
végül teljes egészében bekebelezett, s amely felé Bretagne-tól az Eufráteszig vala- 
mennyi tartományának tevékenysége irányult, a germán népvándorlás után sem 
vesztette el hagyományos szerepét. Az Itáliában, Afrikában, az Ibériai-félszigeten 
és Galliában letelepült barbárok számára továbbra is a Földközi-tenger maradt a 
Bizánci Császársággal való közlekedés fő útvonala, s az utóbbival fennálló kap- 
csolatok lehetővé tették annak a gazdasági életnek a folytatódását, amelyet nem 
tekinthetünk másnak, mint az ókori gazdasági élet közvetlen megbosszabbításá- 
nak. Ennek bizonyítására elegendő néhány tényre utalnunk: Nyugat, Egyiptom 
és Kis-Ázsia kikötői között az 5. századtól a 8. századig folytatódott a szíriai ha- 
józás tevékenysége; a germán királyok megtartották a mediterrán medence egysé- 
gének eszközét és szimbólumát, a római arany solidust; s végül: a kereskedelem 
mindenfelől a Földközi-tenger felé irányult, amelyet az emberek még mindig 
ugyanolyan jogosan nevezhettek volna mare nostrumnak, mint a rómaiak." 


6. A Vizigótok Királysága 


A vizigótok az 5. század elején Gallia déli részén, Aguitániában hozták létre szö- 
vetséges királyságukat, Tolosa (Toulouse) székhellyel. A bospitalitas alapján tele- 
pültek le, a földek, állatok, colonusok, rabszolgák kétharmad részét sajátítva ki 
maguknak. Jogi és vallási tekintetben egyaránt élesen elkülönültek a római lakos- 
ságtól, az összeházasodás tilos volt. A római lakosság nem katonáskodhatott, de 
egyébként élhette tovább a maga életét a római jog szerint, saját bírái és tisztvi- 
selői alatt. A mauriacumi csatában a rómaiak oldalán harcoltak, s királyuk 
I. Theoderich (418-51) elesett az ütközetben. Utódai, a birodalom gyengeségét. 
zűrzavaros belső viszonyait kihasználva, igyekeztek kiterjeszteni a gót uralom te- 
rületét, elsősorban dél és kelet felé. Eurich király (466-84) már a foedust is fel- 

mondta 466-ban, kinyilvánítva ezzel a gót királyság önállóságát. Ő foglaltatta 
írásba a vizigót szokásjogot (Codex Euricius, avagy Lex Visigotborum, 475 k.). 
Ezt követte II. Alarich (484-507) alatt a római lakosság jogainak kodifikálása 
(Breviarium Alaricianum, avagy Lex Romana Visigotborum, 506). 

A vizigótok a 6. század elején háborúba keveredtek északi szomszédaikkal, a 
frankokkal, s 507-ben Vocladis (Vouillé) mellett súlyos vereséget szenvedtek, ma- 
ga II. Alarich király is elesett. Dél-Galliát kénytelenek voltak átengedni a fran- 
koknak, s Hispániába húzódtak, ahová már az 5. században megkezdődött a gó- 
tok áttelepülése. Ezután több mint fél évszázadon át belső válság, a nemesség és 
a királyok harca, illetve az egyes trónkövetelők küzdelme gyengítette az országot. 
Ez igen súlyos következményekkel járt, mert I. lustinianus császár restaurációs 
politikája Hispánia visszaszerzését is célul tűzte ki. 551-ben sikerült is elfoglalnia 
a délkeleti partszegélyt. Belpolitikai konszolidációra és a királyi hatalom megerő- 
södésére Leovigild (568-86) király idején került sor, aki a szvéb királyságot vég- 
érvényesen bekebelezte a vizigót királyságba, amelynek uralma már csaknem az 
egész Ibér-félszigetre kiterjedt. A rómaiakkal szövetséges szvéb királyság 411-ben 
jött létre Hispánia északi részén, Bracar (Braga) székhellyel. A belső viszályok ál- 
tal gyengített királyság állandó harcban állt a vizigótokkal, akik 585-ben végleg 
kiterjesztették uralmukat a szvéb lakta területekre. Ekkor lett Toledo (Toletum) 
a vizigót királyság központja, a bizánci szertartásrendet meghonosító udvar szék- 
helye. A 7. század elején a bizánciakat is sikerült kiszorítaniuk Hispániából. 

A politikai konszolidáció azonban nem lehetett teljes és végleges, míg a király- 
ság germán és római lakosságát vallási ellentét állította szembe egymással. Mi- 
közben az ország lakosságának 95 9o-át kitevő rómaiak katolikusok voltak, a gó- 
tok az ariánus vallást követték. A letelepedés után kialakult az ariánus tartomá- 
nyi egyház, amelynek feje a király volt: ő nevezte ki a püspököket, zsinatokat hí- 
vott egybe, amelyen a világi előkelők is részt vettek. I. Rekkared király (586-601) 
587-ben áttért a katolikus hitre, s 589-ben a III. toledói zsinat véglegessé tette a 
katolikus vallás győzelmét. A katolikus vallás egyeduralma idején is fennmaradt 
az egyház és az állam szoros kapcsolata. A püspököket a király nevezte ki, aki 
fontos állami feladatokat is rájuk bízott, elsősorban a bíráskodás ellenőrzését. 
A püspökök fontos szerepet kaptak az államvezetésben, mint a király tanácsadói. 
A király hívta össze az országos zsinatokat, ő szabta meg a tárgyalandó témákat, 
s a zsinati határozatok megerősítése is az ő joga volt. Évente kellett tartani zsina- 
tokat az egyháztartományokban is. Az egyházi zsinatokon rész vettek a világi 
előkelők is, s a zsinatok nemcsak vallási, hanem világi ügyekkel is oglalkoztak, 
szinte az országgyűlés szerepét töltötték be. Bizonyos ügyekben a zsinatok bíró- 
ságként is működtek. 

Az országos zsinat határozta meg a királyi hatalom gyakorlásána és legitimá- 
ciójának feltételeit is. A trónutódlás kérdését sokáig nem szabályozták, s ez állan- 
dó konfliktusforrást jelentett a király és a nemesség között, mígnem 633-ban a 
IV. toledói zsinat rendezte a kérdést. A zsinaton a kor kimagasló tudósa, Isido- 

rus, Sevilla (Hispalis) érseke elnökölt, s a királysággal kapcsolatban is az ő néze- 
tei érvényesültek. Kimondotta, hogy nem a származás, hanem az alkalmasság 
(idoneitas) tesz valakit királlyá. Azt pedig, hogy ki az alkalmas, a püspökök és az 
előkelők döntik el. A királyt tehát választják, de nem az egész gót nép, hanem az 
egybázi és világi uralkodó elit. Megállapították a királlyá avatás szertartását is: a 
püspökök az ószövetségi királyok mintájára a szent krizmával felkenik a megvá- 
lasztott királyt, aki hatalmát Isten kegyelméből (Dei gratia) gyakorolja. 

A gótok áttérése a katolikus vallásra jelentősen meggyorsította a gót és a római 
társadalom összeolvadását, s a 7. század közepén már sor kerülhetett a gótokat 
és a rómaiakat elkülönítő dualizmus felszámolására. Rekisvinth király (653-672) 
a VIII. toledói zsinaton, 654-ben olyan egységes törvénykönyvet bocsátott ki, 
amely érvényes volt az egész királyság területére és minden lakójára (Liber Iudi- 
ciorum). A 7. században fokozatosan megerősödött a királyi hatalom, amely le- 
számolt a nemzetségi, születési arisztokráciával. A hagyományos vizigót nemes- 
ség létszáma erősen megfogyatkozott, s egy új nemesség alakult ki a királyi szol- 
gálat alapján. 

A vizigót társadalomban a személyes függőségi kapcsolatok bonyolult rendsze- 
re jött létre. Az előkelők, a nagybirtokosok kis magánhadseregeket tartottak. 
amelyek részben felfegyverzett szolgákból (manumissi), részben a késő római 
időkből örökölt bucellariusokból álltak. A bucellarius élethossziglani katonai 
szolgálatot vállalt, de ha minden fegyvert és felszerelést visszaadott, amit szolgá- 
latba lépésekor kapott, akkor más úr szolgálatába is állhatott. A bucellariusok a 
7. században földbirtokot is kaptak, néhány rabszolga- vagy colonuscsaláddal. Ez 
nem vált tulajdonukká: a fegyveres szolgálat fejében élvezték a birtok jövedelmét. 
s csak abban az esetben volt átörökíthető, ha az örökös is vállalta a szolgálatot. 
A sajones olyan magánkatonák voltak, akiknek patronusváltás esetén nem kellett 
visszaadniuk azt a felszerelést, amelyet a szolgálatba álláskor kaptak (a később 
kapott adományokat vissza kellett adniuk). Ők főleg tisztségviselők mellett telje- 
sítettek szolgálatot, és nemcsak katonai feladatokat láttak el, hanem a közigazga- 
tásban és a bíráskodásban is segédkeztek. A leudes elnevezésű csoport tagjai sze- 
mélyes hűségkapcsolatban álltak a királlyal, az ő fegyveres kíséretét alkották. Egy 
részük az udvarban, a király környezetében tartózkodott, a többiek saját birto- 
ukon éltek. 
A 7. század végén ismét fellángoltak a belső viszályok. Az arisztokrácia ma- 
gánkatonaságára támaszkodva szembefordult a királyi hatalommal. A vizigót 
királyság utolsó évtizedeit az arisztokratacsaládoknak a hatalomért vívott küz- 
delme töltötte ki. A meggyengült királyság nem volt képes számottevő ellenállást 
ifejteni az Észak-Afrikából átkelő arabokkal szemben. 711-ben a Tarik vezette 
arab sereg döntő győzelmet aratott a vizigótok felett. Maga Roderich király is 
elesett az ütközetben. A következő években az Ibér-félsziget nagy része arab ura- 
om alá került. 


it 

7. A Vandálok Királysága 


A vandálok Geiserich királyuk (428-77) vezetésével 429-ben keltek át Hispániá- 
ból Afrikába, s 439-ben a főváros, Karthágó elfoglalásával befejezték ennek a 
gazdag, termékeny és sűrűn lakott tartománynak a meghódítását. A kikötőkben 
hajókhoz jutottak, erős flottát építettek ki, amelynek segítségével ellenőrizték a 
Földközi-tenger forgalmát. Elfoglalták a Baleár-szigeteket, Korzikát, Szardíniát 
és Szicíliát is, 455-ben pedig megtámadták és kirabolták Rómát. A keletrómai 
flották eredménytelenül próbálkoztak a vandál tengeri hatalom megtörésével. 
A vandálok sohasem ismerték el a római császárok uralmát, s végül előbb II. Va- 
lentinianus, majd 474-ben Zénon keletrómai császár is kénytelen volt elismerni 
az önálló vandál királyságot. III. Valentinianus hozzá is adta leányát, Eudoxiát 
Geijserich fiához, Hunerichhez. 

A vandálok nem a hospitalitas alapján települtek le, hanem Karthágó környé- 
kéről elűzték a római birtokosokat (a colonusok és a rabszolgák maradhattak), s 
itt egy zárt vandál településterületet alakítottak ki (sortes Vandalorum). Ezen kí- 
vül meghagyták a római közigazgatást és a római tisztviselőket. A római kultúra 
is tovább virágzott a vandál uralom alatt, s a hódítókon a 6. században már egy 
külsődleges romanizáció jeleit is meg lehetett figyelni: római ruhákban jártak, s 
rendszeresen látogatták a fürdőket. A katolikus klérusnak viszont meg-megismét- 
lődő üldözést kellett elszenvednie, elsősorban politikai okokból, a római lakos- 
ságra gyakorolt befolyása miatt. Különösen Hunerich (477-84) és Gunthamund 
(484-96) királyok alatt került sor nagyarányú katolikusüldözésre. A vandálok 
ariánusok voltak, püspökeiket a király nevezte ki, s az istentiszteletek vandál 
nyelven folytak. 

Geiserich erős királyi hatalmat épített ki, megtörte a nemzetségi arisztokrácia 
hatalmát. Csak a király tarthatott fegyveres kíséretet. Pénzein a római császárok 
mintájára a dominus és augustus címet használta. A trónutódlásban bevezette a 
senioratus elvét: a királyi nemzetség legidősebb tagja örökölte a királyságot. 

Az 5. század végén Thrasamund (496-523) király az Itáliát elfoglaló osztrogó- 
tokkal kötött szövetséget, s feleségül vette Nagy Theoderich nővérét, Amalafri- 
dát. Halála után azonban utóda, Hilderich (523-30), Eudoxia fia lemészároltat- 
ta az özvegy királynét és gót kíséretét. Megszüntette a katolikusok üldözését, s 
Konstantinápoly felé közeledett. Az ariánus vandáloknak ez nem tetszett, s meg- 
fosztották trónjától. Helyébe Thrasamund fia, Gelimer (530-34) került, aki ismét 
a bizánciak ellen fordult. A vandál kalózok veszélyeztették Konstantinápoly ga- 
bonaellátását és a Földközi-tenger kereskedelmi forgalmát, ezért lustinianus csá- 
szár 533-ban expedíciós sereget küldött Afrikába Belisarius vezetésével. Belisarius 
legyőzte Gelimert, elfoglalta Karthágót, s 534-ben Észak-Afrika a vandálok által 
elfoglalt szigetekkel együtt ismét a római császár fennhatósága alá került, s ott is 
maradt egészen a 7. század végéig, az arab hódításig. 

8. A Burgundok Királysága 


A Burgundok Királysága a 443-ban a rómaiakkal kötött foedus alapján jött létre 
Gallia keleti-délkeleti vidékein: a Rhőne és Saóne folyók völgyében, a Jura-hegy- 
ségben. A király a rómaiak számára császári tisztviselő, magister militum és pat- 
ricius volt, a germánok számára pedig , a mi király urunk" (dominus noster rex). 
Gundowech király azonban már 466-ban felmondta a foedust. Dél felé terjesz- 
kedve elfoglalta Lyont (Lugdunum) és Vienne-t (Vienna). A burgund királyok 
öccsüket vették maguk mellé társuralkodónak. A király Lyonban, a testvére pe- 
dig Genfben (Genava) tartotta székhelyét. 

A bospitalitas alapján a római birtokoshoz beszállásolt burgund a szántók két- 
harmad, a rabszolgák és colonusok egyharmad részét, a rétek, legelők, erdők, és 
a házak felét kapta meg. A római lakosság és a burgundok elkülönítését itt haj- 
tották végre legcsekélyebb mértékben. A rómaiak is katonáskodhattak, s a vegyes 
házasságot is engedélyezték. A burgund és a római vérdíja között nem volt kü- 
lönbség. Bár külön törvénykönyv szabályozta a burgundok (Lex Gundobada, 
avagy Lex Burgundionum) és a rómaiak (Lex Romana Burgundionum) jogviszo- 
nyait, a burgundok jogában igen erősen érvényesültek a római jogi hatások. 
A burgund jog a frank uralom alatt is érvényben maradt, s még a 11. században 
is akadtak olyanok, akik a professio legis alkalmával úgy nyilatkoztak, hogy ők 
a ,burgund jog? szerint élnek. A 31 grófság minden közigazgatási egységében 
(pagus) egy burgund és egy római gróf (comes) bíráskodott együtt, az előbbi a 
burgundok, az utóbbi a rómaiak felett. A törvénykönyv szerint a társadalom élén 
álló , nemesek" (nobiles) - akik közt egyaránt voltak burgundok és rómaiak — 
vérdíja 300 solidus volt. A tehetősebb szabadok, a jómódú birtokosok (medioc- 
res) vérdíja 200, a közszabadoké (minores, inferiores) és a királyi szolgáké (servi 
regis) 150 solidusra rúgott. A katonáskodó szolgákért (ministerialis) 60 solidust 
kellett fizetni. 

A burgundok azok közé a germán népek közé tartoztak, amelyek viszonylag 
gyorsan romanizálódtak. Már a 4. században a limes mentén éltek, közvetlen 
érintkezésben, kereskedelmi kapcsolatban a rómaiakkal, s a tartós intenzív érint- 
ezés fogékonnyá tette őket a római kultúra és életmód iránt. A romanizációt 
megkönnyítette, hogy a 6. század elején áttértek az arianizmusról a katolikus val- 
ásra. A burgund társadalom előkelő, tehetősebb tagjai a városokban éltek, a ró- 
maiak között, s földjüket bérlőknek adták ki. Germán nyelvük a 7. századig élt, 
nyelvi asszimilációjuk a 8. századra teljessé vált. A 6. század elejétől egyre súlyo- 
sabb fenyegetést jelentett számukra a frankok szomszédsága. Ezért Gundobad 
473-516) király az osztrogót Theoderichkel szövetkezett. Ez azonban nem segí- 
ett, a burgundok többször vereséget szenvedtek, s 534-ben országuk végérvénye- 
sen a frankoké lett. A frankok tiszteletben tartották a burgundok jogát és intéz- 
ményeit, s Burgundia regnumként tagolódott be a Frankok Királyságába. 

9. Az Osztrogótok Királysága 


A szkir származású Odoaker, akit a germánokból álló hadsereg 476-ban Itália ki- 
rályává kiáltott ki, a római senatusszal a nyugati császári jelvényeket Konstanti- 
nápolyba küldette azzal, hogy nincs szükség nyugati császárra, mert Itáliát Odoa- 
ker a keletrómai császár nevében fogja kormányozni. Ezért a senatus a patricius 
címet kérte számára. Konstantinápoly azonban csak akkor ismerte el királyságát, 
midőn 480-ban meghalt Iulius Nepos, az általuk legitimnek tartott nyugati csá- 
szár, akit Orestes (Romulus Augustus apja) elűzött; a kért patricius és magister 
militum címet azonban nem adta meg neki. Odoaker lényegében érintetlenül 
meghagyta a római közigazgatást, jogrendszert, a politikai intézményeket, az 
adórendszert A római tisztviselők a helyükön maradtak, a senatust is tiszteletben 
tartotta. Ariánus létére türelmes volt a katolikusok iránt, sőt igyekezett is kedvez- 
ni az egyháznak, de azért a pápaválasztásba beavatkozott. Sikerült megszereznie 
Szicíliát (a vandáloktól) és Dalmáciát is. Konstantinápolyban nem nézték jó 
szemmel hatalmának növekedését, s az osztrogót Theoderichet irányították elle- 
ne, aki 489-ben betört Itáliába, legyőzte, majd megölte Odoakert. 493-ban a ke- 
leti gót hadsereg őt kiáltotta ki Itália királyává. 

Az osztrogótok itáliai királyságát Nagy Theoderich (471-526) teremtette meg, 
aki népével 489-ben benyomult Itáliába, legyőzte Odoakert, majd a főváros, Ra- 
venna megszerzése után a hadsereg Itália királyává kiáltotta ki. Odoakerhez ha- 
sonlóan ő is senatusi követséget küldött Konstantinápolyba azzal a kéréssel, hogy 
ismerjék el királyságát. Elődjéhez hasonlóan őt is évekig várakoztatták, míg 497- 
ben megkapta az elismerést. A császár consul és patricius címet adományozott és 
bíborruhát küldött neki, sőt, fiává is fogadta. Pénzein a császár neve, s képe sze- 
repelt, , dominus noster Anastasius" felirattal, de a hátoldalon ott volt saját mo- 
nogramja is. Okleveleit római módra, a consuli évek szerint datálta. Felvette a 
császári ház nevét is: Flavius Theodericus rex néven szignálta hivatalos iratait. De 
szívesen használta az augustus címet is. Egy felirat semper Augustusnak mondta 
őt, s szerette magát iunior Augustusnak, ifjabb császárnak nevezni. Midőn 500- 
ban Rómába látogatott, bevonulása a császároknak kijáró szertartás szerint tör- 
tént. Bár címeivel a távoli császárral való egyenrangúságot sugallta alattvalóinak, 
nem tartotta magát feljogosítva törvények (lex) alkotására (ez a császár joga 
volt), csak rendeleteket (edictum) adott ki. Uralmát kiterjesztette Dalmáciára, 
Noricumra és Raetiára is, s 507-ben Délkelet-Galliát is megszerezte a frankok ál- 
tal legyőzött vizigótoktól. 

Theoderich nagyvonalú külpolitikát folytatott: a barbár királyokat egy szövet- 
ségi rendszerbe próbálta összefogni. Ezt házassági politikával vélte megva ósítha- 
tónak: ő maga feleségül vette Chlodvig frank király nővérét, Audofledát, saját nő- 
testvérét, Amalafridát Thrasamund vandál királyhoz adta feleségül, két, ágyasok- 
tól született leányát a vizigót és a burgund királlyal, unokáját a türingek királyá- 
val házasította össze. Ez a házasságokon alapuló szövetségi rendszer azonban 

nem volt tartós. Előbb a frank és a vizigót király közt tört ki háború, majd a bur- 
gundok és a vandálok is Theoderich ellen fordultak. 

Az osztrogótok a hospitalitas alapján települtek meg Észak-Itáliában, a Pó-sík- 
ságon, valamint Rómától keletre Picenum és Samnium tartományokban. Dél-Itá- 
liában, Campania, Latium és Etruria területén egyáltalán nem voltak gót telepek. 
Ahol megtelepültek, ott a földek, állatok és a munkaerő egyharmadát sajátították 
ki. A gót Itáliában következetesen megvalósították a római és a germán népesség 
elkülönítését. A gótok katonaként éltek, saját joguk, szokásaik szerint, saját ka- 
tonai bíráik és tisztjeik, az , ezredesek" (millenarii) parancsnoksága alatt. A ró- 
mai lakosság számára tovább működött a római hivatalszervezet, a hagyományos 
római tisztségekkel. Rómában megmaradt a senatus, de hatásköre csak a városi 
ügyekre terjedt ki, a vidéki városokban, a civitasokban tovább működtek a ma- 
gistratusok. A senatus tagjai között már néhány gót névvel is találkozunk. 

A római közigazgatási beosztás továbbra is érvényben maradt: de a provinciák 
és a civitasok élére Theoderich gót comeseket nevezett ki. A comes Gotborum ka- 
tonai parancsnok, a polgári közigazgatás feje és bíró is volt egy személyben, bár 
ez utóbbi minőségében elsősorban a gótok felett bíráskodott, de ha vita támadt 
egy gót és egy római között, akkor is ő ítélkezett; római jogi szakértők közremű- 
ködésével. A grófok a római közigazgatási apparátus működését is ellenőrizték. 
A provinciák római közigazgatásának élén a tartományi bírák (iudices provincia- 
rum) álltak, az egész ország közigazgatását a praefectus praetorio irányította. 
Theoderich 500-ban kiadott edictumában szabályozta királysága jogi viszonyait. 
Ebben hangsúlyozta, hogy nem ad ki külön törvénykönyvet a gótoknak és a 
rómaiaknak, mert , miként egy szeretet érzelmében egyesíti őket, azt sem akarja, 
bogy külön törvény alatt éljenek." 

Teoderich uralma három évtizedes békét jelentett Itália számára, amely ekkor 
állott utoljára egységes politikai vezetés alatt. Theoderich igyekezett eltüntetni a 
megelőző zavaros évtizedek nyomait: helyreállíttatta a középületeket, a fürdőket, 
az utakat, a vízvezetékeket, a csatornákat, kiszáríttatta az elmocsarasodott terü- 
leteket. A társadalmi fejlődésben tovább folytatódtak a késő császárkorban je- 
lentkezett tendenciák: a kisbirtokosok betagozódása a nagybirtok keretébe. A ró- 
mai lakosság tovább fizette az addigi adókat, bár Theoderich némiképp módosí- 
totta az adórendszert: csökkentette az egyenes adókat, s felemelte a fogyasztási 
adókat. A király jövedelmeinek zöme azonban nem az adókból származott, ha- 
nem a hatalmas királyi birtokok jövedelméből. Itália területének egyharmada a 
király birtoka volt. A királyi udvar székhelye Ravennában volt. A királyi tanács 
tagjai túlnyomórészt gótok voltak, de néhány római is akadt köztük. Az udvari 
tisztségek betöltőit is comesnek nevezték. Egyes művelt rómaiak magas funkció- 
kat töltöttek be a király körül. A legjelentősebb Cassiodorus volt közöttük. Ő se- 
natori családból származott, és sorra töltötte be a magasabb hivatali posztokat: 
volt guagestor (a hivatalos levelezés intézője), patricius, majd consul, végül ő lett 
az egész központi hivatalszervezet feje: magister officiorum. Theoderich halála 

után egy ideig egész Itália igazgatásáért felelős praefectus praetorio volt. A gót ki- 
rály munkatársai közé tartozott Boéthius, a kor kimagasló tudósa, aki consuli 
méltóságot viselt, s a kancellári tisztet is betöltötte. A főpapok közül Ennodius 
paviai püspök, híres költő tartozott Theoderich környezetéhez. 

A gótok ariánusok voltak, de Theoderich nagy türelemmel viseltetett a katoli- 
kus római lakosság iránt, igyekezett őket kedvezményekkel megnyerni. , Miután 
az istenség több vallást megtűr egymás mellett, nem merészelbetjük, hogy egyet 
erőszakoljunk rá mindenkire" - mondotta. Ravennában ariánus és katolikus ba- 
zilikát és keresztelőkápolnát építtetett. A zsinati határozatok megerősítése a ki- 
rály joga volt, aki a püspöki székek betöltésébe is beleszólt. Amikor 498-ban két 
pápát választottak - Symmachust és Laurentiust -, őt kérték fel döntőbíróul. 
Theoderich zsinatot hívott össze, amely Symmachus mellett döntött, de a király 
csak hosszú habozás után, 506-ban ismerte el őt pápának. Habozásának az volt 
az oka, hogy ebben a kérdésben két tűz közé került. Konstantinápolyban Zénon 
császár helyre akarta állítani a krisztológiai viták nyomán megbomlott vallási 
egységet, s kiadta a Hénotikont, amely a monofizita álláspontnak kedvezett. Ró- 
mában és Itáliában a monofizitáknak tett engedményeket ellenezték, eretnekség- 
nek tartották. A megválasztott két pápa közül Symmachus ellenezte a Hénoti- 
kont, Laurentius viszont inkább Konstantinápoly felé hajlott. Theoderich szeret- 
te volna fenntartani a jó viszonyt Konstantinápollyal, de az itáliai katolikusokat 
sem akarta maga ellen fordítani. Sysmmachus melletti döntése feszültté tette viszo- 
nyát Konstantinápollyal, sőt, a római senatust is ellene fordította. Rómában a se- 
natus volt a római nemzeti hagyományok őrzője, s a senatus radikális tagjai kö- 
zül kerültek ki a gót uralom ellenzői, akik kapcsolatot tartottak fenn Konstanti- 
nápollyal, A pápa viszont Theoderichet támogatta, mert benne látta az ortodoxia 
védelmezőjét az eretnek császárral szemben. 518-ban azonban Konstantinápoly- 
ban fordulat következett be: hatályon kívül helyezték a Hénotikont, visszatértek 
az ortodoxiához, s rendeleteket adtak ki az ariánusok ellen. Az itáliai katoliku- 
soknak többé már nem volt szükségük az ariánus gót király támogatására, mert 
helyreállt a jó viszonyuk a császárral. Ekkor a gót király valláspolitikája is 
megmerevedett, Theoderich szembefordult a katolikusokkal, s I. János pápát 
bebörtönöztette. 526-ban határozottan beavatkozott a pápaválasztásba az ő híve 
és jelöltje, IV. Félix mellett. A római senatusi ellenzékkel is leszámolt, azzal az 
ürüggyel, hogy egyes tagjai titkos levelezést folytattak Konstantinápollyal. A se- 
natus által is elítélt , összeesküvőket?" — többek között egykori barátját és munka- 
társát, Boétiust — Theoderich kivégeztette. 

Theoderichnek nem volt fiú örököse, utóda leánya, Amalaswintha (Amala- 
suntha) fia, Athalaric (526-34) lett. A kiskorú király helyett régensként édesany- 
ja vezette az államügyeket, Cassiodorus segítségével. A római műveltségű, neo- 
platonikus filozófusokat olvasó, költőkkel és művészekkel barátkozó Amalas- 
wintha szembefordult apjának utolsó éveiben követett politikájával, a római se- 
natusi pártra támaszkodott és Konstantinápoly barátságát kereste. Fia korai ha- 

568-ban megjelentek északon a langobardok. 

Iustinianus azzal dicsekedett, hogy Itáliát kiszabadította a barbárok zsarnoki 
uralma alól, és tökéletes békét teremtett. , Az igazság azonban az volt - írja a jeles 
francia bizantinológus, Louis Bréhier -, hogy Itáliát ez a báború hosszú időre el- 
pusztította, elnéptelenítette, elszegényítette. A termővidékek tönkrementek, romok- 
ban bevertek a műemlékek, utak, vízvezetékek, gátak, a városokat összezsugorítot- 
ta és megtizedelte a pestis: ilyen képet festenek a kortársak Itáliáról." Ezután hosszú 
évszázadokig nem akadt senki, aki helyreállította volna az épületeket, a fürdőket, a 
vízvezetékeket, kitisztíttatta volna a csatornákat. A római metropolisok kis váro- 
sokká zsugorodtak, Róma falai között birkák és kecskék legelésztek, a csatornák 
eliszaposodtak, a folyóvölgyek elmocsarasodtak, az erdő, a saltus mindenütt előre- 
tört. A római Itália romokban hevert. A 6. század végén I. Nagy Szent Gergely pá- 
pa úgy látta, hogy , minden elveszett, a városok elpusztultak, a várak lerombolva, 
a templomok romokban, s nincs már senki, aki újjáépítse őket. I...1 Róma egykor 
a világ úrnője volt, és mi lett belőle? Hol van a senatus, és hol van a nép? A sena- 
tus szerteoszlott, a nép semmivé lett. A fájdalom és a panasz kitörései azonban nap- 
ról napra felbangzanak a lakosság még lézengő, nyomorult maradványai között. 
Így emészti magát egyre inkább ez az üressé vált város." 


10. A Langobardok Királysága 
A langobardok, akikhez gepidák, szvébek és egyéb néptöredékek is csatlakoztak, 


568-ban nyomultak be Itáliába, s néhány év alatt elfoglalták Észak-Itáliát, amely 
azóta is róluk van elnevezve (Lombardia). 616-tól Pavia lett a langobard királyok 

székhelye, A 7. században fokozatosan előrenyomultak dél felé, megszállták Kö- 
zép-Itália belső területeit, majd eljutottak délre is, ahol Beneventumban létrejött 
az egyik legjelentősebb, legerősebb langobard hercegség. A , rómaiak császára" , 
azaz Bizánc uralma alatt csak Ravenna és Róma környéke, a ravennai exarchá- 
tus és a Római Ducatus, délen Calabria és Apulia, Nápoly, Amalfi és Gaeta kikö- 
tői, valamint a szigetek: Szicília, Szardínia és Korzika maradtak. Később a bizán- 
ciak a Pó-síkság délkeleti részén bizonyos területeket visszaszereztek, és Közép- 
Itáliában is sikerült összekapcsolni a ravennai exarchátust és a római ducatust, 
mintegy kettévágva ezáltal a Langobárdok Királyságának területét. 

A langobardok ellenségként, rabolva, pusztítva érkeztek Itáliába, megsemmisí- 
tették a római közigazgatási intézményeket, sok előkelő rómait megöltek, s a fő- 
papok is kénytelenek voltak elmenekülni előlük. Paulinus aguileiai pátriárka a la- 
gúnában fekvő Grado szigetére menekült, s ez tekinthető szimbolikusan Velence 
aki a langobardokat a Kárpát-medencéből Itáliába vezette, hiába próbálta a pusz- 
títást és a szabad rablást megfékezni, 572-ben a felesége, Rosamunda gepida ki- 
rálylány által szervezett összeesküvés áldozata lett. Így járt utóda, Chlep is 574- 
ben, s ezután egy évtizedes, király nélküli anarchia következett, midőn az egyes 
hercegek gyakorolták a hatalmat a saját nemzetségi településterületükön, ame- 
lyek nagyjából megfeleltek az egykori római civitasoknak. 584 után Authari 
(584-90), majd Agilulf (591-616) restaurálta a királyi hatalmat. A királyt válasz- 
tották, s hatalmát többnyire kénytelen volt megosztani a hercegekkel. Az erős, 
néha teljesen önálló hercegségek kialakulása volt a langobard királyság politikai 
rendszerének egyik jellemző vonása. 

A langobardok nemzetségek (farák) szerint települtek le Itáliában, s a nemzet- 
ségek vezetőiből lettek a hercegek, a duxok. Mintegy 35 ilyen hercegség alakult 
ki, s a hercegek a maguk területén közigazgatási és katonai vezetők, valamint bí- 
rák voltak egy személyben. Északon sok kisebb területű hercegség létezett, délen 
két nagy: a salernói és a benventumi, ahol a királyoknak semmiféle befolyása nem 
érvényesült, s amelyek a gyakorlatban szinte teljesen önállóak voltak. A királyok 
a 7. században nemegyszer az avarok segítségével próbálták féken tartani az ön- 
állósuló, lázadó hercegeket, például északkeleten Forum Iulii (Friaul) duxait. A 
langobardok a városokba is betelepültek. A hercegek székhelye is egy-egy város 
volt, a kisebb városokban állomásozó germán katonaság pedig a comes vagy 
marcbio parancsnoksága alatt állt, aki egyúttal a közigazgatást is irányította. 
A királyi tisztviselőket gastaldusoknak hívták. Ők igazgatták a királyi birtoko- 
kat, bíráskodtak, s ha a királyi hatalom elég erős volt, ellenőrizték a hercegeket. 
Olyan területeken, ahol nem alakult ki hercegi hatalom, ők gyakorolták a herce- 
gek funkcióit. A meghódított területek igazgatását is gastaldusokra bízták. 

A barbár királyságok közül a langobardoknál volt a legerősebb a politikai és 
társadalmi szervezet germán jellege. A nemzetségi szervezet itt élt legtovább, s a 
hercegségekben korlátozta a királyi hatalmat. A király csak személyes kíséretére 


; 
! 
5 
- 
3 
5 


68 : A BARBÁROK 


(gasindi) és saját nemzetségére támaszkodhatott. Nagyon későn, csak a 8. század- 
ban jelentek meg rómaiak a királyi udvarban, s ekkor alakult ki a király körül 
egy etnikailag kevert arisztokrácia. Az uralkodó elit másfél évszázadon keresztül 
csak germánokból állt. A 8. században a nagybirtokosok mind a langobard jogot 
vallották magukénak. A római közigazgatási szervezet teljes felszámolása miatt a 
római lakosság is a langobard tisztségviselők fennhatósága alá tartozott. Csak a 
városokban maradtak meg alsóbb szintű római tisztviselők. 

A római lakosság jogait nem foglalták törvénybe; a gyakorlatban egy nagyon 
leegyszerűsített, vulgáris római jogot használtak, főleg a városokban, ahol tovább 
élt még a római világi, jogi írásbeliség. A katolikus egyház is a római jogot hasz- 
nálta (lege Romana vivit ecclesia). A langobard népjog írásbeli rögzítésére 643- 
ban került sor (Edictus Rothari). Erre a gyűjteményre kétségkívül hatással volt a 
királyság alattvalóinak túlnyomó többsége által használt római jog. A langobard 
királyok környezetében, a püspökök körül és a városokban ott találjuk a nota- 
riusokat, akik világi személyek voltak, s akiknek - egy királyi rendelet szerint — 
mind a langobard, mind a római joghoz érteniük kellett. A paviai királyi palotá- 
ban a 8. században iskola működött, ahol az udvari főtisztviselők elsajátíthatták 
a klasszikus latin nyelvet, megismerhették az ókori kultúrát. 

A romanizáció a langobardok körében lassabban haladt, mint Galliában, de 
kétségtelen, hogy a 8. században már ők is a vulgáris latint beszélték. A germá- 
nokat ezentúl csak arról lehetett felismerni, hogy a bíróság előtt azt vallották: a 
angobard népi jog szerint élnek. Itáliában ugyanis a 12. századig érvényben ma- 
radt a személyi jog elve; vagyis a bírósági eljárás az ún. professio legisszel kezdő- 
dött, azaz a pereskedő felektől megkérdezték, hogy milyen jog szerint élnek. A ro- 
manizáció Itáliában is akkor gyorsult fel, midőn a vallási különbségek az ariánus 
germánok és a katolikus rómaiak között eltűntek, ez pedig elég lassan ment, 
Authari király a 6. század végén a katolikus Theudelinde bajor hercegnőt vette 
feleségül, aki megözvegyülvén, a következő király, Agilulf hitvese lett. Agilulf már 
áttért a katolikus vallásra, s feleségével együtt kolostorokat alapított (Bobbio, 
Monza). A langobardok egyelőre nem követték a királyi családot, sőt, Agilulf ka- 
tolikus fiát, Adaloaldot (616-26) elűzték, s utódai ismét ariánusok voltak. 
Rothari (636-52) alatt azonban minden városban egyidejűleg ariánus és katoli- 
kus püspök is működött. A 7. század második felében a királyok már mind kato- 
likusok voltak, s ekkor vette kezdetét a langobardok tömeges áttérése is. 

A langobardoknál nem került sor az állami és egyházi szervezet olyan szoros 
egybekapcsolódására, mint a vizigótoknál vagy a frankoknál. A püspököknek 
nem voltak világi, politikai feladataik, az egyház nem kapott különleges jogokat, 
privilégiumokat, viszont a király sem szólt bele az egyházi ügyekbe. Kivételes do- 
log volt, ha a király hívott össze zsinatot, a langobard püspökök általában a pá- 
pa által egybehívott római zsinatokon vettek részt. A langobard királyok a pápát 
elismerték az egyház fejének az , egész világon". Az egyház elvilágiasodására sem 
került sor olyan mértékben, mint a Frankok Királyságában. 

A langobard társadalom élén a nagy hercegi nemzetségek álltak, a kisebb farák 
vezetői alkották a nemesek (adalingi) rétegét. A germán társadalom zömét a fegy- 
veres szabadok tették ki, akik két csoportra oszlottak: a teljes fegyverzettel ren- 
delkező barókra, valamint a magukat teljesen felfegyverezni nem tudó faraman- 
nira. A legszegényebb szabadok és a felszabadítottak csak íjjal és nyíllal voltak 
felszerelve. A szolgarendűek között a legelőkelőbbek a személyes szolgálatot tel- 
jesítő ministeriales és a királyi szolgák (pueri regis) voltak. A mezőgazdaságban, 
a földeken dolgozó szolgarendűek neve massarii volt. A langobardokhoz csatla- 
kozott kisebb germán néptöredékek tagjai nem vehettek részt a szabad fegyveres 
langobardok népgyűlésén. Őket a királyi birtokokon telepítették le, s arimanni- 
nak nevezték. Az uralkodótól kapott föld fejében katonai szolgálatot teljesítettek, 
némi adót fizettek, s közmunkákat is kellett végezniük. Főleg a stratégiailag fon- 
tos helyekre s a határvidékre telepítették ezeket a katona-parasztokat. Jogilag sza- 
badnak számítottak, de a birtokhoz tartoztak, amelyen telkük volt, s a királyok 
azzal együtt adományozták el őket. 

A langobard királyság a 8. század elején megerősödött - ebben nyilván szerepet 
játszott a 7. században bekövetkezett gazdasági fellendülés is -, s Liutprand 
(712-44) király kiterjesztette hatalmát a spoletói és beneventumi hercegségekre, 
sőt az itáliai bizánci birtokokat is fenyegetni kezdte. Aistulf (749-56) király 751- 
ben elfoglalta a bizánci helytartó székhelyét, Ravennát, s ezután már közvetlenül 
Rómára vetett szemet. Mivel Konstantinápolytól nem várhatott érdemleges segít- 
séget, II. István pápa a frank királyhoz, Kis Pippinhez fordult, aki frank sereggel 
754-ben és 756-ban Itáliába jött, s visszavonulásra kényszerítette Aistulfot. A lan- 
gobard uralom alól felszabadult egykori bizánci területek a pápa fennhatósága 
alá kerültek. Az utolsó langobard király, Desiderius (756-74) előbb a frankokkal 
létesített szövetségi kapcsolatot (leánya Nagy Károly felesége volt), de midőn tá- 
madást intézett a pápai területek ellen, Nagy Károly átkelt seregével az Alpokon, 
s ostrom alá fogta Paviát. A város eleste után, 774. július 5-én Károlyt a lango- 
bardok királyává koronázták. Károly ezentúl a rex Francorum et Langobardo- 
rum címet viselte, Ezzel megszűnt az önálló langobard királyság, illetve betago- 
zódott a frank birodalomba. 


III. A KERESZTÉNYSÉG ÉS AZ EGYHÁZ 
1. A korai kereszténység 


Az ókorból a középkorba való átmenet évszázadaiban, a nyugatrómai állam és 
társadalom felbomlása után a keresztény egyház jelentette az intézményi folyama- 
tosságot, s a görög-római kultúrából örökölt, valamint a , barbárok" által hozott 
elemekből ő rakta le a sajátos európai civilizáció alapjait. 

A keresztény vallás , alapítója", a názáreti Jézus valószínűleg időszámításunk 
kezdete előtt, azaz Kr. e. 6-ban vagy 7-ben született, midőn Nagy Heródes (Kr. e. 
37-4) volt Iudaea királya. Élete nagy részét Galileában, Názáret városában töl- 
tötte. Egyik , életrajzírója", Lukács evangélista szerint , mintegy 30 éves volt", 
amikor a nyilvánosság elé lépett. Ez Lukács szerint ,, Tiberius császár uralkodásá- 
nak 15. esztendejében? történt, , amikor Poncius Pilatus volt Iudaea procurato- 
ra, s Galileának Heródes IAntipas, Nagy Heródes fia) volt a negyedes fejedelme 
[tetrarcha]." Tiberius császár uralkodásának 15. éve 27. október 1-jétől 28. szep- 
tember 30-áig tartott. Jézus tehát valószínűleg 27 végén vagy 28 elején kezdett ta- 
nítani Galileában, s hirdette Isten , örömhírét", az evangéliumot (görög ewange- 
lion - jó hír): , Beteljesedett az idő és már közel van az Isten Országa. Térjetek 
meg, tartsatok bűnbánatot és biggyetek az evangéliumban." Kr. u. 30-ban a zsi- 
dó főtanács (héber sanbedrin, görög szünedrion) elfogatta és Poncius Pilatus pro- 
curator a zsidók kívánságára - valószínűleg április 7-én - keresztre feszíttette. 

Jézus körül a tanítványok szűkebb és szélesebb köre alakult ki. A szűkebb kört 
a 12 általa kiválasztott apostol (görög aposztolosz - küldött) alkotta, akiket az- 
zal bízott meg: , Menjetek el az egész világra és birdessétek az evangéliumot min- 
den teremtménynek. Kereszteljétek meg őket az Atya és a Fiú és a Szentlélek nevé- 
re, és tanítsátok meg őket mindannak megtartására, amit parancsoltam nektek." 
Jézust az apostolok, szavai és cselekedetei alapján — Péter szavaival - Krisztusnak 
(görög Kbrisztosz - felkent), azaz az Ószövetségi Szentírásban a zsidóknak 
megígért Messiásnak tartották, , az élő Isten Fiának", akit — ismét Péter szavaival 
- , Isten hatalmas csodákkal és jelekkel igazolt, amelyeket általa vitt végbe", s 
akit , a balál bilincseit feloldva, feltámasztott. 1...] Isten azt a Jézust, akit ti ke- 
resztre feszítettetek, Úrrá (Küriosz, Dominus) és Messiássá IKhrisztosz] tette." Az 
Újszövetségi Szentírás legkorábban keletkezett szövegeiből, Pál apostolnak az 50- 
es években írt leveleiből kiderül, hogy a keresztények Jézust Istennek, Istennel 
egyenlőnek tekintették. Követőit és tanítványait valószínűleg a 40-es évek elején, 
a szíriai Antiochiában (Antiokheia) kezdték , krisztusiaknak" (Kbrisztianoi, Cris- 
tiani), azaz keresztényeknek nevezni. 

A kereszténység a zsidó népi közösség körében keletkezett, és a zsidó vallásból 
sarjadt ki, de a római világbirodalom keretei között lett univerzális világvallássá, 
katbolikosszá, azaz egyetemessé. Gyors elterjedését nagyban megkönnyítette a 
zsidó diaszpóra, annak a több millió zsidónak a közösségei, zsinagógái, akik Pa- 
lesztinán kívül éltek, szétszóródva az egész birodalomban, de főként annak kele- 
ti tartományaiban és városaiban. Ám ahhoz, hogy a kereszténység valóban egye- 
temes világvallássá válhasson, ki kellett lépnie a zsidó nép és vallás szűk kereté- 
ből, s vállalnia kellett a minden néphez szóló jézusi küldetést. Ezt a lépést már a 
keresztények első nemzedéke megtette, Miután egyre több nem zsidó is kérte fel- 
vételét a keresztény közösségekbe, a 49-ben Jeruzsálemben összegyűlt apostolok 
és preszbütérek (öregek) úgy határoztak, hogy annak, aki pogányból keresz- 
ténnyé lesz, nem kell egyúttal zsidóvá is lennie, azaz nem kell körülmetélkednie 

és nem kell megtartania a mózesi törvény rituális előírásait. A kereszténység — ha 
szakított is a zsidó közösséggel - az Ószövetséget nem tagadta meg, a zsidó val- 
láshoz fűződő gyökereit nem vágta el. Zsidó és keresztény ugyanazt az Ístent 
imádja, Jézus Atyja azonos a zsidó ősatyák Istenével. Mindkét vallás legjellem- 
zőbb vonása a teocentrikus, Isten-központú szemlélet: a hit a személyes és transz- 
cendens Istenben, aki a világot a semmiből hozta létre teremtő szavával, aki ura 
és irányítója a történelemnek, aki az ember számára az erkölcsi törvényeket adta 
(Tízparancsolat). Az egyház eretnekként kitaszította közösségéből azokat (Mar- 
kiont és követőit a 2. században), akik a kereszténység zsidó gyökereit megtagad- 
ták s az Ószövetséget elvetették. 

A zsidó vallási közösségről való leválás után egyre gyorsuló ütemben bonta- 
kozott ki a kereszténység új inkulturációja: egybeolvadása a görög-római kul- 
túrával. Átvette annak nyelvét, gondolkodásmódját, kifejezési formáit. A görög 
filozófia segítségével, görög nyelven fogalmazta meg hitének alapvető tanítá- 
sait. Midőn az 1. század második felében írásba foglalták Jézus tanítását és az 
apostolok igehirdetését, az Evangéliumokat, erre már a görög nyelvet használ- 
ták, bár a keresztény közösség körében készült első, elveszett írásbeli feljegyzé- 
sek még a palesztinai zsidók és Jézus által beszélt arámi nyelven készültek. Gö- 
rög nyelvűek a legkorábbi ránk maradt keresztény írások, Pál apostol levelei is. 
S ugyancsak görög, majd a 2. század végétől latin nyelven is írtak a keresztény 
ókor vallási írói, az egyházatyák, akik közül már az egyik legelső, a 165-ben 
vértanúságot szenvedett Jusztinosz úgy vélte, hogy a görög filozófia előkészület 
az evangéliumra, s Platón számos gondolata összhangban van a bibliai kinyilat- 
koztatással. Hasonló véleményen voltak a 2. és 3. században virágzó alexand- 
riai keresztény iskola híres tanárai, Kelemen és Origenész is. A kereszténység 
viszonylag gyorsan elterjedt a Római Birodalom egész területén. Az ifjabb Pli- 
nius, Bithynia helytartója a 2. század elején már a keresztények , nagy tömegé- 
ről" panaszkodik Traianus császárnak, s hozzáteszi, hogy , mindenféle korú, 
mindenféle társadalmi osztálybeli emberek, férfiak és nők vegyest, igen sokan 
kerülnek vád alá" kereszténységük miatt. 

Keresztény közösségek, egyházak (héber kabal, görög ekklészia - gyülekezet) 
eleinte elsősorban városokban jöttek létre, s a 2. században kialakult ezeknek a 
helyi gyülekezeteknek a végleges szervezete is. A monarchikus szervezet vált ural- 
kodóvá, vagyis a gyülekezetben egyszemélyes vezetés érvényesült. A püspök (gö- 
rög episzkoposz, latin episcopus, eredeti jelentése felügyelő) lett a közösség leg- 
főbb papja és tanítója, akinek feladata, hogy az apostolok tanítását maradékta- 
lanul megtartsa és hamisítatlanul továbbadja. A püspököket az egész gyülekezet 
választotta a maga soraiból. Pál apostol Timóteushoz írt levelében így jellemzi a 
jó püspököt: , A püspöknek kifogástalannak, egyszer nősültnek, józannak, meg- 
fontoltnak, mértéktartónak és vendégszeretőnek és a tanításra rátermettnek kell 
lennie. Ne legyen iszákos vagy erőszakoskodó, hanem megértő és békeszerető, s 
nem kapzsi. Saját családjának legyen jó gondviselője, aki gyermekeit fegyelemre 

és teljes tisztességre nevelje. Aki ugyanis saját házát nem tudja rendben tartani, 
hogyan tudná gondját viselni Isten egyházának." A 3. században keletkezett 
Didaszkália (A tizenkét apostolnak katolikus tanítása) című irat, amely először 
fogalmazza meg részletesen a püspökkel szembeni elvárásokat, azt kívánja, hogy 
lehetőleg legalább 50 éves, házas férfit válasszanak püspökké, akinek felesége hí- 
vő, aki fiait istenfélelemben nevelte, akit házanépe tisztel, és akinek mindnyájan 
engedelmeskednek. 

A püspököt a preszbütérek (öregek) segítették papi szolgálatában, a diakónu- 
sok (görög diakonos - szolga) pedig a szegények, özvegyek és árvák ellátásában 
s általában a közösség anyagi ügyeinek vitelében. A preszbütér a 3. században 
már megfelelt a mai áldozópapnak, aki - ha arra szükség volt — az istentiszteletet 
is elvégezhette a püspök helyett. A preszbütéreket és a diakónusokat a közösség 
választotta, s a püspök kézrátétellel szentelte fel őket szolgálatukra. A püspök 
szentelése is kézrátétellel történt, amelyet a szomszéd közösségek püspökei végez- 
tek. A gyülekezetek eleinte magánházakban jöttek össze, de a 2. században na- 
gyobb közösségekben már külön gyülekezeti házakat (domus ecclesiae) alakítot- 
tak ki. Ezekben lakott a püspök, itt tartották a keresztelést, az istentiszteletet és 
a szeretetlakomát (agapé). Keleten a 3. században egyes nagyvárosokban már kü- 
lön épületek, bazilikák is épültek keresztény istentiszteleti célokra. A falusi népes- 
ség körében jóval lassabban terjedt a kereszténység, mint a városokban, ezért ne- 
vezték a keresztény vallást nem ismerőket , pogányoknak", azaz , falusiaknak, vi- 
dékieknek" (pagus - falu, vidék, paganus - falusi, vidéki). 

A kereszténység történelmi kinyilatkoztatáson alapuló vallás. Isten történelmi, 
vagyis eseményszerűen térben és időben bekövetkezett kinyilatkoztatásának to- 
vábbhagyományozása írásban történik. Mivel a keresztény felfogás szerint ez az 
isteni kinyilatkoztatás Jézus Krisztusban érte el csúcspontját, s egyben le is zárult, 
az ember elsősorban a Szentírásból — a , Könyvből", a Bibliából — ismerheti meg 
azt. A Szentírásban maga Isten szólt az emberekhez az emberi szerzők szavain ke- 
resztül. A kereszténység elfogadta, az isteni kinyilatkoztatás hiteles áthagyomá- 
nyozójának tekinti a zsidó Bibliát, az Ószövetséget. Jézus tanítását, illetve az 
apostolok igehirdetését az Újszövetségi Szentírás tartalmazza. A 2. század végére 
kialakult azoknak a könyveknek, írásoknak az együttese, kánonja (görög kanon 
z- nádszál, bot, mérce, szabály), amelyek hitelesen közvetítették ezt a tanítást, s 
amelyeket a keresztények Isten által sugalmazottnak tekintettek. Ebbe beletarto- 
zik a négy evangélium (Máté, Márk, Lukács és János szerint), az Apostolok cse- 
lekedetei című irat, Pál apostol 14 levele, Péter 2 levele, János 3 levele, Jakab és 
Júdás apostolok egy-egy levele, valamint a Jelenések Könyve (János Apokalipszi- 
se). Valamennyi görög nyelven íródott, de már a 2. és 3. században latin, sőt kopt 
fordítások is készültek. 

Az újszövetségi kánonba nem került, istentiszteleti felolvasásra nem alkalmas, 
de vallásos tartalmú iratokat apokrifeknek nevezik (apokrüpbosz - elrejtett, tit- 
kos, homályos). A 2. és 3. században nagy számban készültek álnéven írt, isme- 

retlen szerzőjű iratok (evangéliumok; egyes apostolok aktái, cselekedetei; levelek, 
apokalipszisek stb.), amelyek rendszerint egy-egy apostol tekintélyére, titkos ta- 
nítására hivatkoztak. Némelyikük a hellenisztikus kor divatos szórakoztató regé- 
nyeinek keresztény változata. Vallási mondanivalójuk többnyire eltér az egyház 
hivatalos, az apostoli hagyományra hivatkozó tanításától. Legtöbbjük magán vi- 
seli a kor igen divatos, szinkretista vallási áramlatának, a gnoszticizmusnak a bé- 
lyegét, s ezért a keresztények eretneknek tartották őket. (A nagyrészt a 2. század- 
ban keletkezett gnosztikus iratok páratlan gyűjteményét tartalmazza az a 13 kopt 
nyelven írt papirusz-kódex, amelyeket 1945-ben találtak meg Egyiptomban, Nag 
Hammadi közelében.) 

A 2-3. században már több olyan irányzat jelentkezett a kereszténységen be- 
lül, amely eltért Jézus és az apostolok eredeti tanításától. Ezeket nevezték eret- 
nekségnek (görög baireszisz - válogatás, kiemelés, latin haeresis - eretnekség, 
haereticus - eretnek). Eretnek az, aki tévesen értelmezi Jézus tanítását, aki ,vá- 
logat" a hitigazságok között, bizonyos tételeket , kiemel" az egész összefüggé- 
séből, másokat pedig tagad. Ilyen volt a 2. században a már említett markio- 
nizmus, továbbá a karizmatikus jelenségek (elragadtatás, prófétálás) szerepét 
eltúlzó, szélsőséges aszkézist gyakorló és Krisztus közeli újraeljövetelét hirdető 
montanizmus, de az egyház számára a legtöbb problémát a különböző gnoszti- 
kus irányzatok jelentették. 

Az eretnekségek jelentkezése tette szükségessé egyfelől a szentírási kánon 
megállapítását, vagyis megjelölni azokat az írásokat, amelyek hitelesen közlik Jé- 
zus és az apostolok tanítását, másfelől a keresztény hit lényeges tartalmának rö- 
vid, mindenki számára érthető összefoglalását. Ez utóbbi célt szolgálta a hitvallás 
(görögül szümbolon, latinul symbolum vagy credo - hiszek), amelyet , az igazság 
mércéjének" (canon veritatis) vagy a , hit szabályának" (regula fidei) is neveztek. 
A hitvallás kérdés-felelet formájában a keresztelési szertartás fontos része volt. 
A 3. század elején keletkezett Apostoli Hagyomány (Traditio Apostolica) című 
írat szerint a keresztelendőtől megkérdezték: ,, Hiszel-e Istenben, a Mindenható 
Atyában? Hiszel-e Jézus Krisztusban, Isten Fiában, aki a Szent Lélek által Szűz 
Máriától született, Poncius Pilátus alatt megfeszíttetett, meghalt, eltemettetett, 
aki harmadnap halottaiból feltámadt, felment a mennybe, ül az Atya jobbján, aki 
újból eljön, hogy ítéljen élők és holtak felett? Hiszel-e a Szentlélekben és biszed-e 
a szent egybázat és a test feltámadását?" 

A keresztelés — amelynek révén a hívő az egyház tagja lett — húsvét vigíliáján, 
azaz az ünnepet megelőző éjszakán történt, háromszori vízbe merítéssel a 
keresztelőmedencében. Utána a püspök megkente az új testvért szentelt olajjal, 
kezét a fejére tette és imádkozott, hogy elnyerje a Szentlélek ajándékait. Ez a szer- 
tartás később elvált a keresztségtől, és önálló szentséggé lett (bérmálás). Eleinte 
csak felnőtteket kereszteltek, de a 3. századtól szokásba jött a gyermekek keresz- 
telése is. A keresztség kiszolgáltatását 2-3 éves tanulás, próbaidő, ún. katekume- 
nátus előzte meg, amelynek során a hitjelölt, a katekumen (görög katékhoume- 

nosz, a katékbeó - tanítani, oktatni igéből) bevezetést nyert a keresztény életbe. 

A keresztény istentisztelet központjában az a szertartás állt, amelyet a legkoráb- 
bi források kenyértörésnek és hálaadásnak, görögül eukbarisztiának neveznek. 
A 2. század elején készült Didakhé, azaz a 12 apostol tanítása című irat azt 
mondja: , Az Úr napján gyűljetek egybe, törjétek meg a kenyeret és adjatok há- 
lát, előtte tegyetek bűnvallomást, hogy tiszta legyen áldozatotok." j 

Szombatról vasárnapra virradó éjjel a hívők összegyűltek, felolvastak a Szent- 
írásból, zsoltárokat énekeltek, s előterjesztették kéréseiket. Ezután felajánlották 
adományaikat, majd azok megáldása után következett az , eukharisztia": a püs- 
pök hálaadó imát mondott a kenyér és a vízzel kevert bor felett. Ebbe az imád- 
ságba szőtték bele annak elmondását, hogy mi tett Jézus az utolsó vacsorán: ,, Ke- 
zébe vette a kenyeret, bálát adott neked és így szólt: Vegyétek és egyétek, ez az én 
testem, mely megtöretik értetek. Hasonlóképpen kezébe vette a kelyhet és mond- 
ta: Ez az én vérem, mely kiontatik értetek. Valahányszor ezt teszitek az én emlé- 
kezetemet ünneplitek." Ezután minden hívő kapott egy darabot a kenyérből, és 
ivott a közös kehelyből. 

Jusztinosz, a vértanú filozófus és apologéta így írja le a keresztény istentisztele- 
tet a 2. század közepén: Az eukharisztiát , mi nem úgy vesszük, mint közönséges 
kenyeret vagy közönséges italt, hanem mint a megtestesült Jézus Krisztus, Meg- 
váltónk, az Isten Igéje által a mi üdvösségünkért felvett testet és vért, [...] és azt 
tanultuk, hogy a megtestesült Jézusnak teste és vére ez. [...] A Napról elnevezett 
napon [vasárnap] mindannyian, a városokban és falvakban egyaránt összejöve- 
telt tartunk, abol felolvassuk az apostolok emlékiratait amelyeket evangéliumok- 
nak nevezünk, és a próféták írásait. A felolvasó után az elöljáró beszédet mond 
és arra buzdít, hogy amit hallottunk, a szép tanításokat tetteinkkel is utánozzuk. 
Majd mindannyian felállunk, közösen imát mondunk, imánk befejezésekor ke- 
nyeret, bort és vizet hoznak oda, s az elöljáró imát és hálaadást mond, és a nép 
ráfeleli az Áment. Az Ámen béber szó, és azt jelenti: ? Úgy legyene. Ezután követ- 
kezik azoknak lkenyér, bor és víz] szétosztása, amelyek felett hálaadást mondott, 
a távollevőknek is küldenek belőle a diakónusok által. A jómódúak, és aki akar, 
ki-ki szándékának megfelelően adakozik, azt amit jónak lát; az összegyűjtött 
adományokat az elöljáró elteszi, s belőle gondoskodik az árvákról és az özve- 
gyekről, azokról, akik betegség vagy más oknál fogva szükséget szenvednek, to- 
vábbá a bebörtönzöttekről, az átutazó idegenekről; egyszóval mindenkin segít, 
aki arra rászorul [...] Azért a Nap napján tartjuk összejöveteleinket, mert T...) Jé- 
zus Krisztus, a mi Megváltónk, ezen a napon támadt fel a balottak közül." 

A keresztség eltörölte az addigi bűnöket, de ha a hívő ezután súlyos bűnt köve- 
tett el, akkor bűnbánatot kellett tartania és vezekelnie kellett, s egy időre kizár- 
ták a közösségből, nem vehetett részt az eukharisztián. Súlyos bűnnek számított 
a hittagadás, a gyilkosság és a házasságtörés. De a 3. században súlyos bűnnek 
tartották például a rabszolgák sanyargatását, a szegények elnyomását, az állami 
hivatallal való visszaélést, az adásvétel alkalmával elkövetett csalást vagy a rágal- 

mazást is, Egyes szigorú nézetek szerint a legsúlyosabb bűnök alól az egyház már 
nem adhat feloldozást, az ilyet elkövetők végleg kizáratnak a közösségből. Végül 
Nyugaton az az álláspont kerekedett felül, hogy súlyos bűnök esetén is van lehe- 
tőség egyszeri bűnbánatra és vezeklésre. Keleten azonban a többszörös visszaesők 
számára is fenntartották a kiengesztelődés lehetőségét. A bűn bevallása lehetett 
nyilvános, az egész közösség előtt, vagy titkos, csak a püspöknek. A bűnbánat és 
a vezeklés azonban mindenképp nyilvános volt, s a bűn súlyosságától függően 
egy-két hét, de akár egy-két év is lehetett. A vezeklő visszavonult életet élt, bőj- 
tölt, imádkozott, a templomba nem léphetett be. A vezeklés letöltése után követ- 
kezett a kiengesztelődés, a közösségbe való ünnepélyes visszafogadás. 

A keresztény közösségek különösen nagy súlyt helyeztek a karitatív tevékeny 
ségre, a szegények, betegek, özvegyek, árvák, utasok ellátására. Szegényházakat, 
árvaházakat és vendégházakat létesítettek, s a szegényekről anyakönyvet vezet- 
tek. 251-ben a római egyházban 1500 szegény részesült rendszeres ellátásban. 
A betegeket a szent olajjal megkenték, s imádkoztak gyógyulásukért és bűneik 
bocsánatáért. A kereszténynek nem volt szabad kiprovokálnia az üldözést, de ha 
ez elkerülhetetlennek bizonyult, akkor helyt kellett állnia. A hit megtagadása, a 
pogány isteneknek bemutatott áldozat súlyos bűnnek számított. A keresztények 
üldözése pedig a 60-as évektől kezdve ismétlődően fel-fellángolt a birodalom va- 
lamely részén. Az egész birodalomra kiterjedő üldözésre a 3. század közepén ke- 
rült sor, Decius császár idején, 250-51-ben, majd Valerianus alatt, 257 és 260 kö- 
zött. Utóda, Gallienus viszont nemcsak beszüntette az üldözést, hanem az elvett 
épületeket és temetőket is visszaadta az egyháznak. Ezután a keresztények több 
mint négy évtizedes békét élveztek. 

Az utolsó nagy keresztényüldözésre Diocletianus és Galerius császárok rendele- 
tére, 303-ban került sor. Megtiltották a keresztények összejöveteleit, lerombolták 
templomaikat, be kellett szolgáltatniuk a szent könyveket. Az üldözés először a 
papságot érintette, de hamarosan kiterjesztették minden hívőre, Aki nem muta- 
tott be áldozatot a pogány isteneknek, azt halálra vagy kényszermunkára ítélték. 
Ennek a 10 évig tartó üldözésnek esett áldozatul a legtöbb név szerint ismert vér- 
tanú. Vértanúnak, mártírnak (görög martür) nevezték azokat, akik életüket ad- 
ták hitükért. Őket különleges tiszteletben részesítették, sírjuknál istentiszteletet 
tartottak, haláluk napjáról megemlékeztek. A vértanúk tiszteletéből fejlődött ki a 
szentek kultusza. Tisztelték azokat is, akik nem haltak ugyan vértanúhalált, de 
hitükért börtönt, száműzetést és kínzásokat szenvedtek, őket hívták hitvallóknak 
(confessor). 

Természetesen nem minden keresztény viselkedett vértanú módjára. Sokan vol- 
tak, akik gyengének bizonyultak, nem tudták elviselni a kínzásokat, s megtagad- 
ták hitüket, áldozatot mutattak be a pogány isteneknek. Voltak, akik nem vettek 
részt az áldozatban, de megvesztegetéssel vagy személyi kapcsolatok révén hiva- 
talos bizonyítványt szereztek az áldozat bemutatásáról, vagy felvétették magukat 
az áldozatot bemutatók jegyzékébe. Az üldözések elmúltával ezek túlnyomó ré- 

sze vissza kívánt térni a keresztény közösségbe, amely a megfelelő vezeklés elvég- 
zése után visszafogadta őket. Az üldözések ellenére a kereszténység a 4. század 
elejére az egész birodalom területén elterjedt. A keresztények száma ekkor 8-9 
millióra becsülhető, vagyis a birodalom lakosságának 15-1799-át tették ki. 

Egy 3. század eleji forrás, a Levél Diognétoszboz így jellemzi a keresztényeket: 
5A keresztényeket sem területi, sem nyelvi szempontból, még faji szempontból 
sem lehet megkülönböztetni a többi embertől. Sehol nincsenek olyan városok, 
amelyekben mint sajátjukban laknának, nincs külön nyelvük sem, melyet beszél- 
nének, nincs sajátos, rájuk jellemző életmódjuk. Görög és barbár városokban 
egyformán laknak, étkezés és öltözködés tekintetében alkalmazkodnak azon vi- 
dék szokásaihoz. Saját bazájukban laknak, de mégis jövevényekként; mindenben 
részt vesznek polgárokként, de mindent elviselnek mint idegenek; bárbol, idegen- 
ben is otthon vannak, de minden baza idegen számukra. Mint mindenki más, bá- 
zasodnak, gyermeket nemzenek, de a magzatot nem hajtják el. Közös az asztal, 
melyhez letelepednek, de nem közös az ágy. Testben vannak ugyan, de nem a test 
szerint élnek. A földön időznek, de a mennyben van polgárságuk. Engedelmes- 
kednek a meghatározott törvényeknek, de életükkel felülmúlják a törvényeket. 
Mindenkit szeretnek, mindenki üldözi őket. [...] Szidják őket, és ők áldást 
mondanak. Megalázzák őket, és ők tiszteletet tanúsítanak. Jótevők, akiket go- 
nosztevőkként büntetnek; amikor megkínozzák őket, örvendenek, mint akik élet- 
re támadtak. A zsidók küzdenek ellenük, mint tőlük idegenek ellen, a görögök 
üldözik őket; de akik gyűlölik őket, nem tudják megmondani a gyűlöletük okát. 
Egészen egyszerűen: ami a testben a lélek, azok a keresztények a világban. A lé- 
lek áthatja a test minden tagját, ugyanúgy jelen vannak a keresztények a világ vá- 
rosaiban. A lélek is a testben lakik, de nem a testből való; a keresztények is a vi- 
lágban vannak, de nem e világból valók." 


2. A birodalmi egyház 


Galerius, majd Konstantin és Licinius császárok türelmi rendeletei nyomán 313- 
ban befejeződött a legutolsó és a legnagyobb keresztényüldözés a Római Biro- 
dalomban. A keresztények ettől fogva szabadon gyakorolhatták vallásukat, 
visszakapták az üldözés idején elvett istentiszteleti és közösségi épületeiket, teme- 
tőiket. A kereszténység már Nagy Konstantin idején több volt, mint egyike a bi- 
rodalomban megtűrt vallásoknak. Konstantin minden vonatkozásban előnyben 
részesítette a keresztényeket, s maga is keresztény hitjelölt (katekumen) volt. Kör- 
nyezetében meghatározó szerepet játszottak keresztény tanácsadói. Rómában, Je- 
ruzsálemben, Betlehemben és a birodalom más városaiban keresztény templomo- 
kat építtetett. A keresztény papokat mentesítette az adózástól, a katonáskodástól 
és egyéb állami terhektől, kivonta őket a világi törvényszékek joghatósága alól. 
A papok pereit a püspöki vagy zsinati törvényszékek tárgyalták, Ezt a bíráskodá- 

si kiváltságot nevezték privilegium forinak. A világi keresztények is lehetőséget 
kaptak arra, hogy magánpereiket a püspök elé vigyék, aki ilyen ügyekben jogerő- 
sen ítélkezhetett. A püspököknek joguk volt végrendeleteket megerősíteni, rab- 
szolgát lehetett felszabadítani előttük. A püspököket tehát a császár közjogi mél- 
tósággal ruházta fel, magas állami címeket viseltek, s utazásaiknál igénybe vehet- 
ték az állami postaszolgálatot. Az állami hivatalok betöltésénél Konstantin előny- 
ben részesítette a keresztényeket. Engedélyezte, hogy bárki végrendeletileg az 
egyházra hagyhassa ingatlan és ingó vagyonát, s ezzel a lehetőséggel egyre többen 
éltek is. Az így kialakuló egyházi vagyon is mentes volt minden állami tehertől, 
adótól. A császár elismerte a templomok menedékjogát, ami abban állt, hogy azt, 
aki a templomba menekült, nem lehetett onnan erőszakkal eltávolítani, s ott-tar- 
tózkodása alatt nem eshetett bántódása. Csak akkor adhatták ki őt, ha a hatósá- 
gok megígérték, hogy sem halállal, sem testi csonkítással nem büntetik. Később 
bizonyos nagyon súlyos bűnök elkövetőit kizárták a menedékjogból. 

Nagy Konstantin fiai és utódai további kiváltságokkal halmozták el az egyhá- 
zat és a püspököket. Ugyanakkor egyre inkább korlátozták, tiltották a pogány ál- 
dozatokat, szertartásokat, bezáratták a pogány templomokat, s végül 380-ban 
Theodosius császár előírta, hogy mindenkinek a , katolikus keresztény" vallást 
kell követnie. Annak ellenére, hogy a császári rendeletek szigorúan büntették a 
pogány áldozatok bemutatását, a pogányság csak lassan és fokozatosan halt el a 
birodalom mindkét felében. Az 5. században még magas állásokban is találko- 
zunk pogányokkal. Rómában a senatus ápolta sokáig a pogány hagyományokat. 
Keleten I. Iustinianus császár 529-ben megparancsolta, hogy minden pogánynak 
meg kell keresztelkednie. 

Ezek a kedvezmények és előnyök azt eredményezték, hogy sokan opportuniz- 
musból lettek keresztények vagy legalábbis hitjelöltek. Szokássá vált ugyanis, 
hogy sokan csak életük végén, halálos ágyukon keresztelkedtek meg, mert a ke- 
mény bűnbánati fegyelmet, illetve a keresztényektől megkövetelt szigorú erkölcsi 
magatartást nem tudták vállalni. Ezért írta Szent Jeromos a 4. század végén: 
, Mióta az egybáz keresztény uralkodók alá került, megnövekedett hatalomban és 
gazdagságban, de kisebb lett erényekben." (,, Potentia et divitiis maior, sed vir- 
tutibus minor facta est.") A konstantini fordulat révén az üldözött egyházból fel- 
szabadult, majd hamarosan kiváltságokkal felruházott államegyház lett; a keresz- 
tény vértanúk és hitvallók egyházából tömegegyház és hamarosan keresztény 
birodalom. A világ és az egyház egyre jobban összekapcsolódott. Az egyház vilá- 
gi, társadalmi, politikai és intézményes oldala egyre jobban kidomborodott. Ke- 
reszténnyé többé nem személyes döntés, hanem születés révén lett valaki, 

Nagy Konstantin hamarosan az egyház belső ügyeibe is kénytelen volt beavat- 
kozni. Észak-Afrikában 311-ben a karthágói püspökválasztás alkalmával — egyes 
püspököknek és papoknak az üldözés idején tanúsított magatartása miatt — né- 
zeteltérés támadt a püspökök között. A numidiai püspökök zsinata ellenpüspö- 
köt választott, s ezzel kezdetét vette a donatista egyházszakadás, amely az egyik 

, ellenpüspökről", Donatusról kapta nevét. Az ő vezetésével szerveződött Afriká- 
ban a megalkuvónak tartott katolikusokkal szemben egy , ellenegyház", amely 
radikális életszentséget követelt híveitől, s úgy vélte, hogy az egyháznak minden 
tagjában igaznak és tisztának kell lennie, ezért azok számára, akik az üldözések 
alatt gyengének bizonyultak, nincs bűnbocsánat. ; 

A vitatkozó felek a császárhoz fordultak, aki először az egyházra, azaz Róma 
püspökére bízta a rendezést. A pápa előbb Rómába, majd 314-ben a dél-galliai 
Arelate (Arles) városába hívott össze zsinatot, amelyre a nyugati birodalomfél va- 
lamennyi tartományából érkeztek püspökök. Mindkét zsinat a donatisták ellen 
foglalt állást, akik ezt nem fogadták el, s a császárhoz fellebbeztek. Konstantin az 
afrikai helytartó jelentése alapján a donatisták ellen döntött, s erőszakkal igyeke- 
zett elfojtani a mozgalmat. Ez sem neki, sem utódainak nem sikerült. Észak-Afri- 
kában ezután két egyház működött egymás mellett, külön püspökökkel, papság- 
gal, templomokkal. A katolikusokat az állami karhatalom támogatta, a donatis- 
tákhoz pedig a társadalom alsóbb rétegei, rabszolgák, szegények, bennszülött 
berberek csatlakoztak. Az egymás elleni erőszakos fellépésektől sem visszariadó 
vallási vitának csak az arab hódítás vetett véget. 

Konstantinnak hamarosan nemcsak ilyen helyi viszályokba, hanem az egész 
egybázat érintő súlyos hitelvi, dogmatikai vitákba is be kellett avatkoznia. A dog- 
matikai vitát egy alexandriai pap, Areiosz (Árius) nézetei váltották ki. Az ellenté- 
tek feloldására a császár 325-ben zsinatot hívott össze a bithyniai Nikaiába 
(Nicaea), amelyre a birodalom valamennyi püspöke hivatalos volt. Ténylegesen 
csak a keleti birodalomfél görögül beszélő püspökei vettek részt rajta, mintegy 
300-an, a latin Nyugatról csak néhányan jöttek el. Ennek ellenére már a kortár- 
sak , egyetemes zsinatnak" (szünodosz oikumeniké) nevezték, s az egyháztörténet 
ezt tekinti az első egyetemes zsinatnak. 

A zsinatot (görög szünodosz, latin concilium - összejövetel, tanácskozás) maga 
a császár nyitotta meg. Latin nyelvű beszédében elmondotta, hogy a zsinatot ,,Is- 
ten gyülekezetének belső meghasonlása miatt" hívta össze. Azt óhajtja, , hogy 
lélekben egyesülve, valamennyien azt a közös, békés egyetértést gyakoroljátok, 
amelyet nektek, mint Isten papjainak, illő volna mások számára is megszerezne- 
tek". Ezután , az egyik párt vádakkal halmozta el a másikat, azok pedig védekez- 
tek és viszont gyalázkodtak. Miután mindkét részről sok mindennel előbozakod- 
tak, és így eleinte beves vita lángolt fel, a császár türelmesen hallgatta va- 
lamennyiüket, és feszült figyelemmel fogadta az előadott érveket, és részletesen 
válaszolván a két párt nyilatkozataira, lassanként közelebb hozta egymáshoz a vi- 
tatkozó feleket. Kegyesen tárgyalt mindegyikükkel, és görögül beszélt, mert ezt a 
nyelvet is ismerte. Mindnyájukat az egyetértés felé terelte, míg végül is minden vi- 
tatott pont tekintetében egy értelemre és egy véleményre segítette őket. Így került 
sor egyhangú hitvallás elfogadására." (Euszebiosz: Vita Constantini) 

Hasonló módon zajlott le a többi egyetemes zsinat is, amelyet az első évezred- 
ben tartottak, valamennyit Keleten: mindegyiket a konstantinápolyi császár hív- 

ta össze, s ő hirdette ki a határozatokat. E zsinatokon majdnem kizárólag görög 
nyelvű püspökök vettek részt. A nyugati kereszténység nyolc ilyen, Keleten tar- 
tott zsinatot ismer el egyetemesnek (csak azokat, amelyeknek határozatait a pá- 
pa elfogadta, megerősítette): 325: Nikaia, 381: Konstantinápoly, 431: Epheszosz, 
451: Khalkédon, 553: Konstantinápoly, 680-81: Konstantinápoly (Trullanum), 
787: Nikaia, 869: Konstantinápoly. A keleti ortodoxok ez utóbbit nem fogadták 
el, ők a 879-es zsinatot tekintik egyetemesnek, ezt viszont a nyugatiak nem isme- 
rik el. Ugyancsak vita alakult ki a keleti és a nyugati egyház között a 691-92-ben 
a konstantinápolyi császári palota kupolatermében (zrullosz) tartott zsinat (az ún. 
Oxinisextum, mert az 5. és a 6. egyetemes zsinat kiegészítéseként hívták össze) 
kapcsán, mert ennek a zsinatnak a határozatait Róma nem erősítette meg. Szá- 
mos olyan zsinatot tartottak, ahol egy-egy nagyobb terület püspökei jöttek össze, 
ezek azonban nem voltak egyetemes jellegűek. Rendszeresen sor került egyháztar- 
tományi zsinatokra is. A nyugati germán királyságokban — elsősorban a vizigó- 
toknál és a frankoknál - szintén általános gyakorlat volt, hogy az uralkodók or- 
szágos zsinatokat hívtak össze, azon maguk is részt vettek, s a zsinati döntéseket 
, állami? törvényként hirdették ki. 

A császárok nemcsak a zsinati határozatok végrehajtását vállalták, hanem ma- 
guk is állást foglaltak a vitatott dogmatikai kérdésekben. A tőlük eltérő nézeten 
lévő püspököket, a zsinati határozatokat el nem fogadókat száműzetésbe küldték. 
Sőt, midőn a 4. század végén egy hispániai zsinat eretneknek bélyegezte Priscilla- 
nus avilai püspököt és követőit, s az elítéltek Maximus ellencsászárhoz fellebbez- 
tek, a császári bíróság halálra ítélte és kivégeztette őket. Ez volt az első eset, ami- 
kor egyházi fórum által eretneknek minősített személyekkel szemben a világi 
hatalom halálbüntetést alkalmazott. A kor kiemelkedő egyházi személyiségei 
— többek közt Ambrus milánói és Márton tours-i püspök, sőt maga a pápa 15 — 
tiltakoztak az ítélet ellen, megtagadták a közösséget az ügyben vétkes hispániai 
püspökökkel, akiket végül is megfosztottak egyházi méltóságuktól. 

Az elmondottak jól mutatják, hogy a keresztény császárság idején milyen nagy 
mértékben azonosult az egyház és a birodalom. 


3. Egybáz és állam viszonya 


Az ókori és általában az Európán kívüli civilizációkra a vallási és a politikai kö- 
zösség szoros kapcsolata, szinte teljes azonossága, szétválaszthatatlansága jellem- 
ző. A vallás rendszerint államvallás, az uralkodó vagy papi funkciókat lát el, vagy 
maga is istenség, akinek kultusza kötelező az alattvalók számára. A keresztény- 
ség elvileg gyökeres változást hozott az állam és a vallás viszonyában, Az ótesta- 
mentumi zsidóságnál a vallási közösség teljesen azonos volt a népi és a politikai 
közösséggel. Jézus viszont nem vállalta a politikai Messiás szerepét, a zsidó nem- 
zeti törekvések szolgálatát, s nem alapított földi országot. Elismerte, hogy az em- 

ber két közösséghez tartozik, a vallásihoz és a politikaihoz, s a kettő nem azonos, 
Az ő működése és tanítása nyomán egy olyan társaság — az egyház — jött létre, 
amely nem esett egybe semmiféle politikai közösséggel, meghatározott állammal. 

A keresztény vallás elterjedése, az egyház intézményrendszerének, szervezeti ke- 
reteinek kialakulása azonban egy állam, a Római Birodalom keretében ment vég- 
be. A 4. század végére a kereszténység a Római Birodalom kizárólagos államval- 
lásává lett, s így történt ez utódállamaiban is. A konstantini fordulat után állam 
és egyház egyre szorosabban egybekapcsolódott - a római császárság keresztény 
császársággá alakult át. Ezzel a kereszténység lényegében visszatért az ószövetsé- 
gi modellhez. A papság hosszú évszázadokon át állami funkciókat is ellátott, a vi- 
lági hatalom pedig beleszólt vallási kérdésekbe, az egyház ügyeibe. Keleten kiala- 
kult a cezaropapizmus rendszere, amelyben a császár magát nemcsak a politikai, 
hanem a vallási közösség fejének is tekinti, főpapokat nevez ki, egyházfegyelmi, 
sőt teológiai kérdésekben dönt, zsinatokat hív egybe, s dogmákat hirdet ki. 

Azt, hogy milyen helyet foglal el a császár az egyházban, először Euszébiosz 
kaiszareiai püspök fejtette ki részletesen 335-ben, Nagy Konstantin 30 éves ural- 
kodói jubileumán mondott ünnepi beszédében. A földi császárság a mennyei bi- 
rodalom képmása, s amint az utóbbinak csak egy uralkodója van, az Atyaisten, 
úgy az előbbinek is csak egy császára lehet, aki hatalmát és uralkodói erényeit Is- 
tentől kapta. Az ő feladata, hogy az emberiséget kiszabadítsa a gonosz szellemek 
hatalmából, a bálványimádásból és a sokistenhitből, s elvezesse az igaz Isten 
megismerésére. A császár közreműködik Isten üdvözítő tervének megvalósításá- 
ban, ezért ő Isten földi helytartója. Ő az új Mózes, aki a keresztényeket megsza- 
badította a rabságból, ő az igaz vallás hirdetője és terjesztője. Ezért pásztornak, 
békehozónak, tanítónak, a lelkek orvosának és atyának lehet őt nevezni. A csá- 
szárság és az egyház mindketten az égi birodalom képmásai, s a kereszténnyé lett 
Római Birodalomban gyakorlatilag teljesen azonosak egymással. A keresztény 
császár Isten helytartója, s mint ilyen, egyúttal az egyház ura is, nemcsak védel- 
mezője, hanem , egyetemes püspök", aki az egyházban mintegy papi hatalommal 
bír. A császár a püspökök felett áll, parancsokat és utasításokat adhat nekik, s 
döntőbíró vitáikban. Nagy Konstantin püspöknek tekintette magát, legalábbis a 
skülső dolgokban" (episcopus in externis, görög episzkoposz tón ektosz), de va- 
lójában az egyház belső ügyeibe, hitelvi vitáiba is beavatkozott. Fiai még rajta is 
túlmentek: Constantius a ,püspökök püspöke" (episcopus episcoporum) címet 
igényelte magának. I. Leó pápa is a papi rendbe sorolta a császárt, aki , nem kö- 
vethet el tanbeli tévedést, mert a Szentlélek sugallata irányítja". 

A császár egyház feletti teljhatalmával már a 4. században szembefordultak 
egyes tekintélyes nyugati püspökök. Ossius (Hosius) córdobai püspök így figyel- 
meztette Constantius császárt: , Ne avatkozz az egybáz ügyeibe T...! Rád Isten a 
császári hatalmat bízta, reánk pedig az egybázi ügyeket." Hasonló véleményen 
volt Hilarius, Limonum (Poitiers) püspöke, Keleten pedig Athanasziosz alexand- 
riai pátriárka is. Még élesebben nyilatkozott Ambrosius (Szent Ambrus) milánói 

püspök, aki megírta a császárnak, hogy a hittel kapcsolatos kérdésekben a keresz- 
tény császár sem ítélkezhet püspökök felett, hanem éppen fordítva: püspökök ítél- 
keznek a császár felett. Vallási ügyekben a döntés a püspökök zsinatát illeti meg. 
, A császár az egyházban van, nem az egyház felett." ( , Imperator enim intra ecc- 
lesiam, non supra ecclesiam est.") Ambrus ezzel azt az elvet fogalmazta meg, 
amelyet a latin egyház a következő századokban képviselt a világi hatalommal 
szemben: az uralkodó nem ura az egyháznak, hanem támasza, segítője; a hit kér- 
dései, az egyházfegyelem, az istentisztelet rendje, az egyházi javak kezelése olyan 
dolgok, amelyek még a keresztény államra sem tartoznak. Ambrus ezeket az el- 
veket egy olyan formátumú császárral szemben is érvényesítette, mint Nagy 
Theodosius, akit a thesszalonikéi stadionban rendezett vérengzésért nyilvános 
egyházi vezeklésre kényszerített. 

Az Ambrus által képviselt elvet, az ún. két hatalom elméletét I. Gelasius pápa 
fogalmazta meg legegyértelműbben 494-ben Anastasius császárhoz írt levelében: 
, Két olyan intézmény van, amely elsősorban kormányozza ezt a világot: az egyik 
a legfőbb papok megszentelt tekintélye [auctoritas sacrata pontificum], a másik 
pedig a királyi hatalom Iregalis potestas]. A papok viselte teber annyiban nehe- 
zebb, amennyiben Isten ítélőszéke előtt az embereken uralkodó királyokért is ne- 
kik kell számot adniuk. Hiszen I...] azok előtt, akik az Isten dolgaiban elöljárók, 
magad is alázatosan megbajtod a fejedet, s te is tőlük várod saját üdvözülésed út- 
ját-módját, s az égi eredetű szentségek felvétele tekintetében s azok illendőképpen 
való kiosztásában a vallás rendje szerint el kell ismerned azt, hogy neked kell ma- 
gadat alájuk rendelned, s nem te állsz az ő élükön; egyszóval: ezekben a dolgok- 
ban te függsz az ő ítéletüktől, s nincs is szándékodban az, hogy te rendeld őket a 
saját akaratod alá. Ha pedig, a közrendet illetően, az egyházi elöljárók, tudván 
azt, hogy batalmadat felső rendelésből kaptad, törvényeidnek maguk is engedel- 
meskednek, I...] akkor tebát milyen odaadással kell azoknak engedelmeskedni, 
akik a mindenekfelett tiszteletreméltó misztériumokkal vannak felruházva?" El- 
sősorban annak a legtőbb papnak kell engedelmeskedni, akit Krisztus szava he- 
lyezett mindenek fölé, vagyis a pápának. 

Gelasius a keresztény világ élén álló két hatalomra eltérő államjogi szakkifeje- 
zést használt. A római államjogi és politikai elmélet szerint az auwctoritas a na- 
gyobb, elsődlegesebb hatalom, amely oszthatatlan, s a törvényhozó hatalmat je- 
lenti. A pápa szerint az egyetemes keresztény közösségben ezzel egyedül ő rendel- 
kezik. A királyi hatalom, a potestas, ennek alá van rendelve, ez a végrehajtó ha- 
talom, amelyet többen is gyakorolhatnak. Augustus császár még így nyilatkozott 
magáról (Res gestage divi Augusti 34.): , Ezután tekintély [auctoritas] dolgában 
mindenkit felülmúltam, batalmam Ipotestas] viszont semmivel sem volt több, 
mint bivatalbeli társaimnak." (,, Auctoritate omnibus praestiti, potestatis autem 
nibilo amplius babui, guam ceteri, gui mibi guogue in magistratu conlegae 
fuerunt.") A pápa tagadta a császár egyházfőségét, s bár elismerte hatalmának is- 
teni eredetét, rámutatott arra, hogy az uralkodó tetteiért is az egyháziak felelősek 

Isten előtt. Ez pedig azt jelenti, hogy ellenőrizhetik az uralkodót, hogy az isteni 
törvényeknek megfelelően gyakorolja-e a világi hatalmat. 

Ettől kezdve évszázadokon át ez a hatalmi dualizmus a jellemző a nyugati egy- 
ház politikai gondolkodására és törekvéseire: a keresztény társadalmat két hata- 
lom - regnum et sacerdotium —- kormányozza, az egyik hatáskörébe tartoznak az 
e világi élet dolgai (temporalia), a másikéba pedig az élet lelki, vallási vonatkozá- 
sai (spirítualia). Elvben egyik sincs alárendelve a másiknak, függetlenek egymás- 
tól, de szorosan együttműködnek, egymásra vannak utalva. A két hatalom között 
egy évezreden keresztül folyt a vita arról, hogy a keresztény közösségben ki az 
igazi úr, kié az elsőség, ki Krisztus igazi helyettese itt a Földön: a császár vagy a 
római püspök, a pápa. Mindkét fél a főhatalomra törekedett, s igyekezett maga 
alá gyűrni a másikat. A gyakorlatban ez többnyire a világi hatalomnak sikerült, 
a pápák inkább csak elméletben deklarálták elsőségüket. Nyugaton azonban en- 
nek ellenére nem alakult ki a cesaropapizmus tendszere, bár a kora középkori ki- 
rályságokban az uralkodók komoly mértékben beavatkoztak az egyház ügyeibe. 

A világi hatalom és az egyház viszonyának a latin kereszténység területén 
kialakult és a 11. század végéig érvényben volt modelljét teokráciának, teokra- 
tikus királyságnak nevezzük. Ebben a modellben az uralkodó szakrális személyi- 
ség, a klérus tagja, ,guasi sacerdos" , mintegy pap. A kora középkori uralkodó- 
kat — a püspökökhöz és az ószövetségi királyokhoz hasonlóan - megszentelt 
olajjal kenték fel püspökök által végzett vallási szertartás keretében, s ezt az egy- 
ház a 12. századig a szentségek közé sorolta. Az uralkodó hatalmát Istentől kap- 
ta, az ő kegyelméből (Dei gratia) kormányozta a rábízott népet. Feladatai közé 
tartozott a hit megőrzése, az egyház és a klérus védelme, a pogányok és eretne- 
kek elleni harc. A kora középkorban nem a pápát, hanem a császárt, illetve a ki- 
rályokat nevezték Isten földi helytartójának (vicarius Dei). A teokratikus király- 
ság azonban nem volt korlátlan hatalommal rendelkező abszolút monarchia. 
A klérus által megfogalmazott keresztény politikai elmélet az uralkodást szolgá- 
latnak, ministeriumnak tekintette, amelyet a köz javára, a hívő közösség üdvére 
kell gyakorolni. Az egyházi vezetők, a püspökök igényt tartottak arra, hogy az 
uralkodót, aki maga is az egyház tagja volt, ellenőrizzék, vajon alkalmas-e (ido- 
neus) az uralkodásra, s hatalmát a Bibliában megfogalmazott normák szerint 
— kegyes, igazságos és békeszerző (pius, iustus et pacificus) királyként — gyako- 
rolja-e, nem viselkedik-e zsarnok, tyrannus módjára. Ha az uralkodásra alkal- 
matlannak vagy zsarnoknak bizonyult, akkor bűnbánatra, vezeklésre kényszerí- 
tették, sőt, meg is foszthatták trónjától. 

A középkori keresztény népközösségben tehát a hatalom ellenőrzött, felelősség- 
re vonható hatalom volt, amelyet bizonyos meghatározott erkölcsi normák figye- 
lembevételével kellett gyakorolni. Ezért értékeli úgy a jeles magyar politológus, 
Bibó István, hogy az egyház által kidolgozott politikai elmélet és gyakorlat , a ba- 
talomnak egy olyan mértékű erkölcsi átitatódását eredményezte, ami mondbat- 
juk, hogy már az európai társadalomfejlődés középkori szakaszában is nagyobb 

volt annál, mint amennyit bármelyik más kísérlet a világban el tudott érni a ha- 
talomgyakorlás moralizálása terén." 


4. Az egybáz szervezete 


A 4. és 5. században a keresztény császárság keretében alakultak ki véglegesen az 
egyház szervezeti keretei, Az alapsejt továbbra is egy-egy városi közösség volt, 
amelynek élén a püspök állt. Keleten ezt általában paroikiának nevezték, ez Nyu- 
gaton is elterjedt (paroecia, parrocbia), de ott továbbra is gyakori az ecclesia elne- 
vezés, s az 5. század elején a dioecesis szót is kezdték használni, püspöki egyház 
értelemben. A környékbeli falvak és tanyák lakóit a városból jövő vándor lelki- 
pásztorok gondozták. A sűrű városhálózattal rendelkező tartományokban (pl. 
Itáliában és Észak-Afrikában) nagyon sok kis területű püspökséggel találkozunk, 
míg máshol a ritkább és nagyobb területű püspökség volt a jellemző (Gallia, His- 
pania). Már a 3. században kialakultak — főleg Keleten — több püspökséget össze- 
fogó egyháztartományok (eparkbia, provincia), amelyek központja rendszerint az 
állami tartomány székhelye, a metropolisz volt, s a tartomány élén ennek püspö- 
ke, a metropolita állt. Az egyháztartományok élén álló püspököt nevezték a latin 
Nyugaton arcbiepiscopusnak (szó szerint: főpüspök), azaz érseknek, A metropo- 
lita hívta össze és vezette a rendszerint évente kétszer tartott tartományi zsinatot. 
Joghatóságot és bírói hatalmat gyakorolt a tartomány püspökei felett, megerősí- 
tette és felszentelte az újonnan megválasztott püspököket. Egyes, apostolok által 
alapított jelentős városok püspökei tekintélyben, majd joghatóságban is a többi 
püspök és metropolita fölé emelkedtek, s őket nevezték pátriárkáknak. Alexand- 
ria, Antiochia és Róma ilyen előjogait már a nikaiai zsinat elismerte, hozzájuk 
csatlakozott az 5. században Konstantinápoly és Jeruzsálem püspöke. Az egyház 
legmagasabb szintű területi szervezeti egységei tehát az 5. században az egyenran- 
gú, s a maguk területén teljes joghatóságot gyakorló pátriárkátusok (patriarcha- 
tus) , amelyek közül négy volt Keleten és egy - Róma — Nyugaton. 

Az öt pátriárkátus között egyre inkább kiemelkedett Róma tekintélye. Ez azon 
a hagyományon alapult, hogy a római egyházat Szent Péter apostol alapította. 
A római püspök tiszteletbeli elsőbbségét Keleten is elismerték, Róma azonban en- 
nél többre tartott igényt: az egész egyház feletti legfőbb hatalomra tört. Igényét 
Jézusnak Máté evangéliumában (Máté 16, 18-19) feljegyzett kijelentésére alapoz- 
ta: , Te Péter vagy, és én erre a kősziklára építem egyházamat, s az alvilág kapui 
sem vesznek rajta erőt. Neked adom a mennyek országa kulcsait, és amit meg- 
kötsz a Földön, a mennyben is meg lesz kötve, s amit feloldasz a Földön, a 
mennyben is fel lesz oldva." (Péter görögül Petrosz, s a görög petra szó jelentése 
szikla.) Erre első ízben I. István pápa (25457) hivatkozott, midőn engedelmessé- 
get kívánt az észak-afrikai püspököktől az eretnekek által kiszolgáltatott kereszt- 
ség érvénye körüli vitában. A pápa igényével nem értett egyet Szent Cyprianus 

karthágói püspök, aki szerint a római püspök csak , első az egyenlők között". A 
2. század eretnekségeivel folytatott küzdelemben egyre inkább Rómát tekintették 
az apostoli tanítás hiteles letéteményesének és őrzőjének. Irenaeus lugdunumi 
(lyoni) püspök írta a 180-as években (Adversus haereses 3,3,2.): Róma , a legna- 
gyobb, a legrégibb, a mindenki által ismert egybáz, amelyet a két legdicsősége- 
sebb apostol, Péter és Pál alapított. T...] Ezzel az egyházzal annak batalmasabb 
fősége miatt Ípropter potentiorem principalitatem] minden egyháznak egyetértés- 
ben kell lennie", mert itt őrzik az apostoli hagyományt (apostolica traditio). 

A római szék primátusát a konstantini fordulat után a 4. és 5. század pápái egy- 
re határozottabban kezdték érvényesíteni nemcsak hitbeli kérdésekben, hanem fe- 
gyelmi, joghatósági ügyekben is. A kor heves krisztológiai, dogmatikai vitáiban 
az egyház jelentős része — Keleten is — azt ismerte el igazhitűnek, aki a római püs- 
pökkel egy véleményen volt. A 342-43-ban Serdicában (ma: Szófia) tartott zsina- 
ton a nyugati püspökök kimondták, hogy a regionális zsinatok végzései ellen Ró- 
mához lehet fellebbezni, s a római püspöknek jogában áll e zsinatok határozatait 
felülvizsgálni. A pápai primátus erősítésén főleg I. Damasus (366-84), Siricius 
(384-99), I. Ince (401-17), majd I. Leó (Nagy Szent Leó 440-60) és I. Gelasius 
(492-96) pápák munkálkodtak céltudatosan. Egyre határozottabban érvényesí- 
tették a római püspök legfelső joghatósági hatalmát (primatus iurisdictionis), 
megkívánták, hogy minden fontosabb ügyben (cawsae maiores) Róma döntsön. 
A pápa döntése ellen már sehová nem lehetett fellebbezni, a római püspöki szék 
felett senki sem mondhatott ítéletet (prima sedes a nemine iudicatur). I. Leó azt 
írta, hogy Szent Péter révén - akinek a római püspök a helytartója (vicarius) — 
ad szentséges római egybáz az egész világ összes egybáza felett főséget tart". 
Vagyis igényt tartott az egész egyház feletti teljhatalomra (plenitudo potestatis), 
mind a tanítás, mind a joghatóság terén. Midőn 451-ben a khalkédoni zsinatra 
elküldte a vitatott kérdésekben vallott álláspontját kifejtő levelét, megtiltotta, 
hogy afelett vitatkozzanak. Csak egyhangú elfogadásról lehetett szó: , Ez az atyák 
bite [...] Péter szólott Leó által!" — kiáltották az összegyűlt püspökök a zsinat 
jegyzőkönyve szerint. I. Iustinianus császár a római püspököt tekintette az egyház 
fejének (caput omnium ecclesiarum). 545-ben törvénybe iktatta, , hogy az időseb- 
bik Róma pápája a legelső valamennyi pap között, az új Róma, azaz Konstanti- 
nápoly szentséges metropolitájáé pedig a második hely az idősebbik Róma apos- 
toli szentszéke mögött, viszont valamennyi többi főpapi szék elé belyezendő". A 
pápai szék egyetemes tekintélyét sikerrel érvényesítette I. Gergely (Nagy Szent 
Gergely 590-604), aki a pápai tisztségnek nemcsak teljhatalmát, hanem szolgálat 
jellegét is hangsúlyozta, midőn felvette az , Isten szolgáinak szolgája" (Servus ser- 
vorum Dei) címet. 

Ezzel azonban a kérdés még nem zárult le. A három keleti pátriárkátus a 7. szá- 
zadban ugyan arab uralom alá került, Konstantinápoly metropolitája viszont egy- 
re inkább vitatta Róma teljhatalmát és joghatósági primátusát. Róma primátusa 
a 6. századtól kezdve elsősorban Nyugaton érvényesült. A római primátus azon- 

ban egyelőre még nem változtatta meg gyökeresen az egyház zsinati-episzkopális 
struktúráját, amely mellett a helyi egyházak Nyugaton is kitartottak. A püspöki 
kollegialitás (communio episcoporum) tudata ekkor még erős volt: a püspökök 
rendjét (ordo espiscoporum) az apostoli kollégium utódának tekintették, s úgy 
vélték, hogy ez a testület a hordozója az egész egyházra kiterjedő legfőbb és tel- 
jes hatalomnak, de csak fejével, a római pápával együtt és egyetértésben. A kora 
középkorban a püspökök is használták a summus pontifex címet, az apostolicus 
jelzőt, a legősibb püspökségek is , apostoli székek" (sedes apostolica) voltak, s 
ezek a kifejezések csak fokozatosan szűkültek le a pápaságra. A ,pápa" (apa, 
atya) elnevezés is valamennyi püspököt megillette, s csak a 6. századtól kezdték 
kizárólag a római püspököt így nevezni, 

Bár Nyugaton elismerték a római pápa primátusát, a 11. század előtt Róma 
tényleges adminisztratív hatalma a nyugati kereszténység felett meglehetősen cse- 
kély volt. A Római Birodalom összeomlása utáni évszázadokban ezt a gyakorlat- 
ban igen nehéz volt érvényesíteni. A jeles angol medievista és egyháztörténész, 
R. W. Southern így jellemzi a 700 és 1050 közötti helyzetet: , Róma az egyház 
ügyeit nagyon kevéssé irányította. Világi uralkodók monostorokat és püspöksé- 
geket alapítottak, püspököket, apátokat neveztek ki szabadon, ellenvetés nélkül; 
királyok hívtak össze zsinatokat; királyok és püspökök hoztak törvényeket helyi 
egybázaik számára tizedekről, istenítéletről, vasárnapi vallásgyakorlatról, peni- 
tenciáról; szenteket avattak - mindezt Rómára való hivatkozás nélkül. Minden 
büspök úgy járt el, mint a bit és egybázi fegyelem független letéteményese. 
Amennyire lehetett, tanácsot kért tudósoktól vagy szomszédos püspököktől, de 
végső fokon a saját kezdeményezéséből kellett cselekednie. Az eligazításukra 
összeállított törvénygyűjtemények belyi kompilátorok munkái. A pápai levelek 
többsége e korszakban egyszerűen megerősítette és helyeselte azt, amit mások 
megtettek." 

Mint a többi püspököt, úgy a pápát is kezdetben a római klérus és a nép vá- 
lasztotta. A 6. századra a választók köre leszűkült a felsőbb papságra, a hivatal- 
nokokra és a nemességre, a nép részvétele pedig a választás tudomásulvételére 
korlátozódott. A pápa bejelentette megválasztását a konstantinápolyi császárnak, 
akinek politikai fennhatósága alá Róma tartozott, majd a császári megerősítés 
után került sor a koronázásra. Zacharias (741-52) volt az utolsó pápa, aki meg- 
választását közölte a császárral, s ezzel végleg megszakadtak a pápaság politikai 
kapcsolatai Bizánccal. 

Rómában a pápa székhelye a lateráni palota volt, amelyet még Nagy Konstan- 
tin engedett át a római püspököknek. A pápa közvetlen tanácsadói és munkatár- 
sai Róma 25, majd 28 főbb templomának, keresztelőegyházának (az ún. tituláris 
templomoknak) beiktatott, inkardinált (a latin cardo - ajtósarok, sarokvas szó- 
ból) papjai voltak, akiket presbyter cardinalisoknak neveztek. Hozzájuk csatla- 
koztak Róma közvetlen környékének püspökei. A római cardinalisoknak három 
rendje alakult ki: a püspök-, a presbyter- és a diaconus-cardinálisok. Ahogy nö- 

vekedett a keresztények száma, úgy szaporodtak az elintézendő ügyek, s a 4. szá- 
zadtól kialakultak a központi pápai hivatalok, ahol diaconusok, subdiaconusok, 
jegyzők (notariusok), jogi védnökök (defensores), és ügyhallgatók (awditores) 
dolgoztak. Fontos szerepet kapott az irattár, hiszen minden ügyet írásban rögzí- 
tettek. A kialakuló pápai hivatalok élén a palotabírák (iudices palatini) álltak. 
Megkezdték az egyházjog forrásainak - a zsinati határozatoknak (kánonoknak) 
és a pápai dekretális leveleknek, rendelkezéseknek (decretumok) — az összegyűj- 
tését is. A legnevezetesebb ilyen gyűjteményt Dionysius Exiguus (aki egyébként a 
keresztény időszámítást is megalapozta, Jézus születési évének téves meghatáro- 
zásával) állította össze a 6. század elején a pápai levéltár iratai alapján (Codex 
Canonum), 

A római egyház a 4. századtól kezdve igen jelentős birtokadományokban része- 
sült. , Szent Péter birtoka" (Patrimonium Sancti Petri) a 6. századra már tekin- 
télyes méreteket öltött: Róma környékén, Szicíliában, Szardínián, Korzikán, 
DélGalliában és Észak-Afrikában mintegy 85 ezer négyzetmérföldet tett ki. E bir- 
tokok közül Róma környékén, a római ducatusban a pápa tényleges hatalmat 
gyakorolt - igaz, a császár nevében. Az arabok és szlávok által szorongatott csá- 
szárok egyre kevésbé tudtak foglalkozni Rómával. A 8. században Bizáncban ki- 
bontakozó képromboló mozgalom következtében igen feszültté vált a viszony a 
,két Róma" között. 

A püspököket a helyi közösség választotta a szomszédos püspökök részvételé- 
vel. A megválasztott püspököt legalább három másik püspök közreműködésével 
kellett felszentelni. A püspöki hivatal sajátos jelvényei valószínűleg csak később 
jelentek meg: a pásztorbot és a gyűrű a 7. században, a kétágú püspöksüveg 
(mitra, infula) pedig a 11. században. Az 5. században még nem létezett sajátos 
papi öltözet (az istentisztelet alkalmával sem viseltek külön erre a célra szolgáló 
öltözéket), a püspökök és papok úgy öltöztek, mint mindenki más, Midőn I, Coe- 
lesztin pápa 428-ban arról értesült, hogy egyes galliai püspökök a többi embertől 
eltérő ruházatot viselnek, figyelmeztette őket, hogy ne eltérő ruházatukkal tűnje- 
nek ki, hanem igaz hitük és erényeik révén. Az átlagos köznapi öltözködéstől elté- 
rő papi viselet akkor alakult ki, midőn a népvándorlás során a Római Birodalom 
területére betelepülő germánok viseletét lassan a római lakosság is átvette. Ekkor 
a tartományi zsinatok előírták, hogy a papság ragaszkodjék a római viselethez. 
A püspököket munkájukban a presbyterek és diaconusok segítették, akiket szin- 
tén az egész gyülekezet választott és a püspök szentelt fel. A püspököt lelkipász- 
tori feladataiban az első presbyter, az arcbipresbyter helyettesítette, egyházkor- 
mányzati és joghatósági ügyekben pedig az első diaconus (arcbidiaconus), akit 
legtöbbször a püspök utódjául is megválasztottak. 

A püspök feladata volt a szegények, özvegyek, árvák gondozása. Az 5. század- 
ban kialakult az az elv és gyakorlat, hogy a püspök és általában minden gyüleke- 
zet jövedelmének egynegyede a szegényeket illeti (a többi negyedet a püspök és a 
klérus kapta, illetve beruházásokra, építkezésre, az épületek karbantartására for- 

dították). A püspök háza vagy a templom mellett kórházak, szegényházak, ven- 
dégházak épültek, s a püspök vezette a rendszeres ellátásban részesülő szegények 
jegyzékét (matricula). A szegények és betegek gondozása terén a püspökök mellé 
felzárkóztak a kolostorok is. Az egyházatyák véleménye szerint a keresztény em- 
ber csak kezelője javainak, s a szükségesen túli felesleg a szegényeket illeti. Min- 
denesetre már ekkoriban hallatszanak — az egyházon belül — olyan hangok, ame- 
lyek bírálják egyes főpapok és templomok fényűzését, mert ez a szegények rová- 
sára történik. 

A 4. századtól a kereszténység vidéken is elterjedt, s megszaporodtak a falusi 
egyházak, gyülekezetek. Ezek élén az ún. chorepiscopi, azaz kerületi vagy vidé- 
ki püspökök álltak, de fokozatosan felváltották őket a városból a püspök által 
kiküldött papok. A különböző típusú falvakban (castella, vici, villae) sorra 
épültek a templomok, amelyek közül a nagyobbakban kereszteltek is (ecclesia 
baptismalis). A parrocbia elnevezés lassan átment ezekre a falusi közösségekre, 
a gyülekezetet vezető papot pedig kezdték a ,nép papjának" (presbyter de 
plebe) vagy plebanusnak nevezni. Nyugaton a 4. és 5. századtól kezdett kiala- 
kulni a plébániák hálózata. A plébánia lett a középkori nyugati társadalom 
alapsejtje, a mindennapi élet tartós, szilárd kerete. Az európai plébániahálózat 
kialakulása csaknem egy évezredig tartott, s a 14. századra teljesedett ki. Ez lé- 
nyegében párhuzamosan haladt az állandó településhálózat kialakulásával. 
A középkor végére készen állt a nyugati kereszténység sűrű településhálózata a 
maga mintegy 130 ezer plébániájával. A falusi plébániák létesítése általában az 
ún. magánegyházi rendszer keretében történt: a földesúr építette a templomot 
és biztosította a plébános jövedelmét, tehát mindennel ő rendelkezett, ő nevez- 
te ki a plébánost is. Általános szokás volt, hogy a földesúr a birtokán élő job- 
bágyfiúk egyikét-másikát neveltette papnak. 

A papok rendszerint a püspök mellett, az ő házában nevelkedtek, s így sajátí- 
tották el a szükséges elméleti és gyakorlati tudnivalókat. Nyugaton a népvándor- 
lás után, a 6. században nagymértékben csökkent a papság képzettsége, ezért ren- 
delkeztek sorra úgy a helyi zsinatok, hogy a diaconusok és papok tanuljanak meg 
írni-olvasni, s írástudatlan embert ne szenteljenek diaconussá. Nemcsak a kép- 
zettséggel, hanem az életvitellel is voltak problémák: erre utalnak azok a zsinati 
rendelkezések, amelyek tiltják fegyverek és vadászkutyák tartását, vadászatokon 
való részvételt. Nyugaton a 4. század óta azt is megkívánták, hogy a püspökök, 
papok és diaconusok coelibatusban éljenek, ne legyenek házasok. Hogy ezt nem 
volt könnyű keresztülvinni, azt mutatják a következő évszázadokban állandóan 
megismétlődő zsinati rendelkezések. Az 5. és 6. századi galliai zsinati aktákban 
gyakran szerepel az episcopa, presbytera és diaconissa kifejezés: a püspökök és a 
papok feleségeiről van szó, akik fontos szerepet játszottak a közösség életében, el- 
sősorban a karitatív tevékenység terén. Továbbra is előfordult tehát, hogy házas 
embert választottak püspökké, presbyterré, az ilyeneknek azonban meg kellett fo- 
gadniuk, hogy ezentúl különváltan élnek feleségüktől. 

A 306-ban a hispániai Elvirában tartott zsinat 33. kánonja így rendelkezett: ,, Úgy 
határoztunk, hogy a püspökök, papok és diakónusok meg az összes oltári szolgá- 
latra rendelt klerikusok teljesen tartózkodjanak feleségüktől, és ne nemzzenek gyer- 
mekeket, Aki pedig ezt megteszi, azt fosszák meg a klerikusi tisztségtől." Keleten 
nem követelték meg a coelibatust: ha házasembert pappá szenteltek, az továbbra is 
élhetett házasságban. Aki azonban nőtlenül vette fel a nagyobb papi rendeket, az 
később nem köthetett házasságot. Püspök csak nőtlen férfi lehetett, s egy házas pap 
csak úgy válhatott püspökké, ha felesége elvált tőle és kolostorba vonult. Ezért a ke- 
leti püspökök csaknem kivétel nélkül a szerzetesek közül kerültek ki. 


5. Az alapvető bittételek megfogalmazása 


A késő ókor és a kora középkor egyetemes zsinatain a görög filozófia fogalom- 
készletének segítségével részletesen és szabatosan - mondhatnánk: tudományosan 
- megfogalmazták a hit alapvető tételeit, dogmáit, elsősorban a Szentháromság- 
gal és Jézus Krisztus személyével kapcsolatban. 

A keresztények számára kezdettől fogva a , Jézus-jelenség" volt a legnagyobb 
kérdés: ,ki ez az ember?". Az evangéliumok szerint Jézus úgy beszélt Istenről, 
mint Atyjáról, akivel bensőséges, közeli viszonyban van. Már az első keresztény 
nemzedék Krisztusnak és Isten Fiának tartotta Jézust. A Krisztus (görög Kbrisz- 
tosz) a héber masiab, messiás fordítása, s Jézusra alkalmazásával azt fejezték ki, 
hogy ő Isten Fölkentje, aki üdvösséget hoz. Egy őskeresztény himnusz, amelyet 
Pál apostol őrzött meg á 60-as évek elején a Filippibeli hívekhez írt levelében (2, 
6-10), azt mondja Jézusról, hogy mielőtt emberi alakban megjelent, , ő Isten 
alakjában volt", és egyenlő volt Istennel, Az első igazi teológus, Origenész (185 
k.—254) ezt így fogalmazta meg: , A Fiú, bár másvalaki, mint az Atya, maga is Is- 
ten." Vagyis az Atya és a Fiú két külön önálló létező (görögül büposztaszisz), de 
mindkettő Isten. Amikor a 2. században sor került a keresztény hit részletes, tu- 
dományos kifejtésére, választ kellett keresni a kérdésre: ha Jézus valóban Isten, Is- 
ten Fia, akkor milyen a viszony közte és az Atya között? S ehhez járult a másik 
nagy probléma: hogyan lehet Jézus Krisztus önálló létét, különálló személyiségét 
és istenségét a monoteizmussal, az egyistenhittel összeegyeztetni. Ezenfelül a 
Szentírásban a Lélek, Szentlélek (görögül pneuma, Pneuma Hagion, latinul 
Spiritus Sanctus) is önálló cselekvő alanyként működik, s szoros kapcsolatban 
van az Atyával és a Fiúval. A keresztények Istene tehát valamiképpen három, s a 
2. század végén meg is jelenik a keresztény irodalomban a , Háromság?" (görög 
Triasz, latin Trinitas) fogalma. 

A 2. és 7. század között lezajlott teológiai vitákban sokféle válasz született e 
kérdésekre. A zsidó-arám kultúrkörben élő zsidókeresztények a szigorú mono- 
teizmus jegyében Isten egy-voltából, egyedüliségéből indultak ki (ezt az irányza- 
tot nevezték monarchianizmusnak). Ők Jézust pusztán csak embernek tartották, 


AZ ALAPVETŐ HITTÉTELEK MEGFOGALMAZÁSA : 89 


akit Isten kiválasztott és fiává fogadott (adopcionizmus, latin adoptio - örökbe- 
fogadás). Mások szerint a Fiú és a Szentlélek csak az Atyaisten különböző meg- 
jelenési formái, az Atya, Fiú és Szentlélek szavak csak az egyetlen Isten különbö- 
ző működési módjait fejezik ki (modalizmus). A gnosztikusok számára Krisztus 
egyike az ÁAtyaistenből kiáradó, nála alsóbbrendű, tiszta szellemi lényeknek 
(aiónok vagy eonok), aki a Jordánban való megkeresztelkedéskor leszállt az em- 
ber Jézusra, s a keresztre feszítés előtt elhagyta őt. 

A hellenisztikus műveltségű keresztények Krisztust azonosították a görög filo- 
zófia logosz fogalmával. A sztoikusok, valamint a közép- és újplatonizmus sze- 
rint a logosz a világmindenséget átjáró világértelem. Az Ószövetség késői, ún. 
bölcsességi könyvei szólnak Isten teremtő szaváról, Isten megszemélyesített Böl- 
csességéről, aki a teremtéskor jelen van, s aki betölti és átjárja a mindenséget. Az 
alexandriai zsidó filozófus, Philón (t Kr. u. 45) szerint a Logosz Isten elsőszülött 
Fia, a , második Isten", A keresztények számára Krisztus Istennek kezdettől fog- 
va, már a teremtés előtt is létező Logosza, Isten örök Fia, aki leszáll a földre és 
emberré lesz. A keresztény Logosz-tant már az 1. század végén kifejti a János-e- 
vangélium prológusa: , Kezdetben volt a Logosz latin: Verbum - Ige], és a Lo- 
gosz Istennél volt, és Isten volt a Logosz [...] Minden általa lett [...] És a Logosz 
testté lett és közöttünk élt." 

Hogy Isten egységét megőrizzék, a korai keresztény gondolkodók közül többen 
a Logosz-Fiút alárendelték Istennek: nem birtokolja teljesen az isteni lényeget, 
csak teremtmény, bár ő az Istenből származó első és legmagasabb rendű szellemi 
lény. A 4. század elején egy alexandriai pap, Areiosz (latinosan Arius, 1 336) nagy 
vitákat kiváltó elméletet fejtett ki. Csak egy örök, igaz Isten létezik, az Atya. 
A Logosz-Fiú, aki Jézusban emberi testet vett fel, Isten legkiválóbb teremtménye 
ugyan, de a teremtett világhoz tartozik, nem örökkévaló. , Isten Fia a semmiből 
lett teremtve, volt olyan idő, amikor nem létezett." Lényege (uszia) végtelenül kü- 
lönbözik Istenétől: az Isten változatlan, a Logosz változékony. ,, Nem egyenlő Is- 
tennel, az Atyával, nem is egylényegű vele", sőt ,nem is hasonló hozzá" 
(anomoiosz). Az Atya és a Fiú között , semmilyen közösség nincs", Areiosz egye- 
nesen , lényegi idegenségről", , végtelen különbözőségről" ír. , A Fiú, aki megkí- 
sértetik, aki szenved és megbal, bármilyen magasztos is, nem lehet egyenrangú a 
fájdalmon és halálon túl lévő, nem változó Atyával: ha különbözik az Atyától, 
akkor alacsonyabb rendű." Ezért nem ismeri, nem ismerheti meg az Atyát, nem 
hozhat üdvösséget. Így tehát Krisztusban nem magával Istennel találkozunk. 
Ariusszal szemben az ellentábor azt hirdette: a Fiú az Atyával egylényegű 
(bomousziosz). Pontos képmása az Atyának, semmiben sem tér el tőle, vele egy 
létszinten áll. Isten Fia csak akkor hozhatja meg a világ számára a megváltást 
(azaz a közösséget Istennel és a halhatatlan életet), hogyha ő lényege szerint kü- 
lönbözik a világtól, és nem más, mint maga Isten. 

A vita valóban a kereszténység lényegét, a Krisztus által hozott megváltást érin- 
tette, ezért hívta össze Nagy Konstantin 325-ben a nikaiai zsinatot, amely heves 

vita után elítélte Arius tanait, és hitvallásában részletesen kifejtette a Jézus Krisz- 
tus személyével kapcsolatos keresztény hitet: , biszünk az egy Úrban, Jézus Krisz- 
tusban, Isten Fiában; ő mint egyszülött, az Atyából, vagyis az Atya lényegéből 
[uszia] született; Isten született az Istenből, Világosság a Világosságból, igaz Isten 
az igaz Istenből; született, de nem teremtmény; ő az Atyával egylényegű 
[homousziosz] és minden általa lett, ami az égben é és a földön van." 

Ezzel azonban a vita korántsem zárult le, még egy fél évszázadon keresztül vál- 
tozatlan hevességgel folyt. A császárok több regionális zsinatot hívtak össze eb- 
ben az ügyben. A szélsőséges ariánusok azt hangsúlyozták, hogy a Fiú lényege 
nem is hasonló (anomoiosz) az Atyáéhoz. A görög püspökök többsége azonban 
az arianizmusnak egy mérsékeltebb változatát vallotta, amely szerint Krisztus lé- 
nyege hasonló (homoiusziosz) az Atyáéhoz, ahogy a tökéletes képmás hasonlít az 
ősképre. Ebben a vitában már jelentkeztek azok a nyelvi, megértésbeli problé- 
mák, amelyek fontos szerepet játszottak a keleti és a nyugati kereszténység egy- 
mástól való eltávolodásában. A gazdag filozófiai örökséggel rendelkező görög 
nyelven megfogalmazott teológiai állításokat az ebben a vonatkozásban jóval sze- 
gényebb latin nyelven nem lehetett pontosan, eredeti értelmüknek megfelelően 
visszaadni, s ebből számos félreértés született a keleti és a nyugati püspökök kö- 
zött. A helyzetre jellemző, hogy Constantius császár 359-ben úgy próbált egyete- 
mes zsinatot tartani, hogy a nyugati püspökök az itáliai Ariminumban, a keletiek 
pedig a kis-ázsiai Szeleukeiában ültek össze. 

Aszerint, hogy az udvarban melyik irányzat hívei jutottak befolyáshoz, küldték 
a másik párt püspökeit száműzetésbe, a keletieket Nyugatra, a nyugatiakat Kelet- 
re, Nagy Konstantin fiai általában az ariánusokat támogatták. A nikaiai álláspont 
legelszántabb védelmezője Athanasziosz alexandriai püspök volt, akinek hosszú 
püspöksége (328-73) alatt öt ízben kellett száműzetésbe mennie. De volt olyan 
római püspök is, akinek szintén száműzetés lett a sorsa. A 4. század közepén a 
püspökök többsége az arianizmus valamely változata mellett foglalt állást. A 359- 
es zsinatok utáni helyzetről írta Szent Jeromos: , A világ felnyögött, látván, hogy 
ariánussá vált." A 360-as években azonban fordult a kocka. 

A heves viták egyik fő oka az volt, hogy a nikaiai zsinat nem adott végleges és 
teljes választ az Istenség problémájára, ezzel kapcsolatban még újabb fogalmi 
tisztázásokra volt szükség. Többek közt tisztázni kellett, hogy az Atyának és a 
Fiúnak egy közös lényege miként egyeztethető össze kettejük megkülönböztetésé- 
vel. Emellett felmerült a Szentlélek problémája: vajon ő is egylényegű-e az Atyá- 
val? Ez utóbbit sokan nem ismerték el, s tagadták a Szentlélek istenségét. A fo- 
galmi tisztázást Athanasziosz mellett elsősorban Baszileiosz ankürai püspök és a 
három kappadókiai egyházatya: Baszileiosz (Nagy Szent Vazul), Nazianszoszi 
Gergely és Nüsszai Gergely végezte el azzal, hogy kidolgozta a pontos fogalmi 
megkülönböztetést az uszia (általános lényeg) és a büposztaszisz (az általános lé- 
nyeg konkrét, egyedi megvalósulása, egyedi, különálló létező, latinul subsistentia) 
között. Így jutottak el a keresztény Isten-fogalom végső meghatározásához: az 

egyetlen isteni lényeg (mia uszia) három konkrét egyedi létezőben (freisz hüposz- 
taszeisz) valósul meg, fejeződik ki. A kappadókiai atyák arra is rámutattak, hogy 
a büposztaszisz fogalmának pontosan megfelel a teológiában addig is használt 
proszópon fogalom, amely a színházi nyelvből származott (a színész által a kü- 
lönböző szerepekben használt álarcot jelentette), s latinra a persona (személy) 
szóval fordították. Ez megkönnyítette a görögök által megfogalmazott Isten-fo- 
galom latinul való visszaadását, a nyugatiak általi megértését, mert már a 2. szá- 
zad végén Tertullianus is úgy jellemezte az Istenséget, mint amelyben egy lényég , 
(una substantia) és három személy (tres personae) van. 

A Theodosius császár által 381-ben Konstantinápolyba egybehívott második 
egyetemes zsinat megerősítette s a Szentlélekre vonatkozó formulával kiegészítet- 
te a nikaiai hitvallást: , Hiszünk a Szentlélekben, aki az Atyától származik; az 
Atyával és a Fiúval együtt őt is imádjuk és dicsőítjük; ő szólt a próféták szavá- 
val." Így tehát létrejött a Szentháromságról szóló végleges tanítás, amelyet a nyu- 
gati püspökök a következő évben Rómában tartott zsinatukon fogadtak el, ami- 
kor kimondották: , A Szentlélek valóban és a szó szoros értelmében az Aryától, 
az isteni lényegből való, éppen úgy, mint a Fiú. A Szentlélek valóságos Isten és 
nem teremtmény." Ezzel a Római Birodalomban az arianizmus végleges veresé- 
get szenvedett. 

A konstantinápolyi hitvallás Nyugaton az 5. században kiegészült azzal, hogy 
a Szentlélek , az Atyától és a Fiútól" (Filiogue) származik. Ennek alapja Augusti- 
nusnak (Szent jágostoóni a Szentháromságról (De Trinitate) írt munkájában kifej- 
tett keleti érvelés volt (bár Ágoston maga nem használta a Filiogue kifejezést). 
A Filiogue beiktatását a 809. évi aacheni zsinat kötelezővé tette Nagy Károly bi- 
rodalmában, de Róma csak a 11. században — a császár nyomására — vette fel a 
hitvallásba. Keleten viszont nem fogadták el, s ez a 9. század óta egyik tényezője 
volt a keleti és a nyugati egyház közötti viszálynak. A Szentháromságra vonatko- 
zó keresztény tanítás végleges megfogalmazásával azonban még nem zárultak le 
a nagy teológiai viták, mert még nem tisztázódtak a krisztológia (a Jézus Krisz- 
tusra vonatkozó tanítás) bizonyos alapkérdései. A megoldásra váró probléma így 
hangzott: ha Jézus Krisztus valóban Isten, akkor hogyan lehet ember is? Fönnáll- 
hat-e mindkettő együtt? És ha igen, akkor hogyan képzelhető el a kettőnek egy- 
máshoz való viszonya? Ezekre a kérdésekre is többféle válasz született. 

Az első keresztény nemzedékek Jézust Istennek, de valóságos embernek is tar- 
tották. Nehézségek akkor támadtak, mikor ezt a Jézus-jelenséget tudományosan, 
a korabeli hellenisztikus filozófia és antropológia fogalmaival kellett leírni, meg- 
határozni. A pogány görögök és rómaiak számára megszokott dolog volt, hogy a 
mitológia istenei emberi alakban járkáltak a földön, de ez nem jelentette azt, hogy 
valóságos emberré lettek volna. Az Isten emberré levése a zsidó vallási hagyo- 
mánytól is idegen. A 2-3. század gnosztikus irányzatai szerint Krisztus emberi 
teste, szenvedése és halála csak látszat volt (dokétizmus, a görög dokein - látsza- 
ni igéből). A krisztológiában uralkodóvá váló Logosz-tan is magában hordta a 

veszélyt, hogy nem veszik komolyan Jézus konkrét emberi létezését, megtestesü- 
lését, illetve emberré levését. 

Hogy a problémát megérthessük, egy pillantást kell vetnünk a kor emberképé- 
re. Eszerint az ember (görög antbróposz, latin homo) három összetevőből áll: a 
testet alkotó húsból (szarx), az érzékszervekkel, az érzékeléssel összefüggő lelki 
funkciókból (pszükbé) és a tisztán szellemi természetű, értelmes lélekből (pnew- 
ma). Tehát: antbróposz (homo) - szarx (caro) 4 pszükbé (anima) 4 pneuma (spir- 
itus). A 4-5. században a problémára adott válaszok lényegében két csoportra 
oszthatók: a Logosz-test (szarx) és a Logosz-ember (antbróposz) modellre. 
A Logosz-szarx modell szerint az égi Logosz-Fiú egy értelmes, szellemi lélek 
(pneuma) nélküli emberi testtel egyesült, Jézusnak tehát csak a teste és a pszüché- 
je volt emberi, a pneuma helyét a Logosz foglalta el, vagyis embersége nem volt 
teljes és valódi. Ez a Logosz lehetett az Isten Krisztus, amint egyes alexandriai teo- 
lógusok vagy a laodikeiai Appolinarisz vallották, de lehetett az Istennél alsóbb- 
rendű, teremtett közvetítő lény is, amint a gnosztikusok és Arius gondolták. Ez a 
modell azonban kétségessé tette a megváltást, hiszen , amit az isteni Logosz a 
megtestesüléskor nem vett föl (ti. a pneumát, a szellemi lelket, az értelem és az 
akarat székhelyét, vagyis éppen azt, ami által bűnös az ember), azt nem is gyó- 
gyíthatta, válthatta meg. Ezért mondotta ki a konstantinápolyi zsinat 381-ben, 
hogy Isten Logosza és örök Fia teljes emberi természetet vett fel, szellemi lélekkel 
(pneuma) együtt, hogy mindazt megváltsa, ami az embert emberré teszi. 

A Logosz-anthróposz modell szerint Jézusban az isteni Logosz teljes emberség- 
gel egyesült, tehát Jézus valódi emberként szenvedett és halt meg. Ezt a modellt 
"Theodórosz, Mopszuesztia püspöke és az antiochiai teológiai iskola dolgozta ki, 
jól megkülönböztetve, de nem szétválasztva Jézus egyetlen személyében az isteni 
és az emberi természetet (phüszisz). Ennek a modellnek szélsőségesen eltúlzott 
változatát képviselték a nesztoriánusok, akik annyira szétválasztották Jézusban 
az isteni és az emberi természetet, hogy lényegében két cselekvő alanyról, két sze- 
mélyről beszéltek. Ezt az irányzatot Nesztoriosz konstantinápolyi pátriárkáról 
nevezték el, aki maga ugyan nem volt , nesztoriánus", de úgy vélte, hogy Máriát 
nem lehet Isten-szülőnek (Theotokosz) nevezni, hanem csak Krisztus-szülőnek 
(Kbrisztotokosz). Az alexandriai teológusok szerint viszont Krisztusban az embe- 
ri elvegyül az uralkodó istenségben, amelyik magába is szívja azt. Kürillosz ale- 
xandriai pátriárka szerint Krisztus ,,két természet" az isteni Logosznak az ember 
Jézussal való egyesülése előtt, de ,egy természet? (mia pbüszisz) az egyesülés 
után. Ezt a szemléletet kiélezve Eutükhész fogalmazta meg, aki szerint Krisztus 
emberségét úgy magába szívta az istenség, mint ahogy a tengerbe esett mézcsepp 
feloldódik és eltűnik abban. Tehát Krisztusban lényegében csak egyetlen, isteni 
természet van. Ezt az felfogást nevezték monofizitizmusnak (azaz az , egy termé- 
szet" tanának). 

Az ellentétes nézetek 431-ben Epheszoszban, a 3. egyetemes zsinaton csaptak 
össze. Itt elítélték és letették Nesztorioszt, s végül is az antiochiaiak és az alexand- 


18 
i 
18 
í 
i 


AZ ALAPVETŐ HITTÉTELEK MEGFOGALMAZÁSA : 93 


riaiak között létrejött kompromisszum alapján a zsinat kimondotta, hogy , Krisz- 
tus tökéletes Isten és tökéletes ember, akinek értelmes lelke és teste van, istensé- 
gében egylényegű az Atyával, ember voltában egylényegű veliink, két természet 
egysége valósul meg benne; ezért valljuk, hogy Krisztus egy, Mária pedig Isten 
anyja [Theotokoszl]." 

A vita azonban ezzel nem jutott nyugvópontra, mert Alexandriában a monofi- 
zita irányzat kerekedett felül. A császár által 449-ben összehívott epheszoszi zsi- 
naton az alexandriai nézetek diadalmaskodtak. A zsinatot azonban I. Leó pápa 
nem ismerte el, egyenesen latrociniumnak, azaz ,rablózsinatnak? nevezte. 
A konstantinápolyi udvarban történt változások sem kedveztek a monofiziták- 
nak. Leó pápa egy tanító levélben (Tomus Leonis) fejtette ki álláspontját: Krisz- 
tus halála csak akkor megváltó hatású, ha , aki valóságos Isten, az ugyanakkor 
valóban ember is, mert egyik a másik nélkül nem lett volna elég az üdvösségünk- 
böz?. Krisztusban , mindkét természet sajátosságai sértetlenül megmaradtak, és 
egyesültek egyetlen személlyé [persona]. " 

451-ben Khalkédonban ült össze a 4. egyetemes zsinat, amelyen Nyugatról csak 
Leó pápa 5 követe és 2 afrikai püspök volt jelen. Felolvasták és elfogadták a pá- 
pa levelét, amely eldöntötte a vitás kérdéseket. A zsinat megfogalmazta azt a 
krisztológiai dogmát, amelyet ma is vall a keresztény felekezetek túlnyomó több- 
sége. Jézus Krisztus , tökéletes istenségében és tökéletes emberségében, I...] aki 
valóban Isten és valóban értelmes lélekből és testből álló ember; aki az Atyával 
egylényegű istensége szerint és velünk egylényegű embersége szerint minden szem- 
pontból hasonló hozzánk, a búnt kivéve, [...] akit két természetben [phüszisz] 
[...] ismerünk meg; anélkül, hogy az egyesülés által a két természet különbözősé- 
ge bármi módon eltűnnék, hanem inkább úgy, hogy mindkét természet jellegze- 
tessége épségben marad, s egy személlyé Iproszópon] és egyetlen létezővé [hüposz- 
tászisz] kapcsolódik össze." 

Khalkédon Nyugaton lezárta a krisztológiai vitát, Keleten azonban a monofizi- 
ták nagyon erős pozíciókkal rendelkeztek, főleg Egyiptomban és Szíriában. A bi- 
zánci kormányzat politikai szempontoktól vezetve meg akarta nyerni a monofizi- 
tákat, ezért Akakiosz konstantinápolyi pátriárka kidolgozott egy egységformulát, 
amelyet Zénon császár 482-ben törvényként hirdetett ki (Hénotikon). A Hénoti- 
kon elítélte Nesztorioszt és Eutükhészt, de a khalkédoni döntést sem fogadta el, 
hanem lényegében a Kürillosz pátriárka által megfogalmazott alexandriai állás- 
pontot tette kötelezővé. A Hénötikon egyik felet sem elégítette ki, sőt miután 
II. Félix pápa 484-ben kiközösítette Akakioszt, szakadás, skizma keletkezett Ró- 
ma és Konstantinápoly között, ami 519-ig tartott. I. Iustinus és I. Iustinianus 
szászárok visszatértek Khalkédon szelleméhez, s az utóbbi által 553-ban Kons- 
tantinápolyba egybehívott 5. egyetemes zsinat megerősítette az előző zsinatok ha- 
tározatait. 

A krisztológiai vita utolsó szakasza a 7. században zajlott, akörül, hogy vajon 
Krisztus, két természetének megfelelően, két akarattal rendelkezett-e, vagy szemé- 

lyi valóságának megfelelően csak egy akarata volt? Az egy akaratot vallók, a mo- 
notbeleták azt mondták, hogy az emberi természet csak passzív eszköz az Ige 
szolgálatában, ezért Krisztusban csak egyetlen isteni cselekvőképesség és egy aka- 
rat létezett. A döntést ebben a kérdésben a Konstantinápolyban 680-81-ben tar- 
tott 6. egyetemes zsinat hozta meg, kimondva, hogy , az egy Jézusban két akarat, 
két tevékenység van összevegyítés nélkül, változatlanul, de nem is megosztva vagy 
szétválasztva". A megtestesült Fiú szabad emberi akarattal rendelkezett, s a meg- 
váltást hozó kereszthalált szabad döntéssel, emberként is vállalta és végbevitte. 

Látható, hogy a kereszténység alapvető hittételeinek rögzítése nem ment viták, 
éles szellemi küzdelmek, belső válságok nélkül. Az egyetemes zsinatok többségi 
határozataival, megfogalmazásaival egyet nem értő püspökök - az ariánusok, a 
monofiziták, a nesztoriánusok, hogy csak a legfontosabb ún. eretnekirányzatokat 
említsük — a hívek ezreivel, sőt millióival együtt elszakadtak az ortodox, vagyis a 
helyes tanítást valló keresztények közösségétől, elkülönült egyházakat hoztak lét- 
re (Egyiptomban a kopt, Szíriában a jakobita, Perzsiában a nesztoriánus egyhá- 
zak), s az örmények is elszakadtak Rómától. 


6. Az egybázatyák 


A Római Birodalomban már az első századtól kezdve jelentős keresztény iroda- 
lom bontakozott ki. E művek szerzőit nevezzük egyházatyáknak (patres), a kort, 
amelyben éltek és írtak, a patrisztika korának, amely Nyugaton a 7. század köze- 
péig, Keleten a 8. század közepéig terjed. A személyükkel és írásaikkal foglalko- 
zó tudomány a patrológia. Ez az irodalom elsősorban dogma- és teológiatörténe- 
ti szempontból jelentős, hiszen az egyházatyák fejtették ki tudományos igénnyel 
s fogalmazták meg koruk filozófiai nyelvén a kereszténység alapvető hittételeit. 
Az egyházatyák , az antik világfelfogással való állandó ismerkedés és vita során 
arra tesznek kísérletet, hogy a kultúrában és a filozófiában szintézist hozzanak 
létre a kereszténység és az antik világfelfogás között. [...] Az antik filozófia kü- 
lönböző típusai (elsősorban az újblatonizmus) mindenütt nagy hatást gyakorol- 
nak a keresztény önfelfogás konkrét alakjára" - írja róluk korunk kiemelkedő 
katolikus teológusa, Karl Rahner. A szorosan vett vallási gondolkodásra, a ke- 
resztény teológiára mindmáig igen nagy hatást gyakorolnak. De szélesebb érte- 
lemben is meghatározó volt munkásságuk a középkori Európa kultúrája, világké- 
pe és gondolkodása szempontjából. 

Az egyházatyák görög és latin nyelven írtak, ezért megkülönböztetünk görög és 
latin atyákat. A két csoport között azonban nemcsak a nyelv tekintetében vannak 
különbségek. A keletiek elsősorban a metafizikai kérdések: a dolgok léte és lénye- 
ge, a lét értelme iránt érdeklődnek. Nyugaton viszont az egyéni és közösségi élet 
jogi-erkölcsi rendje és gyakorlati kérdései állnak előtérben, a figyelem inkább a 
reális és a praktikus kérdések felé fordul. Gondolkodásuk középpontjában in- 

kább a valós keresztény élet elemzése áll, különösen az isteni kegyelem és az em- 
beri természet összefüggéseinek vizsgálata. A sok száz író közül csak a legjelentő- 
sebbeket emeljük ki. 

A 2. századi írók elsősorban a keresztény hitet védelmezték a pogány és zsidó 
támadásokkal szemben, ezért hitvédőknek, apologétáknak nevezzük őket. Ők ér- 
telmezték először az egyház hitét filozófiai gondolkodási formákban. A legjelen- 
tősebb közöttük Jusztinosz (t 165 k.), aki elsőként vert hidat a görög filozófusok 
és a kereszténység között, s. Krisztus lényegét azonosította a filozófiai Világ-Lo- 
gosszal. Irenaeus ((202) kis-ázsiai születésű volt, de a galliai Lugdunum (Lyon) 
püspökeként halt meg. Görögül írt, de művei csak latin fordításban maradtak 
ránk. Fő műve: Az eretnekségek ellen, avagy a hamis gnószisz cáfolata (Adversus 
baereses). 

A 2. század végén kezdte meg működését az alexandriai iskola, ahol a Bibliát 
olvasták és magyarázták, valamint a filozófusok írásaival foglalkoztak. Az isko- 
la mesterei: Kelemen (t 215 k.) és Origenész (184-254) alakítottak ki először át- 
fogó szintézist a kereszténység és az ókori világismeret között. Kelemen szerint Is- 
ten nem két, hanem három szövetséget kötött az emberiséggel: a törvény Isten 
szövetsége a zsidókkal, a filozófia Isten szövetsége a görögökkel, A Krisztusban 
kötött új szövetség pedig magában foglalja és tökéletesíti az előző kettőt. 
Origenész életműve az első kísérlet tudományosan kidolgozott teológiai rendszer 
alkotására. Fő műve Az alapelvekről (Peri arkbón, egészében csak latin fordítás- 
ban maradt ránk De principiis címmel). 

Euszébiosz (t 339), a palesztinai Caesarea (Kaiszareia) püspöke írta meg elő- 
ször a keresztény egyház történetét (Ekklésziasztiké Hisztoria) 10 könyvben, Jé- 
zus korától 324-ig. Emellett fontos teológiai művek is fűződnek nevéhez. Megír- 
ta Nagy Konstantin életét, s a császár uralkodásának 30. évfordulóján mondott 
ünnepi beszédében először fejtette ki a cgesaropapizmus elméletét. 

Az ariánusokkal vívott teológiai küzdelem kiemelkedő alakja volt Athanasziosz 
(t 373), Alexandria püspöke, akinek nagy szerepe volt a krisztológiai dogmák 
végső formájának kialakításában. A Szentháromsággal kapcsolatos fogalmak 
tisztázásában döntő szerepet játszottak a kappadokiai atyák: Baszileiosz (Nagy 
Szent Vazul, 330-379), a kappadokiai Kaiszareia (Caesarea) metropolitája, vala- 
mint Nazianszoszi Gergely (ft 390) és Nüsszai Gergely (t 394). Baszileiosznak 
A Szentlélekről (Peri Pneumatosz hagiou) című könyve az ókeresztény 0 és 
irodalom klasszikus alkotása. Fontosak levelei, amelyek közül 365 maradt ránk. 
Ő fektette le a keleti szerzetesség szabályait, s a keleti szerzetesek (akiket róla ne- 
veznek bazilitáknak) máig az ő regulája szerint élnek. Joannész Khrüszosztomosz 
(Aranyszájú Szent János, t 407), aki melléknevét ékesszólásáról kapta, korának 
legnagyobb egyházi szónoka volt. Antiochiában működött, majd Konstantiná- 
poly püspöke lett, de életét száműzetésben fejezte be. 

A középkorban Nyugaton is nagyon olvasott volt az az ismeretlen író, aki Dio- 
nüsziosz Areopagita álnéven tette közzé írásait az 5. század végén. Főleg A misz- 

tikus teológiáról című írását olvasták, de A mennyei bierarcbiáról és Az egyházi 
bierarcbiáról szóló művei is népszerűek voltak. A Párizs melletti Saint Denis ko- 
ostorában őrizték és fordították írásait, s á kolostor apátja, Suger az ő fény-teo- 
ógiáját kívánta építészetileg kifejezésre juttatni, midőn a 12. században elkezdte 
az első gótikus katedrális kialakítását. 

A latinul író keresztény szerzők sorát az észak-afrikai Tertullianus (160 k.-220 
k.) nyitja meg. Ő ügyvédként működött, s írásaiban is inkább jogász és szigorú 
moralista, mint filozófus. Heves, szenvedélyes alkat, szereti a kiélezett fogalma- 
zásokat, paradoxonokat. Az ő nevéhez fűződik a híres mondás: , az emberi lélek 
természeténél fogva keresztény" (anima naturaliter cbristiana). Élete végén mon- 
anista lett. Ugyancsak észak-afrikai volt Cyprianus, Karthágó vértanú püspöke 
1.258). Az arianizmus elleni küzdelem nyugati vezéralakja volt Hilarius (Tt 367), 
Limonum (Poitiers) püspöke, akinek az ariánusok ellen írt fő műve A Szenthá- 
romságról (De Trinitate) címet viseli, KG YENTÁRÉS k 

Ambrosius (Szent Ambrus, 334 k.-397) magas rangú állami tisztviselő volt, mi- 
dőn 374-ben megválasztották Mediolanum (Milano) püspökévé, pedig még csak 
hitjelölt volt. Nyugat egyik legnagyobb egyházi szónoka, műveinek nagy része 
élőszóban elmondott és lejegyzett beszéd. Nem elvont teológiai kérdések foglal- 
koztatták, hanem azt vizsgálta, hogyan alkalmazhatók az egyes szentírási SZÖVe- 
gek a keresztények mindennapi életében. Ő honosította meg a liturgiában az 
éneklést, s ő maga is írt himnuszokat. kez Lé 

Hieronymus (Szent Jeromos, 347-420) Rómában Damasus pápa titkára és elő- 
kelő római hölgyek lelki vezetője volt. A pápa őt bízta meg a Biblia latin fordítá- 
sának felülvizsgálatával, kijavításával. Húsz évig dolgozott rajta, s az általa elké- 
szített szöveg lett az egyház hivatalos latin Bibliája, a Vulgata. Szívesen olvasta d 
görög és latin írókat, filozófusokat is, ezért lelkiismeret-furdalások gyötörték. 
Élete utolsó részét egy betlehemi kolostorban töltötte, héberből fordította az 
Ószövetséget (addig a Septuaginta elnevezésű görög fordítást vették alapul), s 
kommentárokat írt hozzá. Betlehemből szinte az egész római világgal levelezett. 
Számos teológiai munkát fordított görögről latinra. ; 

A legjelentősebb latin egyházatya, a latin Nyugat első évezredének legnagyobb 
teológusa és filozófusa, aki meghatározó befolyást gyakorolt a következő évszá- 
zadok keresztény gondolkodására, Augustinus (Szent Ágoston, 354-430) volt. Az 
észak-afrikai Tagastéban született. Karthágóban tanult, s ott a manicheusok szek- 
tájának tagja lett. 383-ban Rómába, majd a következő évben Milanóba költö- 
zött, ahol retorikát tanított. Filozófiával is foglalkozni kezdett, s különösen az új- 
platonikusok voltak rá hatással. Szent Ambrus püspök beszédei vitték őt egyre 
közelebb a kereszténységhez, s 387-ben fiával együtt megkeresztelkedett. Ezután 
hazatért afrikai szülővárosába, s barátaival aszketikus, szerzetesi közösségben élt. 
391-ben Hippo városában pappá szentelték, majd 396-ban a város püspöke lett. 
Hatalmas irodalmi életművet hagyott maga után: 93 művet írt, melyek összesen 
232 könyvet tesznek ki. A kereszténységhez vezető lelki fejlődését Vallomások 

(Confessiones) című művében írta meg. Legjelentősebb teológiai munkája 
A Szentháromságról (De Trinitate). 

A középkori gondolkodásra nagy hatást gyakorolt az Isten városáról (De civi- 
tate Dei) című hatalmas, 22 könyvből álló munkája, amely a keresztény történe- 
lem-teológia kifejtését adja, de hozzájárult az államelmélet fejlődéséhez is. A tör- 
ténelem két város küzdelme: Isten városáé (civitas Dei) és a Sátán városáé (cívi- 
tas diaboli). Egyik sem azonosítható konkrét államokkal és intézményekkel, 
Mind az egyes államokban, mind az egyházban egymással keveredve élnek a két 
országhoz tartozó emberek. A két város polgárainak cselekedeteit kétféle szeretet 
irányítja: az Isten iránti szeretet és az önszeretet. Az ember végső célja Isten váro- 
sa, s az államnak ezt a végső célt kell szolgálnia. Az állam feladata elsősorban a 
béke és az igazságosság megvalósítása. 

Ágoston, mint a nyugati teológia megteremtője, sokat foglalkozott a hit és az 
ész, a gondolkodás és a tekintély viszonyával. Az igazságot nemcsak hittel szeret- 
né megragadni, hanem értelemmel is. , Higgy, hogy érts" (crede ut intelligas)" — 
mondja, mert a megértés a hit jutalma, de ennek fordítottja is igaz: érts, hogy 
higgy (intellige ut credas), mert az értelem az, amely megmutatja, hogy kinek kell 
hinni, s mit kell hinni. 

Egész életében foglalkoztatta az emberi szabad akarat és az isteni kegyelem 
problematikája. Ezt legalaposabban a Pelagiusszal folytatott vita során keletke- 
zett írásaiban fejtette ki. Pelagius szerint az ember képes szabad akarati döntéssel 
választani jó és rossz között, s pusztán saját egyéni erőfeszítésével a bűnt elkerülni 
és elérni a tökéletességet, a megigazulást. A bűn mindig tudatos személyes döntés 
eredménye, ezért a csecsemőnek nem lehet bűne, tehát nem szükséges a kisgyer- 
mekek megkeresztelése. A keresztséget érett fejjel, tudatosan kell vállalni. Ágos- 
ton ezzel szemben rámutatott, hogy Ádám bűne (eredeti bűn) átterjed minden 
emberre (áteredő bűn), minden ember az áteredő bűn terhével születik a világra, 
ezért szükséges a csecsemők megkeresztelése. Ágoston üdvtörténeti pesszimizmu- 
sa nyilatkozik meg abban az állításában, hogy az emberiség , kárhozatra ítélt tö- 
meg" (massa damnata). Az eredeti bűn következményeként az emberi természet 
sérült, értelme elhomályosult, akarata meggyengült. Az áteredő bűn következmé- 
nye a bűnre csábító, rosszra való hajlam (concupiscentia), az önszeretet (amor 
sui). Az ember elfordult Istentől, nem az ő akaratát keresi, hanem a saját magáét. 
Ágoston szerint az első ember bűne a nemzés útján terjed át az utódokra, s ez a 
nézete a következő századokban meghatározta az egyház magatartását a szexua- 
litással kapcsolatban. A megromlott, sérült emberi természet következménye, 

hogy az ember önerejéből képtelen jót tenni. Ezért van szükség a megváltásra, s 
ezért van szükség az isteni kegyelemre (gratia). Ágoston hitt az isteni eleve elren- 
delésben (praedestinatio): Isten az egyes ember üdvösségre vagy kárhozatra ren- 
delését előre tudja. Akiket az üdvösségre választott ki, azoknak megadja az ehhez 
szükséges hatékony kegyelmet, amelynek nem lehet ellenállni, s ők megkapják a 
jóban való kitartás (berseverantia) kegyelmét is. Mindezt adományként, feltétel és 

minden előzetes, személyes érdem nélkül, Az egyház elítélte Pelagiust, de Agoston 
egyelemtanának szélsőséges megfogalmazásait sem hagyta jóvá. A karthágói 
(418), majd a II. orange-i zsinat (529) csak azt szögezte le, hogy önmagától az 
ember semmit sem tehet üdvösségéért, mindent a megelőző isteni kegyelemnek 
köszönhet. Minden ember bűnös, tehát megváltásra szorul, rá van utalva Isten 
kegyelmére. I ; FEET 
agy Szent Gergely (540-610, pápa: 590-610) római senatori családból szár- 
mazott, magas világi funkciókat töltött be, de élete delén aszketikus életre tért át, 
s Szent Benedek regulája szerint élt. Néhány évig a pápa követe volt Konstantiná- 
olyban, majd 590-ben őt választották Róma püspökévé. A kora középkor legje- 
entősebb pápája, aki — bár tökéletesen jártas volt a klasszikus műveltségben Így 
gondolkodásában, szemléletében tudatosan szakított az antikvitással, s egy új 
szellemiség kialakítására törekedett. Ágoston mellett ő gyakorolta a legnagyobb 
hatást a következő századok keresztény gondolkodására. Szent Ágostonhoz ha- 
sonlóan, ő is pontosan tudta, hogy a rábízott nyáj már nem érti a klasszikus la- 
tint, s olyan világban él, olyan századok következnek, amikor nem a rétorok ele- 
gáns stílusművészetével lehet eljutni az emberek szívéhez. Az új szellemiséget igen 
találóan fogalmazta meg egyik levelében: , A beszédnek azt a művészetét, melyet 
a klasszikus tudomány tanítói terjesztenek, lenézem. Nem kerülöm a barbarizmus 
basználatát; a prepozíciók alkalmazásának szabályát megvetem, mert szörnyen 
méltatlannak tartom, bogy a mennyei kinyilatkoztatás igéit Donatus szabályai 
alá kényszerítsem." Megírta a lelkipásztorkodás kézikönyvét (Liber regulae bas- 
toralis), amelyben bemutatta a középkor papi eszményét. Kommentárokat írt Jób 
könyvéhez (Moralia in Iob). Párbeszédes formában feldolgozta az itáliai aszké- 
ták, remeték és szerzetesek (többek között Nursiai Szent Benedek) életét Az itá- 
liai atyák életéről és csodáiról (Dialogi de vita et miraculis patrum Italicorum) cí- 
mű munkájában, amely mintája lett a középkori legendairodalomnak. Ebben fo- 
galmazza meg a kor szerzetesi eszményét: a jó szerzetes , scienter nescius et sapi- 
enter indoctus ", azaz , tudósan tudatlan és bölcsen tanulatlan", vagyis nem köny- 
vekből elsajátítható tudásra van szükség, hanem a Szentíráson való elmélkedés- 
sel, szemlélődéssel és imádsággal megszerezhető belső bölcsességre. Leveleinek 
gyűjteménye 854 levelet tartalmaz. 


7. A szerzetesség kezdetei 


A keresztény szerzetességhez hasonló életformával és intézményekkel — de lénye- 
gesen eltérő vallási tartalommal — más vallásokban is találkozunk: a buddhizmus- 
ban, az iszlámban, Indiában, sőt Jézus korában a zsidóknál is (esszénusok). A ke- 
resztény szerzetesség célja a Krisztus által ajánlott három evangéliumi tanács, a 
szegénység, tisztaság és engedelmesség megtartása és gyakorlása, hogy ezzel az 
ember egyre közelebb jusson Krisztushoz. 

Már a legelső keresztény nemzedékekben voltak olyanok, akik családjuk köré- 
ben maradva, a mindennapi élet keretei között törekedtek tökéletességre, s gya- 
korolták az önmegtagadás különféle formáit: szüzességet fogadtak, böjtöltek, 
imádkoztak, jótékonykodtak. Őket nevezzük aszkétáknak. A 3. században — fő- 
ként az üldözések idején — egyre többen vonultak ki sivatagokba, hegyekbe, s ott 
magányosan éltek, de egymás közelében, a legszigorúbb aszkézist, önsanyargatást 
gyakorolva. Őket nevezték remetéknek, görögül anakborétáknak (anakbórein z 
visszavonulni), a magyar remete szó a görög erémosz z sivatag, erémitész - siva- 
tagban, pusztában élő szóból, illetve annak latinizált eremita változatából ered. 
Különösen Egyiptomban terjedt el ez a szokás, s egész remetekolóniák alakultak 
ki a sivatagban. Az egyiptomi remeték közül legnagyobb hírre Remete Szent An- 
tal (t 356) tett szert, aki körül népes remetetelep alakult ki. Életrajzát kortársa, 
Athanasziosz alexandriai püspök írta meg. Híres anakhoréta volt még Remete 
Szent Pál (ft 340) is. 

Ezeket a remetetelepeket Pakhomiosz (7 346) szervezte igazi szerzetesi közös- 
séggé, aki Felső-Egyiptomban több férfi és két női kolostort (latin claustrum - be- 
zárt) szervezett. E közösségek lakóit nevezzük koinobitáknak (latinosan coenobi- 
ták, a görög koinosz biosz - közös élet kifejezésből). A koinobiták közös élete a 
Pakhomiosz által szerkesztett szabályzat (regula) szerint folyt, s szigorú fegyelem, 
teljes szegénység, az elöljáró iránti engedelmesség jellemezte, A szerzetesek saját 
munkájukból (főleg kézműiparból) éltek, mindegyiküknek külön cellája volt. Bár 
a szerzeteseknek olvasniuk is kellett, a tudományt, a filozófiát, , Origenész dőre 
fecsegését" megvetették. Papot, klerikust nem vettek fel a kolostorba. A szerze- 
tesség tehát indulását tekintve tisztán laikus mozgalom, a szerzetesek nem voltak 
a papi rend tagjai, s ezt a laikus jelleget a kora középkor századaiban többnyire 
meg is őrizték. A szerzeteseket görögül monakbosznak, latinul monachusnak 
(monacba - szerzetesnő, apáca) nevezték, mert magányosan, egyedül éltek, 

A szerzetesség a 4. században gyorsan elterjedt a Római Birodalom keleti tar- 
tományaiban. A keleti szerzetesség végső formáját Nagy Szent Vazul (Baszileiosz) 
alakította ki, aki tapasztalatból maga is jól ismerte az egyiptomi remeteséget és a 
kolostorokat. Az általa alkotott regula némi átalakítás után még ma is használat- 
ban van, s a keleti szerzeteseket róla nevezik bazilitáknak. Vazul szabályzata ke- 
rüli az aszkézis túlzásait, bölcs mérséklet és rugalmasság jellemzi. A szerzetesek 
életüket imával, fizikai és szellemi munkával töltik. Vazul már súlyt helyezett a 
teológiával való foglalkozásra, a magasabb szellemi munkára is. A kolostoroknak 
kórházakat, árvaházakat, iskolákat kellett fenntartaniuk. 

A 4. század második felében a szerzetesség Nyugaton is elterjedt, elsősorban 
Itáliában, Galliában és Hispániában. A galliai szerzetesség egyik központja a 
Tours melletti Marmoutier kolostor lett, amelyet a savariai születésű Szent Már- 
ton tours-i püspök alapított. A másik központ délen, Cannes közelében, Lerinum 
(Lérins) szigetén jött létre. A nyugati szerzetesség fejlődésében fontos szerepet ját- 
szott Johannes Cassianus (t 435), aki Massilia (Marseille) közelében alapított fér- 

fi és női kolostott, s a keleti szerzetesek szabályairól (De institutis coenobiorum), 
valamint az egyiptomi szerzetesek tanításáról (Collationes patrum) írt könyvei se- 
gítségével megismertette a nyugatiakkal a keleti szerzetesi életformát és intézmé- 
nyeket. Észak-Afrikában Szent Ágoston gyűjtötte maga köré papjait közös életre, 
és regulát is készített számukra, amely később nagyon népszerűvé vált, 

A szerzetesség gyors elterjedését bizonyos torzulások, visszaélések is kísérték. 
Egyes szerzetescsoportok elöljáró és szabályok nélkül, teljesen a maguk kénye- 
kedve szerint éltek, mások pedig állandóan kóboroltak, vándoroltak. A visszaélé- 
sek megszüntetésére Nursiai Szent Benedek (480-547) vállalkozott, aki többévi 
szigorú remeteélet után, 529 körül Monte Cassino magaslatán monostort (görög 
monasztérion, latin monasterium) létesített, s szerzetesei részére a különböző, ko- 
rábban készített szabályzatok felhasználásával és saját tapasztalatai alapján regu- 
lát szerkesztett. A 73 fejezetből álló Regula útmutatásokat ad a lelki életre, s 
részletesen, gyakorlatiasan szabályozza a monostor szervezetét, a szerzetesek 
mindennapi életét, időrendjét, az étkezéseket, a ruházatot stb. Az egész szabály- 
zatra a kiegyensúlyozott, bölcs mérséklet jellemző, s a gyakorlati életben igen jól 
használhatónak bizonyult, ezért fokozatosan szinte valamennyi nyugati monos- 
tor átvette. A szerzetes számára kötelező a helyben maradás (stabilitas loci), ma- 
gántulajdona nem lehet (a monostornak azonban lehet tulajdona, földbirtoka). 
A szerzetesi élet vezérelve: imádkozzál és dolgozzál (ora et labora). A.munka rész- 
ben szellemi (lectio divina: a Szentírás és lelki könyvek olvasása, másolása), rész- 
ben fizikai. A szerzetes fő tevékenysége azonban az opus Dei, a közös imádság, a 
zsolozsma. Napközben hét alkalommal gyűltek össze a szerzetesek közös imára, 
s ehhez járult az éjszakai imaóra. Aki újonnan lépett a kolostorba, az egy évig 
újonc, novicius volt, s csak akkor tehette le a szerzetesi fogadalmat, ha ezt az időt 
sikeresen kiállta. A monostor élén az apát (abbas) állt, akit az egész közösség vá- 
lasztott, s akinek engedelmességgel tartoztak. Fontosabb ügyekben az apátnak 
meg kellett hallgatnia az egész közösség véleményét, de döntési joga csak neki 
volt. Az apát helyettese a perjel (praepositus). A kolostor anyagi ellátásáért a 
gondnok (cellarius) felelt. 

A bencés szerzeteseknek Nagy Szent Gergely pápa - aki az általa alapította ko- 
lostorban maga is Benedek regulája szerint élt — új, nagy jövőjű feladatkört adott: 
a hit hirdetését Európa még pogány népei körében. 596-ban elküldte Ágoston ró- 
mai apátot 40 bencés szerzetessel a kenti királyságba, ahol megkezdték az angol- 
szászok keresztény hitre térítését. Egy évszázad múltán viszont az angol bencések 
játszottak fontos szerepet a német törzsek térítésében. A bencés szerzetességnek a 
6. század végén versenytársa támadt: az ír szerzetesség, Írországban Szent Patrik 
(t 461) honosította meg a kereszténységet és a szerzetesi életmódot. A szerzetes- 
ségnek oly nagy sikere volt, hogy Írországban sajátos kolostori egyház alakult, 
kolostorok voltak a püspökségek székhelyei, a püspökök is a szerzetesek közül 
kerültek ki. Az ír kolostorokban buzgón tanulmányozták az ókori klasszikusokat 
és ápolták az ókori kultúra hagyományait. A bencések ekkor még nem foglalkoz- 

tak tudományokkal, szellemi munkájuk a Szentírás és egyes latin egyházatyák 
műveinek olvasásából és másolásából állt, s inkább a scienter nescius et sapienter 
indoctus Szent Gergely-i eszményének feleltek meg. 

A 6. század végén az ír szerzetesek elkezdtek kirajzani a kontinensre. Szent Ko- 
lumbán (540-615) társaival 590 táján érkezett Galliába, s ott több kolostort ala- 
pított. Közülük a legjelentősebb Luxovium (Luxeuil) volt. Néhány év múlva 
átkeltek az Alpokon, és Észak-Itáliában létrehozták Bobbio kolostorát. Az ír ko- 
lostorok nemcsak egy új, mélyebb és lendületesebb vallásosság kisugárzó köz- 
pontjai voltak, hanem könyvtáraik és iskoláik révén a klasszikusok tanulmányo- 
zásának tűzhelyei is. Egyik kortársa írta Kolumbánról: , Mindenfelé szétszórta 
Krisztus tüzét, nem törődve a tűgvésszel, mely nyomában támadhat." Luxeuil- 
ben egy sor leendő frank püspök nevelkedett, s innen kiindulva újabb kolostoro- 
kat alapítottak Kolumbán munkatársai és tanítványai (pl. Észak-Gallia egyik leg- 
jelentősebb monostorát, Corbie-t). Szent Gallus alapította Szent Gallen kolosto- 
rát, a középkori műveltség egyik fontos központját. 

Az ír szerzetesség szabályai jóval szigorúbbak, mint Benedeké. A kelta fantázia 
kimeríthetetlen volt a legkülönlegesebb vezeklési módok kiagyalásában (egy ír 
szent életrajzából tudjuk, hogy kedvenc vezeklési módja volt nyakig jéghideg víz- 
ben állva elénekelni az összes zsoltárt). Az ír szerzetesek terjesztették el a kontinen- 
sen az új bűnbánati gyakorlatot: a legsúlyosabb bűnök egyszeri és nyilvános beval- 
Jása helyett a titkos fülbegyónást, amelyet annyiszor lehetett elvégezni, ahányszor 
bűnbe esett az ember, s a kevésbé súlyos, ún. bocsánatos bűnöket is megvallották. 
A gyóntatók tájékoztatására kezdték összeállítani a bűnbánati könyveket, a Poe- 
nitentialékat, amelyek felsorolták a bűnöket és az azoknak megfelelő vezeklést, jó- 
vátételt. Az írek által alapított kolostorok később mind a bencés regulát vették át, 
s a szerzetesi élet és a tudomány virágzó központjai lettek. 

Az ír szerzetesek nemcsak a kontinensen térítettek. A 6. században ők alapoz- 
ták meg Skócia kereszténységét, Szent Columba alapította 563-ban Iona kolos- 
torát, ahonnan kiindulva ezután társai és tanítványai számos kolostort létesítet- 
tek. A 7. század elején jött létre Northumbria partjaival szemben, Lindisfarne 
szigetén az a kolostor, amelynek kisugárzása fontos szerepet játszott Észak-Ang- 
lia keresztény kultúrájának kialakításában. 


8. Nyugat-Európa kereszténnyé válik 


A kereszténység a 4. század végén a Római Birodalom államvallása lett, de akkor 
már a birodalom határain kívül is éltek keresztény közösségek, főleg keleten: Ör- 
ményországban, Mezopotámiában és Perzsiában. Nyugat felé az 5. században 
lépte át Krisztus hite a birodalom határait, midőn Szent Patrik működése nyomán 
az írek megkeresztelkedtek. Jelentős fejlemény volt a 4. században a Fekete-ten- 
ger északi partvidékén élő gótok megkeresztelkedése, akik a kereszténység ariá- 

nus változatát vették fel. Tőlük átterjedt az arianizmus a többi germán népre is. 
A népvándorlás után a Nyugatrómai Birodalom területén letelepedett germán né- 
pek közül a vizigótok és a burgundok a 6. században, a langobardok a 7. század- 
ban áttértek a katolikus vallásra, a többiek pedig — államuk felbomlása után — 
beolvadtak a katolikus római lakosságba. . i 

A jövő szempontjából igen nagy jelentőségűnek bizonyult a frankok megtérése. 
A frankok még pogányok voltak, midőn 486-ban elfoglalták Gallia északi részét. 
Tours-i Gergely a Frankok egyháztörténete (Historia ecclesiastica Francorum) cí- 
mű művében elmondja, hogy Chlodvig frank király az alemannokkal vívott ütkö- 
zet közben határozta el, hogy felesége, a katolikus Klotild Istenéhez fordul: ,, Ha 
győzelmet adsz nekem ezen ellenségeim felett és megmutatod batalmadat, [...] 
binni fogok benned és megkeresztelkedem. Mert imádkoztam isteneimbez, de 
azok, amint látom, cserbenhagytak, azért úgy vélem, hogy tehetetlenek, mert nem 
tudják megsegíteni azokat, akik nekik szolgálnak. Hozzád fordulok tebát, és bin- 
ni akarok benned, de előbb ragadj ki ellenségeim kezéből." A győzelem után meg- 
tartotta szavát, és valószínűleg 496-ban (más források szerint 498-ban vagy 499- 
ben) Szent Remigius püspök Reimsben megkeresztelte őt, kíséretének 3000 kato- 
nájával együtt. Mivel Chlodvig hamarosan megszerezte a vizigótoktól a Loire-tól 
délre eső területeket is, egész Gallia katolikussá lett. 

Az 511-ben Orléans-ban ülésező országos zsinat intézkedett a frank egyházszer- 
vezet kiépítéséről. A Frankok Királyságában gyakran tartottak országos és tarto- 
mányi zsinatokat, amelyeket általában a király hívott össze, vagy az ő engedélyé- 
vel üléseztek, A zsinati döntéseket a királyok gyakran országos törvény (capitu- 
lare) formájában is közzétették. A püspöki székek betöltésében is nagymértékben 
érvényesült a királyi befolyás. Az 549. évi zsinat kimondta, hogy a püspököt a 
klérus és a nép választja, de a király akarata is érvényesüljön (cum voluntate regis 
iuxta electionem cleri ac plebis). A frank királyság keleti terjeszkedése a frank 
uralommal együtt a kereszténységet is elvitte a dél- és középnémet területekre. 
A 6. és 7. században váltak kereszténnyé a mai Svájc területén élő alemannok, s 
ebben komoly szerepet játszottak az ír szerzetesek, Szent Kolumbán és társai. 
A bajorok térítésében a frankoknak jutott hasonló szerep. Itt fontos volt az egy- 
kori augsburgi püspökség újjáélesztése, majd a 7. század végén és a 8. század ele- 
jén Szent Rupert és Szent Emmerám püspökök működése, Türingiában a 7. szá- 
zadban kezdett terjedni a kereszténység. 

A német egyház végleges megszervezése az angolszász misszionáriusok érdeme. 
Szent Willibrord (t 739) a frízek közt térített és megalapította az utrechti püspök- 
séget. Szent Bonifác (eredeti nevén Winfrid, 672-754) Rómával együttműködve, 
a pápa által felszentelt missziós püspökként, majd érsekként térített és szervezett 
Németországban: előbb Hessenben, majd Türingiában és Bajorországban. Eze- 
ken a területeken ő építette ki az egyházszervezetet: püspökségeket alapított Ba- 
jorországban Regensburgban, Passauban, Salzburgban és Freisingben, Hessen- 
Türingiában pedig Würzburgban, Erfurtban, Eichstáttben és Büraburgban. 744- 

ben Fuldában megalapította az egyik legjelentősebb német kolostort. 754-ben a 
frízek közt halt vértanúhalált 52 társával együtt. A 8. század közepén a német 
törzsek közül már csak a szászok nem voltak keresztények, A szászok térítése 
azonban nem missziós szerzetesek műve volt, hanem a fegyvereké. Nagy Károly 
772-től kezdve 30 éven át szakadatlanul harcolt a szászokkal, és erőszakkal térí- 
tette őket a keresztény hitre, amiért egyik közeli munkatársa, Alkuin meg is rót- 
ta. A meghódított szász területen számos püspökséget szervezett. Nagy Károly az- 
zal tette teljessé a német egyház szervezését, hogy a kölni, trieri, mainzi és a salz- 
burgi érsekség felállításával létrehozta az egyháztartományi szervezetet. Hozzá- 
juk csatlakozott 831-ben a hamburgi érsekség, amelynek feladata a skandinávok 
között folyó missziós tevékenység irányítása volt. 

A Brit-szigeteken a kelta lakosság egy része már a római uralom idején keresz- 
tény lett. Az angolszász hódítók elől ők Wales-be és Cornwallba húzódtak vissza. 
Az 5. században az írek is keresztényekké lettek, sőt, a kora középkorban itt bon- 
takozott ki a legvirágzóbb kereszténység. Az ír kolostorokban a mélyen átélt hit 
jól megfért az ókori klasszikusokat tanulmányozó tudományossággal, s a , zöld 
szigetet" méltán nevezték a , szentek és a tudósok szigetének", A kelta keresz- 
ténység azonban nem nagyon foglalkozott a gyűlölt ellenség, az angolszászok té- 
rítésével, Ennek érdekében az első lépést Nagy Szent Gergely pápa tette meg, mi- 
dőn 596-ban Rómából Ágoston apát vezetésével bencés szerzeteseket küldött 
Angliába, Kent királyához, akinek katolikus felesége, Berta frank királylány már 
előkészítette a terepet. Aethelbert király kíséretével együtt a Temzében megke- 
resztelkedett, s Ágoston apát, aki a pápától érseki palliumot kapott, megkezdte 
az angol egyház szervezését. Érseki székhelyévé Canterburyt tette, Még egy fél év- 
századig eltartott, mire a többi angolszász király is elfogadta a kereszténységet. 
Az angol egyházszervezet kiépítésében fontos szerepet játszott a tarszoszi Theo- 
dorosz, aki az arabok elől menekült Nyugatra. 669 és 690 között volt Canterbu- 
ry érseke. Mivel számos görög és latin kéziratot hozott magával, az angol klérus 
és a szerzetesek körében terjedt az ókori műveltség ismerete. Egy nemzedékkel ké- 
sőbb ezt írja Theodoroszról és munkatársairól Beda Venerabilis, a yarrow-i ko- 
lostor szerzetese Az angol nemzet egybáztörténete (Historia ecclesiastica gentis 
Anglorum) című művében: , Még ma is vannak tanítványaik között, akik a görög 
és latin nyelvet úgy tudják, mint anyanyelvüket." Nem véletlen, hogy Alkuin a 
tours-i kolostori iskola számára Yorkból hozatott könyveket. Yorkban létesült 
egyébként a második angol érsekség. 

A 9. század elejére tehát Nyugat-Európa népei kereszténnyé lettek. A keresz- 
ténység elterjedésének határa az Elba és a Saale folyók mentén húzódott a Du- 
náig, majd délre Aguileiáig. A 9. és 10. századra várt az ettől a határtól keletre és 
északra élő népek bekapcsolása a keresztény kultúrkörbe. A Római Birodalom 
határain kívüli térítés gyökeresen eltérő model! szerint zajlott, mint a keresztény- 
ség elterjedése a birodalomban az első három évszázadban. Nem belső meggyő- 
ződésből vállalt személyes megtérésekről volt szó, hanem arról, hogy az uralko- 

dó és környezete — többnyire politikai megfontolásból - megkeresztelkedett, 
majd különféle hatalmi eszközökkel elérte, hogy az uralma alá tartozó nép vagy 
népek is kövessék példáját. Szinte valamennyi új keresztény királyságban állami 
törvények tilalmazták a pogány bálványok kultuszát és az áldozatokat, s köte- 
lezték az alattvalókat az egyházi előírások betartására: a vasárnapok és ünnep- 
napok megünneplésére, a böjtök megtartására, szigorú szankciókkal büntetve az 
előírások megszegését. Ezután még nemzedékeken, sőt évszázadokon keresztül 
szükség volt a papok és szerzetesek mindennapos fáradozására, példamutatásá- 
ra, hogy ezek a népek valóban kereszténnyé váljanak. De szükség volt bölcs 
kompromisszumokra is. A pogány szentélyek lerombolása, a szent fák kivágása 
a legtöbb esetben nem volt igazán célravezető eszköz. Sokkal hatékonyabb út- 
nak bizonyult a pogány kultuszhelyek, ünnepek, szokások , megkeresztelése", 
keresztény tartalommal való megtöltése. Bálint Sándor, a vallási néprajz klasszi- 
kusa írja erről: , A primitív pogány szakralizmust az egybáz tövestől nem tudván 
kiirtani — bár türelmetlenebb szolgái ezt olykor kíméletlenül megkísérelték -, al- 
kalmazkodott Mesterének tanításáboz, aki nem eltörölni, banem betölteni jött a 
régi törvényt, Ezzel a türelemmel, olykor kényszerű belenyugvással természete- 
sen az archaikus világszemlélet fennmaradásáboz, továbbélésébez is hozzájárult. 
Iparkodott a hagyomány kategóriáinak, emberi reflexeinek bibliai szentesítést 
adni. Így rendelte egyebek között a téli napfordulat elragadtatott pogány áldo- 
zati időszakának belyére a karácsonyt, az ősi tavaszi nagy ünnepek belyére a 
búsvétot és pünkösdöt. A természet immanenciáját transzcendens távlatokba ál- 
lította. A szellemek idézése helyett ajánlotta a szentek segítségül hívását, névün- 
nepüknek megülését."" 

Peter Brown, a kora középkori kereszténység jeles kutatója így jellemzi ezt a fo- 
lyamatot a 6. században: , A kereszténység elterjedése szempontjából tanulságo- 
sak azok a keresztény forrásokban fellelhető elszórt utalások, amelyek egy sajá- 
tos kompromisszumkészség működését tanúsítják. Nem esztelen pogány csöke- 
vényekrőlx van itt szó, hanem sokkal inkább a 6. századi keresztények megfon- 
tolt kísérleteiről, hogy új vallásgyakorlatukat sösszebangoljákc a megelőző kor 
szokásaival. Ebben az alkalmazkodási folyamatban többnyire a kereszténység 
volt a kezdeményező: a pogány közösségek vettek át keresztény jeleket és rítu- 
sokat. Keresztet vetettek az áldozati szertartásokon és keresztény angyalok és 
szentek neveit kiáltották asztal körül mondott ünnepi pobárköszöntőkben. Amu- 
letteket és orvosságokat már nem a pogány jósoktól kértek, hanem a szerzetesek- 
től és a világi klérus tagjaitól. [...] Az alapvető mezőgazdasági rítusok is sajátos 
keresztény színezetet nyertek. A szenteltvíz hintésének szokása, amely az aszály 
sújtotta Észak-Afrikában és Provence-ban a termés megerősítésére szolgált, las- 
sanként áttevődött Keresztelő Szent János napjára, s e kicsiny változtatás révén a 
víz ősi erejét megsokszorozta a kereszténységnek tulajdonított hatalmas új erő. 
A 6. századi Hispániában az életvidám városi klérus SL JESNÉ bozzácsapta a ke- 

IV. A FRANK BIRODALOM 
1. A Meroving-királyok 


A népvándorlás során a Nyugatrómai Birodalom területén létrejött barbár király- 
ságok közül csak a Frankok Királysága (Regnum Francorum) bizonyult tartósnak, 
s ennek keretében alakultak ki azok a politikai és társadalmi intézmények, ame- 
lyek mintául szolgáltak a latin kereszténység országainak. De a frank birodalom 
meghatározó szerepet játszott a középkori Európa kultúrájának megalapozásában 
is. Chlodvig — vagy amint a korabeli források nevezték, Chlodovechus (481-511) 
- Syagrius legyőzése után a Loire folyóig terjesztette ki a frank uralmat. Ezután 
sorra leszámolt a száli és ripuári frank törzsfőkkel, sőt saját nemzetségének számá- 
ra nem kívánatos tagjaival is, s így ő lett a frankok egyedüli királya. 

Az uralom formájában bekövetkezett változást jól jellemzi az az epizód, ame- 
lyet Gergely tours-i püspök (t 593) ír le A frankok egybáztörténete című mun- 
kájában a 6. század végén (Gregorius Turonensis: Historia Ecclesiastica Franco- 
rum). Chlodvig serege számos egyházat kifosztott, s az egyik templomból egy 
, csodálatosan nagy és szép kelyhet? raboltak el. A püspök azt kérte a királytól, 
hogy legalább ezt az egy kelyhet kaphassa vissza az egyház. , A király így szólt 
a követhez: Gyere utánunk Saxonae-ba ISoissons], mert ott fogjuk szétosztani a 
zsákmányt. És ha a sors nekem juttatja ezt az edényt, teljesítem a szentatya ké- 
rését. Ezután, mikor megérkeztek Saxonae-ba és az egész zsákmányt balomba 
rakták, a király így szólt: Kérlek titeket, vitéz harcosaim, ne utasítsatok el, és ré- 
szemen kívül legalább ezt az egy edényt engedjétek át nekem. Mikor a király eze- 
ket mondotta, a józanabb gondolkodásúak így válaszoltak: Mindaz, amit itt lá- 
tunk, a tied, dicső királyunk, de még mi magunk is uralmad alá tartozunk. Most 
tehát tégy tetszésed szerint, biszen senki sem szegülhet ellen batalmadnak. Mi- 
kor pedig ezek így beszéltek, egy könnyelmű, gyűlölködő, hirtelen haragú ember 
hangos kiáltással magasba emelte harci bárdját, belevágta a kehelybe és így 
szólt: Ebből ugyan nem kapsz, csak amit igaz úton kisorsoltunk. Erre mindenki 
elámult, de a király szelíd tűréssel magába fojtotta a sérelem miatt érzett nehez- 
telését. Fogta a kelybet, visszaadta az egybázi küldöttnek, de lelke mélyén nem 
feledkezett meg a sértésről. Egy év elteltével megparancsolta, hogy egész serege 
teljes fegyverzetben vonuljon fel és a márciusi mezőn mutassa meg fegyvereinek 
csillogását. Miközben végigjárta a sorokat és odaért a kehely széthasítójáboz, így 
szólt hozzá: Senki sem hanyagolta el fegyvereit úgy, mint te. Nem is jó a te dár- 
dád, kardod meg bárdod semmire! Ezzel kikapta kezéből harci bárdját és a föld- 
höz vágta. Mikor az egy kissé lehajolt, hogy felvegye, a király magasba lendítet- 
te karját, és csatabárdjával széthasította a fejét. Ezt tetted te is Saxonae-ban a 
kebellyel — mondotta." 

A történet jól kifejezi két világ, két szemlélet ütközését, s bemutatja, hogyan 
vált Chlodvig a zsákmányon a többiekkel sorshúzás szerint egyenlően osztozko- 

dó törzsfőből valódi, teljhatalmú királlyá, Frank törzsi királyból és vezérből 
azonban csak akkor lett igazán király, midőn — valószínűleg 496-ban (más forrá- 
sok szerint 498-ban vagy 499-ben, de 506 is szóba került) - Reimsben Remigius 
püspök, több mint 3000 katonájával együtt, megkeresztelte. A germán törzsi ki- 
rályokat is megillető szakrális jelleg, az uralkodásban őket is segítő , karizma" — 
amelynek szimbóluma a frank királyoknál a hosszú haj volt, ha ezt levágták, el- 
vesztették a karizmát — ekkor nyert keresztény megerősítést, ekkor vált a keresz- 
tények szemében is ,.Isten kegyelméből" való uralkodóvá. A késői utódok a 
frank, majd francia királyok e szakrális, karizmatikus karakterét szemléletes le- 
gendákkal is hangsúlyozták. Hincmar reimsi érsek írta 878-ban, hogy Chlodvig 
keresztelésekor , egy a bónál is fehérebb galamb csőrében egy ampullát hozott, te- 
le csodálatos illatot árasztó balzsammal, ezután a király, az új Konstantin kérte a 
keresztséget az új Szilvesztertől [Remigius püspöktől". Ezzel a balzsammal ken- 
ték fel a későbbi királyokat. A 12. század elején tűnt fel először az a hiedelem, 
hogy a francia király érintésével gyógyítani tud (ezt gyakorolták is a 19. század 
elejéig). A megkeresztelkedés közvetlen politikai haszonnal is járt: ezzel Chlodvig 
megnyerte a galliai püspökök támogatását, ami igen fontos volt uralma megszi- 
árdítása érdekében. Tours-i Gergely azt is elmondja, hogy miután Chlodvig a vi- 
Zigótok legyőzésével megszerezte Gallia déli felét is, 509-ben Anastasius császár- 
tól consuli címet kapott, s Tours-ban római császárok módjára bíbortunikát és 
köpenyt (cblamyst) öltött, fejét diadémmal övezte, majd a nép közé aranyat és 
ezüstöt szórt. Ettől kezdve consulnak és augustusnak szólították, Ezzel az uralma 
alá került római népesség is elismerte hatalma legitimitását. Az őt követő Mero- 
ving-királyok azonban nem ismételték meg ezt a szertartást: koronázás helyett 
- germán módra - a lándzsa átadásával avatták őket királlyá, 

A frankok, mint a többi barbárok, nem ismerték az állam elvont fogalmát, nem 
tudták azt elképzelni mint az uralkodó személyétől független intézményt. A király 
az országot saját tulajdonának, családi örökségének, patrimoniumának tekintet- 
te, amely családjában öröklődik (patrimoniális királyság). A frank királyok az or- 
szágot felosztották fiaik között, a Frankok Királysága tehát minden király el- 
hunyta után annyi külön országra, regnumra bomlott, ahány fiú volt a királyi 
családban. Chlodvig a hatalom gyakorlásában nagy létszámú, frank katonai kí- 
séretére (trustis) támaszkodott, ame ynek tagjait személyes hűség fűzte hozzá, ez 
pedig a germánoknál - mint tudjuk — erősebb volt minden vérségi köteléknél. 
Chlodvig kelet és dél felé is kiterjesztette uralmát: sikeres hadjáratokat vezetett az 
alemannok és a türingek ellen. 507-ben Vocladis (Vouillé) mellett legyőzte a vizi- 
gótokat, s ezzel a Loire-tól délre eső területek is frank fennhatóság alá kerültek 
(Septimania és Provence kivételével). 

Chlodvignak négy fia volt, akik apjuk halála után négyfelé osztották az orszá- 
got. Ők sikeresen folytatták tovább apjuk hódító politikáját: 534-ben bekebelez- 
ték Burgundiát, 535-ben Provence-ot. Végleg meghódították az alemannokat, 
5355-ben pedig a bajorokat kényszerítették adófizetésre. De már ekkor megmutat- 

ztak a sajátos frank öröklési rendből adódó problémák. A négy testvér-király 
e. ceymással is szüntelen harcban állt. A többiek halála útán vegyen 
I. Clothar ismét egy kézben egyesítette az egész birodalmat, de ez csak rövid id cig 
(558-61) tartott. Mivel neki is négy fia volt, halála után ú, rakezdődött KENE 
kodás. Négy. évtizedig tartó véres családi belviszály bontakozott ki, amelyben a 
királynék (Brunhilda, Fredegonda) is kiemelkedő szerepet játszottak. Az egymás- 
sal marakodó királyok többsége nem természetes halállal távozott az élők esAe 
ból, de a méregkeverő és orgyilkosokat fogadó királynék sem ágyban, párnák 
közt végezték életüket. Végül is az arisztokrácia megelégelte az asszonyok véres 
hatalmi harcát: Arnulf metzi püspök — a Karolingok egyik őse — fezsl ÉKEK ÉséZE. 
fogott, s II. Clothar (584-629), Neustria királya mögé állt, akinek végül sikerü t 
megszereznie Austrasia és Burgundia királyságát is, és 61 3-ban ismét egyesítette 
a birodalmat. Ezt az egységet fia, I. Dagobert (629-39) is megőrizte, Utána Tés 
egyetlen Meroving-királynak sem sikerült tartósan biztosítania az egész biroda- 
egységét. ENNYI ; 
eálsi viszályok során a frank birodalom már a 6. század végén három ki- 
rályságra (tria regna) oszlott: a Loire és az Ecaut folyók közötti KGB Al 
gati királyság: Neoster-rike, fővárosa Párizs), a Maas és a Rajna folyó úr 
Austrasiára vagy Austriára (keleti királyság: Oster-rike, fővárosa Metz), va hi 
mint Burgundiára (fővárosa: Lyon). Aguitánia saját hercegei alatt a ú. század- 
ban teljesen önállósult, s a belviszályok következtében a Rajnától TATA b. 
rületek felett is megszűnt a tényleges frank fennhatóság. Austrasiában a jéé 
többségben voltak, így annak nagyobb részén a germán nyelv vált ke 
míg Neustriában a kisebbségben (20-3096) lévő frankok beolvadtak a galloro- 
án népességbe. MENYE 
vé szaktudományi gallorománnak nevezi azt a népességet, amelyet a KIEGÉ 
kelő germánok Galliában találtak. Lényegében romanizált gallok voltak, kzéne6 a 
latin nyelv vulgáris helyi változatát beszélték. Ez már lényegesen eltért a 41 4e 
kus irodalmi nyelvtől, Tours-i Gergely írja a 6. század végén, hogy nd (gáslke k 
módjára beszélő rétort kevesen értik meg, de sokan azt, aki paraszti módon szó 
(, retborem intelligunt pauci, loguentem rusticum multi"), s az ő latinsága is im- 
kább az utóbbihoz áll közel. Ez a galloromán népesség, amelynek száma a 2. szá- 
zadban elérte, sőt talán meg is haladta a 10 milliót, Chlodvig idejére kevesebb 
mint a felére csökkent, és a 7. században nemigen volt több 3 milliónál. A germá- 
nok száma viszont nemigen haladta meg ennek 1096-át, csak északon érte el a 20- 
3095-ot. A Loire-tól délre nem települtek frankok. A germánok a 6. és 7. század 
folyamán nyelvileg beolvadtak a galloromán lakosságba. Ezt TEGÉK ná jlkss az 
azonos vallás, hiszen a burgundok is áttértek a katolikus hitre. Ekkor azon Dan 
Gallián belül, nagyjából a Loire folyó mentén kialakult egy újabb nyelvhatár, 
amely elválasztotta egymástól az ezredvégre megszülető két ROL ÁK a 
franciát és a provanszált (vagy oc-nyelvet, oc - igen, a franciában oni, az ó Tárt 
ciában oil). A francia nyelv erős germán hatás alatt fejlődött ki, míg a provanszált 

ilyen hatások nem érték. A legelső forrásszerű adat arra, hogy a francia már el- 
vált a latintól, a 813. évi tours-i zsinat egyik határozata, amely arra utasítja a pa- 
pokat, hogy szentbeszédeiket fordítsák le , a falusi római nyelvre vagy németre?" 
(in rusticam Romanam linguam, aut in Theotiscam"), hogy mindenki könnyeb- 
ben megérthesse, amit mondanak. 842-ben készült az az első francia szöveg (áz 
ún. strasbourgi eskü), amely ránk is maradt. t j 
A Frankok Királyságában gyorsabban ment a romanizált és a germán népesség 
egybeolvadása, mint egyéb barbár királyságokban, mert itt nem volt olyan szigo- 
rú elkülönítés, mint másutt, s az azonos vallás megkönnyítette az összeházaso- 
dást. A 6. század végére az a különbség is eltűnt, hogy a gall-rómaiak fizették to- 
vábbra is a késő római adókat, de nem katonáskodtak, mert ez kizárólag a fran- 
kok kiváltsága volt, akik viszonyt nem fizettek adót. A 6. század végére az adók 
megszűntek, s a rómaiak is teljesítettek katonai szolgálatot. Leggyorsabban az 
arisztokrácia szintjén ment végbe az egybeolvadás. A római eredetű előkelő nagy- 
birtokos réteg (potentes) a frank uralom alatt is megőrizte korábbi gazdasági, tár- 
sadalmi vezető pozícióit, legalábbis a Loire-tól délre eső területeken, A püspökök 
túlnyomó része közülük került ki, A 6. századból név szerint ismert 477 püspök 
közül csak 68 viselt germán nevet (1496). De helyet kapott a galloromán arisz- 
tokrácia az államvezetésben is: a helyi közigazgatási egységek élén álló comesek 
közül a Loire-tól délre 28 viselt római (6490), s csak 16 frank nevet. Észak-Gal- 
liában fordított volt a helyzet: ott a grófok háromnegyede frank volt. A 6. század 
második felében már a királyok udvarában is találkozunk rómaiakkal. Idővel a 
római arisztokratacsaládokban is divatba jött a germán névadás, átvették a ger- 
mán viseletet, a frank előkelők viszont a rómaiak életmódját utánozták. Gyako- 
ri volt az összeházasodás, s a 6. század végére kialakult egy római és frank, ve- 
gyes eredetű új arisztokrácia (nobilitas). Ez az egybeolvadás azonban jelentős kul- 
turális színvonalcsökkenéssel járt. A galliai senatori családok az 5. században 
még őrizték, ápolták a klasszikus műveltséget, s jeles latin írók és költők kerültek 
ki soraikból, A 6. században azonban mindez hanyatlásnak indult. A régi iskolák 
megszűntek, a zsinatok panaszkodnak a papság írástudatlanságáról, s a 7. szá- 
zadban már nem volt ember Galliában, aki le tudott volna írni egy hibátlan latin 
mondatot. Tours-i Gergely is arról panaszkodik műve prológusában, hogy Gallia 
városaiban lehanyatlott, sőt kiveszett a szabad tudományokkal való foglalatosko- 
dás, s az egész országban nincs egy grammatikus, aki prózában vagy mértékes 
versben meg tudná írni kora történetét. A királyi kancelláriában sokáig világiak 
végezték az írásbeli munkát, mert délen a római arisztokratacsaládokban és a vá- 
roslakók közt bőven akadtak még írástudók, a 7. század közepén azonban kleri- 
kusok vették át ezt a feladatot. A társadalom alsóbb szintjein, a falusi népesség 


körében a külön temetők megszűnése jelzi az egybeolvadás befejeződését a 7. és . 


8. században, A populus Francorum így vált etnikai fogalomból politikai foga- 
lommá: most már nemcsak a frankokat, hanem a Meroving-dinasztia uralma 
alatt élő egész népességet jelentette, etnikai származására való tekintet nélkül. 

A frankok és burgundok nyelvi asszimilációja után már csak a jogszokás őriz- 
te a különböző etnikumok közötti különbséget. A gall-római lakosság a leegysze- 
rűsített római jog szerint élt, a germánok pedig a saját népi joguk szerint, Chlod- 
vig alatt, a 6. század elején került sor a száli írankok népi jogának írásba fogla- 
lására (Lex Salica), majd valamivel később elkészült a ripuári frankok törvény- 
könyve is. E törvénykönyveket a későbbi uralkodók a felmerült szükségleteknek 
megfelelően kiegészítették, módosították és ismételten közzétették, A törvény- 
könyvek felsorolják a különböző vétségeket, és megállapítják a fizetendő bünte- 
téspénzeket. A büntetés mértéke megfelelt a vétek súlyának és a sértett fél társa- 
dalmi pozíciójának. Ezért a büntetéspénzek (vérdíjak) összegéből következtetni 
lehet a társadalmi hierarchiára. Ha például valaki egy szabad frankot megölt, 200 
solidust kellett fizetnie. Egy római birtokos vérdíja ennek a felét tette ki, a sza- 
bad, de adófizető rómaiért pedig csak 62 és fél solidus volt a büntetés. Rabszol- 
ga megölésért 35 solidus járt. A királyi szolgálatot teljesítők vérdíja háromszoro- 
sa volt a közönséges szabadokénak: tehát a király kíséretéhez tartozók megölé- 
séért 600, a királyi udvarban élő rómaiért 300 solidust kellett fizetni, Ugyanilyen 
magas volt a királyi tisztviselők, a grófok és helyetteseik vérdíja is. Igen súlyosan 
büntették a gyermekgyilkosokat (600 solidus) és a terhes asszonyok gyilkosait 
(700 solidus). A gyilkosságért kiszabott büntetéspénzek igen nagy összegűek vol- 
tak, s ha sem az elkövető, sem rokonai nem tudták megfizetni, a vétkesre halál- 
büntetés várt. 

A korban végbemenő társadalmi változást tükrözi az a cikkely, amely a nem 
zetségtől való elszakadást szabályozza. A királyi szolgálat (servitium) hatható- 
sabb védelmet jelentett és több előnyt biztosított, mint a rokonsági kötelékkel já- 
ró jogok és kötelességek, ezért aki ezektől szabadulni akart, lehetősége volt rá. 
A Lex Salica LX. cikkelye szerint aki nemzetségétől el akar szakadni, a , törvény- 
kező gyűlésben [mallus, mallum] járuljon a thunginus elé, és ott három égerfa 
vesszőt törjön össze a feje felett, a darabokat a gyűlés helyén négyfelé szórja szét 
és jelentse ki, hogy lemond az esküsegítségről, az örökösödésről és mindarról, 
ami őt nemzetségébez kapcsolja. És ha ezután valamelyik rokonát meggyilkolják, 
őrá sem az örökség, sem a jóvátétel nem tartozik. Öröksége a fiscust illeti." 

A társadalmi hierarchiában a legmagasabb helyet a királyi szolgálatban állók 
foglalták el: a kíséret (érustis) tagjai — akik vagy a király közvetlen környezetében 
éltek (irustio, antrustio), vagy az országban szerteszét a király által nekik adomá- 
nyozott földbirtokon (/ewdes) -, továbbá a királyi udvarban élő rómaiak és az 
egyéb királyi tisztségviselők (grófok, algrófok). A királyi szolgálat mindennél na- 
gyobb tekintélyt és hatalmat adott, ezért ha egy szolgarendű ember a király meg- 

bízásából járt el, annak mindenki engedelmeskedni tartozott. : 

A frank társadalom gerincét a szabad frankok (homo francus) alkották, akik 
katonáskodtak és maguk művelték birtokaikat, A , frank" (francus) szó jelenté- 
se a 7. században átalakult, s a jogi és társadalmi értelemben vett szabad állapot 
kifejezőjévé vált, az illető etnikai eredetétől függetlenül. Tehát ilyen értelemben 

homo francus lett a római kisbirtokos vagy a nem frank származású germán is. 
Az elszegényedett szabadok közül egyre többen kényszerültek a hatalmas föld- 
birtokosok (potentes) védelme, patrociniuma vagy mundeburdiuma alá. Az 
ilyen, gazdaságilag vagy sokszor személyükben is függő szabadok megőrizték 
jogképességüket, azaz pereskedhettek, tanúskodhattak, de nem számították őket 
a teljesen szabadok közé. A félszabadok (/itus) közé tartoztak a felszabadított 
rabszolgák és a Dél-Galliában római örökségként nagy számban élő, röghöz kö- 
ött colonusok. A társadalmi ranglétra legalján a rabszolgák álltak, akiket a ser- 
vus és a mancipium mellett ekkoriban kezdtek a sclavus szóval jelölni, mert a 
rankok többnyire a pogány szlávok közül szerezték rabszolgáikat (ebből lett a 
rancia esclave és az angol slave - rabszolga). A rabszolgák a nagybirtokosok 
villagazdaságait művelték és ház körüli szolgálatokat végeztek, de egyre többen 
voltak köztük olyanok is, akiket telekre ültettek, azon önállóan gazdálkodtak, 
házuk és családjuk lehetett, s terményjáradékkal tartoztak a földbirtokosnak 
servus casatus). 

Rabszolgát felszabadítani a , király előtt" vagy az , egyház előtt? lehetett. Az 
előbbi ún. dénárdobással (per denarium) történt: a rabszolga a királyi tisztviselő 
előtt egy dénárt nyújtott át urának, aki a rabszolga kezét megragadva a háta mö- 
gé dobta a dénárt. De történhetett a felszabadítás a püspök előtt is. A felszabadí- 
tott rabszolga nem vált teljesen szabaddá, továbbra is ura, illetve az egyház szol- 
gálatában maradt (libertinus, illetve tabularius). 

A írank király hatalma személyes jellegű és elvben korlátlan volt, csak Istennek 
tartozott felelősséggel. ő rendelkezett a parancsolás, tiltás és büntetés hatalmával, 
amelyet a korabeli források a bannum szóval fejeztek ki. Bizonyos esetekben ezt 
a bannumot vagy annak egyes elemeit, jogosítványait átruházhatta megbízott 
tisztviselőire, kíséretének tagjaira. A királyi hatalom a hatalmas földbirtokokon 
alapult, amelyeket a királyi család Rómától örökölt vagy hódítás útján szerzett. 
A római állami birtokok, a császári magánbirtokok, valamint a lakatlan terüle- 
tek a barbár király tulajdonába kerültek. A királyi család magánbirtoka és az or- 
szág fogalma a kortársak tudatában teljesen egybefonódott, mindkettő a király 
birtoka, patrimoniuma volt. Az ilyen uralmi formát nevezzük patrimoniális ki- 
rályságnak. 

Hóman Bálint így jellemzi a patrimoniális királyságot: , Az állammal e korban 
egyértelmű királyság - a regnum - fogalmában a király közhatalmán kívül a pat- 
rimoniumban gyökerező földesúri magánbatalom is bennfoglaltatik. A felségjo- 
gok és a király földesúri jogai, az államháztartás és a királyi magángazdaság (...] 
szinte elválaszthatatlanul egybeforrva jelentkeznek. Az egykorúak szemében a 
közhatalom erejének fokmérője a királyi magánbatalom terjedelme volt. f...) A 
király a maga közjogi akaratának csak akkor és addig szerezbetett érvényt, ha és 
amíg batrimoniális magánhatalma megbaladta alattvalóinak földesúri batalmát." 

Ez utóbbi tényben rejlett a rendszer gyengéje. A királyok — különösen a szünte- 
len családi viszályok idején — állandó birtokadományozásokkal biztosították 

a szolgálatukban álló emberek hűségét, Az egyház is hatalmas adományokban ré- 
szesült. Ezek az adományok nem voltak feltételhez kötve, s a megadományozott 
magántulajdonába mentek át. Az ilyen birtokokkal (allodium, patrimonium) a 
tulajdonos szabadon rendelkezhetett. Ahogy a királyi család eladományozható 
birtokai fogytak, úgy gyengült a királyi hatalom, s úgy erősödött a nagybirtokos 
arisztokrácia. 

A kormányzat központja a királyi udvar volt, amelyet jellemző módon a király 
családjának (familia regis), a király házának (domus regis) neveztek, Ez a fami- 
Ilia a fegyveres kíséret (zrustis) tagjaiból (antrustio), és a különböző udvari fő- 
tisztviselőkből (optimates) állt. Ez utóbbiak között eleinte a palotagróf (comes 
palatinus, comes palatii) volt a legelőkelőbb. Ő a király nevében bíráskodott, s 
irányította az udvari szertartásokat. Fontos szerepet töltött be a referendarius, 
aki az okleveleket szerkesztette és a király pecsétjét őrizte. Munkájában a can- 
cellarius és az írnokok (scribae) segítették. A királyi kincstárat a cubicularius 
(vagy thesaurarius) kezelte. Azért nevezték így, mert á kincstárat az uralkodó 
hálószobájában (cubiculum) őrizték. Az udvar mindennapi életéért, ellátásáért a 
senescalcus (öreg szolga, ebből lett a francia sénécbal) felelt. Az étkezésekre, 
főleg az borokra a pohárnok (pincernarus) felügyelt. Az istállógróf (comes stab- 
uli, francia connétable, constable) a lovakért, kocsikért felelt, és az udvar utazá- 
sait szervezte a marsallok (marescalcus, francia maréchal) közreműködésével. 
A király familiája rendszerint ide-oda vándorolt a királyi birtokok között, Állan- 
dó székhely még nem volt, bár a királyok szívesen tartózkodtak egyes városok- 
ban, mint Párizs, Orléans vagy Soissons. Idővel egyre fontosabb szerepet töltött 
be s a központi kormányzat élére került , háznagy", a maiordomus. Ő eredeti- 
leg a főleg Neustriában fekvő királyi birtokok (fiscus) gazdálkodására felügyelt, 
és bíráskodott az ott élő népek felett. A 7. században már ő volt az ország leg- 
főbb tisztségviselője, a kíséret és a hadsereg parancsnoka, aki a kiskorú király 
nevében ténylegesen kormányozta az országot. 

A területi közigazgatás alapegysége a grófság (comitatus) volt. Az egykori ró- 
mai területeken ez az egykori civitasok területével volt azonos, A frank területe- 
ken, elsősorban Austrasiában az egykori germán szállásterületekből (gaw) alakult 
ki. A grófság élén a gróf (grafio) vagy, a főleg délen használatos latin elnevezés- 
sel, a comes állott, aki a maga területén a király nevében, az ő megbízásából a 
bannumot gyakorolta. A közigazgatás, az igazságszolgáltatás és az adószedés 
egyaránt az ő feladata volt, de ő hívta hadba a grófság szabad, fegyverforgató fér- 
fiait is. A gróf saját familiája köréből maga választotta ki és javadalmazta helyet- 
teseit (obgrafio, vicecomes). A grófság kisebb területi egységekre oszlott: római 
területen vicariákra, élükön a vicariusszal, franklakta területeken ennek alapja az 
ősi germán tizedesrendszerű beosztás, a század (centena) volt, élén a századossal 
(centenagrius vagy tbunginus). A grófokat a király nevezte ki, nemegyszer közren- 
dű szabadok közül. A 6. században a grófok hatásköre még olyan területekre is 
kiterjedhetett, ahol nem rendelkeztek saját birtokkal. A 7. században megfordult 

a helyzet: 614-ben II. Chlothar edictuma előírta, hogy a grófot az illető megyé- 
ben élő birtokosok közül kell kinevezni. Ez nagyban hozzájárult ahhoz, hogy a 
grófi tisztség egy-egy családban öröklődjék, önállósuljon és területi hatalom 
kialakulásának alapjává váljék. A király a grófokat időnként alkalmi küldöttek- 
kel (issi ad hoc) ellenőriztette. Alakultak több grófságra kiterjedő, nagyobb te- 
rületi egységek is: a hercegségek (ducatus). A duxot a király nevezte ki, de a 7. 
században már egy-egy családban öröklődött a tisztség. A Rajnától keletre a her- 
cegség egy-egy nép vagy törzs területére terjedt ki, így jöttek létre a germán tör- 
zsi hercegségek. 
Ezen a gróf vagy a helyettese ítélkezett az egyes ülésekre kijelölt alkalmi bírák (ra- 
chbineburgi) segítségével, akiket a vidék szokásjogát ismerő tekintélyes férfiak, a 
ajó emberek" (boni bomines) közül választottak ki. A bíráskodásban a , személyi 
jog? elve érvényesült. Ez azt jelentette, hogy mindenkit annak a népi közösségnek 
a joga szerint ítéltek meg, amelynek tagja volt (száli frank, alemann, burgund, vi- 
zigót stb.). A bírósági eljárás első lépése tehát a , professio legis", azaz a kérdés: 
Milyen jog szerint élsz? Ez az eljárás azonban csak akkor volt alkalmazható, ha 
abban a grófságban, ahol a per folyt, elég nagy számú szabad ember élt a vádlott 
által megnevezett népi jog szerint ahhoz, hogy a bíróságot az e jogot ismerő fér- 
fiakból össze lehessen állítani. Ellenkező esetben a lakosság többségének a népi 
jogát alkalmazták, vagyis már érvényesülni kezdett a , területi jog? elve, amely az 
ezredforduló után általánossá vált. A gallorománok felett a római jog valamely 
leegyszerűsített helyi változata szerint ítélkeztek. A Loire-tól délre fekvő területe- 
ken szinte kizárólag a római jog érvényesült. A perekben az igazság kiderítésére 
kétféle eljárást használtak: az esküt és az istenítéletet (ordalia). Valakinek egy 
perben tett esküje annál többet ért, minél több eskütársat (coniuratores) tudott 
felvonultatni A nemzetségek tagjainak kötelességük volt rokonaiknak ilyen eskü- 
segítséget nyújtani. Az istenítéletnek több változata létezett: tüzesvas-, hidegvíz-, 
vagy forróvízpróba, de gyakran alkalmazták a bajvívást is, abban a hiszemben, 
hogy a vidalban Isten azt a felet segíti, akinek igaza van. 

Az uralkodó jövedelmeinek nagy része a királyi birtokokról származott. A 6. 
században még szedték a római adókat, a fejadót és a földadót is. Ehhez járultak 
a vámok és vásári illetékek. A 7. századtól a római adók szedése megszűnt, ettől 
kezdve a legfőbb pénzbeli bevételi forrás a bíróságok által kiszabott büntetéspén- 
zek összege maradt. Ezeknek egyharmada a grófot illette, kétharmada pedig a ki- 
rályi kincstárba folyt be. 

A királyság legfőbb támasza az egyház volt, s a családi viszályok és a széttagolt- 
ság idején az egyházszervezet volt a Meroving-dinasztia uralma alatt álló terüle- 
tek összetartozásának, egységének legfontosabb köteléke. A teokratikus királyság 
eszméjének megfelelően a király az egyház védője, de tényleges feje is volt. Zsina- 
tokat hívott össze, határozataikat megerősítette, s gondoskodott végrehajtásuk- 
ról, Törvényeivel szabályozta a vallási életet, alattvalóit kötelezte a vasárnapok és 

az ünnepnapok megülésére, a böjtök és egyéb egyházi előírások betartására. 
A püspökválasztásoknál is érvényesült az uralkodó akarata, A 7. században azon- 
ban a püspökök és apátok nagymértékben önállósultak a királyi hatalommal 
szemben. Az egyházi birtokoknak egyre nagyobb része kapott inmunitast, ami 
annyit jelentett, hogy arra a területre királyi tisztviselő nem tehette be a lábát, ott 
a bannum összes jogosítványát a püspök vagy az apát gyakorolta, vagy saját ma- 
ga, vagy világi megbízottai (advocatus) útján. j 

A frank hadsereg - a királyi kíséret mellett — a szabad férfiak hadba vonuló egy- 
ségeiből állt. A hadköteles szabad férfi saját magát fegyverezte fel. A frank har- 
cos gyalogos volt, fegyverzetét a lándzsa, a kétkampós hajítódárda (ango) és a jel- 
legzetes kétpengéjű bárd, a francisca alkotta, ehhez esetleg rövid kard (spatba), 
majd íj is járult. A fegyverforgató férfiakat a király márciusban seregszemlére, a 
, Márciusi mezőre" (campus martis) hívta össze. Ez volt a későbbi birodalmi gyű- 
lés előzménye, mert rendszerint itt hirdették ki az uralkodó rendeleteit, a törvé- 
nyeket (capitulare). Innen indultak a hadjáratok is. 

A 6. és 7. században némi gazdasági fellendülés figyelhető meg a frank biroda- 
lomban. A Kelettel való tengeri kereskedelem megélénkült, Marseille és Nar- 
bonne kikötőjének forgalma megnövekedett. A távolsági kereskedelem szír, zsidó 
és görög kereskedők kezében volt, akiknek kolóniáival Gallia több városában ta- 
lálkozunk. A pénzforgalom sem szűnt meg. A Meroving-királyok tovább verették 
a római aranysolidust. A szerényebb piaci áruforgalom szükségleteire ezüstdénárt 
verettek (1 solidus - 40 dénár). A népesség növekedésére utal, hogy némely terü- 
leten megindultak az irtások, kezdetét vette az őserdők feltörése, 

A 7. század második felében azonban az arabok megjelenése a Földközi-tenger 
keleti és déli partvidékén, majd Bizánc meggyengülése a tengeri hajózás és a tá- 
volsági kereskedelem hanyatlásához vezetett. A pénzforgalom visszaesett, az 
aranypénz verése hosszú időre megszűnt. A 8. századra a frank birodalom gazda- 
ságilag önmagába zárkózott, mediterrán kapcsolatai elsorvadtak, a súlypont dél- 
ről északra helyeződött át, ahol nem pusztított a pestis, s a megelőző két évszá- 
zadban megnövekedett a népesség. 


2. A maiordomusok batalma 


I. Dagobert halála (639) után egyfelől tartóssá vált a birodalom részekre bomlá- 
sa, másfelől a királyi hatalom végzetesen meggyengült, mert a gazdasági alapját 
képező birtokállomány az adományozások következtében igen kicsinyre zsugoro- 
dott. Ezzel szemben mindhárom államban megerősödött a nagybirtokos arisztok- 
rácia, amely kezébe kaparintotta a helyi közigazgatást, a grófi tisztséget is. 
A tényleges hatalom mindhárom királyságban a maiordomusok kezébe került. A 
7. században már maiordomus dinasztiák alakultak ki, amelyek átvették egy-egy 
regnum irányítását, s egymással vetélkedtek az egész birodalom feletti hatalom 

megszerzésért. Ebből a vetélkedésből a Karolingok ősei, a Pippinidák, illetve az 
Arnulfingok kerültek ki győztesen. I. Landeni Pippin (7 640) a 7. század első fe- 
lében Austrasia majordomusa volt, s őt veje, Ansiegel, Arnulf (Tf 641) metzi püs- 
pök fia, majd saját fia, Grimoald (t 662) követte, I. Pippin és Arnulf püspök 
gyermekeinek házasságából született II. (Középső vagy Heristali) Pippin. A Pippi- 
nidák fő ellenfelei Neustria háznagyai voltak, akik közül a legkiemelkedőbb, 
Ebroin saját kezében akarta egyesíteni mindhárom királyság maiordomusi tiszt- 
ségét, s ez átmenetileg sikerült is neki. Az austrasiai szabad frank katonáskodó 
birtokosi réteg azonban nem tűrte a neustriaiak uralmát, s II. Pippin az ő támo- 
gatásukkal Austrasia maiordomusa lett, majd 687-ben Tertry mellett legyőzte 
neustriai riválisát. Ettől kezdve egészen 714-ben bekövetkezett haláláig ő irányí- 
totta az egész birodalmat. Sikeres hadjáratokat vezetett kelet felé, s az aleman- 
nokkal és a bajorokkal újra elismertette a frank fennhatóságot. 

Ezt a korszakot, a maiordomusok uralmának korát Einhard így jellemzi Nagy 
Károlyról írt életrajzában (Vita Caroli Magni): , Valójában a királynak már 
régóta nem volt semmi hatalma, és a puszta királyi címen kívül semmi más te- 
kintetben nem volt tündöklő jelenség, mert az államkincstár és az államhatalom 
a palotanagyok kezében volt, akiket maiordomusoknak neveztek, és akiknek 
személyében a birodalom feletti legfőbb hatalom egyesült. A királynak nem ma- 
radt más bátra, mint hogy csupán a királyi névvel megelégedve, hosszú hajjal, le- 
csüngő szakállal üljön a trónon és úgy tegyen, mintha csakugyan ő volna az ural- 
kodó, meghallgassa a mindenünnen érkező követeket és távoztukkor közölje ve- 
lük látszatra önálló elhatározását, valójában azt, amire kioktatták vagy éppen 
amit megparancsoltak neki. Pedig a haszontalan királyi címen és azon a kikö- 
nyörgött életjáradékon kívül, amelyet a maiordomus tetszése szerint utaltak ki 
neki, nem volt semmi más birtoka, mint egyetlen falusi jószága. Ez is alig járt 
valami jövedelemmel: egy báz volt rajta és csekély számú szolgaszemélyzet, 
amely szükségleteiről gondoskodott és rendelkezésére állott. Bárhová kellett 
mennie, ökörfogatos szekéren utazott, amelyet falusi módon egy pásztorember 
hajtott. Így járt be a palotába, így ment a népgyűlésre, melyet az ország javára 
évenként bívtak össze. De a birodalom kormányzását a maiordomus látta el, 
minden bel- és külügyet ő intézett." 

II. Pippin halála után az austrasiaiak törvénytelen — ágyastól született — fiát, Ká- 
rolyt kiáltották ki maiordomusszá (714-41). Károly nemcsak jó katona és had- 
vezér volt, hanem ügyes politikusnak is bizonyult. Előbb Neustriát kényszerítette 
hatalma elismerésére, majd a már teljesen önállósult és a királyi címet is felvevő 
Odo aguitán herceget győzte le. Aguitánia azonban továbbra is megőrizte tényle- 
ges önállóságát. Károly több hadjáratot vezetett a Rajnától keletre: az alemannok 
és a türingek felett helyreállította a frank uralmat, s a bajor herceget is hódolat- 
ra kényszerítette. Közben dél felől új veszély fenyegette a frank birodalmat. Az 
arabok Hispánia meghódítása után 719-ben betörtek Aguitániába és Septimaniá- 
ba. Kisebb betörések után, 732-ben maga a hispániai helytartó, Abd-ur Rahman 

indított támadást Gallia ellen. Károly azonban útját állta, s 732. október 25-én 
Poitiers mellett legyőzte. Fredegarius Krónikájának folytatása szerint Abd-ur 
Rahman is elesett a csatában. Károly ezért a győzelméért kapta az utókortól a 
Martel (kalapács) nevet. 

A poitiers-i csatában fontos szerepet játszott az az új fegyvernem, amelyet Ká- 
roly hozott létre, a melynek megjelenése új korszakot nyitott a hadművészet tör- 
ténetében: a nehézpáncélos lovasság. Károly főleg a Rajna-vidéki, kisbirtokos 
vagy birtoktalan szabad frankoknak birtokot adományozott a szolgálat fejében. 
Közülük kerültek ki a nehézlovasság tagjai, akik páncélozott bőrvértet (brunig), 
fémsisakot (galea) és fém lábvédőt viseltek. Fegyverzetüket a lándzsa és a pajzs 
mellett még hosszú kard (gladius) egészítette ki. A fegyverzetet, felszerelést és a 
lovat maguknak kellett kiállítaniuk azzaadományozott birtok jövedelméből. E bir- 
tokok adományozásához Károly nagyrészt az egyházi birtokokat vette igénybe. 
Az egyház a Meroving-királyok idején nagy birtokadományokban részesült, s tu- 
lajdonában volt a birtokállomány egyharmada. A Károly által igénybe vett birtok 
legfőbb tulajdonosa továbbra is az egyház maradt, de jövedelmét - mérsékelt cen- 
zus fizetése ellenében — a harcos élvezte, aki a birtokot királyi precariumként (pre- 
carium verbo regis) kapta szolgálata fejében. A Martel Károly által szekularizált 
birtokokért kárpótlásul rendelte el Nagy Károly az egyházi tized fizetését, 


3. Kis Pippin királysága 


Martel Károlyt két fia, Karlmann és III. Kis Pippin (741-68) követte a biroda- 
lom vezetésében. Karlmann 747-ben kolostorba vonult, s ettől kezdve Kis Pip- 
pin egyedül viselte a maiordomus tisztségét. Kis Pippin uralma elsősorban az 
egyházpolitika terén hozott változást. Martel Károly ugyanis nemcsak az egyhá- 
zi birtokok szekularizációját kezdte meg, hanem a püspöki és apáti székeket igen. 
gyakran olyan világiaknak juttatta, akik erre teljesen méltatlanok voltak, s nem 
is lettek az egyházi rend tagjai, hanem nagyvilági életet éltek. Számos püspöki 
széket nem töltött be, mert jövedelmeiket addig a fiscus élvezte. Pippin rendezte 
az apja által szekularizált egyházi birtokok tulajdonjogának kérdését, majd elfo- 
gadva Szent Bonifác pápai legátus reformjavaslatait, birodalmi zsinatokat (743 
és 747 között) hívott össze, ahol komoly lépések történtek a klérus és a vallási 
élet reformjára. 

Kis Pippin elérkezettnek látta az időt arra, hogy formálisan is eltávolítsa az 
utolsó Meroving-királyt. 749-ben megkérdezte Zacharias pápát: , Ki legyen in- 
kább a király, az-e, akinek semmi hatalma sincsen, I...] vagy pedig az, aki az or- 
szágot kormányozza?" A pápa erre azt válaszolta, hogy , belyesebb, ha a hatalom 
birtokosát nevezik királynak, nem pedig azt, aki királyi batalom nélkül maradt". 
751-ben Pippint királlyá választották, majd Bonifác érsek, a pápa legátusa az 
ószövetségi királyok mintájára a megszentelt krizmával felkente. Ezt a szertartást 

a következő pápa, II. István 754-ben a Párizs melletti Saint Denis-ben megismé- 
telte, midőn személyesen kereste fel a királyt. Az utolsó Meroving-királyt, 
HI. Childericet, miután haját levágták, s ezzel az uralkodásra alkalmatlanná tet- 
ték, kolostorba küldték. 

A pápa és a frank király közötti szövetség és együttműködés a kölcsönös érde- 
kek alapján jött létre. Pippinnek a királyi méltóság megszerzéséhez szüksége volt 
a pápa hozzájárulására. A pápának pedig hathatós védelem kellett a langobar- 
dokkal szemben, akik Ravenna elfoglalása után már Rómát fenyegették. Mivel 
Bizánc segítségére nem számíthatott, Szent Bonifác tanácsára Pippin felé közele- 
dett. Pippin 754-ben és 756-ban hadjáratot vezetett a langobardok ellen, s rá- 
kényszerítette Aistulf királyt arra, hogy a Bizánctól elfoglalt területeket, a raven- 
nai exarchátust és a Pentapoliszt adja át a pápának. A római ducatusból és az új 
területekből létrejött a , pápai állam", amely 1870-ig fennállott. Pippin küldötte 
az elfoglalt városok kulcsait elhelyezte Szent Péter sírján, ezzel mintegy átadva 
azokat az apostolfejedelemnek. A pápa viszont Pippint a rómaiak patriciusává 
(patricius Romanorum) nevezte ki, s ezzel a pápaság védnökévé tette. 

A 751-es és 754-es szentelési aktus révén Pippin - akit 751-ben a birodalmi 
gyűlésen frank szokás szerint (secundum morem Francorum) pajzsra emelve ki- 
rállyá kiáltottak ki — , Isten kegyelméből" (gratia Dei) uralkodó keresztény király 
lett, vicarius Christi, azaz Krisztus földi helytartója. A Karoling-dinasztia királyi 
uralma - eltérően a Merovingokétól - egyházi szertartással, az uralkodó felava- 
tásával kezdődött, s ezáltal az uralkodó a klérus tagja, , mintegy pap"? (guasi sa- 
cerdos) lett. Addig csak a vizigót és az angol királyok esetében alkalmazták a 
krizmával való felkenés szertartását. II. István pápa 754-ben Pippin fiait is fel- 
szentelte, s ők is megkapták a római patricius címet. A források sem Pippin, sem 
fiai esetében nem utalnak a megszentelt krizmával való felkenésen kívül egyéb ki- 
rályavató szertartásra, koronázásra. Pippin, immár királyként, a birodalom törzs- 
országain, a három királyságon kívüli országok felett törekedett visszaszerezni és 
megszilárdítani a frank hegemóniát. 

Az alemannok már a 6. században frank fennhatóság alá kerültek, de a Mero- 
ving-királyság meggyengülését kihasználva újra és újra jelentkeztek önállósulási 
törekvéseik. 746-ban Pippin leverte utolsó felkelésüket, s leszámolt az alemann 
törzsi arisztokráciával. A törzsi hercegséget megszüntették, s bevezették a frank 
grófsági rendszert. Új, a frank királysághoz erősen kapcsolódó arisztokrácia 
alakult ki, amelynek soraiban az alemannok mellett szép számmal találunk fran- 
kokat és egyéb germánokat is. Nagyarányú frank betelepülés is történt, s ezen a 
területen — a későbbi Svábföldön — meghonosodtak a frank intézmények: a nagy- 
birtok és a hűbériség. 

A bajorok szintén a 6. században kényszerültek elismerni a frank fennhatósá- 
got, de ők nagyobb mértékben megtarthatták belső önállóságukat, mint az ale- 
mannok. A 6, század közepén tűnik fel az első bajor herceg, Garibald, aki a for- 
rások egyértelmű tanúsága szerint frank származású volt. Ő alapozta meg az Agi- 

lolfinger nemzetség örökletes hercegi hatalmát. Az Agilolfingok lényegében ki- 
rályként uralkodtak országuk felett. Szervezték az egyházat, önálló külpolitikát 
folytattak, s az ő kezdeményezésükre foglalták írásba a 8. században a bajor né- 
pi szokásjogot (Lex Baiuwariorum). Odilo herceg (736-48) a bajor törzsi arisz- 
tokráciával szemben a frankokra támaszkodott, s Martel Károly lányát vette fe- 
leségül. Fia, III. Tassilo (748-88) 757-ben bomagiumot, azaz hűbéri fogadalmat 
tett Pippinnek. A frank király vazallusává lett bajor herceg évi adót fizetett hű- 
bérurának, és meghatározott számú katonával segítette őt hadjárataiban. 

Pippin figyelme ezután dél felé fordult: 759-ben visszafoglalta Septimaniát és 
Narbonne városát az araboktól, majd Aguitánia ellen indult, ahol Waifar herceg 
teljesen önálló uralkodóként viselkedett. Aguitánia hódoltatása azonban nem 
ment könnyen, az aguitánok 8 évig ellenálltak, s Pippinnek csak 768-ban sikerült 
úrrá lennie a hercegség felett. Kis Pippin 768-ban meghalt, birodalmát két fia, a 
26 éves Károly és a 17 éves Karlmann örökölte. A két testvér között hamarosan 
nyílt háborúval fenyegető ellentét alakult ki. Karlmann azonban 771-ben várat- 
lanul meghalt, s ezzel Károly lett a birodalom egyedüli ura. 


4. Nagy Károly hódításai 


Nagy Károly (768-814) egyeduralkodóként folytatta elődei hódító, terjeszkedő 
politikáját. Hosszú uralkodása szinte minden évében vezetett valamerre hadjára- 
tot. Aguitániát, amelynek népe újra és újra igyekezett szabadulni a , barbár" 
frankok uralmától, már 769-ben elfoglalta, s ott is megkezdte a frank grófsági 
rendszer kiépítését. Ezután a langobardokkal számolt le. Desiderius langobard ki- 
rály, akinek lányát Károly feleségül vette, Pippin halála után ismét a pápai terü- 
let rovására kezdett terjeszkedni, s 772-ben sorra elfoglalta annak városait. Ká- 
roly megpróbált közvetíteni, de mivel nem járt eredménnyel, elűzte langobard fe- 
leségét, és 773-ban hadseregével átkelt az Alpokon. Elfoglalta Veronát, majd 
hosszú ostrom után a langobard királyok székhelyét, Paviát is. Paviában 774-ben 
a langobardok királyává koronázták. Uralkodói címe ettől kezdve: , Károly, Is- 
ten kegyelméből a frankok és a langobardok királya és a rómaiak pairiciusa." 
(, Carolus gratia Dei rex Francorum et Langobardorum atgue patricius Romano- 
rum.") A langobard királyság belső berendezését érintetlenül hagyta, bár a fon- 
tosabb városokba frank grófokat nevezett ki. Spoleto és Beneventum langobard 
hercegeit meghagyta birtokukban, csak évi adó fizetésére kötelezte őket. 

Károly 774-ben Rómába is ellátogatott, s megerősítette apja területi adományát 
a pápának. A pápai államot újabb területekkel (Viterbo, Orvieto, Bologna, Fer- 
rara, Terracina) egészítette ki. Ekkor már Bizánc névleges fennhatósága is meg- 
szűnt Róma felett: addig a pénzeken a császár neve és képe szerepelt, s az okleve- 
leket a császár uralkodási évei szerint datálták, I. Hadrianus pápa (772-95) vi- 
szont 784-től kezdve a saját nevével és képével kezdett pénzt veretni, s okleveleit 

saját pontifikátusa szerint datálta. Ezzel juttatta kifejezésre, hogy szuverén állam- 
főnek tekinti magát. Ez a szuverenitás azonban csak Konstantinápollyal szemben 
érvényesült, Nagy Károllyal és utódaival szemben a pápa egyre inkább függő vi- 
szonyba került. Károly 781-ben és 787-ben kénytelen volt Itáliába visszatérni, 
hogy a Bizánccal szövetkező beneventumi herceget a frank hegemónia elismeré- 
sére kényszerítse. Ez alkalomból napirendre került a Bizánchoz fűződő viszony 
kérdése is. Károly elismerte a dél-itáliai bizánci birtokokat, s egyik leányát elje- 
gyezte a gyermek bizánci császárral, Konstantinápoly viszont tudomásul vette a 
Rómában és a pápai államban történteket. A jó viszony azonban nem tartott s0- 
káig: a bizánci anyacsászárnő, Iréné egyházpolitikája sértette Károlyt, aki 787- 
ben felbontotta a jegyességet, majd elfoglalta Isztriát, melyet Bizánc a maga bir- 
tokának tekintett. 

A frank birodalom déli szomszédja az Ibériai-félszigeten a Córdobai Emirátus 
volt. Az emirátusban jelentkező belső ellentéteket kihasználva Károly — néhány 
mohamedán előkelő hívására — 778-ban hadjáratot vezetett a mórok ellen. Pamp- 
lona és Gerona elfoglalása után azonban a frankok Zaragoza ostrománál kudar- 
cot vallottak, A visszavonuló frank sereg utóvédjét a Pireneusokban, a ronces- 
vallesi szorosban a baszkok tőrbe csalták és lemészárolták. Itt vesztette életét 
többek között Hroutland breton őrgróf, aki később a híres lovagi eposz, a Ro- 
land-ének hőse lett. Ezután az arabok állandóan betörtek a frank birodalom déli 
területeire, Ennek megakadályozására Vilmos, Toulouse grófja, majd Károly fia, 
Lajos aguitániai alkirály szerzett területeket a Pireneusok déli előterében: elfog- 
lalták Geronát, Leridát, Barcelonát és Tortosát, és a 9. század elején a Pireneusok 
és az Ebro folyó közötti területen megszerveződött a Hispániai őrgrófság, Barce- 
lona székhellyel. 

772-ben kezdett Károly legnehezebbnek bizonyuló katonai vállalkozásába, a 
még pogány szászok leigázásába, amellyel már nagyapja és apja is próbálkozott 
— nem sok eredménnyel. Erről a vállalkozásról írta Einhard: , Nem volt még egy 
hadjárat, amely hosszasabban, kíméletlenebbül és a frankok népére nézve nebe- 
zebb körülmények között folyt volna, mint ez, I...] amelyet mindkét fél páratlan 
elszántsággal viselt, egyfolytában barminc álló esztendőn keresztül." Valóban: 
Szászföldön csak 804-ben állt helyre a béke. 

A szászok nem alkottak egységes államot, törzsekre tagolódva éltek. A legfőbb 
politikai hatalmat a népgyűlés testesítette meg, amelyet évente egyszer tartottak a 
Weser folyó melletti Marklóban. Minden területi egység — gaw — 12 nemest, 12 
közszabadot és 12 félszabadot küldött a gyűlésre. A szász társadalom nagyrészt 
földművelő, állattenyésztő közszabadokból (frilinge, ingenui, liberi) állt. Az ural- 
kodó réteget a törzsek és nemzetségek vezetői, a , nemesek" (edelinge, nobiles) al- 
kották, akiknek vérdíja hatszorosa volt a közszabadokénak. A félszabadok 
(laten, liti, liberti) vérdíja fele volt a szabadokénak. E társadalmi csoportok kö- 
zött szigorúan tiltották a házasodást. Központi kultuszhelyük a Weser folyó part- 
ján elterülő szent liget volt, ahol egy hatalmas fatörzsben tisztelték Wodan istent, 

akinek papjaik és papnőik áldozatokat mutattak be. A papok nevezték ki évente 
az egyes szállásterületek, a gauk elöljáróit, a grófokat. 

A szászok szívós ellenállást tanúsítottak mind a frank hódítókkal, mind a ke- 
resztény hittérítőkkel szemben. A frankok állandóan újra és újra hadjáratot vol- 
tak kénytelenek vezetni ellenük. A szászok látszólag behódoltak és hűséget esküd- 
tek, de amint a frank sereg elvonult, azonnal fellázadtak. A lázadó szászok veze- 
tője Widukind dux volt. A frank seregeket hittérítők követték, s az elfoglalt terü- 
leteken bevezették a frank grófsági rendszert, de az átmenetileg elért eredménye- 
ket mindig elsodorta a szászok újabb felkelése. Károly, türelmét vesztve, 782-ben 
mintegy 4500 szászt kivégeztetett, s erőszakkal kereszteltette meg a szász gyerme- 
keket. Miután a kemény megtorlás sem vezetett eredményre, Károly megegyezést 
keresett a szász vezetőkkel. 785 karácsonyán Widukind és kísérete megkeresztel- 
kedett. Néhány év békesség után, a 790-es években került sor az utolsó nagyobb 
szász felkelésre. A béke véglegesen csak a 9. század elején állt helyre. Károly sok 
ezer szászt széttelepített a birodalom tartományaiban, helyükbe frank telepeseket 
ültetett. 802-re készült el a szász szokásjog írásba foglalása, a Lex Saxonum. 
Szászföldön is kiépült a grófsági szervezet, a szászok lassan kereszténnyé lettek, 
templomok, kolostorok épültek, püspökségek (Münster, Paderborn, Osnabrück, 
Hildesheim, Halberstadt, Bréma) szerveződtek. A frank birodalom keleti határa 
ezentúl az Elba mentén húzódott. A felkelések során nagyrészt megsemmisült tör- 
zsi vezetőréteg helyét új, vegyes eredetű birodalmi arisztokrácia foglalta el. 

A frankok ellen fel-fellázadó szászokat támogatták nyugati szomszédaik, a ten- 
gerparton élő frízek is. Náluk angolszász misszionáriusok (Willibrord, Bonifác) 
dolgoztak a 7. század közepétől, de nem tudtak jelentős eredményeket elérni. 
785-ben Károly elfoglalta Frízföldet, grófságokra osztotta, s élükre frankokat ál- 
lított. Itt is erőszakkal tudták csak elérni a lakosság megkeresztelkedését. A biro- 
dalomba való végleges betagolódás jelképe itt is a népi szokásjog írásba foglalá- 
sa volt 802-ben (Lex Frisonum). 

A keresztény bajorokkal szemben, akik már a 6. század óta kapcsolatban áll- 
tak a frank birodalommal, Károly türelmesebb politikát folytatott, mint a pogány 
szászokkal szemben. A bajor herceg, III. Tassilo már Pippin iránt sem teljesítette 
a 757. évi hűségesküben vállalt kötelezettségét, s igyekezett mindinkább függetle- 
nedni a frank királytól, bár anyai ágon rokonságban állt a Karolingokkal. Fele- 
sége langobard királylány volt, ezért a frank uralommal elégedetlen langobardok- 
kal keresett kapcsolatokat. Károly figyelmeztetésére a herceg 781-ben a wormsi 
birodalmi gyűlésen megújította hűségesküjét. 787-ben azonban már nem volt haj- 
landó erre, ezért Károly hadjáratot indított ellene. Tassilo ellenállás nélkül behó- 
dolt, de a frank sereg távozása után az avarokkal szövetkezett. Erre Károly elfo- 
gatta és hűtlenségi pert indított ellene. Halálra ítélték, családját pedig megfosztot- 
ták minden birtokától. Károly végül kegyelmet gyakorolt, s a herceget családjá- 
val együtt kolostorba záratta. Bajorország élére praefectusként sógorát, Geroldot 
állította. 7928-ban Salzburgot érseki rangra emelték. A bajor egyház, főleg a salz- 

burgi érsekség és a passaui püspökség igen fontos szerepet játszott a keresztény- 
ség elterjesztésében a csehek és a magyarok között. 

Bajorországnak a birodalomba való betagolódása után a frankok keleten érint- 
kezésbe kerültek a gyepűit nyugat felé kiterjesztő avar kaganátussal. Kisebb ha- 
tárincidensek és eredménytelen tárgyalások után, 791-ben három frank hádsereg 
indult az avarok ellen, de jelentősebb eredményt nem sikerült elérniük a sajátos 
nomád harcmodort alkalmazó, mindent felperzselve visszavonuló ellenféllel 
szemben. Ez volt az utolsó hadjárat, amelyben Károly személyesen részt vett. 795- 
ben az avarok körében kitört belviszályt kihasználva a frankok már sikeresebbek 
voltak, mert elfoglalták és kifosztották a kagán egyik székhelyét (bring), s kin- 
csekkel megrakodva tértek haza. 796-ban a kagán meghódolt Pippin itáliai király 
előtt, a következő évben azonban az avarok fellázadtak, s több évig tartó hábo- 
rúskodás következett. Ennek az vetett véget, hogy 803-ban a dunai bolgárok 
Krum kán vezetésével megtámadták a keleti avarságot. A nyugati (pannoniai) 
avarok főnöke, a tudun békét kért, Regensburgban hódolt Károly előtt, és meg- 
keresztelkedett. Példáját hamarosan követte a bolgárok elől a frankokhoz mene- 
külő kagán is. Ezzel Pannonia is frank uralom alá került, a birodalom keleti ha- 
tártartománya lett, amelynek határát a Duna képezte. Einhard azt írja, hogy az 
avar háborúk után , Pannonia teljesen elnéptelenedett", Egyébként a frank forrá- 
sok áradozva írnak az avaroktól zsákmányolt kincsekről. Az elfoglalt avar terü- 
letek nyugati részén, az Enns és a Lajta folyók közt létesült az Avaria (provintia 
Avarorum) és a Sclavinia (mert lakói a szláv karantánok voltak) nevű tartomány, 
amelyeket Bajorország praefectusa alá rendeltek, Az ettől délre eső területeket a 
friauli őrgrófság kapta meg. A Dunántúl (Pannonia Superior) frank felügyeletét a 
803-ban szervezett Oriens praefectura látta el. 

A bajorok és a karantánok megtérése (Conversio Bagoariorum et Carantano- 
rum) című irat, amelyet 871 táján Salzburgban szerkesztettek, így ír az avar had- 
járat utáni Pannoniáról: Nagy Károly fia, Pippin, aki a hadjáratot vezette, , Alsó- 
Pannoniának a Balaton tava környékén elterülő része fölé, amely a Rába nevű fo- 
lyón túl terül el a Dráva folyóig, és egészen addig, ahol a Dráva folyó a Dunába 
ömlik, Arno salzburgi püspököt nevezte ki, hogy gondoskodjék tanítással és egy- 
bázi gondozással a népről, amely a hunokból Tavarokból] és szlávokból ezeken a 
részeken maradt. Arno püspök papokat szentelt fel és elküldte őket Szlavoniába, 
vagyis a karantánok vidékére és Alsó-Pannoniába." Később - már érsekként — 
személyesen is eljött, s külön püspököt szentelt fel a pannoniai karantánok szá- 
mára, Deoderiket. , A szláv és bajor népek kezdtek megtelepedni és elsokasodni 
ezen a földön, ahonnan a hunok [avarok] elűzettek. Ekkor a császár határőrgró- 
fot nevezett ki", sorrendben ötöt. 

Érdekesen alakult az 5. században az angolszászok elől Bretagne-ba költözött 
kelta bretonok viszonya a Frankok Királyságával. A keresztény bretonok már 
a 6. században a frankok adófizetői lettek, de nem kerültek szorosabb kapcso- 
latba a frank állammal. Károly 786-ban hadjáratot indított a félszigetre, de 

csak kis részét sikerült elfoglalnia, s megszervezte a breton őrgrófságot (arca 
Britannica). A bretonok évi adófizetés ellenében továbbra is megőrizték vi- 
szonylagos önállóságukat. Laza függő viszonyba (adófizetés) kerültek a frank 
birodalommal az Elba és az Odera között élő szláv törzsek közül az obodriták 
és a vilcek, míg a Saale és az Elba között lakó szorbok földjén Károly őrgróf- 
ságot létesített. Ugyancsak adófizetői lettek a birodalomnak a csehek is. A 9. 
század elején a dánok fosztogatni kezdték a frank birodalom nyugati partvidé- 
két: hajóik eljutottak egészen a Garonne folyó torkolatvidékéig. A frankok 
808-ban és 810-ben vezettek hadjáratot ellenük, amelyek eredményeként az El- 
bától északra megszervezték a dán őrgrófságot. 


5. A , keresztény császárság" felújítása 


Nagy Károly halálakor az uralma alatt álló terület mintegy 1,2 millió négyzetki- 
lométerre, lakosainak száma 15-18 millióra becsülhető. A hódítások nagyobb ré- 
szét szervezetileg, közigazgatásilag betagolták a birodalomba. Egyes újonnan 
szerzett területeken határ menti őrgrófságokat szerveztek. Végül a birodalmat a 
tőle lazábban függő, adófizető, de saját szervezetüket, intézményeiket megtartó 
népek (bretonok, elbai szlávok, csehek), illetve tartományok (beneventumi her- 
cegség, pápai állam) vették körül. Nagy Károly birodalma a Brit-szigetek és 
Északnyugat-Hispánia kivételével felölelte az egész akkori nyugati, latin rítusú 
kereszténységet. A korabeli krónikások Károly birodalmát Európával azonosítot- 
ták, Károlyt , Európa urának? nevezték, a költő Angilbert pedig , Európa atyja- 
ként?" (Pater Europae) magasztalta. A 754-ben készült Mozarab Krónika szerint 
Martel Károly az arabok visszaverésével az európaiakat" (Europenses) védel- 
mezte meg a közös ellenséggel szemben. A középkori Európa-tudat megjelenése 
tehát a Karolingokhoz, Nagy Károly birodalmához kapcsolódik. Ennek a keresz- 
tény Európának a keleti határait Nagy Károly birodalmának kiterjedése húzta 
meg első ízben markánsan az Elba, a Saale és a Duna folyása mentén 

Egy ilyen méretű, az egész populus Cbristianust magába foglaló birodalom ura 
már nem egyszerű király. Károly környezetében és Rómában egyaránt úgy gon- 
dolták, hogy Nyugaton is elérkezett a római császárság felújításának ideje (reno- 
vatio Imperii Romani). Ezen természetesen Nagy Konstantin keresztény császár- 
ságát értették. Károly egyik közeli munkatársa, Alkuin a királyhoz írt leveleiben 
már 796-ban imperiale regnumnak (császári királyságnak) nevezte a birodalmat, 
s nála szerepel először az Imperium Cbristianum elnevezés is. Alkuin szerint Ká- 
roly hatalmasabb, bölcsebb s a kormányzatban kiválóbb, mint a világ másik két 
legfőbb méltósága, a pápa és a konstantinápolyi császár, akik elvesztették tekin- 
télyüket, ezért csak Károly lehet a , keresztény nép" feje. Valóban: Konstantiná- 
polyban éppen egy nő uralkodott: Iréné császárné, aki letaszította a trónról és 
megvakíttatta saját fiát, VI. Konsztantinoszt. A 795-ben frank támogatással meg- 

választott III. Leó pápa helyzete pedig igen ingatag volt Rómában. A rómaiak sú- 
lyos bűnökkel vádolták s tettleg bántalmazták. A római helyzet rendezése Károly- 
ra várt, hiszen ő volt az egyház védelmezője. A pápa ennek jeleként elküldte ne- 
ki Róma város lobogóját és Szent Péter sírjának kulcsát, s a rómaiak elől Károly- 
hoz menekült oltalomért. gi 5 ly 

Károly 800 őszén érkezett Rómába. A pápa elleni vádak ügyében vizsgálatot 
rendelt el, s miután az megesküdött, hogy ártatlan, visszahelyezte őt pozíciójába. 
December 25-én került sor a császárkoronázásra a Szent Péter-bazilikában. Á ko- 
rabeli pápai és birodalmi évkönyvek így emlékeznek meg az eseményről: ,, És mi- 
vel akkor a görögöknél megszakadt a császárok dinasztiája és felettük a hatalom 
asszonyok kezében volt, az látszott helyesnek az apostoli Leó pápa, a pápai ta- 
nácsban részt vevő összes szent atyák, valamint a többi keresztény nép előtt, hogy 
a frankok királyát, Károlyt császárnak nevezzék, hiszen ő tartja hatalmában Ró- 
mát, abol mindig a császárok székhelye szokott lenni, de uralkodik a többi szék- 
városok felett is végig Itáliában, Galliában és Germániában." , Az Úr születésé- 
nek ezen a szent napján, mikor a király mise közben Szent Péter apostol sírja előtt 
elmondott imádsága után felemelkedett, Leó pápa megkoronázta, a római nép 
pedig ezt kiáltozta: Éljen és győzedelmeskedjék Carolus Augustus, az Isten által 
megkoronázott nagy, békét teremtő császár! A magasztalások elhangzása után a 
pápa olyan tiszteletben részesítette, mint a régi uralkodókat, Károly pedig a pat- 
ricius név helyett felséges császárnak fimperator et augustus] neveztette magát." 

Életrajzírója, Binhard szerint Károlynak nem tetszett a dolog: Ekkor , vette fel 
a császári és augustusi nevet, De ettől annyira idegenkedett, hogy, amint később 
megerősítette, azon a napon nem lépett volna be a templomba, ha a pápa szán- 
dékát előre tudja." Többé nem is ment Rómába. Nem nevezte magát a rómaiak 
császárának, mint konstantinápolyi kollégája, hanem csak a Római Birodalom 
kormányzójának, s a frank és langobard királyi címet viselte továbbra is. Csá- 
szárrá koronázása után hivatalos címe így hangzott: Károly, a legkegyelmesebb, 
felséges, Istentől megkoronázott nagy és békét hozó császár, aki a Római Birodal- 
mat kormányozza és aki Isten irgalmából a frankok és langobardok királya (Ca- 
rolus serenissimus augustus a Deo coronatus magnus pacificus imperator Roma- 
num gubernans imperium, gui et ber misericordiam Dei rex Francorum atgue 
Langobardorum). Egyetlen életben maradt fiát, Lajost 8313-ban Aachenben maga 
koronázta császárrá, minden pápai közreműködés nélkül. Hasonlóképpen történt 
817-ben Lothar koronázása is. Mindez arra utal, hogy a császárrá koronázást 
másképp értelmezték Rómában, s másképp a császár környezetében. 

Rómában a 8. században készült a Konstantin-féle adománylevélnek (Donatio 
Constantíni, Constitutum Constantini) nevezett hamisítvány, amely szerint Nagy 
Konstantin, midőn áttette székhelyét Bizáncba, a lateráni palotát és a császári jel- 
vényeket, valamint egész Itáliát és az összes nyugati tartományt átadta I. Szilvesz- 
ter pápának, , mert nem jogos, hogy ott, ahová az égi császár a papi fejedelemsé- 
get és a keresztény vallás fejét rendelte, világi császár is hatalmat gyakoroljon", 

A fiktív adománylevél arra szolgált, hogy alátámassza a pápai kúriában kialakí- 
tott elméletet, amely szerint Nyugaton a pápa rendelkezik a császársággal, s ő ru- 
házhatja át arra, akire akarja. Ezt akarta kifejezni az a mozaik is, amelyet III. Leó 
pápa éppen 799-ben rakatott fel a lateráni palotában. Ezen Szent Péter a pápá- 
nak a lelki hatalmat jelképező palliumot, Károlynak pedig a világi hatalmat és az 
egyházvédői szerepet jelképező zászlót nyújtja át. Károly hatalma tehát nem köz- 
vetlenül Istentől, hanem Szent Pétertől származik, akinek földi helytartója, vicg- 
riusa a római pápa. A középkor nagy politikaelméleti vitájában, hogy ki a valódi 
örököse a római császárságnak, a pápaság dolgozta ki először a saját elméletét: a 
császárság Nagy Konstantin adományaként a pápára szállt (translatio imperii ad 
bpapam). 

Károly felfogása szerint viszont a császárságot, a , keresztény nép? kormány- 
zását közvetlenül Isten bízta reá, s ennek alapja kizárólag a saját politikai és 
katonai hatalma, a frank birodalom. Császári pecsétjén a RENOVATIO 
ROMAN(ORUM,) IMP(ERII) feliratot olvassuk, s már a koronázás előtti évek- 
ben az antik műveltség megújítójaként, helyreállítójaként ünnepelték. Saját 
magát tekintette az Inperium Christianum urának, s nem a pápát, akit ő helye- 
zett vissza tisztségébe, s akinek , alázatos engedelmességéről" ír egyik levelében. 
Ezért nem tetszett neki a pápa személyét és a római nép szerepét előtérbe helye- 
ző koronázási szertartás, amely azt a látszatot keltette, mintha a pápa iktatta 
volna őt be a császári méltóságba. A császárkoronázás természetesen megdöb- 
benést keltett Konstantinápolyban, ahol a római császárságot egynek és osztha- 
tatlannak tekintették. Végül azonban tudomásul vették a Nyugaton kialakult új 
helyzetet. I. Mihály császár 812-ben követeket küldött Aachenbe, akik a fran- 
kok által elfoglalt Velence és Dalmácia visszaadása fejében elismerték Károly 
baszileusz (császár) címét. Károly sohasem nevezte magát a , rómaiak császárá- 
nak", a konstantinápolyi császárok azonban ettől kezdve hangsúlyozottan 
kiemelték, hogy ők viszont azok (baszileüsz tón Rómaión). Tény, hogy a ke- 
resztény világnak ettől kezdve két császára volt. 


6. A Karoling-állam szervezete 


A Karolingok a Meroving politikai intézményeket fejlesztették, építették tovább. 
A király csak Istennek felelős, hatalma elvben korlátlan. Övé az uralkodói hata- 
lom - a bannum - teljessége: a parancsolás, a tiltás és a büntetés hatalma. Felada- 
ta a közbéke fenntartása, az egyház, az özvegyek és árvák, s általában a gyengék 
védelme, Valamennyi felnőtt férfi alattvalója általános hűségesküt tett Károly- 
nak, aki ezt az eskütételt többször megismételtette. Bár elvben mindenben a ki- 
rály döntött, a szokásjog megkívánta, hogy döntései előtt meghallgassa az udva- 
ri tisztségviselők, a tanács és a birodalmi gyűlés véleményét. Károly a birodalom 
egyes részeinek kormányzását felnőtt fiaira bízta. 781-ben Pippint Itália, Lajost 

Aguitánia alkirályává nevezte ki. A trónutódlás nem volt pontosan szabályozva. 
Elvben a királyi család minden felnőtt férfi tagja jogosult volt a trónra. A biroda- 
lom felosztását fiai között Nagy Károly és utóda, Jámbor Lajos már életében ma- 
ga elvégezte, többször is (mert egyes fiaik meghaltak). Károly 806-ban három fia 
között osztotta fel a birodalmat (divisio regnorum). Azonban Pippin 810-ben, 


Károly pedig a következő évben meghalt. Ezért legkisebb fiát, Lajost 813-ban " 


Aachenben császárrá koronázta. 

Az általános birodalmi gyűlés (placitum generale, generalis conventus) rendsze- 
rint az az évi hadjárat előtt gyűlt össze, s elvileg tagja volt minden szabad, fegy- 
verforgató férfi, ezért rendszerint összekapcsolódott a seregszemlével. Korábban 
márciusban tartották (márciusi mező, campus martis), 755-ben viszont áttették 
májusra (májusi mező, magiscampus, campus mait), mert a hadseregben megnőtt 
a lovasok száma, ezért meg kellett várni a fű kizöldülését. Itt hirdették ki az ural- 
kodó rendeleteit, amelyek ezáltal törvényerőre emelkedtek. E törvények neve a 
leggyakrabban capitulare, de szerepelnek capitulum, decretum, edictum néven is. 
A törvény a nép hozzájárulásával és az uralkodó akaratából születik" —- mond- 
ja az egyik capitulare. Nagy Károly gyakran egy második általános gyűlést is tar- 
tott, amelyen csak a birodalom vezető tisztviselői és főpapjai vettek részt. 

A központi kormányzatnak sokáig nem volt állandó székhelye. A királyi udvar 
— akkori , hivatalos" nevén: a palota (palatium) - állandóan járta a birodalmat, 
hol az egyik, hol a másik királyi birtokon szállt meg egy-két hónapra. A Karo- 
ling-család birtokai több száz különböző birtoktestből (fiscus, Pfalz) álltak, eze- 
ken nagyszámú, nagyrészt fából épült palota állt. Ezek a családi birtokok zömük- 
ben a Szajna és a Rajna közötti területen feküdtek (Heristal, Ouierzy, Nimwegen, 
Köln, Ingelheim, Thionville). Nagy Károly uralkodásának vége felé az aacheni 
palota - amelynek kápolnája ma is látható — egyre inkább állandó székhellyé vált. 
Ebben valószínűleg szerepet játszott a már a rómaiak által is kedvelt gyógyvíz. 
Károly ugyanis , gyönyörűségét találta a természetes bévizek gőzében — írja 
Einhard -, és gyakran edzette testét úszással. Ezért építtetett Aguge Graniban ki- 
rályi palotát, és életének utolsó éveiben megszakítás nélkül itt lakott haláláig. 
A fürdőbe nemcsak fiait, hanem az udvari méltóságokat és barátait, sőt néha még 
kísérőinek és testőreinek csoportját is behívta, úgybogy akárhányszor százan 
vagy még többen is fürödtek egyszerre", 

A királyi udvar, a , palota" a király körül állandóan szolgálatot teljesítő, őt 
mindenhová elkísérő tisztviselőkből állt. Az udvar rendjét a De ordine palatii cí- 
mű iratból ismerjük, amely Hincmar reimsi érsek (t 882) megfogalmazásában 
maradt ránk, de eredete Nagy Károly korára nyúlik vissza. Az udvari tisztségek 
elnevezése jól mutatja, hogy azok a királyi házban végzett valamilyen konkrét 
feladatból, szolgálatból fejlődtek ki. Az udvartartás élén a palotagróf (comes 
palatii) állt, aki a királyt a bíráskodásban is segítette, sőt helyettesítette is. A se- 
nescalcus (,, öreg szolga", később: sénéchal) az ellátás, élelmezés főnöke volt; a 
pohárnokmester (magister pincernarum) az italokért felelt; a kamarás (camera- 

rius) a kincstárra felügyelt, az ő beosztottai voltak a sacellarii; az istállógróf 
(comes stabuli, francia: connétable, constable) hatáskörébe tartoztak a lovak és 
a kocsik, s ő szervezte az udvar utazásait, a marsallok (marescalcus, francia: 
marécbhal) segítségével. A palotán belül külön szervezetet alkotott a királyi ká- 
polna (capella), tagjai a káplánok (capellani), vezetője (capellanus palatii nos- 
tri, summus capellanus) magas rangú főpap, a központi kormányzat igen fon- 
tos személyisége, a király egyik főtanácsadója volt. A kápolna klerikusai végez- 
ték a kormányzat írásbeli munkáit (notarius, cancellarius) a királyi kancellár 
(cancellarius noster) irányításával. A kancellár őrizte a királyi irattárat 
(archivum palatii). 

A királyi tanács (consilium) ekkor még az uralkodó informális tanácsadó tes- 
tülete volt, állandó szervezet nélkül, azok a főtisztviselők, arisztokraták, főpa- 
pok, és nagyhűbéresek (vassi dominici) vettek benne részt, akik éppen az udvar- 
ban tartózkodtak. Az uralkodót a hatalmas kiterjedésű birodalom kormányzá- 
sában a királyi küldöttek (missi dominici) segítették: a király által bizonyos 
rendszeres vagy alkalmi feladatok elvégzésére, a helyi kormányzatok (a grófok) 
ellenőrzésére kiküldött és utasítással ellátott tisztviselők. Idővel kialakultak ál- 
landó missuspárok (rendszerint egy gróf és egy főpap), s ezek számára egy meg- 
határozott, több grófságból álló működési terület volt kijelölve (missaticum), 
amelyet évente be kellett járniuk. 

A király és az udvar fő jövedelmi forrása a királyi birtokok hatalmas komple- 
xuma (fiscus, villa) volt, amelynek kezelését a Capitulare de villis szabályozta. 
Ezenfelül a pénzverés, a vámok (teloneum) hoztak némi jövedelmet, ehhez járult 
a bíróságok által kiszabott bírságok kétharmad része (fredus). Rendszeres köz- 
adót már nem szedtek. Az általános gyűlésen megjelent előkelőknek ajándékot 
kellett hozniuk az uralkodó számára (dona annualia). Végül számításba kel! ven- 
nünk a függő országok és népek évi adóját is, amelyet gyakran természetben rót- 
tak le (a szászok például lóval). 

Károly fontos pénzreformot hajtott végre birodalmában. A 8. század elejére az 
aranypénz eltűnt, kivonták a forgalomból, s kincsképzésre használták. Helyét a 
csökkenő áruforgalom számára megfelelőbb, kisebb értékű ezüstpénz foglalta el. 
Károly ezüstdénárokat és féldénárokat (obulus) veretett. Egy font (libra, 491 
gramm) ezüstből 240 dénárt vertek. 12 dénár ért egy solidust, 20 solidus pedig 
egy librát. A solidus és a libra ún. számolópénz volt, vagyis ilyet nem vertek, 
csak számoltak vele. A Karoling-dénár értékálló pénz volt, s a 13. századig ezen 
alapult egész Európa pénzrendszere. Károly a pénzverő műhelyeket állami 
felügyelet alá helyezte. A dénárok és az obulusok megfeleltek a helyi piacok és 
vásárok igényeinek, a távolsági kereskedelemben viszont az arab és bizánci 
aranypénzeket használták. A pénz ebben az időben nem csupán fizetőeszköz 
volt, hanem általános értékmérőül is szolgált. A különböző termékek, szolgálta- 
tások, adók értékét dénárban határozták meg, de többnyire természetben, ter- 
ményekkel fizették vagy ledolgozták. 

Károly uralkodásának második felében már némi gazdasági fellendülés is meg- 
figyelhető: a források bizonyos területeken - elsősorban a Rajna és a Loire között 
— irtásokról, új falvakról adnak hírt. A kereskedelem is újra megélénkült, ha nem 
is a Mediterráneumban, de északon: a 9. század első felében Ouentovic és 
Duurstede kikötői meglehetősen forgalmasak maradtak, a fríz folyami hajók pe- 
dig továbbra is járták a Scheldét, a Meuse-t és a Rajnát, s az Északi-tenger men- 
tén parti hajózást folytattak. Az említett folyók mentén kereskedőtelepek (portus) 
jöttek létre. Ennek az átmeneti fellendülésnek a 9. század közepén a vikingek és 
az arabok rablóhadjáratai vetettek véget. 

A birodalom területi egységekre volt felosztva, amelyeknek neve a forrásokban: 
comitatus, pagus, grafia, gawi, gowe (mai német Gau). Egy-egy grófság élén a co- 
mes vagy grafio állt, akit az uralkodó nevezett ki, s bármikor visszahívható volt. 
A forrásokból név szerint ismert grófok többsége austrasiai volt, s mintegy fele ro- 
konságban állt a Karolingokkal. A tisztség ellátásáért a gróf birtokot kapott (be- 
neficium, bonor), amely nem volt örökölhető. Ezen felül őt. illette a bírságok, vá- 
mok egyharmada, valamint a beszállásolás joga (descensus), ami annyit jelentett, 
hogy utazásai során a lakosság köteles volt őt — kíséretével együtt - ellátni. A gróf 
a király megbízottja, képviselője volt, s a grófság területén a király nevében ő gya- 
korolta a bannumot, azaz kihirdette és végrehajtotta a törvényeket, fenntartotta a 
rendet, bíráskodott és hadba hívta a fegyverforgató szabad férfiakat. Helyettese az 
algróf (vicecomes, obgrafio) volt. A grófság kisebb területi egységekre, századok- 
ra (centeng) és vicariákra oszlott, élükön a centenarius, thunginus vagy vicarius ne- 
vű, a grófnak alárendelt tisztviselőkkel. A grófokat a központi kormányzat a mis- 
si dominici útján ellenőrizte. A birodalom határvidékein létesült őrgrófságok 
(marca) élén álló grófok vagy őrgrófok (comes marchae, marcbio, Markgraf, már- 
ki) szélesebb hatáskörrel, különleges felhatalmazással bírtak a külső támadással 
szembeni hatékonyabb védekezés érdekében. 

A forrásokban van utalás nagyobb területi egységekre, hercegségekre (ducatus) 
is, ezek élén a herceg (dux) állott. Bretagne és Beneventum csak laza hűbéres vi- 
szonyban volt a birodalommal, s belső autonómiával rendelkezett. A hercegségek 
a késő Karoling-korban, a 9. században jutnak jelentős szerephez (I. a Capet-ház 
őseinek, a Robertidáknak a hercegségét a Ducatus Franciae-t, a mai Ile de Fran- 
ce területén), A 8-9. században fontos szerepet játszott a Neustria nyugati felé- 
ben elterülő Ducatus Cenomanicus, amelyet az uralkodó fivére vagy legidősebb 
fia kapott hercegségül (789-ben az ifjabb Károly), s a 9. században lényegében 
azonos volt a Szajna és a Loire közötti területtel. A régebbi jelentős hercegsége- 
ket, Aguitániát és Gascogne-t Károly felszámolta, s 781-ben királyságot (regnum) 
alakított ki belőlük fia, Lajos számára. Az Itáliai Királyság élére pedig Pippint, 
majd annak halála után fiát, Bernhardot állította. A két királyság természetesen 
a birodalom része maradt, s királyaik alá voltak rendelve Károlynak, 

Mind az uralkodók, mind a grófok egyik legfőbb feladata az igazságszolgálta- 
tás volt. Ekkor még általában a , személyi jog"? elve érvényesült, amely szerint 

mindenkit annak a népi közösségnek a joga szerint ítélnek meg, amelynek tagja. 
Ezért foglalták írásba a népi szokásjogokat (száli frank, ripuári frank, alemann, 
burgund, vizigót, bajor, langobard, szász, fríz). A bírósági eljárás első lépése te- 
hát a , professio legis", azaz a kérdés: Milyen jog szerint élsz? Ha a pereskedő fe- 
lek nem azonos jog szerint éltek, akkor eleinte a frank jog, a 8. században pedig 
az alperes joga szerint ítéltek. Nagy Károly gondot fordított arra, hogy az újon- 
nan a birodalomba betagolódó germán népek (szászok, frízek) szokásjogát írás- . 
ba foglalják, illetve a már leírt jogok szövegét felülvizsgálják, kiegészítsék. 
A Loire-tól délre fekvő területeken és Észak-Itáliában a lakosság túlnyomó több- 
sége a római jog szerint élt, amelyet a Lex Romana Visigotborum és a Lex Ro- 
mana Burgundiorum tartalmazott, 

A bírósági szervezet négy szintre tagolódott: a centenák bíróságai apróbb 
ügyekben ítélkeztek. A fontosabb ügyeket a megyei bíróság (mallus) tárgyalta, 
melynek üléseit (placitum) hathetente tartották a grófság különböző helyein. El- 
nöke a gróf vagy a centenarius (tbunginus) volt; őt az ítélethozatalban az egyes 
ülésekre választott alkalmi bírák segítették (racbinburgi). Ezeket eleinte a vidék 
szokásjogát ismerő tekintélyes férfiak (boni bomines) közül választották ki. Nagy 
Károly később alaposabb jogi ismeretekkel rendelkező, állandó bírákat (scabini, 
échevins) rendelt a megyei bíróságokra. A scabini mellett a vidék kiemelkedő stá- 
tusú lakói és a gróf vazallusai is részt vettek az ítélethozatalban. A mallus ülésein 
eleinte a vidék valamennyi szabad emberének meg kellett jelennie, ez azonban 
nagy terhet jelentett különösen a parasztok számára, ezért Nagy Károly évente 
háromban állapította meg azoknak az üléseknek a számát (tria placita generalia), 
amelyen minden szabad köteles volt részt venni. A missi dominici bíróságai több 
grófság számára fellebbviteli bíróságul szolgáltak. Ez a gyakorlatban úgy történt, 
hogy évente legalább kétszer a két missus elnökölt a malluson. Egyes fontosabb 
ügyek már eleve idetartoztak. A legfelső fellebbviteli fórum az udvari bíróság 
volt, ez ítélkezett a legsúlyosabb ügyekben. Elnöke a király vagy a palotagróf, 
tagjai az előkelők (proceres vagy fideles), azaz az udvarban tartózkodó grófok, 
püspökök, apátok, 

A bírósági eljárás során a bizonyítás rendszerint a korábban is szokásos formák 
között történt. A törvénykönyvek pontosan szabályozták, hogy az egyes bűnese- 
tekben hány eskütársat (coniuratores) kell felvonultatni. A nemzetségek tagjainak 
kötelessége volt rokonaik számára ilyen esküsegítséget nyújtani. A burgundoknál 
szokásos volt a bíróság előtti párbaj. Szívesen alkalmazták az igazság kiderítésé- 
re az istenítéletet (ordalia, iudicia Dei) is. Nagy Károly idején azonban egyre fon- 
tosabbá vált a tanúk szerepe, akiket a grófság szabad emberei közül kellett vá- 
lasztani. Bizonyos esetekben — főleg birtokperekben — írásos bizonyítékok hasz- 
nálatát írták elő. 

A germán társadalmak jogi és morális tudatában igen mélyen gyökeret vert a 
vérbosszú (faida) joga és kötelezettsége. Károly a belső béke érdekében minden 
eszközzel igyekezett a faida gyakorlatát korlátozni, s a szemben álló feleket arra 

kényszeríteni, hogy békés úton, kárpótlás fizetésével (composítio) rendezzék az 
ügyet, vagy forduljanak bírósághoz. Amelyik fél erre nem volt hajlandó, azt az 
uralkodó száműzte, sőt később birtokait is elkobozta. A grófok és a missusok 
feladatává tette, hogy az ellenfeleket vegyék rá a békés, törvényes rendezésre, 
A bosszúból történt emberölést ugyanúgy ítélte ineg, mint más gyilkosságokát., 
Sok eredményt nem ért el, ezért többször visszatért a problémára, egyre szigorúbb 
büntetést helyezve kilátásba. Még 813-ban kelt, utolsó capitularéjában is szó van 
a vérbosszút gyakorló emberekről (faidosi homines). j 

Nagy Károly idején még csak egyházi (püspöki, apátsági) birtokoknak nyúj- 
tott kiváltság volt az immunitas (emunitas), ami annyit jelentett, hogy arra a te- 
rületre királyi tisztviselő nem léphetett be, s mentes volt minden közteher (adó, 
vám) alól, sőt, a királyi, illetve a kincstári jövedelmeket (például a fredust) is a 
birtokos élvezte. Mivel egyházi személy bizonyos világi tevékenységeket nem 
gyakorolhatott, az inmunitasszal rendelkező egyházi birtokokon ezeket a funk- 
ciókat (hadba hívás, bíráskodás, birtokkezelés stb.) laikusokra, ún. advocatu- 
sokra (német Vogt, francia avoué) bízták, akik ennek révén egyre nagyobb ha- 
talomra tettek szert, 

Nagy Károly a hűbériséget is beépítette az államszervezetbe, ezzel ezt az erede- 
tileg magánjogi viszonyt közjogi, államjogi tényezővé emelte, A hűbériség akkor 
már általánosan elterjedt a birodalom törzsterületein, sőt a nemzetközi kapcsola- 
tokban is alkalmazták. Ahogy a birodalom a hódítások nyomán növekedett, egy- 
re inkább szükségét látta annak, hogy a kormányzást segítő munkatársait a sze- 
mélyes hűség kötelékeivel is magához kapcsolja. A királyi tisztviselők (grófok, 
missi), a püspökök és az apátok a király hűbéresei, vazallusai (vassi dominici, 
vasalli regis) lettek, bomagiumot (commendatio) és vazallusi hűségesküt tettek, s 
szolgálatukért — általában 30 telek (mansus) nagyságú - birtokot (beneficium) 
kaptak. A királyi vazallusok pedig a tőlük függő, alacsonyabb rangú tisztviselők- 
kel léptek hűbéri kapcsolatba (vassi comitis). A hivatali hierarchia ily módon hű- 
béri lánccá alakult át. A királyi vazallusok egy része katonai szolgálatot (várőr- 
ség, kíséret) teljesített ellátás ellenében. Károly több capitularéban is szabályozta 
a hűbéri viszonyt. 802-ben, midőn ismét általános hűségesküt vett alattvalóitól, 
már a hűbéri fogalomtárat alkalmazta, s azt kívánta, hogy mindenki olyan hűség- 
gel viseltessék az uralkodó iránt, mint a hűbéres hűbérura iránt (, fidelis sum sicut 
[...] debet esse homo domino suo"). 

A frank hadseregben már Martel Károly bevezette a hűbériséget: a nehézpáncé- 
los lovasok a hűbérbirtok (beneficium) jövedelméből szerelték fel magukat. Nagy 
Károly idején a hadsereg magját a király hűbéresei és azok vazallusai alkották. 
De még fennállt a szabad férfiak általános hadkötelezettsége (bostis, ost, lant- 
weri) is. A gyakorlatban azonban nem lehetett minden szabad férfit hadba hívni. 
A szabad parasztok jelentős része nem volt képes a szükséges felszerelést és fegy- 
verzetet beszerezni. Ezért sokan nem tettek eleget a király vagy a gróf hadba hívó 
szavának. Az ilyeneknek igen nagy összegű bírságot (heriban) kellett fizetniük. Ez 

azonban nem oldotta meg a problémát, s a 9. század elejére kialakult az a gya- 
korlat, hogy több szegényebb szabad együttesen szerel fel és küld hadba egy ka- 
tonát, A 3 majd 4 egész telekkel (mansus) bíró parasztok kötelesek voltak ma- 
gukat felszerelni és hadba vonulni. Az e minimum alatt lévők többen álltak össze 
egy katona kiállítására. Egy páncélos lovas kiállításának alapja 12 mansus volt, 
mert a felszerelés, a fegyverzet és az erre a harcmodorra alkalmas nagy testű ló 
igen sokba került. A nehézlovasság létszáma Károly idejében nemigen haladta 
meg a 3000-et. Természetesen nem vonult minden alkalommal hadba az összes 
fegyverforgató férfi. A hadba hívó parancs többnyire bizonyos területeknek 
szólt, s azon belül is csak meghatározott személyeknek kellett hadba vonulniuk. 
A 9. század elején a birodalomnak négy hadserege, illetve ahadkiegészítési terü- 
lete" volt. Mindegyik 6-10 ezer gyalogost, és 2-3000 lovast állított ki (ebből kb. 
800 volt a nehézpáncélos lovas). Az egész birodalom együttes hadereje elérhette 
az 52 ezres létszámot (40 ezer gyalogos, 12 ezer lovas), de szükség esetén, ha , ál- 
talános mozgósításra? került sor, ez a szám 100 ezer gyalogosra és 35 ezer lo- 
vasra emelkedhetett. 

Hogy ez az új típusú, páncélos nehézlovasságból álló hadsereg milyen hatást 
gyakorolt a kortársakra, arra jellemző a Szent Gallen-i szerzetes, , Dadogó" (Bal- 
bulus) Notker leírása a 773-ban Pavia ellen vonuló frank seregről: , Ha úgy lá- 
tod, bogy a mezőn annyi a vas, mint a kelő vetés a szántóföldön, és hogy a Pó és 
a Ticino vastól feketéllő tengernyi bullámaikkal a város falaira rázúdulnak, ak- 
kor várható, hogy Károly az, aki érkezik. [...] És ekkor feltűnt maga a vasércből 
való Károly, fején vassisakkal, karján vaspántokkal, vaspáncélban, amely befed- 
te vasércből való mellét és széles vállát, baljában a magasra emelt vaslándzsa, 
mert jobbját mindig győzbetetlen kardján nyugtatta, vaspikkelyek oltalmazták 
combja külső oldalát [...] Szóljak-e még vas lábvértjeiről, amelyek az egész sereg- 
ben vasból készültek? Pajzsán a vason kívül semmi más nem volt látható. Paripá- 
jának heves vére és színe úgyszintén a vasra emlékeztetett. Hasonló volt a fegy- 
verzetük mindazoknak, akik előtte baladtak, mindenkinek, aki két oldalról kö- 
rülvette, és mindnek, aki követte, és az egész sereg a lehető legjobban basonlított 
hozzá. Vassal voltak tele a mezők és az utak. A vas visszaverte a nap sugarait, a 
vas fénye mellett elhalványult a föld alatti barlangok borzalma. Ó, vas! Jaj, vas — 
hangzott a polgárok ijedt lármája. A vastól megrendült a falak és az ifjak szilárd- 
sága, elhalt a vének okossága." 


7. A Karoling egybáz 


Nagy Károly Imperium Cbristianumában vallási, egyházi ügyekben éppúgy érvé- 
nyesült az uralkodói hatalom túlsúlya, mint a késő ókori keresztény császárság- 
ban. A két hatalom közül a pápának csak az imádkozás passzív szerepe jutott. 
Jellemző ebből a szempontból Nagy Károlynak III. Leó pápához írt levele: , a mi 

tisztünk az, hogy Krisztus szent egyházát a külső támadásoktól: a pogányok be- 
töréseitől és a bitetlenek pusztításaitól fegyverrel megoltalmazzuk, belsőleg bedig 
a katolikus vallás ismeretében megszilárdítsuk. A te tiszted, Szentatya, viszont az, 
hogy hadseregünket imára emelt kézzel támogasd." A középkorban szokás volt 
az egyházat különböző allegóriákkal megjeleníteni. Ilyen volt a hajó (navis), s fel 
merült a kérdés: ki az egyház hajójának kormányosa? A Károly munkatársai ál- 
tal szerkesztett Libri Carolini szerint az uralkodó. Károly számára Róma nem 
volt egyéb, mint a birodalom első érseki széke. A pápai állam ügyeibe is mindun- 
talan beavatkozott — a pápa minden tiltakozása ellenére, III. Leó pápa (795-816) 
végül saját pontificatusi évei mellett Károly uralkodási éveit is feltüntette okleve- 
leiben, elismerve ezzel őt legfőbb szuverén urának. Azt azonban Károly és mun- 
katársai is elismerték, hogy a hit ügyeiben Róma minden egyház felett áll, az ő 
birtokában van ,a hit normája? (norma fidei). . 

A Karoling-kor a teokratikus királyság virágkora. Egyház és állam nem 
választható szét egymástól. A király magát tekinti a birodalmi egyház fejének. 
Püspökségeket és érsekségeket szervez, beleszól a püspökök és apátok választá- 
sába, megerősíti és beiktatja őket, vagy éppen maga nevez ki új püspököket, 
A püspökök és apátok a király hűbéresei, akik állami feladatokat is ellátnak. Az 
uralkodó birodalmi zsinatokat hív össze, ahol ő elnököl, s dönt a hit és az isten- 
tiszteleti rend kérdéseiben is. A zsinati határozatokat állami törvényként hirdeti 
ki, s capitularékban szabályozza az egyház belső viszonyait. A püspöki zsinat 
gyakorlatilag teljesen egybeolvadt a birodalmi gyűléssel. ; 

Az uralkodó feladata nemcsak a hit és az egyház védelme (defensio), hanem a 
hit terjesztése (dilatatio) is. Ennek érdekében Károly - mint láttuk si erőszakos 
eszközök alkalmazásától sem riadt vissza. Közeli munkatársa, Alkuin azonban 
ezért megrótta: , Krisztus nem azt mondta, hogy menjetek és kereszteljetek, ha- 
nem azt, hogy menjetek, tanítsatok és kereszteljetek fiai vagyis a térítés egyetlen 
megengedett eszköze a prédikáció, a tanítás, a szóbeli meggyőzés, Mindenesetre, 
ha Károly még pogány nép ellen viselt hadat, akkor a katonák nyomában ott jár- 
tak a misszionáriusok, s a politikai berendezkedést az egyházszervezés követte. 
A Meroving-dinasztia utolsó évtizedeiben a frank egyház siralmas állapotba ju- 
tott. Zsinatokat nem tartottak, a püspöki székekben világi életet élő, méltatlan 
emberek ültek, akik közül sokan nem is voltak felszentelve, csak a jövedelmet 
élvezték. Az egyházszervezet teljesen szétzilálódott, sok püspökség betöltetlen 
volt. A frank egyház megreformálásához már Karlmann és Kis Pippin hozzálát- 
tak, Szent Bonifác közreműködésével. A 740-es évek birodalmi reformzsinatai 
megkezdték az egyházszervezet helyreállítását és egységesítését, a klerikusokra 
vonatkozó egyházi törvények végrehajtását és a hitélet megújítását. Ez a reform- 
folyamat Károly és utóda, Jámbor Lajos idején vált teljessé. ; kelötesi 

Hadrianus pápa 774-ben elküldte Károlynak az egyházi kánonok gyűjtemé- 
nyét, a Collectio Dionysio-Hadrianát, amelyet az aacheni zsinat (302) kötelező- 
vé tett az egész birodalmi egyház számára. Károly ezen az alapon szervezte újjá 

és egységesítette az egyházi hierarchiát. 21 egyháztartományt, érsekséget alakított 
ki. Megerősítette a püspöki hatalmat, előírta, hogy évente kétszer tartsanak egy- 
házmegyei zsinatot, s azt, hogy a püspökök rendszeresen látogassák egyházme- 
gyéjük plébániáit. A püspöki székek betöltésénél érvényesítette az uralkodó hoz- 
zájárulási jogát (concessio regalis), ami azt jelentette, hogy a kánoni előírások 
szerint megválasztott személy csak az uralkodó hozzájárulásával lehetett püspök. 
De a királyi főkegyúri jog (jus patronatus regius) alapján számos esetben - főleg 
az újonnan szerzett és kereszténnyé lett területeken, mint például Szászföldön — 
maga alapított új püspökségeket, s ő nevezte ki a püspököket. A püspökségeket 
kisebb kerületekre, dékánátusokra (esperesség) osztotta, amelyek élén a főesperes 
(arcbidiaconus) állt, aki felügyelte a plébániákat. 

A Karoling-korban alakult ki a püspök körül az őt feladatainak ellátásában se- 
gítő papok testülete, akiket kanonokoknak (canonici) neveztek, mert életük nor- 
máit az egyházi kánonok szabták meg. Ezt a testületet később, a 11. században 
kezdték káptalannak (capitulum) nevezni, a számukra készített szabályzat fejeze- 
tei (capitulum) nyomán. Ezt a szabályzatot (Regula canonicorum) Chrodegang 
metzi püspök (t 742) állította össze. Eszerint a püspök és papjai vagyonközösség- 
ben éltek, közös imaórákon vettek részt, közösen étkeztek, s napi munkájuk után 
a közös hálóteremben tértek nyugovóra. Bár a 816. évi aacheni birodalmi zsinat 
kötelezően előírta a vita canonicát, a székesegyház körül tevékenykedő papok kö- 
zös életét nem lehetett sokáig fenntartani. Először a püspök vált ki a vagyon- és 
életközösségből, majd a kanonokok is felosztották egymás között a káptalani bir- 
tokok jövedelmeit, s külön házat, háztartást kezdtek vezetni. 

A kanonokok segítették a püspököt lelkipásztori és egyházkormányzati teen- 
dőinek ellátásában, közösen végezték az ünnepélyes liturgiát, s a szerzetesekhez 
hasonlóan naponta hétszer összegyűltek a karima vagy zsolozsma elmondására. 
Naponta kellett - meghatározott sorrendben - misét mondaniuk, s naponta 
összegyűltek a káptalanházban a szabályok felolvasására és a káptalan ügyeinek 
intézésére. Fontos feladatuk volt az oktatás, a káptalani iskola fenntartása és ve- 
zetése. A káptalan joga lett a püspök megválasztása is. A káptalan idővel funk- 
ciók szerint tagozódott, s hierarchikus szervezetet nyert. A káptalan feje a prépost 
(preposítus) volt. Az olvasókanonok (lector) vagy a scholastícus vezette a kápta- 
lani iskolát, s az ő feladata volt a hivatalos okiratok megfogalmazása. A liturgiát 
az éneklőkanonok (cantor) vezette, a templomot és felszerelését az őrkanonok 
(custos) felügyelte, s ő kezelte a káptalan vagyonát is. A főesperesek is tagjai vol- 
tak a káptalannak. Az egyházi reform a kolostorokra és a szerzetesi életre is ki- 
terjedt. Helyreállították a fegyelmet, és a birodalom minden kolostora számára 
kötelezővé tették Nursiai Szent Benedek reguláját. A bencés szerzetesség reform- 
ját Anianei Szent Benedek dolgozta ki az eredeti regulához való visszatérés jegyé- 
ben, s a 8317-ben kiadott Capitulare Monasticum rendelte el végrehajtását. Ekkor 
kapcsolódott össze végérvényesen a bencés szerzetesség a papsággal. Károly halá- 
lakor már több mint 800 kolostor létezett a birodalomban. 

A capitularék és a királyi rendeletek gyakran foglalkoztak az egyház belső 
ügyeivel, részletesen szabályozták a klérus magatartását, működését. Különösen 
a papság erkölcseire és tanultságára fordított nagy figyelmet Károly. Mert 
- szemrehányásaiból kitetszően - mindkettő alaposan rászorult a reformra. Kü- 
lönösen a falusi papság szellemi és erkölcsi színvonala volt igen alacsony. Azt is 


megdöbbenve tapasztalta, hogy több kolostor küldött az udvarba olyan írásokat, 


amelyekben , nemcsak belyes gondolatokat olvashattunk, hanem faragatlan kife- 
jezéseket is, mivel amit az istenes jámborság belülről híven diktált, azt kívülről a 
csiszolatlan nyelv a tanulmányok elhanyagolása miatt nem tudta kifogástalanul 
kifejezésre juttatni", Ezért biztatta a papokat és szerzeteseket, hogy ne csak a val- 
lás dolgaival foglalkozzanak, hanem mélyedjenek el a tudományok művelésében 
is, tanuljanak és tanítsanak. Kétszáz évvel korábban Nagy Szent Gergely pápa 
úgy vélte, hogy az eszményi szerzetes , scienter nescius et sapienter indoctus", 
azaz ,tudósan tudatlan és bölcsen tanulatlan". Nagy Károly új eszményt állított 
a papok és szerzetesek elé: , Azt óhajtjuk, hogy ti - miként az egyház katonáihoz 
[milites ecclesiae] illik - bensőleg ájtatosak, kifelé pedig tanultak linterius devoti, 
exterius docti)] legyetek, tiszta életet éljetek s művelt emberek módjára tudjatok 
beszélni." Részletesen előírta, hogy a papok mit tanuljanak, s a püspökökkel el- 
lenőriztette felkészültségüket, Nagy Károly reformjai tették alkalmassá a clericu- 
sokat arra a rendkívül fontos értelmiségi szerepre, amelyet a középkor következő 
századai során betöltöttek. 

Károly gondoskodott az egyház és a papság anyagi ellátásáról is. Azt, hogy a 
hívők termésük egytizedét az egyháznak adják, már a 6. században előírta egy zsi- 
nat, de ez a gyakorlatban nem valósult meg. Károly most elrendelte és szigorúan 
végrehajtotta a tized beszedését. Azt is előírta, hogy a falusi plébánosoknak egy 
telek (mansus) jár, két rabszolgával. A püspökségek és apátságok hatalmas birto- 
kokkal rendelkeztek. 816-ban az aacheni zsinat három kategóriába osztotta őket: 
az elsőbe a 3-8000 mansusszal, a másodikba az 12000 mansusszal, a harmadik- 
ba a 2-300 telekkel bírók tartoztak. A kolostorok közül Szent Gallen és Lorsch 
4-4000, Fulda pedig 15 ezer mansus tulajdonosa volt. Az egyházi birtokosokhoz 
képest , szegények" voltak a világi , hatalmasok", akik közt a legfelső csoport 
400 mansusnál kezdődött. Nagy Károly az összes egyházi birtok számára immu- 
nitast adományozott. A vallási élet szempontjából nagy jelentőségű, hogy Károly 
a birodalomban kötelezővé tette a Nagy Szent Gergely pápa által kidolgozott ró- 
mai liturgiát, elkészíttette az ennek megfelelő új, jó latinságú szertartáskönyveket, 
s Paulus Diaconusszal prédikációgyűjteményt állíttatott össze az egyházatyák ho- 
miliáiból a papság számára. Rómában Károlynak annyira megtetszett az ottani 
egyházi ének, hogy a pápától elkérte ,a római egyház legtanultabb énekeseit", 
hogy az egyházi éneklést a frankoknál is meghonosítsák. 

A 8. század végén kiéleződött a viszony a bizánci és a frank egyház között. 
Nagy Károly és püspökei nem fogadták el a 787-ben Nikaiában tartott 7. egye- 
temes zsinat döntéseit — jóllehet a pápa elismerte a zsinat ökumenikus, azaz egye- 

temes jellegét. Egy vitairatban (Libri Carolini), valamint a 794-ben Frankfurtban 
tartott birodalmi zsinaton a bizánciakat egyenesen eretneknek nyilvánították, s 
kijelentették, hogy most már nem a konstantinápolyi császár az igaz hit védelme- 
zője, hanem Károly. A vita a képrombolás, illetve képtisztelet körül folyt. A 2. 
nikaiai zsinat 787-ben kimondta, hogy a képeket imádat (latreia) nem illeti, de 
tisztelet (proszkünészisz) igen. Nyugaton, a téves latin fordítás (adoratio — imá- 
dás) miatt félreértették a határozatot, s azt hitték, hogy a zsinat jóváhagyta a kép- 
imádást. Ugyancsak növelte a feszültséget a keleti egyházzal a 809. évi aacheni 
zsinatnak az a határozata, amely előírta a Filiogue szó beiktatását a hitvallásba 
(ti. hogy a Szentlélek az Atyától és a Fiútól származik). Ezt a keletiek nem fogad- 
ták el, sőt Rómában is csak a 11. században toldották be. A Karoling Birodalom- 
ban végrehajtott egyházi reformok több vonatkozásban, főleg a kánonok, a litur- 
gia és a szerzetesi regula egységesítésével - mégpedig római elvek szerint történt 
egységesítésével — előkészítették a talajt a 11. század nagy egyházi-vallási megúju- 
lása, a gregorián reform számára, 


8. Nagy Károly és munkatársai 


A hatalmas birodalom kormányzatához a királynak munkatársakra, segítőkre 
volt szüksége, akik a birodalom különböző részein, ahol ő maga nem lehetett 
jelen személyesen, az ő nevében és az ő megbízásából gyakorolták a bannumot, 
fenntartották a rendet, és igazságot szolgáltattak. Ebben egyaránt igénybe vet- 
tea világi arisztokrácia, valamint az egyház, a püspökök szolgálatait. A Karo- 
lingok legfőbb segítője a birodalom igazgatásában a , birodalmi arisztokrácia", 
amely elsődlegesen hivatali arisztokrácia volt, bár tagjai túlnyomórészt előke- 
ló, ,nemesi" vérből származtak. A hercegek, grófok, őrgrófok és egyéb helyi 
kormányzatot gyakorló főtisztviselők, a király közvetlen tanácsadói és munka- 
társai az udvarban, valamint a püspökök és a nagy királyi monostorok apátjai 
tartoztak ehhez a birodalmi elithez, amelyet Kis Pippin és Nagy Károly tudato- 
san alakított ki maga körül. A hűbéri intézményrendszer bevezetésével ők let- 
tek az uralkodó közvetlen főhűbéresei (vassi dominici). Eredetére nézve igen 
vegyes társaság volt ez: a Meroving-kori potentes, a galloromán arisztokra- 
tacsaládok mellett helyet kaptak benne az egyes regnumok vezető családjai, de 
a meghódított népek, főleg a bajorok és szászok előkelői is, ha alkalmazkodtak 
a trank uralomhoz. Nagyobb részük azonban az austrasiai szabad frank kato- 
náskodó rétegből emelkedett fel az uralkodó szolgálatában. A király hatalmas 
birtokadományokkal halmozta el őket a birodalom különböző részein. Ez a vi- 
szonylag nem túl széles, néhány száz családból álló birodalmi arisztokrácia tart- 
hatott igényt a birodalom legfőbb tisztségeire, ők kerültek az egyes tartomá- 
nyok élére, ők töltötték be a főpapi székeket. Kiemelkedtek közülük azok a csa- 
ládok, amelyek rokonságban álltak a királyi családdal, például az alemann 

Udalriching rokonság, ahonnan Károly második felesége, Hildegard származott 
— valójában harmadik felesége volt, de első asszonyával, Himiltruddal nem kö- 
tött törvényes házasságot, hanem germán módra, teljes jogú házasságnak nem 
minősülő tartós együttélésben (Friedelebe) élt vele -, vagy a Welfek, akiknek 
családjából Jámbor Lajos házasodott. j 

A birodalmi uralkodó eliten belül is volt bizonyos rétegződés: az egykorú for- 
rások beszélnek nobilesről és nobilissimiről, ez utóbbiak közül kerültek ki a gró- 
fok. De a grófok között is voltak , erősebbek" és ,,közepesek": comites fortiores 
és comites mediocres. Károly 780-ban a legelőkelőbbek (optimates) között három 
csoportot különböztetett meg birtokuk nagysága szerint: fortiores (400-nál több 
mansusszal), mediocres (200-400 mansusszal) és minores (100-200 mansusszal). 

A Karolingok idején, a 8. században kezdett kialakulni a birodalomban a köze- 
pes és kisebb , nemesek" nagy jövőjű rétege: a hivatásos katonák (milites), a 10- 
vagok csoportja, akik katonai szolgálatuk fejében beneficiumot kaptak (mini- 
mum 12 mansus), amelynek jövedelméből felszerelték magukat, és megfelelő élet- 
módot folytathattak. A 8. században már ez a hivatásos nehézlovasság alkotja a 
frank hadsereg ütőképes magját, bár még ott vannak mellettük a hagyományos 
, népfelkelők" is. A késő Karoling-korban az egyházi íróknál megjelenik a társa- 
dalom három rendre tagolódásának koncepciója: az imádkozók (oratores), a har- 
colók (bellatores, bugnatores) és a dolgozók (laboratores) rendje (ordo: funkcio- 
nális társadalmi csoport, nem tévesztendő össze a későbbi politikai értelemben 
vett , rendekkel"). A harmadikban különbségtétel nélkül benne van az összes fi- 
zikai munkát végző, a szabad kisbirtokos paraszttól a rabszolgáig. 

Nagy Károly talán kultúrpolitikusként alkotta a legjelentősebbet, ezen a téren 
gyakorolta a legmaradandóbb hatást az európai fejlődésre. A császárság felújítá- 
sával az Imperium Cbristianumban egységes politikai keretet akart adni a nyuga- 
ti kereszténységnek, a populus Cbristianusnak, de ez a törekvése kudarccal 
végződött, birodalma hamarosan felbomlott. Kulturális alkotásaival viszont 
megalapozta a nyugati kereszténység kultúráját, középkori szellemi egységét. 
Életrajzírója és bizalmas munkatársa, Einhard magnus clericusnak nevezte Ká- 
rolyt. Ez alatt nem azt értette, hogy Károly a klérus tagja lett volna — bár mint ki- 
rályt annak is tekintették —, hanem arra utalt, hogy műveltségben versenyezhetett 
kora clericusaival. Hiszen jól beszélt latinul, s értett görögül is. Behatóan foglal- 
kozott a hét szabad művészet egyes tárgyaival, s palotájában tekintélyes könyvtá- 
rat gyűjtött össze. 

Einhard így jellemzi a császárt: ,, Megtermett, izmos ember volt, magas növé- 
sű, de nem rendkívüli termetű. Feje gömbölyű volt, szeme nagy és eleven tekin- 
tetű, orra valamivel nagyobb a közepesnél, haja szépen megőszült, arckifejezése 
vidámságot és derűt árasztott. Határozott léptekkel járt, egész testtartása férfias 
volt; bangja tisztán csengett, de testi szépségéhez mégsem volt fogbató. Állan- 
dóan gyakorolta magát a lovaglásban és a vadászatban. Frank ruhákat viselt: 
lenvászon inget és ugyancsak lenvászonból készült nadrágot öltött magára, majd 

egy selyemmel beszegett tunikát és nadrágot; azután lábszárát tekerte körül, s lá- 
bára sarut búzott. Télen vidra- és cobolyprémből készült bundával védte mellét 
és vállát. Efölé kék köpenyt terített és mindig kardot kötött. A külföldi ruhákat 
lenézte és sohasem engedte, hogy ilyenekbe öltöztessék, kivéve mikor egyszer 
Rómában Hadrianus pápa kérésére, majd másodszor utódának, Leó pápának 
könyörgésére hosszú tunikát és cblamyst öltött, s római módra szabott sarut hú- 
zott lábára. : 

Etelben és italban mértékletes volt, de italban talán még mértékletesebb, mert az 
ittasságot bárki másban, de leginkább magában és családja tagjaiban igen elítélte. 
Már étel dolgában nem tudta magát ennyire türtőztetni, és nemegyszer panaszko- 
dott, hogy a böjtölés árt testi egészségének. Lakomákat fölöttébb ritkán rendezett, 
csakis különös ünnepek alkalmából, de ilyenkor sok embert meghívott. Napi 
ebédje mindössze négy fogásból állt, ha nem számítjuk a sült pecsenyét, amelyet a 
vadászok nyársra szoktak búzni. Ezt szívesebben fogyasztotta, mint bármi más 
ételt. Étkezés közben vagy valami zenét, vagy felolvasást hallgatott. Történeteket 
és a régiek viselt dolgait olvasták fel neki. Örömét lelte Szent Ágoston műveiben 
is, különösen az Isten országáról IDe civitate Dei) szóló könyvében. A bor és min- 
den egyéb ital élvezetében annyira mértékletes volt, hogy ebéd közben ritkán ivott 
báromnál többször, Nyáron a déli étkezés után némi gyümölcsöt evett és csak egy- 
szer ivott, majd levetette rubáit és saruját, akárcsak éjjelre, és pihent két-három 
órát. Éjszakáit úgy töltötte, hogy négyszer vagy ötször is felébredt vagy leszállt és 
megszakította az alvást. Nemcsak barátait fogadta ilyenkor, miközben saruit fel- 
vette és öltözködött, hanem ha a palotagróf azt jelentette, hogy van valami per, 
amelyet az ő rendelkezése nélkül nem lebet eldönteni, tüstént bevezettette a perle- 
kedőket is, és mintha a bírói emelvényen ülne, megballgatta a tényállást és ítéletet 
mondott. De nemcsak ezt intézte ilyenkor, hanem azt is kiosztotta, amit aznap el 
kellett végezni, vagy amivel egyik főemberét meg kellett bízni. 

Gazdagon meg volt áldva az ékesszólással, és akaratát könnyedén, világosan ki 
tudta fejezni. De nem érte be csupán anyanyelvével, hanem nagy buzgalommal 
tanulmányozta az idegen nyelveket is. Ezek közül a latint úgy megtanulta, hogy 
latinul és anyanyelvén egyformán tudott beszélni; a görögöt inkább csak értette, 
de nem beszélte. A szabad művészeteket rendkívüli buzgalommal ápolta, dokto- 
rait igen tisztelte és nagy megbecsülésben részesítette. A nyelvtan elsajátítása vé- 
gett Petrus Pisanus öreg diakonust hallgatta. A többi tudományban a Britanniá- 
ból való, szász nemzetiségű Alkuin, ugyancsak diakonus, ez a rendkívüli ismere- 
tekkel rendelkező férfi volt a tanítója. Ennek vezetése alatt igen sok időt és fárad- 
ságot fordított a retorikának és dialektikának, különösen pedig a csillagászatnak 
tanulására. Foglalkozott a számolás mesterségével is, és éles elméjével nagy érdek- 
lődéssel szokta vizsgálni a csillagok járását. Próbálkozott az írással is: e célból 
ágyának vánkosa alatt elrejthető viasztáblákat és kis jegyzőkönyveket szokott 
magával hordozni, hogy mikor ráérő ideje van, kezét a betűvetéshez szoktassa. 


De ez a sokáig halogatott és későn kezdett munka már nemigen sikerült neki." 

Károly udvari embereivel, barátaival és közvetlen munkatársaival Theodulf, a 
vizigót származású orléans-i püspök ismertet meg bennünket egy udvari lakoma 
leírása során: , Most érkeznek az udvari tisztségviselők. Ott van Maginfried, a 
kopasz kamarás, buzgó a badi szolgálatban és fáradhatatlanul serénykedik a ki- 
rályi trón körül. Hildebald, a szelíd arcú és jóságos lelkű főkáplán szintúgy jelen 
van. Ott áll, és megáldja a király ételét és italát, és amiből enni kíván, ugyanazt 
kéri ő is. Alkuint, az uralkodó bizalmasát szintén itt látjuk. Lentulus édes gyü- 
mölcsöt hoz. Az esze fürge, minden másban azonban lomba. Mint a hangya, szor- 
gosan siet ide-oda a vézna ? Einbardocskac. A kicsiny bázikó azonban előkelő 
vendégnek ad otthont: nagy szellem lakozik soványka mellének belsejében. Egy- 
szer könyveket hoz, máskor művészi kézzel alkotott épületek modelljeit; majd pe- 
dig nyilakat kovácsol. Homlokáról kezével törölve a gyöngyöző verejtéket, érke- 
zik Menalcas, de gyakran kisiet, hogy szakácsok és pékek rajától körülvéve ellás- 
sa tisztét. Nagy bozzáértéssel megterít, és bordja az ételeket a király feldíszített, 
magas ülőbelye elé. Itt jön Eppinus, a hatalmas testű pohárnok, és szép edények- 
ben pompás bort kínál. Miután a felszólítás elhangzik, gyorsan körülülik a kirá- 
lyi lakomát. utat engednek az élvezetnek. El veletek — kiáltják —, ti kása- és aludt- 
tejtömegek, ma fűszeres ételekkel legyen tele az asztal. Vesznek az étkekből és el- 
fogyasztják a finom fogásokat, bort isznak állva vagy ülve." 


9. A Karoling Birodalom felbomlása 


Nagy Károly Imperium Cbristianuma nem volt tartós, halála után három évti- 
zeddel végérvényesen részeire bomlott. Nem járt sikerrel a nyugati keresztény- 
ség politikai egyesítése egyetlen birodalmi keretben. A birodalomban sokféle et- 
nikum, civilizáció, mentalitás és nyelv élt egymással keveredve. Nyelvileg a la- 
kosság két nagy nyelvcsaládhoz, a latinhoz (lingua Romana) és a germánhoz 
(lingua Theotisca) tartozott. A latin nyelvből ekkorra már kiváltak az újlatin 
nyelvek. A 9. században az újlatin szövegek mellett megjelentek az első német 
nyelvemlékek is. A birodalom négy nagy, sajátos történelmi hagyományokkal, 
civilizációval és etnikai jelleggel bíró egységből állt: Francia (a frank törzsterü- 
let), Germania, Aguitánia (a Loire-tól délre fekvő területek) és Italia. A birodal- 
mi egység inkább csak az egyházi írók és a kancelláriai tisztviselők képzeleté- 
ben élt, a valóságban sokkal kevésbé. A kor kezdetleges kommunikációs eszkö- 
Zeivel egy ilyen kontinentális birodalomban igen nehéz volt áthidalni a nagy 
távolságokat. Szükségszerű volt, hogy már Nagy Károly alatt regionális kor- 
mányzati egységek, királyságok, alkirályságok, praefecturák, őrgrófságok ala- 
kuljanak ki. Igen erős volt a regionalizmus: az egyes tartományok, regnumok a 
gyakorlatban önálló életet éltek, s a központi hatalom gyengülésével a 9-10. 
század folyamán ténylegesen önállóakká váltak. A frankok és a meghódított 
népek között erős etnikai és kulturális ellentétek feszültek, az egykorú források 


A KAROLING BIRODALOM FELBOMLÁSA : 137 


egymás kölcsönös megvetéséről, gyűlöletéről tanúskodnak. A írank uralkodó- 
kormányzó réteg túl vékony volt, a tisztségviselők természetbeni ellátmánya 
(hivatali és hűbérbirtok, a helyi bevételek egyharmada) lehetőséget adott arra, 
hogy helyi hatalmi pozíciók, tartományuraságok, kiskirályságok alakuljanak 
ki, s idővel a hűbériség bomlasztó, felaprózódást elősegítő tendenciái is érvé- 
nyesültek. A birodalom gazdasága, amely a mezőgazdaságon és a nagybirtokon 
alapult, szerény áru- és pénzforgalommal, szintén nem kedvezett ilyen nagymé- 
retű politikai egység tartós létének. Mindehhez járultak a Karoling-dinasztia ál- 
landóan megújuló belviszályai, amelyek a sajátos öröklési rendből, a birodalom 
állandó újrafelosztásából származtak. 

Mindezeket a bomlás irányában ható tényezőket egy erőskezű uralkodó, mint 
Nagy Károly, ideig-óráig féken tudta tartani (pl. tiltotta katonai kíséretek tartá- 
sát és magánvárak építését, meghatározta az egyes nagyhűbéresek vazallusainak 
számát, keresztülvitte a helyi tisztviselők központi ellenőrzését, nem engedte meg 
a szolgálati és hűbérbirtokok örökletessé válását), de utódai alatt egyre inkább 
felszínre törtek. Mindehhez járult még a népvándorlás utolsó hulláma, az arabok, 
a vikingek, majd a magyarok támadása, amely a védekezés hatékonysága érdeké- 
ben szintén a hatalom felaprózódását segítette elő. 

Nagy Károlyt egyetlen életben maradt fia, I. Lajos követte a császári trónon 
(814-40). , Jámbor? (Pius) mellékneve is jelzi, hogy személyében más karakterű 
uralkodó került a birodalom élére, mint apja. Alapos egyházi nevelésben része- 


. sült, s oly erősen élt benne a szerzetesi eszmény, hogy komolyan foglalkozott a 


kolostorba vonulás gondolatával. Egyik legfőbb tanácsadója Anianei Benedek, a 
szerzetesi reform kérlelhetetlen harcosa volt. Lajos első dolga volt, ,hogy az aa- 
cbeni udvart megtisztította az életvidám, könnyelmű elemektől, és Nagy Károly 
leányait, akiket éppoly intim szálak fűztek a tudomány és költészet múzsáihoz, 
mint a fecsegő, szerelmes udvaroncokboz, egyszerűen kolostorba küldte." 

Lajos trónra léptekor megszűntek a hódító háborúk, a birodalom nem terjesz- 
kedett tovább. A belső fejlődés, átalakulás problémái kerültek előtérbe. Lajos 
uralkodásának első éveiben folytatódott az apja idejében megkezdődött re- 
formtörvényhozás, elsősorban az egyházi viszonyok, a szerzetesi élet további 
szabályozása. A belső hatalmi viszonyok azonban gyökeresen megváltoztak. 
Míg Nagy Károly idején a regnum és sacerdotium közös kormányzatában 
egyértelműen az előbbié, a világi hatalomé volt az elsőség, most a sacerdotium 
kerekedett felül. 829-ben a párizsi zsinat a királyi szolgálattal (regale ministe- 
rium) a főpapi tekintélyt (sacerdotalis auctoritas) állította szembe, Egy másik 
zsinat szerint a püspökök tiszte, hogy a királyokat, a királyságok előkelőit és a 
rájuk bízott népet Isten nevében kormányozzák, s ha szükséges, megdorgálják 
és megjavítsák (regnant et corrigant). IV. Gergely pápa (824-44) megírta Lajos- 
nak, hogy ,a lelkek kormányzata, ami a főpapok feladata, nagyobb dolog, 
mint a császári hatalom, amely csak az e világi dolgokra vonatkozik". Az új 
helyzetet jól jellemzi az a tény, hogy Lajos, akit apja már 813-ban Aachenben 

megkoronázott, 817-ben I. Paschalis pápával ismét megkoronáztatta magát 
Reimsben. A koronázást követő megállapodásban (pactum Ludovici) a császár 
emondott Róma feletti joghatóságáról és a pápaválasztásba való beavatkozás- 
ról. A császári hatalom gyengülését mutatja, hogy Nagy Károly halálhírére Ró- 
mában a frankokat és a frankpárti nemességet - a pápa tudtával és beleegyezé- 


enül maradtak. 

817-ben Lajos felosztotta a birodalmat három fia között (Ordinatio imperii). 
Lothart társcsászárrá koronázta - a pápa 823-ban ezt a koronázást is megismé- 
telte, újra és újra hangsúlyozva, hogy császár csak az lehet, akit a pápa meg- 
koronáz -, Pippin Aguitániát, (Német) Lajos pedig Bajorországot kapta. Itália 
Bernhardé, Nagy Károly unokájáé maradt, de mivel ő fellázadt, elvesztette király- 
ságát, s Itáliát is Lothar kapta meg. Lotharnak más elképzelése volt regnum és sa- 
cerdotium viszonyáról, mint apjának, s 824-ben kiadta a Constitutio Romanát, 
amelyben helyreállította a császári felügyeletet Róma felett. Egyfelől biztosította 
a szabad pápaválasztást a kánoni előírások és a római szokások szerint, másfelől 
előírta, hogy a rómaiak tegyenek hűségesküt a császárnak, s a megválasztott pá- 
pa ,az én bozzájárulásommal ne szenteltessék fel mindaddig, míg le nem teszi az 
esküt a császár követeinek és a népnek a jelenlétében". Lothar néhány év múlva 
apjával is szembefordult. Lajos ugyanis második feleségétől, a sváb-bajor Welf- 
házból való Judittól született kiskorú fiának, Károlynak is részt adott a biroda- 
lomból (826), majd királyi címmel is felruházta (829). Lothar ezt nem fogadta el 
majd a másik két fiú is fellázadt apja ellen, A három testvér a 817-es Ordinatio 
imperii helyreállítását követelte. Lajos engedett, s 831-ben új felosztás született, 
de ez nem volt hosszú életű. A fiúk 833-ban újra felkeltek, s megszerezték a pá- 
pa támogatását is. Már majdnem ütközetre került sor, amikor a császárt serege 
cserbenhagyta, s kénytelen volt fiai kezére adni magát. Ekkor a püspöki zsinat 
- amely 822-ben egyszer már vezeklésre kényszerítette - kimondta, hogy Lajos 
bűnös, és emiatt alkalmatlan az uralkodásra. Lajos nyilvános bűnvallomás után 
kolostorba vonult, trónját pedig Lothar foglalta el. A másik két fiú ekkor Lothar 
ellen fordult, s arra kényszerítette, hogy elégedjék meg Itáliával. 834-ben a püs- 
pöki zsinat Lajost visszavette az egyház közösségébe, s visszahelyezte császári jo- 
gaiba, majd 835-ben újra megkoronázták. Jámbor Lajos sorsa jól mutatja, hogy 
milyen korlátai voltak a kora középkori teokratikus hatalomnak. Az uralkodó, 
éppúgy, mint a keresztény közösség többi tagja, az egyház ellenőrzése, fenyítő és 
büntető hatalma alatt állott. Ezt pedig az ország püspökei együttesen gyakorol- 
ták a püspöki zsinaton. 

838-ban meghalt Pippin, s a császár a birodalom nyugati felét Aguitániával 
együtt legkisebb fiának, (Kopasz) Károlynak adta. Ez nem tetszett Német Lajos- 
nak, s fegyverrel fordult apja ellen, aki 840-ben meghalt. Utóda, I. Lothar 
(840-855) erős és egységes császárságot akart, de Német Lajos és Kopasz Károly 
szembefordult vele, s 841-ben Fontanetumnál (Fontenoy) legyőzték. Lothar nem 


sével — lemészárolták, s az eset 823-ban megismétlődött, de a bűnösök büntet- 

nyugodott bele a vereségbe, s ekkor Lajos és Károly 842-ben Strasbourgban, se- 
regeikkel együtt, esküt tettek egymás megsegítésére. Az eskü teuton (ófelnémet) 
és román (francia) nyelven hangzott el s foglaltatott írásba. Mindkét nyelvnek ez 
az első ismert írott emléke, kifejezve a birodalom germán és romanizált felének 
nyelvi elkülönülését. A feszültség végül is békekötéssel oldódott meg, s 843-ban 
létrejött a verduni szerződés, amely a három testvér között felosztotta a birodal- 
mat. Kopasz Károly (843-77) kapta a nyugati részt, amelynek határa a Rajna tor- 
kolatától nagyjából a Maas (Meuse), a Sacne és a Rhűne folyók mentén húzódott. 
Német Lajos (843-76) a Rajnától keletre eső területek ura lett. A nyugati és a ke- 
leti frank királyság között elterülő széles sáv, Frízföldtől az Alpokig, valamint Itá- 
lia I. Lothar császáré lett. A testvérek abban is megegyeztek, hogy a három rész 
tovább nem osztható. A verduni szerződést a kortársak még nem tekintették a bi- 
rodalom végleges felosztásának. A császárság formálisan fennmaradt, a határo- 
kat az egyházi és állami közigazgatási határok figyelembevételével húzták meg. 
A birodalmi egyház volt az egység legfőbb letéteményese. 

A további bomlás azonban elkerülhetetlen volt. I. Lothar császár halála (855) 
után három fia felosztotta egymás között apja részét. A császári trónt és az itáliai 
királyságot II. Lajos (855-75) örökölte, II. Lothar az Alpoktól északra eső terü- 
leteket kapta (Lotaringia, azaz Lotbari regnum, Lothar királysága), a legkisebb 
fiú, Károly pedig Provence királya lett. Provence-i Károly 863-ban, II. Lothar 
869-ben utód nélkül halt meg. Lotaringiára mind Kopasz Károly, mind Német 


. Lajos igényt tartott. 870-ben a meerseni egyezményben kettéosztották az orszá- 


got, majd 880-ban a ribemonti egyezményben egész Lotaringiát a keleti frank ki- 
rályság kapta meg. Ebben az időben kezdik a források a birodalom két részére a 
Francia occidentalis és a Francia orientalis elnevezést használni, 

II. Lajos császár 875-ben bekövetkezett halálával Lothar ága kihalt, s a császá- 
ri trónt a pápa támogatásával Kopasz Károly szerezte meg, aki azonban 877-ben 
távozott az élők sorából. Ezután a Karolingok keleti ága következett: a pápa 
III. (Vastag vagy Kövér) Károlyt, a keleti frank birodalom királyát fiává fogadta, 
s előbb Itália királyává, majd $81-ben császárrá koronázta. Őt 885-ben a nyuga- 
ti frank előkelők is királyukká választották, s így Nagy Károly birodalmának egy- 
sége még egyszer és utoljára helyreállt. I. Károly azonban teljesen alkalmatlan 
volt az uralkodásra, tehetetlennek bizonyult a normannok folyvást ismétlődő tá- 
madásaival szemben, ezért hamarosan lemondatták. A birodalom felbomlása 
végérvényesen befejeződött, felszínre tört a partikularizmus, a politikai hatalom 
egyre jobban felaprózódott, mindenütt helyi dinasztiák vetették meg a lábukat. 
Ezek a helyi uralkodócsaládok mind rokonságban álltak a Karolingokkal, s ezen 
a jogon igényt tartottak a császárságra, amely ekkor már nem volt egyéb puszta 
címnél. Közülük 891-ben Spoleto hercegének, Widónak sikerült elnyernie a csá- 
szári koronát, majd vele szemben a pápa Arnulf német királyt, Német Lajos uno- 
káját hívta meg Rómába. Arnulf (896-99) volt az utolsó császár, aki egyenes 
ágon a Karolingok leszármazottja volt. 911-ben kihalt a Karolingok német ága, 

a nyugati, francia ágban pedig már nem akadt épkézláb férfi, aki az uralkodásra 
alkalmas lett volna, 

A 9. század első kétharmadában a császári címért Itália és Burgundia Karoling- 
rokon dinasztiái, valamint frank származású itáliai őrgrófok vetélkednek. Előbb 
mindegyik eléri, hogy Paviában a lombardok vaskóronájával Itália királyává ko- 
ronázzák, majd, ha sikerül eljutnia Rómába, valamelyik készséges pápa a császá- 
ri koronát is a fejére teszi, A sort Dél-Burgundia (Provence) királya, Lajos nyi- 
totta meg, aki 901-ben lett császár, de négy év múlva legyőzte őt Berengár friauli 
őrgróf, az első itáliai , nemzeti" király, aki 915-ben elnyerte a császári címet, de 
tényleges hatalma Észak-Itáliára korlátozódott. Őt a Welf II. Rudolf, Felső-Bur- 
gundia királya ütötte ki a nyeregből, de neki csak az itáliai királyságig sikerült el- 
jutnia 922-ben. Ellene hívták Itáliába Vienne-i Hugót, Alsó-Burgundia urát, akit 
926-ban királlyá is koronáztak, de a császárságig nem jutott el, bár 20 évig tar- 
tani tudta magát Itáliában. Hugót II. Berengár, Ivrea őrgrófja űzte el, aki meg- 
hagyta Hugo fiának, Lotharnak a királyi címet, s csak annak halála után, 950- 
ben koronáztatta meg magát Paviában a vaskoronával, Lothar özvegye, Adelhaid 
I. Otto német királyhoz fordult segítségért, aki át is kelt az Alpokon, feleségül vet- 
te az ifjú özvegyet, s belenyúlt az itáliai darázsfészekbe. Ezzel új fejezet kezdődött 
Itália és a császárság történetében, 


V. A KORA KÖZÉPKOR KULTÚRÁJA 
1. Hanyatló kultúra 


A késő Római Birodalomban az 5. századra megvalósult a kereszténység és a gö- 
rög-római kultúra szintézise. Ezután a népvándorlás során kialakult új európai 
társadalmakat kellett bekapcsolni ennek a kultúrának a vérkeringésébe. Ezt a 
feladatot egyedül az egyház volt képes elvégezni, csak ő rendelkezett az ehhez 
szükséges írástudó emberekkel és intézményekkel. Az első évezred második felé- 
nek nagy történelmi munkája: a késő Római Birodalomban kialakult antik-ke- 
resztény kultúra elterjesztése az európai népek körében, és továbbadása a későb- 
bi korok számára. Ez óhatatlanul színvonalcsökkenéssel, a kultúra vulgarizálódá- 
sával járt együtt, hiszen a , barbárok" számára fogyasztható, befogadható formá- 
ban, leegyszerűsítve kellett azt megfogalmazni. Az ókor és középkor határmezs- 
gyéjén élő és dolgozó keresztény kulturális elit tagjai vállalták ezt a feladatot. 
Szent Ágoston, a retorika egykori professzora a milánói főiskolán, püspökként 
vulgáris latin nyelven szólt észak-afrikai bíveihez, noha birtokában volt a legtö- 
kéletesebb klasszikus irodalmi nyelvnek. Inkább vállalom a rétorok megrovását 
— mondotta -, de fontosabb számomra az, hogy híveim megértsék Isten igéjét. 
Cacsarius (T 543), a dél-galliai Arelatum (Arles) érseke hasonlóan nyilatkozik: 

,Az Úr nyája egyszerű nyelven kapja az égi táplálékot. A művelteknek le kell 
ereszkedniük az egyszerűekbez, mert ők megértik azokat, de fordítva nem." 

A keresztény hit és az ókori kultúra egybeötvözése és kibékítése nem volt prob- 
lémamentes, hiszen az antik alkotások egy része a kereszténységgel szöges ellen- 
tétben álló vallási és erkölcsi szemléletet sugárzott. Az első keresztény írók ebből 
eredő belső konfliktusát jól mutatja az egyik jeles latin egyházatya, Szent Jeromos 
vallomása: , Mikor elhatároztam, hogy a mennyország kedvéért elhagyom háza- 
mat, szüleimet, nővéremet és atyafiságomat, és jámbor életet élni Jeruzsálembe 
költözöm, még mindig nem tudtam rászánni magam, bogy elhagyjam könyvtára- 
mat is, melyet Rómában annyi fáradsággal gyűjtöttem össze. És böjtöltem, én 
szerencsétlen, de átböjtölt napomat Cicero olvasásával fejeztem be; olyannyira 
behálózott engem amaz ősrégi kígyó." 

Végül is a középkori gondolkodást nagymértékben meghatározó egyházatya, 
Szent Ágoston volt az, aki a következő századok számára irányt mutatóan meg- 
határozta az antik tudomány és irodalom helyét a keresztény kultúrában: min- 
dezek hasznosak és szükségesek, amennyiben elősegítik a Szentírás tanulmányo- 
zását és megértését. , Ha az úgynevezett filozófusok olyat állítanak, ami igaz és 
egyezik a mi bitünkkel, mint főképpen Platón bívei, azt nemcsak nem kell irtó- 
zattal nézni, hanem el kell tőlük venni és a magunk hasznára fordítani. T...] 
A pogány tudományokban nem csupán megtévesztő és babonás mesék vannak, 
melyeket mindegyikünk, aki Krisztus nevében kivonult a pogányok társaságá- 
ból, utálni és kerülni tartozik, hanem megtaláltatnak náluk az igazság szolgála- 
tára alkalmas szabad tudományok is, úgyszintén egyes nagyon üdvös erkölcsi 
szabályok. Ez az ő aranyuk és ezüstjük. [...] Mikor a keresztény ember megvá- 
lik boldogtalan társaságuktól, ezt az aranyat és ezüstöt el kell tőlük sajátítania, 
bogy az evangélium birdetésében kellő basznát lássa." Ezzel legalább az antik 
tudomány és irodalom egy része létjogosultságot nyert a kialakuló középkori ke- 
resztény műveltségben. 

A 6. században véget ért az antik latin kultúrának az az utóvirágzása, amely 
Rómában és a felbomló birodalom egyes provinciáiban kibontakozott, s amely 
még a barbár gót királyok udvarában is kivirult. A 7. század elején a patrisztika 
kora is lezárult. Nagy Szent Gergely pápa már tudatosan szembefordult a klasszi- 
kus latin kultúrával, s a barbárokhoz szólt. Ettől kezdve a 11. századig nem volt 
önálló teológiai kutatás Nyugaton. A Szentírást és az egyházatyák írásait kivona- 
tolták, kommentálták, sőt idővel már nem is az eredeti művekhez nyúltak, hanem 
egy-egy korábbi kommentátort magyarázgattak. A teológiai, filozófiai és bármi- 
lyen tudományos állítások bizonyításának uralkodó módszerévé a tekintélyekre 
való hivatkozás vált. Kivonatokat, idézetgyűjteményeket készíteni, kommentáro- 
kat kommentálni, , glossarum glossas glossare?" — ebből állt a tudományos tevé- 
kenység. Tiszteletreméltó kivételek azért természetesen akadtak, mint például 
Johannes Scotus Eriugena (7 877), a párizsi palotaiskola tanára, aki görögből is 
fordított — egyebek között Pszeudo-Dionüsziosz Areopagita műveit, amelyek ké- 

sőbb jelentős hatást gyakoroltak a nyugati gondolkodásra -, s a Szent Ágoston és 
a skolasztika kezdetei közti csaknem hét évszázad legeredetibb nyugati filozófu- 
sa és teológusa volt. Auctoritas (tekintély) és ratio (értelem) vitájában ő az utób- 
bi mellett foglal állást, és a hittételek magyarázatánál az észt, az értelmes érvelést 
(vera ratio) a tekintély fölé emelte. Amint neve is mutatja, az ír föld szülötte volt, 
s onnan hozta magával a görög nyelv és a görög atyák ismeretét. j 
A 6. században elsősorban a frank birodalomban figyelhető meg az írásbeli 
kultúra gyors hanyatlása. A zsinati akták a papság írástudatlanságáról panasz- 
kodnak, s arról, hogy a vadászat jobban érdekli őket, mint a könyvek. A hanyat- 
lás még az elit szintjén is megfigyelhető: elegendő egybevetni a század végén író 
Gergely tours-i püspök latinságát a század elején élt Avitus vienne-i püspökével. 
A 7. században már nemigen akadt senki a Frankok Birodalmában, aki egy hibát- 
lan latin mondatot le tudott volna írni. A hét szabad művészetet sem ismerték 
Galliában. A klasszikus latin, sőt görög nyelv ismerete, az antik kultúra őrzése és 
ápolása a 6. századtól a kereszténység nyugati végeire szorult, az ír kolostorok- 
ba, majd a 7. századtól az angolszász bencés monostorokba, Angol földön olyan 
tudósok dolgoztak ekkoriban, mint Beda Venerabilis (t 735) vagy a yorki iskola 
mestere, Alkuin (f 804), akit Nagy Károly az udvarába hívott. Történeti, teoló- 
giai és filozófiai műveik mellett mindketten fontosnak tartották, hogy tanköny- 
veket írjanak a hét szabad művészet tárgyai számára, Az ír és az angolszász szer- 
zetesek hozták az antik írókat és az artest a kontinensre, s az általuk alapított ko- 
lostorok lettek a studium és az eruditio tűzhelyei. 
A másik terület, ahol még éltek a római műveltség elemei, Itália volt. Itt nem- 
csak Rómára, a pápai udvarra kell gondolnunk, hanem a paviai udvarban műkö- 
dő iskolára is, amelynek Nagy Károly másik munkatársa, Paulus Diaconus ,tö- 
kéletes klasszikus műveltségét, teljesen asszimilált antik ismereteit, biztos latin 
nyelvi készségét" köszönhette. Az itáliai városokban egy szűk világi értelmiségi 
réteg őrizte és gyakorolta a római jogi írásbeliséget (notariusok, tabelliók). 
A frank királyi udvarokban is folyt ilyen jogi-gyakorlati írásbeli adminisztrációs 
tevékenység, de az ún. formuláskönyvek használatának elterjedtsége mutatja, 
hogy a hivatalos dokumentumok írói nem tudták azokat önállóan megszerkesz- 
teni, ezért folyamodtak kész mintákhoz, amelyekbe csak a neveket kellett beírni. 
A latin írásbeliség legfőbb őrzője a 6. századtól az egyház, amelynek szüksége 
volt írástudó klerikusokra. A vallási műveltség fontos központjai — a püspökök 
familiái mellett - az egyre szaporodó kolostorok. Szent Benedek regulája szerint 
egy szerzetesnek naponta négy órát, tehát évente kb. 1500 órát kell olvasással 
foglalatoskodnia. Az ehhez szükséges könyveket meg kellett termelni, ezért min- 
den kolostorban előbb-utóbb helyet kapott a scriptorium, ahol a könyveket má- 
solták, s kialakult a könyvtár. A szerzetesek által másolt és olvasott könyvek szin- 
te kivétel nélkül vallási tárgyúak, hiszen a szerzetes kötelessége a lectio divina, 
azaz a Szentírásnak és az egyházatyák műveinek, de főleg példaképeik, a szentek 
életének, legendáinak olvasása. A bencés kolostorok nem követték Cassiodorus 

Vivariumának példáját, nem tartották feladatuknak az antik kultúra kincseinek 
őrzését és ápolását. A hét szabad művészet oktatása és tanulmányozása sem sze- 
repelt napirendjükben, bár latinul olvasni és írni minden szerzetesnek meg kellett 
tanulnia. A bencés kolostorok a Karoling-reform nyomán váltak a keresztény tu- 
dományosság igazi központjaivá. 


2. A Karoling-reneszánsz 


Nagy Károly felismerte, hogy a keresztény birodalomnak megfelelő írásbeli kul- 
túrára és művelt értelmiségre is szüksége van. Ő volt az első a nyugat-európai 
uralkodók között, aki nemcsak őszintén érdeklődött a tudomány, a művészetek 
és az irodalom iránt, hanem önálló kulturális programmal rendelkezett. E prog- 
ram megvalósításához saját birodalmában nem talált megfelelő embereket, ezért 
legfontosabb munkatársait Írországból, Angliából, Itáliából és Hispániából hívta 
udvarába. Itáliából érkezett Aguileiai Paulinus és Petrus Pisanus, akik a latin 
nyelv és irodalom szakértői voltak, valamint Paulus Diaconus (7 799), a langob- 
ard származású, kiváló történetíró. Angliából hívta legközelebbi munkatársát, 
Alkuint. Az írek közül Clemens Scotus és Dungal érdemel említést. Hispánia szü- 
lötte volt a vizigót Theodulf (ft 821), aki jó teológus és jeles költő volt, s Károly 
Orléans püspökévé nevezte ki. Károly öt ízben járt Rómában, s onnan mindig vitt 
haza szakembereket — a grammatica és a computus mestereit, valamint énekese- 
ket — és könyveket. A pápa már Kis Pippinnek küldött ókori könyveket Rómá- 
ból, latin szerzők mellett görögöket is, többek között az Ál-Dionüsziosz 
Areopagita írásait. Ez utóbbiakkal a frank udvarban nem tudtak mit kezdeni, 
mert Nyugaton akkor már szállóigévé vált a mondás: , görögül van, nem olvas- 
suk" (graeca sunt, non leguntur). A következő században II. Mihály császár ismét 
elküldte Pszeudo-Dionüsziosz műveit Jámbor Lajosnak, majd néhány év múlva 
megérkezett Írországból Scotus Eriugena, és lefordította őket latinra, Az európai 
kultúrtörténet szimbolikus, nagy pillanata ez! A kereszténység keleti végeiről, Bi- 
záncból érkezett görög kézirat a frank királyi udvarban találkozik a nyugati vé- 
gekről jött tudóssal, aki megérti, lefordítja, hogy a Szajna mentén megterméke- 
nyítse a nyugati barbárok kultúráját. 

Nagy Károly elsődleges célja a klérus műveltségének fejlesztése, hogy megfelel- 
hessen az Imperium Cbristianum igényeinek. A tudomány műveléséről a püspö- 
kökhöz és a szerzetesekhez intézett híres levelében (Epistola de litteris colendis) a 
papoktól és szerzetesektől azt kívánja, hogy a regula betartása és a vallás dolgai- 
val való törődés mellett a tudományokkal is foglalkozzanak, tanuljanak és tanít- 
sanak, s ne csak azzal nyerjék el Isten tetszését, hogy ,belyesen élnek" (recte 
vivendo), hanem azzal is, hogy , belyesen szólnak" (recte loguendo), azaz , belül 
jámborak, kifelé tanultak" ( ,interius devoti et exterius docti") legyenek. A tudo- 
mányok tanulmányozása (litterarum studia) azért fontos, hogy könnyebben be- 

hatoljanak a Szentírás titkaiba, s azt jobban megérthessék, Capitularéiban, ren- 
deleteiben állandóan visszatér a műveltség, az oktatás kérdéseire, pontosan sza- 
bályozza, hogy a papok mit tanuljanak, Ám nemcsak a klérus műveltségét kíván: 
ta magasabbra emelni, hanem a világiak oktatását is fontosnak tartotta. 802-ben 
elrendelte, hogy , mindenki küldje fiát a betűk megtanulására". A papok a tanítá- 
sért ne követeljenek és ne fogadjanak el semmit, kivéve azt, amít a szülők önként 
felajánlanak — egészítette ki a királyi rendelkezést Theodulf püspök. Ugyancsak 
kötelességévé tette a plébánosoknak, hogy mindenkit — a nőket és a gyermekeket 
is - tanítsanak meg a Miatyánk és a Hiszekegy elmondására, A kolostoroknak 
meghagyta, hogy ne csak saját újoncaikat tanítsák, hanem tartsanak külső isko- 
lát is, a kívülről bejáró növendékek számára. Aachenben palotaiskolát létesített, 
ahol a birodalom jövendő politikai és adminisztratív elitjét nevelték, nemcsak kle- 
rikusokat, hanem világiakat is. 

Nagy Károly hozta létre azt az iskolarendszert, amely a következő századokban 
az egész nyugati kereszténység területén elterjedt s az európai iskolázás alapja 
lett: a plébániai, püspöki és kolostori iskolák hálózatát. Azt is előírta, hogy ezek- 
ben az iskolákban mit tanuljanak: elsősorban a trivium tárgyait, ezenkívül a com- 
putust, azaz a számolást, és a musicát, azaz a zenét. Ezeket ő maga is tanulmá- 
nyozta, Fontosnak tartotta, hogy a klerikusok hibátlan latinsággal fejezzék ki ma- 
gukat, s tudjanak okleveleket és leveleket írni. Az oktatáshoz nem voltak megfe- 
lelő tankönyvek, mert a hét szabad művészet Galliában feledésbe merült. Ezért 
Károly angol és itáliai munkatársait bízta meg a szükséges tankönyvek megírásá- 
val. Alkuin például írt grammatikát, retorikát és dialektikát, vagyis a trivium tan- 
könyveit, mindegyiket párbeszédes formában. Alkuin a tours-i kolostorban létre- 
hozta a birodalom egyik mintaiskoláját, s munkásságával méltán érdemelte ki a 
, Frankhon tanítója" (praeceptor Franciage) címet. A tours-i iskolában tanult 
Hrabanus Maurus (t 856), aki viszont a fuldai kolostor apátjaként , Németor- 
szág első tanítója" (primus praeceptor Germanige) lett. Az Alkuin által Tours- 
ban kidolgozott tananyag mintául szolgált a birodalom többi iskolája számára. 

A hét szabad művészet (septem artes liberales) eredeti késő ókori tananyagát az 
új kor és az új társadalom igényeinek megfelelően némiképp átalakították: a fő- 
helyet a grammatica foglalta el, amely nemcsak a nyelvtani szabályok elsajátítá- 
sát és begyakorlását jelentette, hanem az antik auctorok olvasását és értelmezését 
is. Nemcsak puszta nyelvtani értelmezésről volt szó, hanem a szó és jelentés vi- 
szonyának, a jelentéstartalomnak a feltárásáról. Az olvasott szöveget a tanulók- 
nak saját szavaikkal is vissza kellett adniuk, természetesen latinul, Ez rendszerint 
verses formában történt, s a verselés, a versfaragás hozzátartozott a diákok min- 
dennapjaihoz. A retorica sem a helyesen szólás tudománya volt csak, mint az 
ókorban, hanem elsősorban a levélírás mesterségének (ars epistolandi) elsajátítá- 
sa. Levél alatt itt nem csak magánlevelezést kell érteni, hanem elsősorban okleve- 
let, azaz hivatalos iratot, ennek szerkesztését kellett elsajátítania a jövendő értel- 
miségnek. E tárgy keretében tanulták meg a növendékek különböző témáknak 

kerek, jól szerkesztett elbeszélés (xarratio) formájában való előadását. Az oktatás 
fő formája tehát a dictamen, vagyis a fogalmazás. A legmegfelelőbb témakört er- 
re a historia — ,a megtörtént és emlékezetre méltó dolgok előadása? - szolgáltat- 
ta. A dialectica keretében a formális logikával ismerkedtek a tanulók, s elsajátí- 
tották a meghatározás, a pontos fogalomalkotás szabályait és készségét, 
A guadrivium tárgyai közül főleg a musicára fordítottak sok időt, elsősorban 
gyakorlati oktatás keretében, hiszen az ének fontos szerepet töltött be a liturgiá- 
ban. Az astronomia az egyházi év változó ünnepei (pl. a húsvét) idejének pontos 
kiszámítására képesített. Részben ezt a célt szolgálta az aritmetica vagy compu- 
tus is, amelynek tárgya a számtani alapműveletek elsajátítása, az ars computato- 
ria volt. A tanuló az első két évet bizonyos alapismeretek elsajátításával töltötte: 
megtanult olvasni, írni, megismerkedett a zsoltárok szövegeivel és dallamaival, 
valamint néhány egyszerűbb himnikus melódiával. Ezután következett az artes 
tanulása, amelyre átlagosan 5-6 évet szántak, a legtöbb időt természetesen a 
grammatikára, 

Ebben a tananyagban a klasszikus latin irodalom elsősorban nyelvtani és reto- 
rikai mintákat, stíluspéldákat szolgáltatott. A Karoling-reform csak azt vette át 
az antik örökségből, amire a klerikus kultúrának szüksége volt. A római írók 
közül főleg Cicerót, Pliniust, Vergiliust, Ovidiust, Lucretiust és a történetírókat 
olvasták. Az iskolákban folyó oktatáshoz, az egyházban a liturgiához, a kolosto- 
rokban a lectio dívinához jó, hibátlan szövegekre volt szükség. A korábbi száza- 
dokban, amikor latinul gyengén és hibásan tudó szerzetesek másolták a kódexe- 
ket, a szövegekbe sok hiba csúszott. Nagy Károly ezért munkatársaival helyreál- 
líttatta a Szentírás, az egyházatyák és az oktatásban használt ókori írók szövegeit. 
A javított, megtisztított szövegeket gondosan lemásolták, majd további másolás- 
ra elküldték a birodalom kolostoraiba. A régi szövegek helyreállításának kultúr- 
történeti szempontból szinte felmérhetetlen fontosságú munkája elsősorban a 
tours-i kolostorban folyt, Alkuin irányítása alatt. 

A középkori Európa egységes latin tudományos és irodalmi nyelvét — amely a 
klasszikus latinnál egyszerűbb, de nyelvtanilag helyes és világos kifejezőeszköz 
volt — szintén Nagy Károly munkatársai alakították ki. Ugyancsak nekik köszön- 
hető az az új, jól olvasható, szabályos könyvírás, a Karoling minuscula, amelyet 
lényegében ma is használunk, s amely felváltotta az addig használt nagybetűs 
írást (maiuscula). Hogy megérthessük, mit is jelentett a Karoling-reneszánsz a kö- 
zépkori latinság számára, elég összehasonlítani Nagy Károly életrajzírójának, 
Einhardnak hibátlan, választékos és ókori mintáihoz (elsősorban Suetoniushoz) 
méltó latinságát a korábbi krónikákéval, vagy akár Tours-i Gergelyével. Ebben a 
kialakuló klerikus műveltségben már komoly helyet kapnak az egyházatyák mel- 
lett az ókori írók munkái is, hiszen a grammatikaoktatás keretében a diákok a la- 
tin nyelvet az ókori auctorok olvasásán keresztül sajátítják el. Most már a szer- 
zetesnek sincs olyan lelkiismeret-furdalása, ha ókori szöveget olvas, mint 2-300 
évvel korábban, bár némi formális mentegetőzés még mindig illendő, Theodulf 

orléans-i püspök, Károly egyik közeli munkatársa mentegeti imigyen magát, 
amiért , frivol" pogány dolgokkal (frivola) foglalkozik: , Sokszor olvassuk po- 
gány bölcsek írásait, akik bizonyos dolgokban igazán elsőrangúak. Írásaikban — 
bár sokbelyt, bizony, ördögiek — mégis hamis héj alatt számos igazság lappang." 

Kulturális reformprogramjának gyakorlati végrehajtását Károly két intézmény- 
re, az episcopiumra és a mongsteriumra, azaz a püspökségekre és a kolostorokra 
bízta. Ebből a szempontból igen fontos volt az, ami e két intézményben a Karo- 
ling-korban történt: a püspökök körül a kanonokok testületének, a káptalannak 
a kialakulása, a kolostorokban pedig a szerzetesség — amely eredetében laikus in- 
tézmény volt - és a papság összekapcsolása s a bencés regula kötelezővé tétele az 
egész birodalomban. Ettől kezdve a szerzetesek is clericusok lettek, az egyházi 
rend tagjai. Így jött létre az a clericus-litteratus réteg, amely a középkori Európá- 
ban az értelmiségi funkciókat évszázadokon át betöltötte. A litteratus azonos ér- 
telművé vált a clericusszal. Persze, a gyakorlatban nem minden clericus volt lit- 
teratus, de fordítva évszázadokon keresztül igaz volt a tétel: litteratus - clericus 
(egyedüli kivétel Itália, ahol világi értelmiségiek is akadtak). A litteratust a ma- 
gyar később a , deák" szóval adta vissza. Pápai Páriz Ferenc szótára (1708) sze- 
rint a litteratus , tudós, jó deák", a litterae jelentése pedig mind az egész deáki 
tudomány? . A litteratus az, aki a literarum studiummal foglalkozik, teszi ezt akár 
egy 8. századi kolostorban, akár a 13. századi párizsi egyetemen. Litteratusszá 
azáltal lett egy clericus, hogy jól megtanult latinul és elsajátította a septem artes 
kiberalest. Ahogy a clericus és a litteratus szinte szinonimákká lettek, úgy vált a 
laicus az írástudatlan, tanulatlan ember szinonimájává. Egy középkori szótár, 
amely a laicus szót a laos, lapis - kő jelentésű szóval hozza összefüggésbe, ezt a 
meghatározást adja: , laicus, i.e. lapideus, guia durus est et extraneus a scientia 
litterarum", azaz ,idegen a tudományoktól". A laicus ekkor azonos értelmű az 
idiota szóval, amely tudatlant, írástudatlant jelentett. 

Az új klerikus értelmiség kialakulása valószínűleg nem ment olyan gyorsan, 
ahogy Károly szerette volna, mert egyszer állítólag így kiáltott fel: , O, bárcsak 
egy tucatnyi olyan tudós papom volna, mint Jeromos és Ágoston" (akik a ked- 
venc szerzői voltak). Alkuin erre így intette türelemre: ,, Még az ég és a föld terem- 
tőjének magának sincs kettőnél több ebből a fajtából, te pedig mindjárt egy tuca- 
tot akarsz?" Pedig Nagy Károlyt a nyugati kereszténység szellemi elitje vette kö- 
rül az aacheni palotában. Itt ült össze időnként az , academia", amelyen ókori 
írókat olvastak fel, vitatkoztak, ahol mindenki számára kötelező volt a versírás, 
s mindenki kiváló ókori férfiak nevét viselte: Alkuin Fiaccus volt (Horatius), 
Theodulf püspök, a jeles költő: Pindarosz; Angilbert a másik költő: Homérosz. 
Károlynak természetesen az Augustus név járt, de ő jobban szerette, ha Dávidnak 
szólították e körben, ahová egyébként az udvar hölgytagjai is bebocsátást nyer- 
tek. Az aacheni udvaron kívül, a birodalom egyházi központjaiban és főleg híres 
kolostoraiban is sok jeles tudóssal találkozunk a 9. században: a sváb Reiche- 
nauban Walafrid Strabo (t 849), Fuldában Hrabanus Maurus, aki később main- 

zi érsek lett, Ferrieresben Servatus Lupus (t 862), Szent Gallenban a két Notker. 
A püspökök között is akadtak híres tudósok és írók, mint például ITonas orléans- 
i püspök vagy Hincmar reimsi érsek. 

Nemcsak az olvasmányokban éledt újjá a klasszikus ókor, hanem a művészet- 
ben is. Az aacheni palota és a kápolna építéséhez Károly antik márványoszlopo- 
kat és egyéb mozdítható építészeti elemeket hozatott Ravennából. Méltán beszél 
hát a kultúrtörténet Nagy Károly környezetében Karoling-reneszánszról. Az aa- 
cheni palotakápolna építői a 6. századi ravennai San Vitale-templomot vették 
mintául, s ez a tény is arra figyelmeztet, hogy ez a reneszánsz nem annyira a po- 
gány ókort, mint inkább a keresztény késő ókort tekintette követendő mintának, 
A császári építkezések és a közmunkák felügyelője az életrajzíró Einhard volt, aki 
lelkesen olvasta Vitruvius munkáit, hogy feladatának megfelelhessen. Einhard 
egyébként kiváló ötvös is volt, 

A Karoling-reneszánsz jelentőségét a következőkben foglalhatjuk össze: kidolgoz- 
ta, megállapította a középkori európai műveltséganyag-tartalmát, s abban megha- 
tározta az ókori örökség helyét. Ez alapvetően keresztény műveltséganyag volt, az 
ókori kultúra hagyatékából csak az került bele, amit a keresztény világképpel és 
morállal összeegyeztethetőnek tartottak. Létrehozta a középkori nyugati keresz- 
ténység értelmiségét (/itterati), s azáltal, hogy a tudományos, irodalmi tevékenysé- 
get (litterarum studia), a litteratus hivatást összekapcsolta a társadalom egyik ki- 
váltságos rétegével, a clericusok rendjével, szilárd anyagi alapot, társadalmi tekin- 

műveltség ápolására és továbbadására szolgáló intézményes infrastruktúrát: a tudo- 
mányos műhellyé emelt kolostorok, az iskolát fenntartó káptalanok hálózatát. 

Nagy Károly után mintegy két évszázadon át a kolostorok lettek az európai 
kultúra legfontosabb központjai, műhelyei. Ezen az sem változtatott, hogy Ká- 
roly halála után a 817. évi Capitulare monasticum megszüntette a kolostorok 
külső iskoláját, s csak saját újoncaik (oblati) oktatását tette feladatukká. Az eu- 
rópai kultúra történetében a §. és a 11. század között kiemelkedő szerepet játszó 
kolostorok zöme a Rajna és a Loire közötti területen helyezkedett el: Tours, Or- 
léans, Fleury, Luxeuil, Ferrieres, Saint-Denis, Saint-Bertin, Saint-Riguier, Corbie, 
Prüm, Gorze; ezekhez járultak a német kolostorok: délen Reichenau, Szent 
Gallen, Hirsau, északabbra Fulda, Lorsch, Regensburg, Corvey, Hersfeld, Gan- 
dersheim; Itáliában Bobbio, Farfa, Cividale. Ezek a kolostorok egyúttal művésze- 
ti központok is voltak. Kódexeiket gazdagon illusztrálták, a scriptoriumban a 
másoló barátok (scriptores) mellett festők (miniatores), iniciáléfestők (rubrica- 
tores), kalligráfusok (antiguarii) is dolgoztak egy-egy kódexen. A szerzetesek épí- 
tészettel, szobrászattal és festészettel is foglalkoztak, s igen fejlett volt körükben 
az ipar- és ötvösművészet, hiszen a bencés devotio a templomot és az istentiszte- 
letet minél gazdagabbá, ragyogóbbá kívánta tenni. 

Ha ezekben a kolostorokban nem is nagyon születtek eredeti, a tudományos 
gondolkodást új utakra vezető alkotások, a tudásanyag összegyűjtésével, rendsze- 

rezésével és továbbadásával, híres iskolák kialakításával és egy számottevő fitter- 
atus értelmiségi réteg kinevelésével előkészítették és megalapozták a középkori 
európai kultúra nagy kivirágzását a 12-13. században. A skolasztika , katedráli- 
sa" csak az általuk lerakott szilárd alapokon épülhetett fel. 

A. Karoling-reneszánsz nem ért véget Nagy Károly halálával. A párizsi palota- 
iskola még unokája, Kopasz Károly idején is működött. A birodalom keleti felé- 
ben, Németországban a 10. században figyelhető meg egy kulturális fellendülés, 
amelyet a kultúrtörténet Ottó-reneszánsznak nevez. Ebben már a Bizánccal, sőt a 
hispániai mórokkal létrejött kulturális kapcsolatok is szerepet játszottak. II. Ot- 
tó felesége bizánci hercegnő volt, akinek kíséretében görög tudósok jöttek a né- 
met udvarba. I. Ottó még latinul sem tudott, unokája, III. Ottó már görögül is be- 
szélt. Ennek a német irodalmi fellendülésnek érdekes alakja egy nőíró, 
Hrotswitha, aki a gandersheimi kolostorban verses legendákat, majd Terentiust 
utánzó drámákat írt. A császár ugyan nem tudott latinul, de az unokahúga által 
vezetett klastromban nevelkedő előkelő lánykák üres óráikban szívesen olvasták 
Terentius vígjátékait, s az apáca-írónő ezeket akarta helyettesíteni keresztény 
szellemű művekkel. Versben elmesélte I. Ottó császár tetteit is (Gesta Oddonis). 

A kora középkori kultúrát egy nagy tudósegyéniség zárja le az ezredfordulón: 
Aurillaci vagy Reimsi Gerbert (945 k—1003), aki II. Szilveszter néven 999-ben 
pápa lett. Ő korának legnagyobb természettudósa volt, aki a reimsi székesegy- 
házi iskolában a retorica és a dialectica mellett a guadrivium tárgyait tanította. 
A maga korában páratlan természettudományos és matematikai ismereteit Ka- 
talóniában szerezte, ahol fiatalkorában néhány évig mozarab szerzetesektől ta- 
nult, akik megismertették az arab tudomány eredményeivel, Itáliai útjai során 
megismerkedett II. Ottó császárral, s ő lett III. Ottó nevelője és legbizalmasabb 
tanácsadója. A hit és a tudomány szoros kapcsolata mellett foglalt állást, s csá- 
szári tanítványa kérésére kis könyvet írt Az értelem használatáról (De rationali 
et ratione uti). Levelezése az első ezredforduló történetének legfontosabb forrá- 
sa. Gerbert tanítványa volt a kor másik híres tudósa, Fulbert chartres-i püspök 
(1028), aki az ottani iskola nagy hírét megalapozta, s aki szintén a profán tu- 
dományok és a Szentírással foglalkozó stúdiumok közti harmóniát hirdette. 
Mesteréhez hasonlóan neki is volt magyar kapcsolata: az első pécsi püspöknek, 
Bonipertusnak elküldte Priscianus latin nyelvtanát, nyilván a pécsi püspöki is- 
kolában folyó grammatikaoktatás számára. 


3. A kora középkor irodalma 


A kora középkori latin irodalom legnépszerűbb műfaja — a teológiai munkák mel- 
lett — kétségkívül a történetírás volt. Természetesen nem az ókori vagy a modern 
értelemben vett történetírásról van szó, mert e munkák szerzőinek legtöbbje a sa- 
ját korának eseményeit mondja el. Az annalesek (évkönyvek) évek szerint számol- 


A KORA KÖZÉPKOR IRODALMA - 149 


nak be a történtekről. A krónika már némi irodalmi köntösbe öltözteti az esemé- 
nyeket. A gesta viszont elsősorban a múltat akarja életre kelteni, s itt a szerkesz- 
tésben és az előadásban már jobban érvényesül az író személyisége, alkotói sza- 
badsága. A korban érthetően az események puszta kronologikus előadása domi- 
nál, de azért akad néhány szerző, akinek műve nem méltatlan ókori mintaképei- 
hez. Ilyen a korszak elején Cassiodorus, akinek a gótokról írt történeti munkáját 
csak Iordanes kivonatos átdolgozásából ismerjük. Hasonló szintet majd csak 200 
év múlva, a 8. században az angol szerzetes, Beda Venerabilis és a langobardok 
történetének feldolgozója, Paulus Diaconus fog elérni. Közben Gergely tours-i 
püspök monumentális munkája, bár a Historia címet viseli, nem egyéb, mint a 6. 
századi frank történelem véres krónikája. Saját korának, a 9. század első felének 
történetéről számol be Nagy Károly unokája, Nithard, kitűnő latinsággal, igazi 
történetírói igénnyel. A német történetírás első kiemelkedő személyisége 
Widukind, a corvey-i kolostor szerzetese, aki a szászok 10. századi , viselt dolgai- 
ról" (res gestae) számol be. Gestája az antik történetírók ismeretéről tanúskodik. 
Fokozottabb mértékben elmondhatjuk ugyanezt a clunyi kolostor szerzeteséről, 
Rodulfus Glaberről (t 1048), aki az első ezredforduló történetét írta meg. 

A középkori életrajzírás egyik legkimagaslóbb, sokáig utol nem ért alkotása 
Nagy Károly élete (Vita Caroli Magni) Einhard tollából. A 9. század végén a 
Sankt Gallen-i kolostor egyik szerzetese, a Dadogó Notker (Balbulus) népszerű 
formában, anekdotákkal gazdagon teletűzdelve írta meg a császár életét. A kö- 


. zépkori életrajz igazi műfaja azonban a szentek élete: a vita, illetve a legenda. Pro- 


totípusát Nagy Szent Gergely alkotta meg, s ő már félreérthetetlenül jelzi, hogy 
nem hiteles életrajzot, hanem épületes lelki olvasmányt akar nyújtani jámbor 
szerzetesek számára. A Karoling-kor jellegzetes terméke a , királytükör" (specu- 
lum regis), amely az ideális keresztény uralkodó képét rajzolja meg. A kor jeles 
személyiségei írtak ilyeneket: Aguileiai Paulinus, Ionas orléans-i püspök, 
Hincmar reimsi érsek és Sedulius Scottus, hogy a legkiemelkedőbbeket említsük 
a sorból, amelybe beletartozik Szent István Intelmeinek (Libellus de institutione 
morum) szerzője is. 

Irodalomtörténeti szempontból az első évezred utolsó két századának talán 
legfontosabb eredménye a középkori latin nyelvű költészet megszületése, illetve 
inkább újjászületése és átalakulása. A késő ókor, az 5-6. század a keresztény la- 
tin költészet nagy felvirágzásának tanúja (Prudentius, Sidonius Appolinaris, 
Elpidius Rusticus, Venantius Fortunatus). Ezután a múzsák - úgy tűnik - más 
tájakra távoztak. A 9-10 században visszatértek és otthonra leltek a kolostorok- 
ban, püspöki palotákban, sőt a császári udvarban is. Ekkoriban mindenki — aki 
írni tud — versel, és mindent megverselnek. Az artes tanulásában nagy szerepet 
játszik a vers, a tankönyvek nagy része is verses formában készül. Walafrid 
Strabo Reichenauban versbe szedi a botanikát (De cultura hortorum), Szent 
Gallenben Ekkehard eposzt ír a germán hősről, Walthariusról. Hrabanus 
Maurus nemcsak tudós és teológus, hanem a kor legjelesebb himnuszköltője is. 

S talán ez a legfontosabb új fejlemény: a líra, a vallásos himnuszköltészet újjá- 
születése, új formáinak kialakulása. Az antik időmértékes verselés helyébe ez a 
korszak alakítja ki az európai költészet versformáját: a hangsúlyos, rímes, kö- 
tött szótagszámú költeményt. 

Babits Mihály, aki maga is mintegy 50 középkori himnuszt fordított magyarra, 
így ír az új költészet megszületéséről és irodalomtörténeti jelentőségéről: A 4-6. 
századi , virágkor után többszázados hanyatlás jött a himnuszköltésben, küzdés 
és bebegés. Mégis zengettek a naiv énekek templomokban, klastromokban [...] A 
népek térítői és tanítói, pápák és királyok, mainzi érsek, cluny apát és szentgalle- 
ni szerzetes, mind egyúttal énekszerzők voltak, ba nem költői bivatásból, pászto- 
ri ihletből. [...] Szerény együgyű bangok; de az irodalomtörténet búvárlója szá- 
mára rendkívüli tanulságokat rejtenek. A kutató nyomon kísérheti itt egy fejlett, 
gazdag és színes formavilág lassú fölbomlását, s a romláson át egy jövendő ragyo- 
gás ígéretes föl-fölcsillanását. A jámbor költők már nem voltak művelt rómaiak. 
Még a nyelvet sem kezelték teljes biztonsággal; s bizonnyal nem csupán az egy- 
szerűség bájáért kerülték a művészibb szerkezeteket. Annál kevésbé hatoltak be a 
klasszikus prozódia finom titkaiba. A szótagok hosszúságát és rövidségét nem jól 
érezte meg barbár fülük; lelkükben egy másik, vadabb zene zenélt, a saját durva 
nyelvük, a gyermekkorukban hallott törzsi énekek zenéje. Időmértékes soraikon 
átüt egy másik ritmus, mely tapogatódzva valami barbár anyanyelv bangsúlyába 
kapaszkodik. [...) A liturgikus ének követelményei is közrehatottak. Az egybázi 
szertartás voltaképpen dráma és párbeszéd oly értelemben, bogy felváltva ének- 
lik: pap és nép, karok és félkarok (antifóna és responsorium). Ez a váltogató 
éneklésmód magával hozza a strófaszerkezetet. A misébe illesztett seguentiák ré- 
gibb típusa, melyet Notker szentgalleni szerzetes alkotott meg, a görög karéne- 
kekre emlékeztet. A fül az egymásnak felelgető strófák zenei egyformaságát kö- 
vetelte, és a jámbor, dadogó, tanácstalan költők teljes buzgalommal igyekeztek 
legalább szótagszámban egyenlőre mérni megfelelő soraikat." És mindehhez já- 
rult , a versnek naiv s kissé talán barbár ékszere: a rím! [...] A rím új ékessége 
nem a régi latin formákhoz kapcsolódott. A rím egészen új verselést fejlesztett ki, 
mely bizonyára nem képzelhető el a nemzeti nyelvek hangsúlyos verslejtésének 
hatása nélkül. I...1 Mind, akik ma verselünk, e naiv újlatin költők adósai va- 
gyunk, legősibb formáinkkal, legmindennapibb eszközeinkkel. A versforma 
kialakulása szoros összefüggésben van a lírai tartalom gazdagodásával. A modern 
verselés kifejlődése egybeesik a középkor lelki életének mélyebb bonyolódásával 
és színeződésével. f...1 Csakugyan a lírának oly gazdagságáról van itt szó, mely 
nélkül a mi modern költészetünk el sem képzelhető. Tudva vagy tudatlanul, 
mindannyian e jámbor középkori bimnuszköltők örökösei vagyunk; formában, 
színben, érzésben, gondolatban egyformán tőlük függünk, és koldúsok lennénk 
őnélkülük." 

A kora középkor irodalma szinte kizárólag latin nyelvű. Számottevő anyanyel- 
vi irodalommal, amely írásban is fennmaradt, csak az Ír-szigeten, valamint az an- 

golszászoknál találkozunk. Az íreknél gazdag kelta nyelvű költészet virágzott, 
amelyben eleven természetérzék jut kifejezésre. Az ír költő így köszönti a daloló 
madárkát: , Kicsiny bang, kedves hang, a világegyetem gyöngéd muzsikája, édes 
kakukkszó a lombok közt." Az ír hőskölteményekről találóan mondja Szerb An- 
tal, hogy , a bennük rajzolt életforma sokkal régibb és kezdetlegesebb, mint a bo- 
méroszi hősöké, olyan, mint a bibliai pátriárkáké. A királyok sátorban laknak, 
feleségük főz nekik és ellopják tbe teheneit. A nagy tebénrablásról szól a leg- 
bosszabb ír bősköltemény (...] Olvasása közben az ember úgy érzi magát, mint- 
ba nébány évvel volna Ádám és Éva után." " Nagy Alíréd wessexi király latin szer- 
zők műveit fordíttatta le angolra, sőt maga is készített ilyen fordításokat. Az an- 
golszászoknál jegyezték le a 8. században a Boewulf című, több mint 3000 soros 
hőskölteményt. A németeknél csak töredékesen maradt fenn az ugyancsak az idő 
tájt a fuldai kolostorban leírt Hildebrandslied, ének Nagy Theoderik egyik vité- 
zéről. Einhard elmondja, hogy Nagy Károly leíratta az ősi barbár énekeket (bar- 
bara et antiguissima carmina), amelyek a régi királyok tetteiről és háborúiról 
szóltak. Ezekből azonban semmi nem maradt ránk. Károly ahhoz is hozzáfogott, 
hogy elkészítse anyanyelvének grammatikáját, és a hónapoknak germán neveket 
adott. Az első írásban reánk maradt francia és német nyelvemlék 842-ből szárma- 
zik. Nem irodalmi művek, a kor zord valóságát tükrözik: katonák kölcsönös es- 
küje a két szöveg. De alig telt el néhány évtized, és a század végén megszületett 
az első ófrancia költemény: Szent Eulália kantilénája. Ezt követte a 11. század 


. elején egy nagyobb lélegzetű költemény: Szent Elek legendája. 


4. A kora középkor művészete 


A 4-5. századi keresztény császárság keretei között teljes gazdagságában kiala- 
kult a keresztény művészet. Az ókeresztény művészet a római művészet forma- 
nyelvét, technikai megoldásait, kifejezőeszközeit vette át, de a régi formákat új 
tartalommal töltötte meg. Megváltozott a művészet társadalmi funkciója, célja is. 
A klasszikus ókor számára a műalkotás elsősorban esztétikai értékek hordozója, 
a kereszténység számára viszont a műalkotás elsődlegesen eszmei tartalmat fejez 
ki, esztétikai értéke másodlagos. A keresztény művészet feladatát az egész közép- 
korra szóló érvénnyel Nagy Szent Gergely pápa határozta meg: , Ami az olvasni 
tudóknak az írás, a tanulatlan szemlélőnek ugyanaz a festészet, hogy azok, akik 
a betűket nem ismerik, legalább a falakon nézelődve olvassák azt, amit a kóde- 
xekben nem tudnak elolvasni? A 11. században ugyanezt írja Durandus, 
moissaci püspök: , A templomi képek és díszítések az írástudatlanoknak szóló ol- 
vasmányok és szentírási szövegek." (,, Pictura et ornamenta in ecclesia sunt laico- 
rum lectiones et scripturae.") A műalkotásban nem a forma a fontos, hanem az 
eszmei mondanivaló, amit az ábrázolás segítségével kifejezésre akar juttatni. 
A művészetnek didaktikus, erkölcsi célzata van. 

A korai keresztény művészet legjelentősebb alkotásai a katakombákban fenn- 
maradt festmények, valamint a szarkofágok domborművei. A konstantini fordu- 
lat nagy változást hozott, mert kibontakozhatott a keresztény építészet. Meg kel- 
lett alkotni a keresztény templom típusát. Ehhez sem a klasszikus görög-római 


templom, sem a zsidók jeruzsálemi temploma nem szolgálhatott mintául, mert a . 


keresztény templom ezektől gyökeresen eltérő funkciót töltött be. Az antik temp- 
lom esetében a belső tér kevésbé volt fontos, mint a külső megjelenés. A kultikus 
cselekmények általában nem a templom belső terében zajlottak, a hívők, ha be is 
léptek a templomba, nem időztek ott sokáig, közösségi cselekmények a belső tér- 
ben nem voltak. A klasszikus templom tehát építészetileg , külső nézőpontra szer- 
vezett? , Még inkább áll ez a zsidó templomra, ahol a templom épületébe csak a 
szolgálattevő papok léphettek be, a hívek az udvaron tartózkodhattak. A keresz- 
tény templom esetében viszont a belső tér lényeges. Ott folyik a liturgia, amely lé- 
nyegénél fogva közösségi aktus, tehát a templomnak nagyszámú hívőt kell befo- 
gadnia hosszabb időre. Ha a hívő belép a templomba, akkor elhagyja a külső, föl- 
di világot, s egy másik, a valóságon kívüli, vagy ha úgy tetszik: az igazán valósá- 
gos világba lép. A templom belső terében ezt a másik világot kell kialakítani, a 
, mennyei Jeruzsálem" mását, ahol ég és föld, Isten és ember találkozik. Ezért a 
keresztény templom építészetileg , belső nézőpontra szervezett". Az ókeresztény 
bazilikák külseje szerény, semmitmondó, egyszerű nyers téglaburkolat. Belül vi- 
szont drága, színes anyagok (márvány, arany, ezüst) borítják, műalkotások (mo- 
zaikok, oszlopok, néha szobrok) gazdagítják. 

A keresztény templomot egy profán célokat szolgáló római épületből, a baziliká- 
ból alakították ki, s a középkorban végig ez volt a fő alapforma. Mint már emlí- 
tettük, a bazilika mint építészeti forma hosszanti elrendezésű épületet jelent, 
amelynek középtere (a főhajó) kiemelkedik a kétoldalt hozzácsatlakozó, ala- 
csonyabb oldalterek (mellékhajók) fölé. Az épület a főhajó falán, a mellékhajók te- 
tőzete fölött nyíló ablaksorból kapja a megvilágítást. Már a korai időkben épültek 
centrális (kör vagy sokszög) alaprajzú szentélyek is, ezek azonban speciális célt 
szolgáltak: síremlékek (mawzoleum) vagy keresztelőkápolnák voltak. A keresztény 
templom három vagy öthajós bazilika, amelynek hosszházát rendszerint egy vagy 
több félköríves apszis zárta le. Az apszis elé a legtöbb esetben a főhajóval azonos 
magasságú keresztház került. A hosszház másik végében, a főbejárat előtt előcsar- 
nok (narthex) és oszlopsorral körülvett atrium szolgált a még meg nem keresztelt 
hittanulók (katekumenek) tartózkodási helyéül, mert ők még nem léphettek be a 
templomba. A templomot sík famennyezet vagy nyitott fedélszék fedte. Tornya 
nem volt, harangtornyot csak a 6. századtól kezdtek némely templom mellé építe- 
ni. A keresztény templom , keletelt" , vagyis hossztengelye kelet-nyugati irányú, s 
a szentély, illetve az apszis a keleti oldalon van. A katakombákban még uralkodó 
festészet helyét az ókeresztény templomokban átvették a mozaikok. 

Ez a bazilika típusú templom a 4-5. században elterjedt az egész birodalomban. 
Az építtetésben maga a császár járt elöl. Rómában a Lateráni és a Szent Péter-ba- 

zilika voltak az elsők, de hamarosan követte őket a Santa Maria Maggiore, a 
Santa Sabina, a falakon kívül a Szent Pál és a Szent Lőrinc. Az 5. századtól az új 
főváros, Ravenna lesz jelentős építkezések színhelye: az utolsó nyugati császárok 
után Nagy Theoderich folytatja az építést, s a bizánciak fejezik be. Ravennában 
épülnek bazilikák, keresztelőkápolnák (katolikus és ariánus), síremlékek (Galla 
Placidia és Nagy Theoderich), s végül egy kis, nyolcszög alaprajzú templom, bi- 
zánci mintára: a San Vitale, csodálatos mozaikokkal, amelyek többek között 
Justinianus császárt és Theodora császárnét ábrázolják kíséretükkel. 

A 4. századtól már teljes mértékben érvényesülnek az ókeresztény művészet leg- 
lényegesebb stílusjegyei: a hajlam az elvonatkoztatásra, a kétdimenziós, testetlen, 
árnyszerű formák kedvelése, az érzéki valóság helyett az eszmeire irányuló művé- 
szi törekvés. Nem veszik figyelembe a természetes méretviszonyokat, a valóságos 
arányokat. Az alakok nagysága eszmei jelentőségüket juttatja kifejezésre. Gyako- 
ri a fordított perspektíva: a nézőtől távolabb álló főalak nagyobbnak tűnik az elő- 
tér mellékalakjainál. A csodálatos színekben ragyogó mozaikokon az alakok le- 
vegőtlen, fény nélküli térben lebegnek, a térnek nincs mélysége, nincs perspektí- 
vája, nincs atmoszférája. A síkszerű alakok ünnepélyesek, átszellemültek, élette- 
lenek, nincs se súlyuk, se árnyékuk. Messze vagyunk már a 2-3. század realista 
portéitól, a művészet függetlenedett a valóságtól. Az , elbeszélő stílus" főleg a 
szarkofágművészetben jelentkezik, ahol a domborművek egymástól elválasztott 
vagy többnyire egybefolyó képsorokban mesélnek el bibliai történeteket, legtöbb- 
ször a nagyheti eseményeket. 

A 6. században Nyugaton végéhez ért az ókeresztény művészet. A legtöbb he- 
lyen még az épületek karbantartására, restaurálására sem futotta. A barbárok 
egészen más jellegű művészetet hoztak magukkal. A barbár művészet hordozói 
szinte kizárólag iparművészeti tárgyak: övcsatok, ruhakapcsok, nyakláncok, ék- 
szerek, esetleg fegyverek, használati tárgyak. Mind a germánok, mind a kelták 
művészetére a geometrikus ornamentika a jellemző: a sokszorosan összefonódó 
szalag-, fonat- és spirálminták. A keletről jövő steppei népek és a vikingek ked- 
velték a stilizált állatornamentikát. Az elvont kelta geometrikus stílus tovább él 
az ír szerzetesek miniatúra-festészetében. A geometrikus stílus formaelvét kiter- 
jesztik az állati és az emberi alakra is. A kelta-ír kolostorokban a 7. és 9. század 
között csodálatos kódexek készültek, fantasztikusan túlburjánzó díszítéssel, s 
Szent Kolumbán és társai ezek közül sokat elvittek a kontinensre, az általuk ala- 
pított kolostorokba. Az ír miniatúrafestészet az európai középkor első nagy mű- 
vészete; egyik elemzője, a jeles francia művészettörténész, Henri Focillon szerint 
, az emberiség egyik legbámulatosabb álma, az emberi lélek egyik legtitokzato- 
sabb szeszélye? . 

A Karoling-kor művészete a kódexfestészet terén hagyta ránk a leggazdagabb 
örökséget, s ezeken a kódexminiatúrákon ,az épületeknél és domborműveknél 
erősebben jut szóhoz az európai népek képzeletvilága" . Több jeles miniátor- 
műhely működött a birodalomban, többek között Tours-ban, Reimsben, 

Metzben, Trierben és nem utolsósorban az aacheni palotában. Ez utóbbiból ke- 
rült ki a 8. század végén a királyi pár részére készült ún. Godescalco-evangéliári- 
um. Kopasz Károly részére három gazdagon. díszített Biblia is készült. Az első a 
tours-i apátságban, s ebben azt is láthatjuk, amint a szerzetesek átadják a király- 
nak az általuk illusztrált kéziratot. Sajátos csoportját alkotják a kora középkori 
kódexművészetnek a hispániai mozarab miniatúrák, valamint az a 10. században 
keletkezett kéziratcsoport, amely Liébanai Beatus apokalipsziskommentárjait tar- 
talmazza, gazdagon illusztrálva. Ezek a miniatúrák az ezredfordulótól a végítéle- 
tet váró keresztény világ lelkiállapotáról is vallanak. E kódexek alkotói között 
női név is szerepel: Eude festőnő (Eude pictrix) valószínűleg az első nő az euró- 
pai művészet történetében. 

Hispánia a középkori építészet történetében is komoly szerepet játszott: a pre- 
román művészet egyik jelentős provinciája volt. A 7. századi vizigót építészetnek 
is fennmaradt néhány emléke, de a hispániai preromán művészet igazán az asztú- 
riai királyságban bontakozott ki, a 9. században. I. Ramiro király (842-850) épít- 
tette Oviedo mellett a Santa Maria del Narancót, amely eredetileg a római villák 
mintájára épült nyaraló volt, de templommá alakították át. Érdekes emlékei a 
hispániai építészetnek a mozarab templomok, amelyeket a mór uralom alatt élő 
keresztények építettek Leónban és Kasztíliában. Ők alkalmazták a vizigót erede- 
tű patkőívet (például a leóni San Miguel de Escalada), amelyet az iszlám építészet 
is átvett. 

A Karoling-építészet legjelentősebb ránk maradt alkotásáról, az aacheni pa- 
lotakápolnáról, amelynek építését a metzi Ottó mester irányította, már szól- 
tunk, Ugyancsak áll még ma is az a templom, amelyet Theodulf püspök építte- 
tett Germigny-des-Prés-ben. A centrális elrendezésű, görög kereszt alaprajzú 
templom utal a püspök származására, mert patkőóíveivel a vizigót építészetre 
emlékeztet. Ma már nem látható a Saint-Riguier-apátság temploma Cen- 
tulában, amelynek mintájára a 9. század végén a szászországi Corvey apátsági 
temploma épült. Fuldában a 9. század elején a római Szent Péter-templom má- 
solatát építették fel. 

A Karoling-építészet újítása volt az ún. Westwerk ( nyugati építmény" ), vagyis 
a bazilikához nyugatról csatlakozó, négyszög alaprajzú, emporiumos zömök to- 
rony. Földszintjét a templomba vezető előcsarnok foglalta el. Emelete a császár 
magánkápolnája volt, itt állt a trónja is. A Westwerk a császár jelenlétét érzékel- 
tette akkor is, ha személyesen nem volt jelen. A tulajdonképpeni templom a vé- 
dőszent birtoka volt, az Ecclesia triumphans (,,a győzedelmes egyház") jelképe, a 
nyugati építmény az uralkodónak mint az egyház védelmezőjének helye, az 
Ecclesia militans (,a harcoló egyház") szimbóluma. A Westwerk német területe- 
ken volt divatos egészen a 12. századig. A Karoling-építészet szerves folytatása a 
10. századi Németországban az Ottó-kori építészet, amelynek legépebben fenn- 
maradt emlékei a gernrodei Szent Cyriakus apácakolostor temploma, valamint a 
kölni Szent Pantaleon-templom. 

Eközben Észak-Itáliában olyan építészeti iskola jött létre, amely később jelen- 
tős szerepet játszott a román stílus kialakulásában. Ez a lombard iskola, melynek 
központja Como volt. A hagyomány szerint a népvándorlás idején a római építő- 
mesterek a Comói-tó egyik szigetén találtak menedéket, s olyan szakmai titkok 
birtokában voltak, amelyeket mások nem ismertek. A langobard királyok a 7. és 
8. században különböző kiváltságokkal halmozták el a ,comói mestereket? 
(magistri comacini). Ezek a dokumentumok a különböző szakmunkák árait is 
tartalmazzák. A boltívek építéséért 18-szor nagyobb árat fizettek, mint egy ha- 
sonló méretű sima falfelület felhúzásáért, ez tehát különleges tapasztalatot és 
szakismereteket igényelt. A lombard építőmesterek honosították meg az Alpoktól 
északra a boltozás tudományát, valamint számos olyan építészeti elemet, amely 
szerves részévé vált az ezredforduló után kibontakozó romanikának. 


VI. ANGLIA A KORA KÖZÉPKORBAN 
1. A kelta-brit kereszténység 


A római Britannia a 4-5. században szüntelen ostrom alatt állt. Először a kelta 
piktek és skótok intéztek ellene sűrű támadásokat, az előbbiek északról, az utób- 
biak nyugatról, az Ír-sziget felől. A 4. század végén a keleti partokon megjelentek 
a germán szászok. Az 5. század elején a rómaiak kiürítették a szigetet, s maguk- 
ra hagyták a briteket. Ez azonban - a brit történészek többségének véleménye sze- 
rint — nem törte meg a római civilizáció kontinuitását. A romanizált kultúra és a 
városi élet folyamatosságának számos jele:van az 5-6. században. Közben a kon- 
tinensről germán törzsek, angolok, szászok, jütök érkeztek és vetették meg lábu- 
kat a keleti és a déli partokon, majd fokozatosan nyomultak előre nyugat felé. 
A keresztény kelta lakosság (britek) a nyugati és északnyugati perifériákra 
(Wales, Cornwall, Skócia) húzódott vissza. A brit lakosság ellenállása átmeneti- 
leg sikeres volt a hódítókkal szemben. Az 5. század végén vagy a 6. század elején 
zajlott az a csata egy bizonyos Badon-hegyen (Mons Badonius), ahol a britek le- 
győzték a germánokat, és néhány évtizedre megállították további térhódításukat. 
Valószínűleg ennek emlékét őrzi Arthur király mondaköre. Az angolszászoknak 
csak a 6. század végére sikerült a sziget nagyobb részét meghódítaniuk, A kelta 
nyelvű brit népesség legnagyobb tömbje Walesben élt tovább, ők a 6. századtól 
kezdve Cymrynek nevezték magukat. Politikai egységet sohasem alkottak, szá- 
mos kis törzsi jellegű államalakulatra oszlottak. A britek egy része az 5. század 
második felében áttelepült Gallia északnyugati részére, Bretagne-ba (bretonok). 

Az írek (gaelek, középkori latin nevük: Scoti) már az 5. században kereszténnyé 
lettek. Megtérítésük Szent Patrick nevéhez fűződik. Írországban sajátos kolostori 
egyházszervezet alakult ki, Armagh székhellyel: a kolostorok voltak az egyházi 

élet központjai, a püspökök is a szerzetesek közül kerültek ki. Az ír kolostorok- 
ban fejlett kulturális tevékenység bontakozott ki (a görög és a latin nyelv, 
valamint az ókori klasszikusok ismerete, könyvművészet, miniatúrák). A 7. szá- 
zadtól kialakult egy gazdag, ír nyelvű írásbeliség (vallásos munkák mellett az ír 
népköltészet alkotásai is: lírai költemények, hősi énekek). Politikailag Írország 
(Eriu, latinul: Hibernia) több mint száz kis törzsi államra (tuath) oszlott, amelyek 
élén királyok (ri) álltak. Az ír szerzetesek a 7. században fontos szerepet játszot- 
tak a kontinens még pogány germán népeinek megtérítésében s a frank és észak- 
itáliai kereszténység megszilárdításában. Az ő művüket a 8. században angolszász 
bencés szerzetesek folytatták (Willibrord, Szent Bonifác). 

Ír szerzetesek (Szent Columba és társai) térítették meg a 6. században a Skóciá- 
ban lakó pikteket. A 8. századig a skóciai egyház is kolostori-szerzetesi egyház 


. volt, s élén a Iona szigetén alapított kolostor apátja állt. A forrásokban a 6. és 9. 


század között van nyoma a pikt királyságnak. Skócia délkeleti partvidékén 
(Bernicia) angolok, nyugati partján pedig írek (Scoti) telepedtek meg, s létrehoz- 
ták a Dalriada királyságot. A kelta gael nyelv fokozatosan elterjedt Észak-Skóciá- 
ban is. Így alakultak ki Skócia nyelvi viszonyai: délen a Lowland lakói angolul, 
északon a Highland lakói gael nyelven beszéltek. 843-ban Dalriada és a pikt ki- 
rályság egyesítése révén létrejött az egységes skót királyság. A 6. század folyamán 
az angolszászok letelepültek, s kis regionális politikai szervezeteket hoztak létre. 
Hét helyi királyság alakult ki: délen Sussex, Kent, Wessex és Essex, keleten Kelet- 
Anglia, tőle északra Deira és Bernicia egyesüléséből Northumbria, középen pedig 
Mercia. Ezek a kis királyságok állandó harcban álltak egymással. 

Az angolszászok pogányok voltak, a helyén maradt brit őslakosság pedig keresz- 
tény. A 6-7. század fordulóján ír szerzetesek Skóciából kiindulva megkezdték az 
angolszászok térítését. A missziós tevékenység központja előbb az 563-ban Szent 
Columba által alapított Iona-szigeti kolostor, majd a 640 körül Aidan által a 
northumbriai partoknál létesített monostor: Lindisfarne volt. Az írek különösen 
Northumbriában és Merciában értek el sikereket. Eközben délen megjelentek a 
Nagy Szent Gergely pápa által 597-ben küldött bencés szerzetesek, Ágoston apát 
vezetésével. Először Aethelbert kenti király keresztelkedett meg, kíséretével együtt. 
Kentben jött létre az angol egyház központja, a canterburyi érsekség. A 7. század 
első felében a többi királyság is felvette a keresztény hitet. Angol földön összeütkö- 
zött egymással a monasztikus szervezetű kelta-ír egyház és a bencések által képvi- 
selt római modell: a hierarchikus püspöki egyház. Az angolszász püspökök 664-ben 
Whitbyben zsinatot tartottak, és a római szervezet mellett döntöttek. Az írek foko- 
zatosan visszavonultak Angliából, s működési területüket áttették Skóciába, illetve 
a kontinensre. A kelta-brit kereszténység - amelynek több püspöksége és kolostora 
volt a szigeten (Bangor volt a legnagyobb Walesben) — a 7. század végétől már nem 
foglalkozott az angolszászokkal, sőt, a kelta hierarchia mintegy két évszázadon át 
mereven elzárkózott minden kapcsolatfelvételtől az angol püspökökkel. Így a 9. 
századig két elkülönült egyházszervezet élt egymás mellett. 

Mivel az angolszász kereszténység születésénél a római szerzetesek meghatáro- 
zó szerepet játszottak, az angol egyház a középkorban igen szoros kapcsolatban 
állt Rómával: a római liturgiát és joggyűjteményeket használták, s egyháziak és 
világiak egyaránt igen gyakran zarándokoltak Szent Péter városába. Az angol- 
szász egyházszervezet és a kereszténység kulturális arculatának kialakításában 
fontos szerepe volt a tarszoszi születésű görög Theodorosz érseknek (669-90), aki 
nemcsak új püspökségeket alapított, hanem fellendítette a görög és latin klasszi- 
kusok tanulmányozását is. A második angol érsekség északon, York városában 
jött létre. Angolszász területeken igen sok bencés monostor (minster) is létesült, 
amelyek közül elsősorban Wearmouth és Jarrow vált fontos kulturális központ- 
tá. Ez utóbbiban élt és dolgozott Beda Venerabilis (f 735), a kora középkor leg- 
jelentősebb angol tudósa és írója, aki megírta az angol nép egyháztörténetét 
(Historia ecclesiastica gentis Anglorum) is. 


2. Anglia egyesítése 


A sok kis helyi király közül kiemelkedtek azok, akiket a források bretwaldának 
neveznek, s latinul rex Britannige-nak fordítanak. Ők a szomszédos királyokat is 
hegemóniájuk elismerésére kényszerítették, sőt uralmukat Anglia nagyobb részé- 
re kiterjesztették. A 7. század első felében Northumbria királyai voltak ilyenek, 
majd a 8. században Mercia emelkedett ki, amelynek királya, Offa (757-96) je- 
lentős lépéseket tett a tényleges egyesítés felé. A canterburyi érsekkel megkoro- 
náztatta és felkenette s , minden angolok királyának" (rex Angliae, rex totius 
Anglorum patrige) címeztette magát. Offa már nem elégedett meg azzal, hogy a 
többi királlyal elismertesse felsőségét, hanem rexből herceggé (dux) lefokozva, sa- 
ját hatalmi apparátusába illesztette be őket. A nemzetközi politikába is bekapcso- 
lódott: levelezett és szövetséget kötött Nagy Károllyal. 

Az angolszász királyságok tartós egyesítését azonban végül is Wessex királyai 
végezték el a 9-10. században. Közülük először Egbertnek (802-39) sikerült ez, 
de a dánok megjelenése miatt az egységet csak a déli királyságokban tudták fenn- 
tartani, A dánok a 8. század végén tűntek fel a brit partokon, s lerombolták 
Lindisfarne kolostorát. Ismételt rablóhadjáratok után, 865-től kezdve tartósan 
megvetették a lábukat a szigeten. A keleti parton összefüggő dán településterület 
alakult ki, ahol a dán szokásjog és társadalmi szervezet volt az uralkodó. Ez az 
ún. , Danelaw", a ,dán törvény földje". Az angolszász királyok hol fegyverrel 
harcoltak a dánokkal, hol rendszeres és növekvő összegű évi adóval vásárolták 
meg a békét (danegeld - dán pénz). 

A dánokkal sikeresen vette fel a harcot Nagy Alfréd (871-99), Wessex kirá- 
lya, akit mint negyedszülött fiút papnak neveltek, de fivérei elhalálozása után 
uralkodóként is kitűnően megállta a helyét, s közben a kultúráról sem feledke- 
zett el, hanem maga is fordított és fordíttatott keresztény latin írókat (Orosius, 

Botthius, Nagy Szent Gergely, Beda) angolra, és iskolákat létesített. Alfréd, 
majd fiai (Edward, Aethelstan) csaknem egész Angliát visszaszerezték a dánok- 
tól, s közben fokozatosan uralmuk alá vonták az egész országot. Aethelstan 
(924-39) már joggal nevezte magát egész Britannia királyának" (rex totius 
Britanniae). Alfrédnak azt is sikerült elérnie, hogy a dán király, Guthrum fel- 


vegye a kereszténységet. Az angolszász , reconguista" a 10. század közepére si- 


keresen befejeződött, Edgar királyt (959-75) a többi fejedelem elismerte egész 
Anglia urának, 

Az ezredvégen ismét kiújultak a dán támadások, s 1016-ban Nagy Knut 
(Kanut) dán király — aki feleségül vette a megözvegyült angol királynét, Emmát, 
Normandia hercegének leányát — szerezte meg Anglia trónját (1016-35). Knut 
norvég király is volt, s valóságos északi-tengeri birodalmat kovácsolt össze, egy- 
mással civakodó fiai azonban nem tudták ezt megtartani. Angliába 1042-ben 
visszatért az angolszász dinasztia. A normandiai száműzetésben felnőtt Hitvalló 
Edwardot (1042-66) azonban inkább érdekelte az imádság, mint az uralkodás, 
így az ország tényleges irányítása 1052 óta Wessex earlje, Godwin, majd annak 
fia, Harald kezébe került. Edwardnak nem volt gyermeke, ezért utódjául Vilmos 
normandiai herceget szemelte ki, aki anyai ágon rokona volt. Ez azonban az an- 
golszászoknak nem tetszett, s Edward utolsó éveiben megindult a küzdelem 
Harald és Vilmos között az angol koronáért. 

A 9-10. századi angol királyság jellegzetes kora középkori , Isten kegyelméből 
való? teokratikus uralom volt: a királyt egyházi szertartás keretében kenték fel és 
koronázták, legfőbb támasza az egyház volt, amellyel viszont szabadon rendelke- 
zett: a püspököket és apátokat ő nevezte ki. Az országot egyesítő wessexi kirá- 
lyok frank mintára szervezték meg Anglia kormányzatát. A király a hatalom- 
gyakorlásban kíséretére (hired) támaszkodott. A királyi udvarban hasonló tiszt- 
ségviselőkkel találkozunk, mint a frankoknál, A királyt egy informális tanácsadói 
kör, a witan (bölcsek) segítette az uralkodásban. A királyi udvar székhelye előbb 
Winchester, a 11. századtól pedig Westminster (London) lett. Az ország grófsá- 
gokra (shire) oszlott, amelyekben a közigazgatás és igazságszolgáltatás élén az 
ealdorman, majd később az earl állt (megfelelt a frank comesnek). Ezek a király 
által kinevezett, elmozdítható tisztviselők voltak, tisztségük és az azzal járó bir- 
tok nem öröklődött. A 10. században egy ealdorman alá 3-4 shire tartozott, s a 
dán uralom alatt kezdték őket earlnek nevezni (a dán jarlból). Helyüket az egyes 
grófságok vezetésében a sheriffek (sbire-reeve) vették át. A sbire szabad lakói 
évente kétszer gyűlésre (shire moot, sbire court) jöttek össze, amely elsősorban 
peres ügyekkel foglalkozott. A grófságok kisebb egységekre, századokra (hun- 
dreds) voltak felosztva, amelyek lakói négyhetenként jöttek össze peres ügyeik 
elintézésére egy királyi tisztviselő (reeve) elnöklete alatt. Még kisebb alegység volt 
a tized (titbing). A városok élén a király által kinevezett wic-reeve, a kikötők ese- 
tében port-reeve nevű tisztviselő állt, ő elnökölt a városlakók gyűlésén, amely 
idővel városi tanáccsá (moot) alakult át. 

A társadalmi struktúrára az angolszász királyok törvényeiből tudunk következ- 
tetni, A ranglétra csúcsán itt is a király kísérete állt, amelynek tagjait eleinte 
gesithnek (többes száma gesíthas - társak) nevezték, majd a 8. századtól a szol- 
ga, szolgáló jelentésű thane(s), tbegn elnevezést alkalmazták rájuk. Őket szemé- 
lyes hűség fűzte az uralkodóhoz, fegyveres szolgálatukért többnyire földet vagy 
teljes ellátást kaptak. Közülük kerültek ki az ealdormanek és earlök. Belőlük ala- 
kult ki a nagy- és középbirtokos réteg, a manorok birtokosai, akiknek birtokai 
adómentesek voltak, s a 10. századra örökölhetővé váltak. Egy thane legalább 5 
bide (- mansus) nagyságú birtokkal kellett hogy bírjon. Körülöttük is kialakult a 
kíséret, a szolgálatukban álló szabadok csoportja. Az úr (lord) felelős volt kísére- 
te tetteiért. A lord iránti hűség elsődlegessé vált, az ebből eredő kötelezettségek 
megelőzték a rokonság, a nemzetség iránti kötelezettségeket. A lord elleni harcot 
még a vérbosszú kötelezettsége sem tette jogosulttá. 

A thanes vérdíja (wergild) Kentben háromszorosa, Wessexben és Merciában 
hatszorosa volt a közönséges szabad emberének, akit a források ceorlnak vagy 
churlnak neveznek. A ceorl általában szabad paraszt, aki önállóan gazdálkodik 
öröklött birtokán. A paraszti birtok egysége a bide (ami a kontinensen a man- 
susnak felel meg), akkora terület, amelyet egy 8 ökrös ekével meg lehet művelni, 
s elegendő egy család eltartására. Közép-Angliában ez kb. 50 hektár volt, de nyu- 
gaton ennél kevesebb, esetleg csak a fele. A ceorl részt vett a század és a grófság 
gyűlésein, katonai szolgálatot teljesített (fyrd), s közreműködött az utak és hidak 
karbantartásában, erődítmények építésében. Ezt a kötelezettségét azonban pénz- 
ben is megválthatta. Ha 5 bide-nyi földet szerzett, akkor vérdíja ugyanannyi lett, 
mint a thane-é, s ugyanazokkal a jogokkal rendelkezett. Angliában tehát már ek- 
kor sokkal nyitottabb társadalom alakult ki, mint a kontinensen, az egyes réte- 
gek között nem voltak merev, formális választóvonalak. A ceorl jogállásával bír- 
tak olyanok is, akik jogilag szabadok voltak, de királyi vagy magánföldesúri bir- 
tokon éltek, s birtokuk használatáért földbért fizettek. 

A gebur(as) olyan parasztot jelentett, aki a földesúr allodiális földjén, a gebur- 
landon gazdálkodott, s azt nem hagyhatta el, tehát a földesúrtól való függése már 
személyesebb jellegű volt. A gebur legalább egynegyed bide földet kapott a föl- 
desúrtól, ezenfelül házat, állatokat és felszerelést is, cserében munkaszolgáltatást, 
robotot teljesített (heti 2 nap, aratás idején 3 nap). A földesúri birtokon élő né- 
pek közül a geneatas (társak) voltak a legelőkelőbbek, akik földjük használatáért 
bérleti díjat fizettek, s nem mezőgazdasági jellegű szolgálatot teljesítettek (testőr- 
ség, kíséret, lovak gondozása). A cotsetlanok (cottage-dwellers - kunyhólakók) 
kis, kb. 2 ha területű földet kaptak, s ezért különféle szolgálatokkal tartoztak. 
A felsorolt társadalmi csoportok, amelyek mind földműveléssel foglalkoztak, 
jogilag szabadnak számítottak, a forrásokban freemenként szerepelnek. Találko- 
zunk még a törvénykönyvekben félszabadokkal (/aet) és rabszolgákkal. Ez utób- 
binak nem volt vérdíja, ha megölték, az értékét kellett megfizetni urának. Ez át- 
lagosan egy font, azaz 8 ökör ára volt. 

VII. AZ ISZLÁM VILÁG 
1. Az iszlám születése 


A középkori Európa történetére és kultúrájára a 7. századtól kezdve nagy hatást 
gyakorolt az iszlám világa, az arabok birodalma és kultúrája. Ezért, legalább ma- 
dártávlatból, egy pillantást kell vetnünk erre a világra is. 

Az Arab-félsziget belső, sivatagos részein vándorló, nomadizáló állattenyésztést 
folytató arab (beduin) törzsek éltek nemzetségi-törzsi társadalomban, időnként 
rablóhadjáratokat vezetve egymás, valamint a nyugati és déli partvidék városai, 
államai ellen. Dél-Arábiában, Jemenben már a Kr. e. 1. évezredben gazdaságilag 
és kulturálisan viszonylag fejlett államok alakultak ki: Mina és Sába. Öntözéses 
földművelést folytattak, városok jöttek létre, és bekapcsolódtak a nemzetközi ke- 
reskedelembe. A Kr. e. 1. és a Kr. u. 6. század közt a himjarita királyság lépett a 
korábbi államok örökébe. A 4-5. században elterjedt a keresztény és a zsidó val- 
lás, s északon két keresztény királyság is kialakult, a Gasszánidáké és a Lah- 
midáké. A félsziget nyugati részén fontos nemzetközi kereskedelmi út haladt 
Szíriából dél felé Adenig: az ún. tömjénút. Ezen az úton jutott el Szomáliából Bi- 
záncba a tömjén, de az Indiával való kereskedelemnek is fontos útvonala volt. 
A 6. században Bizánc és a Szasszanida Perzsia harcolt a tömjénút ellenőrzésért. 
Dél-Arábia abesszin, majd perzsa uralom alá került, s Jemen elvesztette korábbi 
kiemelkedő szerepét. Ekkor került előtérbe a Hidzsázon átvezető nemzetközi ke- 
reskedelmi út mentén fekvő városok közül Mekka, amely átvette a karavánkeres- 
kedelem irányítását. A város környéke nem volt alkalmas a földművelésre, ezért 
lakói elsősorban kereskedelemmel foglalkoztak. 

Mekka nemcsak kereskedelmi központ volt ebben az időben, hanem a zarán- 
dokok ezreit is odavonzotta a Kába, vagyis az a kocka alakú építmény, amelyben 
a Fekete Követ őrizték; e kőben a pogány arabok isteni lényt tiszteltek. Mekka a 
gurais (kurajs) törzs városa volt. A kereskedelemben való részvétel alapján a 
nemzetségeken belül vagyoni rétegződés alakult ki. Egyre élesebbé vált az ellent- 
mondás a hagyományos társadalmi keretek — a törzsi-nemzetségi szervezet — és az 
új gazdasági tevékenység, a kereskedelem nyomán kialakuló vagyoni viszonyok 
(a kereskedelmi tőke magántulajdona) között. A gurais (kurajs) törzsön belül 
szétváltak a gazdag kereskedőnemzetségek és a szegényebb nemzetségek. 

Egy ilyen szegényebb nemzetség tagjaként született 570 körül Mohamed. 25 
éves korábban feleségül vette egy gazdag kereskedő nála jóval idősebb özvegyét, 
Hadídzsát, s így maga is önálló, tehetős kereskedő lett. Hadídzsa hét gyermeket 
szült neki, de közülük csak egy leány, Fátima maradt életben. Mohamed 40 éves 
kora körül felhagyott a kereskedéssel, mert vallási élményei, látomásai voltak, s 
visszavonult a Híra-hegy barlangjába. Innen isteni sugallat küldte az emberek kö- 
zé, hirdetni az egyetlen istent, Allahot, s a közelgő végítéletet. Keményen ostoroz- 
ta a gazdag kereskedők kapzsiságát, a szegények nyomorgatását és kizsákmányo- 

lását. Első hívei a szegényebb nemzetségek tagjai, a nők és a fiatalok közül kerül- 
tek ki. Hamarosan összeütközésbe kerültek a város vezetőivel, s 622. július 16- 
án áttelepültek a szomszédos Jathrib (Jaszrib) városába (a későbbi Medinába). Ez 
az esemény a Hidzsra, az iszlám időszámítás kezdete. 

Medina földművelésre, kertgazdálkodásra alkalmas, termékeny oázis volt, ahol 
3 zsidó és 2 pogány arab törzs élt együtt, de keresztények is megtelepedtek, Mo- 
hamed itt dolgozta ki az új, közös hiten alapuló közösség, az umma alkotmányát. 
és szervezeti kereteit. E közösségben elvben minden hívő egyenlő, s köteles egy- 
mást testvérnek tekinteni. Az umma közösség vette át a korábbi, vérrokonságon 
alapuló jogi, társadalmi és erkölcsi kötelékek, a nemzetségi-törzsi szervezet he- 
lyét. Mohamed mintegy 50-150 hívével (mubádzsirún - kivándorlók) jött át Me- 
dinába, ahol a város lakóinak többsége elfogadta őt prófétának és vezetőnek. 
Éveken át folytak Mohamed híveinek fegyveres harcai a mekkai kereskedőkkel, s 
közben terjesztették az iszlám tanait a sivatagi beduin törzsek között is, A mek- 
kaiak végül egyezkedni kényszerültek, fegyverszünetet kötöttek, s Mohamed 630- 
ban híveivel bevonult szülővárosába. Mekka lakói felvették az iszlám vallást, 
amelybe viszont Mohamed beiktatta a Kába tiszteletét, s az oda irányuló zarán- 
doklatot (haddzs), a Kába hétszeri körüljárásával. Ezzel kezdetét vette a vallási és 
a politikai terjeszkedés: midőn Mohamed 632-ben Medinában megbalt, már ural- 
ma alatt állt az Arab-félsziget nagyobbik, nyugati fele: Hidzsáz, Jemen, Had- 
ramaut, a Nedzsd nagy része, 

Az iszlám szó jelentése , teljes odaadás Istennek, belenyugvás az ő akaratába", 
Az iszlám szigorú monoteizmust vall: Allah szellemi lény, egyszemélyű istenség, 
aki egyedül van, nem nemz, nem lehet fia. Elvetik a pogány bálványimádást, de 
a keresztény Szentháromságot is. Mohamed számára Jézus nagy próféta, de csak 
Allah követe, Mária fia. Az iszlám sok elemet kölcsönzött a zsidó és a keresztény 
hitből, a Bibliából. Allah nemcsak teremtő és uralkodó, hanem segítő, nemcsak 
büntető, hanem megbocsátó és engedékeny is. A világ végén Allah ítéletet tart, ju- 
talmaz (paradicsom) és büntet. 

A hit alapelveit és a hívők kötelességeit az iszlám , öt pillére? tartalmazza: 
1. A hit (sabáda). , Nincsenek istenek, kivéve az egy igaz Istent, Allabot, és Mo- 
hamed a prófétája." A hit jó cselekedetek nélkül mit sem ér. 2. Az ima (szalát). 
Lehetőleg közösségben történjen, naponta ötször, Mekka felé fordulva, rituális 
mosakodás után. Az ima idejét a muaddbin (müezzin) hirdeti a mecset tornyából. 
A fő imanap a péntek. Áldozat, kultikus szertartás az iszlámban nincs. 3. Az ala- 
mizsna vagy ínségadó (zakát) a szegények javára a feleslegből. 4. A böjt (szaum) 
Ramadán hónap folyamán napkeltétől napnyugtáig (éjjel szabad enni). 5. A za- 
rándoklat (haddzs): minden felnőtt férfi legalább életében egyszer menjen el Mek- 
kába, a Kábához. 

Az iszlám hívőnek tilos a disznóhús és a szeszes italok fogyasztása. Négy fele- 
sége lehet, azoktól el is válhat, s mellettük ágyasokat is tarthat. Mohamedán fér- 
fi elvehet keresztény és zsidó nőt (pogány nőt nem), de a gyermekek iszlám vallá- 

súak lesznek. Mohamedán nő viszont csak igazhívőhöz mehet feleségül. A föld az 
egész iszlám közösség, az umma tulajdona. Mohamed tiltja az uzsorát és a ka- 
matszedést. § 

Az életük feláldozására is hajlandó hívők kötelessége a dzsikád, a , szent hábo- 
rú" (a szó eredeti jelentése harc, küzdelem). A Korán szerint csak a védekező há- 
ború igazságos, kardot használni csak védekezésre szabad. A vallást nem szabad 
fegyverrel terjeszteni, csak békés eszközökkel. A keresztények, a zsidók és az irá- 
ni Zoroaster követői védett kisebbségek (dzimmi), akik fejadó (dzizsje) fizetése el- 
lenében megtarthatják vallásukat. A pogányokat azonban meg kell téríteni. 

Az iszlám szent könyve a Korán: Isten öröktől létező szava, amely a Mohamed- 
nek adott kinyilatkoztatásokban tárult fel, Gábriel arkangyal közvetítésével. Mo- 
hamed kinyilatkoztatásai, , koránjai" eleinte szóbeli hagyományozás útján terjed- 
tek, apránként foglalták őket írásba, s a könyv Oszmán kalifa idején, 650 körül 
nyerte el végleges szerkezetét. A Korán 114 szúrára, fejezetre oszlik, ritmikus pró- 
zában írt, igen változatos szöveg. 

Az iszlám hit másik forrása a szunna: nagyrészt Mohamednek a Koránt magya- 
rázó szavai, egyéb szóbeli megnyilatkozásai (hadísz), illetve az ő vallási gyakorla- 
taira, magatartására vonatkozó hagyomány, ,,a próféta szent szokásai". A 9. szá- 
zadban gyűjtötték őket össze. Az iszlámnak a szunnát elfogadó ortodox irányza- 
ta a szunnita. A Koránon és a Mohamed szavait őrző hagyományon (badísz) ala- 
pul az iszlám jog, a saria. Ennek alapján ítélkezik a kádi, a mohamedán bíró. Az 
iszlám államokban európai értelemben vett világi jog nincs. A Koránt és a hadíszt 
az álim (többes száma: ulamá) magyarázza és oktatja. Az ulamá az iszlám tudó- 
sai, akik a madraszának nevezett felső iskolákban tanulnak és tanítanak. Az isz- 
lám közösség vallási vezetője az imám. A szunnitáknál egybeolvadt a kalifa tiszt- 
ségével, aki az iszlám közösség politikai és vallási vezetője volt egy személyben. 

Az iszlámban is van a keresztény szerzetességhez hasonló aszketikus, miszti- 
kus irányzat: a szúfizmus. A szúfi (- gyapjúba öltözött) különféle aszketikus 
gyakorlatok segítségével törekszik az istenséggel való egyesülésre (dervisek). 
A zsidó Messiáshoz hasonló jelenség a mahdi (- helyesen vezérelt), a végső 
időkben Istentől küldött személy, aki helyreállítja a megromlott, elfajzott igaz 
hitet, legyőzi a hitetleneket. 


2. Az arab birodalom 


Mohamed halála után közmegegyezés, a hívők konszenzusa (idzsmá) alapján je- 
lölték ki az iszlám közösség világi és vallási vezetőjét, a kalifát, azaz a , Próféta 
helyettesét, örökösét". Az első négy kalifa Mohamed mekkai hívei, barátai, roko- 
nai (apósai, illetve vejei) közül került ki: Abu Bakr (632-34), Omar (634-44), 
Oszmán (644-56) és Ali (656-61). Uralmuk alatt gyorsan haladt előre az iszlám 
hódítás az Arab-félszigeten kívül is, túlnyomórészt Bizánc és a Szasszanida-király- 

ság rovására. 634 és 641 között elfoglalták Palesztinát, Szíriát, Mezopotámiát, 
642-re befejeződött Egyiptom, 651-ig Perzsia meghódítása. Észak-Afrikában Lí- 
bia és Tunisz került arab uralom alá, a Földközi-tengeren Ciprus szigete. 636-ban 
Palesztinában, a Jarmuk folyó mellett vívott csatában legyőzték az ellenük kül- 
dött bizánci sereget. Kezükre került — többek között — Jeruzsálem, Damaszkusz, 
Antiochia, Alexandria, Ktésziphón, 

Oszmán kalifa 656-ban - elődjéhez hasonlóan - gyilkosság áldozata lett. Utá- 
na a Próféta veje, Fátima férje, Ali lett a kalifa. Vele azonban szembefordult a 
Próféta özvegye, Aisa, valamint Oszmán rokona, Muávija, Szíria helytartója, Alit 
661-ben meggyilkolták, s ekkor Muáviját kiáltották ki kalifának. Személyében a 
mekkai Omajja család került hatalomra. I. Muávija (661-80) dinasztikus uralmat 
hozott létre: az Omajjádok 750-ig uralkodtak az arab birodalom felett. Muávija 
a birodalom székhelyét Medinából áthelyezte Damaszkuszba. E hatalmi harc so- 
rán az iszlám egymással szemben álló irányzatokra bomlott. A szunniták szerint 
a kalifa utódlását a hívők közösségének közmegegyezése, az idzsmá határozza 
meg, a Prófétától való törvényes leszármazásnak ebben nincs szerepe. Ali pártja 
(síg) szerint viszont éppen ez utóbbi a döntő, tehát csak Fátima és Ali leszárma- 
zottai lehetnek kalifák. Ezen irányzat követőit nevezik síitáknak. Szerintük nem 
a kalifa az iszlám közösség vezetője, hanem a Próféta családjából származó 
imám. Az imámnak azonban az ellenséges dinasztia uralma alatt rejtőzködnie 
kell. A hetedik rejtőzködő imámot, Iszmailt (Iszmáel) a siíták egy része a Próféta 
művét helyreállító mabdinak tekintette, többségük azonban nem fogadta el őt. 
Iszmail hívei az iszmailiták vagy iszmaeliták. 

Az Omajjádok alatt keleten és nyugaton egyaránt tovább folytatódott a hódí- 
tás. A 8. század elejéig arab uralom alá került az Indus völgye, Horezm és 
Szogdiana, Eszak-Afrikában elfoglalták a Maghrebet, s eljutottak az Atlanti- 
óceán partjáig. 711 és 714 között meghódították az Ibér-félszigetet, majd átme- 
netileg a Pireneusoktól északra is megvetették a lábukat. Ismételten sikertelen tá- 
madást indítottak Konstantinápoly ellen is (674-78, 717-18). 747-ben a bizánci 
flotta győzelme az arabok felett egy időre fenntartotta a keresztény hegemóniát a 
Földközi-tenger keleti medencéjében. Nyugat-Európában pedig 732-ben Martel 
Károly állította meg az arab terjeszkedést. 

750-ben a keleti tartományokban kitört felkelés megdöntötte az Omajjádok 
uralmát. A felkelők a Próféta egyik leszármazottját, Abul Abbászt kiáltották ki 
kalifának, s vele az Abbászida-dinasztia (750-1258) kezébe került a hatalom. Az 
Abbászida-mozgalom a keleti Horaszán tartományból indult ki, s fő társadalmi 
bázisát az iszlámra áttért iráni kliensek (mavali) alkották. Al-Manszur (754-75) 
és Harun ar-Rasid (786-809) kalifák idején élte fénykorát az arab birodalom. 
762-ben a kalifák áttették székhelyüket a Tigris partján felépült új fővárosba, 
Bagdadba. 

A meghódított területek lakosságának viszonyai lényegesen nem változtak. 
A régi tisztviselők is helyükön maradtak, az arab tartományi beosztás pedig al- 


164. - AZ ISZLÁM VILÁG 


kalmazkodott a korábbi közigazgatási egységekhez. Az arabok a meghódított né- 
pektől elkülönülve, megerődített katonai táborokból (amszár) vigyázták a rendet, 
és indultak további hódításokra. A hódolt népek földadót (haradzs) fizettek, en- 
nek fejében megtarthatták birtokaikat. Ezt az iszlámra áttérteknek is fizetniük 
kellett (az arab hódítók leszármazottai nem fizettek adót, csak a vallási jellegű 
zakatot). Arábiában mindenkinek muszlimmá kellett lennie, máshol viszont az 
ún. dzimmik, azaz a keresztények, zsidók és az irániak szabadon gyakorolhatták 
vallásukat, de ezért még külön fejadót (dzsizje) fizettek. A 8. században egyre na- 
gyobb méreteket öltött a meghódított lakosság áttérése az iszlámra, főleg Perzsiá- 
ban és a városokban. Az áttérni szándékozók egy-egy arab nagyúr támogatását 
kérték, annak kliensei (mawla, többes számban mavali) lettek. A mavali a 9. szá- 
zadban már egyenrangúak az arabokkal. Az Abbászida-kalifátus idején a perzsák 
egyre nagyobb szerepet kaptak a birodalom irányításában. A perzsákat egyéb né- 
pek fiai is követték, s így a birodalom egyre inkább elveszítette arab etnikai jelle- 
gét, bár hivatalos nyelve az arab lett. 

A fő jövedelmi forrást az első évtizedekben a hadizsákmány jelentette, majd az 
egyre növekvő adókra helyeződött át a hangsúly. A 7. század végétől bizánci min- 
tára saját pénzt vertek: az aranydinárt és az ezüstdirhemet. A meghódított földek 
egy része a kalifa (az állam) tulajdonába került, de zömüket magánszemélyeknek 
engedték át birtoklásra (katía, többes száma katái). Emellett voltak földek csalá- 
dok magántulajdonában is (mulk), amelyek után a zakat nevű adót fizették. Az 
ún. kegyes alapítványok számára átengedett föld volt a vakf. A hadsereg zsoldo- 
sokból és rabszolgákból állt, majd a 9. században bevezették az iktá-rendszert, 
ami annyit jelentett, hogy a katonák egy bizonyos terület felett megkapták az ál- 
lami adók behajtásának a jogát. 

Az államszervezésben eleinte bizánci, majd az Abbászidák alatt főleg perzsa ha- 
tások érvényesültek, s jelentkezett a központosításra való törekvés. A közigazga- 
tást a hivatalok (díván) bonyolult rendszere és nagy létszámú hivatásos bürokra- 
ta réteg (kátib, tsz. kutáb - jegyző, írnok) végezte, élén a vezírnek nevezett főmi- 
niszterrel. A kalifák a 9. század második felétől kezdve egyre inkább csak vallási 
szerepet töltöttek be. A tényleges hatalmat a vezír vagy a hadsereg élén álló emír 
gyakorolta. Emírek álltak az egyes tartományok élén is. A sok népet és kultúrát 
összefogó birodalomban a meghódított népek tömeges áttérésével az eredeti arab 
jelleg és etnikum fokozatosan háttérbe szorult. A hadseregben az arabok helyét 
más etnikumú, túlnyomórészt török zsoldosok, majd egyre inkább rabszolgák 
foglalták el. 

A hódítások befejeztével igen jelentős kulturális fejlődés bontakozott ki. Az ara- 
bok átvették és továbbfejlesztették a meghódított népek -— görögök, szírek, zsi- 
dók, egyiptomiak, perzsák, indiaiak - kultúráját. A korábbi kultúrák legjelentő- 
sebb alkotásait lefordították arabra (különösen fontos a görög művek fordítása, 
amelyet többnyire az őslakos szír keresztények végeztek). A tudományok közül 
elsősorban a természettudományok, az orvostudomány, a matematika, a csillagá- 

szat és a földrajz, valamint a történetírás és a filozófia volt fejlett. A meghódított 
népek is megőrizhették saját kultúrájukat. Az utolsó jelentős görög egyházatya, 
Damaszkuszi Szent János (t 753) pénzügyi tisztviselő volt a kalifa udvarában, 
mielőtt kolostorba vonult Jeruzsálemben. 

A művészetben az iszlám tiltotta az emberábrázolást, de ezt a gyakorlatban 
csak a vallásos művészet terén tartották be szigorúan; profán épületeken, hasz- 
nálati tárgyakon s világi témákban egyre gyakoribbá vált emberek és jelenetek 
ábrázolása. A szépirodalom vezető műfaja a lírai költészet volt. Az anyagi és 
szellemi kultúra fejlettsége tekintetében az arab birodalom és utódállamai a 12. 
századig Európa felett álltak. Megőrizték és továbbfejlesztették, majd Európa 
felé közvetítették a görög és az ókori keleti kultúrák eredményeit. Ugyancsak 
igen fejlett volt a gazdasági élet: az öntözéses földművelés, a kézművesség és fő- 
leg a kereskedelem. 

A 9. században kezdetét vette a birodalom részállamokra bomlása. Az egyes or- 
szágok, tartományok vezetői (emírek) — a helyi hadseregre és a maguknak meg- 
tartott adókra támaszkodva — fokozatosan önállósultak, helyi dinasztiákat alapí- 
tottak. A kalifa főhatósága névlegessé vált, vagy éppen teljesen elszakadtak tőle. 
Ilyen volt a túlnyomóan berber lakosságú Marokkóban az Idriszidák dinasztiája 
(788-985), Algériában és Tuniszban az Aglabidák (800-909), Egyiptomban a 
Tulunidák (868-905), majd a Fatimidák (969-1171), akik 909-től Tunisz urai 
voltak, s uralmukat Palesztinára, Szíriára és Hidzsázra is kiterjesztették. 
A horasszáni Bujidák (Buvajhidák) 945-ben Bagdadban is magukhoz ragadták a 
tényleges hatalmat (emírek emírje), a kalifának csak a vallási vezető szerepét 
hagyva. A Bujidák hatalmát a keletről érkező szeldzsuk törökök döntötték meg, 
akik 1055-ben elfoglalták Bagdadot. Vezérük, Tugril bég a kalifától szultán címet 
és tényleges teljhatalmat kapott. A szeldzsukok uralmuk alá vonták Mezopotá- 
miát, Palesztinát, Szíriát. 1071-ben Manzikertnél legyőzték a bizánciakat, s 
ezután hatalmukat kiterjesztették Kis-Ázsia nagyobb részére, 

A Szeldzsuk Birodalom hamarosan önálló szultánságokra bomlott. Közülük 
az 1077-ben létrejött Rumi vagy Ikoniumi Szultánság tartotta kezében Kis- 
Ázsiát, állandó harcban a bizánciakkal. Egyiptomban a kurd származású vezír, 
Szalah-ad-Din (Szaladin) 1171-ben megfosztotta hatalmától a Fatimida kalifát, 
s megalapozta a saját dinasztiája, az Ajjubidák uralmát. Elfoglalta Szíriát, 
Hidzsázt, Mezopotámiát, majd, miután 1187-ben legyőzte a keresztesek sere- 
gét, Jeruzsálemet és Palesztinát is, A mongolok 1243-ban legyőzték a rumi (iko- 
niumi) szeldzsukokat, majd Perzsia és Mezopotámia elfoglalása után, 1258-ban 
bevették és lerombolták Bagdadot, s ezzel véget vetettek az Abbászida-kalifá- 
tusnak. Egyiptomban az Ajjúbidák uralmát 1250-ben a mamelukok döntötték 
meg. Ezek eredetileg különböző népekből származó rabszolgák voltak, akikből 
az egyiptomi kalifák, majd szultánok testőrsége verbuválódott. A mameluk 
szultánok 1516-ig uralkodtak Egyiptomban, amely ekkor az oszmán törökök 
birodalmának részévé lett, 

3. A Córdobai Kalifátus 


Az arabok a 8. század elejére befejezték egész Észak-Afrika meghódítását. Ifríkíja 
(- Afrika) tartomány Kairavánban (Kairouan) székelő helytartója, Músza ibn 
Nuszajr 710-ben már az Ibér-félszigetre küldte kliensét, Tárifot. 711-bén Tárik 
ibn Zijád kelt át Gibraltárnál (Dzsebel al-Tárik - Tárik sziklája) egy túlnyomó- 
részt berberekből álló sereggel Ibériába, s legyőzte Roderich nyugati gót királyt. 
A következő évben maga Músza is átjött új sereggel, s néhány év alatt meghódí- 
totta az egész félszigetet. Az új tartomány, Andalúzia (Al-Andalusz) fővárosa 
Córdoba (Kordova) lett. Az arabok hamarosan átkeltek a Pireneusokon, elfoglal- 
ták Narbonne-t, Carcassone-t és Nfmes-et. Európai előnyomulásukat Martel Ká- 
roly állította meg Poitiers-nél 732-ben. 750-ben Abul Abbász megdöntötte az 
Omajjádok uralmát, elfoglalta Damaszkuszt, s az Omajjád-dinasztia minden ott 
talált tagját legyilkoltatta. A vérfürdőt egyedül túlélő Abd ar-Rahmán híveivel 
Nyugatra menekült, elfoglalta az Ibér-félszigetet, s 756-ban Córdoba emírje lett. 
Így jött létre a nyugati Omajjád-dinasztia, amely 1031-ig uralkodott Andalúziá- 
ban. Már I. Abd ar-Rahmán (756-88) szakított az Abbászida kalifátussal, s tel- 
jesen önálló iszlám államot hozott létre ibér földön, a kalifa címet azonban csak 
III. Abd ar-Rahmán (912-61) vette fel 929-ben. 

A 11. században a córdobai Omajjád-kalifátus több mint 20 kis területi fejede- 
lemségre, emirátusra bomlott fel. Az egymással torzsalkodó emírek nem tudtak 
hatékony ellenállást kifejteni a diadalmasan tért hódító keresztény reconguistával 
(visszahódítás) szemben. Az Ibér-félsziget muzulmánjait egymás után két ízben is 
az Észak-Afrikában a berberek körében kibontakozó szigorú iszlám integralista 
mozgalom egyesítette átmenetileg a keresztények elleni sikeres harcra. Az első 
ilyen mozgalom prófétája a 11. század közepén Ibn Jászin volt, nagyrészt a sza- 
harai berber nomádok (a mai tuaregek ősei) közül kikerült híveit pedig al- 
murábitúnnak, azaz a ribát lakóinak nevezték (ribát a hitetlenek ellen emelt ko- 
lostor-erőd volt); ebből lett Andalúziában az Almoravida elnevezés. Ibn Jászin ta- 
nítványa és utóda Júszuf ibn Tásfin Marokkóban alapított dinasztiát, majd 1086- 
ban átkelt Andalúziába, legyőzte a keresztényeket, eltávolította az emíreket és 
egyesítette az iszlám uralom alatti területeket. Az Almoravida Birodalom köz- 
pontja Afrikában Marokkó, Európában Sevilla volt. 

Az Almoravida állam azonban nem volt tartós. Az elfajzott, a hit , eredeti tisz- 
taságától eltért" dinasztiával szemben a Szaharából új integralista mozgalom in- 
dult, amelynek prófétája Ibn Túmart volt, az igaz hit helyreállítására küldött 
mabdi, híveit pedig al-muvabiddúnnak (az Isten egy voltát hirdetőknek) nevezték. 
Innen az új dinasztia andalúziai neve: Álmohádok. Ibn Túmart tanítványa és utó- 
da Abd al-Mumin az 1140-es években legyőzte az Almoravidákat, elfoglalta 
Észak-Afrikát, majd Andalúziát is. Az Almohádok ismét egyesítették az ibériai 
iszlám tartományokat, s egy fél évszázadon át feltartóztatták a keresztény előnyo- 
mulást. 1212-ben azonban Las Navas de Tolosánál súlyos vereséget szenvedtek, 

s birodalmuk részeire bomlott. A keresztények a 13. században egymás után fog- 
lalták el Andalúzia jelentős városait; Córdobát (1236), Valenciát (1238), Murciát 
(1243), Sevillát (1248), Cádizt (1265). A század közepére az Ibériai-félsziget túl- 
nyomó része felszabadult az iszlám uralom alól. Csak Granadában és környékén 
tartotta magát a mór Naszrida-dinasztia 1492-ig. 

Ibéria földjén az iszlám uralom fél évezrede alatt egy sajátos kevert társada- 
lom és civilizáció alakult ki. Andalúzia közvetítette az iszlám-arab világ anyagi 
és szellemi kultúrájának eredményeit és alkotásait a keresztény Európa felé, Az 
iszlám és a keresztény civilizáció itt századokon keresztül intenzív érintkezés- 
ben és kölcsönhatásban volt egymással. A különböző fajok és etnikumok keve- 
redéséből, összeolvadásából egy sajátos etnikai képlet alakult ki. A mór Hispá- 
niában az arab-berber uralkodó réteg mellett élt egy meglehetősen nagyszámú 
iszlám hitre tért keresztény népesség (vizigót nemesek, ibér parasztok), őket 
nevezték muvalladoknak. A bennszülött lakosság többsége megmaradt ke- 
reszténynek, de nyelvében és életformájában elarabosodott, ők voltak a 
mozarabok. Elég nagyszámú zsidóság is élt a mór városokban. Viszont a recon- 
guista során visszafoglalt területeken a spanyol-portugál uralom alatt is sok 
mohamedán a helyén maradt és megőrizte iszlám vallását, saját bíróságait (ők 
voltak a mudejarok, ejtsd: mudehárok). Ugyancsak háborítatlanul élhettek a 
15. század végéig a zsidó közösségek is. 

A mór Hispániában a 8. századtól igen fejlett városi civilizáció bontakozott ki, 
nagy, százezres városokkal, pompás építészeti alkotásokkal (córdobai nagy me- 
cset, granadai Alhambra, sevillai Alcazar), fürdőkkel, iskolákkal, könyvtárakkal. 
A jeles írók, tudósok és gondolkodók sorából csak azokat emeljük ki, akiknek 
művei, a latin fordítások révén, jelentős hatást gyakoroltak a középkori európai 
keresztény és zsidó kultúrára is: elsősorban az Árisztotelész-kommentárokat író 
Ibn Rusd (Averroés, ? 1198), valamint a két zsidó filozófus: Salomon ibn Gabirol 
(t 1057) és Músza ibn Majmún (Moses Majmonides, t 1204). 


VIII. BIZÁNC ÉS A BALKÁN A KORA KÖZÉPKORBAN 
1. A bizánci állam 


A Nyugatrómai Birodalom megszűnése után a római császárság keleten élt to- 
vább. Ennek a tovább élő Római Birodalomnak a lakói mindvégig , rómaiaknak? 
(Rómaioi) nevezték magukat, uralkodójuk a , rómaiak császára? (baszileusz Ró- 
maión) volt. Az állam megjelölésére gyakran használták a Rómaniag szót, de ,,Bi- 
záncnak" sohasem nevezték, mert ezen ők legfeljebb a fővárost (Büzantion) értet- 
ték. Az eredetileg csak a fővárosra vonatkozó Bizánc szót az itáliai humanisták 
terjesztették ki az egész birodalomra a 15. században, s ezt vette át az újkori eu- 

rópai tudományosság is. Ilyen értelemben beszélünk mi is a továbbiakban Bizánc- 
ról, Bizánci Birodalomról, bizánciakról. 

Bizánc városát a lakói inkább Konstantinápolynak (Kónsztantinoupolisz), azaz 
, Konstantin városának" nevezték. Ahogy a rómaiak számára Róma volt , a város" 
(urbs), úgy a , bizánciak" számára is Konstantinápoly volt , a bolisz" (ez élt tovább 
az araboknál Bulin formában, s ebből jött a város arab, majd oszmán neve: Istani 
Bulin - Istanbul). A bizánciak már a 4. században szívesen nevezték , Új Rómának" 
(Nea Rómé). A középkorban Konstantinápoly volt a keresztény oikumené legna- 
gyobb városa, igazi világváros. Lakossága fél és egymillió között ingadozott. Ked- 
vező földrajzi helyzete révén kiválóan alkalmas volt a két, sőt három kontinensre 
kiterjedő birodalom központjának. Három oldalról a tenger védte, a szárazföld fe- 
lé pedig háromszoros védőfallal vették körül, így gyakorlatilag bevehetetlen volt. 
Rajta kívül a Keletrómai Birodalomban az 5. század közepén még két százezres 
(Alexandria, Antiochia) és mintegy harminc több tízezres nagyságrendű város volt. 

Ha ezt az ezer éven át fennálló birodalmat, amelynek öröksége máig elevenen 
él Európa keleti felében, jellemezni akarjuk, akkor érdemes idéznünk néhány je- 
les bizantinológus véleményét. A. Heisenberg úgy látja, hogy , Bizánc a keresz- 
ténnyé lett görög nemzetiségű római birodalom". Louis Bréhier szerint Bizánc 
s, bagyományaiban római, kultúrájában görög, kormányzati módszereiben pedig 
keleti", G. Ostrogorsky pedig így fogalmazza meg Bizánc lényegét: , Római álla- 
miság, görög kultúra és keresztény bit a fő forrásai a bizánci fejlődésnek." 

A 395. évi kettéosztáskor a Balkán-félsziget keleti fele jutott Bizáncnak. A ha- 
tárt a két birodalomfél között a Drina folyó képezte, Illyricumot tehát a nyuga- 
tiak kapták. Észak-Afrikában Libya Keleté lett, Tripolitana Nyugaté. Később Bi- 
zánc kiterjesztette fennhatóságát az egész Balkánra és Észak-Afrikára. A biroda- 
lom lakosainak száma 400 és 600 között 18-20 millió körül volt. Keleten nem ta- 
pasztalható olyan mértékű elnéptelenedés, mint Nyugaton, a városi élet, az ipari 
termelés, a kereskedelmi forgalom és a tengeri hajózás szinte töretlenül folytató- 
keleti medencéjében. Kereskedelmi kapcsolatban állt Indiával, Kínával. Mivel a 
Közép- és Távol-Keletre vezető utak többnyire ellenséges szomszédja, Perzsia te- 
rületén mentek át, új utakat próbáltak törni kelet felé: vagy Arábián és az Indiai- 
óceánon keresztül délről, vagy a Fekete-tenger északi és keleti partvidékéről kiin- 
duló selyemúton északról megkerülve Perzsiát. A 6. század közepén sikerült se- 
lyemhernyót kicsempészni Kínából, s erre egy nagyon virágzó exportiparágat 
felépíteni. Évszázadokon át szilárd, jó aranypénzzel is rendelkezett a birodalom. 

A balkáni politikai határ nem felelt meg pontosan a latin-görög nyelvhatárnak, 
amely a mai Albánia északi részén lévő Lissustól húzódott Serdicáig (Szófia), s 
onnét a Haemus (Balkán) hegység északi lábánál a tengerpartig. E vonaltól délre 
görögül, északra latinul beszéltek. A 7. század elejéig Bizánc hivatalos nyelve is a 
latin maradt, s a lakosság jelentős része még ezután is értett latinul. A Bizáncban 
beszélt görög nyelv a hellenisztikus köznyelv, az ún. koiné továbbfejlődése során 

alakult ki, s lényegesen eltért a klasszikus görögtől. Az eltérések közül kultúrtör- 
téneti szempontból talán a hangsúly változása a legjelentősebb. A korábbi görög 
nyelvben zenei hangsúly volt, amely a kvalitáson alapult, vagyis a hangsúlyozott 
szótag magasabb volt, mint a nem hangsúlyozott, s ez az alapja az antik verselés- 
nek is. A koinéban az eredeti hosszú és rövid magánhangzók közti különbség 
megszűnt, s minden hangsúlyos szótag hosszúvá, minden hangsúlytalan röviddé 
vált, vagyis az új dinamikus hangsúlyozás a kvantitáson alapszik, amelynek meg- 
felelően a keresztény korban (a 4. századtól) a ritmust a hangsúlyos és hangsúly- 
talan szótagok váltakozása adta meg. Amint láttuk (V/3. fejezet), hasonló válto- 
zás ment végbe Nyugaton a latin himnuszköltészetben is. 

Bizáncban sajátos kétnyelvűség uralkodott, mert igen nagy különbség volt a be- 
szélt köznyelv és az irodalmi nyelv között. Az 1-2. században a művelt görögök 
körében kibontakozott az ún. atticizmus, ami annyit jelentett, hogy felújították a 
klasszikus attikai nyelvjárást, annak már nem élő formáit és szókincsét. A beszélt 
vulgáris nyelvnek a 12. század előtti időkből nem is maradt fenn írott emléke, 
mert az értelmiség minden ilyen barbár szöveget tudatosan megsemmisített. Az 
íráshasználat nagyjából úgy alakult, mint Nyugaton (természetesen görög betűk- 
kel): a 9. századig a hagyományos nagybetűs írás (maiuscula) dívott, ezután át- 
tértek a kisbetűs írásra (minuscula). 

Görögül többé-kevésbé a birodalom minden lakója beszélt. Emellett Kis-Ázsiá- 
ban az őslakosság körében sokan még régi nyelvüket is őrizték, például Mysiá- 
ban, Phrygiában, Isauriában vagy Lykaoniában. Szíria lakossága nagyrészt két- 
nyelvű volt, Egyiptomban pedig a parasztság a kopt nyelvet beszélte. 

A bizánciaknak saját időszámításuk volt, a keresztény időszámítást nem vették 
át, csak a 15. században kezdték szórványosan használni. Az éveket a világ te- 
remtésétől számították, ami szerintük Kr. e. 5509. szeptember 1-jén történt. 
Konstantinápoly elestének (1453. május 29.) dátuma tehát: 6961. 

A bizánci állam egyenes örököse, folytatása volt a késő római császárság, a do- 
minatus államszervezetének. A császár abszolút uralkodó, hatalma isteni eredetű, 
ő Isten képmása és helytartója a Földön, személye ,, szent" (hagiosz). Megválasz- 
tása többnyire kikiáltással történt, s ténylegesen bárki lehetett császár. Gyakori 
volt, hogy a császár társuralkodóként maga mellé vette testvérét vagy fiát. Csá- 
szárkoronázásra először 457-ben került sor. A bizánci császár az egész keresztény 
oikumené urának tekintette magát, aki az összes többi uralkodó felett áll. Ő volt 
az ,uralkodók családjának" a feje, aki a többieket , testvéremnek", , fiamnak" 
vagy , barátomnak" szólította, s különféle címeket, rangokat, kitüntetéseket, sőt 
fejedelmi koronákat is adományozott nekik. A császár körül minden pontosan 
előírt szertartások szerint, szigorú formaságok között történt. Liudprand cremo- 
nai püspök, aki a 10. században két ízben is járt követségben Konstantinápoly- 
ban, így írja le a császári fogadást: , A császár trónja előtt egy rézből készült, de 
bearanyozott fa állott, amelynek ágai közt mindenféle fajtájú madarak ültek, 
amelyek szintén rézből valók voltak, de bearanyozva, s különféle hangon énekel- 

tek. A császár trónja pedig olyképpen volt elkészítve, hogy egyik percben ala- 
csonynak, a másikban magasabbnak, majd emelkedettebbnek látszott és batal- 
mas oroszlánok őrizték; nem tudom, fából vagy ércből voltak-e, de be voltak ara- 
nyozva. Farkukkal verdesték a földet, s tágra nyitott szájukkal s mozgó nyelvük- 
kel ordítást ballattak. Belépésemkor bőgtek az oroszlánok és énekeltek a inada- 
rak. Midőn tiszteletem jeléül harmadszor borultam le a császár előtt, és utána a 
fejemet felemeltem, láttam, hogy ő, aki azelőtt mérsékelt magasságban ült a föld- 
szint felett, most majdnem a terem mennyezete alatt van, sőt, bogy más ruba is 
van rajta. Hogy ez miképp történt, el sem tudtam gondolni, legfeljebb azt sejtet- 
tem, hogy olyanforma gépezet emelhette, mint amilyen a borsajtó gerendája. 
A császár ez alkalommal egy szót sem beszélt, mert ha akart volna is beszélni, a 
nagy távolság miatt nem tehette volna azt a kellő méltósággal, s csak főembere 
útján érdeklődött Berengár élete és egészsége felől." 

Rómához hasonlóan Konstantinápolyban is volt senatus, de politika szerepe a 
8. századra már formálissá vált. A főváros és a nagyobb városok lakossága dé- 
moszokba szerveződött, amelyeknek eleinte szintén fontos politikai szerepük volt 
- például eszerint teljesítettek őrszolgálatot a város falain. A démoszok ugyanis a 
aCitkuszi pártok" körül csoportosultak, amelyeket az után a szín után neveztek 
el, amilyet kedvenc kocsihajtójuk viselt. A cirkuszi pártok néha kifejezésre juttat- 
ták a lakosság nemtetszését, ellenzékiségét. Később a démoszok politikai szerepe 
megszűnt, s tevékenységük arra korlátozódott, hogy az udvari ünnepségeken ők 
adták a lelkesen éljenző tömeget. 

Bizánc a késő római császárságtól hatalmas bürokratikus gépezetet örökölt és 
fejlesztett tovább. A tisztviselőket rangosztályokba sorolták, eszerint kapták fize- 
tésüket, s ez szabta meg, hogy milyen címzés illeti meg őket. A császári udvarban 
fontos szerepet játszottak az eunuchok, akik nemegyszer magas állami, egyházi 
vagy katonai posztot töltöttek be. Mivel egyre inkább szokásba jött a hivatalok 
vásárlása, a tisztviselők minden igyekezetükkel azon voltak, hogy a befektetés mi- 
nél előbb megtérüljön. Joggal írta egy korabeli forrás, hogy a hivatalnokok , úgy 
falták a népet, mint a kenyeret", 

Bizánc ezeréves fennmaradását nem kis részben diplomáciájának köszönhette, 
amely a maga nemében páratlan volt a középkorban. A diplomáciát a bizánciak 
valóságos művészetté fejlesztették. Követeik rendszeresen felkeresték a külföldi 
uralkodók udvarait, a császári udvarban pedig hivatalos tolmácsok szolgálták az 
idegen uralkodókkal és népekkel való kapcsolattartást. Igyekeztek alaposan 
megismerni a környező népek és államok belső viszonyait, szokásait, kipuhatol- 
ni gyengéiket és erejüket, s gondosan mérlegelték, hogy hol, mikor, milyen eszkö- 
zökkel tudják a leghatékonyabban elérni céljaikat. Ennek a szorgalmasan össze- 
gyűjtött, hatalmas információanyagon alapuló bizánci államművészetnek jelleg- 
zetes alkotása Bíborbanszületett Konstantín (Kónsztantinosz Porphürogennétosz) 
császárnak a 10. század közepén írt munkája A birodalom kormányzásáról. A bi- 
zánci diplomácia módszerei igen sokrétűek voltak: szívesen játszották ki egymás 

ellen a rájuk veszélyt jelentő népeket. A leggyakrabban alkalmazott és leghatéko- 
nyabb diplomáciai , fegyverük" azonban a pénz volt, Rendszeresen fizettek évi 
adókat a szomszédoknak a béke fenntartása érdekében, s gyakran ajándékokkal 
igyekeztek megszerezni idegen népek jóindulatát. Az arany legalább olyan fontos 
szerepet játszott a bizánci állam védelmében, mint a hadsereg. 


2. Kísérlet a Római Birodalom visszaállítására 


Az ún. , kora bizánci" időszakban, azaz 395 és 610 között a késő római társadal- 
mi és politikai struktúrák éltek tovább. Miután Attila meghalt és a gótokat sike- 
rült nyugat felé irányítani, egy időre enyhült a Bizáncra nehezedő barbár nyomás, 
s mivel keleten, a perzsa határon is béke volt, a birodalom polgárai teljes szenve- 
déllyel átadhatták magukat kedvenc dogmatikai vitáiknak. Mert az ismert szent- 
háromságtani és krisztológiai problémák nem képezték néhány szakteológus 
magánügyét, hanem a császári udvarban is ezekkel foglalkoztak, sőt a városok 
utcáin és terein is mindenki ezekről beszélt, ezekről vitatkozott. Nüsszai Gergely 
meglepetten tapasztalta, amikor a fővárosba érkezett, hogy az utcákon mindenki 
sérthetetlen" teológiai kérdésekről fecseg: ,ha megkérdezel valakit, hogy hány 
obulusba kerül ez vagy az a dolog, akkor a s született és nem teremtetetta dogmá- 
jával válaszol. Ha a kenyér ára után érdeklődsz, azt válaszolják, hogy az Attya 
batalmasabb, mint a Fiú, és a Fiú alá van Néki rendelve. Ha megkérdezed, kész 
van-e a fürdőd, így válaszolnak: 3 A Fiú a semmiből keletkezett.x" Krisztus iste- 
ni és emberi természetének problémája nemcsak teológiai kérdés volt, hanem po- 
litikai is, hiszen nagyobb veszélyt rejtett magában a birodalom számára, mint a 
barbárok támadásai. A khalkédoni zsinat után ugyanis Szíriában és Egyiptomban 
a monofizitizmus ősi , nemzeti" érzelmekkel, szeparatista törekvésekkel ötvöző- 
dött, külön nemzeti egyházak létrejöttével s e tartományok elszakadásával fenye- 
getett. E veszély elhárítása és a monofiziták megbékítése érdekében adta ki 482- 
ben Zénon császár (474-91) a Hénotikont, vagyis az Akakiosz pátriárka által ki- 
dolgozott közvetítő egységformulát. Hasztalan, mert a monofiziták nem fogadták 
el, Róma és a nyugati katolikusok pedig egyenesen megszakították a kapcsolatot 
Konstantinápollyal. 35 évig tartott a szakadás (skizma) Róma és Konstantinápoly 
között, mígnem 518-ban az írástudatlan makedóniai parasztból katonai parancs- 
nokká, majd császárrá lett I. Iustinus (518-27) hatályon kívül helyezte a Hénoti- 
kont, s visszatért a khalkédoni formulához. 

A gyermektelen császár az unokaöccsét tette meg utódául. [. lustinianus 
(527-65), bácsikájától eltérően, igen művelt volt, teológiai értekezéseket írt, s 
mindenféle tudományhoz és művészethez alaposan értett. Miután nagyobb vesz- 
teségek nélkül, békekötéssel befejezte a perzsákkal kitört háborút, figyelmét Nyu- 
gat felé fordította, s nekilátott dédelgetett álma, a recuperatio imperii, azaz a Ró- 
mai Birodalom visszaszerzésének megvalósításához. Előbb azonban úrrá kellett 

ennie egy súlyos belpolitikai válságon, amelybe kis híján belebukott. Ez volt az 
ún. Nika-felkelés 532-ben. (Nika - győzz! kiáltással buzdították a kocsihajtókat 
a Hippodromban.) A konstantinápolyi démosz elégedetlen volt egyes magas ran- 
gú hivatalnokok tevékenységével, s eltávolításukat követelte, A két nagy cirkuszi 
párt, a kékek és a zöldek összefogtak, s a Hippodromban felkelést robbantottak 
ki. A felkelők több középületet felgyújtottak. Miközben a felkelők a szent palo- 
át ostromolták, a császár már menekülésre és lemondásra gondolt, de felesége, 
Theodora kitartásra buzdította. Néhány nap múlva megérkezett a Beliszariosz 
parancsnoksága alatt álló katonaság, s lemészárolta a felkelőket. 

A felkelés leverése után elkezdődhetett a Nyugat visszahódítása. 533-ban Beli- 
száriosz 15 000 főnyi sereggel átkelt Afrikába, s megsemmisítette a Vandálok Ki- 
rályságát. Észak-Afrika másfél évszázadra a , második Róma? birtoka lett. Itália 
visszahódítása azonban korántsem ment ilyen könnyen. Csaknem 20 évig tartott 
(535-554), míg Beliszáriosz, majd Narszész seregeinek sikerült megtörniük a gó- 
tok ellenállását. A bizánciak azonban nem sokáig élvezhették a visszaszerzett Itá- 
lia birtoklását, mert 568-ban észak felől megérkeztek a langobardok, s a félsziget 
északi részét (Lombardia) és belső területeit elfoglalták, Bizáncnak pedig meg kel- 
lett elégednie Ravenna és Róma környékével, valamint Dél-Itáliával. 554-ben 
néhány évtizedre sikerült visszahódítani Hispánia délkeleti-déli partvidékét is. 
Közben keleten a perzsákkal is fel-fellángolt a háború, s Iustinianus adófizetéssel 
vásárolta meg a békét. A germán veszély elmúltával keletről és északról újabb 
barbár támadások fenyegették a birodalmat. A Kárpát-medencét megszállták az 
avarok, a Balkánon megjelentek a szlávok és a bolgárok. Iustinianus a Balkán 
északi részén egy erődrendszert épített ki, ez azonban nem tudta megakadályoz- 
ni az avarok, a szlávok és a bolgárok rablóhadjáratait. A Római Birodalom res- 
taurációja tehát csak részleges sikerrel járt. 

A belpolitikában Iustinianus legjelentősebb és legmaradandóbb alkotása a ró- 
mai jog kodifikációja volt. A császár által kinevezett bizottságok, Trebonianus 
vezetésével, 528 és 533 között dolgoztak a nagy művön: összegyűjtötték az előző 
császárok és lustinianus rendelkezéseit (Codex), kivonatolták a legjelesebb római 
jogászok munkáit (Digestae seu Pandectae), s elkészítették a római jog összefog- 
laló kézikönyvét (Institutiones). Ehhez később hozzátették lustinianus újabb ren- 
deleteinek gyűjteményét (Novellae). Az így összeállt gyűjteményeknek később ad- 
ták a Corpus Juris Civilis nevet. 

lustinianus igyekezett megreformálni, hatékonyabbá és olcsóbbá tenni a biroda- 
lom közigazgatását is. Megtiltotta a hivatalok vásárlását, intézkedéseket hozott a 
korrupció ellen, a szegényebb lakosságot igyekezett megvédeni a hatalmasok túl- 
kapásaival szemben. A legtöbb sikert az állami bevételek növelése terén érte el, há- 
la egyik közeli munkatársa, Kappadókiai János kifogyhatatlan leleményének. 
Pénzre ugyanis nagy szüksége volt, nemcsak a háborúk miatt, hanem nagyszabá- 
sú építkezéseihez is. A fővárost egy sor új templommal gazdagította, közülük az 
532 és 537 között épült Szent Bölcsesség (Hagia Szóphia), Milétoszi Iszidórosz és 

Tralleszi Anthemiosz alkotása a bizánci építészet legcsodálatosabb remeke. Mivel 
a császár jeles teológus volt, érthető, hogy a dogmatikai darázsfészekbe is bele- 
nyúlt, annál is inkább, mert a birodalom oly hőn óhajtott egysége érdekében 
szükséges volt a monofiziták megnyerése. Ez neki sem sikerült, pedig 553-ban 
Konstantinápolyban egyetemes zsinatot is tartott. Több dokumentumban kinyil- 
vánította, hogy a római egyház , minden egyház feje", amellyel minden keresz- 
ténynek egységben kel! lennie. j 

Századunk egyik legkiválóbb bizantinológusa, Louis Bréhier így értékeli Iusti- 
nianus uralkodását: , Gyarlóságai ellenére is nagy uralkodóhoz méltóan cseleke- 
dett, s olyan szilárd szerkezetet biztosított a birodalomnak, ami lehetővé tette, 
bogy bosszú időn át el tudja viselni a barbárok támadásait, és civilizációjával be- 
ragyogja a világot. Neki köszönbető, hogy újból szabadon lebetett hajózni a 
Földközi-tengeren, hogy örökre fennmaradt a rómaiak jogi munkássága, hogy a 
keleti egybáz olyan fegyelmi törvénykezéssel rendelkezik, amelyet mindmáig őriz, 
bogy oltalmazta misszionáriusait, ösztönzést adott az irodalomnak, az oktatás- 
nak, a bizánci művészet kialakításának." 

Iustinianus utódai a Balkánon nem tudták feltartóztatni a szlávok tömeges be- 
települését. 582-ben Sirmiumot is kénytelenek voltak átengedni a Kárpát-meden- 
cében megtelepülő avaroknak, Itáliában és Afrikában új közigazgatási rendszert 
vezettek be: a ravennai és a karthágói exarchátusban egy kézben, az exarchosz 
kezében egyesítették a polgári és a katonai hatalmat. A perzsa fronton is kiújul- 
tak a hadműveletek. A 7. század elején a perzsák elfoglalták Szíriát és Egyipto- 
mot, hatalmukba kerítettek olyan városokat, mint Antiochia és Jeruzsálem, s mé- 
lyen benyomultak Kis-Ázsiába is. Előbb a perzsák, majd az avarok Konstantiná- 
poly faláig nyomultak előre, sőt, ostrom alá is vették a várost. 


3. Válság és gyökeres reform 


: Az összeomlás előtt álló birodalmat I. Hérakleiosz (610-41) mentette meg, aki új- 


jászervezte a hadsereget, majd felszabadította Kis-Ázsiát, és északnyugat felől be- 
nyomult a perzsa területekre. 627-ben Ninivénél döntő győzelmet aratott a per- 
zsák felett. Ezzel a Szasszanidák állama harcképtelenné vált. Hérakleiosz — akit 
Ostrogorsky , a bizánci történelem legnagyobb uralkodójának" nevez — hozzáfo- 
gott a birodalom konszolidálásához, közigazgatási, katonai és társadalmi szerve- 
zetének újjáalakításához. Ő csak megkezdhette azt a reformot, amelyet utódai 
tettek teljessé. 634-ben Bizánc délkeleti határain megjelentek az arabok, s roha- 
mos gyorsasággal hódították meg Szíriát, Palesztinát, Egyiptomot. Kezükre került 
Jeruzsálem, Damaszkusz, Antiochia, Alexandria. 636-ban Szíriában, a Jarmuk 
folyónál legyőzték az ellenük küldött bizánci sereget. Az ázsiai és afrikai tartomá- 
nyok néhány évtized leforgása alatt elvesztek, a birodalom Kis-Ázsiára és Kons- 
tantinápoly környékére zsugorodott. Az arabok 674-78-ban a fővárost is ostrom 

alatt tartották, a Balkán pedig teljesen a szlávok birtokába került. 679-ben a bol- 
gárok átkeltek a Dunán, s megkezdték államuk kiépítését. 

Bizáncot tehát nagy veszteségek érték a 7. században: korábbi területének na- 
gyobb részét elvesztette, lakossága 17-18 millióról 6-7 millióra olvadt. A Római 
Birodalom örökre elveszett, ekkor vált a megmaradt terület , bizáncivá? és görög- 
gé. Hérakleiosz császár a görögöt tette hivatalos nyelvvé, s az addig használt la- 
tin imperator helyett felvette a görög baszíleusz címet. Bizánc ekkor alakította ki 
saját belső struktúráját, fennmaradása érdekében alkalmazkodva a megváltozott 
erőviszonyokhoz. Hérakleiosz és utódai végrehajtották az új helyzet igényelte 
gyökeres reformokat. A késő római császárságtól örökölt közigazgatási beosztás 
helyett az egyes tartományokat nagyobb közigazgatási egységekbe, themákba 
fogták össze. A thema eredetileg katonai egységet, hadtestet jelentett, de később 
jelentése átment annak a területnek a megjelölésére, melyen az illető csapattest ál- 
lomásozott. A thema élén a császár által kinevezett sztratégosz állt, akinek a ke- 
zében egyesült a polgári és a katonai hatalom. Az első tbemák Kis-Ázsiában léte- 
sültek: Opszikion, Armeniakon, Anatolikon, majd sor került a Balkán megszer- 
vezésére is. A hadszervezet alapja a parasztkatonaság lett, A parasztkatona, a 
,Sztratióta" (sztratiótész) szabad tulajdonú földbirtokkal bírt, s ennek fejében ka- 
tonai szolgálatot látott el. A parasztság állami terhei a 6. század végén és a 7. szá- 
zadban könnyebbedtek: a római eredetű adók (iugatio-captatio, epibolé), vala- 
mint a lustinianus által bevezetett monopoliumok megszűntek. Ugyancsak meg- 
szűnt a falusi lakosság, a colonusok, illetve geórgoszok röghözkötöttsége is. 
A szabad parasztok igen sok új települést hoztak létre, elsősorban a birodalom 
határvidékein, ahol az arabok és más szomszédok támadásai nyomán sok volt az 
elhagyott, üresen álló föld, Még inkább meggyorsult a szabad falusi települések 
keletkezésének folyamata azáltal, hogy a szomszédos népek könnyűszerrel hatol- 
tak be a birodalom földjére, és ott letelepedtek. 

A kiváló orosz bizantinológus, A. P. Kazsdan így értékeli a Bizáncban a 7. szá- 
zadban végbement átalakulást: , Megállapíthatjuk, hogy a 8. században az új tí- 
busú hadsereg — a paraszti népfölkelés - biztosította a bizánci sereg eredményes 
hadműveleteit, sőt Bizánc fennmaradását. Más szavakkal azt mondbatjuk, hogy 
Bizánc csupán társadalmi rendjének a 7. században véghezvitt gyökeres átalakí- 
tásával tarthatta fenn magát. Többek között ezek az átalakulások eredményezték 
a sztratióta hadsereget [...]. Az átalakulások lényegét abban foglalbatnánk össze, 
hogy a rabszolgák és földböz kötött geórgoszok kizsákmányolásán alapuló nagy- 
birtokrendszert a szabad faluközösségek tömege váltotta fel. A hadügy gyökeres 
átszervezése (vagyis a sztratióta népfelkelésre való áttérés a nagyrészt idegenek- 
ból álló hivatásos zsoldos hadsereg helyett) annak következtében vált lebetséges- 
sé, hogy a birodalom életében mezőgazdasági fordulat ment végbe a 7-8. század 
folyamán, amikor kialakult a szabad faluközösségi parasztok széles rétege." 

A bizánci faluközösség és a parasztság életviszonyait a 8. században keletkezett 
Földműves Törvényből (Nomosz Geórgikosz) ismerjük. Ebből kiderül, hogy a bi- 

zánciak nem ismerték a nyugati mezőgazdaságban akkoriban elterjedő technikai 
újításokat: a nyomásos gazdálkodást és az aszimmetrikus, eketaligás nehézekét. 
A hagyományos római túró- vagy karcolóekével (aratrum) szántottak, Igásállat- 
nak ökröt, szamarat és öszvért használtak. A ló drága és ritka jószág volt, csak- 
nem kizárólag katonai célokra használták. A faluközösség tagjai szabad parasz- 
tok, akik szabadon költözködhettek, s teljes jogú tulajdonosai voltak telküknek 
(sztasz), azt szabadon eladhatták vagy bérbe adhatták. A szántók, kertek és sző- 
lők gazdaságilag különálló egységek voltak, a sztasz részeinek számítottak. A fa- 
luközösség közös tulajdonában voltak a művelés alatt nem álló, még felosztatlan 
földek, valamint az erdők és a legelők, amelyeket a közösség tagjai szabadon 
használhattak. A források gyakran beszélnek nagycsaládokról vagy összetett csa- 
ládokról (szüngenia), amelyek egy fedél alatt éltek és közösen gazdálkodtak. 
Rendszerint a házas fiúk éltek együtt szüleikkel, de gyakori volt házas testvérek 
együttélése és közös gazdálkodása is. A faluközösség védelmét szolgálta az 
s előnyben részesítés", a protimiszisz, ami annyit jelentett, hogy ha egy paraszt 
eladta földjét, akkor rokonai, szomszédai, végül pedig az egész falu lakói elővé- 
teli joggal bírtak. A faluközösség megtilthatta idegenek letelepedését a falu terü- 
letén. A szabad parasztok között különleges helyet foglaltak el a már említett 
sztratióták, akiknek parancsra lóval és fegyverzettel kellett bevonulniuk. A szíra- 
tiótabirtokok valamivel nagyobbak voltak a közönséges paraszt birtokánál, s tu- 
lajdonosaik a katonai szolgálat fejében mentesültek az állami adók alól, sőt, 
gyakran készpénz- és természetbeni juttatásokban részesültek, hogy ,jó lovakat 
és különféle fegyvereket szerezhessenek", 

A 7. században a parasztok kivívták szabadságukat, a városok viszont pusz- 
tulásnak indultak. A szíriai és egyiptomi nagyvárosok arab uralom alá kerül- 
tek, a kis-ázsai városok is összezsugorodtak. Egy 9. századi arab földrajzi író 
szerint Kis-Ázsiában csupán öt város van, a többi település erődítés vagy falu. 
A városi kézműipar helyzetéről a 10. század elején készült Eparkboszi Könyv 
nyújt tájékoztatást. Az eparkbosz állami tisztviselő volt, aki a kézművestestüle- 
teket ellenőrizte. Konstantinápolyban 23 ilyen kézművestestület működött. 
A kézművesműhelyekben (ergasztérion) a tulajdonos és a szakmát tanuló ina- 
sok mellett bérmunkások és rabszolgák is dolgoztak. Az önálló kézművesek 
műhelyei mellett voltak állami műhelyek is, amelyek az udvar és a hadsereg igé- 
nyeit elégítették ki. 

A gyökeres reformok eredményei a 8. században értek be, midőn Bizánc már je- 
lentős katonai sikereket ért el az arabok és a bolgárok ellen. A 7. század végén és 
a 8. század elején trónviszályok gyengítették a birodalmat, de 717-ben Ánatoli- 
kon théma sztratégosza, az észak-szíriai származású III. Leó (717-41) lett a 
császár. Sikeresen verte vissza a 717-18-ban Konstantinápolyt ostromló arabo- 
kat, majd 740-ben jelentős győzelmet aratott felettük, megszabadítva ezzel Kis- 
Ázsiát az állandó arab betörésektől. Leó jelentős törvényhozói munkát végzett, 
elkészíttette a Corpus Iuris Civilis görög fordítását és a kor igényeinek megfelelő 

átdolgozását (Eklogé, 726). Fia, V. Konsztantinosz (741-75) már támadásba 
ment át Szíriában és Arméniában az arabokkal, a Balkánon pedig a bolgárokkal 
szemben. Itáliában viszont összeomlott a bizánci uralom: 751-ben elveszett Ra- 
venna, majd hamarosan Róma is kikerült a bizánci fennhatóság alól. 

Alighogy a 7. század végén elcsendesültek az évszázados krisztológia viták, a 8. 
században Bizánc belső nyugalmát ismét egy vallási viszály bolygatta fel: a kép- 
rombolás. A keresztények között kezdettől fogva vita volt arról, hogy szabad-e Is- 
tent, főleg Krisztust ábrázolni. Ezt a zsidó vallás és az iszlám egyaránt tiltotta. 
A kereszténységben, különösen Keleten, mindazonáltal igen elterjedt Jézus, Szűz 
Mária és a szentek képeinek, az ikonoknak a tisztelete. A képrombolók, az iko- 
noklaszták szerint ez azonos értelmű a bálványimádással. A képtisztelők, az iko- 
nodulok viszont arra hivatkoztak, hogy ők nem imádják, hanem csak tisztelik a 
képeket, mert emlékeztet arra, akit ábrázol. Az ikonok ugyanis nem azonosak az 
ábrázolt személlyel, hanem annak csak képmásai, s azért lehet tisztelni őket, mert 
a tisztelet nem a képeknek szól, hanem az ábrázolt személyeknek. Arra is hivat- 
koztak, hogy aki a képek ellen harcol, az tagadja Krisztus valóságos emberségét. 

III. Leó 726-ban kiadott rendeletében elítélte a képek tiszteletét, majd 730-ban 
elrendelte azok eltávolítását. A képrombolás egyúttal ürügyül szolgált az ellensze- 
gülő kolostorok birtokainak szekularizálására. A sztratióták számának gyarapí- 
tása érdekében az államnak szüksége volt új földekre. A képromboló császárt az 
állami és a katonai vezetőkön kívül a világi felsőpapság is támogatta, a képtisz- 
telet legelszántabb harcosai viszont a szerzetesek voltak, de mögöttük állt a lakos- 
ság nagyobb része, amelynek vallási életében a szentképek fontos szerepet játszot- 
tak. Elítélték a képrombolást a nyugati keresztények is, s emiatt a császárok éles 
ellentétbe kerültek a pápákkal. V. Konsztantinosz még elszántabban folytatta a 
képek és a képtisztelők üldözését, mint apja: egyenesen halállal büntette a kép- 
tiszteletet. A század végén azonban enyhült az üldözés, s amikor a kiskorú VI. 
Konsztantinosz helyett édesanyja, Eiréné kormányozta a birodalmat, sor került a 
képtisztelet helyreállítására. A 787-ben Nikaiában tartott VII. egyetemes zsinat 
hatályon kívül helyezte a képromboló rendeleteket, s kimondotta, hogy jogos a 
képek tisztelete. Az imádás (latreia) egyedül Istent illeti meg, a szenteknek és a ké- 
peknek pedig tiszteletadás (proszkünészisz - leborulás, térdhajtás) jár. (Ezt Nyu- 
gaton az adoratio - imádás szóval fordították, s úgy vélték, hogy a zsinat a ké- 
pek imádása mellett foglalt állást.) Ezzel azonban az ügy még nem zárult le. A 9. 
század első felében újra megerősödött a képromboló irányzat. 843-ban ismét egy 
anyacsászárnő lépett közbe (a nők szinte kivétel nélkül képtisztelők voltak): a kis- 
korú fia, III. Mihály helyett kormányzó Theodóra teljes mértékben helyreállítot- 
ta a képek tiszteletét. Ezzel véget ért a több mint egy évszázadon keresztül dúló 
képháború, amely jelentősen hozzájárult a keleti és a nyugati kereszténység kö- 
zötti szakadék elmélyítéséhez. 

A 9. században egyéb súlyos belső problémákkal is meg kellett küzdenie a bi- 
zánci vezetésnek. 821-23-ban Kis-Ázsiában nagyarányú parasztfelkelésre került 

sor Szláv Tamás vezetésével, tiltakozásul az előző években bevezetett új adók el- 
len. Ugyancsak fegyveres harcot folytattak a fennálló rend ellen az ún. paulikiá- 
nusok. Ez a manicheus gyökerű, az iráni eredetű világnézeti dualizmust valló val- 
lási szekta az államot és a világi intézményeket a Sátán alkotásainak tekintette, 
amelyeket meg kell semmisíteni. Közben az arabok elfoglalták Krétát, Máltát, 
Szicíliát, s ezzel veszélyeztették a bizánciak addig nagy erőfeszítésekkel fenntar- 
tott tengeri hegemóniáját. 


4. Bizánc virágkora 


Új korszakot nyitott Bizánc történetében a Makedón-dinasztia (867-1025) hata- 
lomra kerülése. A dinasztia alapítója, I. Baszileiosz (867-86) - miként előtte 
I. Iustinus és III. Leó — paraszti sorból került a császári trónra. Végleg leszámolt 
a paulikiánusokkal, és jelentős kodifikációs munkát végzett (Prokheiron, Epana- 
gógé), majd a bizánci jogrendszer 60 könyvre tagolódó, nagyszabású összefog- 
lalását fia, VI. (Bölcs) Leó (886-912) adta ki Baszilika címmel, A hadsereg lét- 
számának fenntartása érdekében megtiltották, hogy a sztratióták elhagyják bir- 
tokaikat, a parasztok pedig faluközösségeiket. Visszaállították a epibólét is 
(a szomszédok felelőssége az elhagyott földek adójáért). Ugyanakkor a Makedón- 
császárok védelmezték a faluközösségeket és a parasztokat a nagybirtokosok (dü- 
natoszok) törekvéseivel szemben: ismételten megerősítették a parasztok és a falu- 
közösség tagjainak elővásárlási jogát. Ezzel kívánták megakadályozni, hogy a 
nagybirtokosok paraszti földeket szerezzenek meg, s behatoljanak a faluközössé- 
gekbe. Ha mégis megtörtént, hogy paraszti föld jogellenesen nagybirtokos tulaj- 
donába jutott, azt visszamenő hatállyal vissza kellett szolgáltatni. Mivel Bizánc- 
ban is elterjedőben volt a nehézfegyverzetű lovasság, a sztratiótabirtok jövedelmi 
határát felemelték, hogy a sztratióták a drága fegyverzetet beszerezhessék. 
A 9-10. századi Bizáncra jellemző az a társadalmi és politikai küzdelem, amely 
egyfelől a hatalmukat a faluközösségekre kiterjeszteni és a parasztokat függőség- 
be kényszeríteni törekvő nagybirtokosok (dünatoszok), másfelől a parasztokat, s 
ezzel a hadsereg társadalmi alapjait védelmező császári kormányzat között folyt. 
A Makedón-dinasztia császárainak — elsősorban II. Baszileiosznak (976-1025) — 
parasztvédő rendelkezések sorozatával sikerült megvédeniük a kisparaszti birto- 
kot és a faluközösséget. Nagyrészt ennek köszönhették katonai eredményeiket és 
azt, hogy újra sikerült kiterjeszteniük uralmukat az előző évszázadok folyamán 
elvesztett területek egy részére. Bizánc az ő uralkodásuk idején élte virágkorát. 

A keleti fronton, az arabokkal szemben a 10. század második felében Bizánc 
egyértelmű katonai fölénybe került. Niképhorosz Phokasz (963-69) és Joannész 
Tzimiszkész (969-76) császárok a 960-as években visszafoglalták Krétát, Cip- 
rust, Antiochiát, Aleppót és a föníciai partvidéket. A Balkánon az időközben ke- 
reszténnyé lett bolgárok a 9. század végén és a 10. század elején kiterjesztették 

uralmukat a félsziget nagy részére. A bolgár kán, Simeon (893-927), aki Kons- 
tantinápolyban tanult, s jól ismerte Bizáncot, egyenesen a császári trón megszer- 
zését tűzte ki céljául, s Drinápoly elfoglalása után ez már nem is tűnt annyira le- 
hetetlennek. Simeon 919-ben felvette a , bolgárok és a rómaiak császára" címet, 
a bolgár egyházat pedig a pátriárkátus rangjára emelte. Utóda, Péter (27-69) cár 
alatt azonban a belső viszályok és a magyarok támadásai meggyengítették Bulgá- 
riát, amelyre a bizánciakkal szövetséges kijevi nagyfejedelem, Szvjatoszláv is sze- 
met vetett. A bizánciak végül is 970-ben és 972-ben felülkerekedtek, de sikerük 
nem bizonyult tartósnak. Nyugaton, Ohrid környékén hamarosan kialakult egy 
új bolgár hatalmi centrum, Sámuel vezetésével, aki uralmát a keleti bolgár terü- 
letekre is kiterjesztette. II. Baszileiosz — a , Bolgárölő" — végül is 1014 és 1018 kö- 
zött kíméletlen hadjáratban megsemmisítette a bolgár önállóságot. A Balkán egé- 
szen a Dunáig és a Száváig ismét bizánci fennhatóság alá került, a dalmát váro- 
sok kivételével, Ebben a hadjáratban Baszileiosz szövetségese volt Szent István 
magyar király, s a háború eredményeképpen Magyarország lett Bizánc északi 
szomszédja. Valószínűleg ezzel a szövetséggel kapcsolatosan jött létre Imre ma- 
gyar trónörökös házassága egy bizánci hercegnővel. Midőn II. Baszileiosz 1025- 
ben meghalt, Bizánc hatalma tetőpontján állt, mind keleten, mind a Balkánon fe- 
lülkerekedett ellenfelein. 

A nyugati uralkodókhoz hasonlóan a bizánci császárok is fontos feladatuknak te- 
kintették a kereszténység terjesztését, s ennek köszönhető, hogy a 9-10. században 
a szláv népek egy része a keleti, bizánci rítusú kereszténységhez csatlakozott. Bár ér- 
dekes, hogy mind a bolgár, mind az orosz uralkodók részéről történt kísérlet a nyu- 
gati kereszténységgel való kapcsolatfelvételre is. Az ortodox szláv népek kulturális 
fejlődése szempontjából nagy jelentőségű volt a bizánci testvérpár, Kürillosz - 
Konsztantínosz — és Methodiosz (Cirill és Metód) működése a 9. században. Midőn 
Rasztiszláv morva fejedelem 863-ban a bizánci császártól kért térítőket, III. Mihály 
császár és Photiosz pátriárka a testvéreket küldte el hozzá. Ők készítették el a Szent- 
írás első szláv fordítását a Thesszaloniké környékén élő makedón-bolgárok nyel- 
vén. Ezt nevezik óbolgárnak vagy ószlávnak, óegyházi szlávnak. Hogy a lefordí- 
tandó szöveget le is írhassák, a görög betűk alapján megalkották a szláv ábécét, a 
glagolicát. Ennek alapján fejlesztették ki tanítványaik a kirillicát vagy cirill írást. 
A testvérek Rómába is elmentek, hogy a pápától felhatalmazást nyerjenek misszió- 
jukhoz. A pápa Methodioszt Sirmium érsekévé szentelte és Pannonia apostoli legá- 
tusává nevezte ki. Kürillosz 869-ben Rómában meghalt, testvére viszont 885-ben 
bekövetkezett haláláig fáradozott a pannoniai szlávok és a morvák térítésén. 


5. A balkáni szlávok 


A szlávok először az 1. és 2. századi latin és görög íróknál (Plinius, Tacitus, Pto- 
lemaiosz) tűnnek fel, Venedi néven. Ezek a szerzők a Balti-tenger és a Kárpátok 

közötti területre helyezik őket. A 6. században megjelennek a bizánci források- 
ban is, Szklavinoi, Antoi néven. Saját magukat Slovene elnevezéssel illették. 
A névben rejlő slow- tő többféleképpen értelmezhető, a legvalószínűbb feltevés a 
, Mocsár" jelentéssel hozza összefüggésbe a szlávok nevét, ami annyit jelentene: 
, mocsarak közt lakó". Prokopiosz is azt írja a szlávokról, hogy , erdőkben és 
mocsarakban élő" nép. A szlávok őshazájukból a 6. és 8. század között vándo- 
roltak szét nyugati, déli és keleti irányban. Szétvándorlásuk valószínűleg össze- 
függésben volt az avarok megjelenésével e tájon. A bizánci források azt írják, 
hogy a szlávok az avarok szövetségesei. 

Az avarok az általánosan elfogadott álláspont szerint azonosak a kínai év- 
könyvekben szereplő zswan-zsuan néppel. A bizánci forrásokban a 5. század má- 
sodik felében tűnnek fel, war-bun néven. Amikor 558-ban Európa területére ér- 
keztek, a bizánciak szövetséget kötöttek velük, mert alkalmasnak látszottak a 
sztyeppei nomád népek féken tartására. 568-ban költöztek a Kárpát-medencébe, 
sokféle egyéb népelemet — utigurok, kutrigurok, szlávok - hozva magukkal, 
A következő évtizedekben az avarok folytonosan harcoltak a bizánciakkal, akik- 
től 582-ben sikerült elfoglalniuk Sirmiumot. 617-ben már Konstantinápoly falai 
alatt portyáztak, majd 626-ban a perzsákkal együtt megkísérelték a főváros el- 
foglalását. Ezután az avarok lassan bezárkóztak a Kárpát-medencébe, támadá- 
saik alábbhagytak. 

A Balkánon a 6. században tűntek fel a szlávok, akik észak felől be-betörtek a 
birodalomba, s a század végén már Konstantinápoly falai alatt is megjelentek. 
Miután az avarok szétzúzták a Balkán északi részén húzódó bizánci védelmi 
rendszert, a szlávok nagy tömegben vándoroltak be és települtek le a Balkán te- 
rületén. A bizánci források számos szláv vezér és nemzetségfő nevét őrizték meg. 
A 7. században már nagyobb szerveződések, törzsszövetségek alakulásáról is tör- 
ténik említés. A 7. században jelentek meg a színen az ogur etnikumú, török nyel- 
ven beszélő bolgárok. 679-ben Aszparuch vezetésével átkeltek a Dunán, és ural- 
muk alá hajtották a Dunától délre élő szláv nemzetségeket. Azonban a kisszámú 
bolgár uralkodóréteg viszonylag rövid idő alatt beolvadt a jóval nagyobb létszá- 
mú szlávságba, átvette annak nyelvét. A bolgárok voltak az elsők, akik a balká- 
ni szlávok körében államnak nevezhető politikai képződményt hoztak létre. A 8. 
században Bizánc ismételten hadat viselt ellenük, illetve szerződéseket kötött ve- 
lük. 811-ben I. Niképhorosz császár is elesett a bolgárokkal vívott ütközetben. 
Krum kán (803-14) a Kárpát-medence keleti felére is kiterjesztette a bolgár ural[- 
mat. A kialakulóban lévő bolgár állam központja Pliszka volt. Borisz kán 
(852-89) nevéhez fűződik a bolgárok megkeresztelkedése. Ő egyszerre kért 
misszionáriusokat Konstantinápolyból és Rómából, végül 864-ben a császárvá- 
rosban keresztelkedett meg, s a konstantinápolyi pátriárkátushoz csatlakozott. 
Ekkor jött létre a bolgár érsekség, tíz alárendelt püspökséggel. Borisz befogadta 
Metódiosz sirmiumi érsek Morvaországból elűzött tanítványait, s ők honosítot- 
ták meg a bolgárok között a szlávok apostolai által létrehozott glagolita írást. 

A korai bolgár állam Simeon (893-927) alatt élte fénykorát, aki a császári (cári) 
címet is felvette, s uralmát a Balkán nagy tészére kiterjesztette. Simeon áthelyez- 
te székhelyét Preszlávba, s az új fővárost pompás épületekkel ékesítette. Baszi- 
leiosz címét Bizáncban is elismerték, s fia, Péter cár (927-68) bizánci hercegnőt 
kapott feleségül. Az első bolgár cárságot a bizánciak 972-ben felszámolták, de 
nyugaton, Ohrid környékén hamarosan újjáéledt a bolgár állam, Sámuel vezeté- 
sével. 1014 és 1018 között azután II. Baszileiosz - a magyarokkal szövetségben — 
megsemmisítette a kora középkori bolgár államiság ezen utolsó kísérletét, s a Bal- 
kán egész területét bekebelezte birodalmába. 

A Balkán-félsziget nyugati részén szerb törzsek települtek meg a 6. században. 
A 9. században már kisebb területi szervezetek alakultak ki köztük: a zsupák, 
amelyek több nagycsaládot (zadruga) fogtak össze, élükön a zsupánokkal. A 10. 
században némely zsupán már több ilyen területet egyesített uralma alatt, s a Dri- 
na és a Lim folyók közt kialakult a későbbi szerb állam csírája, Raska, valamivel 
később tőle északra Duklja. A szerbek a 9. és 10. században keresztelkedtek meg, 
egyházuk a konstantinápolyi pátriárka joghatósága alá tartozott. 

A szerbektől nyugatra, a dalmát partokon, illetve a Száva és a tengerpart kö- 
zötti területen települtek meg a 7-8. században a horvátok. Először a frank biro- 
dalommal kerültek kapcsolatba, így ők a kereszténység latin rítusú változatát vet- 
ték fel, s a frankok szervezték meg az első horvát püspökséget Ninben. A dalmá- 
ciai városok — ahol szinte töretlen folytonosságban élt tovább a késő római né- 
pesség - Bizánc fennhatósága alatt voltak. A horvátok körében a 9. században 
kezdődött az államszerveződés. A horvát fejedelmi, majd királyi család őse, 
Trpmir (845-64) még elismerte a frank főhatóságot, de Branimirt (879-92) már 
teljesen önálló fejedelemnek tekintik a horvát történészek, A fejedelmek mellett 
ekkor jelent meg a második legfontosabb horvát méltóság, a bán, aki a Száva-vi- 
déki, akkor Szlavóniának nevezett térség ura (a bán név valószínűleg az avar Ba- 
ján nevéből alakult ki). I. Tomislav (910-28) 914-ben felvette a királyi címet. 
A horvát királyság 11 zsupánságból és 3 báni kerületből állt. 


IX. DEMOGRÁFIA ÉS GAZDASÁG A KORA KÖZÉPKORBAN 
1. A népesség alakulása 


A történeti demográfusok becslései szerint Európa lakossága 1000 körül 
ugyanannyi volt, mint időszámításunk kezdetén, vagyis ezer év alatt semmit sem 
növekedett. Ez a tény is jelzi, hogy Európa szegénységben és nyomorban született 
meg a kora középkor századaiban. Fames et caristia — éhínség és nélkülözés — 
ezek a korabeli évkönyvekben leggyakrabban előforduló szavak, s bízvást adhat- 
nánk ezt a címet az európai történelem e fejezetének, az 5. századtól az első ez- 

redfordulóig tartó időszaknak. E századok embereinek naponta kellett megbir- 
kózniuk a puszta létfenntartás gondjaival, s többségük fiatalon elbukott e re- 
ménytelen küzdelemben. A népesség zöme évszázadokon keresztül a létminimum 
határán élt. Az első ezredfordulóig Nyugat-Európa volt az eurázsiai kontinens el- 
maradott, szegény peremvidéke. 

A puszta demográfiai tények is jól jelzik, hogy mekkora volt a zuhanás a Ró- 
mai Császárság fénykorától, a Pax Romana századaitól a 7. századi mélypontig. 
A 2. században Európa lakossága 30-36 millióra becsülhető, ebből a Római Bi- 
rodalom területén élt 26-28 millió. Itália népessége 7-8 millió, Hispániáé 5-6 mil- 
lió lehetett, Galliáé 7-8 millió, de újabban egyes francia történészek már 10 mil- 
lióról vagy annál többről írnak. A népsűrűség 10 és 20 fő között váltakozott 
négyzetkilométerenként. A 2. század végén azonban a birodalom nyugati felében 
kezdetét vette a népesség csökkenése, amely több mint négy évszázadon keresztül 
tartott. A 7. századra Európa lakossága legalább a felére, egyes történészek sze- 
rint annál is kevesebbre csökkent. Gallia lakossága nemigen haladhatta meg a 3 
milliót, a népsűrűség a 4-5 főt négyzetkilométerenként. A Rajnától keletre fekvő 
német területek még ritkábban lakottak voltak: itt 2 ember jutott egy négyzetki- 
lométerre. 


Josiah C. Russel (Late Ancient and Medieval Population. Philadelphia, 1958.) sze- 
rint Európa különböző részeinek lakossága a következőképp alakult (millió fő): 


500 650 1000 — 1340 1450 


Brit-szigetek 0,5 0,5 2 5 3 
Franciaország, Németalföld 5 3 6 19 12 
Németország, Skandinávia 3,5 2 4 11,5 73 
Nyugat- és Közép-Európa 9 5§,5 12 35,5 22,5 
Itália 4 2,5 5) 10 7,3 
Hispánia 4 939 7 s. 7 
Balkán 5 3 5 6 4.5 
Dél-Európa 13 9 17 25 19 
Kelet-Európa 5,5 3,5 95 13 9,3 
Európa 27,5 18 38,5 735 50 


Colin McEvedy és Richard Jones (Atlas of World Population History. Penguin 
Books, 1985.) a következő lélekszámokat adja (millió fő): 


200 — 600 — 1000 1300 1400 1500 
Nyugat- és Közép-Európa 13 103 147 366 256 36 

Dél-Európa 175 105 135 238 175 2283 
Kelet-Európa 55 5 78 183 165 223 
Európa 36 — 258 36 787 596 806 

N. ]. Biraben és Massimo Livi-Bacci (A világ népességének rövid története. Buda- 
pest, 1999) becslése szerint így alakult Európa lakossága összehasonlítva a világ 
népességével (millió fő): 


Év Európa Világ Európa 9 
0 31 252 1237 
200 44 257 171 

600 22 208 10,6 

1000 30 253 11,9 

1200 49 400 12,3 

1340 74 442 16,7 

1400 52 375 139 

1500 67 461 14,5 


A késő római források hemzsegnek az elnéptelenedésre utaló adatoktól: minde- 
nütt elhagyott, megműveletlen földek (agri deserti), növekvő munkaerőhiány. Az 
5. században a keresztény császárok szigorú , népesedéspolitikai" rendelkezése- 
ket hoztak: a nők 40 éves koruk előtt nem vehették fel a fátylat, azaz nem vonul- 
hattak kolostorba, nem léphettek a fogadalmas szüzek sorába; a fiatalabb öz- 
vegyasszonyok 5 éven belül kötelesek voltak újra férjhez menni, mert különben 
javaik felét elkobozták. De mindez mit sem használt: a népesség csökkenése nem 
állt meg, sőt a 6. században fel is gyorsult. A népvándorlás megpróbáltatásai és a 

gyakran j jelentkező éhínségek mellett a népességpusztulás legfőbb oka a pestisjár- 
vány volt, amely ekkoriban Afrikából, Etiópia felől Egyiptomon keresztül érke- 
zett. A járvány első rohama a 2. század végén söpört végig a birodalmon, majd 
különösen nagy halálozást okozva, a 6. században visszatért. Az 542-43. évi pes- 
tisnek Konstantinápolyban mintegy 300 ezer ember esett áldozatául. A pestis tá- 
madásai a 8. századig rendszeresen megismétlődtek, majd minden emberi beavat- 
kozás nélkül fokozatosan megszűntek. A járványokat rendszerint éhínség kísérte. 
A korabeli krónikák és évkönyvek szerint a nagy éhínségek idején nem volt szo- 
katlan az emberhús fogyasztása sem. 

Rodolphus Glaber clunyi szerzetes így írja le az egyik utolsó nagy éhínséget a 
11. század elején: , A mardosó ébség arra kényszerítette az embereket, hogy em- 
berhúst egyenek; az útonjárókat a náluk erősebbek elragadozták, darabokra vág- 
ták, és tűzön megsütve, felfalták. Olyanokat, akik az ébség elől menekülve egyik 
helyről a másikra vándoroltak, és valabol szállást kaptak, vendéglátóik éjjel le- 
gyilkolták és megették, sokan mások pedig almával vagy tojással félreeső helyre 
csalták a gyermekeket, ott meggyilkolták és elfogyasztották őket; sok belyen a 
földből ásták ki a holttesteket, így akarták ébségüket csillapítani. (...1 Minthogy 
már szokásba jött, bogy emberbúst esznek, valaki sült húst vitt eladni a tournus- 
i vásárra, mintba ez valami állat húsa lenne; mikor felfedezték, nem is tagadta ezt 
a borzasztó bűnt; végül is agyba-főbe verték és megégették. Földbe temetett ma- 

radványait valaki más kiásta és éjjel elfogyasztotta; azt is basonló módon 
megégették." 

Az éhező, teljes nyomorúságra jutott embereknek sokszor nem volt más lehető- 
ségük az életben maradásra, mint hogy élelemért eladták magukat rabszolgának. 
Tours-i Gergely írja, hogy az 585. évi éhínség idején a kereskedők csak ilyen fel- 
tételekkel adtak élelmiszert az éhhalál küszöbén állóknak. Ez olyan gyakori lehe- 
tett, hogy az ún. formuláskönyvek (formulae) mintaszövegeket kínálnak az ilyen 
szerződések megfogalmazásához. Egy 9. századi formulában ezt olvashatjuk: 
a Testvér uramnak, N-nek én, N. Mindenki tudja, hogy a nagy szükség, amelyben 
vagyok, és súlyos gondjaim annyira tönkretettek, hogy már semmim sincs, ami- 
ből táplálkozhatnám vagy ruházkodbatnám. Ezért te kérésemet meg nem tagad- 
tad, hanem nagy szükségemben ezüstben vagy amactusban érvényes solidusokat 
adtál nekem kölcsön, nekem azonban semmim sincs, amiből ezt visszafizethet- 
ném. Ezért szabadságomról lemondva, a magam elkötelezését határoztam el, és 
ehhez kérem hozzájárulásodat oly módon, bogy mindazt, amit született rabszol- 
gáiddal (mancipium)] azok eladása, elcserélése, megbüntetése tekintetében tenni 
szoktál, ugyanazt cselekedni a magam személyét illetőleg is a mai naptól kezdve 
korlátlan és rendíthetetlen hatalmad legyen. Ha pedig, amit fel sem szabad téte- 
lezni, akár magam, akár örököseim, esetleg más személy ezen elkötelezés ellen va- 
lamit cselekedni megkísérelne, neked vagy a fiscusnak büntetésül N. uncia ara- 
nyat fizessen, e kötelezvény azonban épségben maradjon." 

A 8. századtól bizonyos területeken — elsősorban a Szajna és a Rajna között, 
Közép-Németországban, Bajorországban, valamint az Ibér-félsziget északi ré- 
szén — lassan ismét gyarapodni kezdett a népesség. Erre mutat a művelt terület 
lassú kiterjedése, az erdőirtásokra utaló kifejezések (exsartium, stirps, stirpatum, 
comprehensio, aprisio és a germán eredetű bifangus) elszaporodása a forrásokban. 
A 8-9. században mind a Karoling-birodalomban, mind az Asztúriai Királyságban 
telepítésekről, új falvak alapításáról számolnak be a dokumentumok. Nagy Károly 
birodalmában mintegy 1,2 millió km?-en 12-15 millió ember élt, tehát már több 
mint 10 ember jutott egy négyzetkilométerre. A kolostorok birtokösszeírásai sze- 
rint a népsűrűség néhol már 20-30 fő között mozgott négyzetkilométerenként. 
A népességnövekedés a 10. század végétől felgyorsult, s kibontakozott az a folya- 
mat, amelyet joggal neveznek középkori demográfiai forradalomnak, 


2. Házasélet a középkorban 


A népesség alakulását jelentősen befolyásolták a házasélette! kapcsolatos egyházi 
előírások. A középkori európai emberek túlnyomó többségének mindennapjait 
nagymértékben meghatározta a házasságnak az a szemlélete és a házaséletnek az 
a gyakorlata, amelyet az egyház alakított ki és amely-a bűnbánati fegyelem révén 
az egyház rendszeres ellenőrzése és irányítása alatt folyt. 

A középkori keresztény civilizáció egyik legjelentősebb akkulturációs teljesít- 
ménye a házasság és a szexuális élet keresztény modelljének kidolgozása és elfo- 
gadtatása volt a Római Birodalom bukása és a népvándorlás nyomán létrejött 
európai társadalmakkal. Ez a folyamat nagyjából egy évezredet vett igénybe. 
A 12. század végére vált általánosan elfogadottá a keresztény házasság mint tár- 
sadalmi, jogi és vallási intézmény, amelynek lényeges vonásai a monogámia, a fel- 
bonthatatlanság és a szentségi jelleg, a felek szabad beleegyezése, továbbá a vér- 
fertőzés, azaz a rokonok közötti házasság tilalma. Ezzel párhuzamosan el kellett 
fogadtatni azt is, hogy a házasság, illetve az együttélés kereszténység előtti formái 
s az azokhoz kapcsolódó szokások (ágyasság, többnejűség, nőrablás, a feleség el- 
taszítása, a válás és újraházasodás), valamint a házasságon kívüli szexuális tevé- 
kenység valamennyi esete összeegyeztethetetlenek a kereszténységgel és a bűn fo- 
galma alá tartoznak. 

E folyamat szerves része volt a házasságon belüli viselkedés, elsősorban a sze- 
xuális magatartás keresztény normáinak kialakítása és meggyökereztetése a tár- 
sadalom mindennapi életének gyakorlatában. Ennek érdekében az egyháznak tu- 
lajdonképpen , kétfírontos" küzdelmet kellett folytatnia. Egyfelől meg kellett vé- 
denie a házasság és a szexuális élet létjogosultságát olyan túlzottan aszketikus 
vallási irányzatokkal szemben, amelyek mindezt elutasították (pl. a gnosztikusok, 
manicheusok vagy a katharok). De a keresztények között is akadtak időnként, 
akik , káromolták a házasságot és azt állították, hogy senki, aki házasságban él, 
nem remélheti Istentől az üdvösséget". Gyanakodva és megvetéssel tekintettek a 
házasságban élőkre sokan azok közül is, akik szüzességi fogadalmat tettek, első- 
sorban a szerzetesek. Őket már Szent Ágoston figyelmeztette az 5. század elején, 
,bogy a bázasságot ne ítéljék valamiféle rossznak [...] Aki a házasságtól ment 
marad, ne azért fusson tőle, mintba az valamiféle rossz lenne, banem hogy ma- 
gasabbra törjön". Egy 4. századi püspöki zsinat pedig egyenesen kiközösítette 
azt, , aki a házasság iránti megvetésből él szűzi vagy önmegtartóztató életet, nem 
pedig azért, mert a szüzesség jó és szent dolog", de azt is, , aki szüzességével kér- 
kedik és a bázasságban élők ellen fordul". Másfelől a híveket kellett meggyőzni 
arról, hogy a házasság keretei között folytatott nemi életnek is vannak szabályai, 
ott sem szabad minden, s a házasságon belül is helye van az önmegtartóztatás- 
nak. Amint a bibliai Prédikátor mondja: , Mindennek megvan az órája és minden 
szándéknak a maga ideje az ég alatt [...] van ideje az ölelkezésnek és van ideje az 
öleléstől való tartózkodásnak." 

A házasságon belüli nemi élet keresztény megítélésében a fő problémát az okoz- 
ta, hogy a gyermeknemzés -— ami a házasság elsődleges célja — érzéki gyönyörrel 
jár, s ezt némelyek önmagában bűnösnek tartották. Az egyik legnagyobb tekinté- 
lyű nyugati egyházatya, Nagy Szent Gergely pápa írta egyik lelkipásztori levelé- 
ben, hogy ,a megengedett házastársi egyesülés sem lehetséges a test kívánsága 
nélkül, ez pedig semmiképpen sem lehetséges bűn nélkül". A nemi aktus tehát a 
házasságon belül sem mentes a bűntől, legalábbis bocsánatos bűn. Annál is in- 

kább, mert Szent Ágoston óta általános volt a vélemény, hogy az áteredő bűn, 
azaz Ádám és Éva vétke a nemzés útján származik át egyik nemzedékről a másik- 
ra. Akadtak egyházatyák, akik szerint a gyermeknemzés adott módja a bűnbeesés 
következménye, s az ártatlanság állapotában nem így volt. Velük szemben már 
Szent. Ágoston leszögezte, s véleményét a 13. századi skolasztika nagyjai is 
megerősítették, hogy a házasságot és a nemiséget Isten ajándékozta az embernek 
még a bűnbeesés előtt. A gyermekek nemzése az ártatlanság állapotában is a fér-. 
fi és a nő egyesülése útján történne, s ez az egyesülés ott is az érzékek gyönyörével 
járna — mégpedig Aguinói Szent Tamás véleménye szerint a mostaninál nagyobb 
gyönyörrel. A bűnbeesés következménye tehát nem a nemek egyesülését kísérő ér- 
zéki gyönyör, ami Isten adománya, hanem a mértéktelen és rendetlen vágyako- 
zás, amely ellentétbe kerül , az értelem rendjével" (ez a bűn lényege) és a nemi ak- 
tus természetes — tehát Istentől rendelt — céljával. 

A házasságon belüli nemi élet nem bűnös, ha általa megvalósulnak a , házasság 
javai", amelyek - Szent Ágoston szerint — a gyermek, a hűség és a szentség (pro- 
les, fides, sacramentum). A házasságon belüli nemi aktusnak tehát többféle indo- 
kolt motívuma lehet: elsősorban gyermekek nemzése, másodsorban a , házastár- 
si kötelességek? teljesítése. Szent Pál írta a korinthusi hívekhez intézett levelében: 
, A férfi teljesítse házastársi kötelességét feleségével szemben, hasonlóképpen az 
asszony is férjével szemben. Az asszony testével nem maga rendelkezik, hanem a 
férje, éppígy a férfi testével sem ő rendelkezik, banem a felesége." A házasságon 
belüli nemi élet egyúttal , orvosság? a paráznaság ellen, mert megakadályozza, 
hogy a felek a házasságon kívül keressék szexuális vágyaik kielégítését. Ha a ne- 
mi aktusnak ezek az indítékai, akkor semmiképp sem tekinthető bűnnek, akkor 
sem, ha érzéki gyönyörrel jár — szögezik le a skolasztika tekintélyei. Bűnnek az 
számít, ha valaki az érzéki gyönyört önmagáért keresi, figyelmen kívül hagyva a 
házasság elsődleges célját. Ha valakit annyira elragad a szenvedély, hogy , házas- 
társában nem a feleségét látja, hanem csak a nőt, s kész lenne ugyanezt művelni 
vele akkor is, ha nem lenne a felesége". 

Lássuk tehát, hogy a korabeli források — elsősorban a gyóntatói kézikönyvek, az 
ún. penitenciálék (poenitentiale), valamint a morális értekezések és prédikációk — 
tükrében hogyan alakultak az egyház elvárásai a házasélet gyakorlatát illetően a 
kora középkorban. A konkrét esetek megítélésében a fő szempont a gyermeknem- 
zés és a házastársi kötelesség teljesítése. Gyakran hivatkoznak Szent Pál tanácsára: 
s Ne tartózkodjatok egymástól, legfeljebb közös megegyezéssel egy időre, hogy az 
imádságnak éljetek." Erre igyekeznek is a házaspárok számára minél több lehető- 
séget biztosítani. Feltűnően ritkán idézik viszont Pál szép szavait az efezusi levél- 
ből a házastársak közötti szeretetről: , Férfiak, szeressétek feleségeteket, ahogy 
Krisztus is szerette az Egybázat I...) Így a férj is köteles szeretni feleségét, mint sa- 
ját testét." Jóval gyakrabban találkozunk Szent Jeromos mondásával, amely sze- 
rint ,aki túl hevesen szereti feleségét, az parázna. Más feleségével szemben min- 
denféle szerelem bűn, a saját feleséggel szemben a túlzott szerelem az". 

Mivel a házasság fő célja gyermekek nemzése, minden olyasmi tilos, ami ezt 
akadályozza. Az abortuszért — amelyet már a legkorábbi keresztény szövegek ha- 
tározottan elítéltek — igen súlyos penitenciát szabtak ki, lényegében azonosat a 
gyilkos nők vezeklésével (a magzat korától függően, 1-tői 14 évig, de egy 8. szá- 
zadi angol penitenciálé megjegyzi, hogy nagy különbség, ha ezt egy szegény asz- 
szony teszi a gyermek felnevelésének nehézségei miatt). Az egyesülésre csak egyet- 
len pozíciót tartottak természetesnek, a többi , természet ellen való?, különösen 
ha , hátulról" történik, kutyák, állatok módjára". Nem illett a házastársaknak 
együtt fürdeni, egymást mezítelenül látni. Ezért a 11. században 3 napi böjtölés 
járt kenyéren és vízen. A népvándorlást követő századok viszonyait tükrözi a 7. 
századi angol penitenciálé, midőn megengedi, ha valakinek a feleségét az ellenség 
elrabolta, s nincs remény a visszaszerzésére, akkor új asszonyt vehet. Ha később 
az asszony mégis visszatér, akkor nem köteles őt visszafogadni, de az asszony is 
jogosult újra férjhez menni, Ha bármelyik fél fogságba kerül, s nincs esély a ki- 
váltására, akkor egy, illetve öt évi várakozás után a másik fél megbázasodhat. 

A legfontosabb és a házasfeleket leginkább érintő előírások a különféle címe- 
ken megkívánt időszaki szexuális megtartóztatások voltak. Ezek egyfelől a nő fi- 
ziológiai ciklusai, másfelől a keresztény naptár szent időszakai, ünnepei szerint 
alakultak. E tilalmakat a 4. századtól a 11. századig fokozatosan vezették be. 
Eleinte csak ajánlották vagy előírták őket, majd egy idő után bevezették a szank- 
ciókat is. A prédikációkban pedig azzal fenyegették e megtartóztatási tilalmak 
megszegőit, hogy torzszülötteket, leprás, epilepsziás és egyéb betegségektől súj- 
tott gyermekeket fognak a világra hozni. Menstruáció idején 3-6 napig tilos volt 
az érintkezés. Ennek megszegéséért 10 nap böjt járt. A havi vérzéses nőt tisztáta- 
lannak tekintették az ószövetségi zsidóság körében is. Hiába mondta Jézus és ír- 
ta Szent Pál, hogy a keresztényt nem kötik a mózesi törvény tisztasági előírásai, s 
ítélte el ezek betartóit a keresztény szokásjog egyik első írott emléke, a 3. száza- 
di Didaszkália, ez a tilalom szívósan tovább élt a középkor folyamán. A másik, 
igen hosszú megtartóztatási periódust a terhesség ideje jelentette. Eleinte ezt az 
egész időszakra értették, legalábbis attól kezdve, hogy a terhesség nyilvánvalóvá 
vált, vagy amikor a magzat megmozdult. A 10-11. században a tilalom lecsök- 
kent az utolsó 3 hónapra, sőt, bizonyos esetekben a szülés előtti 30-40 napra, Eh- 
hez járult a szülést követő tisztulási idő, ami leánygyermek esetén hosszabbra 
nyúlt, mint ha az újszülött fiú volt, de legalább 30-40 napig tartott, sőt némely 
helyen 60-70 napig is. Némely poenitentiale a megtartóztatást a szoptatási idő- 
szakra is kiterjesztette, de ez viszonylag ritka volt, hiszen akkoriban legalább egy 
évig szoptattak az anyák. 

A megtartóztatási időszakok másik csoportját a keresztény kalendárium szent 
napjai jelentették. Már a 4-5. században olvasunk arról, hogy bizonyos napokon 
a keresztény házasfeleknek tartózkodniuk kell egymástól, hogy — Szent Pál taná- 
csának megfelelően — az imádságnak szenteljék e napokat. A hét napjai közül 
ilyen volt mindenekelőtt a vasárnap, amikor szinte kivétel nélkül mindenütt meg- 

kívánták a tartózkodást, s a tilalom megszegését néhány napi kenyéren és vízen 
való böjtöléssel büntették. Ehhez csatlakozott nagyon sok esetben a szerda és a 
péntek mint hagyományos böjti nap is, ritkábban a szombat, de legalábbis a 
szombatról vasárnapra virradó éjjelen tilos volt a házas érintkezés. A 8, század- 
ban már megjelennek a megtartóztatási napok között az egyházi év jeles ünnepei 
is, eleinte 11-13, majd számuk fokozatosan növekszik, s a 11. században eléri a 
60 napot, mert csatlakoznak hozzájuk az évben elszórt különleges böjti napok is. 
Ilyenek mindenekelőtt a főünnepek: karácsony, húsvét, áldozócsütörtök, pün- 
kösd, továbbá újév, vízkereszt, gyertyaszentelő, Keresztelő Szent János, Szent Mi- 
hály, Szent Márton és Szent András ünnepe. Ez a minimum, de sok helyen idővel 
tovább bővíti a sort Szent István első vértanú, Szent János apostol, az aprószen- 
tek, Péter és Pál apostolok, mindenszentek ünnepe és Nagyboldogasszony napja. 
A 11. századra felkerül a listára a többi apostol napja, továbbá a búzaszentelés 
ünnepe, a 3 keresztjáró nap, minden évnegyedben a 3 kántorböjt, s általában a 
nagyobb ünnepek előestéje, vigíliája is. A legtöbb vidéken ehhez járul még néhány 
helyi szent és ott különösen tisztelt vértanú napja. 

Ezeknek az új megtartóztatási napoknak a beiktatásával azonban nem nőtt a 
tiltott napok száma, mert ugyanakkor lényegesen csökkent a három nagy, , negy- 
vennapos"? böjti időszak hossza. Ez a három időszak a 9. századig szinte minden 
penitenciáléban szerepel, A legfontosabb közülük a nagyböjt, amely hamvazó- 
szerdától húsvétvasárnapig tartott, s összesen 46 nap folyamatos megtartóztatást 
jelentett. Valójában többet, mert húsvétvasárnap ugyan böjtölni tilos volt, de há- 
zaséletet — vasárnap és főünnep lévén egyszerre — nem lehetett élni. S forrásaink 
csaknem egynegyede ehhez még hozzávette húsvét nyolcadát is, tehát a megtar- 
tóztatás ez esetben 56 napra terjedt ki. Hasonló volt a helyzet a karácsonyt 
megelőző szent idő, az advent esetében is, amely a kora középkorban jóval hosz- 
szabb volt, mint manapság, mert Szent Márton napján, november 11-én vette 
kezdetét. Az adventi megtartóztatás sem fejeződött be karácsonykor, amikor a 
böjt véget ért, mert karácsonyt s a közvetlenül rá következő három ünnepnapot 
is megtartóztatással illett megülnie a keresztény házaspárnak. Sót, akadt olyan ír 
kézikönyv, amely ezt az időszakot is meghosszabbította vízkereszt nyolcadáig, te- 
hát 20 nappal. Az ír hívek így karácsony előtt és után összesen 64 napot éltek 
megtartóztatásban egy huzamban, 

A harmadik tartós, , negyvennapos" böjti és megtartóztatási időszak a harma- 
dik nagy ünnephez, pünkösdhöz kapcsolódott, Van olyan forrás, amely ezt pün- 
kösd előttre teszi (ebben az esetben a két hosszú megtartóztatási időszak össze- 
kapcsolódott s elérte a 100 napot), de általában az ünnep után volt. Ezt azonban 
nem sikerült tartósan meggyökereztetni, s a 10. századi penitenciálékban már 
nincs nyoma. Ekkor rövidült le az adventi idő is 22-23 napra. Így ez a három 
nagy megtartóztatási időszak — amely korábban legalább 130 napra rúgott — le- 
csökkent 69 napra. Igaz, hogy helyette ekkor szaporodott meg az év folyamán el- 
szórt ünnepek és böjti napok száma, de a házaspárok ezeket az 1-3 napra terje- 

dő megtartóztatásokat könnyebben elviselték, mint 40-50 naposakat. Tilos volt 
a házasélet azokban a napokban is, amikor a hívő szentáldozáshoz járult. Ez 
legalább 3 napot jelentett, de a 10-11. században 5-7 napra bővült, s nemcsak 
előtte kellett tartózkodni a házasélettől, hanem sok esetben utána is néhány na- 
pig. A házasságkötéssel kapcsolatos egyházi áldás után 3 napig megtartóztatás- 
ban kellett élniük az új házasoknak. ; j 

Ha összegezzük azokat a napokat, amikor vallási okokból nem lehetett házas- 
életet élni, akkor meglepően nagy számokat kapunk. Az első ismert peniten- 
ciáléban, amely Írországban készült a 6. században, ez 196 napot tesz ki, de a kö- 
vetkező évszázadokban többnyire 260-270 nap körül mozog évente. Tehát átla- 
gosan 90-100 nap maradt szabadon , az ölelésre", de a mérsékeltebb követelmé- 
nyeket támasztó penitentiálék esetében is csak 180-185. Ha ehhez hozzávesszük 
a menstruációval, a terhességgel kapcsolatos és a szülést követő megtartóztatási 
napokat, akkor — az asszony termékenységétől függően - csak évente 21-44 na- 
pon kerülhetett sor házastársi érintkezésre, ami havi 2-4 napot jelent. Ez olyan 
nőkre érvényes, akik nem szoptattak. A szoptató anyák esetében - s ez volt a nagy 
többség — e napok száma 50-70 között volt, azaz havonta 4-6 nap. 

A történeti demográfia szempontjából az az érdekes kérdés, hogy ezek az egy- 
házi előírások - amennyiben betartották őket - milyen mértékben befolyásol- 
ták a házasságok termékenységét, s közvetve a népesség számának alakulását. 
Ebből a szempontból elsősorban a három folyamatos , negyvennapos" (a gya- 
korlatban ennél hosszabb) megtartóztatási időszaknak volt jelentős hatása, 
mert minden egyéb tényezőt is figyelembe véve ezek kb. 30-4099-kal csök- 
kentették a megtermékenyülés esélyeit: a házas nők termékeny periódusainak 
ekkora hányada maradt kihasználatlanul. Ezért jogosult az a feltevés, hogy 
- járványok, éhínségek, csecsemő- és gyermekhalandóság mellett — ez is egyik 
oka volt a késő ókori és kora középkori demográfiai visszaesésnek. Abban, 
hogy a 10. századtól kezdve felgyorsult a népesség növekedése, s kibontakozott 
a középkori demográfiai forradalom, egyéb tényezők mellett, szintén szerepe 
volt az házasélettel kapcsolatos egyházi előírások megváltozásának. A 10. szá- 
zadban ugyanis — mint láttuk - a három negyvennapos megtartóztatási időszak 
közül az egyik teljesen eltűnt, a másik felére rövidült. Ugyanekkor az egyház a 
legtöbb helyen feladta a szerdai, pénteki és szombati megtartóztatás igényét. 
Ezen változások együttes hatása következtében a demográfusok számításai sze- 
rint a korábbi századokban kihasználatlanul maradt termékeny periódusoknak 
mintegy a fele újra , aktivizálódott? . 

A 11. század után , az öleléstől való tartózkodás" napjainak száma egyre csök- 
kent: a 8. századi, átlagosan 270 napról a középkor végére (a 16. század elejére) 
120-140 napra. A nagyböjti megtartóztatás ekkor már nem kötelező, csak aján- 
lott. Később azt is elnézik, ha a tiltott ünnepnapokon teljesíti valaki házastársi 
kötelességét, különösen akkor, ha ennek megtagadása esetén fennáll a házasság- 
törés veszélye, A 15. század híres teológusa, a párizsi egyetem kancellárja, Jean 

Gerson szerint , ba tudomásodra jut, hogy házastársadat házasságtörés veszélyé- 
vel fenyegető vágy emészti, akkor a házastársi kötelességet minden időben és he- 
lyen (még szent helyen is) teljesíteni kell". Ez alól csak komoly egészségi ok ad- 
hat felmentést. Ilyen hiányában a visszautasítás halálos bűnnek számít. Ekkor 
már a korábban természetellenesnek tartott pozíciókat is elnézik, lényeges az, 
hogy a megtermékenyülést ne akadályozzák. 

Ez volt tehát az elvárás, az egyház igénye a házas hívőkkel szemben. Kérdés, 
hogy milyen volt a valóságos gyakorlat, a hívek mennyiben tettek eleget ezeknek 
az előírásoknak. Pusztán a penitenciás könyvek elemzése is jelzi, hogy bizonyos 
esetekben nem sikerült az igényeknek érvényt szerezni, nyilván a hívek ellenállá- 
sa miatt, s ilyenkor a klérus bölcsen visszavonult, feladta a kivihetetlennek bizo- 
nyult elvárást. Ilyen volt például a pünkösdi negyvennapos megtartóztatási idő- 
szak kísérlete, s ilyen a minden heti szerdai, pénteki és szombati tilalom, amelyek 
a 10. századra eltűntek, De a terhesség teljes időszakára kiterjedő tilalom sem bi- 
zonyult tarthatónak, ez is 3 hónapra, illetve 40 napra csökkent. 

Igen kevés közvetlen forrásunk van a hívek magatartására vonatkozóan. A 6. 
században Caesarius arles-i püspök, miután figyelmezteti híveit, hogy a tilalmi 
időszakok be nem tartása esetén azt kockáztatják, hogy leprás és epilepsziás 
gyermekeket hoznak a világra, hozzáteszi: , A leprások rendszerint nem a tanult 
emberektől születnek, akik a tiltott napokon megőrzik tisztaságukat, hanem fő- 
leg a falusiak között, akik nem tudják magukat megtartóztatni." A 9. században 
Jónás orléans-i püspök elégedetten írja, hogy , azok többsége, akik házasságban 
élnek, igen szemérmes módon igyekszik megkülönböztetni azokat az időket, 
amikor szabad és amikor nem szabad egyesülni házastársukkal", Igaz, ezután 
így folytatja: , Vannak azonban olyanok is, akik nemcsak megtagadják ennek 
betartását, hanem még szemérmetlenül ellent is mondanak a tisztáknak és az 
őket elítélőknek. Feleségeinket - mondják - a törvény köti hozzánk, tebát ha tet- 
szésünk szerint élünk velük, amikor és abogy akarunk, nem vétkezünk. Sőt na- 
gyobb bűnt követünk el, ha feleségünk ölelésétől tartózkodunk és nem nemzünk 
gyermekeket, amire kötelezve vagyunk. Ezt az ellenvetést gyakran ballottam." 
s Mások azt állítják — írja Jónás püspök -, bogy szabad terhes asszonnyal közö- 
sülni, s nevetnek, mikor ezért megróják őket [...] Sokak szerint minden időben 
eleget kell tenni a bázastárs kívánságának, s nem különböztetik meg a közösü- 
lés és a megtartóztatás idejét, nem kímélik sem a terbes asszonyt, sem a menst- 
ruálótól nem tartózkodnak. Némelyek ezt tudatlanságból teszik, de vannak, 
akik tudatosan." 

A 15. század jeles ferences hitszónoka, Sienai Szent Bernardin már jóval pesszi- 
mistább, midőn — természetesen erős szónoki túlzással - így nyilatkozik: , ezer há- 
zaspár közül — úgy vélem — 999 az ördögé." Ezzel arra utal, hogy milyen nehéz- 
ségekkel járt a házaspárok számára a házasélettel kapcsolatos egyházi előírások 
betartása, pedig azok akkorra már sok tekintetben enyhültek a kora középko- 
riakhoz képest. 


190 : DEMOGRÁFIA ÉS GAZDASÁG A KORA KÖZÉPKORBAN 


3. A kora középkori mezőgazdaság 


A mezőgazdaság és a népesség fejlődése egymással párhuzamosan és kölcsönha- 
tásban haladt. Az elérhető népsűrűség maximuma egy adott területen mindig az 
alkalmazott mezőgazdasági technika függvénye. A kora középkorban az Álpok- 
tól északra az ún. hosszú távú parlagolás rendszerében (szabályozatlan talajváltó 
rendszer vagy irtásos-égetéses gazdálkodás) művelték a földet. Ez a rendszer meg- 
felelt az adott helyzetnek: föld volt bőven, a munkaerő viszont igen szűkösen állt 
rendelkezésre. A frissen felégetett, feltört terület az első évben jó termést adott, de 
hamar kimerült, ekkor elhagyták, s máshol törtek fel egy földdarabot. Ebben a 
rendszerben - ahol a föld 10-30 évig parlagon hevert, mielőtt újra bevetették — 
egy adott mikronépesség számára rendelkezésre álló területnek csak kis része állt 
tényleges művelés alatt, s az eltartható, élelemmel ellátható népesség nem lehetett 
több, mint 3-4 fő/km?. A 8. századtól kezdve Nyugat-Európában fokozatosan át- 
tértek a rövid távú parlagolásra vagy ugarolásra - a két- vagy háromnyomásos 
rendszerre -, amelyben a föld csak egy évig maradt ugaron, tehát a művelhető te- 
rület kétharmada-fele hozott termést. Ez a rendszer ugrásszerűen megnövelte az 
eltartható népesség számát: Európa természeti-földrajzi adottságai mellett mint- 
egy 30-50 fő/km7-re. A Földközi-tenger partvidékén a kétnyomásos gazdálkodás 
uralkodott, mert itt a nedvesség hiánya miatt nem vethettek tavaszi gabonát. 

A háromnyomásos rendszerben a szántóterületet három részre, nyomásra (cal- 
catura) osztották: az egyikbe őszi, a másikba tavaszi gabonát vetettek, a harma- 
dik egy évig pihent (ugar). Hogy mindenki egyformán részesüljön a jobb vagy 
rosszabb minőségű, közelebbi vagy távolabbi földekből, a falu határát dűlőkre 
osztották, s a földeket időnként újraosztották. Minden család mindegyik dűlőben 
és mindkét nyomásban kapott egy-egy parcellát. Egy-egy család szántóföldje te- 
hát sok kis darabban szétszórva feküdt a falu határában. Sok esetben a földesúr 
saját kezelésű földje is betagolódott a nyomásrendszerbe. A nyomásrendszer meg- 
követelte bizonyos szabályok szigorú betartását, ezeket a faluközösség szabta 
meg és ellenőrizte. A mezőgazdasági munkákat minden dűlőben és minden nyo- 
másban egy időben, közösen kellett végezni, s egy nyomáson belül minden gaz- 
dának ugyanazt kellett vetnie (nyomáskényszer). Az ugart legeltetésre használták, 
de aratás után a szántót is megnyitották az állatok előtt közös legeltetésre (tarló- 
szabadítás). 

A Karoling-korban Európának az Alpoktól északra fekvő vidékeit kétharmad- 
háromnegyed részben még feltöretlen erdőség, illetve bozót (saltus) borította, s a 
ritka népesség az egymással össze nem függő, szétszórt tisztásokon és a folyóvöl- 
gyekben élt. A megművelt és lakott terület (ager) kiterjedése nem volt nagyobb, 
mint a római korban, sőt néhol ahhoz viszonyítva össze is zsugorodott. Németor- 
szágban az összterületnek mindössze másfél százaléka volt szántóföld, de a vi- 
szonylag sűrűbben lakott területeken sem haladta meg a 3-496-ot a szántó ará- 
nya. A primitív termelési viszonyok között a saltus is igen fontos szerepet játszott 

a népesség ellátásában: tüzelő- és épületfát adott, kiválóan alkalmas volt állatok 
legeltetésére, s végül a vadászat és a gyűjtögetés révén jelentősen kiegészítette a la- 
kosság étrendjét. A terméshozamokra a 9. századi kolostorok leltárainak adatai- 
ból lehet következtetni, Gerges Duby számításai szerint a gabonatermés az elve- 
tett mag 1,6-1,8-szorosa volt, az árpa esetében kivételesen emelkedett a kétszeres 
arány fölé. Ezt azt jelentette, hogy a termésnek több mint a felét félre kellett ten- 
ni a vetéshez. Mivel a gabonatermés az időjárás függvényében rendkívül ingado- 
zott, gyakoriak voltak az olyan évek, amikor az elvetett mag sem térült meg. 


4. Uradalom és földesuraság 


A középkori Európa egyik legjellegzetesebb intézménye, a mindennapi élet legál- 
talánosabb, legátfogóbb kerete a nagybirtok, a földesuraság volt. A 11. század- 
ban ennek keretei közt élt az európai népesség háromnegyede. Ekkor nemcsak 
gazdasági szervezetként működött, hanem - a hűbériséggel összekapcsolódva — a 
maga területén a felbomló államhatalom valamennyi funkcióját gyakorolta. 
A középkor a nagybirtokot a késő római társadalomtól örökölte. Szerte a biro- 
dalomban, de főleg Galliában a 3-5. században elszaporodtak az előkelő senato- 
ri családok latifundiumai (villa, fundus). E birtokok nagyobb részét olyan telkek 
foglalták el, amelyeken függő paraszti családok (colonusok) önállóan gazdálkod- 
tak. Emellett a birtok egy kisebb részét az úr saját kezelésében tartotta (ezt neve- 
zi a magyar majorságnak) és rabszolgákkal műveltette. 

A késő ókori nagybirtok kialakulása olyan viszonyok között ment végbe, ami- 
kor a nyugati birodalomfél elnéptelenedése következtében föld bőven állt rendel- 
kezésre, de hiány volt munkaerőben. A nagybirtokos tehát földjeire munkás ke- 
zeket kívánt telepíteni. Hogy juthatott munkaerőhöz? Egyfelől ott voltak saját 
rabszolgái. Ezeket földre ültette, s a klasszikus ókori rabszolga fokozatosan átala- 
kult , házas" vagy , kiházasított" rabszolgává (servus casatus), akinek családja, 
háza és telke van, ahol önállóan gazdálkodik, bár jogilag megmarad rabszolgá- 
nak. A munkaerő másik részét olyan szabad parasztok adták, akik bekerültek a 
nagybirtok keretébe, függő, szolgáltató parasztokká váltak, de továbbra is önál- 
lóan gazdálkodtak saját telkükön. Ezeket nevezik az ókori és a kora középkori 
források colonusoknak. Személyükben jogilag szabadok, de hozzá vannak kötve 
telkükhöz, s termésük egy részét beszolgáltatják a tulajdonosnak. 

A 4-S. században a szabad parasztok egyenként vagy egész falvanként nagy tö- 
megben húzódtak egy-egy nagybirtokos védelme, patronatusa, patrociniuma alá. 
Elsősorban azért, mert a nagybirtokos védelmet tudott nyújtani a rendkívül nagy 
állami terhek ellen, de a népvándorlás okozta zűrzavaros viszonyok között is 
szükségük volt egy hatalmas, magánhadsereggel rendelkező úr védelmére. Már 
ekkor kialakult az a középkorban is használatos jogi forma, amellyel egy szabad 
paraszt bekerült a nagybirtokszervezet keretei közé. Ez a precarium vagy pre- 


192 : DEMOGRÁFIA ÉS GAZDASÁG A KORA KÖZÉPKORBAN 


caria. A paraszt megkéri (precare - kérni, könyörögni) a szomszédos nagybirto- 
kost, hogy fogadja el a földjét. Az elfogadja, majd visszaadja neki, de már szol- 
gáltatásokkal terhelten (precaria oblata), s erről egy adományozó okiratot 
(prestaria) állít ki. Azonban rendszerint több földet ad vissza, mint amennyit a 
paraszt felajánlott (precaria remunerata). Így a túl kevés földdel rendelkező pa- 
rasztcsalád megfelelő méretű birtokhoz jut, a földesúr pedig műnkaerőhöz, aki a 
terményjáradékon kívül az úr saját kezelésű földjének megművelésében is közre- 
működik (robot, bár ez a késő római korban még igen kevés). Az is gyakori, hogy 
olyasvalaki fordul kérésével a nagybirtokoshoz, akinek semmi saját birtoka nincs, 
ő minden földjét az úrtól kapja (precaria data). 

A nagybirtok kialakulási folyamatának lényege tehát nem a kisparaszt földjé- 
nek kisajátítása, hanem éppen ellenkezőleg: a földnek a dolgozóra történő ráru- 
házása, a munkaerő ellátása földdel. A saját földtulajdonnal (allodium) rendelke- 
ző kisparaszt továbbra is megtarthatja földjét, sőt még kap is hozzá, a földhöz va- 
ló jogcíme azonban megváltozik: tulajdonosból birtokossá válik. A római jog a 
2. századtól megkülönbözteti a proprietast (tulajdon) és a possessiót (birtoklás). 
A föld tulajdonosa a földesúr (dominus, senior), de a paraszt birtokolja, neki és 
örököseinek szilárd joga van birtoka használatára. Tulajdon és használat szétvál- 
nak: a tulajdonos, a nagybirtokos rendelkezik a , felső tulajdonnal? (dominium 
directum, dominium superius), a birtokos pedig a , használati tulajdonnal" 
(dominium utile, dominium inferius). 

A nagybirtok fejlődése folytatódott az új barbár királyságokban is. A 7. század- 
ra kialakult és megszilárdult a paraszti birtoklás alapegysége, a telek, a mansus 
(a manere 7 lakni igéből, eredetileg ugyanis csak a lakóházat és telkét jelentette). 
Factus, sors és colonica néven is szerepel a forrásokban (ófrancia: colonge). Né- 
met területeken boba, buba, az angoloknál hide a neve. Beda Venerabilis megha- 
tározása szerint: portio unius familiae, vagyis akkora földterület, amelyet egy csa- 
lád meg tud művelni. Frank területen a források azt hangsúlyozzák, hogy akko- 
ra terület, amelyet egy ekével 120 napi munkával meg lehet művelni. Egy mansus 
tényleges területe vidékenként változó, de nem több 50 hektárnál. Az idő múlá- 
sával egyre inkább elméleti egységgé vált, mert a parasztcsaládok zöme töredék- 
mansuson ült. A 9. századi forrásokban gyakori a fél-, vagy negyedmansuson ülő 
paraszt, a 12-13. században pedig már általános a negyedtelek. Németország 
északnyugati részén és Bajorországban a földesurak tiltották a telkek felosztását, 
ezért kialakult az ún. törzsöröklési rendszer (Stammerbe), amelyben egy fiú (rend- 
szerint a legidősebb) örökölte a telket. A belső telken kívül szántó és rét (kaszá- 
ló), esetleg szőlő tartozott a mansushoz, s ez a germán törvénykönyvek szerint 
már a népvándorlás után az egyes családok magánbirtoka volt. A mansus birtok- 
lása jogot adott a faluközösség osztatlan birtokában lévő legelők, erdők és vizek 
használatára. 

A tulajdonos saját kezelésében lévő birtok és a függő parasztok telkeinek szo- 
ros összekapcsolódása révén a 7. századra kialakult a jellegzetes középkori nagy- 

birtok, az uradalom (dominium, francia domaine, seigneurie, angol manor, né- 
met grundberrschaft). A majorság, az ,úri telek? (mansus indominicatus, indo- 
minicatum, dominium) művelését a számban egyre csökkenő rabszolgáktól át- 
vették a telken ülő parasztok. Ez azt jelentette, hogy a függő parasztok addigi 
terményszolgáltatása mellé munkaszolgáltatás, robot (corvada, francia corvée) is 
járult. Ez a munkaszolgáltatás többféle lehetett. Voltak, akik különféle szállítási 
feladatokat végeztek, de legnagyobbrészt mezőgazdasági munkákból állt, a birto- 
kos majorsági földjének megműveléséből. Néha a parasztok bizonyos napokon 
csapatosan végezték az esedékes munkákat a majorságban saját eszközeikkel, 
kézzel vagy fogattal. A Karoling-korban már általános a heti 3 nap robot, de a 
földesúr sok esetben akkor és annyi munkát vett igénybe, amennyit jónak látott. 
A majorsági földek azonban többnyire nem alkottak összefüggő gazdaságot, ha- 
nem szétszórtan feküdtek az uradalom falvaiban, s betagozódtak a faluközösség 
nyomásrendszerébe, Ebben az esetben minden telkes gazda kapott egy-egy parcel- 
lát a majorsági földből, s azt a magáéval együtt művelte. Vetőmagot az úr adott, 
de e parcella egész termése is az övé lett. Ezért mondhatjuk: a középkori nagybir- 
tok kisüzemi termelésen alapuló nagygazdaság, mert a tényleges termelőmunka a 
kis paraszti üzemekben folyt, amelyek betagolódtak az uradalom szervezetébe. 
A források arra is utalnak, hogy nem egy függő parasztnak voltak rabszolgái, s 
azokat küldte robotra. 

Ez az új típusú, két, szorosan egybekapcsolódó részből álló uradalom elsősor- 
ban a Loire és a Rajna közti területen terjedt el. Innen elsősorban az egyházi bir- 
tokok révén került át Németországba s Észak-Itáliába. A Loire-tól délre többnyi- 
re a régi rendszer élt tovább: az úr rabszolgákkal műveltette saját birtokát, a 
colonusok pedig termény- és pénzjáradékot fizettek. Számos déli villában nem is 
volt az úrnak saját kezelésű földje, az egész birtok mansusokból állt. A Ibér-fél- 
sziget északi részén is sokáig a hagyományos forma élt, csak a 11. században ala- 
kult ki az élet minden vonatkozására kiterjedő földesúri hatalom. 

A középkori nagybirtok történetében új szakaszt jelentett a Karoling-birodalom 
felbomlásának időszaka, a 9-11. század. Ekkor ment végbe a nagybirtok átala- 
kulása senioratusszá (francia seigneurie), földesurasággá, vagyis komplex köz- 
igazgatási, bíráskodási, katonai és adóztatási szervezetté. A nagybirtokok immu- 
nitast szereztek, ami annyit jelentett, hogy területükre királyi tisztviselő nem te- 
hette be a lábát, ott minden közfunkciót a birtokos látott el, vagyis a saját birto- 
kán ő gyakorolta a bannumot (ezért nevezte el Duby ezt a földesuraságot 
s Seigneurie banale"-nak.) Ez a hatalma, főleg a bírói jogköre kiterjedt olyan te- 
rületekre is, ahol nem volt földbirtoka, elsősorban a birtokai közé ékelődő kisbir- 
tokos szabadokra, akik ezáltal függésbe kerültek tőle. A földesúri bíráskodás nem 
terjedt ki a súlyosabb bűnügyekre, amelyek a grófi bíróság elé tartoztak, de idő- 
vel egyre több nagybirtokos ennek jogát is megszerezte, sőt, számos immuni- 
tasszal rendelkező birtok pallosjogot is kapott. A legtöbbször valamely Karoling 
tisztviselő (comes, vicecomes, várkapitány) önállósította magát, s immár nem a 

király, hanem saját nevében gyakorolta a közhatalmi jogosítványokat, a saját 
számlájára szedte be az ezekért járó jövedelmeket. A földesúri jogszolgáltatás ha- 
tásköre különböző országokban attól függött, hogy az államhatalom felbomlása 
során a bannum milyen mértékben ment át a hűbérurak, a helyi birtokosok ke- 
zébe, Ennek megfelelően maximumát Franciaországban érte el, minimumát pedi 
Angliában, ahol mindvégig erős volt a királyi bírósági szervezet. e 

A bannum (francia ban, német Bann) kisajátítása révén alakultak ki a , banalitá- 
sok", azaz a földesúri monopóliumok, amelyek szerint az uradalom parasztjai ga- 
bonájukat csak a földesúr malmában őröltethették, s ugyancsak a földesúri kemen- 
cét és szőlőprést kellett igénybe venniük, természetesen megfelelő illeték fejében. 
A közhatalom , privatizációja" eredményezte olyan, a középkori francia jogászok 
szerint is , nevetséges" földesúri jogok (droits ridicules) kialakulását, mint például 
a ,grenouillage" (francia grenonille - béka), amely arra kötelezte a jobbágyokat, 
hogy éjszakánként a kastély körüli vizeket bottal ütögessék, elriasztva az uraság ál 
mát brekegésükkel zavaró békákat, vagy a sokat vitatott (de a forrásokban kétség- 
kívül szereplő) ,első éjszaka joga? (ius primae noctis), szelídített változatában 
adroit de jambage" (francia jambe z láb): a földesúr jelképesen betette a lábát az 
újdonsült menyecske ágyába, jelezve ezzel, hogy ennél többre is volna joga - ha nem 
is él vele. Még hosszasan sorolhatnánk azokat a vidékenként változó ajogokat", 
amelyeket a földesurak a kisajátított közhatalom segítségével erőszakoltak ki a ma- 
guk javára. Ezeket a túlzott földesúri követeléseket, indokolatlan jogokat nevezte a 
nép a 11. századtól , rossz szokásoknak" (malae conswetudines), s amint erre lehe- 
tősége nyílt, kezdte keresni velük szemben a királyi hatalom védelmét. 


Az uradalmak parasztsága 


A középkori francia jogászok szerint a paraszti függésnek három fajtája volt: a 
személyi függés, a gazdasági függés (a birtokolt föld tekintetében) és a bíráskodá- 
si függés (az immunitas vagy a bannum következtében). Voltak, akik csak az 
utóbbi kettő tekintetében függtek egy vagy több úrtól. De idővel egyre gyakorib- 
bá, egyre általánosabbá vált, hogy valaki mindhárom vonatkozásban ugyanattól 
az úrtól függött. : 
Az uradalom függő paraszti népessége a kora középkorban két nagy csoportból 
állt: a szabad jogállapotú colonusokból és a földre ültetett rabszolgákból (servi 
casati),. A kettejük közötti jogi különbség megmaradt, de egyre inkább elvesztet- 
te jelentőségét, mert a két csoport tényleges gazdasági helyzete, életszínvonala lé- 
nyegében azonos volt. Egy felvilágosítást kérő missus Nagy Károly udvarából azt 
a választ kapta, hogy a birodalomban nincs más, csak szabad és szolga (non est 
amplius nisi liber et servus), a gyakorlatban azonban nem volt könnyű szétválasz- 
tani a kettőt, s a tiszta , szabadság" és a hagyományos rabszolgaság között egy 
sor átmeneti állapot létezett. A forrásokban szerepelnek például , félszabadok?" 

(iius, lidus) is. A telkeket aszerint osztályozták, hogy eredetileg milyen állapotú 
ember ült rajtuk: vagyis voltak szabad, félszabad és szolga mansusok (mansi 
ingenuiles, mansi lidiles, mansi serviles), s mindegyiknek a birtoklásáért különbö- 
ző jellegű és nagyságú szolgáltatásokat kellett teljesíteni. Idővel a birtok és a raj- 
ta ülő személy jogállása elszakadt egymástól, Előfordult, hogy szabad ember, sőt 
akár egy nemes jobbágyi jogú földet (mansus servilis) birtokolt, ekkor ugyanazo- 
kat a szolgáltatásokat kellett teljesítenie, mint a jobbágynak. De ennek a fordí- 
tottja is előfordult: a jobbágynak is lehetett szabad birtoka. Ezért írja Philippe de 
Beaumanoir, a francia szokásjog egyik híres írásba foglalója a 13. században, 
hogy , a személy szabadsága nem teszi a jobbágybirtokot szabaddá", 

A kora középkor évszázadaiban a rabszolgák helyzete kétségtelenül javult: te- 
lekre ültették őket, s egyre nagyobb részüket felszabadították. A 9. századi bir- 
tokösszeírásokban szereplő családok 10-15 99-a volt rabszolga állapotú. Nyugat- 
Európában a 11. századra eltűnt a rabszolgaság. A rabszolga felszabadítása több- 
nyire az ,engedelmesség fenntartásával" (cum obseguio) történt, vagyis az illetőt 
továbbra is szoros személyi kötelékek fűzték urához, s ez utódaira is átöröklő- 
dött. A felszabadított rabszolga tehát nem vált , szabaddá? (liber), valószínűleg 
rá vonatkozik a forrásokban szereplő lidus, litus (félszabad) elnevezés, de talál- 
kozunk a homo de corpore (testi ember, I. német Leibeigen - jobbágy) elnevezés- 
sel is, ami az úrhoz fűződő szoros személyi kapcsolatra utal. Az első évezred vé- 
ge felé az ilyen felszabadított rabszolgákra és ivadékaikra kezdték használni a 
servus szót, amely eredetileg rabszolgát jelentett, ekkor azonban jelentésváltozá- 
son ment át: a szolgai állapotú, tehát nem szabad embert jelentette, aki már nem 
rabszolga. A servust (francia, angol serf) ebben a jelentésben a , jobbágy?" szóval 
szoktuk magyarra fordítani. Tulajdonképpeni jobbágynak az az ember számított, 
aki mind személyében, mind gazdaságilag (a föld tekintetében), mind bíróilag 
ugyanazon úrtól függött. A hangsúly a személyi függőségen volt. De ez csak elv- 
ben volt így, a forrásokban nemegyszer szabad jogállású embereket is servusként 
emlegetnek. Angliában ennek a teljes függőségben lévő jobbágynak a neve vil- 
lanus, villein. 

A servus jelentésváltozására és az ezzel kapcsolatos bizonytalanságra jellemző 
az az átmeneti állapot, amely számos dokumentumban tükröződik, ahol a servus 
régi értelemben rabszolgát és új értelemben jobbágyot is jelent. Például 768-69- 
ben valaki két méhészkedő jobbágyot (servus) adományozott az egyháznak, az 
egyik szabad (liber), a másik rabszolga (servus), a feleségek pedig mindketten rab- 
szolgák (,dono cidlarios II servos, unus est liber et alter servus, uxores vero eius 
ambo ancillas"). 1062-ben a clunyi apátságnak adományoztak egy villát , cum 
servis at ancillis gui (...] sive sint liberi, sive sint servi" , azaz olyan jobbágyokkal 
és jobbágynőkkel, akik vagy szabadok, vagy rabszolgák. Tehát van olyan servus, 
aki liber, s van olyan, aki servus. Az egyik esetben a servus az uradalomban el- 
foglalt helyzetét, szolgáltatásainak, terheinek természetét jelöli, a másik esetben 
pedig jogi állapotát. 

A jobbágyi állapotú paraszt (servus) nem rendelkezett jogképességgel, nem vi- 
selhetett fegyvert, a bíróságok nem fogadták el tanúskodását és esküjét szabad 
emberrel szemben, nem lehetett clericus, engedély nélkül nem hagyhatta el a bir- 
tokot, nem rendelkezett szabadon javaival, fejadót (capaticum, francia chevage, 
az ófrancia cbief - fej szóból) fizetett, halálakor öröksége egy része az urat illette 
(mortuarium, manus mortua 7 holt kéz), s ha nem a birtokról házasodott, ún. ki- 
házasodási illetéket (forismaritagium) kellett fizetnie. Ilyen esetben kárpótolni 
kellett azt a földesurat, aki egy jobbágyát ezáltal elvesztette, a házasságból szár- 
mazó utódokat pedig rendszerint megosztották a két földesúr között. Elég gyak- 
ran előfordult, hogy valaki önként vállalta a szolgai jobbágy állapotot, hiszen a 
nagybirtok bizonyos létbiztonságot jelentett. Ekkor végre kellett hajtania egy 
szertartást: a harangkötelet a nyakára tekerve háromszor megkondította a haran- 
got, majd a fejéről az oltárra helyezte a szolgai státus elismerését jelentő pénzda- 
rabot. Mivel a servus szó jelentése megváltozott, az úr háztartásában, saját keze- 
lésű gazdaságában dolgozó rabszolga neve - az ókor óta használt mancipium 
mellett — sclavus lett, mert a rabszolgák ekkor nagyrészt a még pogány szlávok 
közül kerültek ki. 

Miközben a rabszolgák helyzete fokozatosan javult, a colonusoké egyre rom- 
lott: az uradalmi rendszer kiépülésével mind több szolgáltatás terhe nehezedett 
rájuk. Nagy Károly idejében még katonai szolgálatukat is igénybe vették, a bíró- 
sági gyűlésbe is meghívták őket, de aztán ezek a kötelezettségek — ami a szabad 
állapot legfőbb jele volt — elenyésztek (a katonáskodást közmunkával, pénzzel 
megválthatták, s idővel ez a megváltási összeg is a földesúr kasszájába került). 
Szabadságuk a gyakorlatban egyre kevesebbet ért, s helyzetük lényegében hason- 
ló lett a szolgákéhoz. 864-ben Kopasz Károly elrendelte, hogy a colonust éppúgy 
60 korbácsütéssel kell büntetni, ha megszegi a királyi rendelkezéseket, mint a rab- 
szolgát. A tulajdonképpeni telkes parasztoktól kissé különböztek a cotarii vagy 
bordarii névvel jelölt, egy-egy talpalatnyi földdel rendelkező jobbágyok, akik 
mint mezőgazdasági munkások a földesúr vagy a telkes parasztok szolgálatába 
szegődtek. 

A rabszolgák helyzetének javulásával, felszabadításukkal, a colonusok és egyéb 
szabadok állapotának romlásával a függő parasztság különböző csoportjainak 
helyzete kiegyenlítődött, s az ezredfordulóra kialakult egy gazdasági-társadalmi 
viszonyaiban nagyjából egységes, földesúri hatalom alatt álló, függő uradalmi né- 
pesség. Ezt nevezzük egységes jobbágyságnak. Az első ezredforduló agrárviszo- 
nyainak egyik legkiválóbb jelenkori kutatója, Georges Duby úgy jellemzi a 8. és 
a 11. század között lezajlott folyamatot, hogy végbement ,,a falusi népesség álta- 
lános jobbágysorba süllyesztése" (un asservissement générale de la bopulation 
rurale"). Ez a folyamat akkor vált teljessé, midőn az uradalmak a bíráskodási jo- 
got is megszerezték alattvalóik felett. 

A Karoling-korban főleg a birodalom központi vidékei, a Rajna és a Loire kö- 
zött igen sok szabad kisbirtokos került függő viszonyba az uradalmakka! szem- 

ben. A korabeli forrásokban a szegény (pauper) szinte azonos értelmű a szabad 
emberrel (liber), mert a szabad kisbirtokosnak a katonai szolgálat és a malluson 
való rendszeres részvétel nagy anyagi terhet jelentett, ha pedig kivonta magát e 
kötelezettségek alól, súlyos pénzbüntetésre ítélték. Ezért inkább valamely hatal- 
mas (potentes) úr védelme alá menekült, hogy e terhektől szabaduljon. Erre a je- 
lenségre már Nagy Károly felfigyelt, s több capitularéban igyekezett elejét venni 
a szegény szabadok függőségbe kényszerítésének, Egy 811-ben kelt capitularéban 
ezt olvashatjuk: , a szegények panaszkodnak, hogy kiforgatják őket tulajdonuk- 
ból; és egyformán panaszkodnak a püspökökre és az apátokra és azok advocatu- 
saira, és a grófokra és azok centennariusaira. Azt is mondják, hogy ha valaki nem 
akarja átadni tulajdonát a püspöknek, az apátnak, a grófnak, a bírónak vagy a 
centennariusnak, akkor keresik az alkalmat, hogy elítélbessék őt, és mindig had- 
ba vonulásra kényszerítik, egészen addig, míg elszegényedve tulajdonát át nem 
adja vagy el nem adja; azok viszont, akik tulajdonukat átadják, minden háborga- 
tás nélkül ülhetnek otthon." Arra is utal a rendelet, hogy főleg a szegényebbeket 
kényszerítik hadba vonulni, akik viszont tudnak valamit adni, azokat hazaenge- 
dik. Tehát éppen az állami tisztviselők és a főpapok éltek vissza hatalmukkal an- 
nak érdekében, hogy a szabad kisbirtokosokat földjük átadására, s ezáltal függő 
viszonyba kényszerítsék. Ha ez volt a helyzet Nagy Károly erős uralma alatt, ak- 
kor elképzelhető, miként mentek a dolgok gyengekezű, egymással civakodó utó- 
dai alatt. 

A szabad földtulajdon átalakítása függő birtokká rendszerint a precarig — 
brestaria jogi aktusa formájában történt. Katalóniában 920-ban 12 szabad kis- 
birtokos ezzel a kéréssel fordult a grófhoz: , Mi mindnyájan átadjuk neked 
összes allodiumainkat jóakaratunk jeléül és hogy legyél a mi jó földesurunk 
[senior] és védelmezőnk a te grófságodban élő minden emberrel szemben." 
Ugyanerre a jogi aktusra egy 9. századi formuláskönyvben a következő mintát 
találjuk: , Mivel tudjuk, hogy te napokkal ezelőtt N. pagusban N. belyen fekvő 
birtokodat Szent Mária monostorának átadattad és erről tőlünk, illetőleg a mo- 
nostortól precariát kértél, ezért jelen levelünkkel biztosítunk téged, hogy míg 
élsz, a jószág haszonélvezetét megtarthatod és rendelkezbetsz is vele, úgy azon- 
ban, bogy azt elidegeníteni már nincs jogod, és ha ezt megkísérelnéd, magát a 
jószágot is azonnal elveszted." 

A Pireneusoktól délre ez a folyamat csak a 11. században bontakozott ki, addig 
a szabad kisbirtokosok többé-kevésbé háborítatlanul élhettek. Katalónia (a Barce- 
lonai őrgrófság) ebben az időben Európa legjobban dokumentált régiója: a 10-11. 
századból mintegy 15 ezer oklevél maradt ránk, többek között végrendeletek. 
Ezekből kiderül, hogy a 10. században az örökül hagyott birtokoknak 8096-a még 
szabad családi birtok (allodium) volt, de arányuk a 12. század elejére 1096-ra 
csökkent, A szabadok függőségbe kényszerítésével párhuzamosan haladt a parasz- 
tok felett közigazgatási és bírói hatalmat gyakorló uradalmak kialakulása. 
Ugyanebben az időben hasonló folyamat játszódott le Leónban és Kasztíliában is. 

Itália északi felében az uradalmak kialakulása és a szabad parasztok függőség- 
be kényszerítése valamivel korábban, a 9. században vette kezdetét. Itt azonban 
a fejlődés hamarosan sajátos irányt vett, A majorsági földet a házi rabszolgák 
mellett itt is telekre ültetett rabszolgák művelték, de a birtokon élő telkes paraszt- 
ság nagyrészt szabad állapotú volt, sokan rendelkeztek közülük saját tulajdonú 
földdel, allodiummal is. Ezek az idegen birtokon élő szabad parasztok (liberi in 
terra aliena) bérleti viszonyban voltak az uradalommal. A bérlet feltételeit írásbe- 
li szerződésben (libellum) rögzítették, ezért ezeket a parasztokat libellariusnak ne- 
vezték. A bérleti szerződést meghatározott időre, általában 29 évre kötötték, s 
nem volt örökölhető. A bérletnek egy másik fajtája (emphyteusis) három generá- 
cióra szólt. A bérlők a szerződésben meghatározott bért fizették, rendszerint ter- 
mészetben. Bresciában a gabonatermés egyharmada, a bor fele volt a bér, 
Bobbióban a különböző termények 25-5099-a, munkakötelezettség és egyéb szol- 
gáltatás viszont nem terhelte őket. De Itáliában korán kibontakozott a pénzgaz- 
daság, s már a 10. században sok helyen pénzben fizették a bérleti díjat. Itáliában 
és általában a Földközi-tenger partvidékén az ezredfordulón megélénkült a keres- 
kedelem és az árutermelés, s a gazdaságban egyre nagyobb szerepet játszott a 
pénz. Amint a korabeli Itália gazdaságtörténetének jeles szakértője, Pierre 
Toubert megállapította: a 10-12. században , a mediterrán világ a pénz, a Piac, a 
városok világa. A Mediterráneum a középkorban fürdik a pénzben" (persze ez a 
, fürdés" viszonylagos: az Alpoktól északra eső vidékekhez képest). Mindez ter- 
mészetesen hatással volt az agrárviszonyokra is, ez magyarázza a bérleti viszo- 
nyok és a pénzben fizetett bérleti díj korai és általános elterjedését Itáliában. 

Georges Duby szerint a klasszikus, két részből álló, robotoltató uradalom nem 
terjedt el általánosan Nyugat-Európában, sőt, tulajdonképpen ez volt a kivétel, 
Igazi hazája a Rajna és a Loire közti terület. Ezenkívül sok helyen megjelent né- 
met földön, Angliában, Észak-Itáliában és az Ibér-félszigeten is, de különösen a 
déli vidékeken nem vált uralkodóvá. A Loire-tól délre nem voltak a telkes parasz- 
tok robotjával művelt majorságok, s a rabszolgákkal műveltetett majorságok is 
eltűntek az ezredforduló táján. A kora középkori nagybirtokról a 8. század végé- 
ről és a 9. századból maradtak ránk a legkorábbi részletes források. Ezek szinte 
kivétel nélkül egyházi birtokok. Kivételt képez a Capitulare de villis, amely a Ka- 
roling királyi birtokok kezelését szabályozza. A legérdekesebbek a Rajna és a 
Szajna között fekvő hét kolostornak a birtokösszeírásai (polypticba). A hét ko- 
lostor összesen 275 uradalommal (villa) rendelkezett, nagy területen szétszórva. 
Ezek egyharmadában nem volt majorság, csak telkek. 18 olyan villa is szerepel, 
ahol viszont telkek nem voltak, csak rabszolgákkal műveltetett majorság. 

A párizsi Saint-Germain-des-Prés apátság birtokainak összeírását Irmion apát 
készítette el. A kolostornak 25 villája volt, 936 mansusszal. A mansusok területe 
3 és 33 hektár között szóródott, az átlag 9 ha volt. A többi kolostor birtokain is 
10-15 hektár között volt a mansus átlagos nagysága. A birtoknagyságban lénye- 
ges különbségeket figyelhetünk meg: volt olyan colonus, aki két telekkel rendel- 


AZ URADALMAK PARASZT? 


199 


kezett, de akadt olyan mansus is, amelyen 5 colonus osztozkodott. , Szent 
Germánus emberei" túlnyomórészt colonusok voltak és szabad telkeken ültek. 
A kolostor uradalmaiban nagyjából azonos területet foglaltak el a parasztok tel- 
kei és a majorsági föld, amelynek csak egyharmada állt művelés alatt, kétharma- 
da erdő és parlag volt. A mansi serviles kisebb terjedelműek és súlyosabb szolgál- 
tatásokkal terheltek voltak, mint a mansi ingenuiles, A prümi kolostor 42 villá- 
ban összesen 2118 mansust birtokolt. Az augsburgi püspökség birtokain 1006 
szabad és 421 szolgamansust írtak össze, pedig lakatlan volt. A német kolostorok 
még ennél is nagyobb birtokállománnyal rendelkeztek: Fuldának 15 000 man- 
susa volt. Lombardiában a bresciai San Giulia apátság 800 parasztja évente 60 
ezer munkanapot dolgozott a majorsági birtokon, egy családra átlagosan 75 nap 
jutott, Párizs környékén , Szent Germánus emberei? éppen kétszer ennyi munka- 
napot teljesítettek évente az apátság saját kezelésű birtokain. 

A jobbágyok terhei és szolgáltatásai vidékről vidékre, uradalomról uradalomra 
eltérőek voltak, Mértéküket a szokásjog szabályozta. A legsúlyosabb teher kétség- 
kívül a munkaszolgáltatás volt, a robot, amely általában legalább heti 3 napot tett 
ki, de a legtöbb helyen a földesúr és tisztviselői többé-kevésbé korlátlanul igénybe 
vehették a jobbágy munkaerejét. Ezenkívül a gabonatermésből, valamint állatai- 
nak szaporulatából is egy — helyenként erősen eltérő nagyságú - részt kellett lead- 
nia. Ehhez járultak a különböző ajándékok (baromfi, tojás) a földesúri konyhára, 
Már a Karoling-korban szólnak a források pénzben fizetett járandóságokról is, 
Ezek közül a legsúlyosabbá a tallagium, tallia (franciául taille) nevű személyi adó 
vált, amelynek összege nem volt rögzítve, s így a földesúr teljesen önkényesen ve- 
tette ki jobbágyaira. A bannumból származó földesúri jogokról már szóltunk. 

A  Saint-Germaine-des-Prés apátság palaiseau-i uradalmában Walafredus 
colonusnak két szabad mansusa volt, kb. 22 hektár szántóval, réttel és szőlő- 
vel, vagyis tehetős parasztnak számított, s ő volt a falu vezetője (major). 
Mindegyik mansus után egyik évben egy ökröt, a következő évben egy sertést 
adott az uradalomnak, ezenkívül 4 dénárt, 104 liter bort, egy birkát, egy bá- 
rányt, 3 csirkét és 15 tojást. Munkajáradéka egy bizonyos terület felszántása, 
igás- és kézi robot volt, valamint favágás annyi, amennyit parancsoltak neki. 
Ugyanennyivel tartoztak az egy szabad mansussal rendelkező colomusok is, füg- 
getlenül attól, hogy 10 vagy 17 hektár földjük volt-e. Nadalfredus, Electulfs és 
Theodoinus, mindhárman rabszolgák (feleségeik viszont szabad állapotú 
colonák), közösen birtokoltak egy mansus servilist, mindössze 3,2 hektár föld- 
del; ők az apátság szólőjében 9 aripennis (kb. egy hektár) szőlőt voltak kötele- 
sek megművelni, s adtak 156 liter bort. 

Egy nagybirtok átlagos mérete — Pirenne szerint - háromszáz telek (mansus), 
azaz kb. négyezer hektár lehetett, ennél nagyobb birtokai az egyháznak, a püs- 
pökségeknek és a kolostoroknak voltak. A világi birtokosok között a 100 man- 
susszal bíró már a legelőkelőbbek foptimates) közé tartozott. A lovagi életvitel- 
hez 12 mansus jövedelmére volt szükség. A földek ritkán voltak egy tagban, ha- 

nem nagy területen szétszórva feküdtek. Gyakran előfordult, hogy egy falu két 
vagy három földesúrtól függött, sőt az is, hogy egyetlen parasztnak több földes- 
ura volt, s mindegyiknek különböző jellegű szolgáltatásokkal tartozott. 

A nagybirtok központjában állít a földbirtokos lakhelye, ott volt a templom, 
apátság vagy a vár. A birtok kisebb körzetekre tagolódott, s ezek mindegyike egy 


vagy több villát foglalt magába. A körzet központjában volt az udvarház, a cur- 


tis (franciául cour, németül Hof, angolul manor), ahol a gazdasági épületek cso- 
portosultak, s ahol a szolgálatukra rendelt szolgaszemélyzet (servi guotidiani, 
dagescalci) lakott. Itt lakott az igazgatással megbízott alkalmazott, a villicus vagy 
major is, akit a különleges bizalmi feladatokkal megbízott szolgarendűek, a mi- 
nisterialisok közül választottak, s kezdetben elmozdítható volt, de idővel tisztsé- 
ge örökletessé vált. A nagybirtokon a legkülönfélébb iparosok éltek és dolgoztak, 
az ő szolgáltatásuk ipari készítmények, szerszámok, mindennapi használati tár- 
gyak előállítása és javítása volt. Az asszonyok a görög eredetű szóval gynde- 
ceumnak vagy genitiának nevezett műhelyekben fontak és szőttek. 

Minden uradalomnak megvoltak a maga földesúri törvényszékei, amelyek pa- 
rasztokból álltak, s a major vagy a villicus elnöklete alatt a földesuraság saját 
szokásjoga alapján ítélkeztek. Ezeknek a jogszokásoknak az emlékezetben tartá- 
sa érdekében időnként egybehívták az uradalom lakosságát, s ilyenkor az idősebb 
férfiak szóban elmondták a nemzedékek óta uralkodó szokásokat, amelyeket a 
12. századtól kezdve gyakran írásba is foglaltak (recordum, recordatio, 
Weistümer). A szokásjog rögzítette mind a parasztok, mind a földesúr jogait és 
kötelezettségeit, ezért ezek az idő múlásával nemigen változtak. Az uradalmi kör- 
zetek nemcsak bíráskodási, hanem vallási egységet is alkottak. A földesurak főbb 
udvarházaik közelében kápolnát vagy templomot építettek, azt földadományok- 
kal látták el, s maguk nevezték ki a plébániai teendőket ellátó papokat, akiket 
gyakran saját jobbágyaik fiai közül neveltettek, miután felszabadították őket 
szolgai állapotukból (servus nem lehetett clericus). Jámbor Lajos elrendelte, hogy 
falusi papot csak a püspök tudtával és beleegyezésével lehet kinevezni és eltávolí- 
tani, Ekkor alakult ki az a rendszer, hogy a földesúr az általa javasolt clericust 
, bemutatta" a püspöknek, s ha az megfelelt, a püspök kinevezte. 

A középkori nagybirtok patriarchális jellegű intézmény volt. A földesúr nem- 
csak dominus, azaz úr, hanem senior (francia seigneur), vagyis az , idősebb", a 
család" legidősebb tagja, akinek hatalma kiterjed az általa oltalmazott fami- 
liára. Ennek megfelelően a birtokon élőket nevezték iunioresnak, , fiatalabbak- 
nak? is, mert mintegy fiai voltak a birtokosnak. Ők voltak a , fiatalabb? család- 
tagok, akik védelemre szorultak. A senior háborús időkben megvédte őket az el- 
lenségtől, és menedéket nyújtott nekik vára falai között. Ennek a védelemnek jel- 
legzetes példája az itáliai ,raktárvár" (castello deposíto), amelyben a földesúr 
már nem lakott, mert a városban élt, de a parasztoknak a várban lévő raktárakat 
rendszeresen fel kellett tölteni, azokban élelmiszereket és bort kellett elhelyezni 
(incanevare - raktározni) arra az esetre, ha a lakosságnak a várban kell menedé- 

ket keresnie. , Az a kép, amelyet a földesúri kizsákmányolásról szoktunk alkotni 
magunknak, egy kissé leegyszerűsített — írja Pirenne. — A középkori nagybirtokon 
az egyes személyek jogait és kötelességeit a mindenható szokásjog határozza meg, 
s ezáltal megakadályozza azt, bogy a kizsákmányolás oly könyörtelen szigorral 
nyilvánuljon meg, mint amilyenre a profit ösztönzése hajtaná." 

A 12. században újabb változás vette kezdetét. Ez összefüggött a középkor 
agrárforradalmával: a szűzföldek feltörése, a nagy telepítési mozgalom átalakí- 
totta a nagybirtok struktúráját, gyökeresen megváltoztatta a függő parasztság 
helyzetét. A kereskedelem fellendülése és a pénzgazdaság kibontakozása is vál- 
toztatásra ösztönözte a földesurakat. Fokozatosan felhagytak a majorsági gaz- 
dálkodással, saját kezelésű földjeiket vagy telkekké alakították, vagy bérlet 
formájában adták ki a parasztoknak. A robot megszűnt, s a jobbágyok vagy 
pénzen megváltották, vagy pénzjáradékká alakították át szolgáltatásaikat. 
A 14. századra a földesúr átalakult járadékossá, aki maga nem gazdálkodott, a 
személyes függés értelmében vett jobbágyság pedig Nyugat-Európa legtöbb vi- 
dékén megszűnt. 

Az uradalmi szervezet nem terjedt ki a falusi népesség egészére. Nagy Károly 
idejében a föld nagyobb része még szabad kisbirtokosok tulajdonában volt. Ezek 
száma a következő három évszázad folyamán erősen lecsökkent, de a virágzó kö- 
zépkorban is akadtak Nyugat-Európában olyan vidékek, ahol elég gyakoriak vol- 
tak a szabad parasztok falvai (vicus). S azok száma sem jelentéktelen, akik felett 
a senior csak a bíráskodási jogot vagy egyéb közfunkcióból eredő jogokat gyako- 
rolt, személyileg és gazdaságilag azonban nem függtek tőle. 


6. Uradalmi kézművesek 


A középkori nagybirtok — a mezőgazdasági termelés mellett — a 10. századig az 
ipari termelés számára is biztosította az üzemi szervezet feltételeit, A nagybirto- 
kon nagy számban éltek olyan emberek, akik nem terményszolgáltatással és ro- 
bottal tartoztak a földesúrnak, hanem kézműipari termékekkel. Őket ministeria- 
lisnak nevezték, feladatukat pedig ministeriumnak. A ministerialis általában 
olyan nem szabad - gyakran rabszolga állapotú — személyt jelentett, aki nem me- 
zőgazdasági termeléssel foglalkozott, hanem különféle speciális feladatokat látott 
el az úr , szolgálatában". Ilyen speciális feladatkör volt a kézműipari munka is. 
Egy svábföldi királyi uradalomban, ahol 8 kohó állt, minden ember, aki vassal 
dolgozott, köteles volt egyhatod részt az uradalomnak átadni. 

Hogy bány különféle ipari szakember élt és dolgozott egy nagybirtok keretében, 
azt megtudhatjuk a 800 körül kiadott Capitulare de villis, azaz a királyi uradal- 
mak kezelőinek adott utasítás 49. fejezetéből: , Minden bíró [iudex] működése 
területén tartson jó mesterembereket [artifices], azaz vaskovácsokat, aranyműve- 
seket, ezüstműveseket, esztergályosokat, vargákat, asztalosokat, ácsokat, bajzs- 

készítőket, halászokat, madarászokat, szappanfőzőket, szeszfőzőket, azaz olya- 
nokat, akik sört, alma- vagy körtepálinkát, vagy bármi más, ivásra alkalmas italt 
tudnak készíteni, pékeket, akik használatunkra zsemlét sütnek, bálókészítőket, 
akik mind vadászatra, mind halászatra, mind madarak fogására alkalmas báló- 
kat készítenek, hasonlóképpen más ministerialisokat is, akiket felsorolni hossza: 
dalmas lenne." Külön rendelkezett a nők ipari tevékenységével kapcsolatban: ,,a 
nők műhelyei [Igenitium] jól legyenek berendezve. Legyenek lakó-, sütő- és fonó- 
bázaik, mindezek jól körülkerítve és erős kapukkal ellátva, hogy zavartalanul vé- 
gezbessék munkájukat. [...] A genitiumokba a szükséges dolgokat idejében adják 
ki, azaz: vásznat, gyapjút, kék festéket, piros festéket, kártolót, bogáncsot, szap- 
bant, kenőcsöt, edényeket és egyéb kisebb dolgokat, amik ott szükségesek." Lát- 
ható, hogy a nők a genitiumban főleg fonással, szövéssel, textilanyagok festésé- 
vel és varrással foglalkoztak. 

A nagy apátságokban is találkozunk ilyen, ipari munkát végző ministeria- 
lisokkal, s a középkori bencés kolostorokban fontos helyet foglaltak el a külön- 
böző ipari műhelyek. Szent Benedek regulájában is szó van a kolostorban élő kéz- 

. művesekről, sőt arról is, hogy termékeiket esetleg eladják. Számos uradalomban 
kifejezetten kézműves mansusokat említenek a források, jelezve, hogy az iparűző- 
ket telekre ültették, de szolgáltatásaik ipari jellegűek voltak. 

Saint-Riguier monostorában egész negyede volt a kovácsoknak, a pajzskészí- 
tőknek, a nyergeseknek, a pékeknek, a vargáknak, a gyapjúkártolóknak és 
ványolóknak, valamint a szűcsöknek. A Saint-Germain-des-Prés apátságban 
bizonyos jobbágyok iparcikkekkel adóztak a kolostornak: len- és gyapjúingek- 
kel, kapákkal, szőlőkarókkal, hordókkal, hordódongákkal, üstökkel, kerék- 
abronccsal, zsindellyel, deszkával, fáklyákkal, szappannal, különböző vasesz- 
közökkel (ekevassal, kaszával, csákánnyal), sőt, még a használt vaseszközöket 
is be kellett szolgáltatniuk, hogy a hámorban újra feldolgozzák őket. A job- 
bágyasszonyok pedig fontak, szőttek és ruhákat készítettek a monostor számá- 
ra. A bresciai Santa Giulia-apátság egyik uradalmában 8 kőműves kapott tel- 
ket, hogy , falakat, házakat és kunyhókat építsenek"; ők némi természetbeni 
szolgáltatáson - gabona, bor, sertés, bárány, csirke — kívül 90 nap munkával 
tartoztak az apátságnak. Hasonló formában üzemeltették mindenütt a malmo- 
kat és a sörfőzőket. Szükség esetén bérmunka alkalmazására is sor került: 
Corbie apátja például bért fizetett mesterembereknek, akiknek szolgálatait 
igénybe vette. 

Egyes, később nagy jelentőségű exportiparok kezdetei is visszanyúlnak a kora 
középkorba. A 9. században gyakran emlegetik a források a , fríz posztót? (pal- 
ia fresonica), amely eljutott a birodalom távolabbi vidékeire is, s oly kiváló mi- 
nőségű és ragyogó színű volt, hogy Nagy Károly sem talált jobb ajándékot 
Harun-al Rasid kalifa számára. Ez valószínűleg flandriai posztó volt, s azért ne- 
vezték friznek, mert fríz hajósok és kereskedők forgalmazták. Arra is van adat, 
hogy az angol gyapjút már ekkor Flandriába szállították feldolgozásra. 

Az uradalmi ministerialisok és műhelyek mellett a 10. században jelennek meg 
a kézművesek az akkor születőben lévő városokban. Ezzel új fejezet kezdődik az 
európai iparűzés történetében. 


7. Kereskedelem és forgalom 


Amióta a jeles belga medievista, Henri Pirenne az 1920-as és "30-as években ki- 
fejtette nevezetes tézisét az ókorból a középkorba való átmenet gazdasági folya- 
matáról, a történészek között élénk vita folyik arról, hogyan is történt ez az át- 
menet (I. Bevezetés és I[/ 5. fejezet). Pirenne érvelésében a Kelet és Nyugat közöt- 
ti távolsági kereskedelem, a Földközi-tengeri hajózás és a római aranysolidus 
használata játszott központi szerepet. Kétségtelen, hogy a népvándorlás követ- 
keztében mindez nem szűnt meg, ha a forgalom intenzitása csökkent is. Az újabb 
kutatások annyiban módosították Pirenne nézeteit, hogy az átmenet fokozato- 
sabb volt, s a 650 és 750 közötti visszaesés nem olyan általános és drámai, s nem 
kizárólag az arab hódítás számlájára írható, mint Pirenne feltételezte. Az azonban 
igaz, hogy a 8. században megszűnt a földközi-tengeri egység, a Nyugat hosszú 
időre elszakadt a Kelettől, s Nagy Károly birodalma szárazföldi, kontinentális bi- 
rodalom lett. 

Amint arra már utaltunk (II/4. fejezet), az ókorból a középkorba való átmenet 
jelentős része már a 3. és 5. század között, a késő római gazdaságban és társada- 
lomban végbement: a népesség csökkenése, a Nyugat elszegényedése, a városok 
hanyatlása, a gazdasági élet súlypontjának áthelyeződése a városokból a nagybir- 
tokokra, valamint egy általános , visszaagrárosodás" ennek a legfőbb tünetei. 
A kereskedelem és a pénzforgalom azonban nem tűnt el teljesen. A Földközi-ten- 
geren az 5. században nem szűnt meg a hajó- és áruforgalom, ha élénksége, volu- 
mene csökkent is, 

A gazdasági konjunktúra, a forgalom emelkedésének és csökkenésének ritmusa 
eltérően alakult a Nyugat különböző vidékein. A 6. század második felében a lan- 
gobard hódítás megbénította az észak-itáliai kikötőket, s a forgalmat átirányítot- 
ta a frank Galliába, ahol ekkor egy körülbelül egy évszázadon át tartó gazdasági 
fellendülést figyelhetünk meg. Marseille, Narbonne, Arles kikötőibe rendszeresen 
érkeztek hajók és áruk Keletről. E kikötőkből a Rhőne és a Saőne folyók mentén 
vézetett tovább az áruk útja észak és nyugat felé, a Szajna, a Maas és a Mosel völ- 
gyébe. A források a Meroving Gallia városaiban keleti kereskedők jelenlétéről tu- 
dósítanak, akik keleti luxuscikkekkel kereskedtek. A. vezető szerepet a szírek 
- akik Szent Jeromos szerint , minden halandók között a legkapzsibbak" — ját- 
szották, de mellettük görögökről és zsidókról is történik említés. Tours-i Gergely 
elmondja, hogy midőn Guntram király 585-ben Orléans-ba ment, a lakosság 
nagy lelkesedéssel ünnepelte, s szír és zsidó nyelven is hallatszottak dicsőítő éne- 
kek. A 7. század elején a La Manche partján Ouentovic és az Alsó-Rajna egyik 

ága mentén Duurstede (Dorestad, Dorestatus) kikötők létesítését az Angliával 
való kereskedelem megélénkülése tette szükségessé. Az Északi-tenger partja 
birodalom legfontosabb piaca a 7. század elején a Saint Denis-i királyi kolostor 
mellett alapított vásár (foire du Lendit) volt, ahol a frízek mellett angliai, itá- 
liai és provence-i kereskedők is megfordultak. Maga a kolostor is áruba bocsá- 
totta termékeit e vásárokon. A nemzetközi rabszolga-kereskedelem központja 
Verdun lett. A korabeli forrásokban egyébként gyakran szerepel vámhelyek em- 
lítése, vámjövedelmek adományozása. 

A 7. század második felében a frank birodalomban visszaesett a kereskedelmi 
forgalom, a keleti kapcsolatok egy időre csaknem teljesen befagytak. Az arany- 
pénz több mint fél évezredre eltűnt a forgalomból. Mindebben kétségkívül szere- 
pet játszott az arab hódítás, de nem kizárólag, mert a frank királyokat és maior- 
domuxusokat sem érdekelte igazán a tenger. A frank birodalom a szárazföld felé 
fordult, s hátat fordított a Földközi-tengernek. 

De éppen a frank birodalom gazdasági hanyatlása idején - 650 és 750 között — 
figyelhető meg egy gazdasági prosperitás a langobard Észak-Itáliában, elsősorban 
a Bizánccal fennálló kereskedelmi kapcsolatok következtében. Nagy Károly kora 
ismét némi fellendülést hozott a birodalom kereskedelmében. Ebben fontos sze- 
repet játszott a már ismertetett pénzreform. Nagy Károly egyéb intézkedésekkel 
is igyekezett a forgalom növekedését elősegíteni: elrendelte a mértékek és súlyok 
egységesítését, helyreállíttatta az utakat, járhatóvá tette az Alpok hágóit. A 9. szá- 
zadban a Karoling-birodalomban elszaporodtak a vásárok (mercatus) és a heti- 
piacok (nundinae), ahol az adásvétel kis tételben (per denaratas) folyt, s e célra 
nagyon jól megfelelt az új, kis értékű ezüstdénár. Az uradalmak és a kistermelők 
egyaránt e piacokra vitték feleslegeiket. A Capitulare de villis említi, hogy a kirá- 
lyi uradalmak rendszeresen áruba bocsátották termékeiket, s hasonlókat olvasha- 
tunk a nagy kolostorok dokumentumaiban is. Minden uradalomban voltak olyan 
ministerialisok, akik az uradalom termékeinek eladásával, illetve a szükséges cik- 
kek beszerzésével foglalkoztak. 829-ben a mainzi és a párizsi zsinat kimondta, 
hogy a függő paraszt, miután a földesúrnak lerótta járandóságát, a felesleget sza- 
badon értékesítheti. 

Ilyen hatalmas birodalomban nélkülözhetetlen volt az interregionális kereske- 
delem, hiszen bizonyos termékek - só, bor, bányatermékek — nem mindenütt áll- 
tak rendelkezésre. Ez a kereskedelem többnyire vízi úton folyt, s vezető szerepet 
játszottak benne a fríz kereskedők. A folyókon megélénkült a hajóforgalom, fő- 
leg a Szajna, a Rajna, a Maas és a Mosel mentén kereskedelmi telepek, portusok 
sora létesült. Kétségtelen, hogy a frank birodalom központi területeinek kapcso- 
latai a Földközi-tenger vidékével, ha nem is szakadtak meg teljesen, de jelenték- 
telenné váltak. A keleti luxuscikkek lassan eltűntek, illetve más, kerülő úton ér- 
keztek, Az elsorvadó mediterrán kereskedelem helyett fontossá vált a belső for- 
galom, valamint az északi vizeken és a keleti végeken kibontakozó távolsági ke- 

reskedelem. Ouentovic és Duurstede ekkor élte virágkorát. Egy 805. évi capilu- 
lare a szlávokkal és avarokkal folyó kereskedelemről tesz említést, s felsorolja 
azokat a helyeket, amelyek e kereskedelem központjai: Bardowick, Schesel, Miag- 
deburg, Erfurt, Bamberg, Regensburg, Lorch. 

E változás fontosságát kiemeli az a tény, hogy míg a földközi-tengeri kereske- 
delem drága és szűk körnek szánt keleti luxuscikkeket forgalmazott, addig mind 
a belső, mind az északi kereskedelem a mindennapi fogyasztás számára szüksé- 
ges, súlyos tömegárukat juttatott el a termelés helyéről a fogyasztókhoz: gabonát, 
bort, sót, mézet, posztót, prémeket, vasat, fémet stb. 

Északon ekkoriban kezdtek kiemelkedő szerepet játszani a nemzetközi kereske- 
delemben - a frízek mellett — a vikingek. A vikingek hol fosztogató kalózokként, 
hol békés kereskedőkként jelentek meg a frank partokon és a Brit-szigeteken. 
A svédek kiépítették a híres keleti kereskedelmi útvonalat a fejlett délkeleti civili- 
zációk, Bizánc és az arab birodalom felé: a Balti-tengertől Novgorodig, onnan a 
Dnyeperen vagy a Volgán a Fekete-tengerig, illetve a Kaszpi-tengerig, e tengere- 
ken át pedig Konstantinápolyig és Bagdad felé. A svédeket a bizánci források 
Rósz néven említik, a keleti szláv források varégoknak (varjágok, görög 
Varangoi, latin Varangi) nevezik őket, ami valószínűleg az óskandináv vaeringi 
átvétele, jelentése: esküszövetségen alapuló, harcos kereskedő közösség. 

Bíiborbanszületett Konstantin (Konsztantinosz Porphürogennétosz) bizánci csá- 
szár A birodalom kormányzásáról szóló művében leírja, hogy a Rószok minden 
év áprilisában, midőn a Dnyeper folyó jege felenged, lemennek Kijevbe, megve- 
szik és felszerelik a szlávok által készített fatörzsből vájt hajókat, majd júniusban 
útnak indulnak dél felé. Részletesen elmeséli, hogyan kerülik meg a Dnyeper fo- 
lyó zátonyait, hajóikat a parton vontatva, sőt néhol a hátukon cipelve. A Dnye- 
per torkolatától a part mentén hajózva eljutnak Romaniába, azaz Bizáncba, ahol 
értékesítik a magukkal hozott borostyánt, mézet, prémeket, és rabszolgákat. 

A svéd kereskedelem központja Birka volt (a mai Stockholm közelében), ahová 
a fríz kereskedők is eljártak. A svéd, a fríz, a frank és az angol kereskedők fő ta- 
lálkozási helye azonban a 9. században Dánia déli részén létesített Haithabu volt. 
Fontos szerepet játszott ebben a Balti-tengeren folyó nemzetközi kereskedelem- 
ben Gotland szigete. Az említett helyekről a svédek által orosz földről, valamint 
Bizáncból és az arab birodalomból hozott áruk eljutottak a Brit-szigetekre és a 
frank birodalomba. Fontos szárazföldi út vezetett Kijevből Krakkón és Prágán át 
Mainzba is. 

Szent Ansgar (t 865) hamburgi érsek, a skandinávok apostolának életrajza 
(Rimbertus: Vita Anskarii 19.) elmondja, hogy Ansgar fríz kereskedőkkel eljutott 
a svéd kereskedelem központjába, Birkába, ahol sok gazdag kereskedő van, és 
amely bővelkedik mindenféle javakban és pénzben (vicus Birca, I...) ibi multi 
essent negotiatores divites et abundantia totius boni atgue pecunia thesaurorum 
multa"). Itt a vicus szó nem a megszokott értelemben szabad parasztok által la- 
kott falut jelent, hanem a germán wik latin visszaadása, amely olyan helyet jelöl, 

ahol kereskedők laknak (wik — vicus ubi mercatores morantur -— mondja egy 
ószász szójegyzék). A wik tovább él olyan helynevekben, mint Narvik, 
Norwich, Ipswich. Kétségtelen, hogy ez a kereskedelem a forgalom intenzitását, 
a szállított áruk mennyiségét és értékét tekintve nem közelítette meg sem a Ró- 
mai Birodalom, sem az ezredforduló utáni időszak kereskedelmét. De volt 
annyira jelentős, hogy a kora középkori Nyugat-Európában nem indokolt sem 
, naturális gazdálkodásról", sem önellátó, zárt gazdaságról, sem , piacok nélkü- 
li gazdaságról" beszélni. 

A Mediterráneumban a 9-10. században vette kezdetét Velence kiemelkedése. 
Az adriai kikötő az ezredfordulóra már kulcspozíciókhoz jutott Bizánc kereske- 
delmében. Dél-Itália nyugati partvidékének városai, Nápoly, Amalfi, Salerno és 
Gaeta ekkor élték virágkorukat: formálisan a konstantinápolyi császár alattvalói, 
de gyakorlatilag önállóak voltak, s egyformán kereskedtek Bizánccal, valamint a 
szicíliai és afrikai arabokkal, akikkel meglehetősen jó kapcsolatokat építettek ki. 

A Karoling-kor gazdasági fellendülésének a 9. század közepén véget vetettek 
északon a normannok, délen az arabok támadásai, s hozzájuk csatlakoztak a 10. 
század első felében a magyarok is. A normannok lerombolták Ouentovic és 
Duurstede kikötőit, s rendszeresen fosztogatták a nyugat-európai tengerpart és a 
folyók mentén fekvő portusokat, városokat. Az arabok ugyanezt tették Itáliában 
és Provence-ban, sőt az Alpokon átmenő forgalom útját is elvágták. A 9. század- 
ban elfoglalták Szicíliát, Szardíniát, Korzikát, a Baleár-szigeteket, s hídfőálláso- 
kat szereztek a szárazföldön is: Dél-Itáliában (Bari, Brindisi, Taranto, Garigliano) 
és a provence-i partokon (Fraxinetum), Ezzel a Földközi-tenger nyugati medencé- 
je teljesen arab ellenőrzés alá került. Jogosan írta az arab történetíró, Ibn Haldún, 
hogy ,a keresztények többé egy szál deszkát sem úsztathattak ezen a tengeren". 
Joggal állapítja meg a jeles francia gazdaságtörténész, R. H. Bautier, hogy , a 9. 
század közepétől a 10. század közepéig a nyugat-európai gazdaság teljesen 
összeomlott a szaracénok, a vikingek és a magyarok támadásai következtében". 
Midőn e támadások elcsendesedtek, a 10. század második felében egy új világ 
kezdett kiemelkedni az általános káoszból, 

A kora középkorban nem a kereskedelem volt az egyetlen módja a javak áram- 
lásának, cseréjének, újraelosztásának. Háborúban és békében egyaránt általános 
volt a fosztogatás, a zsákmányszerzés, amelynek elosztása a szokásjog által meg- 
határozott szabályok szerint történt. A nemzetközi kapcsolatokban is gyakori 
volt a rendszeres adófizetés. Bizánc veszélyes szomszédait, ellenségeit rendszeres 
adókkal tartotta féken, s barbár szövetségeseinek is jelentős összegeket juttatott. 
Az angolok a dánoknak fizettek ilyen rendszeres adót (, dangeld"). A korabeli 
társadalomban a kölcsönös ajándékozási kötelezettségek sűrű hálózata kapcsolta 
egymáshoz az embereket: az alattvalók a királynak, a vazallusok a hűbérúrnak 
meghatározott alkalmakkor ajándékkal tartoztak, s azt viszonozni is kellett. De 
a rokonsági viszonynak is megvoltak az ilyen kötelező ajándékozási alkalmai 
(például a házasságkötés), S végül, de nem utolsósorban a legfontosabb kereszté- 

nyi kötelesség: az alamizsna. Már utaltunk rá, hogy ez korán intézményesült, Az 
egyház jövedelmeinek meghatározott része a szegényeket illette. A püspökségek 
és a kolostorok több száz szegényt élelmeztek, ruháztak rendszeresen, s az ellá- 
tásra jogosult családokról anyakönyvet (matricula) vezettek. nes ; 

Igaza lehet Dubynek, midőn azt mondja, hogy e kereskedelmen kívüli formák 
keretében sokkal nagyobb mennyiségben cseréltek gazdát az anyagi javak, mint a 
kereskedelem révén, s a kora középkor gazdaságát a fosztogatás, az ajándékozás 
és a bőkezűség gazdaságának (, une économie du pillage, du don et de la lar- 
gesse") nevezi. 


8. A kereszténység és a gazdaság 


A középkori ember életének mindennapjait, gondolkodását, magatartását a ke- 
reszténység határozta meg. A gazdasági tevékenységet tehát számottevően befo- 
lyásolta az, hogy a kereszténység tekintélyei s az egyházi előírások miként véle- 
kedtek az anyagi javak rendeltetéséről, a haszonról, a kereskedésről, a hitelről, 
valamint a gazdasággal kapcsolatos egyéb jelenségekről. resésasó ji 

A keresztény világkép sok tekintetben kedvezett a gazdasági fejlődésnek, első- 
sorban a technikai újításnak, az innovációnak. A zsidó-keresztény hit szerint ]5- 
ten abszolút transzcendens, azaz teljesen kívül van a világon, az anyagi világot ő 
hozza létre, teremti a semmiből. A bibliai Törvény első lapjain ott áll az isteni 
megbízás az ember számára: , Töltsétek be a földet és vonjátok uralmatok alá! 
A látható világ, amelyben nincsenek istenek, sem egyéb természetfeletti lények, 
mindenestől az ember szabad kutató-, alakító-, alkotótevékenységének a színtere, 
A természetnek ez a mítosztalanítása, szakrális jellegétől, isteni varázsától való 
megfosztása előfeltétele volt annak, hogy az európai értelemben vett természettu- 
domány és technika kialakulhasson. A keresztény világképnek ez a hatása a kö- 
zépkor második felében érvényesült is. Ames § 

Ehhez járult a fizikai munka felértékelődése a klasszikus ókori szemlélettel 
szemben. Jézus és az apostolok fizikai munkát végeztek. , Aki nem akar dolgoz- 
ni, ne is egyék" — hagyta meg Pál apostol a thesszaloniki híveknek, s ő maga is 
kézművesmunkával kereste kenyerét. A szerzetesi közösségek napirendjében kez- 
dettől fogva fontos helyet foglalt el a fizikai munka. 

Az is tény, hogy az evangéliumokban kemény szavak olvashatók a gazdagok 
túlvilági sorsát illetően. Szent Ágoston De civitate Dei című művében ezt írja: 
, Ha van mit ennünk és fedél van a fejünk felett, akkor ezzel megelégszünk. Mert 
aki gazdag akar lenni, az kísértésbe és csapdába esik és sok ostoba és ártalmas kí- 
vánság zsákmánya lesz, amelyek balálát és vesztét okozzák. Minden rossznak a 
gyökere a kapzsiság [avaritia]." Az egyházatyák már az ókorban kifejtették, hogy 
a földi javaknak nem tulajdonosai, hanem csak haszonélvezői vagyunk, s amire 
nincs szükségünk, az a szegényeket illeti. 

Sok vitára adott okot az egyház állásfoglalása a kamatszedéssel kapcsolatban. 
Itt nem a mai értelemben vett uzsoráról van szó. A latin usura szó eredetileg ka- 
matot jelent, minden pejoratív felhang nélkül. De mivel az egyház minden kamat- 
szedést tiltott, a usura már önmagában is bűnös dolognak, visszaélésnek számí- 
tott. A római jog szerint a maximális kamat 129 lehetett, s tiltotta a kamatos ka- 
mat szedését. Az egyház álláspontját Jézus kijelentése határozta meg: , Adjatok 
kölcsön, semmit sem várva érte" (Lukács 6.35). Ez azonban nála nem valamiféle 
gazdasági szabály, hanem a keresztény alapmagatartást, a felebaráti szeretet gya- 
korlását illusztráló példa, annak érzékeltetése, hogy viszonzás elvárása nélkül kell 
jót tennünk mindenkivel, 

A 4. század elején az elvirai zsinat mondotta ki először a tilalmat: , Ha egy 
klerikusról kiderül, hogy kamatot szed, úgy határoztunk, hogy fokoztassék le és 
zárassék ki. Ha valakire, akár egy világira is, rábizonyosodik, hogy kamatot sze- 
dett, de feddés után megígéri, hogy felhagy ezzel és többé nem követel kamatot, 
úgy határoztunk, hogy meg kell neki bocsátani. Ha pedig kitart ebben a méltány- 
talan követelésben, ki kell vetni az egyházból." Ezt azután számos zsinat megis- 
mételte, bár elsősorban a klerikusok esetében. Nagy Károly az egyházi rendelke- 
zésekre hivatkozva több capitularéban megtiltotta a kamatszedést. Kölcsönt csak 
úgy adhatott valaki, ha ugyanannyit kért vissza, mint amennyit adott. 

De Nagy Károly ennél is tovább ment: elítélt minden olyan tevékenységet, ami- 
kor valaki spekulációval hamis haszonra akart szert tenni. , Mindazok, akik ara- 
tás vagy szüret idején szükség nélkül, kapzsiságból vásárolnak fel gabonát vagy 
bort, például ha valaki 2 dénárért vesz egy modius gabonát, s azt elteszi, míg le- 
hetősége lesz eladni 4 vagy 6 dénárért vagy még drágábban, akkor hamis haszon- 
ra Iturpe lucrum)] tett szert. Ha szükségből vásárol, hogy neki magának legyen, 
vagy szétossza másoknak, azt negotiumnak nevezzük." Vagyis a kereskedelmi te- 
vékenységet (negotium) nem lehet nyerészkedés céljából (Iucrandi causa) folytat- 
ni, legalábbis ilyen mértékű nyereség nem megengedett. A capitularékból kiderül, 
hogy éhínség idején súlyos visszaélések történtek: aratás előtt kölcsönt adtak a 
parasztnak, s később annak kétszeresét, háromszorosát kérték vissza. Az is gya- 
kori volt, hogy aratás előtt olcsón felvásárolták a gabonát, mert a parasztnak 
szüksége volt pénzre, s később többszörös áron eladták. Ezeket a spekulációs 
visszaéléseket Károly szigorúan büntette. 

Az egyház és nyomában a világi hatalom a kamatszedés tilalmával a szegénye- 
ket, a kisembereket védelmezte. Ekkoriban ugyanis nemigen vettek fel kölcsönt 
beruházásra vagy vállalkozás finanszírozására. A kölcsönök szinte kivétel nélkül 
fogyasztási hitelek voltak, pénzben vagy természetben, amelyet valamely éhező, 
tönk szélére jutott kistermelő vett fel a túlélés érdekében. S az ilyen kölcsönöknél 
általános volt a rossz értelemben vett uzsora, az 50-10099-os vagy ennél is na- 
gyobb kamat, Az ilyen ínségkölcsön volt az egyik leggyakoribb eszköze a kisem- 
ber függőségbe kényszerítésének: mivel nem tudta visszafizetni, átadta kis birto- 
kát a hitelezőnek, valamely szomszédos nagybirtokosnak. Nagy Károly rendelke- 

zéseiből az is kiderül, hogy állami tisztviselők, grófok és helyetteseik, valamint 
püspökök és apátok is éltek ilyen eszközökkel. ; 19. nel; 

Hogy az egyház is ismerte a törvényes kamat fogalmát, arra jó példát találunk 
Tours-i Gergelynél, aki elmeséli, hogy a verduni püspök 7000 aranysolidus köl 
csönt kért Theodeberttől, Austrasia királyától, hogy segíthessen városa ínségbe 
jutott lakóin, s megígérte, hogy a király az összeget törvényes kamattal (cum 
usuris legitimis) fogja visszakapni. 

A kamatszedés és általában a haszon (/ucrum) tilalma nehéz helyzetbe hozta a 
hivatásos kereskedőket. Igaz, hogy a 10. század előtt ilyenek igen kevesen voltak, 
s ők is nagyrészt zsidók. A 10. századtól azonban a kialakulóban lévő városok- 
ban egyre nagyobb számban találkozunk hivatásos kereskedőkkel (negotiatores), 
akik számára komoly problémát jelentett az egyházi tilalom. Természetesen 
kidolgoztak olyan formákat, amelyek segítségével meg lehetett kerülni a tilalmat, 
illetve el lehetett rejteni a tényleges kamatot, a hasznot. Ennek ellenére még s0- 
káig találkozunk a forrásokban azzal a mondással, hogy a kereskedő ember alig, 
vagy sobasem lebet Istennek tetszésére." (,Homo mercator vix aut nunguam 
potest Deo placere.") 

A 10. század közepétől a 13. század végéig terjedő korszak legszembetűnőbb sa- 
( játossága Nyugat-Európa expanziója és dinamizmusa, amelynek következtében 
Í helyzete a világban alapvetően megváltozott. Ekkor bontakozott ki az a sokolda- 
lú fejlődés az élet minden területén, amelynek eredményeképpen az újkorban Eu- 
rópa lett a világ vezető civilizációja. 
A 10. században az Occidens még az eurázsiai kontinens elmaradott, szegény 
l perifériája volt, amely semmilyen vonatkozásban nem vehette fel a versenyt sem 
a Közel-, sem a Távol-Kelet kultúráival. Az utolsó fénykorát élő Bizánchoz képest 
Nyugat ekkor még az elmaradottság, a barbárság világa, a létminimum határán 
tengődő, éhséggel küszködő falusi civilizáció. De a Nyugat számára kedvezőtlen 
mérleggel zárul az összehasonlítás a déli szomszéddal, az iszlám világával is. 
) A 9-10. században Nyugat-Európát egy ostromlott várhoz hasonlíthatjuk: dél- 
) ről az arabok, északról a normannok, keletről a magyarok támadták, pusztítot- 
; ták, rabolták keresztül-kasul. Közben délkeleten Bizánc — amely méltán tekintette 
; magát a Római Császárság folytatójának, továbbélésének - a Makedón-dinasztia 
kiemelkedő katonacsászárai alatt utolsó virágkorát élte. Jelentős katonai sikerek 
jú révén nemcsak Krétát és Ciprust szerezte vissza az araboktól, hanem Kilikiát, Szí- 
ria és Arménia egy részét is, a Balkánon bekebelezte a Bolgár Cárságot, s megerő- 
sítette uralmát Dél-Itáliában is. Konstantinápolyhoz hasonló nagyvárost Nyugat 
még évszázadokig nem ismert, s a nyugati ember számára Bizánc a fényűzés és ki- 
finomult életvitel mesés világa volt. 

De ekkor szélesedtek áthidalhatatlan szakadékká a nyugati latin rítusú és a ke- 
leti görög rítusú kereszténység között már a késő ókor óta jelentkező eltérések, 
s 1054-ben sor került a nyílt, formális egyházszakadásra is. A kereszténység két 
! felének fejlődési útja ettől kezdve még inkább elvált egymástól, eltérő kultúrát 
és mentalitást alakítva ki Európa nyugati és keleti felében. A Balkán-félsziget és 
az orosz földek a keleti kereszténységbe tagolódtak be. A nyugati és a keleti ke- 
reszténységnek a 11. századra kialakult határvonala, amely Lengyelország kele- 
ti, Magyarország keleti és déli határán húzódott, igen fontos határ az európai 
kultúrtörténetben is: eddig terjedt el a nyugati, latin keresztény kultúra minden 
alapvető jelensége, intézménye, mozgalma. Az építészet és a képzőművészet te- 
rén ez a romanika és a gótika, majd a reneszánsz elterjedésének keleti és délke- 
] leti határa, eddig terjedt a humanizmus, a reformáció, eddig voltak nyugat-eu- 

rópai típusú iskolák, itt vált a műveltség és az iskolai tananyag szerves részévé a 
klasszikus latin kultúra öröksége, eddig terjedtek el a szellemi munkának — a gö- 
rögök nyomán - a skolasztika által kidolgozott, jellegzetesen nyugat-európai, ra- 
cionális módszerei, j ; 

A 11. században fordult a történelem kereke. Bizánc elérte fejlődése zenitjét, s 
számára a következő két évszázad már a gazdasági-társadalmi válság, a politikai- 
katonai gyengülés, a kulturális megmerevedés időszaka, amelynek során előbb 
gazdasági, majd politikai téren is függő helyzetbe került az itáliai városállamok- 
kal szemben. A népvándorlás hullámai, melyek a 3. századtól ismételten végigsö- 
pörtek Európán, a 10. század második felében elültek. Nyugat-Európát nem érte 
többé külső invázió. Sőt, kelet és dél felé egyaránt megindult a Nyugat expanzió- 
ja. A 10-11. században a csehek, lengyelek, magyarok, valamint a skandináv né- 
pek megkeresztelkedése és állammá szerveződése révén az Occidens határai 
messze kitolódtak kelet és észak felé. 

Az ezredforduló táján fordult a kocka délen, a Földközi-tengeren is. Nyugat fo- 
kozatosan ellentámadásba ment át az iszlámmal szemben. Ibériában megkez- 
dődött a reconguista, a Földközi-tengeren az itáliai városok flottái vették át a 
kezdeményezést, s a 11. század végétől, a keresztes hadjáratok során a hadszín- 
tér áthelyeződött a Mediterráneum keleti partvidékére. A katonai sikereknél 
azonban fontosabb volt, hogy kibontakozott az a békés kereskedelmi és kulturá- 
lis cserekapcsolat az arabokkal, amely az anyagi és szellemi javak egész sorával 
gazdagította Európát. 

A konszolidációnak fontos része volt a belső béke és közbiztonság megteremté- 

se. Ebben nagy szerepet játszott a középkori békemozgalom, az ,Isten békéje" 
bax Dei, treuga Dei), amely sikeresen fékezte, korlátozta a fegyvertelenek és a 
ermelőmunkát végzők elleni fegyveres erőszakot. Dubynek a 11. századi forrá- 
sokat olvasva az a benyomása támadt, hogy ekkoriban szinte egész Európa útra 
elt. A korábban néptelen utak egyszerre megteltek kereskedőkkel, zarándokok- 
kal vagy egyszerűen csak más tájakon szerencsét próbálókkal. 
A történetírásban az utóbbi évtizedekben szinte már divattá vált minden téren 
forradalomról beszélni a 10-12. századi Európában, jelezve ezzel a bekövetkezett 
változások viszonylag gyors ütemét és radikális voltát. Ha a , forradalom"? meg- 
jelölés alkalmazása némely esetben túlzás is, annyi kétségtelen, hogy a 950 és 
1250 közötti három évszázad Európa történetének egyik legdinamikusabb, leg- 
több újat hozó időszaka, amelyhez csak a 18-19. századi ún. , kettős forrada- 
lom" nyomán kibontakozó modern fejlődés mérhető. 

A 10-13. századi Európában forradalomról legteljesebb joggal a népesedés és a 
mezőgazdaság területén beszélhetünk. Európa lakossága az első évezredben stag- 
nált, 1000 körül ugyanannyi volt, mint a 2. században. Ezután viszont 300 év 
alatt több mint a duplájára nőtt. A népesség növekedése szoros kölcsönhatásban 
volt a mezőgazdaságban bekövetkezett változásokkal. Bizonyos — részben már 
korábban is ismert — technikai újítások tömeges elterjedése, a háromnyomásos 

művelési rendszer meghonosodása következtében emelkedtek a hozamok, s né- 
mely kedvező adottságú vidéken a 13. században olyan termésátlagokat jegyez- 
tek fel, amelyeket csak a 19. században tudtak túlszárnyalni. Még fontosabb volt 
az extenzív terjeszkedés: az Európa területének 50-7090-át kitevő őserdők és 
szűzföldek feltörése, a belső kolonizáció, majd a nyugati parasztság és vele együtt 
az intenzívebb művelési módok fokozatos előrenyomulása kelet felé. Mindennek 
következményeképp kialakult Európa végleges településhálózata, lényegesen ja- 
vult a parasztság gazdasági és jogi helyzete, s a kontinens nyugati felében a 14. 
századra megszűnt a hagyományos, személyi függésen alapuló jobbágyság. 

A mezőgazdaság feleslegei tették lehetővé a differenciáltabb társadalmi mun- 
kamegosztást, a kézműipar és a kereskedelem fellendülését. Flandriában és 
Itáliában már a 13. században kapitalista módon szervezett exportiparágak fej- 
lődtek ki, elsősorban a textiliparban. Ennek a gazdasági fellendülésnek talán leg- 
fontosabb eredménye - a parasztság helyzetében bekövetkezett kedvező változá- 
sok mellett — az egyik legsajátosabb nyugat-európai intézmény, a középkori vá- 
ros kialakulása. A városok polgárai a 11-13. században sorra kiharcolták vagy 
egyéb módon megszerezték a jogot az önkormányzatra, s kialakult a városi sza- 
badságnak az a sajátos szférája, amellyel más civilizációkban nem találkozunk. 
A középkori Nyugat-Európában nem léteztek oly nagy városok, mint Konstan- 
tinápoly vagy az arab országok városai. A városhálózat azonban sűrűbb volt, 
mint más civilizációkban. 

A nyugati társadalomfejlődés egyik legfontosabb újdonsága az volt, hogy az ad- 
dig uralkodó vertikális, függőségi kapcsolatok (földesúr-jobbágy, hűbérúr-vazal- 
lus) mellett a 11. századtól egyre inkább előtérbe került a horizontális társadalmi 
szerveződés. Ez azt jelenti, hogy tömegesen alakultak ki az azonos helyzetű és ér- 
dekű csoportok autonóm közösségei, területi vagy szakmai alapon szerveződve: 
faluközösség, plébánia, városi communa, kereskedőgilde, kézművescéh, tanárok 
és diákok egyeteme stb. A fraternitasok, communitasok, universitasok, korporá- 
ciók változatos világa ez, amelyben e , felsőbb engedély nélkül" létrejött közössé- 
gek maguk intézték saját ügyeiket. Minden ilyen közösségnek megvoltak a maga 
,Szabadságai", meghatározott jogai és kötelességei. A hatalom nem telepedett rá 
a társadalomra, hanem érvényesülni hagyta annak önszerveződését. Ezek az elvek 
a politikában is érvényesültek: a nagyobb, átfogóbb politikai keret a szabadság e 
kis autonóm köreire épült, azokat integrálta. Végül ilyen közösségnek (commu- 
nitas regni) fogták fel az államot is. 

E századokban az európai politikai gondolkodásban egy kopernikuszi fordu- 
lat ment végbe. A kora középkori teokráciát felváltotta a népfelség elve, amely 
szerint minden hatalom és jog forrása a nép, az uralkodó a nép megbízásából 
gyakorolja hatalmát, a népnek felelős. Ezt az elvet a 12-14. század teológusai, 
filozófusai és kánonjogászai igen sokoldalúan kifejtették. A gyakorlatban a ren- 
diség intézményeiben valósult meg, természetesen tökéletlenül. A , nép" (bopu- 
lus) fogalmába csak a politikai jogokkal rendelkező társadalmi csoportok — a 


214 : AZ ÉRETT KÖZÉPKOR 


klérus, a nemesség, a polgárság — viszonylag szűk csoportját értették bele, ők 
tárgyalhattak képviselőik útján az uralkodóval, s ellenőrizhették, korlátozhat- 
ták hatalmát. ; 

A politikai elmélet és gyakorlat ilyen fejlődéséhez hozzájárult a lelki és a világi ha- 
talom körének elhatárolása, a vallási és a politikai közösség elvi szétválasztása, amit 
a 11-12. században a gregorián reform hajtott végre, az egyház belső erkölcsi és lel- 
ki megújulásával együtt. Minden más civilizációban — így a keresztény Keleten is — 
a vallási és politikai közösség szorosan összefonódott, szinte teljesen azonosult. 
Nyugaton már a kora középkorban kidolgozták a kettős hatalom elméletét, de a 
gyakorlatban állandóan folyt a harc akörül, hogy ki a keresztény közösség igazi fe- 
je: a pápa vagy a császár. A küzdelem a gregorián reformmal sem zárult le, de az 
elvi szétválasztás és elhatárolás akkor is nagy horderejű lépés volt, ha a felek a to- 
vábbiakban sem mondtak le a másik feletti hegemóniáról. A gregorián reform nem- 
csak az egyház szabadságát vívta ki, hanem az államot is kibontotta a kora közép- 
kori teokrácia vallási burkából, a világi hatalmat megfosztotta szakrális jellegétől, 
s ezzel megnyitotta az utat a politikai szféra autonóm fejlődése számára. 

Végül, de nem utolsósorban. szólnunk kell arról, hogy Európa a 12-13. század- 
ban jutott el a kultúra minden ágában - a művészetben (gótika), a filozófiában 
(skolasztika), a költészetben - arra a szintre, hogy képes volt eredeti, a klasszikus 
ókoriaktól gyökeresen eltérő, de azokkal színvonalban, minőségben egyenértékű 
alkotásokat létrehozni. 

A középkori Európa nagy századainak alkotó lendülete a 13. század végére a 
legtöbb területen kifulladt. A mezőgazdaság fejlődése megtorpant, a népesség 
növekedése már a nagy pestisjárvány előtt megállt. A városok munkás hétköz- 
napjainak nyugalmát heves társadalmi küzdelmek zaja verte fel. A térbeli hori- 
zont egyelőre minden irányban lezárult. Európa középkori expanziója befejező- 
dött. A mezőgazdaság termelékenysége csökkent, extenzív terjeszkedésre pedig 
már nem volt lehetőség. A keresztény Nyugat világa telítődött, s egyelőre nem 
talált sem kiutat népfeleslegének levezetésére, sem technikai újításokat a föld el- 
tartóképességének növelésére. A 14. század a válságok kora, s a krízis a gazda- 
sági-társadalmi szférából átterjedt más területekre is. Az egyház, amely az elő- 
ző korszakban meg tudott újulni, s alkalmazkodni tudott a változó társadalmi 
és lelki igényekhez (például új szerzetesrendek alapításával), most nem volt ké- 
pes a szükséges reformokat végigvinni. Ezek a válságok a növekedéssel, a struk- 
turális átalakulással járó krízisek voltak, amelyek már az újkor Európáját ké- 
szítették elő. A válságtüneteknél talán fontosabbak azok a jelenségek, amelyek 
a jövőbe mutattak: a humanizmus, a reneszánsz, a vallásosság új, személyesebb 
formái (devotio moderna), a modern állam kialakulása felé tett lépések, a tech- 
nikai fejlődés az iparban, bányászatban, hajózásban, a nagy felfedezések előké- 
születei stb. A 16. század elején egy fiatal, életerős Nyugat-Európát látunk, 
amely immár készen áll az egész világ, az egész földkerekség gazdasági, majd 
politikai meghódítására. 

I. A HŰBÉRISÉG 
1. A bűbériség kialakulása 


A 8. században megjelenik, a 10-11. századra a politikai kormányzat, az igaz- 
ságszolgáltatás, a katonáskodás és általában a társadalomszerveződés uralkodó 
intézményévé válik a hűbériség, a felbomló közhatalmat a személyes hűségen 
alapuló kapcsolatrendszer váltja fel. A hűbériség kiemelkedése összefügg a hadvi- 
selés átalakulásával és a nyugati társadalomban kialakuló új munkamegosztással. 
A katonáskodás és a termelőmunka elválik egymástól: a fegyverforgatás hivatá- 
sos harcosok, a lovagok feladata lesz, ennek fejében eltartja őket a függő helyzet- 
be kerülő parasztság, amely viszont mentesül a katonáskodás terhei alól. A fejlő- 
dés döntő mozzanata, midőn a hűbériség összekacsolódik a földesúri szervezettel: 
a vazallus katonai szolgálata fejében földbirtokot kap, ahol nem a terület nagy- 
sága a fontos, hanem a telkek, illetve az azokon ülő és szolgáltató, járadékfizető 
jobbágycsaládok száma. A földesúri birtokra mint alapstruktúrára épül a lovagi 
uralkodó osztály, a hűbérurak és vazallusok hierarchizált, többemeletes kapcso- 
latrendszere a maga sajátos intézményeivel, szertartásaival és jogával. 

A hűbéri intézmény gyökereit valószínűleg a Meroving-időszak frank királysá- 
gában, a Rajna és a Loire között kell keresnünk. A 6-7. században gyakran ural- 
kodtak itt anarchikus állapotok, A közhatalom kevés eszközzel rendelkezett ah- 
hoz, hogy hatékony legyen, képtelen volt a lakosságnak biztonságot teremteni, 
Így sokan valamely hatalmasságnál kerestek oltalmat. A védelemért cserébe min- 
dig valamilyen szolgálat járt. A hatalmasok ezt hatalmi pozícióik kiépítésére hasz- 
nálták fel, ugyanakkor rá voltak utalva olyan férfiakra, akik személyükben kö- 
tődnek hozzájuk, és akiket magánhadseregükben alkalmazhattak. 

A folyamat leglényegesebb mozzanata, hogy a szabadok egy része más szaba- 
dok védelme alatt és szolgálatában feladja önállóságát. Korabeli források , függő 
szabadoknak? (ingenui in obseguio) hívják az ilyeneket. A jelenség nem volt új- 
donság, hiszen a késő római Galliában a nagyurak gyakran vették körül magukat 
saját katonáikkal (buccellarii). A másik előzmény a comitatus intézménye a ger- 
mánoknál, amelyet Tacitus Germaniájából ismerünk. Ez azt jelenti, hogy szabad 
harcosok egy csoportja szabad akaratából egy úr szolgálatába áll, s szoros szemé- 
lyes kapcsolatban harcol vele és érte. De hivatkozhatunk a gallok hasonló intéz- 
ményére, a solduriusviszonyra is. A 6-7. századi frank birodalomban nagyon kü- 
lönböző szociális helyzetű férfiakat találunk az ilyen függő személyek között. 
A legelőkelőbbek az anirustiók voltak közülük, akik a király, illetve a királyné 
fegyveres kíséretét (zrustis) alkották, s így a király különleges védelme alatt álltak. 
Ezt bizonyítja, hogy háromszoros vérdíj járt értük. Ők tehát, származásuktól füg- 
getlenül, a társadalom legtekintélyesebb tagjai közé tartoztak. A nagyuraknak is 
volt fegyveres kíséretük (gasindi). Ennek tagjai többnyire alacsony származásúak 
voltak, így néha a vassus szóval is jelölték őket, amelyet a nem szabadokra hasz- 

náltak. Ez a kelta "gwas szóból származik, amely fiatalembert (a puer - ifjú szó 
is használatos), szolgát jelent. Az egész Meroving-időszak során a nem szabado- 
kat hívták így, de a 7. századtól a függő szabadokra is használták. 

Egy szabad férti egy másik védelme alá, vagyis patrociniumába — germán szó- 
val: munt, mundinm, mundeburdis (francia mainbor, mainbornie, maimbour, la- 


tin mitbium, defensio), — egy commendatiónak nevezett jogi aktús révén került." 


A szó a , se commendare"? igéből származik, amelynek jelentése: valakinek a vé- 
delme, hatalma alá helyezkedni. A commendatio mindkét szerződő fél számára 
kötelességeket jelentett. A kommendálónak szolgálnia és engedelmeskednie kel- 
lett urának (dominus), azzal a kitétellel, hogy a szolgálat (servitium) összeegyez- 
tethető legyen szabad állapotával, Az úrnak pedig élelemhez és ruhához kellett őt 
segítenie, megélhetést és védelmet kellett biztosítania számára. A szerződés meg- 
szűnt a kommendáló halálával, és ugyanez történt az úr halálakor is. Ez egyfajta 
keretszerződés volt, amelyen belül aztán nagyon eltérően alakult, hogy milyen 
szolgálatot vártak a kommendálótól: szolga, házicseléd, harcos, küldönc, jószág- 
kormányzó vagy mindez egyszerre legyen. Ugyanígy az úrnak is nagyon sokféle 
lehetősége volt arra, hogy eltartási kötelezettségét lerója. Vagy közvetlen formá- 
ban gondoskodott a kommendálóról, vagy olyan helyzetbe hozta, hogy eltarthas- 
sa saját magát. 

A tours-i formuláskönyvben (8. század) megtaláljuk egy ilyen szerződés minta- 
szövegét: , Aki más hatalmába ajánlja magát [Oui se in alterius potestate com- 
mendat]. Mivel mindenki tudja, hogy semmim sincs, amiből táplálkozhatnám 
vagy rubázkodbatnám, ezért elhatároztam, hogy kegyességtektől kérni fogom, 
hogy magamat védelmetekbe [mundoburdum] adbassam és ajánlbassam; ezt 
ezennel meg is teszem, mégpedig oly módon, hogy élelem és ruházat dolgában, 
amint azt neked szolgálván megérdemlem, segíteni és könnyíteni fogsz rajtam; én 
pedig, amíg élek, a szabad emberek sorában lingenuili ordine] neked szolgálok és 
engedelmeskedem ltibi servitium vel obseguium inpendere debeam], hatalmadból 
vagy védelmed alól magamat ki nem vonom mindaddig, amíg élek, sőt ellenkező- 
leg: életem minden napján a te hatalmadban és védelmed alatt fogok megmarad- 
ni. Ezért helyénvaló, hogyba bármelyikünk ezt a megállapodást meg akarná vál- 
toztatni, ennyi solidust fizessen a másik félnek [pari suo] bírságképpen, azonban 
a megállapodás változatlanul érvényben maradjon; ugyanezért e megállapodásról 
két azonos szövegű levél készüljön, és ezt aláírásukkal erősítsék meg." 

Ebben az időszakban a földművelés volt az alapvető gazdasági tevékenység, 
ezért természetes, hogy a magát kommendálónak egy darab földet engedtek át, 
hogy létfenntartásáról gondoskodhasson. A leggyakoribb az volt, hogy az úr 
hosszabb időszakra, többnyire élethossziglan átengedte a föld használatát és jö- 
vedelmét. Ennek voltak olyan formái is, amikor a föld használójának nem kellett 
dolgoznia az úr saját kezelésű földjén vagy háztartásában, sem termény vagy 
pénzszolgáltatást nem adott, Az ilyen formában átengedett földet nevezték bene- 
ficiumnak, , jótéteménynek", A beneficium átadása rendszerint egy szerződés for- 

májában történt. Két okiratot állítottak ki: egyet az úr, egyet a kedvezményezett 
számára. Hogy a Meroving-korban mennyire volt általános gyakorlat a benefi- 
ciumadományozás, azt források hiányában nehéz megállapítani, de a 8. század 
közepe előtt nem lehetett nagyon elterjedt. 

A frank társadalom a Meroving-korszakban ismerte mind a vazallitás, mind a 
beneficium intézményét. Ezek azonban ekkor még teljesen különállóak, csak rit- 
ka esetekben találkoznak. A Karoling-időszakban viszont egyesülnek és közös in- 
tézményrendszert alkotnak. A frank birodalom a 7. század végén és a 8. század 
első felében állandó belső harcok és külső támadások színtere. Ilyen körülmények 
között szükségessé vált egy nagyszámú, jól felfegyverzett, hűséges harcosréteg 
kiállítása. Martel Károly találta meg a megoldást: a vazaliusok számának növelé- 
sét. Földet osztott szabad frank parasztoknak, hogy eltarthassák magukat és elő- 
teremthessék felszerelésüket. A földosztás egyrészt a Karoling-birtokokból, más- 
részt koronabirtokokból, de legnagyobb részben egyházi birtokokból történt. Az 
egyház tiltakozása miatt az uralkodó visszavette a földeket, aztán beneficiumként 
újra odaadta azoknak, akik már egyébként is birtokolták. A földért semmiféle 
adót nem kellett fizetniük, csak katonai szolgálattal tartoztak. A tulajdonjogi 
problémát pedig úgy rendezték, hogy a vazallusok cenzust fizettek érte az egyház- 
nak. Mivel a későbbiek során még inkább nőtt a vazallusok száma, többször 
szükségessé vált az egyházi birtokok igénybevétele. Az egyház kárpótlására pedig 
Nagy Károly bevezette az egyházi tizedet, amelyet a birodalom valamennyi lakó- 
jának fizetnie kellett. 

Mindezek következményeként jelentős változás állt be a vazallusok társadalmi 
rangjában. A 7. században még szabad, de alacsony társadalmi rangú férfi volt a 
vassus. A 8. században a birtokadományok miatt társadalmi rangjuk emelkedett. 
Nagy Károly általában 30 mansus nagyságú beneficiumokat adományozott, s en- 
nek haszonélvezője már tehetős középbirtokosnak számított (mint tudjuk, egy 
páncélos nehézlovas kiállításához 12 mansus jövedelmére volt szükség). Sokan 
olyan helyzetbe kerültek, hogy maguk is vazallusokat tarthattak. 

A 8. század végén és a 9. században a vazallusok száma jelentősen megnöveke- 
dett. A legrangosabbak közöttük a király vazallusai (vassi dominici) voltak. Nagy 
Károly a hadsereg után a közigazgatásba is bevitte a hűbériséget: a grófok és a 
püspökök az ő vazallusai lettek. A vazallus ekkor már lovas katona, akit a forrá- 
sok a 10. századtól kezdve gyakran lovagnak, milesnek is neveznek. A 8. századi 
források már leírják a vazallusi viszonyt létrehozó szertartást is: ez a bomagium, 
majd ezt követi a hűségeskü. 757-ben Tassilo bajor herceg tett bornagiumot Kis 
Pippinnek. A hűbériség ezzel a nemzetközi kapcsolatoknak, az országok közötti 
viszonynak is uralkodó formájává vált. 

A beneficiumok nagysága sokféle lehetett. Néha akkorák voltak, mint egy fa- 
lusi birtok, máskor csak ennek egy részét foglalták magukba, megint máskor en- 
nek többszörösét is kitették. Voltak olyan beneficiumok, amelyeket grófi, herce- 
gi, őrgrófi hivatalokhoz kötve adott a király, s így, ezzel összefüggésben hama- 

rosan maguk a hivatalok (honor) is beneficiumokká váltak. A beneficium tulaj- 
donjogilag a hűbérúré volt, de közvetlenül a vazallus rendelkezett felette, ő él- 
vezte jövedelmeit. 

877. ben Kopasz Károly beleegyezett a hűbérbirtokok örökölhetőségébe. Egyre 
gyakrabban megesett, hogy egy-egy vazallus több hűbérúrnak is bomagiumot 
tett, s így próbált minél több beneficiumhoz jutni. A beneficium eredeti célja az 
volt, hogy segítse az úr iránti szolgálat teljesítését azzal, hogy anyagi bázist bizto- 
sít a vazallus számára. Ez a felfogás a 9. században megváltozott: a beneficium 
egyre inkább a szolgálatteljesítés feltételévé vált. 

A Karolingok a vazallusi rendszer segítségével akarták az államszervezet 
gyengeségeit kiküszöbölni. Hatalmuk megerősítése érdekében grófokat, őrgró- 
fokat és más állami tisztségviselőket léptettek be vazallusaik közé. A grófokat 
pedig arra kötelezték, hogy az alájuk rendelt, őket helyettesítő tisztviselőket (vi- 
cecomes, vicarius) kapcsolják magukhoz hűbéri kötelékkel. Kialakult tehát a 
hűbéri lánc: a grófok a király hűbéresei voltak, az alsóbb tisztviselők pedig a 
gróf vazallusai. Az algrófok és vicariusok idővel a területükön emelt várak ka- 
pitányait (castellanus) kényszerítették homagiumra. Ez a rendszer kezdetben, 
Nagy Károly idején erősítette a király hatalmát, később azonban visszájára for- 
dult. A vazallus ugyanis jobban kötődött közvetlen hűbérurához, akitől a bene- 
ficiumot kapta, mint a királyhoz, s mindig elsősorban közvetlen felettese iránti 
kötelességeit teljesítette. A hűbérúr így minden szinten vazallusa és a király kö- 
zé állt. A király egy idő után már nem is érhette el közvetlenül a hűbéri lánc al- 
só fokait, az alvazallusokat, mert a hűbéri szokásjogban kialakult az az elv, 
hogy , a vazallusom vazallusa nem az én vazallusom?. 


2. A klasszikus bűbériség 


A klasszikus hűbériség korának a 10-13. század tekinthető, a hűbéri intézmény- 
rendszer ekkor fejlődött ki teljes egészében. Nemcsak a frank birodalom utódál- 
lamaiban (Franciaország, Németország, Burgund Királyság, Itália) találkozunk a 
hűbériség intézményével, hanem 1066 után Angliában, a keresztes hadjáratok 
nyomán a Jeruzsálemi Királyságban, a reconguista eredményeként Spanyolor- 
szágban is. Nézzük meg tehát, milyen volt a hűbériség fejlődésének csúcspontján, 
a 11-13. században. 

A hűbérurat általában seniornak (francia seigneur), ritkábban dominusnak ne- 
vezték, Németországban a Herr volt használatos, Angliában a lord. A hűbéresnek 
többféle elnevezése létezett: a leggyakoribb a vasallus (a 10. századig inkább vas- 
sus formában) és a homo (német Mann). 

A hűbéri viszony elsősorban két szabad ember közötti személyes kapcsolat, 
amely egy ünnepélyes szertartással jött létre, ez volt a bominium vagy homagium 
(francia bommage). A leendő vazallus fegyvertelenül és hajadonfővel letérdelt a 

hűbérúr elé, annak kérdésére: , Akar-e az én emberem [homol lenni?" azt felelte: 
s Akarok Tvoloj", majd összekulcsolt kezét a hűbérúr kezébe téve kijelentette, 
hogy az ő , embere" lesz. A szertartás lényeges eleme a szimbolikus gesztus, a ke- 
zek összekulcsolása (inmixtio manuum) — a szóbeli akaratnyilvánítás el is marad- 
hatott. A homagiumot gyakran kiegészítette, különösen Franciaországban, a csók 
(osculum). A szertartás azt fejezte ki, hogy a hűbéres saját magát, egész személyét 
átadja urának (zraditio bersongi, A homagiumot követte a hűségeskü vallási 
szertartása (fides, sacramentum fidelitatis, iuramentum, iusiurandum). Magas 
rangú személy esetén, vagy ha a szerződésnek politikai jelentősége volt, a szerző- 
dés megkötéséről oklevelet is kiállítottak, amelyben rögzítették a két fél kötele- 
zettségeit. A hűbéri kapcsolat a felek élettartamára szólt, ha bármelyik fél meg- 
halt, akkor a bomagiumot meg kellett ismételni. 

A vazallusi szerződés következményeként a hűbérúr közvetlen hatalmat (domi- 
natio, dominium, potestas) gyakorolhatott hűbérese felett, de csak olyan szolgá- 
latot kívánhatott tőle, ami összeegyeztethető volt a szabad ember méltóságával és 
a király iránti köteles tisztelettel. A vazallus tisztelettel (reverentia) tartozott urá- 
nak, ami bizonyos külső gesztusokban is kifejezésre jutott, például lovászi szol- 
gálatot teljesített: a kengyelnél fogva tartotta lovát, amikor az úr nyeregbe szállt, 
vagy vezette a lovát (ezt a szolgálatot kívánták a pápák a császároktól), ünnepé- 
lyes alkalmakkor díszkíséretet adott. A hűbéri kapcsolat mindkét fél számára kö- 
telezettségekkel járt. 

A hűbéres kötelezettségeit Fulbert, Chartres püspöke V. Vilmoshoz, Aguitánia 
hercegéhez 1020-ban írott levelében így foglalja össze: , Annak, aki urának hűsé- 
get esküszik, a következő hat dolgot kell mindig emlékezetben tartania: sértetlen- 
ség, megbízhatóság, becsületesség, hasznosság, könnyedség, lehetőség. Sértetlen- 
ség lincolume], hogy ura testében kár ne essék. Megbízhatóság Itutum], azaz, 
bogy a rábízott titokkal vagy azokkal az intézkedésekkel kapcsolatban, amelyek 
ura biztonságát szolgálják, biba ne legyen. Becsületesség [honestum]: hogy az 
igazságszolgáltatás terén vagy más ügyekben, melyek becsületét érintik, kára ne 
essék. Hasznosság Tutile], hogy birtokain kár ne érje. Könnyedség vagy lehetőség 
I[facile vel possibilel, azaz, hogy az a jó dolog, amit ura könnyen megtehetne, 
őmiatta ne legyen nebézzé, sem az, amit meg lehet tenni, ne váljék lehetetlenné. 
Méltányos legyen, bogy az, aki a hűbéres, ezeket az ártó dolgokat elkerülje, de 
ezért még nem érdemelné meg a bűbérbirtokot [casamentum]; mert nem elegen- 
dő a rossztól tartózkodni, ha nem teszünk jót is. Fontos tehát, hogy a hat fent 
említett dologban híven álljon ura rendelkezésére tanáccsal és segítséggel [consi- 
lium et auxilium], ha a bűbérbirtokhoz [beneficium] méltónak akar látszani, s tel- 
jesíteni akarja a hűséget, amelyre esküt tett. A bűbérúr pedig szintén tartozik 
mindezeket megtenni fin his omnibus vicem redder debet] bűbéresével szemben. 
Mert ha valaki ezt nem teszi, joggal tekintik hűtlennek és esküszegőnek." 

A hűbéres elsősorban hűséggel (fidelitas), másrészt bizonyos szolgálatokkal tar- 
tozott urának. A hűségnek elsődlegesen negatív jellege volt: tartózkodni kellett 

minden olyan cselekedettől, ami árthat a hűbérúrnak. A szolgálatokat két szóban 
lehet összefoglalni: , auxilium et consilium?, azaz segítség és tanácsadás, 

Az auxilium elsősorban lovas katonai szolgálatot (militare servitium) jelentett. 
A hűbéres köteles volt teljes felszereléséről gondoskodni, kivéve a jelentéktelen 
hűbérbirtokkal rendelkező kishűbéreseket (vavassores), akiknek csak a legfonto- 


sabb fegyverekkel kellett rendelkezniük. Egyes vazallusok csak á maguk szemé- 


lyében teljesítettek szolgálatot, mások egy meghatározott számú lovag, a saját hű- 
béreseik kíséretében érkeztek szolgálatba. Flandria grófja például a 12. században 
csak 20 lovaggal csatlakozott a francia király seregéhez, az angol királyt azonban 
ezer lovassal kellett megsegítenie Angliában és Normandiában, s 500 lovaggal 
Franciaország más területein. Angliában, ahol a király ellenőrzése alatt tartotta 
az egész hűbéri rendszert, a hűbérúr csak a király szolgálatában hívhatta fegyver- 
be vazallusait. A fegyveres szolgálat lehetett szabályszerű hadi vállalkozás (expe- 
ditio, bostis) vagy egyszerű lovas kíséret (eguitatio, cavalcata). Németországban 
a korona vazallusai kötelesek voltak a királyt Rómába, a császárrá koronázásra 
elkísérni (Römerzug - római út). A fegyveres szolgálat egy formája volt az őrszol- 
gálat (stagium, custodia) a hűbérúr várában. A vazallus gyakran köteles volt a sa- 
ját várát is a hűbérúr rendelkezésére bocsátani. A hűbéresek igyekeztek a szolgá- 
lat időtartamát korlátozni. A 11. század második felétől Franciaországban álta- 
lánossá vált, hogy a hűbéres csak bizonyos számú napot - általában negyvenet — 
köteles szolgálni, és ha a hűbérúr ennél többre tart igényt, zsoldot kell fizetnie. 

A lovas katonai szolgálaton kívül más formái is voltak a servitiumnak, például 
a hűbérúr birtokának kezelése, hírvivői szolgálat, különféle udvari feladatok ellá- 
tása, Az újonnan felszentelt párizsi püspököt például főhűbéreseinek kellett a vál- 
lukon bevinni a székesegyházba. Németországban az ilyen szolgálatokat a 12. 
században a hűbéri kötelékbe felvett ministerialisok látták el. A katonai szolgála- 
tot bizonyos esetekben meg lehetett váltani pénzfizetéssel (scutagium - pajzs- 
pénz). Angliában már korán megengedték a megváltást, kezdetben csak a hűbéri 
hierarchia alsó fokán lévők, később már a közvetlen koronahűbéresek számára 
is. Ebből a pénzből zsoldoshadsereget lehetett felállítani, amely sokkal használha- 
tóbb volt az uralkodó számára, mint egy hűbéressereg. A 13. században Fran- 
ciaországban is elterjedt a katonai szolgálat pénzen történő megváltása. 

Az auxilium másik formája volt a pénzbeli segítség, mégpedig általában négy 
alkalommal: ha a hűbérúr fogságba esett, s váltságdíjat kellett érte fizetni; ha 
legidősebb fiát lovaggá avatták; ha legidősebb leánya férjhez ment; valamint ha a 
hűbérúr a Szentföldre indult. 

A vazallus köteles volt tanácsadással (consilium) is segíteni hűbérurát. El kellett 
mennie a hűbérúr udvarába (curtis, curia), ha az hívta, s bizonyos ideig ott kel- 
lett tartózkodnia. Vagyis ,udvarolnia" kellett a hűbérúrnak. A hűbérúr néha 
összehívta a vazallusok tanácsát, hogy megbeszélje velük különféle ügyeit. Fon- 
tos gazdasági, politikai, de még családi kérdésekben sem dönthetett a vazallusok 
véleményének, tanácsának kikérése nélkül. Mivel a hűbérurak általában egy terü- 

let felett bannumot gyakoroltak, a vazallusoknak segíteniük kellett őket közigaz- 
gatási és bírói feladataik ellátásában. A bíráskodás a hűbérúr által e célra össze- 
hívott gyűlésen a vazallusnak elengedhetetlen kötelessége volt, de a hűbérúr sem 
vonhatta ki magát azon kötelezettség alól, hogy vazallusai felszólítására a tör- 
vényszéket összehívja. 

A hűbéri kapcsolat a hűbérúr számára is jelentett kötelezettségvállalást. Egy- 
részt hűséget, azaz ő sem tehetett semmit a másik fél ellenére, másrészt védelmet 
(protectio, defensio) és ellátást tartozott nyújtani vazallusának. A bíróság előtt is 
ki kellett állnia érte, s ellenséges támadás esetén fegyveres segítséget kellett nyúj- 
tania. Egyébként minden téren ugyanolyan segítséggel és tanácsadással tartozott 
hűbéreseinek, mint ők neki. 

A hűbérúr kötelezettségei közé tartozott gondoskodni hűbéresei megélhetésé- 
ről. Vagy saját udvarában biztosított számukra ellátást (ezek voltak a baccalarii 
vagy Angliában a bousebold knigbts), vagy birtokot adományozott nekik. A bir- 
toknélküliek száma az idők folyamán egyre csökkent; a 11. század óta szabállyá 
vált, hogy a hűbéresnek birtokot kell kapnia. Rendszerint az történt, hogy a leen- 
dő vazallus már igen fiatalon, apródként bekerült a hűbérúr udvarába, ott nevel- 
kedett, ott tanulta ki a lovagi , szakmát? Lovaggá avatása után még egy ideig a 
hűbérúr környezetében tartózkodott, majd idővel — rendszerint amikor megháza- 
sodott - hűbérbirtokot kapott. 

A vazallusnak eredetileg nem volt joga a hűbéri szerződést egyoldalúan felbon- 
tani, legfeljebb akkor, ha a hűbérúr visszaélt hatalmával. A 11. század végétől 
Franciaországban és Lotaringiában lehetővé vált, hogy egy vazallus felbontsa a 
szerződést, feltéve, ha döntését ünnepélyesen bejelentette és lemondott a hűbér- 
birtokról. Ez volt a diffidatio, diffiduciatio aktusa. Erre került sor akkor is, ha az 
egyik fél nem teljesítette kötelezettségeit. Ha a vazallus esett a hűtlenség vétkébe, 
akkor elvették tőle a hűbérbirtokot. A birtok visszavétele (commissum) nem ment 
mindig simán, ezért a leggyakrabban csak egy időre foglalták le (saisa, saisimen- 
tum). A hűbérúr szerződésszegése is birtokhoz kapcsolódó szankciót vont maga 
után: ezután nem ő, hanem saját hűbérura számított a birtok adományozójának. 
Ha nem állt felette hűbérúr, akkor minden további nélkül a vazallus tulajdonába 
került a birtok. A hűbéri kapcsolat felmondása is meghatározott formák között 
történt: ez volt az exfestucatio, azaz egy szalmaszál vagy pálca (festuca), esetleg 
egyéb jelképes tárgy elhajítása. 

Még a 9. században Franciaországban kialakult az a szokás, hogy egy vazallus 
több hűbérúrnak is tett bonagiumot. A 11-12. században más országokban is ál- 
talánossá vált, hogy egy vazallusnak több hűbérura volt, néha 10-20 is. Ilyenkor 
nem volt könnyű eldönteni, hogy a hűbéres melyiküknek tartozik hűséggel. Kez- 
detben az számított első hűbérúrnak, akitől a vazallus a legnagyobb hűbérbirto- 
kot kapta. A 11. században kialakult a ligantia (francia ligesse) intézménye. Ez 
azt jelentette, hogy az egyik bomagium a sok közül jogilag erősebb volt a többi- 
nél, s a vazallus (homo ligius) annak a hűbérúrnak (dominus ligius, seigneur lige) 

tartozott teljes hűséggel és szolgálattal, akinek ilyen bominium ligiumot tett. Idő- 
vel ez is inflálódott, s előfordult, hogy egy vazallusnak több dormninus ligiusa volt. 
Franciaországban a 13. században homagiumi ligiumot csak a királynak lehetett 
tenni, s ugyanígy volt ez Angliában is. Németországban viszont Barbarossa Fri- 


gyes nem tudta ezt keresztülvinni. A többszörös homagium mögött az a törekvés 


állt, hogy a vazallus minél több hűbérbirtokhoz jusson. 

A hűbérbirtokot a hűbérúr ingyenesen bocsátotta a vazallus rendelkezésére, 
azért, hogy ezáltal létfenntartását biztosítsa, s lehetővé tegye a hűbéri kötelezett- 
ségek teljesítését. A szolgálat feltételével adott, nem örökölhető hűbérbirtokot ne- 
vezték kezdetben beneficiumnak, s ez a szó Németországban a 12. századig hasz- 
nálatban maradt, A 10. századtól kezdve egyre inkább elterjedt a germán erede- 
tű feudum vagy feodum szó (feum, fevum, fen, feo, fee formában is szerepel). A 
szó eredetére vonatkozóan többféle magyarázat született. Az egyik szerint a ger- 
mán /ébu , marha, jószág" (I. német Vieh) és az őd , birtok? összekapcsolódásá- 
ból született ("/ehu-őd). Valószínűbb azonban, hogy a szintén germán feobu, 
faihu szóból származik, amely a legelső rúnát jelölte (mint a görögben az alfa) és 
az ajándékozás, a személyes elköteleződés szimbóluma volt. Ezt a rúnát vésték 
olyan értékes tárgyakra, például bronz vagy ezüst melltűkre, övcsatokra, amelye- 
ket ajándékul adtak valakinek. Az ásatásoknál előkerültek efféle tárgyak ilyen 
feliratokkal: , Hariberga adja Liubonak, szeretettel", vagy ,, Boso írta a rúnákat 
neked, Diotha". Ez több volt, mint egyszerű ajándék, személyes kapcsolatot, hű- 
séget fejezett ki, s a másikat is erre kötelezte. Nemcsak szerelmesek adtak ilyet 
egymásnak, hanem a harcosok közötti barátságot, a nemzetségek között létrejött 
békét is ilyen ajándékok cseréjével pecsételték meg. A feob-ód/feudum tehát olyan 
birtokadományrt jelent, amely hűségre, viszonzásra kötelez. Mivel a hűbéresek lo- 
vagok voltak, igen gyakran a feudum militis kifejezéssel jelölték a hűbérbirtokot. 
A beneficium szóval azonos értelemben használták, annak népies változata volt, 
amint egy korabeli oklevélben olvashatjuk: ,,beneficium, guod vulgo dicitur feo- 
dum." A hűbér megjelölésére más kifejezéseket is használtak, így például: casa- 
mentum, tenementum, tenura, liberum tenementum. A feudumba való beiktatás 
volt az investitura. Ez egy pálca, jogar, lándzsa, zászló, gyűrű vagy valamilyen 
egyéb jelképes tárgy átadásával történt, általában a bomagium szertartása után. 

Bár a hűbéri kapcsolat dologi eleme leggyakrabban a földbirtok volt, emellett 
más objektumokat (várat) vagy jövedelmi forrást (hivatalt, vámot, vásárjogot, 
pénzverési jogot, vagy évjáradékot) is adhattak feudumként. Különösen a késő 
középkorban vált gyakorivá jövedelmek és járadékok hűbérként történő adomá- 
nyozása. Ez volt a ,kamarai bűbér" (feodum de bursa). Példa erre egy 1087-ben 
létrejött szerződés Saint-Bertin apátja és a kolostor intézője, Gerboldo, valamint 
annak testvére, Arnulf között: , miután bűbéreseim lettek, az év meghatározott 
időpontjában, azaz Mihály-napkor 2 ezüstöt kapnak feudumként." A kamarai 
hűbér fizetése sehol nem vált olyan rendszeres gyakorlattá, mint Angliában. Az 
egyik legrégibb példa erre az az 1101-ből származó szerződés, amely szerint 

I. Henrik angol király H. Róbertnek, Flandria grófjának évi 500 fontot köteles fi- 
zetni hűbér címén. Ilyen eszközök felhasználásával, főleg a 12-13. században, az 
angol királyságnak sikerült meglehetősen sok francia és német fejedelmet s más 
nagyurat hűbéresévé tennie. A kamarai hűbér több formában létezett. A hűbéres 
kaphatott egy bizonyos pénzösszeget, amellyel ő maga vásárolt javakat vagy jo- 
got valamire, és ez biztosította megélhetését. A hűbér lehetett egy pontosan 
megállapított összeg, jövedelem is, például évi járadék. Laikusok gyakran kaptak 
feudumként templomokat, kolostorokat, kápolnákat vagy egyéb egyházi jövede- 
lemforrásokat, például egyházi tizedet. Mind Franciaországban, mind Németor- 
szágban a különböző területi fejedelmek, hercegek, grófok, őrgrófok, birodalmi 
püspökök hűbérként is gyakorolták hatalmukat. A 12. század második felében 
Barbarossa Frigyes megpróbálta az államot hűbérjogi alapon újjászervezni, és et- 
től kezdve az új birodalmi fejedelmeknek, a püspökök és apátok nagy részének, 
a hercegeknek, a legtöbb őrgrófnak és néhány grófnak a , hatalma" a király ke- 
zéből származó hűbérnek számított. Ezen magas méltóságok mellett számtalan 
hivatal és jog volt hűbérként adható. A várnagyok, ispánok, bírák hivatalai is 
mind hűbérként szolgáltak. Igaz, hogy maga a hűbér ezekben az esetekben nem 
egy bizonyos földterület volt, de általában ezekkel a jogokkal, hivatalokkal mégis 
járt egy-egy kisebb birtok. 

A hűbér egy másik fajtája volt a honor; ebben az esetben a hűbéres valamilyen 
tisztséget, közhivatalt kapott. Angliában a honor a 12-13. században egészen sa- 
játos értelmet nyert. Egy báró birtokában lévő több hűbér együttesét jelentette, 
amely alapján a birtokos köteles volt jelentős katonai segítséget nyújtani az ural- 
kodónak. A privilegizált hűbér sajátos formája volt a szabad hűbér. Az a vazal- 
lus, aki ilyennel rendelkezett, nem volt másra kötelezve, mint arra, hogy hűségét 
megtartsa, és ha a hűbérhez vár is tartozott, akkor azt szükség esetén ura rendel- 
kezésére bocsássa. 

A feodum loricae arról a hosszú páncélingről kapta a nevét, amely a lovag fel- 
szerelésének lényeges részét képezte. A hűbérnek ez a fajtája Franciaország terüle- 
tén, elsősorban Normandiában fordult elő. Olyan vazallus hűbéréről van szó, aki- 
nek a fegyveres szolgálathoz teljes felszerelést kellett kiállítania, s a hűbéri szerző- 
dés kikötötte, hogy ehhez a páncéling is hozzátartozik. A fegyveres szolgálatról 
történt megállapodás alapján a vazallust kötelezhették hűbérura várában végzen- 
dő őrszolgálatra is. Ez volt a várhűbér (beneficium castrense vagy beneficium cas- 
tellanum). A feodum vavassoris vagy terra vavassoris a vavassor hűbérét jelölte. A 
vavassor vagy valvassor (vassus vassorum) kezdetben kishűbérest, később általá- 
ban alacsonyabb társadalmi rangú hűbérest jelentett, olyan lovagot, akinek már 
nem volt vazallusa, tehát a hűbéri hierarchia legalsó szintjén állt. Észak-Itáliában 
a korona alhűbéreseit nevezték így, Franciaország nagy részében pedig azt a vazal- 
lust, akinek a katonai szolgálathoz nem kellett teljes felszerelést kiállítania. 

Néhány hűbértípus különlegessége keletkezésének körülményeiből fakadt. Ilyen 
a feudum oblatum, amely a 9-10. században nagy számban fordul elő. Ez a faj- 

ta hűbér többnyire úgy jött létre, hogy egy allodium tulajdonosa birtokát ünne- 
pélyes keretek között másnak adta át. Ezután a szokott szertartás szerint annak 
hűbérese lett és így jogosulttá vált hűbér szerzésére. Az ilyesfajta hűbéri szerződés 
sokszor kényszer hatása alatt köttetett, de létrejöttének oka lehetett az is, hogy a 
leendő hűbéres védelem alá akarta helyezni magát. A záloghűbér dologi biztosí- 
tékként szolgáló hűbért jelentett, Főleg a középkor utolsó századaiban volt gya- 
kori, hogy egy adós bizonyos birtokokkal vagy egyéb jövedelemforrásokkal elé- 
gítette ki hitelezőit, így azok kezébe mozdíthatatlan és jövedelmező zálog került. 
Záloghűbérként allodiumot adományoztak vagy olyan értéket adtak tovább, 
amit az adós hűbérként birtokolt. Ebben az esetben a hűbérúr hozzájárulását is 
meg kellett szerezni, 

Amint a hűbéri kapcsolat is csupán a felek életében volt érvényes, úgy a hűbér- 
birtok átengedése is csak a vazallus életére szólt, s utódaira nem volt átörökíthe- 
tő. Ennek ellenére a 9. században Franciaországban és Itáliában már egyenes fér- 
fi ágon öröklődött a hűbér, s ezekben az országokban a 11. század végére már ál- 
talánossá vált a feudum öröklése. Németországban ez a fejlődés lassabban ment 
végbe. A 11. század elején a feudum örökölhetősége még korántsem volt olyan 
elterjedt, mint Franciaországban, főleg nem az alacsonyabb rangú hűbéresek kö- 
rében. II. Konrád a kishűbéresek (valvassores) nyomására 1037-ben Észak-Itá- 
liában olyan rendeletet hozott (Constitutio de feudis), amely törvényesítette az 
egyenes ági örökösödést, és ez a korona vazallusaira is érvényes volt. Németor- 
szágban is hasonló szabályozást vezetett be, amely biztosítékot adott arra, hogy 
az elhunyt hűbéresek birtokait utódaik kapják meg, és ne kerüljenek idegen kéz- 
be. Ennek ellenére Németországban még a 12-13. században is számos olyan hű- 
bér akadt, amely nem volt örökölhető. A 12. század második feléig a mellékági 
örökösödés is kivételt jelentett. 

Mivel a hűbérért cserébe a vazallus bizonyos szolgálatot végzett, a vazallus ha- 
lálakor az adományozás érvénytelenné vált. Ilyen esetben meg kellett ismételni 
mind a homagiumot és a hűségesküt, mind az investiturát. A valóságban ez úgy 
zajlott, hogy az örökös birtokba vette az örökségül hátrahagyott hűbért, és kérés- 
sel fordult a hűbérúrhoz, hogy elődje nyomába léphessen. Ezt bizonyos határidőn 
belül kellett megtennie, amely területenként változó volt (többnyire 40 nap). 
A hűbérúr nem tagadhatta meg a hűbér átadását az örökösnek, de beleegyezését 
meg kellett fizetni (relevium). A 12-13. században jelentősebb birtokok esetén 
hatalmas összegeket kellett fizetniük azoknak az örökösöknek, akik nem egyenes 
ági leszármazottak voltak. Így például 1212-ben Portugál Ferrand 50 000 fontot 
fizetett, hogy hozzájusson Flandriához és engedélyt kapjon az örökösnővel, Jo- 
hannával kötendő házasságra. A relevium francia területen a hűbérből származó 
egyévi jövedelemnek felelt meg. 1192-ben Baudoin flandriai gróf 5000 márka 
ezüstöt fizetett Fülöp Ágostnak , pro relevio". Németországban az örökségért fi- 
zetett díj kevésbé volt elterjedt, mint Franciaországban és Angliában, ahol első- 
sorban a királyok számára fontos bevételi forrást jelentett. 

A hűbérbirtokot elvileg nem lehetett felosztani, ezért csak egy fiú örökölhette, 
Kívánatos volt, hogy az örökösök, akik azonos igényeket próbáltak érvényesíte- 
ni, megegyezzenek a legitim utód személyében. Csaknem mindenhol kialakult egy 
bizonyos szokás, amely véget vetett a hűbérúr önkényes választásának: ez több- 
nyire a primogenítura volt. Angliában ezt törvényerőre is emelték. Az oszthatat- 
lanság törvénye mégsem maradhatott érintetlen. Minél inkább saját tulajdona- 
ként tekintett hűbérére a vazallus, annál erősebb volt az a kívánsága, hogy ez a 
birtoka is hasonló legyen saját tulajdonú birtokához (allodium), tehát halála után 
valamennyi gyermeke részesüljön az örökségből. Különböző megoldásokkal pró- 
bálkoztak. Észak-Franciaországban sikerrel alkalmazták a paragiumot, amely 
szerint a hűbérbirtokot a fiútestvérek között felosztották, de a hűbérúr szempont- 
jából osztatlan maradt. A testvérek a legidősebbtől kapták az örökség egy részét, 
azzal a feltétellel, hogy segítik vazallusi kötelezettségeinek teljesítésében. Né- 
metországban nem osztották fel a hűbért, hanem az örökösök közösen birtokol- 
ták. Homagiumot is közösen tettek. Ha az örökös kiskorú volt, gyámot jelöltek 
ki mellé, rendszerint rokonát, vagy pedig a hűbérúr ideiglenesen visszavette a bir- 
tokot addig, amíg az örökös el nem érte a nagykorúságot. A gyám élvezte a bir- 
tok jövedelmét, de gondoskodnia kellett az örökös neveltetéséről. A nőket eleinte 
kizárták az öröklésből, de végül erre is találtak megoldást. Az örökösnő helyett 
egy - rendszerint a hűbérúr által kijelölt — férfi teljesítette a hűbéri kötelezettsé- 
geket. Férjes asszonyok esetében ez természetesen a férjük volt. Arra is akadt 
azonban példa, hogy asszonyok kormányozták a hűbért, elnököltek a hűbéri tör- 
vényszék ülésein, sőt még hadba is mentek. A vazallus továbbadhatta a hűbérbir- 
tokot, illetve annak egy részét másoknak, saját hűbéreseinek. Sőt, idővel adni - 
venni is lehetett feudumot, de csak a hűbérúr egyetértésével és közreműködésével. 
Ilyen esetben a hűbér értékének egyötödét kellett a hűbérúrnak fizetni. 


Az előbbié volt az elsődleges tulajdonjog (dominium directum, ius eminens), az 
utóbbié a használati, haszonélvezeti jog (dominium utile, ius utendi et fruendi). 
A hűbéri lánc esetén e jogok bonyolult szövevénye alakult ki. Lényeg az, hogy 
sem a hűbérúr, sem a vazallus nem rendelkezhetett szabadon a birtokkal, kötöt- 
te őt a másik fél joga. Sőt, ha hozzávesszük, hogy minden hűbérbirtok egy kisebb 
vagy nagyobb földesuraság volt, ahol függő parasztok művelték a földet, akiknek 
szintén szilárd joguk volt telkük (rmansus) birtoklásához, akkor egyetérthetünk 
Marc Bloch-ka! abban, hogy , a feudális korban a tulajdon szó meg van fosztva 
minden jelentésétől". A fejlődés során a hűbérúr tulajdonjoga (proprietas) egyre 
gyengült, a vazallus használati és rendelkezési joga pedig erősödött. A hűbéri vi- 
szony eredetileg személyes hűségkapcsolat volt, de egyre inkább eldologiasodott, 
s a feudum vált lényeges elemévé: ezért tettek bomagiumot, ennek fejében teljesí- 
tették a kötelezettségeket. 

Már utaltunk arra, hogy a hűbéri viszony a nemzetközi kapcsolatoknak is 
megszokott formája volt a 8. századtól kezdve. Amint Franciaországban a 

11-12. században nemegyszer előfordult, hogy a király egy birtok vagy egy bí- 
zonyos terület feletti bíráskodási jogok után saját koronavazallusának hűbérese 
volt, úgy az sem számított ritkaságnak, ha az egyik uralkodó a másiknak tett ho- 
magiumot. Ez legtöbb esetben olyankor fordult elő, ha hűbérura országában bir- 
okai voltak. Legtipikusabb esete ennek az angol és a francia királyok hűbéri 
kapcsolata abban az időben, midőn a normann, majd a Plantagenet-dinasztia ült 
az angol trónon. De a 11. századi császárok is ilyen formában próbálták érvé- 
nyesíteni hegemóniájukat Magyarország felett. Igen gyakori volt az is, hogy egy- 
egy uralkodó a pápának ajánlotta fel országát hűbérként. Ez természetesen jel- 
épes aktus volt, amelyre olyan esetben került sor, ha az illető igényelte a pápai 
tekintély támogatását. Egyes középkori pápák, mint VII. Gergely és III. Ince, 
igyekeztek minden királyságot hűbéresükké tenni, A pápai hűbéruraság volt a 
egjobb módja, hogy egy tényleges uralmat legitimmé tegyenek. Legtipikusabb 
esete ennek a normannok dél-itáliai uralma: a normann hercegek a pápa hűbé- 
resei voltak, s ez lehetővé tette számukra, hogy egy alkalmas pillanatban a kirá- 
lyi méltóságot is elnyerjék. 

A hűbéri viszony és a feudum körül gazdag szokásjogrendszer alakult ki, ame- 
lyet a 12. századtól írásban is rögzítettek. A hűbérjog fejlődése Európa különbö- 
ző országaiban lényegesen eltért egymástól. Franciaországban és Angliában a 12. 
században az uralkodók ügyesen ki tudták használni a hűbérjogot hatalmuk erő- 
sítésére és kiterjesztésére. Németországban ez nem sikerült. A hűbériség egyéb- 
ként jelentős hatást gyakorolt a sajátos európai politikai intézmények, a politikai 
gondolkodás és a hatalomgyakorlás módszereinek fejlődésére. A hűbéri kapcso- 
lat kölcsönös kötelezettségekkel járt, s ha bármelyik fél megszegte ezeket, fel le- 
hetett mondani a kapcsolatot. Az uralkodó is része volt a hűbéri rendszernek, így 
ez az elv vele szemben is érvényesült. Amiként az is, hogy a hűbérúrnak minden 
fontos döntése előtt ki kell kérnie a vazallusok tanácsát, s nem dönthet az ő véle- 
ményük ellenére. A consilium hűbéri kötelezettségének fontos szerepe volt a fran- 
cia parlamentek (legfelső és tartományi bíróságok), valamint a rendi képviseleti 
intézmények kialakulásában. Számos politológus joggal hangsúlyozza, hogy Eu- 
rópa modern politikai intézményei, elsősorban a képviseleti demokrácia, nem jö- 
hettek volna létre a hűbériség mint előzmény nélkül. 

A hűbéri rituálé bizonyos maradványai szinte napjainkig tovább élnek: a közép- 
kori ember minden személyes kapcsolatot a hűbéri viszony módjára fogott fel. Így 
Istenhez is úgy fordult, mint hűbérurához, akinek hűséget fogad, de akitől védel- 
met, segítséget is vár. A gesztus is ugyanaz: a keresztény ember máig a homagium 
gesztusával, összekulcsolt kezekkel imádkozik Istenhez. Midőn a 11-12. századi 
hercegi és grófi várakban kialakult egy kifinomultabb viselkedési normákkal sza- 
bályozott udvari kultúra, amelyben már nem illett az asszonyokat verni, a lova- 
gok a hűbérúrnak kijáró tiszteletadással vették körül a nőket: ezentúl nemcsak a 
hűbérúrnak járt bornagium, hanem asszonyának is, a lovag nemcsak a seniornak 
, udvarolt", hanem szíve hölgyének is, s ha arra került sor, térden állva vallotta 

meg szerelmét. A hűbériség eltűnt a történelem süllyesztőjében, de mentalitásá- 
nak bizonyos elemei, egyes gesztusai máig részei az európai civilizációnak, 

A hűbéri intézményrendszer és jog nem egyformán terjedt el a középkori Euró- 
pában, nem egyforma intenzitással hatotta át az egyes társadalmakat. Szülőhazá- 
ja a frank birodalom szíve, a Rajna és a Loire közti terület volt. Innen a Karoling- 
uralom vitte Észak-Itáliába és a Rajnától keletre eső német vidékekre, Hódító Vil- 
mos normannjai pedig Angliába. Dél-Franciaország bizonyos vidékein és az Ibér- 
félsziget északi részén csak a 12. században terjedt el igazán. A német hűbériség 
megkésett és lassú fejlődésére már utaltunk. Igaza van Marc Blochnak, midőn azt 
írja, hogy a hűbériség , a Rajnán túli német földön, különösen északon, sohasem 
hatotta át oly mélyen a társadalom szervezetét, mint az ősi frank területeken". A 
Német-római Császárságtól keletre pedig egyáltalán nem jutott el a hűbériség a 
maga klasszikus formájában. 

A hűbériséget Martel Károly a katonai szervezet, Nagy Károly pedig az ál- 
lamszervezet alapjává tette. Az állam , privatizációja" alatt voltaképpen azt ért- 
jük, hogy midőn a közhatalom felbomlott, a hűbéri szervezet vette át annak 
funkcióit. Ekkor beszélhetünk jogosan feudalizmusról — hiszen e rendszer köz- 
ponti eleme a feudum, a hűbérbirtok, amelyben összekapcsolódik a hűbéri és a 
földesúri szervezet, vagyis a föld és az azt művelő emberek feletti hatalom. Ez 
a rendszer a 9. és a 12. század között vált uralkodóvá. A hűbériség a kora kö- 
zépkor utolsó századaiban alakult ki, de virágkorát a középkor középső szaka- 
szában, a 11-13. században élte, utána pedig — a földesúri szervezettel együtt — 
átalakult, felbomlott. 

Henri Pirenne így jellemzi a , feudalizmust": , A feudális rendszer nem egyéb, 
mint a közbatalom felaprózódása e hatalom közegei között, akik annak követ- 
keztében, hogy a földnek egy-egy részét birtokolják, függetlenekké válnak, és a 
reájuk ruházott hatáskört családi birtokuk egy részének tekintik. Mindent 
összevéve, a feudalizmus megjelenése Nyugat-Európában a 9. század folyamán 
nem egyéb, mint annak a ténynek visszahatása a politikai rendben, hogy a tár- 
sadalom visszatért egy tisztán mezőgazdasági civilizációba, ahol a föld a meg- 
élbetés egyetlen forrása és a gazdagság egyedüli feltétele. [...] Gazdasági szem- 
pontból e civilizáció legszembeötlőbb és legjellegzetesebb jelensége a nagybir- 
tok. [...] Azt a politikai rendszert, amely Európában a Karolingok eltűnése után 
uralkodott, feudálisnak szokás nevezni. Ez az elnevezés a francia forradalomra 
megy vissza. A francia forradalom a feudalizmus terbére írta különbségtétel 
nélkül mindazokat a jogokat, kiváltságokat, szokásokat és hagyományokat, 
amelyek a modern állam alkotmányával és a modern társadalom felépítésével 
ellentétben álltak. Ha azonban ezt a szót pontosan akarjuk értelmezni, feuda- 
lizmus és feudális rendszer alatt csak azokat a jogi vonatkozásokat érthetjük, 
amelyek a hűbérből vagy a bűbérúr és a vazallus közötti kapcsolatból adódnak. 
Visszaélünk a nyelvvel, ha a szó tartalmi jelentését oly szélesre kiterjesztjük, 
bogy a feudalizmus és a feudális rendszer fogalmakba egy egész politikai ren- 

det beleértünk, amelyben a feudális elem ténylegesen csak egy másodlagos té- 
nyezőt alkotott. Ha mégis tartjuk magunkat a szokásos szóbasználatboz, akkor 
hangsúlyoznunk kell, hogy a legfontosabb következmény és a legjelentősebb 
karakterisztikum az állam felbomlása volt." 


II. A KÖZÉPKOR FORRADALMAI 
1. Demográfiai forradalom 


A történeti demográfusok becslései szerint 1000 és 1300 között Európa lakossá- 
ga több mint megkétszereződött (I. a VIII/1. fejezetben közölt táblázatokat). Kü- 
lönösen nagyarányú volt a népességnövekedés Nyugat- és Közép-Európában, 
ahol három évszázad alatt csaknem megháromszorozódott a lakosság száma. Eb- 
ben az időszakban az európai népesség jóval gyorsabb ütemben növekedett, mint 
a világ többi részének lakossága, ennek következtében Európa részesedése a világ 
népességéből 1296-ról 1790-ra emelkedett. Mivel 1300 és 1340 között már némi 
lakosságcsökkenéssel számolhatunk, a 13. század végén Európa népessége 75 és 
80 millió közé tehető, szemben az 1000 körüli 30-38 millióval. Ennél gyorsabb 
ütemű népességfejlődéssel csak a 19-20. században találkozunk, az ipari forra- 
dalmat követő , demográfiai átmenet" idején. 

A lakosság abszolút számát pontosan megállapítani természetesen nem tudjuk, 
mert a középkorban még nem voltak a mai értelemben vett népszámlálások. 
A népességet csak becsülni lehet olyan birtok- és adóösszeírások alapján, amelyek 
csupán a lakosság egy részére terjedtek ki, s csak az adózó vagy szolgáltató ház- 
tartások számát adják meg. Ha ezekből a teljes népességre szeretnénk következ- 
tetni, meg kell becsülnünk, hogy a népességnek mekkora része maradt ki az 
összeírásból, s mekkora volt a háztartások átlagos létszáma. A becslések ezért 
meglehetősen tág határok között ingadoznak. Angliában két ilyen országos szin- 
tű összeírás áll rendelkezésünkre: az Utolsó Ítélet Könyve (Domesday Book) 
1086-ból és a Poll Tax-jegyzékek 1377-ből. Az előbbi alapján a lakosságot a 11. 
század végén minimálisan 1 és 1/4 millióra, maximálisan 2-3 millióra lehet be- 
csülni, míg az utóbbi alapján a 14. század első felében — a nagy pestisjárvány előtt 
— elért népességi csúcs minimálisan 3,7 millió lehetett, de elérhette akár a 6-8 mil- 
liót is. Az angol történészek nagy többsége mindkét esetben az alacsonyabb érté- 
ket látja valószínűbbnek. Ha az abszolút népességszámot pontosan nem is tudjuk 
megállapítani, annyi ezekből az adatokból kétségtelenül kitűnik, hogy Anglia né- 
pessége két és fél évszázad alatt kb. megháromszorozódott. Hasonló ütemben nö- 
vekedett Franciaország lakossága is. 

A népesség gyorsuló növekedésére, a demográfiai nyomás fokozódására, sőt bi- 
zonyos területeken viszonylagos túlnépesedésre utalnak a 11-13. század nagy 

népmozgásai: a paraszti telepítések, a keresztes hadjáratok, a hispániai recon- 
guista. II. Orbán pápa egyértelműen utalt erre az első keresztes hadjáratot meg- 
hirdető beszédében 1095-ben: , Semmi se tartson vissza benneteket, sem vagyon, 
sem család. Országaitok minden oldalról körül vannak zárva, magas hegyek ve- 
szik körül őket, távol a tengerektől, és túl szűkek egy ilyen nagy lakosság számá- 
ra." Különösen a kishűbéresek nem tudtak mit kezdeni fiatalabb fiaikkal, mert a 
hűbérbirtok csak a legidősebbre szállhatott. E fiatalabb fiúk közül kerültek ki az 
ún. , kóbor lovagok", akik seniort keresve járták az országot, ők kísérték Vilmos 
herceget Anglia meghódítására, ők alkották az első keresztes hadjárat katonáinak 
zöme, s ők voltak azok a normann kalandorok, akik meghódították Dél-Itáliát. 
Ez utóbbi történet valóban egyértelműen utal a demográfiai robbanásra. Míg 
Duby vizsgálatai szerint a 8-10. században a nemesi családok zöme a harmadik 
generációban kihalt, addig a 11. században egy közepes normandiai lovagnak, 
Hauteville-i Tankrédnak 12 felnőtt fia volt, akik egymás után mentek Dél-Itáljá- 
ba, s ők - többek közt Guiscard Róbert - hozták ott létre a normann hercegsége- 
ket, majd a Szicíliai Királyságot. 

1300 körül a népsűrűség Itáliában, Flandriában, Franciaország északnyugati 
részén és a Rajna-vidéken meghaladta a 30 fő/km--t, sőt néhol a 40-et is. A fran- 
cia történészek kedvenc szavajárása szerint Nyugat-Európában , bekövetkezett a 
teli világ [le monde plein] állapota", vagyis a népsűrűség elérte azt a kritikus ér- 
téket, amely az adott mezőgazdasági technika mellett még megfelelő színvonalon 
eltartható volt. Franciaország lakossága — a korabeli területen — 4-5 millióról 13- 
15 millióra, Itáliáé 5 millióról 10-re nőtt 1000 és 1300 között. A nyugat-európai 
népesség növekedésének értékelésekor figyelembe kell vennünk azt is, hogy a ter- 
mészetes szaporulat nagyobb volt a ténylegesnél, mert korszakunkban a népfeles- 
leg elég jelentős mértékű elvándorlása figyelhető meg a nyugati területekről, A né- 
met népesség nagy számban települt át keleti területekre, Franciaországból pedig 
az ibériai reconguistát követő újratelepítés vont el népességet. 

A népességnövekedés minden jel szerint már az ezredforduló előtt, a 8. század 
második felében kezdetét vette. Ez elsősorban annak volt köszönhető, hogy a pes- 
tis, amely 541-től folyamatosan pusztította Európa lakosságát a 8. század végén 
megszűnt. 767 után nincs olyan adat a forrásokban, amely egyértelműen pestisre 
utalna. A 10. század közepén megszűntek a külső támadások is mint népesség- 
csökkentő tényező. Mindezek együttesen kétségkívül hozzájárultak az átlagos ha- 
landósági ráta csökkenéséhez. 

Korabeli adatokból és hasonló agrár jellegű társadalmakból vett analógiák 
alapján feltételezhető, hogy a nyers születési arányszám 40-45 ezrelék körül moz- 
gott (vagyis ezer lakosra egy évben 40-45 születés jutott). A halálozási ráta ennél 
valamivel alacsonyabb lehetett, s ritkábban adódtak halálozási többletek, mint a 
kora középkorban. A becslések szerint a természetes szaporodási ráta hosszú tá- 
von 3 ezrelék körül volt, s ez biztosította a népesség megfelelő ütemű reproduk- 
cióját. A középkori demográfiai robbanás - mert történeti távlatban annak minő- 

síthetjük — legfőbb ösztönző tényezőjét azonban a jobb táplálkozásban és a javu- 
ló életkörülményekben kell keresnünk. A népesség gyors növekedése szoros köl- 
csönhatásban volt a mezőgazdaságban végbement kedvező változásokkal. 


2. A mezőgazdaság átalakulása 


Mint már korábban utaltunk rá, Nyugat-Európa egyes vidékein, elsősorban a 
nagy monostori uradalmakban a 8. századtól kezdve áttértek a két- vagy három- 
nyomásos művelési rendszer alkalmazására. Természetesen évszázadokig eltar- 
tott, míg ez a termelékenyebb művelési rendszer mindenütt elterjedt. Európa ke- 
leti felébe csak a 13-14. században jutott el. A nyomásrendszerre való áttéréssel 
az eltartható népesség négyzetkilométerenként 30-50 főre emelkedett. 

A nyomásrendszerre való áttérés mellett új, hatékonyabb eszközök elterjedése 
— vagyis a technika fejlődése — is hozzájárult a mezőgazdasági termelés fellendü- 
léséhez. Ezek közül a legfontosabb volt egy újfajta eke, a carruca, azaz a fordító- 
eke megjelenése. (A carrucából lett a francia charrue, német neve Pflug, s ebből a 
szláv plug.) A hagyományos könnyű, szimmetrikus eke, az aratrum (francia 
araire, a szláv nyelvekben ralo) - amelyet a Földközi- -tenger vidékén a legújabb 
időkig használtak - nem szánt mélyen, inkább csak karcolja, túrja a földet, s von- 
tatása nem igényel sok energiát. Éppen ezért szükséges a talajt időnként (4-10 
évenként) ásóval vagy kapával mélyebben is megforgatni. Ez az eke csak könnyű 
talajok művelésére alkalmas, az Alpoktól északra eső területek nehéz, kötött, er- 
dei talajainak feltörésére viszont nem. Erre a carruca a megfelelő, az aszimmetri- 
kus .ekevassal ellátott, csoroszlyás, kormánydeszkás, eketaligás fordító- vagy 
ágyeke, amely a felszíni gyeptakaró felhasítása után mélyen megforgatja a talajt, 
s az ekevas által lenyesett földdarabot az egyik oldalra veti ki. Mozgatásához 
négy, de gyakran 6-8 ökörre volt szükség. Középkori források szerint egy ilyen 
ekével 60-70 hektár földet lehetett megművelni. 

Egyre nagyobb mértékben alkalmazták igavonó állatként a lovat, amely gyor- 
sabb az ökörnél, ezt elsősorban az újfajta, szügyhám segítségével történő fogato- 
lás elterjedése tette lehetővé. A szügyhám alkalmazása a szállításban is jelentősen 
megnövelte a ló teljesítményét. A korábban használt nyakhám ugyanis akadá- 
lyozta az állat légzését, s csökkentette húzóerejét. A ló igavonó állatként való el- 
terjedése és a nyomásos gazdálkodásra történő áttérés kölcsönösen feltételezte 
egymást, mert a ló takarmányozásához szükség volt zabra, ennek termelése pedig 
a nyomásrendszerben vált lehetségessé. A carrucával való szántás nagy állatok 
(ökör, ló) tartását tette szükségessé, kialakult tehát az Európára jellemző gabona- 
termelő-nagyállattartó vegyes gazdaság a növénytermelés és az állattenyésztés 
megfelelő arányával, egyensúlyával. Ez a gazdálkodás lehetővé tette a jobb táp- 
lálkozást: az európai ember jóval több húst, fehérjét fogyasztott, mint más föld- 
részek lakói. Energiával is jobban el volt látva: az ökör és a ló vonóereje mellett 

egyre hatékonyabban ki tudta használni a víz és a szél energiáját is. A 10-13. szá- 
zadban ment végbe a vízimalom, majd a szélmalom tömeges elterjedése. Minden- 
nek eredményeképpen az európai paraszt háromszor — a középkor végén már öt- 
ször — annyi energiával rendelkezett, mint egy kínai. 

A mezőgazdasági termelés növekedése mindenekelőtt extenzív terjeszkedés 
eredménye volt: a művelt terület a többszörösére növekedett az addig meg nem 
művelt szűzföldek, az őserdők és a bozótos, füves területek feltörésével, a mocsa- 
rak lecsapolásával. Eleinte a régi falvak körüli tisztások határait tolták ki irtás út- 
ján létesített új telkekkel, majd az addig lakatlan erdőségekben létesültek új irtás- 
falvak. Franciaországban főleg belső telepítés folyt, de igen sokan települtek át a 
móroktól visszafoglalt spanyol területekre is. Németalföld és Németország pa- 
rasztsága az addig gyéren lakott keleti erdőségeket, majd a Balti-tenger déli part- 
vidékét kolonizálta, és sokezres hullámokban vándorolt lengyel, cseh és magyar 
területekre is. Sok helyen mocsarak lecsapolásával, ármentesítéssel szereztek mű- 
velhető földterületet. Flandriában és Észak-Németalföldön a tengertől kezdtek el- 
hódítani területet, gátak építésével. Németalföldön és Franciaországban százával 
létesültek új falvak, az alapító oklevélben pontosan meghatározott jogokkal. 
A 12. század második felében a Lorris alapítólevelében foglalt jogot 83, a beau- 
mont-i jogot pedig több mint 500 új településnek adták meg. A normandiai Bre- 
teuil alapítólevele Angliában és Walesben terjedt el igen széles körben. 

Az extenzív terjeszkedés mellett érvényesült az intenzív irányú fejlődés is: új, ne- 
mesített növényfajták megjelenése s a termésátlagok számottevő emelkedése. A 9. 
századi forrásokból arra következtethetünk, hogy a különböző gabonafajták ter- 
mése nem haladta meg az elvetett mag 1,5-2,2-szeresét, a 13. század második fe- 
lében viszont már 4-6-szoros vagy ennél is nagyobb hozamokkal találkozunk. Ez 
részben annak köszönhető, hogy nemesebb gabonafajták szorították ki a hagyo- 
mányos gabonaféléket (például a búza a tönkölyt). A francia történészek vizsgá- 
latai szerint a 13. században olyan gabonahozamokat értek el, amelyeket a 19. 
századig nem tudtak túlhaladni. Ha a növekedés nem is volt mindenütt olyan lát- 
ványos, mint Franciaország termékeny síkságain (ahol 8-10-szeres hozamokra is 
van adat), Nyugat-Európa egészét tekintve azt állíthatjuk, hogy a gabonafélék 
terméshozama a 9. és a 13. század között legalábbis megkétszereződött. Több 
száz évi hallgatás után a 12-13. században megújult a mezőgazdasági szakiroda- 
lom. Jeles skolasztikus filozófusok és teológusok írtak mezőgazdasági szakköny- 
veket, mint Nagy Szent Albert vagy Robert Grosseteste. A kor legteljesebb agro- 
nómiai szakkönyve az itáliai Petrus de Crescentiis 1305 táján írt Opus ruralium 
commodororumja (magyarul így adhatnánk vissza: A mezőgazdaság előnyeiről). 

A korszerű mezőgazdasági módszerek elterjesztésében igen nagy szerepet ját- 
szott a 11. század végén alapított cisztercita szörzetsténüs Ők mindenütt feltöret- 
len szűzföldeken létesítették új kolostoraikat, s mellettük korszerű mezőgazdasá- 
gi nagyüzemeket (grangia) alakítottak ki. Nem alkalmaztak jobbágymunkát, ha- 
nem egy tagban lévő, 2-300 hektáros gazdaságaikat egy hozzáértő szerzetes 

(grangiarius) irányításával saját laikus testvéreik (conversi) művelték, ha ez nem 
volt elegendő, akkor bérmunkásokat fogadtak. A ciszter gazdaságok mindenütt a 
legkorszerűbb agrotechnikát alkalmazták. S ha tekintetbe vesszük, hogy a 13. 
század végére a cisztercita kolostorok száma elérte a hétszázat, akkor megértjük, 
hogy mindez mit jelentett a korszerű mezőgazdaság térhódítása szempontjából. 

A mezőgazdasági termelés növekedése következtében lényegesen javult a lakosság 
élelmezése. A 11. században már ritkulnak az éhínségekről szóló híradások. Az em- 
berek több és jobb minőségű kenyeret, több húst, zöldséget és gyümölcsöt fogyasz- 
tottak, mint a kora középkor századaiban, s étrendjük változatosabb lett. A mező- 
gazdaság képes volt ellátni a gyors ütemben növekvő városi lakosságot is. A váro- 
sok fejlődése viszont ösztönözte a mezőgazdasági árutermelés kialakulását. 

Ez a mezőgazdasági prosperitás tette lehetővé a 12-13. század hallatlanul gaz- 
dag kulturális és művészi alkotótevékenységét. Georges Dubyt idézve: , A kated- 
rálisok művészete, mint városi művészet, a környező vidékekből merítette fejlő- 
désének legfontosabb táplálékát, és — hatalmas agrárhódítás eredményeként — 
megszámlálhatatlan földmunkás, erdőirtó, szőlőtelepítő, árokásó és gátépítő 
erőfeszítése nyomán jött létre. Az új termés és a zsenge szőlőskertek hátteréből 
törnek az ég felé Laon katedrálisának tornyai, melyeket kőből faragott igavonó 
ökrök koronáznak; minden katedrális oszlopfóin szőlőindák virágzanak; Amiens 
és Párizs katedrálisának homlokzata paraszti munkák képein keresztül mutatja 
be az évszakok változását. Méltán: a kaszáját fenő aratómunkás, a szőlejét met- 
szó, kapáló vagy bújtató szőlősgazda emelte ki a földből ezt a műalkotást a mun- 
kája által." A laoni katedrális tornyait díszítő 8 pár ökör valóban jól szimbolizál- 
ja a mezőgazdasági forradalom és az új művészet, a gótika kapcsolatát: az építte- 
tők mintegy így rótták le hálájukat négylábú munkatársaiknak, amelyek közre- 
működésének nem kis részben köszönhették a katedrális felépítését lehetővé tevő 
jövedelmeket. Az első gótikus templomot építtető Suger apát nem véletlenül kez- 
di a híres Saint Denis-i apátsági templom átépítésének leírását az apátság jövedel- 
meinek részletes felsorolásával, mert — mint írja — , jövedelmeink növekedése? tet- 
te lehetővé az építkezés megkezdését. S azt, hogy milyen hatalmas beruházás volt 
egy gótikus katedrális felépítése, hadd érzékeltessük a 12-13. század fordulóján 
épült chartres-i katedrális példáján. Egy amerikai művészettörténész — John James 
— kiszámította, hogy a katedrális felépítése az 1970-es években 435 millió frank- 
ba került volna, annyiba, amennyi Párizs 70 emeletes, 280 méter magas felhőkar- 
colójának, a Tour Maine-Montparnasse-nak az építési költsége volt. Az utóbbi 
mögött egy 50 milliós ország ötmilliós fővárosa állt, a chartres-i katedrális mö- 
gött pedig egy 8-10 milliós ország 15-20 ezer lakosú püspöki városa, igaz, hogy 
— ismét Duby szavaival — , a világ legtermékenyebb földjeit művelték meg e vidék 
szívében, a Párizs körül elterülő síkságokon". 

A kolonizációs mozgalom során új falvak és egyéb települések ezrei jöttek lét- 
re. Ezekben a telepes parasztok (bospes) jóval kedvezőbb feltételek mellett jutot- 
tak telekhez, mint a régi jobbágyfalvakban: nem kellett robotolniuk, s rendszerint 

a terményszolgáltatás helyett is pénzbeli censust fizettek. Ezek az új települések 
— amelyeket sokszor , új városnak? (villa nova, ville neuwve) neveztek — a városok- 
hoz hasonló önkormányzatot élveztek. Az újonnan feltört területeken kialakultak 
a paraszti szabadság széles zónái, s ezek kedvezően hatottak vissza a régi terüle- 
tek jobbágyságának helyzetére is. 

A mezőgazdasági fellendülést segítette a kedvező klímaváltozás, amely a lakos- 
ság létfeltételeit is jelentősen javította. A 8. századtól a 13. századig Európában a 
korábbinál és a későbbinél melegebb, kevésbé csapadékos időjárás uralkodott, az 
évi átlaghőmérséklet kb. 1 Celsius-fokkal magasabb volt a mainál. Mindez ked- 
vező volt a mezőgazdaság számára, mert olyan területeket is rendszeres szántó- 
földi művelés alá lehetett venni, amelyek ma nem állnak művelés alatt (1 "C hő- 
mérséklet-emelkedés azt eredményezte, hogy a hegyoldalakon a földművelés 300 
méterrel magasabbra nyomulhatott). 

A mezőgazdaságban végbement átalakulás, a szűzföldek feltörése, a nagy te- 
lepítési mozgalom átalakította a középkori nagybirtok, az uradalom hagyomá- 
nyos struktúráját, megváltoztatta a függő parasztság helyzetét. A kereskedelem 
fellendülése és a pénzgazdaság kibontakozása is változtatásra ösztönözte a föl- 
desurakat. A 12-13. században fokozatosan feladták a majorsági gazdálkodást: 
saját kezelésű földjeiket vagy telkekké alakították, vagy meghatározott időre 
szóló bérlet formájában adták ki a parasztoknak. A majorsági földek csökke- 
nésének üteme vidékenként változó volt, s a konjunktúra, a terményárak ala- 
kulásának függvényében hol felgyorsult, hol lelassult, sőt arra is volt példa, 
hogy a folyamat átmenetileg visszafordult, de a fejlődés alaptendenciája egyér- 
telmű: a 14. századra Nyugat-Európában eltűnt a majorsági gazdálkodás. A 14. 
századra a földesurak zöme átalakult járadékossá, aki maga nem gazdálkodott, 
hanem parasztjai termény- vagy pénzjáradékából élt. A jobbágyok vagy pénzen 
megválthatták, vagy termény- és pénzjáradékká alakíthatták át munkaszolgál- 
tatásaikat, a személyes függés értelmében vett jobbágyság pedig Nyugat-Euró- 
pa legtöbb vidékén megszűnt. 


3. A műszaki forradalom 


Az iparűzés területén az ezredforduló után a legfontosabb változás, hogy az ipa- 
ri tevékenység kiválik az uradalmak keretéből, és a kialakuló városokban kon- 
centrálódva önállósul. A 11-12. században sorra megszűntek a hagyományos 
uradalmi műhelyek. Számos ciszterci kolostori gazdaságban találkozunk ugyan 
ipari műkelyekkel, de ezek egészen mások, mint a korábbi uradalmi műhelyek, 
ezek a kor ,gyárai", korszerűen gépesített üzemek. 

A középkori iparban az ezredforduló után egy nagy horderejű műszaki fejlődés 
bontakozott ki, amelyet, ha középkori ipari forradalomnak nem is, de , műszaki 
forradalomnak" bátran nevezhetünk. Elsősorban az ókoriak által már ismert ví- 

zikerék sokoldalú felhasználása miatt. A vízikerék a középkorban éppolyan uni- 
verzális erőgép volt, mint a 19. század ipari forradalma idején Watt gőzgépe. 

Nézzük csak meg, hogy milyen munkákat is végzett el a víz egy jól felszerelt 
cisztercita ipari üzemben. A clairvaux-i apátság egyik szerzetesének köszönhetjük 
az alábbi szemléletes leírást 1200 tájáról: az apátságon átvezetett folyócska vize 
először hevesen a malomra veti magát, megőrli a gabonát a kövek súlya által, és 
megmozgatja a finom szitát, hogy elválassza a lisztet a korpától. És máris a szom- 
szédos épületben van, abol az üstbe ömlik, és a tűznek adja át magát, hogy meg- 
főve a szerzetesek sörét készítse elő, majd a közeli kallók vannak soron. Az imént 
még a barátok élelmével volt elfoglalva, most a ruházkodásukról gondoskodik. 
Semmit sem tagad meg, amit tőle kérnek. Emeli és süllyeszti a nehéz kölyűket, 
ezeket a kalapácsokat, vagy jobban mondva, e falábakat, és nagy fáradságot ta- 
karít meg a barátoknak T...] innen távozva a tímárműbelybe ömlik, abol a szer- 
zetesek cipőjébez való bőrt készíti ki, majd sok ágra bomlik, hogy különböző 
szolgálatokat láthasson el, legyen az főzés, szitálás, öntözés, mosás vagy őrlés, s 
végül, hogy teljessé tegye munkáját, elhordja a szennyet." 

S a szerzetes még nem említette a vízikerék hajtotta fűrész, fújtató, érc-, kender- 
és csertörő berendezéseket, A felsorolt műveletek mind a munkavégző szerszá- 
mok váltakozó irányú, egyenes mozgatását igényelték. A vízikerék a víz egyenes, 
egyirányú mozgását körforgássá alakította át. Ahhoz, hogy a forgó tengelyről 
átvitt energiát egyenes síkban mozgó szerszámoknak, gépelemeknek közvetíthes- 
sük, forgattyúra, tengelyből kiálló bütyökre van szükség. Az ókorban már ismer- 
ték ezeket a transzmissziókat, de nem alkalmazták. Vitruvius a De arcbitectura 
című munkájában le is írja ezeket. A kolostorokban pedig a 9. század óta olvas- 
ták és másolták e kéziratokat. Hogy ki volt az újító, aki ezeket először alkalmaz- 
ta, nem tudjuk. Lényeg az, hogy a 10. századtól kezdve már alkalmazták ezeket 
az energiát átvivő, mozgást közvetítő megoldásokat, s a vízszintes főtengelyre 
csapolt bütyöksor vagy forgattyúrendszeres közlőmű segítségével alkalmassá tet- 
ték a vízikereket arra, hogy őrlő-, törő-, hántoló-, zúzó-, fűrészelő-, sajtolóberen- 
dezéseket működtessen, A katedrálisok építésénél a követ vízi fűrésszel vágták fel 
a szükséges méretre, s természetesen a faipar is hasznosította ezt az eszközt desz- 
kák készítésére, Az élelmiszeriparban a malmon kívül az olajütők, a sörfőzők, a 
cukornádsajtolók alkalmazták, a tímárok számára volt fontos a csertörő, az ér- 
telmiségi munka nyersanyagát készítették a papírmalmok. A textiliparban kalló- 
zásra, kendertörésre használták a vízikereket. A bányászatban és kohászatban 
érczúzók, kohófújtatók, fémmegmunkáló kalapácsok mozgatásánál játszott sze- 
repet. Endrei Walter számításai szerint egy vízikerék 40-50 ember munkáját he- 
lyettesítette. Angliában a Domesday Book szerint 1086-ban 5600 vízimalom mű- 
ködött. Ugyancsak Endrei Walter becslése szerint a korabeli Európában kb. 200 
ezer vízikerék volt használatban, s ezek teljesítménye legalább 10 millió ember 
nehéz testi munkájával volt egyenértékű. S ehhez járultak a szélmalmok, amelyek- 
ről a 12. századtól kezdve szintén tudósítanak a források, s amelyek szintén uni- 

verzális erőgépként működtek. A vízimalom tehát nemcsak lisztet őrlő malmot je- 
lent, hanem fűrészmalmot, kallómalmot, zúzómalmot stb. (nem véletlen, hogy 
Angliában az ipari forradalom idején a géppel dolgozó ipari műhelyek és gyárak 
a mill - malom nevet kapták). ; Tzseg abó 

A vizikerék akkor vált igazán univerzális energiaforrássá, amikor több bütykös 
tengely alkalmazásával sokszerszámos munkagéppé alakították át, s egyetlen 
vízikerék egy egész sor munkaeszközt tudott egyszerre mozgatni. É technika vir- 
tuózitásig fokozott kihasználását jelentették a késő középkori programozott 
harangjátékok. : 

Nemcsak az univerzális erőgép megalkotása jelentett műszaki forradalmat a 
középkori Európában. Az egyes iparágakban is a maguk területén hasonló 
horderejű újítások születtek. A textiliparban a fonókerék, majd a lábítós vízszin- 
tes-vízszintes rendszerű szövőszék meghonosodása emelte jelentősen a ter- 
melékenységet. A lábítót (pedált) eredményesen alkalmazták az eszterga kife- 
jlesztésénél is. A kommunikációs eszközök terén a papírgyártás technikájának 
kidolgozása, majd a 15. században a könyvnyomtatás feltalálása hozott for- 
radalmi változást. De tulajdonképpen ide sorolhatnánk a Velencében a 13. század 
óta gyártott szemüveget is. A kohászatban a 14. században kifejlesztett magas 
kohó és a frissítési eljárás eredményezett jól kovácsolható vasat. A magas kohó 
viszont nem jöhetett volna létre, ha a vizikereket nem alkalmazták volna a szük- 
séges nagyteljesítményű fújtatók működtetésére. A puskapor és a lőfegyverek 
feltalálása a hadtörténetben nyitott új korszakot. Végül a nagy felfedezések nem 
történhettek volna meg a hajózás terén a középkorban végbement technikai for- 
radalom nélkül, amely lehetővé tette, hogy az evezős gályákról áttérjenek az 
emberi erő nélkül mozgó vitorlás hajókra, amelyek közül a Hanza városok kog- 
géja és a portugálok karavellája volt igen fontos. Társadalmi szempontból igen 
fontos tény, hogy e találmányok nem néhány uralkodó szórakoztatását szol- 
gálták, mint ókori elődeik, hanem az átlagemberek mindennapi nehéz fizikai 
munkájának kiváltását eredményezték. 


III. A KÖZÉPKORI VÁROS 
1. A városi levegő szabaddá tesz 


A 11. és 13. század közötti időszak egyik legszembetűnőbb jelensége a középkori 
európai város megszületése. Városok természetesen korábban is voltak, ám az a vá- 
ros, ami az ezredforduló után születik, teljesen új képződmény, egyetlen más kultú- 
rában sincs hozzá hasonló, de nem hasonlít az antik vagy a modern városra sem. 
Lényegében a kereskedők és kézművesek autonóm közössége, a környező területek- 
től, a vidéktől eltérő sajátos jogrenddel és mentalitással. Hogy mi tesz egy telepü- 

lést várossá, azt frappáns rövidséggel megfogalmazta már Szent Ágoston: nem a fa- 


lak, hanem a mentalitás, lakóinak gondolkodásmódja (non muri sed mentes). 

A középkori Európában a városfejlődésnek három földrajzi zónájával találko- 
zunk, Itáliában és a Földközi-tenger partvidékén lényegében a római városok él- 
nek tovább, nemcsak a település, hanem a lakosság, a társadalom kontinuitása is 
megfigyelhető, A többi egykori római területen, a provinciákban is voltak római 
alapjai a középkori városfejlődésnek, de a városi élet teljes kontinuitásáról ott 
nem beszélhetünk. Végül, ahol nem volt római uralom, ott alapított, telepített vá- 
rosok jöttek létre. 

A 10. század második felében megjelenik a forrásokban egy új társadalmi 
csoportot jelölő nagy jövőjű szó: burgensis, azaz a burgus lakója. Mi is hát a bur- 
gus? Valamely püspöki székhely (civitas), kolostor vagy földesúri vár (castrum, 
castellum), tehát valamely hatalmi-igazgatási központ körül kialakult nyílt tele- 
pülés, ahol kereskedők és kézművesek laknak. Egyes vidékeken nevezték portus- 
nak, suburbiumnak vagy germán szóval wiknek (vicus) is. Némely jelentősebb 
városban több burgus is kialakult, s idővel ezeket is körülzárta a városfal. Már 
egy 4. századi pannoniai felirat azt mondja, hogy a burgusban olyan emberek lak- 
nak, akik kereskednek: ,burgus cui nomen commercium", A burgusok lakói kö- 
zül először a kereskedők hoztak létre érdekvédelmi szervezeteket, gildéket (9-10. 
század), a kézművesek céhei jóval későbbiek (12. század). Így érthető, hogy ke- 
reskedők szervezték meg az egész város közösségét, a communát, azért, hogy a 
földesúrtól kivívják a város autonómiáját, ,szabadságait", A communa a polgá- 
rok esküszövetsége (coniuratio) volt, amelyet minden évben megújítottak. A com- 
munamozgalom a 11-12. században bontakozott ki. Néhol nyílt összecsapásra 
került sor a polgárok és a város ura (rendszerint a püspök) között (Milánó, Laon, 
Cambrai), de a legtöbb esetben békés megegyezéssel végződött a dolog, mert a 
földesurak hamar rájöttek, hogy az ő anyagi érdekeik szempontjából is hasznos 
a város jelenléte birtokaikon. Idővel már egyenesen ők kezdeményezték városok 
alapítását, s olyan településeket is városi kiváltságokkal ruháztak fel, ahol esetleg 
nem voltak meg a városi funkciók kifejlődésének lehetőségei. A városmozgalom 
méreteire jellemző, hogy Norman J. G. Pounds szerint a 10. század végén Euró- 
pában mintegy 100 település minősíthető városnak, a 15. században pedig már 
6000 a városi jogállással bíró települések száma, bár ezeknek legalább a fele tény- 
legesen nem tölt be városi funkciókat, s nem egyéb, mint kiváltságos agrártelepü- 
lés. Az uralkodók általában támogatták a városi polgárok autonómiatörekvéseit, 
de elvárták, hogy a polgárok pénzzel és fegyverrel támogassák őket. 

Melyek voltak az európai városok legfontosabb , szabadságai?? A városi char- 
ták eléggé változatosak ebből a szempontból, bár voltak sikeres városjogok, ame- 
lyek elég nagy területen elterjedtek, és városok tucatjai, sőt százai vették át őket. 

Ilyen volt például Kelet-Közép-Európában Magdeburg, Nürnberg és Eger város- 
joga, a Baltikumban pedig Lübecké. A kiváltságlevél mindenekelőtt békét bizto- 
sított a város számára, A pax urbana értelmében a város területén tilos volt a vér- 


Ha 


ta 
te 


A VÁROSI LEVEGŐ SZABADDÁ TESZ - 


bosszú, a párbaj. A város mint közösség állt szemben földesurával vagy a ki- 
rállyal. A közterheket a közösség osztotta fel a polgárok között. A városi jog leg- 
fontosabb eleme a városi polgár személyes szabadsága volt. Ha faluról egy job- 
bágy betelepült a városba, s ott egy évig és egy napig háborítatlanul élt, akkor 
már nem lehetett visszavinni arra a birtokra, ahonnan megszökött, hanem szabad 
polgárrá vált. , Die Stadtluft macht frei" — a város levegője szabaddá tesz, tartja 
a régi német szólásmondás. 

A városokban az ország többi részétől eltérő tulajdonjog volt érvényben: a vá- 
rosi polgár szabadon rendelkezett ingó és ingatlan javaival. Minden polgárnak jo- 
ga volt részt venni a városi népgyűlésen (ezt nevezték először parlamentnek, par- 
liamentumnak), s ott elmondani a véleményét. Ahogy a városok nőttek, az ilyen 
teljes népgyűlések egyre ritkábbak lettek, és szűkebb testületek vitatták meg rend- 
szeresen a város ügyeit, de még a 15. században, s olyan nagyvárosban ís, mint 
Firenze, előfordult, hogy a nagyharang szavára minden felnőtt férfi polgár a vá- 
rosháza előtti térre sietett. 

A hagyományos jog és a szokásjogon alapuló bíráskodás, mereven formalista 
eljárásaival, istenítéleteivel, jogi párbajaival, a falusi lakosságból toborzott bíráj- 
val, nem felelt meg a kereskedők és az iparűzők igényeinek. Nekik egy gyorsab- 
ban intézkedő bíróságra, objektívebb bizonyítási eljárásra volt szükségük, s olyan 
bírákra, akik maguk is jártasak az ítélkezésük alá eső személyek szakmájában, így 
az ügy ismeretében dönthetnek jogvitáikban. A 11. század elejére a gyakorlat so- 
rán keletkezett jogszokások együtteséből kialakult egy kezdetleges kereskedelmi 
jog (jus mercatorum), egyfajta nemzetközi szokásjog, amelyet a kereskedők alkal- 
maztak egymás között ügyleteikben. A kereskedők maguk közül választottak 
döntőbírákat. Ez az alkalmi jogszolgáltatás idővel állandó és a közhatalom által 
elismert igazságszolgáltatássá vált. Nyugat-Európában a városok sorra elnyerték 
a bíráskodási önkormányzatot, s ezáltal megannyi, a területi szokásjogtól függet- 
len kis törvénykezési szigetté váltak. 

A bíráskodási önkormányzat elnyerését hamarosan követte a közigazgatási au- 
tonómia kivívása. A várost a polgárok által választott esküdtekből álló (jurati) ta- 
nács és magistratus irányította, élén a polgármesterrel (major, maire). Itáliában és 
Dél-Franciaországban római elnevezéseket használtak: a városi tanácsot senatus- 
nak, a város vezetőit consuloknak nevezték, akik rendszerint többen voltak, s 
elég rövid időközönként váltották egymást. A városvezetésnek jogában állt a pol- 
gárokat a város szükségleteinek kieglégítése — például városfal építése és fenntar- 
tása — érdekében megadóztatni. Szükség esetén a város védelmét is a polgároknak 
kellett ellátniuk, így — a parasztoktól eltérően - a polgárok viselhettek fegyvert. 
Fontos részei voltak a városi jogállásnak a különféle gazdasági jogok: vásártar- 
tási, árumegállító jog. 

5 A középkori polgár - írja Pirenne — minőségileg különbözik mindazoktól, akik 
a városfalon kívül élnek. Amint valaki átlépi a kapukat, egy másik világba, pon- 
tosabban szólva egy másik jogterületre lép be. A polgárjog megszerzése a lovag- 

gá ütéssel vagy a papi tonzúrafeladással azonos következményeket von maga 
után, olyan értelemben, hogy sajátos jogi státust ad. A polgár, akárcsak a pap 
vagy a nemes, mentesül az általános jog hatálya alól, s azokhoz basonlóan egy sa- 
játos rendbez Istatus)] tartozik — abboz, amelyet később a sharmadik rends kife- 
jezéssel jelölnek." űj ; 


A középkori európai városok népessége a 11. századtól a 13. század végéig fo- 


lyamatosan és gyors ütemben növekedett. Ezt jelzi az a tény is, hogy a legtöbb vá- 
rosban ismételten új és új falakat kellett építeni, hogy magukba foglalhassák a 
gyorsan növekvő külvárosokat. A legtöbb város terjeszkedése a 14. század elején 
megtorpant, s csak a 16. században indultak újra növekedésnek. Nyugat-Európá- 
ban nem találunk olyan nagy népességű — nem egy esetben milliós — városokat, 
mint az egykori Római Birodalomban, Bizáncban vagy az arab birodalomban. 
Nyugat-Európára inkább a kisebb városok igen sűrű hálózata a jellemző. 
A 13-15. század között biztosan csak Párizs lakossága haladta meg a 100 ezer 
főt, s talán a 200 ezret is. Európa két leginkább urbanizált vidéke Flandria és 
Észak-Itália volt. Flandria két nagyvárosa, Brugge és Gent meghaladta az 50 ez- 
res lakosságszámot (sőt, egyes becslések szerint a 14. század elején Brugge a 100 
ezret is). Itáliában Bologna, Firenze, Genova, Milánó és Róma lakossága 50 és 
100 ezer között ingadozott, a százezres lélekszámot a középkorban azonban va- 
lószínűleg csak Velence érte el. Meglehet, Délen Palermo és Nápoly időnként 
több lakossal bírt, ezek azonban nem voltak igazán európai típusú városok, 
Amint az Ibér-félsziget déli részének mór nagyvárosai, Córdoba, Granada és Se- 
villa sem, bár lakosságuk a mór uralom idején meghaladhatta a százezret. Né- 
metország legjelentősebb városainak (Köln, Augsburg, Nürnberg) lakossága 30- 
40 ezer között mozgott. Hasonló volt a helyzet Angliában is. 

Polgárjoggal csak az rendelkezett, aki saját ingatlannal bírt a városban. Na- 
gyobb városokban az ilyenek a lakosság kisebb részét alkották. A polgárjoggal 
nem rendelkezőknek nem volt beleszólásuk a város ügyeibe. A polgárság idővel 
társadalmilag és vagyonilag erősen differenciálódott. A város vezetése néhány 
tucat gazdag kereskedőcsalád, a patríciusok birtokába került, minden vezető 
tisztséget ők töltöttek be, s ők voltak a tanács és a különféle önkormányzatok 
tagjai, A 13. század végére vagy a 14. század elejére sok városban a polgárság 
alsóbb rétegei kivívták, hogy képviselőik útján részt vehessenek a város vezeté- 
sében. Így került Flandria vagy Itália némely jelentős városában a céhek kezébe 
a város irányítása. 

Jan de Vries számításai szerint 1500-ban Európában (a Németországtól és 
Ausztriától keletre fekvő országok nélkül) a lakosság 5,890-a élt a 154 tízezernél 
népesebb városban. Németalföldön 18,5 99, Itáliában 12490 volt e városok lakói- 
nak aránya, Franciaországban viszont csak 4290, Németországban 3.299, Ang- 
liában 3,190. Viszonylag magas volt az arány Spanyolországban: 6, 199. A város- 
lakók fele a mediterrán országokban (Itália, Spanyolország, Portugália) élt. Paul 
Bairoch adatgyűjtése szerint 1300-ban Európa összes városában a lakosság 

10,890-a élt (Oroszország nélkül). Ez az arány 1400-ban 13,690-ra emelkedett, 
1500-ban viszont visszaesett 11,299-ra. Szerinte 1300-ban a három leginkább ur- 
banizált területen, Flandriában, Itáliában és Spanyolországban 21-2295 volt a vá- 
rosi lakosság aránya, Franciaországban és Németországban 8-899, Angliában 
4490. Tízezernél nagyobb népességű város (Oroszország nélkül) összesen 256 
volt, 5,5 millió lakossal. Ebből 50 és 100 ezer közötti lakossal 8 (Firenze, Sevil- 
la, Nápoly, Córdoba, Köln, Gent, Palermo, Siena), 100 ezer vagy annál több la- 
kossal 5 (Párizs, Granada, Velence, Genova, Milánó) rendelkezett. 


2. Kereskedelem és bitel 


A 11. században az arabok, majd a normannok és a magyarok támadásai követ- 
keztében minimálisra zsugorodott kereskedelem látványos újjáéledésének lehe- 


sorra visszavették az araboktól a nagy szigeteket, s megszerezték a hegemóniát a 
Földközi-tenger nyugati medencéjében, A Mediterráneum keleti felében, a Levan- 
tén már előbb kezdett pozíciókat szerezni Velence. A keresztes hadjáratok újabb 
lendületet adtak az itáliai kikötővárosok hajózásának és kereskedelmének, A. ki- 
bontakozó mezőgazdasági prosperitás Nyugat-Európában növelte a vásárlóerőt 
és a levantei luxuscikkek (fűszerek, selyem, brokát és egyéb drága kelmék, drága- 
kövek stb.) iránti keresletet, a fejlődésnek induló európai ipar pedig lehetővé tet- 
te, hogy a hajók visszafelé is vigyenek árut, elsősorban gyapjúszövetet, lenvász- 
nat, fémárukat. Sorra létesültek az itáliai városok kereskedelmi telepei, lerakatai, 
a fondacok a szíriai, egyiptomi és kis-ázsiai partokon. Az itáliaiak — elsősorban a 
velenceiek — teljesen kezükbe kaparintották Bizánc kereskedelmének és gazdasá- 
gi életének ellenőrzését és irányítását. Korán kialakultak a kereskedelmi vállalko- 
zás társas formái is. A velencei commendatársaságok (Genovában societas maris) 
esetében egy vagy több befutott, de a kockázatos utazásra már nem szívesen vál- 
lalkozó kereskedő tőkét bocsátott egy vállalkozó szellemű fiatalabb rendelkezésé- 
re, aki aztán ténylegesen útnak indult keletre. A hasznot megosztották, általában 
háromnegyed részt kapott a helyben maradó tőkés, egynegyedet pedig az aktív 
partner. Ezáltal egy kezdő is tőkét gyűjthetett és idővel vállalkozóként beszállha- 
tott az üzletbe, Gyakori volt, hogy egy hajóba többen fektettek tőkét, illetve egy- 
egy vállalkozó több hajóba fektetett, hogy ezáltal megosszák a kockázatot. 
A commendát később kiszorította a vera societü, amely már igazi nagyvállalko- 
zás volt, sok partnerrel, s ebből nőttek ki a 13-14. század nagy nemzetközi üzle- 
teket és hitelezéseket lebonyolító kereskedő- és bankházai, Hasonlóan működtek 
a szárazföldi kereskedelmet bonyolító társaságok (compagnia, societas terrae). 
Északon a skandinávok már a 9. századtól kiépítették a tengeri kereskedelmi 
útvonalakat s a kapcsolatokat a bizánci és arab Kelettel, Oroszországon keresz- 

tül. Róluk azonban sohasem lehetett biztosan tudni, hogy mikor érkeznek békés 
kereskedőkként, s mikor fegyveres rablókként. A 12. században azután a skandi- 
návoktól a német kereskedők vették át az északi kereskedelem irányítását. Visby, 
majd Lübeck lett a központ, s a 13-14. században kialakult a Hanza-városok 
szövetsége, amelyhez közel 200 város csatlakozott, s lerakatai, érdekeltségei Nov- 
gorodtól Stockholmon és Bergenen át Londonig és Bruggéig íveltek. A 11. század- 
ra már egyértelműen Brugge lett Északnyugat-Európa nagy forgalmi központja. 
Itt érintkezett egymással a két nagy európai , gazdaság-világ": a mediterráneumi 
és a balti-északi-tengeri. Az itáliai kereskedők Bruggébe szárazföldi úton mentek, 
a Rhőne és a Saőne völgyében. Ugyancsak jelentős forgalom bonyolódott Itáliá- 
ból Észak felé az Alpok hágóin. Az itáliai kereskedők nemcsak az északi régió ter- 
mékeiért (prémek, méz, viasz, borostyánkő stb.) mentek Flandriába, hanem az ott 
nagy tömegben gyártott nyers posztóért, amelyet azután odahaza - főleg Firenzé- 
ben - finomítottak és színeztek, majd vittek a keleti piacokra. 

Észak-Itália és Flandria között félúton, Champagne-ban alakult ki a 12. század- 
ban a középkori Európa legjelentősebb vására. Champagne grófjai közbiztonsá- 
got teremtettek, speciális kereskedelmi bíróságokat állítottak és kereskedelmi 
kedvezményeket adtak, s ez odavonzotta a kereskedőket. A champagne-i vásárok 
az egész évet kitöltötték: az öt város mindegyikében kétszer volt vásár, amelyek 
hat-hat hétig tartottak. Ha egy vásár véget ért, a kereskedők átmentek a szomszé- 
dos városba, és ott folytatták. E vásárokon cserélt gazdát a flandriai posztó a le- 
vantei árukért. Az Európa különböző országaiból és városaiból való kereskedők- 
nek fogadóik, áruraktáraik, sőt egész negyedeik voltak a városokban, s egy idő 
után állandó ügynökségek is kialakultak. Sőt, a champagne-i vásárok váltak Nyu- 
gat-Európa pénz- és hiteléletének a központjává. Itt alakultak ki a nagybani ke- 
reskedelemnek és a hitelezésnek azok a formái és technikái, amelyek egész Euró- 
pában elterjedve évszázadokra meghatározták az üzleti tevékenységet. Itt alakult 
ki a váltó (cambium) és a folyószámlán történő átutalások (giro) rendszere. Mi- 
vel Európa minden valamirevaló kereskedője és üzletháza megjelent a vásáron, le- 
hetővé vált a fizetések teljesítése tényleges pénzmozgás nélkül, hiszen a nagy sú- 
lyú aranypénzek szállítása mind szárazföldön, mind tengeren kockázatos volt. 

A pénz körül egyébként igen nagy zűrzavar uralkodott, mert annyiféle pénz volt 
forgalomban, hogy abban csak a szakemberek, a pénzváltók tudtak eligazodni. 
A hitelezés területén kezdetben a zsidók játszottak fontos szerepet, de a 12. szá- 
zadtól kiszorították őket a lombardoknak nevezett itáliai bankárok. A legtöbb 
európai ország a Karoling-pénzrendszert, illetve annak valamilyen változatát 
használta, vagyis a fontot, a shillinget és a dénárt (libra, solidus, denarius), de a 
különböző líráknak és fontoknak az értéke lényegesen eltért egymástól. Csak a 
13. század második felében jelent meg újra stabil, jó fizetőeszköz az európai pénz- 
piacon: a IX. Lajos által veretett tours-i garas, valamint a Firenze által 1252-ben 
kibocsátott aranyforint (fiorino d" oro). Más olasz városok is verettek arany- 
pénzt, például Velence a dukátot vagy zecchinót. A távolsági kereskedelem mel- 

dts válékbN elszaporodtak a helyi piacok és vásárok is, amelyek a helyi és a tar- 
nányi hatóságok szigorú ellenőrzése alatt bonyolították forgalmukat. 


3. A céhek és a tőkés ipari vállalkozások 

féle hírverést. Az önálló kezdeményezéseket, technikai újításokat azonban elfoj- 
tották, senki sem alkalmazhatott olyan eljárást, amely révén gyorsabban és ol- 
csóbban termelhetett volna, mint a többiek. — 

De gondoskodtak a céhszabályok a fogyasztó védelméről is. A hamisítást, csa- 
lást, de még a szakmai hanyagságot is igen szigorúan büntették. A városi felügye- 
lők bármikor beléphettek a kézműves műhelyébe, s ellenőrizhették munkáját. De 
a lakosságnak is lehetősége volt erre, mert úgy kellett dolgoznia az ablakban, 
szinte a kirakatban, hogy bárki figyelemmel kísérhesse munkáját. 

A céhek önálló tagjai voltak a mesterek, ők a műhely, a szerszámok és a nyers- 
anyag tulajdonosai, s ők rendelkeztek a gyártott termékek értékesítéséből szárma- 
zó bevétellel is. Minden műhely egyben bolt is volt, ahol a vásárló közvetlenül 
érintkezett a termelővel. A mester többnyire egy-két legénnyel dolgozott, aki már 
kitanulta a szakmát, de még nem érte el a mesteri ragot, hiszen a mesterek szá- 
mát korlátozták, és szigorú feltételekhez kötötték az önállósulást. Az inasok a 
mester irányításával tanulták a szakmát, meghatározott ideig (általában 7 évig) s 
a szülő és a mester között létrejött megállapodás — sok esetben írott szerződés — 
által meghatározott feltételek között. A tanulásnak szerves része volt a vándorlás, 
azaz más városok hasonló céhei körében történő tapasztalatszerzés. A szakma si- 
keres elsajátítását , remekmű" elkészítésével kellett bizonyítani. 

A céhes mesterek a helyi piacra — azaz a városban és a közvetlen környéken élő 
fogyasztók szükségleteinek kielégítésére — termeltek. A középkori Európa egyes 
vidékein azonban viszonylag korán kialakultak olyan ipari központok, amelyek 
távoli piacokra, exportra dolgoztak. Ilyen exportiparág volt elsősorban a textil- 
ipar: a flandriai posztógyártás, Itáliában a luccai selyemipar. A flandriai posztó- 
ipar angol gyapjút dolgozott fel, A nyers posztót azután nagyrészt Itáliában (Firen- 
zében) finomították, színezték, s itáliai kereskedők exportálták az akkor ismert vi- 
lág minden tájára, így a Közel-Keletre vagy a novgorodi vásárokra is. Az itáliai ke- 
reskedők a 12-13. században a híres champagne-i vásárokon vásárolták meg a 
posztót a flandriai kereskedőktől, a 14-15. században viszont a nagy itáliai keres- 
kedőházak megbízottai (factores) már megtelepültek a flandriai városokban, első- 
sorban Brüggében, s kezükbe vették a posztókereskedelem irányítását. 

Az exportiparok nem céhes alapon szerveződtek, s itt figyelhetjük meg az ipari 
termelés tőkés szervezetének kialakulását. A posztókészítés összetett folyamat 
volt, amelynek során a nyersanyag több szakmunkás kezén ment át. Az egész fo- 
lyamatot a nagykereskedő szervezte meg: ő importálta a nyers gyapjút Angliából, 
ő adta ki a nyersanyagot, majd a félkész terméket az egyes kézműveseknek, akik 
a készterméket neki adták át, s ő értékesítette azt. Az exportiparokban tehát már 
különválik a tőke és a munka. A. mester, bár saját műhelye van, s a szerszámok- 
kal is ő rendelkezik, már lényegében a vállalkozó, a nagykereskedő alkalmazott- 
ja. Ezt a rendszert nevezik , kihelyezéses" vagy ,,kiadási". rendszernek, mivel a 
vállalkozó kiadja a nyersanyagot vagy a félkész terméket feldolgozásra az egyes 
mestereknek, de nevezik tőkés háziiparnak is, mivel a mester saját házában, saját 

műhelyében dolgozik, ám a tőkés vállalkozó, a nagykereskedő megbízásából. Az 
exportiparok méreteire jellemző, hogy Gentben a 14. század közepén több mint 
4000 takács és jóval több mint 1200 ványoló dolgozott. A firenzei textiliparban 
a munkások száma ennek is többszöröse volt. 

A textilipar után az építőiparban találkozunk nagyszabású, sokféle szakmun- 
kást foglalkoztató vállalkozásokkal. Egy-egy nagy katedrális építkezésén 2-300 
fős csapat is dolgozott: kőfaragók, ácsok, üveg és fémművesek, festők, nem be- 
szélve a segédmunkásokról, 


IV. ÁTALAKULÓ TÁRSADALOM 
1. A három ordo és a lovagok 


A 11. század elején két francia főpap, Adalbero laoni és Gererd cambrai-i püspök 
fejtette ki azt a társadalomszemléletet, amely a következő évszázadokban általá- 
nossá vált, elsősorban a klérus és a nemesség körében. Eszerint az emberiség kez- 
dettől fogva három rendre, ordóra oszlik, aszerint, hogy kinek mi a feladata. 
Vannak, akik imádkoznak (oratores), vannak, akik harcolnak (pugnatores), s 
vannak, akik dolgoznak (laboratores, agricultores). Ez a világ Isten által alkotott 
rendje. Indoklásul hivatkoznak Nagy Szent Gergely pápára, aki kifejtette, hogy a 
teremtésben nincs egyenlőség, mert a földi viszonyok tükörképei az égi viszo- 
nyoknak, s ott is hierarchia van az angyalok között, nem egyenlőek hatalomban 
(potestas), hanem az angyalok alá vannak rendelve a főangyaloknak. Az ordo te- 
hát a világ Isten által megszabott rendje, amelyben mindenkinek megvan a helye, 
megvan a maga feladata, funkciója (officium, servitium). 

Az imádkozás az egyházi rend (ordo clericalis, ordo clericorum) feladata. Ez 
már Nagy Konstantin kiváltságai révén elkülönült a laikusok rendjétől, s e rendi 
különállása csak erősödött az idők folyamán, különösen a 11. században, a gre- 
gorián reform idején. Saját bíróságokkal rendelkeztek, világi bíróság nem ítélkez- 
hetett felettük, mentesek voltak a közterhektől, s még öltözékükben is elkülö- 
nültek. Rendi öntudatuk éppen ekkoriban erősödött meg, minden szempontból 
magasabb rendűnek tartották magukat a laikusoknál. A harcolók rendje is kiala- 
kult már a 11. századra: a lovagság. A dolgozók rendjét pedig a földművelők 
alkották, de éppen a 10. század végén tűntek fel a forrásokban másféle dolgozók 
is: a burgusok lakói (burgenses), a majdani városi polgárok, akik kereskedők és 
kézművesek voltak. A társadalom statisztikai eloszlása a három rend között is 
egyértelmű: 95 9-ot tett ki a dolgozók rendje, s mintegy 590-ot a másik kettő, de 
az utóbbiak kezében volt a hatalom, a potestas. 

A harcolók rendje akkor kezdett kialakulni, midőn Martel Károly, majd Kis 
Pippin és Nagy Károly megteremtették a hivatásos nehézlovas katonát, a lovagot, 

akit a források a 10. században már egyöntetűen milesnek neveznek, bár hasz- 
nálatos emellett a caballarius elnevezés is. Nyugat-Európában a 8. századtól 
kezdve lassan elvált egymástól a termelőmurika és a katonáskodás (miközben Bi- 
záncban a hadsereg a sztratiótákon, a parasztkatonákon alapult). Ez a munka- 
megosztás kétségtelen előnyökkel járt: mindkét fél a saját hivatására fordíthatta 
teljes munkaidejét. A lovagnak egyetlen feladata volt, hogy jó katona legyen, s 
ennek fejében eltartották a parasztjai. Mert minden lovag legalább 12 mansus- 
nyi birtokot kapott. A paraszt katonakötelezettsége lassan feledésbe merült, s 
minden idejét birtokára fordíthatta. Az eredmény nem maradt el: egyfelől a hi- 
vatásos lovagsereg győzelme az arabok és magyarok felett, másfelől a mezőgaz- 
dasági forradalom. 

A lovag nemcsak katona, hanem földesúr is volt, bár maga nem művelte a föld- 
jét, nem gazdálkodott. De a jövedelemre szüksége volt, mert lovagnak lenni nem 
számított olcsó mulatságnak. Az a speciális, nagy testű, erős ló (dexterius), amely 
képes egy páncélos lovast harcba vinni, lényegesen drágább volt, mint egy közön- 
séges ló, s legalább kettő kellett belőle, hogy tartalék is legyen. A 11. századi 
Franciaországban egy ilyen ló 25-30 solidusba került (egy ökör 6-10 solidusba), 
a páncélozott öltözék még többe: 100 solidusba. Minimum egy 150 hektáros bir- 
tok jövedelme kellett ahhoz, hogy valaki lovagként felszerelje magát. A lovagok 
nem voltak sokan. Egy közepes grófság, amelynek területén 200-250 falu feküdt, 
150-200 lovagot állított ki. Voltak köztük gazdagok, nagyurak (milites maiores), 
de szegényebbek is (milites minores). 

Lovagnak lenni szakma (officium) volt, készülni kellett rá. A leendő lovag 6- 
7 éves korában bekerült egy nagyúr, rendszerint apja hűbérura udvarába, s ap- 
ródként kezdte tanulni a szakmát. Később fegyverhordozó, pajzshordozó lett, s 
harcba is elkísérhette urát. 18-20 éves korban került sor a lovaggá avatásra. Ez 
eleinte teljesen profán ceremónia volt: lényeges eleme a fegyverek átadása, a 
karddal való felővezés, ehhez járult a váll- és nyakérintés. Az egyház a 12. szá- 
zadra ezt beiktatta egy vallási szertartásba, amelyre nagy ünnepek előtt került 
sor. A jelölt meggyónt, majd megfürdött, s az éjszakát a kápolnában töltötte, 
virrasztással és imádsággal. Másnap a szentmisén megáldozott, majd a mise 
után került sor a fegyverek átadására. Ezután az avatást végző lovag karddal a 
vállára és a nyakára ütött, felöltöztették lovagi díszbe, majd esküt tett. A nyak- 
érintés, amely eredetileg kézzel történt, valószínűleg egyfajta érintési mágia ma- 
radványa volt, az avató ezzel adta át erejét, vitézségét, lovagi erényeit. Ha az il- 
lető méltatlanná vált a lovagi névre, akkor hasonló szertartással történt a meg- 
fosztás is. 

Ramón Llul (1235-1315), a jeles katalán lovag-író A lovagi rendről írt köny- 
vében (Libre del orde de cavayleria) így sorolja fel a lovag 10 kötelességét: az egy- 
ház tanainak megtartása; az egyház védelme; a gyöngék és elesettek védelmezése; 
a szülőhaza szeretete; nem hátrálhat meg az ellenség elől; szüntelenül harcol a hi- 
tetlenek ellen; eleget tesz hűbéri kötelezettségeinek; adott szavát megtartja; a rá- 

szorulókkal szemben irgalmas, bőkezű, jószívű; a jog és a jóság bajnokaként har- 
col az igazságtalanság és a rossz ellen. 

Az egyház tehát igyekezett megszelídíteni és a keresztény társadalom szolgála- 
tába állítani ezeket a kemény, erőszakos férfiakat. Az új, keresztény lovagi esz- 


: ményre nevelés mellett a monogám és felbonthatatlan keresztény házasság igájá- 


ba is igyekezett őket betörni. Egyik sem volt könnyű dolog, de a 12. században 
már számottevő változások figyelhetők meg a lovagi életformában és mentalitás- 
ban. A legfőbb lovagi erény immár nem az erőfitogtatás, hanem az udvariasság 
(courtoisie), amely egy egész jól kidolgozott magatartáskódexet jelent. A lovagok 
megtanultak írni-olvasni, s a fejedelmi udvarokban saját költeményeiket dalolták 
szívük hölgyének, azaz a hűbérúr feleségének, s közben — ha éppen arra jártak — 
odahaza is ritkábban verték feleségüket, mint korábban. Megszületett a nőkul- 
tusz, a lovagi szerelem, a lovagi költészet, s ez utóbbi már nem latinul, hanem 
édes hazai — provanszál, francia vagy német — nyelven. A fegyverzet is átalakult: 
a lovagi tornákon hosszú nyelű lándzsával ütötték ki a nyeregből a tetőtől talpig 
összefüggő páncélba öltözött ellenfelet. Ha igazi háború éppen nem volt, akkor 
vadászatokon és lovagi tornákon edzették magukat. De egyre több gondot oko- 
zott a hűbérbirtok is, amelynek jövedelmei nem álltak arányban a megnövekedett 
igényekkel. 

A lovag addig is nemesnek számított, de a 12. századig nem volt semmi formá- 
lis kritériuma annak, hogy ki a nemes. A nemesség életforma és mentalitás volt, 
nem jogi kategória. A nemesi titulust nem örökölni kellett, hanem kiérdemelni. 
Ekkor - Marc Bloch kifejezésével élve — ez a , ténybeli nemesség" (noblesse de fa- 
it) átalakult , jogi nemességgé? (noblesse de droit), s bezárkózott öröklött kivált- 
ságai sáncai mögé. Kialakult a gyakorlat, s nem egy fejedelem ki is mondta, hogy 
lovag csak az lehet, akinek az apja is lovag volt. IX. Lajos óta a nemesítés kizá- 
rólag a király joga. A német Heerscbbild-rendszer is lezárult, miután a ministeri- 
álisok még éppen él tudtak helyezkedni a hierarchia alsó szintjein. Mint sok min- 
den másban, Anglia ebben is kivétel: ott egy bizonyos jövedelmi szint felett min- 
denki automatikusan lovagnak számított. A kiskaput előbb-utóbb Franciaország- 
ban is megtalálták: Szép Fülöpnek semmi pénz nem volt elég, s 1302-ben a neme- 
sítést is áruba bocsátotta, 


2. A középkori közösségek 


Az európai középkor folyamán lényegében a társadalomszerveződés két alapmo- 
delljével találkozunk: a vertikális és a horizontális irányú szerveződéssel. A kora 
középkorra a vertikális irányú társadalomszerveződés volt jellemző, azaz függő- 
ségi viszonyok szerint rendeződött a társadalom. A római, majd a frank állam fel- 
bomlása, a népvándorlás ismételt hullámai általános létbizonytalanságot eredmé- 
nyeztek. Ilyen viszonyok között az emberek egy hatalmasabb személy védelmét 

keresték. Ezt a védelmet, a nagyúr által nyújtott viszonylagos biztonságot meg 
kellett fizetni: különféle anyagi vagy személyes szolgáltatásokkal, szükség esetén 
akár a személyes szabadság feladásával. Ilyen vertikális, függőségi kapcsolat volt 
a földesúr és a függő parasztok közötti viszony a nagybirtok keretében, s ilyen 
volt a magasabb társadalmi körökben, a szabad emberek között a hűbériség. Ér- 
dekes, hogy a középkori nyelvhasználat a függőségi kapcsolatban felül lévő, erő- 
sebb felet mindkét esetben seniornak (idősebb) vagy dominusnak (úr) nevezte, a 
másik félre pedig gyakran a homo (ember) elnevezést alkalmazta, mert a hűbéres 
és a jobbágy egyaránt az úr , embere" volt, akinek az úr védelmet, anyagi létala- 
pot nyújtott, s akitől cserébe szolgálatot kapott. 

Lényeges és jellegzetes eleme volt az európai társadalomszervezésnek — a jeles ma- 
gyar medievista, Szűcs Jenő szavaival — ,, az alárendeltségben is megőrzött emberi 
méltóság", ami annyit jelentett, hogy az alárendelt nem volt az úr kényére-kedvére 
kiszolgáltatva, kapcsolatukat a szokás szabályozta, s megvoltak a szerződésszerű- 
ség és kölcsönösség bizonyos elemei. Szűcs Jenő a , társadalom és állam szétválasz- 
tását" tekintette a Nyugat egyik legfontosabb eredeti karaktervonásának, a ,nyu- 
gati értelmű társadalomfejlődés" egyik gyökerének. Az első ezredforduló előtt vég- 
bement politikai dezintegráció, a politikai alakulatok szétfoszlása eredményezte ezt, 
aminek következtében a nyugat-európai társadalom fölül szinte eltűnt az állam 
mint társadalomszervező tényező. Míg más civilizációkban az állam formálta a ma- 
ga képére és igényei szerint a társadalmat, Európában fordítva történt: a társada- 
lom formálta a maga képére az államot. A magára hagyott társadalom megszervez- 
te önmagát, a középkor a társadalmi önszerveződés aranykora. 

A 12-13. századtól kezdve nemcsak a nagybirtok alakult át, hanem a hűbéri- 
ség is alaposan megváltozott. Ez azt jelenti, hogy a vertikális struktúrák, a függő- 
ségi viszonyok, ha fenn is maradtak, fokozatosan elveszítették korábban szinte 
kizárólagos, a társadalom szervezetét alapvetően meghatározó jellegüket. Már az 
első évezred végén jelentkeztek az új szerveződési formák. A vertikális szervező- 
dés mellett kialakult és egyre fontosabb szerepet játszott a társadalom horizontá- 
lis szerveződése, Ez annyit jelent, hogy a társadalmi hierarchia azonos szintjén ál- 
ló, azonos pozíciójú, azonos helyzetű és érdekű, de egymással vérrokonságban 
nem álló emberek szerveződnek önkéntesen különböző célok elérésére csoportok- 
ká, közösségekké. Modern szóval érdekvédelmi szervezeteknek is nevezhetjük 
ezeket, de talán helyesebb a korabeli kifejezések valamelyikét használni. A társa- 
dalmi kapcsolatrendszer rendező elvévé a függés és az uralom helyett az önkén- 
tes társulás, a szerződéses viszony vált. 

A forrásokban legkorábban gbildonia, gilde névvel jelölték ezeket a szövetsége- 
ket, majd általánossá váltak az olyan elnevezések, mint az universitas, communi- 
tas, communio, fraternitas, corpus, corporatio, societas, conjurati, juramentum. 
Az utóbbi két elnevezés arra utal, hogy ezek a társulások , esküszövetségek", 
vagyis tagjaik esküvel fogadják meg, hogy a közös cél érdekében közösen fognak 
eljárni, s a közösség szabályait betartják. 

Ilyen közösségek, testületek lokális, területi alapon jöhettek létre, mint az egy 
településen vagy adott -— rendszerint szűkebb — területen élők közösségei, vagy 
szakmai alapon, az azonos foglalkozásúak, valamilyen azonos tevékenységet 
folytatók, azonos feladat elvégzésére vállalkozók szövetségeiként. A lokális kö- 
zösségek közül a legáltalánosabb és legjellegzetesebb a faluközösség és a városi 
communa, de a nagyobb városokban negyedenként, utcánként is létrejöttek 
szomszédsági közösségek. Idővel aztán szélesebb területekre is kiterjedt az ilyen 
szerveződés: a 12. században létrejött a lombard városok szövetsége, kialakultak 
a német városszövetségek, a spanyol bermandadok, a svájci Eidgenossenscbaft és 
számos regionális szövetség. A század végén már megjelent s a következő század- 
ban egész Európában elterjedt az , ország közössége" (communitas Regni) foga- 
lom. Sajátos területi alapú szerveződés volt egyes — rendszerint telepített - etnikai 
csoportok közössége, például Erdélyben az Universitas Saxonum. A szakmai szer- 
veződések közül a leggyakoribbak a kereskedők gildéi és banzái, a kézművesek 
céhei vagy , a tanárok és diákok egyeteme", Ez utóbbi végül is máig hatóan kisa- 
játította a maga számára az wniversitas kifejezést, amely pedig a középkorban 
mindenféle ilyen horizontális érdekvédelmi szerveződést jelölt, többek között a 
céheket is. 

Létrejöttek ilyen szervezetek valamiféle konkrétabb, szűkebb cél elérésére: pél- 
dául a közbiztonság fenntartására falvakban, városokban, rablók megfékezésére, 
egy folyó mentén vagy völgyben fekvő falvak összefogtak a folyó szabályozására, 
s a 14-15. században igen elszaporodtak a különféle vallási célú közösségek, a 
confraternitasok. 

Nagyszámúak és sokfélék voltak tehát az ilyen típusú közösségek, s a 12-13. 
században már sűrűn behálózták egész Európát. Már a 8. század végén feltűnnek 
a forrásokban az első gildék, s azután a 10. században tömegessé válik említésük. 
A legkorábbi, jól szervezett ilyen társulások a kereskedők gildéi és hanzái. A 10. 
század második felében Észak-Itáliában megjelentek a városi communák is. 

A 12-13. században végül jogászok és teológusok kidolgozták e közösségek el- 
méletét, az ún. korporációs tant vagy communitaselméletet. Ehhez felhasználták 
az akkor újjáéledő római jog nyújtotta elemeket is. A sokat emlegetett kiinduló 
alapelv, amely megadta a létjogosultságát az ilyen szerveződésnek, így hangzik: 
az olyan ügyeket, amelyek mindenkit érintenek, mindenki részvételével és jóváha- 
gyásával kell intézni. (, Owod omnes tangit, ab omnibus comprobari debet.") Te- 
hát a közösség minden tagjának joga volt személyesen vagy választott képviselői 
útján véleményt nyilvánítani. Ilyen közösségek a felsőbbség engedélye nélkül (si- 
ne licentia superioris) is létrejöhettek, mégis fontos volt megszerezni a hatalom jó- 
váhagyását, ami általában a közösség , szabadságait", azaz jogait és kiváltságait 
meghatározó és megerősítő ünnepélyes oklevélben (charta) történt. 

Az universitas az állam mintájára (ad exemplum reipublicae) rendelkezhetett 
közös vagyonnal, közös pénztárral, lehetett saját pecsétje, s fontos volt, hogy le- 
gyen közös jogi képviselője (actor, syndicus). Tehát az wniversítas vagy commu- 

nitas jogi személy. Bár a közösségek jogai, , szabadságai" sokfélék lehettek — a 
középkorban nem létezett általános , szabadság", csak , szabadságok"? voltak — 
bizonyos alapjogok minden ilyen közösséget megillettek: megválaszthatta veze- 
tőit, bíráit, belső működésének szabályozására jogszabályokat, statútumokat 
hozhatott. Aguinói Szent Tamás úgy határozta meg a commumitast, hogy , sza- 
bad sokaság, amely törvényt alkothat a maga számára", Tehát az ilyen közössé- 
gek belső autonómiával bírtak, bármilyen volt is egyébként a viszonyuk a hata- 
lomhoz. S itt meg kell mondanunk, hogy a hatalom nemigen kedvelte alattvalói- 
nak ilyen önkéntes érdekvédelmi társulásait, amelyek tőle függetlenül jöttek lét- 
re, s amelyek felett nem gyakorolhatott megfelelő ellenőrzést. Ezért az uralkodók 
Nagy Károlytól Szép Fülöpig ismételten tiltották gildék, conjuratiók, fraternita- 
sok, societasok alakulását, de — az ilyen szerveződések tömegéből következtethe- 
tően — nem sok sikerrel. 

A gildéknek és hasonló szövetségeknek voltak közös ünnepeik. A legkorábbi 
források egy valószínűleg pogány eredetű rituális ivászatot (libatio) emlegetnek, 
amely aztán jól beleilleszkedett a keresztény környezetbe is. Igen gyakoriak vol- 
tak a már valódi keresztény kultuszok: misemondatás az elhunyt tagokért, kör- 
meneteken való részvétel. A középkor vége felé az egyes céhek, confraternitasok 
saját oltárokkal rendelkeztek, s oltáros papjaik naponta mondták az esetleg már 
évtizedek óta felhalmozódott fogadalmi miséket. Igen fontosak voltak e közössé- 
gek szociális és karitatív feladatai: beteg tagjaik ápolása, az özvegyek és árvák se- 
gélyezése stb. Tulajdonképpen önsegélyző egyleteknek, társadalombiztosítási 
pénztáraknak is tekinthetők, mert a tagok rendszeres összegeket fizettek ilyen cé- 
lokra. A kereskedőgíildék pedig az első biztosítóintézetek, mert a tagok befizeté- 
seiből pótolták a hajótörés vagy rablás miatt bekövetkezett veszteséget. Az igen 
gyakori békeszövetségek a közrend, közbiztonság, köznyugalom fenntartásához 
járultak hozzá. 

A politikában is érvényesültek azok az elvek, amelyek alapján ezek a társadal- 
mi közösségek szerveződtek, A nagyobb, átfogóbb politikai keretek a szabadság 
kis autonóm köreire épültek, azokat integrálták. Ebben a politikai struktúrában 
az egyén nemcsak egy felsőbb hatalom alattvalója, hanem valamely autonóm kö- 
zösség teljes jogú tagja, polgára is volt. Végül az egész országot is ilyen közösség- 
nek fogták fel, communitas regninek, ahol szintén érvényes a , guod omnes tan- 
git..." elve. Az ország közösségének is joga volt beleszólni az ország ügyeibe — 
képviselői útján. A középkor végén a rendiség intézményei ezeket az elveket ültet- 
ték át a politikai gyakorlatba. Az önszerveződő társadalom formálta a maga ké- 
pére az államot. Ez a középkori nyugat-európai társadalmi-politikai fejlődés 
egyik , eredeti jellegzetessége". 

V. FRANCIAORSZÁG 
1. A Nyugati Frank Királyság 


A verduni szerződésben végrehajtott osztozkodás után a Nyugati Frank Király- 
ságban (Francia Occidentalis) kezdetét vette az a folyamat, amelyet a francia tör- 
ténészek , az állam privatizációjának" neveznek. A királyi hatalom felségjogainak 
gyakorlása fokozatosan átment a magukat önállósító főtisztviselők, nagyhűbére- 
sek kezébe. Az első nyugati frank király, II. (Kopasz) Károly (843-77) még ural- 
kodása első éveiben kénytelen volt elismeri a Breton őrgrófság és Aguitánia tény- 
leges önállóságát. A központi hatalom gyengüléséhez a Karolingok szüntelen csa- 
ládi háborúi mellett nagymértékben hozzájárultak a fiatal királyságra minden 
irányból rázúduló külső támadások is. A dánok, vagy ahogy a korabeli források 
nevezték őket, a normannok (latin. nordmannus, nortmannus - északi ember) a 
840-es évektől rendszeresen megjelentek a francia partokon, kirabolták a part 
menti városokat, kolostorokat, majd a folyókon felhajózva a szárazföld belsejé- 
ben lévő településeket is. Gyakran télre sem tértek haza, hanem frank földön le- 
táboroztak. A korabeli források egy-egy normann támadás alkalmával több tu- 
cat hajóról írnak, Párizs ellen 845-ben 120 hajó vonult, egy-egy hajóban 30-40 
harcossal. A fél évszázadon keresztül szinte évenként megismétlődő normann tá- 
madások egyetlen folyó menti várost sem kíméltek. Délen, Provence partjain. az 
araboknak voltak hídfőállásaik, ahonnan rendszeresen indítottak rablóportyákat 
a környékre. S mire a 10. század elejére a normann nyomás alábbhagyott, meg- 
jelentek kelet felől a magyarok, akik 911 és 954 között legalább fél tucatszor vé- 
gigszáguldottak Gallián is. Mindhárom támadó főleg a kolostorok és egyházak 
kincseit rabolta s rabszolgákat szedett. 

A frank királyi évkönyvek 9. századi folytatásában, az Annales Bertinianiban 
évente találunk híradásokat a normannok és a mórok rablóhadjáratairól: , 842. 
Mór kalózok a Rkőne folyón Arles-ig jutottak, útközben mindent elpusztítottak, 
majd megrakott bajóikkal büntetlenül hazatértek. 843. Normann kalózok meg- 
támadták Nantes városát, és miután a püspököt és sok papot és mindkét nembé- 
li világít megölve a várost kirabolták, Agnitánia alsó vidékei felé indultak, hogy 
azt is elpusztítsák. Végül egy bizonyos szigetre jutottak, ott házakat építettek és 
télre állandó szállásra letelepedtek. 845. A normannok március hónapban 120 
bajóval, mindkét parton mindent elpusztítva, feljöttek a Szajnán egészen Párizsig, 
anélkül, hogy bármiféle ellenállásra találtak volna. Károly fel akarta velük venni 
a barcot, de mivel látta, hogy nem győzbetik le őket, egyezséget kötött velük és 
7000 font ezüstöt adott nekik, hogy ne menjenek tovább és vonuljanak vissza." 

A frankok - de ekkor már joggal nevezhetjük őket franciáknak - eleinte nem 
tudtak komoly ellenállást tanúsítani, mert nehézfegyverzetű lovagseregük tehetet- 
len volt mind a rendkívül gyors arab és magyar könnyűlovassággal, mind a vikin- 
gek és mórok hajóival szemben. A gyengülő és nehezen, lassan reagáló központi 

hatalom teljesen tehetetlennek bizonyult, csak a kisebb területi egységek urai tud- 
ták hatékonyan megszervezni a védekezést. A legjobb védelmet a megerősített fa- 
lak és a várak nyújtották, A 9-10. században százával épültek Nyugat-Európá- 
ban a várak, s ekkoriban vették körül új, erősebb falakkal a városokat. Egy-egy 
gróf vagy földesúr vára menedéket nyújtott nemcsak saját famíliájának, hanem 
szükség esetén a környék parasztjainak is. ű j 

Kopasz Károly csak birtokadományokkal tudta biztosítani hívei hűségét. Ural- 
kodása alatt négyszer annyi birtokot adományozott el, mint nagyapja. Különösen 
érzékenyen érintette a királyi hatalom gazdasági alapjait a nagy királyi apátságok 
elidegenítése. A királyi birtokállomány a töredékére olvadt, a nagyhűbéresek vi- 
szont óriási birtokokra tettek szert. A hivatalviseléshez vagy szolgálathoz kötött 
birtokok kezdtek örökölhetővé válni, a hatalmukat egykor a király nevében gya- 
korló grófok, algrófok, missusok kezdtek önállósulni s hivatali területüket csalá- 
di birtoknak tekinteni. A király egyre több magánbirtoknak is immunitast ado- 
mányozott. Kopasz Károly már uralkodása kezdetén megállapodást (foedus con- 
cordiae salubris - üdvös egyetértés szövetsége) kötött országa egyházi és világi 
előkelőivel (coulaines-i szerződés), s kötelezte magát arra, hogy hatalmát velük 
együtt gyakorolja. A király hatalmának korlátozottságát ismerte el, midőn a 864. 
évi Edictum Pistensében kinyilvánította, hogy a törvényt a nép egyetértése és a ki- 
rály rendelkezése alkotja (lex consensu populi et constitutione regis fit). Népen 
(populus) itt a birodalom egyházi és világi előkelői értendők, az ő hozzájárulásuk, 
beleegyezésük (consensus) teszi törvénnyé a király rendeletét. Az uralkodó fontos 
további lépést tett ezen az úton 877-ben, amikor, immár császárként, Itáliába in- 
dult: hogy főhűbéreseinek és az ország nagyjainak (primores regni) hűségét és tá- 
mogatását biztosítsa, a guierzy-sur-oise-i palotában kiadott capitularéban 
megígérte, hogy csak vazallusai, azaz az egyházi és világi előkelők egyetértésével 
és tanácsával fog kormányozni, továbbá engedélyezte a grófi tisztségek, valamint 
a hűbérek öröklését, s megparancsolta, hogy a grófok, püspökök és apátok is en- 
gedélyezzék ugyanezt a saját hűbéreseiknek. Úgy tűnik, a rendelet csak a már 
meglévő gyakorlatot hagyta jóvá. Károly még abban az évben meghalt, s fia, 
II. (Hebegő) Lajos (877-79) koronázásakor a főhűbéresek bomagiumot tettek az 
új királynak, aki beiktatta őket hűbérbirtokaikba és tisztségeikbe. Ezzel a közha- 
talom és a hűbériség teljesen egybefonódott. A guierzyi capitulare engedményei 
csak azoknak szóltak, akik Károlyt elkísérték az itáliai hadjáratra, a folyamatot 
azonban már nem lehetett visszafordítani, s a 10. században általánossá vált a hű- 
bérbirtokok és a különböző hercegi, grófi, őrgrófi, algrófi címek, tisztségek és a 
velük járó birtokok örökölhetősége. A 9. század végén mintegy 29-re rúgott 
azoknak a báróságoknak a száma, amelyek többé-kevésbé különálló államterüle- 
tet alkottak, és ez a szám a következő század végére megkétszereződött. 

A Karoling-családnak ekkoriban nem voltak uralkodásra alkalmas tagjai, ezért 
a nyugati frank előkelők 888-ban Odót (franciául Eudes), Párizs grófját válasz- 
tották királlyá. Odo Erős Róbertnek (366), Anjou és Blois grófjának volt a fia, s 

tekintélyét annak köszönhette, hogy sikereket ért el a normannokkal szemben. 
A család Párizs környékén, a mai Ile-de-France területén épített ki szinte önálló 
hercegi hatalmat (akkoriban ezt a vidéket nevezték Franciának). Odo halála 
(898) után ismét visszatértek a Karolingok, s a 10. században a két család tagjai 
egymást váltották a trónon, míg végül 987-ben I. (Capet) Hugó (987-96) királlyá 
választásával végleg a Robertidák birtokába került a trón. A családot, amelyben 
987 és 1328 között apáról fiúra szállt a francia királyság, később Hugo mellék- 
neve nyomán Capet-nek nevezték. (Csak jóval Hugo halála után tűnik fel a for- 
rásokban a Capet név, amelyet a rövid köpenyt jelentő cappa szóból származtat- 
nak.) A 11. század elején — egy évszázaddal a keleti ág kihalása után — egyenes 
ágon kihalt a Karoling-család nyugati ága is. 

Capet Hugo megválasztása alkalmával az ország nagyjai — akik ténylegesen 
csak Francia, Normandia, valamint Burgundia előkelői és egyházfői voltak — tu- 
datosan az alkalmasság (idoneitas) elvét szegezték szembe a Karolingok örökösö- 
dési jogával. , A trónt nem lehet örökségként megszerezni - mondotta Adalberon 
reimsi érsek -, csak azt emelbetjük fel oda, aki kitűnik nemcsak a test nemessé- 
gével, hanem szellemének bölcsességével is." A francia királyokat elvben válasz- 
tották, de minden Capet-uralkodó még életében megkoronáztatta a fiát, s olyan 
szerencsések voltak, hogy mindőjüknek volt fia, s mindegyikük abban a korban 
szokatlanul hosszú ideig uralkodott. (996 és 1270 között 8 Capet ült a francia 
trónon, átlagos uralkodási idejük 34 év. Ugyanezen idő alatt Magyarországon az 
Árpád-háznak 19 királya volt, átlagos uralkodási idejük 14 év.) Fontos új fejle- 
mény, hogy a trónöröklés ekkor már az elsőszülöttség elve alapján történt, s nem 
került sor az ország felosztására az elhunyt uralkodó fiai között, mint a 
Merovingok és a Karolingok idején. 


2. Az állam , privatizációja" 


A Capet-dinasztia első királyai alatt folytatódott a 9. században megindult folya- 
mat: a feudális területi széttagolódás. A királyi hatalom minimálisra zsugorodott, 
a közhatalom valamennyi ágának birtoklása, funkcióinak gyakorlása felaprózó- 
dott a területi fejedelmek között. Az ország ténylegesen önálló területi egységek 
laza halmazává alakul át, amelyet csak a hűbéri kötelékek tartottak össze. 

A területi szétaprózódás három szakaszban ment végbe. Először a több grófsá- 
got felölelő nagyobb területi egységek — a regnumok és ducatusok — önállósultak, 
főleg a birodalom perifériáin. Ezek többnyire sajátos etnikai jelleggel, önálló tör- 
téneti múlttal bírtak. Ilyenek voltak: Flandria, Burgundia, Provence, Bretagne, 
Aguitánia, amelyből később kivált a gascogne-i hercegség, a toulouse-i grófság és 
Auvergne. Itt mindenütt örökletes grófi, illetve hercegi dinasztiák alakultak ki 
már a 9. században, sőt, uraik közül többen a királyi címet is felvették. A 10. szá- 
zad elején a normannok több csoportja is megkeresztelkedett és letelepült francia 

területen. Rollo normann vezér 911-ben a francia király hűbérese lett, s herceg- 
séget kapott (Normandia). A második szakaszban ment végbe az egyes grófságok 
önállósulása a 10. század második felében és a 11. század elején. Végül a 11. szá- 
zadban a grófságok is kisebb területi egységekre bomlottak. A Burgundiai herceg- 
ség területén lévő máconi grófságban a gróf 980 körül már teljes egészében ren- 
delkezett a bannummal. Várakat építtetett, s ezeket helyetteséire (vicarius) és 
egyes nagybirtokosokra bízta. Ezek a várurak (castellanus) fokozatosan kisajátí- 
tották s örökletessé tették a bannumot a maguk körzetében. Hasonlóképpen járt 
el néhány kolostor is a saját birtokán, s 1000 után a grófság 9 kisebb önálló köz- 
igazgatási-bíráskodási egységre bomlott. Ezek urai mind a gróf hűbéresei voltak, 
a gróf a herceg vazallusa, a herceg pedig a királyé, azaz koronavazallus. 

A felaprózódási folyamat a A1. században vált teljessé: ekkor a legtöbb 
földesuraság, váruraság, grófság, püspökség, sőt apátság is teljesen autonóm po- 
litikai egység volt, amely a királyi hatalom (bannum) valamennyi elemét kisajá- 
tította s a maga területén önállóan gyakorolta: a közigazgatást, a bíráskodást, a 
katonai parancsnokságot, a pénzverést, a vámszedést, vagyis az összes ún. regale- 
jogot. A nagyobb területi egységek fejei közül csak a normandiai herceg őrizte 
meg hatalmát a hercegség egész területe felett, csak itt élt tovább viszonylag erős 
hercegi hatalom. 

A király tényleges hatalma csak saját családi birtokára, hercegségére korlátozó- 
dott, amely Orléans és Párizs környékén szétszórva fekvő birtoktestekből állt. 
A királyi birtok területe mintegy 15 ezer km? volt, s az ország területének 1099- 
át sem tette ki. Csak itt függtek közvetlenül a királytól a várurak, itt voltak ki- 
sebb vazallusai, itt rendelkezett bíráskodási jogokkal, s itt terjedt ki földesúri 
hatalma a parasztokra is. Az uralma alatt álló terület nagyságát, katonai erejét te- 
kintve a király csak közepes tartományúrnak számított, voltak nála sokkal hatal- 
masabbak is (a flandriai gróf kb. 5090-kal nagyobb hűbéri sereget tudott kiállí- 
tani, mint a király). Saját birtokain kívül a király hatalma csak névleges, tényle- 
gesen nem gyakorolhatta, Tekintélyének alapja nem tényleges hatalma, hanem a 
királyság szakrális jellege volt: a legenda szerint Chlodvigot keresztelésekor az égi 
galamb által hozott megszentelt olajjal kenték fel, mint az ószövetségi királyokat, 
érintésével bizonyos betegségeket gyógyítani tudott. A. király koronázása és a fel- 
kenés összekapcsolódott, a szertartást a reimsi érsek végezte, s a 12. században 
Reims lett a koronázóváros. 

Az állam fogalma teljesen szétfoszlott, a hűbériség vette át a szerepét. A király 
nem uralkodó (sowverain), hanem legfőbb hűbérúr (suzerain) volt, aki csak saját 
közvetlen vazallusainak hűségére tarthatott igényt. A , vazallusom vazallusa nem 
az én vazallusom? elv alapján saját tartományán kívül csak a hűbéri láncolatban 
közvetlenül utána következő koronavazallusokkal léphetett közvetlen kapcsolat- 
ba. A hűbéri lánc alsóbb fokai közvetlenül már nem voltak elérhetők számára, a 
parasztok pedig mindenütt saját földesuruk hatalma alatt álltak minden tekintet- 
ben, A 11. században a távolabbi területeken, főleg a Loire-tól délre élő korona- 

vazallusok (hercegek, grófok) már nem újították meg a homagiumot, nemzedéke- 
ken át semmiféle személyes kapcsolatot nem tartottak a királlyal. 884 és 1155 kö- 
zött nem létezett országos érvényű törvény — mint a Karoling-capitularék — vagy 
királyi rendelet, csak egyes konkrét esetekben intézkedő oklevelek, de ezek is csak 
egy szűk területre, a közvetlen királyi birtokokra vonatkoztak. Franciaország a 
királyi hűbérek és a teljesen önálló tartományuraságok tarka kaleidoszkópja a 
11. században. Azonban ezekben a tartományurakban - akik a maguk területén 
tényleges uralkodói hatalmat gyakoroltak, s a királlyal esetleg semmiféle szemé- 
lyes kapcsolatot nem tartottak — élt annak tudata, hogy , országukat" királyi hű- 
bérként bírják, hatalmukat a korona vazallusaként gyakorolják. 

A királyi udvarból fokozatosan elmaradtak a hercegek, majd a grófok és a püs- 
pökök is. Az udvar különböző feladatait, funkcióit kisebb nemesek, a király kis 
vazallusai, ministerialisai, a 12. századtól pedig növekvő mértékben az ún. le- 
gisták, azaz szakképzett és gyakran polgári származású jogászok látták el. Az ő 
soraikból szerveződött az az új típusú központi adminisztráció, amelyre támasz- 
kodva a királyok a 12. században fokozatosan újra közvetlen hatalmuk alá von- 
ták és egyesítették az ország területének nagy részét. A királyi hatalom legfőbb tá- 
masza az egyház: a Loire-tól északra 4 érsekség és 20 püspökség függött a király- 
tól, s 32 apátságnak ő volt a patrónusa. A várurak és földesurak birtokai között 
szétszórva élő szabad parasztok nagyrészt szintén függőségbe kerültek, legalábbis 
közigazgatási-bíráskodási tekintetben. A szabadok sajátos ősi intézményei és jo- 
gai - bírósági gyűlésen való részvétel, személyes katonáskodási kötelezettség — el- 
tűntek (ezen jogok gyakorlása többnyire a paraszt számára is terhessé vált). 

A ténylegesen önálló területi fejedelmek szabályszerű magánháborúkat visel- 
tek egymás, és nemegyszer a király ellen is. Ez a , feudális anarchia" időszaka. 
A 10. század második felében megszűntek a külső támadások, s fokozódó erő- 
feszítések történtek a belső béke biztosítására, a feudális anarchia korlátok közé 
szorítására is. A déli és burgundiai püspökök kezdeményezésére kibontakozott 
az , Isten békéje? (treuga Dei, pax Dei) mozgalom, s ez a 11. században orszá- 
gos méretűvé növekedett. Egyházi büntetések terhe alatt tilos volt a fegyvertele- 
nek (nők, parasztok, klerikusok, kereskedők) elleni erőszak, korlátozták a ma- 
gánháborúkat, szabályozták a menedékjogot; a lovagok egymás elleni fegy- 
verhasználatát is tilalmazták bizonyos napokon (szerda estétől hétfő reggelig, 
valamint az egyházi ünnepnapokon és ünnepi időszakokban). A békegyűléseken 
a hűbérurak és a lovagok kölcsönös esküt tettek a béke megtartására, A király 
kapott jogot arra, hogy megfékezze a békeeskü megszegőit. A hűbérurak közöt- 
ti viszályokban egyre inkább a hűbéri bíróságok, a pairek (pares) bíróságai dön- 
töttek a hűbéri szokásjog alapján. : 

Capet Hugó 11. századi utódainak uralkodását többnyire a szomszédos tarto- 
mányurakkal és nagyhűbéresekkel folytatott küzdelmek töltötték ki, Hol az 
egyikkel, hol a másikkal szövetkeztek egy harmadik ellen, s ügyesen ellensúlyoz- 
ták az egyik hűbéressel a másik túlerejét. A közvetlen befolyásuk alatt álló sze- 

rény területen elejét vették a közhatalom további felaprózódásának, megszilárdí- 
tották hatalmukat, a birtokaik közé ékelődő váruraságok megszerzésével kikere- 
kítették birtokállományukat, s igyekeztek azt a királyi hatalom későbbi kiterjesz- 
tésének bázisává tenni. Házasságok útján próbáltak befolyást szerezni a ténylege- 
sen önálló hercegségekben, grófságokban. . A 

II. (Jámbor) Róbert (996-1031) igen művelt, ami nem csoda, hiszen Reimsi 
Gerbert (a későbbi II. Szilveszter pápa) tanítványa volt. I. Henrik (1031-60) ak- 
tívabb, energikusabb személyiség, a koronauradalmak kikerekítése és azokon a 
királyi hatalom megszilárdítása nagyrészt az ő és fia, I. Fülöp (1060-1108) érde- 
me. Fülöpről igen negatív képet festenek a korabeli források (, az asztal és az ágy 
örömeinek élt", lusta volt a harcra és az uralkodásra), ez részben annak köszön- 
hető, hogy házasságai miatt konfliktusba került a reformpápasággal. Többször is 
egyházi átokkal sújtották, s VII. Gergely tyrannusnak, tehát uralkodásra alkal- 
matlannak minősítette. A francia püspökök ebben a konfliktusban a király mellé 
álltak. A pápák ekkoriban többször jártak Franciaországban, s 1095-ben Cler- 
mont-ban hirdette meg II. Orbán pápa az első keresztes hadjáratot. 1107-ben lét- 
rejött a kompromisszum: Fülöp és fia, Lajos Saint Denis-ben találkozott II. Pas- 
chalis pápával, s kölcsönös egyetértésben szabályozták az invesztitúrakérdést: a 
király lemondott a pásztorbottal és a gyűrűvel történő invesztitúráról, s a káno- 
ni választás után egyszerű, hűbéri eskü nélküli királyi concessióval adta át a hi- 
vatalával járó világi javakat (temporalia) az új főpapnak. Az észak-francia püs- 
pökségek betöltésénél továbbra is érvényesülhetett a király befolyása. 

Érdemes néhány szót szólni a Francia Királyság legfontosabb hűbéres területi 
fejedelemségeiről a 11-12. században. Északon a Flandriai grófság a Francia Ki- 
rályság gazdaságilag legfejlettebb, legurbanizáltabb vidéke. A gróf maga is egy tu- 
cat grófság hűbérura (székhelye: Brügge). Normandiában volt a legerősebb a her- 
cegi hatalom, amely meg tudta akadályozni a további részekre bomlást. A hűbé- 
ri struktúrát és az egyházat a hercegek (székhelyük: Rouen) erősen kézben tartot- 
ták, s jól képzett, ütőképes hadsereggel rendelkeztek. Ez utóbbinak köszönhetően 
(Hódító) Vilmos herceg 1066-ban megszerezte Anglia trónját. Bretagne (Britan- 
nia) lakói kelta nyelvet beszéltek. Az addig ténylegesen önálló hercegség a 12. szá- 
zadban Normandiától, majd az angol királyoktól került függő viszonyba. A fran- 
cia királyok leghatalmasabb szomszédai és riválisai Anjou grófjai voltak, akik 
megszerezték a szomszédos Maine és Touraine grófságot is, majd Plantagenet 
Gottfried 1144-ben házasság útján a Normand hercegséget, Fia, Henrik — szintén 
házasság révén - előbb Guyenne hercegség ura lett, majd az angol trónt is ő örö- 
költe. Délnyugat és kelet felől Blois és Champagne grófjai voltak a királyok szom- 
szédai és sokáig ellenlábasai. A 12. század második felében és a 13. században is- 
mételt házasságokkal sikerült szorosan a királysághoz kapcsolni őket. Burgundiá- 
ban a Capet-házból való hercegek uralkodtak (székhelyük: Dijon), így a királyi 
befolyás könnyebben érvényesülhetett. Aguitánia korábban a Loire-tól délre eső 
egész területre kiterjedt, de a 11. században a hercegi hatalom névlegessé vált. 

A hercegek tényleges hatalmat csak egy-egy grófságban, többnyire Poitou-ban 
gyakoroltak. Aguitánia 1154-ben szintén az angol király hűbérbirtoka lett. A bo- 
nyolult hűbéri kapcsolatok és az állandó magánháborúk világát azonban az an- 
gol királyok sem tudták igazán kézben tartani. A toulouse-i grófság fokozatosan 
kiterjesztette hatalmát a déli területek nagy részére. A 12. században ez volt a 
kathar eretnekség fő fészke. A déli területek - amelyek lakossága nem francia, ha- 
nem provanszál (más néven okszitán) nyelven beszélt — csak a 13. században ke- 
rültek szorosabb kapcsolatba a Francia Királysággal. A Pireneusoktól délre a Bar- 
celonai őrgrófság a 10. századtól gyakorlatilag teljesen önállósult, ezt fejezte ki a 
gróf által használt cím is: , gratia Dei comes". 


3. A ország újraegyesítése 


A 12. században kezdetét vette az ország politikai egységének helyreállítása, a 
területi fejedelmek önállóságának megtörése. Energikus uralkodók, jogvégzett 
tisztviselők (legisták), püspökök, apátok és jelentős részben a városok támoga- 
tásával több nemzedék szívós erőfeszítésével hajtották végre ezt a feladatot. Az 


hirdetik. Ezekben jut először irodalmi formában kifejezésre a. hazaszeretet; 
, francia föld, igen édes ország vagy — így sóhajtanak a lovagok mielőtt meghal: 
nak -, nehogy miattunk gyalázat érje az édes Franciaországot [la dulce France]. 
Ez a hazaszeretet nyilvánult meg, midőn 1124-ben V. Henrik császár betört az 
országba és Reims környékét dúlta. VI. Lajos ekkor Saint Denis-ben imádkozott, 
Szent Dénes sírjánál, majd Suger apáttól átvette Szent Dénes lobogóját, amelyet 
később azzal a zászlóval azonosítottak, amelyet Nagy Károly a pápától kapott 
(oriflamme), s addig nem látott hatalmas sereggel vonult a császár ellen. A nagy 
hűbérurak - Aguitánia és Burgundia hercegei, Flandria, Anjou és Blois grófjai, 
akik addig tudomást sem vettek a királyról, vagy nyíltan hadat viseltek ellene - 
félretették ellentéteiket, s mind felsorakoztak a király mögé. A császár ennek lát- 
tán harc nélkül visszavonult. Nagyjából ugyanebben az időben kezdik a kora- 
beli források a Francia, Regnum Franciae kifejezésékkel már nem csak Párizs 
környékét vagy Észak-Franciaországot jelölni, mint korábban, hanem a Capet- 
dinasztia uralma, legfőbb hűbérurasága alatt álló összes területet, tehát lényegé- 
ben egész Franciaországot. 

A királyok jól ki tudták használni a belső anarchia megfékezésére indított bé- 
kemozgalom, a ireuga Dei nyújtotta lehetőségeket. A hűbérurak és a lovagok es- 
küt tettek a béke megtartására, s a király joga és feladata volt a békeeskü meg- 
szegőinek megfékezése, megbüntetése. A hűbériséget, amely a megelőző száza- 
dokban a politikai szétaprózódás egyik fő tényezője volt, hozzáértő elmék (Suger 

, apát és a jogászok) ekkor a királyi hatalom megerősödésének és egységesítő tö- 
rekvéseinek szolgálatába állították. Míg addig a hűbériség a közhatalom szétap- 
rózódásának eszköze volt, ekkor centripetális elemei kezdtek érvényesülni. 
A 11-12. század francia királyai ritkán házasodtak külföldről: ha egy hercegi 
vagy grófi dinasztia férfi ágon kihalt, feleségül vették az örökösnőt (pl. VII. La- 
jos Aguitániai Eleonórát). Ha egy koronavazallus család kihalt vagy hűtlenség 
miatt a hűbéri bíróság megfosztotta hűbérbirtokától, a királyra mint főhűbérúr- 
ra visszaháramló birtokot nem adták ki újra hűbérként, hanem saját birtokállo- 

: mányukhoz csatolták, Ezt a német uralkodó nem tehette meg, de a francia jogá- 
szok a hűbéri jogot - amely állandóan formálódó, helyi változatokat kialakító 
szokásjog volt - ügyesen az uralkodó és a központi hatalom érdekeinek megfele- 
lően alakították. Ily módon kimondatott, hogy minden területi fejedelemség köz- 
vetlen királyi hűbér; a királyra nem érvényes a , vazallusom vazallusa nem az én 
vazallusom" elve; az alvazallusok hűbéruraik ellen a királyhoz fordulhatnak pa- 
naszukkal; a király nem tartozik senkinek sem bomagiummal; a hűbéri segítség 
kötelezettsége a király ellen nem érvényes, A király mint legfőbb hűbérúr 
(suzerain) egy idő után már nemcsak a hűbéri láncolat élén állt, hanem egyre in- 
kább felette, illetve kívüle is. A király a hercegeket és grófokat sorra bomagium- 
ra kényszerítette, s az ország távolabbi területein is egyre több gróf, várúr került 
közvetlen hűbéri függésbe tőle. A francia királyok ezekben az egységesítő törek- 
véseikben elsősorban az egyházra, a királyi család kegyurasága alatt álló észak- 
francia püspökségekre és apátságokra, valamint a városokra támaszkodtak. 
A megerősödő polgárság készségesen támogatta a királyt pénzzel és katonával a 
nagy hűbérurakkal szemben. A 12. századi királyok pedig bőven osztogatták a 
városi és mezővárosi szabadságokat biztosító chartákat, s támogatták a commu- 
namozgalmakat. Az akkoriban kibontakozó gazdasági fellendülés is az uralkodó- 
nak kedvezett, mert birtokában voltak az ország legtermékenyebb területei. 
Mindez azt eredményezte, hogy a király jövedelmei többszörösen felülmúlták a 
területi fejedelmek jövedelmeit. Közben azok is hozzáfogtak a maguk birtokain a 
központi hatalom kiépítéséhez, aminek hasznát később a monarchia fölözte le, 
midőn e területek birtokába jutott. 

A királyi hatalom megerősítésében az első komoly sikereket VI. (Kövér) Lajos 
(1108-37) érte el, aki — életrajzírója, Suger apát szerint — előnytelen testalkata el- 
lenére szinte egész életében le sem szállt a lóról, de sikerült engedelmességre kény- 
szerítenie a békét megszegő kiskirályokat, rablólovagokat, s kiterjesztette a kirá- 
lyi bíráskodás területét. Jelentősen megnövelte a királyi birtokokat s a királyság 
tekintélyét. Midőn fiát összeházasította Aguitánia örökösnőjével, Eleonórával, 

átmenetileg délen is érvényesíteni tudta királyság a befolyását. VII. Lajos 
(1137-80) legfőbb tanácsadója és munkatársa szintén Suger apát volt, aki a ré- 
gensi teendőket is ellátta, míg a király 1147 és 1149 között keresztes hadjáraton 
vett részt. A király házasságát azonban a pápa 1152-ben rokonság címén semmis- 
nek nyilvánította. Így Aguitánia elveszett a királyság számára. Súlyosbította a 
helyzetet, hogy Eleonóra férjhez ment Anjou grófjához és Normandia hercegéhez, 
Plantagenet Henrikhez, aki 1154-ben angol király is lett. Ezzel létrejött az ún. 
, Plantagenet-birodalom", amely a következő évszázadban sok gondot okozott a 
francia királyoknak, Franciaország területének kétharmad része ugyanis az angol 
király hűbérbirtoka volt. 

Mint ismeretes, 1066-ban a normann herceg, Hódító Vilmos szerezte meg Ang- 
lia trónját. A 12. században a normann dinasztia férfi ágon kihalt, s női ágon 
Plantagenet Henrik örökölte az angol trónt, mert anyja, Matilda Hódító Vilmos 
unokája és I. Henrik angol király leánya volt. Az angol trón mellett apai örökség- 
ként bírta Anjou, Maine és Touraine grófságokat, anyai örökségként Norman- 
diát és Bretagne-t, felesége hozományaként pedig Aguitániát. Az angol király 
azonban e birtokok révén a francia király hűbérese volt. II. Henrik és fiai ismé- 
telten bomagiumot is tettek, s buzgón részt vettek a franciaországi hűbéri hábo- 
rúskodásokban. ű AI 

II. Fülöp Ágost (1180-1223), aki a döntő lépéseket tette az ország egyesítése és 
a királyi hatalom megerősítése terén, a hűbéri jog nyújtotta lehetőségek kihaszná- 
lásával visszaszerezte a Plantagenet-birtokok nagy részét. 1202-ben az udvari hú- 
béri bíróság - a pairek bírósága — elmarasztalta és megfosztotta hűbérbirtokaitól 
a vazallusa menyasszonyát elcsábító s ezzel a kölcsönös hűséget megszegő Föld- 
nélküli János angol királyt. A bíróság ítéletét, mint legfőbb hűbérúr, a király haj- 
totta végre. Ez természetesen nem ment harc nélkül. Mivel az angol király a né- 
met Welf-dinasztiával állt rokonságban és szövetségben, Fülöp a Hohenstau- 
fokkal szövetkezett, és sorra visszahódította János hűbérbirtokait. A döntő össze- 
csapásra 1214-ben Bouvines-nál került sor. A nagyrészt városi milíciákból és 
zsoldosokból álló francia sereg döntő győzelmet aratott az angol-német lovagse- 
reg felett. E csatával hosszú időre eldőlt az európai hegemónia és Németország 
sorsa is. A következő évszázad vezető európai hatalma a megerősödő és ellenőr- 
zését az ország egész területe felett visszaszerző Francia Királyság lett, szemben a 
teljes felbomlás és felaprózódás útjára lépő Németországgal. A bouvines-i csata 
után kapta II. Fülöp az , Augustus" (Ágost) melléknevet. A csatát követő béké- 
ben Földnélküli János lemondott a Loire-tól északra fekvő hűbérbirtokokról. 
A következő években az egykori Plantagenet-hűbérek — Guyenne kivételével — a 
francia király birtokába kerültek. 1259-ben a párizsi béke zárta le az első an- 
gol-francia , százéves háborút". II. Fülöp Ágost négyszeresére növelte a király 
közvetlen hatalma alatt álló területet. j 

Az egyesítés következő mozzanata Dél-Franciaország meghódítása volt. Délt 
múltja, hagyományai, eltérő nyelve (oc vagy okszitán, más elnevezéssel provan- 

szál nyelv), a római jog és írásbeliség továbbélése, valamint a hercegi-grófi ud- 
varokban virágzó magasabb színvonalú kultúra — ez a középkori népnyelvi vilá- 
gi líra, a trubadúrköltészet szülőföldje — szembeállította az északi francia terü- 
letekkel. A 12. században ez a vidék volt a manicheus eredetű kathar (albigens) 
eretnekség fő fészke. A helyi hűbérurak nagy része tűrte, sőt támogatta is a 
katharokat, akik önálló egyházi szervezetet építettek itt ki, s a lakosság na- 
gyobb része az ő hívük volt. 1209 és 1229 között a pápa által a katharok ellen 
meghirdetett keresztes hadjárat ürügyén az északi lovagok seregei, Simon de 
Montfort (t 1218) vezetésével, meghódították Délt, s tűzzel-vassal irtották az 
eretnekeket, Dél betagolódott a Francia Királyságba, de az egykori különállás 
maradványai még sokáig éltek. 


4. A Francia Királyság virágkora 


A katonai sikerek megnövelték a királyság tekintélyét és hatalmát, s lehetővé tet- 
ték a központosított közigazgatás kiépítését. A II. Fülöp által megkezdett művet 
utódai, VIII. Lajos (1223-26) és főleg IX. (Szent) Lajos (1226-70) fejezték be. Re- 
formjaik következtében a hűbériség elvesztette politikai szerepét, teljesen kiiktató- 
dott a közigazgatásból és az igazságszolgáltatásból, s helyét elfoglalta a szakszerű 
bürokrácia. Még a hadszervezetben is visszaszorult a hűbéres csapatok szerepe, az 
uralkodók előnyben részesítették a katonai kötelezettségek pénzbeli megváltását, 
és inkább zsoldosokat fogadtak, illetve a városi milíciákra támaszkodtak. 

A 13. században már általánosan elismert elv, hogy az ország minden lakója en- 
gedelmességgel tartozik a királynak, aki legfőbb hűbérúrból (suzerain) uralkodó- 
vá (sowverain) válik. Semmiféle más hatalmat nem ismer el maga felett, a császárt 
sem, érvényesíti azt az elvet, mely szerint , a király császár a maga országában? 
(rex est imperator in regno suo). 1202-ben HI. Ince pápa is tudomásul vette, hogy 
a francia király e világi ügyekben nem ismer el maga felett senkit. A jogi szakér- 
tők leszögezték, hogy , mindenki, aki Franciaországban él, alá van rendelve a ki- 
rály iurisdictiójának és hatalmának. A királynak mindenki engedelmeskedni tar- 
tozik, ha a köz javáért [pro communi bono) fegyverbe hív". 

1155-től kezdve ismét találkozunk olyan uralkodói rendeletekkel, amelyek ha- 
tálya az egész országra kiterjed. Erősödik a király törvényhozó és rendeletadó 
jogköre: 1155 és 1223 között a király mindig vazallusai egyetértésével rendelke- 
zik, mert a maguk területén ők birtokolják a bannumot, ezért a királyi oklevelek- 
ben a királyi vazallusokat mind név szerint felsorolják. 1223 és 1285 között már 
csak a legnagyobb bárók egyetértésére hivatkozik a király, de név szerint nem s0- 
rolja fel őket. 1285 után az az elv érvényes, hogy a királynak joga van rendelete- 
ket hozni, de csak a , nagy tanács" közreműködésével. A 13. században vált Pá- 
rizs egyértelműen az egységesülő monarchia fővárosává. II. Fülöp Ágost kezdte 
építtetni a Louvre-ot, de a királyok nem itt laktak, hanem a Szajna szigetén, a 

Citében lévő királyi palotában, amely mellé Szent Lajos emeltette a gótika csodá- 
latos gyöngyszemét, a Sainte-Chapelle-t. 

A királyi udvarból, az egykori királyi famíliából a 13. századra kialakult a köz- 
ponti kormányzat intézményrendszere az írásbeli adminisztrációt végző jegyzők és 
titkárok hadával, a pénzügyeket intéző kamarával s a jogi képzettségű szakembe- 
rekből álló, rendszeresen ülésező királyi tanáccsal. A királyi tanács (Conseil) a 
főtiszviselőkből, egyházi és világi előkelőkből állt össze, de fokozatosan egyre na- 
gyobb szerepet kaptak benne a magas képzettségű szakemberek, a legisták. IX. La- 
jos már ritkán hívta össze a nagy létszámú teljes tanácsot, inkább egy főleg 
legistákból álló, szűkebb testületre támaszkodott döntéseinek meghozatalakor, Ezt 
, magántanácsnak" (conseil privé) vagy , titkos tanácsnak" (conseil secret) nevez- 
ték. Szép Fülöp hozta létre a , nagy és titkos tanácsot" (Grand et Secret Conseil), 
amelyben már szinte kizárólag szakértők ültek, Ez 1318-ban átalakult , havi ta- 
náccsá" (Conseil des Mois), mert havonta rendszeresen ülésezett. 

A királyi udvarban az egykori frank tisztségek neveivel találkozunk ugyan, de 
funkciójuk időközben átalakult. Az udvartartás vezetője, a király helyettese a 12. 
század végéig a sénéchal, ezt a tisztséget azonban Fülöp Ágost 1191-ben meg- 
szüntette, s szerepkörének nagy részét a connétable vette át, aki elsősorban a had- 
sereg főparancsnoka volt, de a politikai ügyekre is befolyást gyakorolt. Eredeti is- 
tállómesteri feladatkörét a marsallok örökölték. A főpohárnok (pincemester) a 
pénzügyek irányításában is részt kapott, mert a korona jövedelmeinek jelentős ré- 
sze a bortermelésből származott. A központi apparátus legfontosabb emberévé a 
Capet-dinasztia idején a kancellár (chancelier) vált, aki szükség esetén a királyt is 
helyettesítette. Ő irányította az írásbeli adminisztrációt, az oklevéladást. A 13. 
század végéig egyházi emberek töltötték be ezt a funkciót. A kancellária személy- 
zete (titkárok, jegyzők) az írásbeli ügyek szaporodtával erősen megduzzadt. A ki- 
rályi udvar (Cour) mellett kialakult a , király házának" (L7 bőtel-le-roi) nevezett 
szervezet, amelynek feladata az udvar ellátása volt. 

A helyi igazgatást a koronabirtokokon a 11. század elejétől kezdve a prévőt 
(praepositus) nevű tisztviselők látták el. Eredetileg a királyi jövedelmek beszedése 
volt a feladatuk, de ez fokozatosan kibővült bírói tevékenységgel, majd a rájuk bí- 
zott terület (prévőté) katonáit is ők vezették a királyi hadseregbe. Idővel kialakult 
a prévo ték bérbeadásának rendszere. A királyi hatalom megerősödésével párhu- 
zamosan, a 12. század végén új királyi tisztviselők jelentek meg, a baillik (baillif, 
latin bajulus, bajulivus). Eleinte a prévőt-kat ellenőrizték, majd a 13. században 
kialakultak a baillage-ok, azaz olyan kerületek, amelyek egy-egy bailli igazgatása 
alá tartoztak. Baillik északon, a királyi törzsterületen működtek, az újonnan meg- 
szerzett déli területeken ugyanazt a feladatot betöltő királyi tisztviselőt sénéchal- 
nak nevezték, működési körzetét pedig sénécbaussénak. Ezeket a többnyire kisne- 
mesi vagy polgári származású tisztviselőket a király nevezte ki, fizetést kaptak, hi- 
vatali körzetükben nem lehetett sem birtokuk, sem anyagi és családi érdekeltségük, 
s időnként áthelyezték őket egy másik kerület élére. Feladatuk a királyi jövedelmek 

beszedése mellett elsősorban a bíráskodás volt. A földesúri bíróságok döntései el- 
len hozzájuk lehetett fellebbezni. Átvették a prévót-k katonai feladatait is, s az ő 
felügyeletük alá tartoztak a kerületükben lakó királyi vazallusok is. A baillik elő- 
kelő tisztviselők voltak, részt vettek a királyi tanácsban. A király rajtuk keresztül 
tartotta kezében és intézte az ország különböző régióinak ügyeit. Ezt fejezte ki a 
korabeli mondás: , abol a bailli van, ott jelen van a király is." 7 Ú 

A királyi tisztviselők egyik fő feladata a királyt megillető jövedelmek beszedése 
volt. Egyenes adó nem létezett, de a király a legkülönbözőbb címeken húzott jö- 
vedelmet alattvalóitól. A szorosan vett földesúri jövedelmeken kívül azokon a te- 
rületeken, ahol közvetlenül gyakorolta a felségjogot, vámokat vethetett ki. Min- 
den hivatali, bírói ténykedés után, valamint különböző jogok engedélyezéséért il- 
letéket kellett fizetni. Ehhez járultak a főhűbérurat megillető segélypénzek, vala- 
mint az örökösödési díjak. A király által adományozott hűbérek öröklésekor 
ugyanis az örökösnek a hűbér egy évi jövedelemét kellett befizetnie illeték gya- 
nánt, a hűbér elidegenítése esetén pedig értékének egyötödét. A királyi kincstárat 
a templomosok kezelték, s minden királyi tisztviselőnek a párizsi Temple-be kel- 
lett beszolgáltatnia az összegyűjtött pénzt, A kincstárat Szép Fülöp a 13. század 
végén áthelyezte a Louvre-ba. A pénzügyi elszámolásokat a Számvevő Kamara 
(Chambre des Comptes) ellenőrizte. 

A királyi bíráskodás a 13. század második felében kiterjedt az egész országra: 
a helyi bíróságoktól a királyi bíróságokhoz lehetett fellebbezni. A legfelső bírói 
fórumot a curia regis alkotta. Később részben átvette a helyét a párizsi királyi pa- 
lota kertjében tartott Plaids de la Porte (,a Kapu bírósága"). IX. Lajos kezdte 
kialakítani a parlamentet (curia in parlamento), amelynek szakértő, jogvégzett 
tagjai évente kétszer tartottak ülésszakot. Ebből fejlődött ki a 14. század elejére 
a rendszeresen ülésező párizsi parlament. (Franciaországban tehát a parlament 
nem rendi képviseleti gyűlés, mint Angliában, hanem egyfajta , legfelső bíróság?" .) 
A központi bíróságok közül a pairek bírósága (Cour des pairs) elé a hűbéri perek 
tartoztak, amelyekben 6 egyházi és 6 világi koronavazallus ítélkezett. Funkcióját 
a 13. század végén átvette a parlament. 

A régi területi önállóság bizonyos elemei a központi intézményeit kiépítő mo- 
narchiában is tovább éltek: minden grófságnak, vidéknek megvolt a maga szokás- 
joga, a királyi bírák is e szerint ítéltek. Ez az önkormányzat azonban a királyi 
tisztviselők felügyelete alatt állt. A legtöbb tartományban ezek a királyi tisztvise- 
lők gyűjtötték össze és foglalták írásba a helyi szokásjogot (például Philippe de 
Beaumanoir a Bovais környékit). A 13. században az is szokásba jött, hogy a 
nagyhűbéresektől visszaszerzett tartományokat a királyok kisebb fiaiknak adták 
apanázsként. Így kapta Szent Lajos öccse, Károly Anjout, ezért nevezték Anjou 
Károlynak, bár semmi köze nem volt a korábbi Anjou grófi dinasztiához. 

A király elismerte az egyes tartományok sajátos , szabadságait?, kiváltságait, 
szokásjogát. Különösen a magánjogba nem avatkozott be a központi hatalom, ez 
a regionális , szabadságok? szférája volt. A király garantálta és védelmezte ezeket 

a helyi jogszokásokat, egyúttal ellenőrizte is őket abból a szempontból, hogy nem 
sértik-e az ország , közjavát". A királynak joga volt eltörölni, hatályon kívül he- 
lyezni a , rossz szokásokat" (malae consuetudines), amelyek nem egyeztethetők 
össze az igazságosság követelményeivel (IX. Lajos eltörölte a seniorok , rossz szo- 
kásait? , amelyeket a tőlük függő parasztok rovására gyakoroltak). 1298 óta a pá- 
rizsi parlament feladata volt a helyi szokásjogok felülvizsgálata, szükség esetén a 
, királyi jog? érvényesítése. A később kialakuló tartományi parlamenteknek vi- 
szont jogukban állt felülvizsgálni a királyi rendeleteket, hogy nem sértik-e az ille- 
tő terület jogszokásait, s ha sérelmesnek ítélték őket, vétót emelhettek. A királyi 
hatalom helyreállítása tehát nem jelentette az ország felülről történő, erőszakos 
egységesítését, hanem inkább a helyi autonómiák integrációja volt a királyság 
rendszerébe. A királyi hatalom jelentős megerősödése és az ország egységének 
helyreállítása ellenére azonban érvényesült és egészen a nagy francia forradalomig 
fennmaradt a regionalizmus, a régióhoz való kötődés. 

Hasonló módon ment végbe a rendi intézmények kialakulása is. Az egyes her- 
cegségekben és grófságokban még a területi széttagoltság idején, a 12. században 
kialakultak a hűbéresek gyűlései, amelyeken azután fokozatosan nemcsak a bá- 
rók és főpapok vettek részt, hanem a kisnemesség, az alsópapság és a városi pol- 
gárság küldöttei is, így a 13. században ezek a gyűlések már az illető tartomány 
közösségét (universitas, tota communitas) képviselték. Amikor a király kiterjesz- 
tette közvetlen hatalmát ezekre a tartományokra, a királyi tisztviselők (baillik) is 
összehívták e gyűléseket. Ezekből a 14. században kialakultak a tartományi ren- 
dek, amelyeknek feladata elsősorban az adók és a király által igényelt alkalmi 
pénztámogatások megajánlása volt. Ezeknek a tartományi rendeknek a szerepe 
olyan erős maradt, hogy mellettük az angliaiéhoz hasonlóan erős országos rendi 
intézmények nem alakulhattak ki. Szép Fülöp ugyan 1302-től ismételten össze- 
hívta az országos rendi gyűlést (états généraux), ezt azonban kivételes alkalom- 
nak tekintette, mert különösen kényes politikai ügyekben — konfliktus a pápával, 
a templomosok pere -— ily módon akarta megnyerni a , politikai társadalom" 
egyetértését. 

A középkori Francia Királyság a 13. században IX. (Szent) Lajos hosszú ural- 
kodása idején (1226-70) élte virágkorát. Ő elsősorban a belső nyugalom és köz- 
biztonság megteremtésén fáradozott. Korlátozta a fegyverviselést és a vérbosszú 
alkalmazását, tiltotta a párbajt, s intézkedéseket hozott a társadalom szegény ré- 
tegeinek, elsősorban a jobbágyoknak a védelmében. A helyi tisztviselőket az or- 
szágot járó vizsgálóbiztosok (engueteur) ellenőrizték. Szilárd, jó pénzt is terem- 
tett: a tours-i, majd a párizsi garast, mindkettő gyorsan elterjedt egész Európá- 
ban. Érthető, hogy a nép megőrizte emlékezetét, alakja köré legendák, anekdoták 
fonódtak, s halála után hamarosan szentté avatták. Élete nagy kudarca volt két 
keresztes hadjárata: az elsőt 1249-ben a Nílus-deltába vezette, de seregét járvány 
tette harcképtelenné, s ő maga is fogságba esett. Második hadjárata 1270-ben 
Tuniszba irányult, ahol a király életét vesztette. 

A középkori francia királyi hatalom IV. (Szép) Fülöp (1285-1314) uralkodása 
alatt érte el tetőpontját, Ő elsősorban a bevételeket kívánta növelni és rendszeres 
adókká átalakítani. Ezért hívta össze az első rendi gyűlést. S ugyancsak ezért in- 
dított pert az igen gazdag templomos lovagrend ellen, amelynek javait elkoboz- 
tatta. A papság megadóztatása miatt Fülöp konfliktusba került VIII. Bonifác pá- 
pával, aki végül is hozzájárult, hogy a francia főpapok önkéntes adományokat 
juttassanak a királynak. Egyéb egyházpolitikai kérdések miatt azonban az ellen- 
tét kiújult, s a pápa 1302-ben reformzsinatra Rómába rendelte a francia püspö- 
köket, a királyt pedig törvényszéke elé idézte. A rendi gyűlés a király mellé állt, 
aki megtiltotta, hogy a főpapok elmenjenek Rómába. A pápa válaszul kiadta hí- 
res , Unam Sanctam? kezdetű bulláját, amelyben kifejtette, hogy a keresztény kö- 
zösségben a legfőbb világi hatalom is pápa kezében van, ezért joga van a világi 
uralkodókat irányítani és felettük ítélkezni. A francia bárók és főpapok Fülöp ál- 
tal összehívott gyűlése erre a pápát eretnekséggel, istenkáromlással, simoniával és 
egyéb súlyos bűnökkel vádolta, s egyetemes zsinat összehívását kívánta, hogy az 
ítélkezzen az egyház vezetésére alkalmatlan, bűnös pápa felett. A pápa ekkor egy- 
házi átokkal sújtotta Fülöpöt és Franciaországot. Erre 1303 szeptemberében 
Nogaret francia kancellár egy kis csapattal Itáliába ment, és Anagniban foglyul 
ejtette a pápát, akit állítólag tettlegesen is bántalmaztak, A konfliktusból végül is 
a francia király került ki győztesen, mert Bonifác még abban az évben megbalt, s 
utóda, XI. Benedek feloldotta az egyházi átkot. 1305-ben pedig V. Kelemen sze- 
mélyében francia főpap foglalta el a pápai trónt. Kelemen be sem tette a lábát Ró- 
mába, 1309-ben Avignonba helyezte át a pápai kúria székhelyét. A 13. század- 
ban Franciaország egyre nagyobb befolyást gyakorolt az egyház vezetésére: 1245- 
ben és 1274-ben Lyonban tartottak egyetemes zsinatot, s 1311-12-ben is a fran- 
ciaországi Vienne-ben került sor a 15. egyetemes zsinatra. 

Nem volt ily sikeres Szép Fülöp politikája Flandria tekintetében, ahol a váro- 
sokban (Brügge, Gent, Douai) éles politikai küzdelem bontakozott ki a patricius- 
oligarchia és a céhekben szerveződő polgárság között. Az előbbiek a francia ki- 
rályhoz fordultak támogatásért. Fülöp 1300-ban megszállta Flandriát, a grófot 
elfogatta, s a tartományt királyi igazgatás alá helyezte. A céhek szembefordultak 
a francia uralommal, s a gyalogos polgársereg 1302-ben Kortrijknál súlyos vere- 
séget mért a francia lovagseregre, A felkelőket Anglia támogatta, így a flandriai 
kérdés egyik okozója lett a hamarosan kirobbanó angol-francia konfliktusnak. 

Fülöp fiainak rövid uralkodása után, 1328-ban egyenes ágon kihalt a Capet- 
dinasztia. Franciaország bárói ekkor IV. Fülöp unokaöccsét választották királlyá, 
a korona ezzel az oldalági Valois-házra szállt. A trónra azonban III. Richard an- 
gol király is igényt tartott, mert édesanyja IV. Fülöp francia király leánya volt. Ez 
a trónviszály szintén egyik kirobbantó oka volt a , százéves háborúnak? , 

Franciaország a 12-13. században minden tekintetben - nemcsak politikai, ha- 
nem gazdasági és kulturális téren is — Európa vezető hatalmává vált. A francia 
gazdaság és társadalom dinamizmusát jól érzékelteti a népesség növekedése: az 

1000 körül — a mai területen — 6 millióra becsülhető népesség a 14. század elejé- 
re 18-19 millióra növekedett, sőt, egyes becslések szerint a 20 milliót is megha- 
ladta, a népsűrűség pedig elérte a 40 főt négyzetkilométerenként. (Magyarország 
a 19. század közepén érte el ezt a népsűrűséget.) Az irtások, földfeltörések és a 
nagyarányú belső kolonizáció nyomán ezrével keletkeztek új falvak, amelyekben 
a parasztság szabadabban és jobb körülmények között élt, mint a hagyományos 
uradalmi falvakban. A városok száma és lakossága is jelentősen gyarapodott, 
A 14. század elején Párizs volt Európa legnagyobb városa. A 12-13. században 
Franciaország vált a latin keresztény kultúra legfontosabb központjává. Az ekkor 
divatos mondás szerint , Itáliáé a pápaság, a németeké a császárság, a franciáké 
a studium", azaz a tudomány és az oktatás. A felsőoktatás terén vitathatatlan a 
párizsi egyetem vezető szerepe: egész Európából odaáramlottak a diákok, a híres 
professzorok. Franciaországban, a királyi birtokon született meg a latin keresz- 
ténység gyökeresen eredeti, új művészeti stílusa, a gótika. A gótikus székesegyhá- 
zat a kortársak joggal nevezték , francia műnek", opus francigenumnak. Fran- 
ciaországnak a latin kereszténység kultúrájában elfoglalt kimagasló helyét a 13. 
század közepén találóan jellemezte egy bíboros pápai legátus: , Franciaország az 
a kemence, abol az emberiség szellemi kenyerét sütik." 


VI. ANGLIA 
1. A normann és a francia dinasztia 


1066-ban meghalt Hitvalló Edward, s mivel gyermeke nem volt, Harald, Wessex 
earlje foglalta el a trónt. Két trónigénylő is jelentkezett. Harald Hardrada norvég 
király expedíciós sereggel szállt partra Northumbriában, Harald azonban 
Stamfordbridge-nél legyőzte őt, ám rögvest délre kellett sietnie, ahol Vilmos, 
Normandia hercege lépett angol földre. Hastingsnél ütköztek meg, s Vilmos győ- 
zött, Harald maga is elesett a csatában. I. Vilmost 1066-ban királlyá koronázták, 
s ezzel kezdetét vette a normann-francia uralom Angliában. Eltartott még öt évig, 
míg Vilmos legyűrte az angolszász ellenállást, és ura lett az egész országnak. Vil- 
most (1066-87) fiai, II. (Rufus) Vilmos (1087-1100), majd I. Henrik (1100-35) 
követték a trónon. ; 

A normann hódítás nem volt népvándorlás, csak egy vékony harcos uralkodó 
réteg telepedett rá az angol társadalomra: Vilmos mindössze 5-6000 lovaggal vet- 
te birtokába Angliát. A normannok mindenütt várakat emeltek, s onnan tartot- 
ták szemmel új alattvalóikat. Az uralkodó osztályt, a nagybirtokosokat és a fő- 
papokat kicserélték: az angolszász arisztokrácia birtokaiba normann lovagok ül- 
tek. Az angol föld 2096-a a király, 2490-a az egyház, 4890-a pedig a normann 10- 
vagok birtokába került. Az egyház is , normannizálódott": normann-francia pa- 

pok foglalták el az érseki, püspöki és apáti székeket. Az ország gazdasági és poli- 
ikai irányítását teljesen átvette a normann-francia világi és egyházi arisztokrácia. 
Az angolszászok parasztok és a kialakulóban lévő városok polgárai voltak. Az 
angol nyelv és kultúra átmenetileg háttérbe szorult, előbb a latin, majd a francia 
volt az udvar, az arisztokrácia és a kultúra nyelve, az angol csak a 14. században 
kezdett újjáéledni és irodalmi nyelvvé válni. ; i 

Vilmos átültette angol földre a normann-francia hűbériség intézményeit és szo- 
kásait. Arra azonban vigyázott, hogy ne járjon úgy, mint francia hűbérura, I. Fü- 
öp. A normann uralkodók jól össze tudták egyeztetni a hűbériséget az erős kirá- 
yi hatalommal, igaz, e téren már szereztek tapasztalatokat odahaza, Normandiá- 
ban. Angliában kimondatott az elv, miszerint minden föld tulajdonosa elvben a 
király, csak neki lehet allodiuma, a többi birtokos csupán hűbérként bírja földjét 
a királytól, akinek mindenki hűséggel tartozik. A lovagok (miles) hűbérbirtokuk 
ellenében katonai szolgálatot teljesítettek a király számára. Közülük mintegy ez- 
ren a király vazallusai, közvetlen hűbéresei voltak (köztük 160-200 báró és fél- 
száz főpap); ezek mindegyike hűbérbirtokának nagysága arányában meghatáro- 
zott számú lovagot állított ki, A 12. századtól a katonai szolgálat megváltható 
(pajzspénz — scutagium) vagy helyettes állításával is ellátható lett, Ez lehetővé tet- 


te, hogy a király ne a hűbéresek korlátozott katonai szolgálatától függjön, hanem 


zsoldosokat fogadhasson. 

A hűbéri intézmények teljesen kiépültek Angliában is, de francia típusú feu- 
dális partikularizmus, hűbéri széttagolódás nem alakult ki, nem ment végbe az 
állam , privatizációja". A normann hercegek odahaza, Normandiában is szilár- 
dan a kezükben tartották a hatalmat, s nem engedték meg a további széttago- 
lódást. A királyi hatalom az ország egész területét ellenőrzés alatt tartotta. A ki- 
rály minden alattvalóhoz közvetlenül hozzáférhetett, az alvazallusokhoz is, ne- 
ki mindenki engedelmességgel tartozott. A nagy hűbérbirtokok nem alkottak 
összefüggő területi egységet, hanem szétszórtan feküdtek több grófságban, így 
nem alakulhattak ki francia típusú területi fejedelemségek, a nagy hűbérurak 
nem tudták kezükbe kaparintani a közigazgatást, bíráskodást és egyéb királyi 
felségjogokat. A nagyhűbéresek saját vazallusaikat csak a király parancsára, az 
ő szolgálatában hívhatták fegyverbe. A királyi bírósági szervezet hatásköre ki- 
terjedt az egész országra, 

Az egyházi és világi nagybirtokok nem rendelkeztek immunitasszal, kötelesek 
voltak beengedni területükre a királyi tisztviselőket. A királyt az egyes grófságok- 
ban (sbire) az általa kinevezett, elmozdítható, felelősségre vonható sheriff képvi- 
selte, akinek tisztsége nem öröklődött. A sberiff elnökölt a megyei bíróságok ülé- 
sein, és ő mondta ki az ítéletet. A normann királyok az egyházat is erősen kézben 
tartották: a főpapok mind királyi vazallusok voltak. 1107-ben Henrik az invesz- 
titúrakérdésben megállapodást kötött II. Paschalis pápával. A király lemondott a 
gyűrűvel és pásztorbottal való invesztitúráról, de lényegében ő nevezte ki a püs- 
pököket és apátokat, akiket a felszentelés előtt oklevéllel iktatott be a tempora- 

liába, majd bomagiumot és hűségesküt tettek neki. A klerikusok pereiben, bűn- 
ügyekben is, külön egyházi bíróságok ítélkeztek. 

Hódító Vilmos rendeletére 1086-ban összeírták Anglia birtokait, falvait és a 
bennük lakó népeket. Ez a maga korában egyedülállóan részletes összeírás ké- 
sőbb a Domesday Book (Utolsó Ítélet könyve) nevet kapta (mert úgy vélték, hogy 
olyan teljes és minden apró részletre kiterjedő, mint az a könyv, amelyet majd az 
utolsó ítéletkor előhoznak, s amelybe mindenkinek minden tette fel van jegyez- 
ve). Ennek alapján képet alkothatunk a korabeli angol társadalomról. Az angol 
történeti demográfusok a Domesday Book alapján a korabeli Anglia népességét 
1,3-1,5 millióra becsülik (bár vannak, akik szerint a 2 milliót is meghaladhatta). 
A kiváló angol gazdaságtörténész, M. M. Postan szerint 1086-ban a szántóföldi 
művelés alatt álló terület legalább akkora, sőt egyes közép-angliai grófságokban 
nagyobb volt, mint a 19. században. A korabeli felfogás szerint első és másodran- 
gúnak minősített földek már mind művelés alatt álltak. 

A társadalmi hierarchia élén a 3000-4000 báró és lovag állt, ők voltak a hűbé- 
rek birtokosai. A szabad parasztok száma meglehetősen nagy volt, különösen Ke- 
let-Angliában, a , dán törvény földjén" (Danelaw). Ők minden szempontból sza- 
badon rendelkeztek földjükkel: feloszthatták, eladhatták, örökbe hagyhatták. 
Sok grófságban már kialakultak a földesúri uradalmak (manor), s ezek keretében 
is éltek szabad birtokosok (sokemen), de ők már kötődtek az uradalomhoz, jára- 
dékot fizettek a földesúrnak, s az ő bíráskodása alá tartoztak. De szabadon elköl- 
tözhettek, s telküket el is adhatták (a vevő természetesen vállalta a járadékfize- 
tést). Egyéb vonatkozásban, a király felé is, a szabadok jogai és kötelességei vol- 
tak rájuk érvényesek. Az uradalomban élő parasztok többsége (vilanus, vilein) 
már jobban függött a földesúrtól - személyében is -, természetbeni és pénzjára- 
dékkal tartozott neki, és telke nagysága arányában robotolt. Találkozunk olya- 
nokkal is, akik — bár esetleg volt egy kis földjük - főleg bérmunkából éltek (cot- 
tars, bordars), és sokszor saját házuk sem volt. A 12. századig rabszolgákat is em- 
legetnek a források az uradalmakban. 

I. Henrik fia és örököse balesetben meghalt, így 1135-ben kihalt a normann di- 
nasztia férfi ága. Henrik a trónt leánya, Matild - V. Henrik császár özvegye — szá- 
mára szerette volna biztosítani, akinek második férje Anjou grófja, Geoffroi 
Plantagenet volt (a sisakdíszként viselt rekettyeágról kapta melléknevét). Vele 
szemben azonban fellépett unokatestvére, Blois István (1135-54), s ő szerezte 
meg a trónt. Matild sem hagyta annyiban a dolgot, s a trónviszály csaknem két 
évtizedes zűrzavaros, polgárháborús időt hozott Angliára. Végül 1153-ban 
megállapodás született: István halála után Matild fia, Plantagenet Henrik kapja 
meg a trónt, aki közben apja halálával Anjou, Maine és Touraine grófságok, va- 
lamint a Normann bercegség birtokába jutott, sőt felesége, VII. Lajos francia ki- 
rály elvált neje, Eleonóra révén Aguitániát is megszerezte. Blois István a követke- 
ző évben meghalt, így II. Henrik (1154-89) Anglia királya lett. A tőle kiinduló 


Anjou-Plantagenet-dinasztia 1399-ig ült a szigetország trónján. 


266 : ANGLIA 


I Henrik, valamint fiai, I. (Oroszlánszívű) Richárd (1189-99) és (Földnélküli) 
János (1199-1216) hatalmas franciaországi birtokaik révén a francia király hű- 
béresei voltak, akinek annak rendje és módja szerint bomagiumot tettek. Mint 
francia hűbérurak, életük jelentős — sőt Richárd a legnagyobb részét — a kontinen- 
sen töltötték. : CA 

II. Henrik betetőzte azt a művet, amelyet már dédatyja, Hódító Vilmos elkez- 
dett: megerősítette a polgárháború éveiben meggyengült királyi hatalmat, tovább- 
fejlesztette a központi intézményeket. A megye élén álló sheriff megmaradt kirá- 
lyi tisztviselőnek. A lovagi hűbérbirtok és a grófi (earl) cím örökölhetővé vált 
ugyan, de a címet ez utóbbi esetben csak a legidősebb fiú örökölte, nem a család 
minden tagja. Az angol társadalom sajátos vonása, hogy a nemesség nem alakult 
zárt renddé, mint a németeknél, hanem lefelé nyitott maradt. A szabad paraszt és 
a városi polgár a lovagság soraiba emelkedhetett, ha bizonyos évi jövedelmet ho- 
zó birtokot szerzett. Henrik lehetővé tette a katonai szolgálat pénzzel történő 
megváltását (scutagium - pajzspénz), s az így a kincstárba befolyó pénzen inkább 
zsoldosokat fogadott. A 13. században a lovagok zöme már nem volt katona, a 
szolgálatot megváltotta, sőt nem is avattatta magát lovaggá, de élt a lovagok jo- 
gi-politikai státusával járó jogokkal és kötelezettségekkel (részvétel a sbire ügyei- 
nek intézésében, a bírósági üléseken). A lovagságból alakult ki a késő középkor- 
ban a gentry, a közép- és kisbirtokos nemesség, amely a helyi önkormányzatokat 
irányította, 

Henrik uralkodása idején, az ő reformjai eredményeképpen fejlődött ki lénye- 
ges vonásaiban a Common Law, az egész Angliára és minden alattvalóra érvé- 
nyes ,közös jog". A Common Law tulajdonképpen bírói döntéseken alapuló 
szokásjogi rendszer, amely a 12-13. században létrejött királyi bíróságok gyakor- 
ata alapján alakult ki. A középkori királyok egyik legalapvetőbb felségjoga a bí- 
ráskodás volt. A kontinensen ezt a legtöbb országban idővel átengedték hűbére- 
seiknek, a területi fejedelmeknek. Az angol fejlődés ezzel ellentétes úton járt: a 
özponti királyi bíróságok kialakulása jó példa arra, hogy bizonyos királyi jogok 
és funkciók hogyan váltak ki a királyi udvarból (curia regis) és intézményesültek. 


ábla-mintázatú asztalterítőről kapta, amelynek mezőire az évente kétszer elszá- 
moló királyi tisztviselők, elsősorban a sheriffek a beszedett jövedelmeket elhelyez 
ték. Ennek a hivatalnak a szakembereiből alakult ki az első központi királyi bí- 
róság, az Excheguer Bírósága (Court of Excbeguer), amely elsősorban a királyi 
jövedelmekkel kapcsolatos perekkel foglalkozott. Magánszemélyek vitáinak el- 


döntésére hozta létre II. Henrik a Court of Common Pleast, azaz a közönséges . 


peres ügyekkel foglalkozó bíróságot, amely állandóan Westminsterben ülésezett, 
függetlenül attól, hogy az udvar éppen merre tartózkodott az országban. A király 
személyes bíráskodásából alakult ki a 13. században a Court of Kings Bencb, a 
, Királyi Ítélőszék Bírósága", amely főleg büntetőügyekkel foglalkozott, s az 

összes többi bíróság felett ellenőrzést gyakorolt. Ez a három bíróság alkotta a 
Courts of Common Law-t, vagyis a , Common Law Bíróságait". A királyi bírás- 
kodás szervei voltak az , utazó bírák" (circuit judges), akik kiszálltak az ország 
egyes vidékeire, s ott szolgáltattak igazságot. 

Sajátos angol fejlemény volt az eguity, a , méltányossági jog". Ugyanis sem a 
Common Law, sem a tételes törvényhozás nem rendelkezett egyértelműen min- 
den esetben, ezért gyakran joghézagok alakultak ki, s bizonyos ügyekben a felek 
hiába fordultak a rendes bíróságokhoz. Az eguitiy arra szolgált, hogy mégis érvé- 
nyesülhessen valamilyen formában az igazság. Ezt a méltányossági bíráskodást 
kezdetben a király és a királyi tanács, majd az ő nevében a kancellár gyakorolta, 
s ebből alakult ki a Court of Cbancery, a , Kancellár Bírósága" , 

A Common Law lényegét tekintve íratlan szokásjog volt, de a bíróságok mun- 
kájának megkönnyítésére a 12. század végén Glanvill, a királyi bíróság tagja írás- 
ba foglalta, majd a következő században Henry de Bracton De legibus et con- 
suetudinibus regni Angliae című munkájában a római jog elvei alapján rendsze- 
rezte is. 

A királyi bíróságok sok tekintetben átvették a helyi, grófi bíróságok szerepét, 
hiszen minden ügyben ezekhez a központi bíróságokhoz lehetett fordulni, felleb- 
bezni vagy megvárni az utazó bírák érkezését, akik szintén a grófi bíróságok ülé- 
sei keretében szolgáltattak igazságot. A grófi bíróságok természetesen megmarad- 
tak, főleg kisebb büntetőügyekben játszottak szerepet (birtokpereket kizárólag a 
királyi bíróságok előtt lehetett folytatni), s folyamatosan átalakultak esküdtbíró- 
ságokká (jury). A helyi szabad parasztokból, lovagokból vagy polgárokból álló, 
választott jury feladata volt a tényállás feltárása, a bizonyítékok és vallomások 
mérlegelése, s ennek alapján a döntés a vádlott bűnösségéről vagy ártatlanságá- 
ról. Az uradalmi bíróságok csak saját függő népeik felett bíráskodtak kisebb 
ügyekben, de tőlük is a királyi bíróságokhoz lehetett fellebbezni. 

II. Henrik igyekezett megszüntetni a klérus igazságszolgáltatási kiváltságait, ezért 
korlátozta az egyházi bíróságok hatáskörét. Világi természetű és bűnügyekben a 
klerikusokat is a királyi bíróságok elé utalta (Clarendoni Konstitúciók 1164, 
Clarendoni Assisa 1179). Az egyház jogait megnyirbáló reformjai miatt Henrik 
szembekerült egykori barátjával és munkatársával, Becket Tamás canterburyi ér- 
sekkel is, akit a király túlbuzgó hívei 1170-ben az oltár előtt meggyilkoltak. Ezért 
a királyt egyházi átok alá helyezték, a nyilvános vezeklést is kénytelen volt vállalni. 


2. Az angol rendi monarcbia kialakulása 


I. Richárd uralkodásának 10 évéből fél évet sem töltött Angliában: francia birto- 
kain hadakozott hűbéreseivel, s keresztes hadjáratot is folytatott. A Szentföldön 
összekülönbözött Lipót osztrák herceggel, aki hazatérőben elfogatta, s kiszolgál- 
tatta a császárnak. Az angol népnek óriási váltságdíjat kellett kinyögnie szabadon 

bocsátásáért. Ezt követte János szabályszerű , rémuralma? . János ellen IL. Fülöp 
francia király hűbéri pert indított, s a bíróság ítélete alapján sorra foglalta el az 
angol király franciaországi hűbérbirtokait. 1214-ben János Bouvines-nál súlyos 
vereséget szenvedett, s ráadásul a canterburyi érseki szék betöltése miatt konflik- 
tusba került III. Ince pápával is, aki nemcsak őt, hanem az egész országot egyhá- 
zi átok alá helyezte, János végül is úgy nyert bocsánatot, hogy elismerte a pápá 
hűbérúri fennsőbbségét. Mindezek és az országra kivetett súlyos adók miatt az 
elégedetlen bárók nyíltan szembefordultak a királlyal, s 1215-ben rákényszerítet- 
ték a Magna Carta Libertatum aláírására. 

A 63 cikkelyből álló dokumentum biztosítja a bárók, a nemesség, a városok jo- 
gait és az egyház szabadságát. Kimondja, hogy a király csak a királyi tanács jó- 
váhagyásával vethet ki adókat. Szabad embert törvényes ítélet nélkül nem lehet 
elfogni, bebörtönözni, száműzni, birtokait elvenni. Fontos az ellenállási záradék, 
amely szerint 25 választott báróból álló testület ellenőrzi a jogok megtartását, s 
s aZ egész ország közössége [eommuna totius terrae] nevében" kényszerítheti a ki- 
rályt — akár fegyverrel is — a sérelmek orvoslására. 

János fia, III. Henrik (1216-72) francia tanácsosaira és zsoldosaira támaszkod- 
va igyekezett visszaállítani a korlátlan királyi hatalmat, s emiatt állandó konflik- 
tusba került a bárókkal, akik az idegenek távozását követelték. Henrik - a hagyo- 
mányos felfogásnak megfelelően — az országot saját háztartásaként, tulajdona- 
ként kezelte. Vele szemben a bárók a nép (populus) jogaira hivatkoztak, s a fő- 
tisztviselők (kancellár, justiciárius) választását követelték, 

1258-ban létrejött a bárók konföderációja: kölcsönös esküt tettek a reform ki- 
kényszerítésére, , Anglia közössége? (commun de Engleterre; communitas, univer- 
sitas regni) nevében fegyverrel kényszerítették a királyt: engedélyezze egy 24 tagú 
bizottság megalakítását, hogy reformjavaslatokat dolgozzon ki. A tagok felét a Ki- 
rályi Tanács, másik felét a bárók delegálták. A 24 tagú bizottság Oxfordban ült 
össze. Határozatában (Oxfordi Províziók) kimondta, hogy évente háromszor, 
meghatározott időpontban parlamentet kell tartani, amelyen a király tanácsosai és 
a közösség (le commune) által választott ,, 12 derék ember? fog részt venni, s meg- 
tárgyalják a királyság helyzetét. A 24 tagú bizottság 4 embert választott azzal a 
feladattal, hogy jelöljék ki az 15 férfit, akik a király tanácsát alkotják. 

Parliamentumot vagy colloguiumot már korábban is összehívott Henrik, de sa- 
ját tetszése szerint válogatta meg, hogy kiket hív meg, és mikor. Ugyancsak ma- 
ga választotta ki tanácsosait is. Az Oxfordi Províziók újdonsága abban van, hogy 
rendszeressé tette a parlamentet, és előre meghatározta az ülések időpontját. 
Meghatározta azt is, hogy kik ennek a parlamentnek a résztvevői: a királyi tanács 
tagjai és a közösség, vagyis az ország politikai elitje — gyakorlatilag a bárók — ál- 
tal választott 12 képviselő. De mivel a tanács tagjait sem az uralkodó választotta 
tetszése szerint, hanem a bizottság által kiküldött 4 tagú albizottság jelölte ki őket 
az ország előkelői közül, a parlament végeredményben a , közösség" képviselője 
volt az uralkodóval szemben. 

Az Oxfordi Províziók alapján 1259-ben Westminsterben összeült — 27 tagú — 
parlament úgy határozott, hogy két parlamenti ülés között mindig legyen fel- 
váltva 2-3 tanácsos a király körül, s az ő tevékenységüket a következő parla- 
ment vizsgálja felül (felelősség elvet). Ha valami nagyon fontos ügy merül fel, 
akkor mind a 15 tanácstagot meg kell hívni ( Westminsteri Províziók). A király 
ugyan hangsúlyozta, hogy a parlament összehívása az ő joga, s ezt akkor teszi, 
midőn neki tetszik, de már nem állt módjában visszafordítani az fejleményeket. 
Az ország közösségéhez (communitas) a lovagok és a szabad parasztok, majd a 
városok is csatlakoztak. A mozgalom vezetője Montforti Simon, Leicester earl- 
je, az egyik legnagyobb birtokos báró volt. A király diplomáciai ellenakcióba 
kezdett, megnyerte a pápa és a francia király támogatását. A döntőbírául fel- 
kért és a bárók által is elfogadott francia király (IX. Lajos) 1264-ben Amiens- 
ben Henrik javára, s az 1258 előtti állapot visszaállítása mellett döntött. A bá- 
rók és lovagok egy része nem fogadta ezt el, s nyílt fegyveres felkelésre került 
sor. Montforti Simon Lewes-nél legyőzte és fogságba ejtette a királyt. Három- 
tagú kormányzó tanács alakult Montforti Simon vezetésével, aki a király nevé- 
ben összehívta a parlamentet. A bárók és főpapok személyes meghívót kaptak. 
A grófságok sberiffjei pedig utasítást kaptak, ,hogy a nevezett grófságból két 
lovagot, ugyanazon grófság minden városából két városi polgárt, minden me- 
zővárosból két lakost válasszanak ki és a jelzett napra és helyre küldjenek el, 
úgy, hogy a nevezett lovagok a maguk és a nevezett grófság közössége nevében, 
és a nevezett polgárok és lakosok a maguk és a nevezett városok és mezőváro- 
sok közössége nevében, azoktól távol teljes és elegendő hatalommal rendelkez- 
zenek, hogy intézkedéseket foganatosíthassunk azon veszedelmek ellen, ame- 
lyek ezekben a napokban fenyegetik a királyságot". Ez az angol parlament, a 
rendi képviselet születésnapja. 

A pápa és a francia király elítélte a történteket, és beavatkozásra készülődtek. 
A bárók egy része is a király mellé állt, s Edward trónörökös, akinek sikerült 
megszöknie a fogságból, 1265-ben Eveshamnél legyőzte a felkelőket. A csatában 
Montforti Simon is életét vesztette. Az 1258-65. évi mozgalom veresége azon- 
ban nem akasztotta meg az angol rendiség kifejlődését. Henrik két év múlva új- 
ra kiadta és megerősítette a Magna Cartát. I. Edward (1272-1307) - II. Henrik 
mellett az angol középkor legjelentősebb uralkodója - pedig gyakran, szinte 
évente hívott össze parlamentet. Ez persze — különösen kezdetben — még nem 
volt kialakult rendi képviselet, de az a tény, hogy uralkodása alatt 51 parlia- 
mentumot tartott, jelzi: minden fontosabb intézkedése előtt ki akarta kérni alatt- 
valói véleményét. Az 51 parlament közül 21-en jelen voltak a közösségek képvi- 
selői is, másik 21 esetben csak a mágnásokból álló Nagytanács (magnum con- 
sílium) tagjai, 13 esetben pedig a szűkebb királyi tanács (consílium regis) tagjai 
vettek részt a tanácskozáson. 1275-ben került sor a közösségek képviselőinek 
összehívására, s ez a következőkben egyre gyakrabban megismétlődött, majd 
1297-től rendszeressé vált. 

A rendi képviselet kialakulása terén a 13-14. század fordulóján bekövetkezett 
gyors fejlődést jelzi, hogy míg egy 1290 körül keletkezett forrás (Fleta) szerint 
a király parlamentjein a prelátusok, grófok, bárók, előkelők és jogi szakembe- 
rek vettek részt, addig az 1320 körül keletkezett Modus Tenendi Parlamentum 
(Hogyan kell parlamentet tartani) szerint , a király tartbat parlamentet orszá: 
gának communitasával a püspökök, grófok és bárók nélkül is, ba megbívták 
őket a parlamentbe, jóllebet egyik sem 1...) jön el a megbívásra, T...] de más- 
ként van az ellenkező esetben: semmiféle parlament se legyen, bár az érsekek, 
büspökök, grófok és bárók, meg az összes pares jelen lenne is a királlyal, ami- 
kor a communitasok - egybáziak és világiak - nem volnának hajlandók bizo- 
nyos okokból (...] eljönni I...) noha parlamentre hívták őket, abogyan de iure 
kell. Ezért helyes, hogy minden dolgot, amelyet a parlamentnek kellene jóvá- 
hagynia vagy elvetnie, helybenhagynia vagy megtagadnia, vagy tennie, azt a 
parlament communitasa hagyja jóvá, amely a parlament három fokozatából 
vagy osztályából áll, azaz a papságnak a prokurátoraiból, a megyebeli lovagok- 
ból, polgárokból és burgensesből, akik Anglia egész communitasát képviselik 
lex procuratoribus cleri, militibus, comitatuum civibus, et burgensibus gui rep- 
racsentant totam communitatem ÁAngliae], és ne az előkelők, mivel mindegyi- 
kük csak a saját személyéért jön a parlamentbe." Lényeges dolog volt, hogy az 
angol parlament nem meghatározott társadalmi csoportokat, hanem lokális kö- 
zösségeket (commons) képviselt. 

A 14. század elején tehát készen állt a kétkamarás angol rendi gyűlés végleges 
szervezete: a Lordok Házába (House of Lords) a király név szerint hívta meg a 
főpapokat, az egrlöket, á bárókat és a királyi tanács tagjait. A Közösségek Házát 
(House of Commons) a grófságok és a városok választott küldöttei alkották. 
A parlament legfontosabb feladata az adók megszavazása volt, de idővel egyéb 
ügyekre is kiterjedt a hatásköre, elsősorban a törvényhozásra, A parlament petí- 
ció formájában terjesztette elő törvényjavaslatait az uralkodónak, aki azokat 
szentesítette, s így váltak törvénnyé (bill). A királyi rendeletek akkor emelkedtek 
törvényerőre, ha a parlament a hozzájárulását adta, A parlamentnek bíráskodási 
jogköre is volt. 

I. Edward a parlamenttel együttműködve jelentős törvényhozói tevékenységet 
fejtett ki, ezért az angol Iustinianusnak is nevezték. E munkájában nagy segít- 
ségére voltak a , király klerikusainak" (Kings clerk) nevezett szakképzett, hiva- 
tásos tisztviselők, akik nagy számban, s reszortok szerint specializálódva dol- 
goztak a király szolgálatában. Edward tette kötelezővé az esküdtszéki eljárást 
büntetőügyekben. Ugyancsak a 14-15. században terjedt el egész Angliában az 
ún. ,békebírák" (Justice of the Peace) intézménye. Ezeket a király nevezte ki a 
megyei kisnemesség (gentry) köréből. Rendőri hatalmat gyakoroltak és bírósá- 
Fi RL tartottak, amelyek lassanként a korábbi megyei bíróságok helyé- 

e léptek. 

3. Anglia a 14-15. században 


I. Edward nevéhez fűződik Wales meghódítása (1277-84) és az angol koroná- 
hoz csatolása. 1301 óta a trónörökösök viselik a , walesi herceg" (Prince of 
Wales) címet.. Az új szerzeményt Angliához hasonlóan grófságokra osztották, 
egyébként a lakosság megtarthatta etnikai különállását, nyelvét, jogszokásait. 
Nem volt ilyen türelmes a zsidókkal szemben, akiknek a hitelezői tevékenységét 
korlátozta, megkülönböztető jelvény viselésére kötelezte, majd 1290-ben kiűzte 
őket az országból, ahová csak a 17. században térhettek vissza. Edward beleke- 
veredett a skót trónviszályba, átmenetileg el is foglalta Skócia egy részét, de vé- 
gül a skótok 1314-ben Bannockburnnél legyőzték az angolokat, és Robert Bruce 
lett Skócia királya. 

II. Edward (1327-77) idején kezdődött a százéves háború Franciaországgal. 
A háború miatt növelték az adókat, s ez volt a fő kirobbantó oka 1381-ben a Wat 
Tyler és John Ball nevéről ismert parasztlázadásnak, A mozgolódás Essexben és 
Kentben kezdődött május végén, ahol a parasztok a már harmadik alkalommal 
kivetett poll tax fizetését megtagadták, s a robot eltörlését és a jobbágyság meg- 
szüntetését kívánták. Az előző évtizedekben nagyobb szabadságra szert tett pa- 
rasztok nem akarták többé vállalni a régi szolgáltatásokat. Ball és radikális tár- 
sai, a lollardok az Ádámtól való közös származásra hivatkozva (ezért nevezték 
őket adamitáknak) a teljes társadalmi egyenlőséget hirdették. A katonai vezető 
Tyler lett. A felkelés egész Kelet-Angliára, majd az északi grófságokra is kiterjedt. 
A templomokat; kolostorokat kifosztották. II. Richárd (1377-1399) királyként 
helytállt a nehéz hetekben. Sikerült leválasztania az emberek többségét Tylerről, 
akit London polgármestere orvul meggyilkolt. Ez ugyan olaj volt a tűzre, de a ki- 
rály megígérte a parasztoknak követeléseik teljesítését. Később a parlament fel- 
mentette ígéretei alól, s a lázadók vezéreit kivégezték. A poll tax szedését viszont 
elhagyták. 

A felkelés után erős ellenzéki mozgalom bontakozott ki, amely a király fő ta- 
nácsadóinak leváltását kívánta. Az 1386 októberében összeült ún. Csodálatos 
Parlament követelésére a király néhány vezető tisztviselőt elbocsátott. A királyi 
háztartás kiadásait ezután egy tizennégy tagú bizottság ellenőrizte. A király bírái 
viszont felségárulással vádolták a bizottságot. Nyílt fegyveres összecsapásra ke- 
rült sor, s 1387-ben Oxfordshire-ben a királyi csapatok alulmaradtak a lázadó 
lordok seregével szemben. A következő év elején összeülő ún. Irgalmatlan Parla- 
ment kíméletlenül eltávolította a király minden tényleges párthívét. 

1399-ben II. Richárdot (1377-99), a Plantagenet-ház utolsó egyenes ági tagját 
a parlament megfosztotta trónjától, amelyet a család oldalágából, a Lancaster- 
házból való IV. Henrik (1399-1413) foglalt el. 

A középkori Anglia története a , rózsák háborújával" ért véget (1455-85). Az 
elnevezés Sir Walter Scott nyomán ment át a köztudatba, és a két rivális dinasz- 
tia címerére, a Lancasterek piros és a Yorkok fehér rózsájára utal, Persze, tévedés 

lenne azt állítani, hogy a harminc éven át tartó rózsaháború csupán a két ház kö- 
zötti dinasztikus konfliktus lett volna. Valójában a korábban feltételezettnél sok- 
kal nagyobb szerepet kaptak a különböző udvari frakciók, melyeknek nyílt 
összeütközéseire jobbára vidéken került sor. A krónikások mindenképp túlhang- 
súlyozták a ártok kiterjedését és hosszúságát. A tényleges hadi események, min- 
dent egybevéve, nem tettek ki többet egy esztendőnél. Ugyanakkor a halottak szá- 
mát és a pusztítás mértékét javarészt alábecsülték. Az angol történészek tizennégy 
nagy csatát és számos kisebb ütközetet tartanak számon. A harcoknak összesen 
38 főúr (peer) esett áldozatául, de feltűnő az is, hogy ezeknél több főúri család 
halt ki ez idő alatt magtalanság, illetve a magas gyermekhalandóság következté- 
ben. Az időszak mindenképp a pusztulás, rombolás kora. A városokat fosztoga- 
tás fenyegette, a kereskedelem sokfelé lebénult, a gentry sokszor maga vett elég- 
tételt sérelmeiért. 

A York-házbeli IV. Edward 1461-ben Towton Moornál legyőzte a Lancaste- 
rek seregét, s ezzel a York-ház került trónra (1461-83.) A Lancasterek vissza- 
térési kísérletét Tewkesburynél 1471-ben aratott újabb győzelmével elhárította. 
Halála után öccse, Glouchester hercege megölte Edward kiskorú fiait, és III. Ri- 
chárd néven maga foglalta el a trónt (1483-85). Országos és nemzetközi híre 
olyan rossz volt, hogy felesége 1484-es halálakor hivatalos közleményben jelen- 
tette ki: nem mérgezte meg. Henry Stafford, Buckingham hercege viszont fölke- 
lést szervezett ellene, Kapcsolatot keresett Richmond grófjával, Henry Tudor- 
ral, aki anyja révén rokonságban volt a Lancaster-házzal, s igényt tartott a 
trónra. Richárdnak sikerült elfojtania Buckingham lázadását. Tudor Henrik vi- 
szont a VIII. Károly francia királytól kapott segítséggel Milford Haven közelé- 
ben partra szállt, és 1485. augusztus 22-én Market Bosworth-től mintegy két 
mérföldre, Ambien Hillnél megütközött York III. Richárddal, akit serege cser- 
ben hagyott, és akit lova elpusztulta után megöltek. Richmond earlje VII. Hen- 
rik (1485-1509) néven alapította meg a Tudorok dinasztiáját. Feleségül vette 
York Erzsébetet, IV. Edward leányát. 


VII. NÉMETORSZÁG 
1. A Keleti Frank Királyság 


A középkori Német Királyság gyökerei a frank birodalomba nyúlnak vissza. A 6. 
és a 8. század között a Rajnától keletre lakó, német nyelven (Tbeodisca lingua) 
beszélő törzsek (gentes) fokozatosan frank uralom alá kerültek, a frank államban 
területi-politikai szervezetet nyertek, s felvették a kereszténységet. A frank biro- 
dalom, s különösen Nagy Károly öröksége a továbbiakban évszázadokon át meg- 
határozó szerepet játszott mind a Francia, mind a Német Királyság sorsának ala- 


A KELETI FRANK KIRÁLYSÁG : 273 


kulásában. Nagy Károlyt, , Európa atyját" egyaránt ősüknek, középkori államuk 
létrehozójának tekintik a franciák (Charlemagne) és a németek (Karl der Grosse). 
Érdekes viszont, hogy ugyanarra a Karoling- örökségre alapozva mennyire eltérő 
volt a középkor századaiban a francia és a német államfejlődés útja. 

843-ban a verduni osztozkodáskor a birodalom német nyelvű területeit Német 
Lajos (843-76) kapta, akinek halála után három fia, frank szokás szerint, felosz- 
totta egymás között az országot. Lothar ágának kihalása után a 880. évi ribe- 
monti szerződésben megszerezték Lotaringiát, s ezzel kialakult a Keleti és a Nyu- 
gati Frank Királyság közötti végleges határ, amely az egész középkoron át érvény- 
ben maradt. 

A 9. század folyamán a németek (főleg a szászok) ugyanúgy szenvedtek a nor- 
mannok rablótámadásaitól, mint a franciák. De alighogy sikerült felettük 821- 
ben végleges győzelmet aratni, néhány év múlva feltűntek a magyarok, akik fél 
évszázadon keresztül jóval több gondot okoztak a német uralkodóknak, mint ko- 
rábban a normannok. A magyarok kezdetben a keleti frankok szövetségesei vol- 
tak a morvák ellen, de Pannonia elfoglalása után ellenségesre fordult a viszony. 
907-ben német sereg indult Pannonia visszafoglalására, Luitpold herceg vezetésé- 
vel, de Braslauespurchnál (valószínűleg Pozsony) megsemmisítő vereséget szenve- 
dett. Luitpold herceg, a salzburgi érsek és még két püspök is elesett a csatában, 
amely után a magyarok megszállták az Enns folyótól keletre fekvő területeket. Et- 
től kezdve szinte évente , kalandozott" magyar sereg német területen. 

A 9. század végén volt egy pillanat. amikor úgy tűnt, hogy Nagy Károly biro- 
dalma újra egy kézben egyesül: III. (Vastag) Károly keleti frank királyt 881-ben 
Rómában császárrá koronázták; közben fivérei is meghaltak, s országrészük reá 
szállt, majd 885-ben a nyugati frank előkelők is őt választották meg királyuknak. 
Ez az egységes császárság azonban mindössze két évig létezett: Károly alkalmat- 
lan volt az uralkodásra, ezért 887-ben a keleti frank előkelők megfosztották a 
tróntól, s unokaöccsét, Arnulfot (887-99) választották királlyá. Károly ezután 
hamarosan meg is halt, s ezzel ténylegesen véglegessé vált a birodalom részekre 
szakadása. Ezen az sem változtatott, hogy Arnulfot 896-ban Rómában császárrá 
koronázták. Egy korabeli forrás szerint ekkor ,,a teuton frankok és a latin fran- 
kok? elváltak egymástól, és így ,a Rajnán túli törzsek" külön fejlődési útra lép- 
tek. Midőn Arnulf fiának, IV. (Gyermek) Lajosnak a halálával 911-ben kihalt a 
Karolingok német ága, fel sem merült, hogy a Karoling nyugati frank uralkodót 
hívják meg a trónra, hanem a német törzsi hercegek közül választottak királyt. 
921-ben a keleti és a nyugati frank király bonni találkozójukon kölcsönösen elis- 
merték egymást, s ezzel hivatalosan is megpecsételték a végleges szétválást. 
A írank elnevezés még a szétválás után is sokáig tovább élt: a Német Királyságot 
hivatalos iratokban a 10-11. században is általában regnum Francorumnak ne- 
vezték. Igaz, hogy már 919-ben felbukkant a regnum Teutonicorum elnevezés is, 
de ez csak a 11. század végétől vált általánosan használatossá. A , német? 
(deutsch, ófelnémet diutisc, theodisk, latin tbeodiscus) népnév latinosított formá- 

ban már a 9. századtól szerepel a forrásokban (gens tbeudisca, Teutisci, Theo- 
disci), a 12. század elején pedig egy német nyelvű elbeszélő költeményben (Ánno- 
Tied) is feltűnik: Diutschi (németek), Diutscbiu lant (német föld, I. Deutschland), 
Diutscbiu liute (német emberek). ő : § 

Bár a királyi hatalom felaprózódása nem öltött olyan méreteket, mint a nyuga- 
ti frank területeken, német földön is meggyengült a királyság, s kialakultak a te- 
rületi fejedelemségek. Az egykori királyi tisztviselők, a grófok, őrgrófok és palo- 
tagrófok hivatali területükön önállósították magukat, örökletessé tették hatalmu- 
kat és hivatali birtokaikat, s magukhoz ragadták a király uralmi jogosítványainak 
(bannum) tekintélyes részét. Saját hadsereggel rendelkeztek, saját területükön bí- 
ráskodtak, önálló külpolitikát folytattak, és a helyi egyházat is hatalmuk alá von- 
ták. Ebben szerepet játszott a külső támadás is: a 9. század második felében a 
normann rablóhadjáratok, majd kelet felől a magyarok portyázásai, amelyekkel 
szemben a védelem szintén a helyi hatalmakra hárult. 

Ez a folyamat német földön sajátos formát öltött: törzsi hercegségek alakultak 
ki, a törzsi területek vezetése egyes kiemelkedő családok, nagyrészt az egykori 
Karoling birodalmi arisztokrácia leszármazottainak kezébe került, akik megsze- 
rezték maguknak a hercegi (dux) címet. Négy ilyen törzsi hercegség alakult ki a 
10. század elejére: a szász, a frank, a sváb és a bajor. Hamarosan felzárkózott 
melléjük Lotaringia, Türingia viszont nem tudott önállósulni, hanem a szász her- 
cegek uralma alá került. Ezek a hercegségek a 10. század elején laza hűbéri kap- 
csolatban álltak a királlyal, s igyekeztek önállóságukat bővíteni. Ebben a rend- 
szerben a királyi hatalom elsősorban három pilléren nyugodott: a király saját her- 
cegségének erőforrásain, a Karoling-korból örökölt királyi birtokokon, valamint 
a birodalmi egyház feletti rendelkezésen. 

A Karoling-dinasztia kihalása után ezek a törzsi hercegek választottak maguk 
közül királyt, mégpedig Ottó szász herceg javaslatára a frank I. Konrádot 
(911-18), aki sikertelenül igyekezett a törzsi hercegek hatalmát korlátozni, sa 
portyázó magyarokkal szemben is tehetetlennek bizonyult. I. Konrád okult sa- 
ját kudarcából, s halála előtt nem öccsét javasolta utódjául, hanem a legna- 
gyobb hatalmú herceget, a szász Liudolfing-családból való I. (Madarász) Hen- 
riket (919-936). 


2. A szász dinasztia 


A szász dinasztia (919-1024) trónra kerülése fordulatot jelentett a német törté- 
nelemben: kezdetét vette az a folyamat, amelynek során a Keleti Frank Királyság- 
ból, a törzsi hercegségek laza szövetségéből megszületett a német állam, majd lét- 
rejött a Német-római Császárság. A család névadó őse, Liudolf gróf a Karoling- 
állam tisztviselőjéből lett a , keleti szászok hercege", fia, Ottó pedig már az egész 
szász törzsi terület feje. A szászok tagolódtak be legkésőbb a frank birodalomba, 

ők vették fel legkésőbb a kereszténységet, érthető tehát, hogy náluk éltek legele- 
venebben a germán hagyományok. A szász hercegek képviselték leginkább Nagy 
Károly örökségét: az ország egész területe feletti közvetlen királyi hatalom elvét. 

I. Henriket 919 tavaszán a szászok és a frankok királlyá választották. A svá- 
bok és a bajorok azonban egyelőre másképp döntöttek: Arnulf bajor herceget 
választották a , Német Királyság" (regnum Teutonicorum) uralkodójává, de két 
éven belül ők is behódoltak a , szász" királynak. Henriknek uralkodása végén 
nemcsak azt sikerült elérnie, hogy utódjául fiát válasszák meg, hanem szakított 
a Meroving és a Karoling frank államban egyaránt szokásban volt gyakorlattal 
is, mely szerint az uralkodó felosztotta a birodalmat fiai között. Másodszülött 
fiát, I. Ottót (936-73) jelölte ki egyetlen örököséül, s ezzel biztosította a király- 
ság egységét és oszthatatlanságát. Ottó két fivére természetesen nem nyugodott 
ebbe bele, a régi rendszernek megfelelően részt kértek a királyi hatalomból, de a 
kitört küzdelemben vereséget szenvedtek. Thankmart menekülés közben megöl- 
ték, Henrik azonban kétszeri lázadás után is kegyelmet nyert bátyjától, s a tör- 
zsi hercegi család kihalása után megkapta Bajorországot. A legfiatalabb testvér, 
Bruno egyházi pályára ment, s bátyja kölni érsekké emelte őt. I. Ottó még életé- 
ben megválasztatta és megkoronáztatta fiát, II. Ottót (273-83), s ugyanígy járt 
el ez utóbbi is az alig hároméves III. Ottó (283-1002) esetében. III. Ottónak nem 
volt gyermeke, de a szász dinasztia hatalma és tekintélye már annyira megszilár- 
dult, hogy utódát is e család oldalágából választották: a már említett Henrik ba- 
jor herceg unokáját, Gizella magyar királyné bátyját, aki II. Henrik néven fog- 
lalta el a trónt. Vele azonban 1024-ben végleg kihalt a család férfi ága, de az 
ezután trónra kerülő száli (frank) dinasztiára (1024—1125) is azért esett a válasz- 
tás, mert női ágon rokonságban állt az Ottókkal: II. Konrád I. Ottó leányának 
dédunokája volt. 

Miután a trónutódlás folyamatosságát és a királyi hatalom egységét sikerült 
biztosítani, a szász uralkodók legfőbb törekvése a királyi hatalom megerősítése, 
a törzsi hercegségek különállásának megszüntetése volt. Igyekeztek őket integrál- 
ni a megerősödött királyság keretei közé. I. Henrik és I. Ottó fenntartották a bé- 
kés viszonyt a hercegekkel, házasságok révén családi kapcsolatot építettek ki ve- 
lük, az egyes törzsi hercegek halála, családjuk kihalása vagy éppen levert felkelé- 
se esetén hercegségükbe a királyi család tagjait, rokonait vagy kipróbált híveiket 
ültették. I. Ottó elérte, hogy 949-re mindegyik hercegség az ő családjának kezébe 
került. Persze, ez sem jelentett abszolút biztosítékot a hercegek esetleges önálló- 
sági törekvéseivel szemben, hiszen 953-ban saját fia, Liudolf sváb herceg, 
valamint veje, Vörös Konrád lotaringiai herceg kelt fel ellene. Miután a felkelés 
összeomlott, Liudolf és Konrád kegyelmet kapott, de elvesztette hercegségét. Lo- 
taringiát Ottó ekkor öccsére, Bruno kölni érsekre bízta. II. Ottónak unokatestvé- 
rével, Henrik bajor herceggel (Szent István királyunk apósával) gyűlt meg a baja, 
aki az utókortól méltán kapta a , Civakodó" melléknevet. 976-ban meg is fosz- 
tották hercegségétől, de 985-ben visszakapta azt. 

Családtagoknak és rokonoknak a hercegségek élére helyezése tehát nem mindig 
hozott megnyugtató megoldást, de ezeket a változásokat I. Ottó jól kihasználta 
arra, hogy a hercegségekben is fokozottabb mértékben érvényesítse a királyi fel- 
ségjogokat, elsősorban a bíráskodás és az egyház feletti rendelkezés terén. A her- 
cegekkel és a világi előkelőkkel kapcsolatos tapasztalataik ugyanis meggyőzték 
Henriket és Ottót, hogy a királyi hatalmat elsősorban az egyházzal szövetségben, 
arra támaszkodva építhetik ki és erősíthetik meg. Ezért vált a 10-11. századi Né- 
met Királyság egyik legfőbb jellegzetességévé a királyi hatalom, az államszervezet 
és az egyház szoros összekapcsolódása. A szász és a száli dinasztia hatalmának 
legfőbb támasza a birodalmi egyház volt. Henrik és Ottó igyekezett megakadá- 
lyozni azt, hogy a hercegek tartományi egyházakat építsenek ki, s végül sikerült 
megszerezniük valamennyi hercegségben az egyház feletti rendelkezést. A király 
mint szakrális személyiség a krizmával való felkenés révén a klérus tagja, a biro- 
dalmi egyház feje is volt, aki érvényesíteni tudta befolyását a püspöki és apáti szé- 
kek betöltésénél, s ő rendelkezett az egész ország területén az invesztitúra jogával, 
vagyis a pásztorbot és a gyűrű átadásával ő iktatta be az új főpapot tisztségébe és 
birtokaiba. Míg Franciaországban a 11. században a püspökségeknek csak egy- 
ötödével rendelkezett a király, addig Németországban minden püspökség a király 
főkegyurasága alá tartozott. Az egyházat nagy birtokadományokkal látták el, s 
az egyes püspökségek és apátságok immunitast is kaptak, ami azt jelentette, hogy 
birtokaik területére királyi tisztviselő nem tehette be a lábát, mert ott minden sál- 
lami? funkciót a főpap gyakorolt az ezzel megbízott tisztviselő, a Vogt közremű- 
ködésével. A központi kormányzat, sőt fokozatosan a helyi közigazgatás is telje- 
sen az egyháziak kezébe került. ők voltak a király tanácsadói, ők töltötték be a 
legfontosabb udvari pozíciókat, ők álltak a legtöbb grófság élén, Itáliában pedig 
ők voltak a városok urai. Az udvari kápolna volt az az intézmény, ahol a főpapi 
utánpótlás nevelkedett, itt ismerkedtek meg az államügyekkel, itt sajátították el 
azok intézésének technikáit. A királyi kápolnában nevelkedett klerikusok közül 
kerültek ki a püspökök és a nagy birodalmi apátságok vezetői. A főpapok köte- 
lesek voltak ellátni a királyt és kíséretét, ha területükön tartózkodott, s ők állítot- 
ták ki a birodalmi hadsereg zömét is. 982-ben több mint 2000 páncélos lovas 
(Ioricata) állt I. Ottó rendelkezésére, ebből egyháziak állítottak ki 1510-et, míg 
a világi előkelők csak 534-et. A mainzi és a kölni érsek, az augsburgi és a strass- 
burgi püspök 100-100 páncélos lovast állított ki, a trieri érsek 70-et, a reichenaui 
apát 60-at, míg a legerősebb világi kontingens létszáma csak 40 lovag volt. 

A császárság megszerzése után ez a birodalmi egyházi rendszer Rómára is kiter- 
jedt. I. és III. Ottó, valamint III. Henrik pápákat tett le és nevezett ki. Így került 
a 990-es években a pápai székbe az első német (V. Gergely), majd az első francia 
pápa (II. Szilveszter). A gregorián reform a világi invesztitúra tilalmával ezt a bi- 
rodalmi egyházat és az egész reá épülő hatalmi struktúrát alapjaiban rendítette 
meg. Érthető tehát, hogy az invesztitúraharc a Német-római Császárságban bon- 
takozott ki leghevesebben. 

A királyság hatalmának és tekintélyének megnövekedéséhez hozzájárult az or- 
szágot dúló magyarok felett aratott győzelem. Henrik jól kihasználta a magya- 
roktól 926-ban évi adófizetés ellenében vásárolt kilencévi békét, megszervezte a 
védelmet, átalakította a hadsereget — különösen a lovasság létszámát növelte -, s 
az adófizetés felmondása után, 933 tavaszán a Riadénál nagy győzelmet aratott. 
I. Ottó Augsburg melletti győzelme 955-ben egyszer s mindenkorra véget vetett a 
magyar kalandozásoknak német földön. 

I. Henrik és I. Ottó a külpolitika irányítását is kivette a törzsi hercegek kezéből. 
Az Elba és az Odera között élő szláv törzsek a német király adófizetőivé váltak, 
területükön őrgrófságokat szerveztek. A politikai szervezéssel párhuzamosan ha- 
ladt a német kolonizáció és a keresztény hittérítés az I. Ottó által létrehozoti 
968-ban érseki rangra emelt magdeburgi egyházi központ irányításával. Az Elb 
és az Odera között püspökségek létesültek, s német papok vezetésével folyt a cse. 
és a lengyel misszió is, amelynek előrehaladását jelzi a poznani (968) és a prágai 
püspökség (973) alapítása. Mindkettő a német egyházszervezetbe tagozódott: 
magdeburgi, illetve a mainzi érsekségnek voltak alárendelve, Az Elba és az Ode. 
ra közötti területek azonban a 983. évi nagy szláv felkeléskor elvesztek, s isméte. 
sikertelen próbálkozások után csak a 12. századtól sikerült Németország szerves 
részeivé tenni őket. A Cseh hercegség nemcsak egyházszervezetileg kapcsolódott 
a Német Királysághoz, hanem politikailag is: a cseh herceg a német király hűbé- 
reseként a birodalom területi fejedelmei között előkelő helyet foglalt el. Az Ottók 
keleti politikájának legjelentősebb eredménye azonban az önálló lengyel és ma- 
gyar egyházszervezet létrejötte volt az ezredfordulón. Ez a két ország politikailag 
is önálló egységként kapcsolódott be az európai keresztény népközösségbe. 

II. Ottó alatt került sor a magyar támadások nyomán összeomlott délkeleti 
végek újjászervezésére; 976-ban felújították az Ostmarkot (Ostarrichi), s meg- 
szervezték a Karantán hercegséget, amelyből az ezredforduló után kihasították 
a Krajnai és Stájer őrgrófságokat. Nyugaton a szász és a száli uralkodók külpo- 
FELEL BR legjelentősebb eredménye a Burgund Királyság megszerzése volt 

3. A Német-római Császárság születése 


Midőn I. Henrik meghalt, a korabeli szász krónikás, Widukind joggal nevezte 
őt az európai királyok között a legnagyobbnak. Még inkább megillette ez a cím 
I. Ottót, akit a hadsereg az augsburgi győzelem után imperátorként ünnepelt, s 
uralmát a korabeli közvélemény imperiale regnumnak minősítette. (Emlékez- 
zünk vissza, hogy a császárkoronázás előtt, 796-ban Alkuin is így minősítette 
Nagy Károly királyságát.) Érthető tehát, hogy Ottó előbb-utóbb igényt tartott 
Itália és Róma, s ezzel a császári korona megszerzésére is. Annál is inkább, mert 
úgy vélte, hogy a magyarok feletti győzelemmel és a szláv misszió sikereivel, 

mint , a pogány barbárok legyőzője, a kereszténység terjesztője és az egyház vé- 
delmezője", kiérdemelte a császári méltóságot. Alkalom is kínálkozott, midőn 
950-ben meghalt Lothar, aki az Itália királya címet viselte, s özvegyét, 
Adelhaidot, az új király, Berengár ivreai őrgróf fogságba vetette. Adelbaid se- 
gélykérésére Ottó átkelt az Alpokon, s a ,langobardok királyává" koronáztat- 
ta magát, majd követeket küldött Rómába, hogy az esetleges császárkoronázás 
esélyeiről puhatolózzanak. Kérése elutasításra talált, mert Róma ura, Alberich 
patricius nem kívánt vele osztozkodni a város felett. Ottó kárpótlásul feleségül 
vette a fiatal özvegyet, s hazatért. 

A Karoling-császárság meggyengülése, majd névlegessé válása után Rómában a 
helyi arisztokrácia kezébe került nemcsak a város vezetése, hanem a pápaság 
sorsa feletti döntés is. A 10. század elején a görög származású senator, Theo- 
phülaktosz és családja ragadta magához a hatalmat. Az ügyek irányításában fon- 
tos szerephez jutottak a család nőtagjai: a senator felesége, Theodóra, valamint 
két leánya, Marózia és az ifjabb Theodóra. 931-ben Marózia , senatrix et patri- 
cia" saját fiát, XI. Jánost ültette a pápai trónra. Amikor megözvegyült, feleségül 
ment Itália királyához, Provence-i Hugóhoz. Első házasságából származó fia, 
Alberich spoletói herceg azonban 933-ban fellázadt, elűzte Hugót, s átvette az 
uralmat Róma és környéke felett. Alberich 955-ben bekövetkezett halála után 17 
éves fia, Octavianus lett a város ura s egyúttal pápa is, XII. János néven. A ko- 
rántsem papi életet élő ifjú a Rómára is szemet vető Berengárral szemben most 
már maga kérte Ottó segítségét, és felajánlotta neki a császári koronát. Ottó 261- 
ben ismét Itáliába érkezett, s a pápa 962. február 2-án a római Szent Péter-temp- 
lomban császárrá koronázta őt. Ezzel létrejött a Német-római Császárság, amely 
csaknem ezer évig (1806-ig) fennállott. A császári címet ettől kezdve a német ki- 
rályok nyerhették el, ha Rómába mentek a koronázásra (azaz császár csak német 
király lehetett, de nem minden német király lett császár). 

Ez alkalommal adta ki Ottó azt a nevezetes oklevelet, az ún. Ottonianumot, 
amelyben szabályozta a császárság és a pápaság viszonyát. Mindenekelőtt meg- 
erősítette Szent Pétert és helyettesét, a pápát mindazon területek birtokában, ame- 
lyeket elődei, Pippin és Nagy Károly adományoztak neki, biztosította a pápák 
törvényes, azaz az egyházjogi előírásoknak megfelelő szabad választását, de azt is 
előírta, hogy a megválasztott pápa köteles beiktatása előtt hűségesküt tenni a csá- 
szárnak, akinek küldöttei (rissi) jelen lehetnek a pápai fennhatóság alatt álló te- 
rületeken, s ellenőrizhetik a kormányzást és a bíráskodást. Mivel a következő év- 
ben a pápa ellene fordult, azzal egészítette ki az Ottonianumot, hogy a rómaiak 
tegyenek esküt: a jövőben a császár előzetes hozzájárulása nélkül senkit sem vá- 
lasztanak pápává. A lázadó pápát pedig a császár által összehívott római zsinat 
megfosztotta méltóságától. 

A római koronázás és Ottó itáliai tartózkodása napirendre tűzte az új nyugati 
császár és a konstantinápolyi császár egymáshoz való viszonyának kérdését. Az 
Itáliát fenyegető arab veszéllyel szembeni fellépés érdekközösséget hozott létre a 

két császár között. Bizánc végül is elismerte Ottó és utódai császárságát, s 
Theophano személyében császári hercegnőt küldött Ottó fia számára feleségül. 
I. Ottó is részesült ugyanebben a kegyben, de ő meghalt, mire a bizánci herceg- 
nő Itáliába érkezett. 

Itáliában és Rómában nem volt könnyű feladat a császár uralmát biztosítani. 
A római nemesség ismételten felkelt ellene, s Észak-Itáliában is zűrzavaros viszo- 
nyok uralkodtak. I. Ottó a császári koronázás és halála között eltelt 12 évből ki- 
lencet volt kénytelen Itáliában tölteni. Ez a tény már előrevetítette a jövő képét: 
a német királyok figyelmét és erejét egyre növekvő mértékben foglalja le a csá- 
szárság és az itáliai hegemónia megszerzése, ezért elhanyagolják a szorosan vett 
német ügyeket, s a királyi felségjogokat egyre inkább átengedik a területi fejedel- 
meknek. A császári ambícióknak és az itáliai politikának a 12. és 13. században 
döntő szerepe lesz abban, hogy Németországban a partikularizmus kerekedik fe- 
lül, a szász dinasztia erős Német Királysága a 14. századra önálló kisállamok la- 
za szövetségévé alakul át. 

973-ban Ouedlinburgban bizánci, dán, cseh, lengyel, kijevi és a korabeli Euró- 
pa egyéb fejedelmei által küldött követek jelenlétében ünnepelte a húsvétot. 
A vendégek között ott voltak Géza magyar fejedelem követei is, akik a császár se- 
gítségét kérték a kereszténység elterjesztéséhez a magyarok között. A császár, aki 
hamarosan meghalt, ekkor valóban úgy érezhette, hogy ő az európai fejedelmek 
családjának (familia regum) atyja. Utóda, II. Ottó korántsem volt olyan sikeres 
uralkodó, mint apja. Hatalmát ki akarta terjeszteni Dél-Itáliára is, de 9282-ben 
Calabriában súlyos vereséget szenvedett az araboktól. A következő évben a szláv 
felkelés nyomán az Elbán túli területek is hosszú időre elvesztek. Amikor 983- 
ban, alig 28 éves korában II. Ottó meghalt, fia mindössze 3 éves volt. II. Ottó 
kiskorúsága idején anyja, a bizánci Theophano, majd az ő halála után nagyany- 
ja, Adelhaid császárné vezette a kormányzatot. Az ambiciózus fiatalember azon- 
ban 994-ben, 14 éves korában saját kezébe vette a hatalmat. 

I. Ottó tisztában volt császári hatalmának tényleges kiterjedésével, határaival: 
a , rómaiak és a frankok császárának" nevezte magát, s rómaiak alatt ténylege- 
sen Róma és környéke lakóit értette. Unokája, III. Ottó viszont egy univerzális, 
nemzetek feletti keresztény birodalomról ábrándozott. Ez a zseniális fiatalem- 
ber, akit a kortársak , a világ csodájának" neveztek, nevelője és barátja, a kor 
legnagyobb tudósa, a francia Gerbert hatására és sugallatára meghirdette a ,,ró- 
mai császárság felújításának" programját (renovatio imperii Romanorum). 
Természetesen a keresztény császárok, elsősorban Nagy Konstantin és Nagy 
Károly birodalmára gondolt, s koncepciójában a keresztény misszió központi 
szerepet játszott. Ezt fejezte ki azzal, hogy római császári titulusát kiegészítette 
a , Jézus Krisztus szolgája", majd később az ,apostolok szolgája" címmel. 
Székhelyévé Rómát tette, ott építtette fel palotáját a Palatinuson, s onnan kí- 
vánta irányítani a II. Szilveszter néven a pápai trónra emelt barátjával és neve- 
lőjével, Gerberttel együtt azt az egyetemes keresztény birodalmat, amelynek az 

ő szemében Itália, Gallia és Sclavinia (azaz Lengyelország) Germániával egyen- 
rangú tagjai voltak. 

JI. Ottó álma a nemzetek feletti keresztény császárságról nem volt megvalósít- 
ható, hiszen 1001-ben még székvárosából is elűzték őt és Szilveszter pápát a fel- 
lázadt rómaiak, s a következő évben, mindössze 22 éves korában meghalt. Egy 


évvel később követte őt a sírba a pápa is. Arra azonban ez a rövid, de kivételes 


történelmi pillanat elég volt, hogy az ezredfordulón a császárnak nemcsak be- 
leegyezésével, de személyes közreműködésével létrejöhessen az önálló, a birodal- 
mi egyháztól független lengyel és magyar egyházszervezet, s a Német Királyság- 
tól független Magyar Királyság és lengyel hercegség. Ottó 1000-ben elzarándo- 
kolt Gnesenbe (Gnezda), hogy imádkozzék barátja, Szent Adalbert sírjánál, aki a 
pogány poroszok között térítve vesztette életét. Itt önálló lengyel érsekséget ala- 
pított, 3 alárendelt püspökséggel, Boleszláv lengyel fejedelmet pedig Merseburgi 
Thietmar korabeli krónikaíró szerint adófizetőből úrrá emelte, s ezért az Isten bo- 
csásson meg neki (,Deus indulgeat imperatori, guod tributarium faciens 
dominum") — tette hozzá a német krónikás. Itáliába visszatérve, valószínűleg még 
ugyanabban az évben, a pápával együtt fogadta Vajk magyar fejedelem követét, 
Anastasius apátot, s ekkor — ugyancsak Thietmar szavai szerint — , Vajk, aki or- 
szágában püspökségeket alapított, a császár kegyéből és biztatására koronát és ál- 
dást kapott" (, Imperatoris I...] gratia et bortatu [...] Waic in regno suimet epi- 
copales catbedras faciens, coronam et benedictionem accepit"). 

A 20. század első felének egyik legjelentősebb középkorkutatója, Marc Bloch 
azt írta, hogy a 10-12. századi német viszonyok jellemzésére leginkább az ,ar- 
chaikus" jelző alkalmas. Franciaországgal vagy Itáliával összehasonlítva a né- 
met fejlődés minden téren egy-kétszáz éves késésben volt. A 10. századi Német 
Királyság archaikus jellegét még inkább kiemelik a korszakkal foglalkozó mai 
német történészek. Gerd Althoff az Ottó-kori hatalmi struktúrát , állam előtti" 
képződménynek minősíti, s úgy véli, hogy minden vonatkozásban kezdetlege- 
sebb volt a Karoling-államszervezetnél. A tulajdonképpeni államiság legfonto- 
sabb kellékei hiányoztak, a hatalomgyakorlás intézményes keretei nem alakul- 
tak ki, központi kormányzatról alig lehet beszélni. Az írásbeliség minimális 
volt, az ügyintézés ténylegesen szóbelileg történt, s normául nem írott szabá- 
lyok, hanem a szokások szolgáltak. Az állam lényegében azonos volt a király 
személyével, aki körül az informális személyi kapcsolatok bonyolult hálózata 
épült ki. A szokásjog arra kötelezte az uralkodót, hogy döntéseinél hallgasson 
tanácsadóinak, bizalmasainak véleményére. Ennek a király körüli személyi kör- 
nek azonban nem volt meghatározott struktúrája, nem léteztek körülhatárolt 
reszortok és funkciók. Nagy többségükben egyházi emberek voltak, de helyet 
kaptak benne rokonok és világi előkelőségek is. A királyságnak nem volt állan- 
dó székhelye, az udvar állandóan utazott, az egyik királyi birtokról a másikra, 
de egyre gyakrabban szállt meg püspöki székhelyeken vagy a nagy birodalmi 
monostorokban is. 

Ezek között az archaikus viszonyok között a szász uralkodók egy viszonylag erős 
királyi hatalmat építettek ki, s ebbe integrálni tudták a törzsi hercegségeket is. Mi- 
közben Franciaországban végbement az állam teljes privatizációja, s a királyok 
tényleges hatalma csak családi hercegségük kis területére terjedt ki, a német király 
fenn tudta tartani közvetlen hatalmát az ország területének jelentős része felett. 
A 12. században azonban fordult a kocka. Franciaországban fokozatosan megerő- 
södött a királyi hatalom, s az ország területének egyre nagyobb részét vonta köz- 
vetlen ellenőrzése alá. Németországban viszont éppen ekkor indult meg az önálló 
területi fejedelemségek kialakulása, a központi államhatalom fokozatos felbomlá 
sa. Ebben szerepet játszott az a tény is, hogy a német területek nagy részén nem fej- 
lődött ki teljes mértékben a hűbéri struktúra. A hűbéri jog és a hűbéri intézmények 
itt elsősorban a területi fejedelmek javára szolgáltak, a királyság viszont nem tudta 
kihasználni a hűbériségben rejlő lehetőségeket, mint az Franciaországban történt. 

Németországban a 11. század második felében vette kezdetét az a folyamat, 
amely Franciaországban már a 9-10. században végbement: a királyi hatalom 
fokozatos gyengülése, a közhatalom felaprózódása, területi fejedelemségek kiala 
kulása, majd teljes önállósulása. Az invesztitúraharc során a világi invesztitúra 
megszűnésével, a kánoni választás jogrendjének kialakulásával összeomlott a 
szász királyoknak az egyházra és az , állami" funkciókat is betöltő főpapságra 
épülő királyi hatalma. A császár és a pápa viszálya, az ismételt pápai kiátkozás 
— amely felment az alattvalói és vazallusi hűség alól - nagyban elősegítette a terü- 
leti fejedelmek, hercegek önállósulását. Francia kollégáiktól eltérően a német ki- 
rályok sem a városokra nem tudtak támaszkodni - mert azok gyengék és szegé- 
nyek voltak — a fejedelmekkel szemben, sem a hűbériségben rejlő lehetőségeket 
nem tudták a maguk javára fordítani. A német hűbéri jogban nem figyelhető meg 
a francia királyok számára kedvező irányú fejlődés: nem alakult ki az uralkodó 
legfőbb hűbérurasága, az alvazallusokkal nem volt kapcsolata, a visszaháramló 
hűbéreket ismét tovább kellett adományoznia (Leibezwang), nem csatolhatja 
őket saját birtokához. A német hűbéri fejlődés a nagyvazallusoknak kedvezett, s 
teljes mértékben érvényesültek a hűbériség — különösen a többszörös vazallitás — 
állambomlasztó tendenciái. A különböző dinasztiák uralkodói csak saját birto- 
kaikra, uradalmaikra, váraikra támaszkodhattak. Németországnak nem alakult 
ki központja, uralkodói székhelye, mint Párizs vagy London. A királyok várról 
várra, uradalomról uradalomra vándoroltak. Közben a területi fejedelemségek 
fokozatosan örökletessé váltak, tartós hercegi és grófi dinasztiák alakultak ki: 
Hohenstaufen (Svábföld), Welf (Bajorország, Szászország), Askani (Branden- 
burg), Habsburg (Elzász, Svábföld, Ausztria), Wittelsbach (Bajorország), 
Babenberg (Ausztria, Stájerország), Luxemburgi (Luxemburg, Csehország). Itá- 
liában — főleg Lombardiában — a városi polgárok communamozgalma a császárt 
képviselő feudális hatalmakkal (püspökök, grófok, őrgrófok) szemben fokozato- 
san kivívta a városok önkormányzatát, majd a 12. század végére teljes önállósá- 
gát a császár pusztán névleges legfelső hatalma alatt. 

4. A száli dinasztia és az invesztitúraharc 


III. Ottó halála után utóda, II. Henrik (1002-24) lemondott az egyetemes biro- 
dalmi ambíciókról, s a frank királyság, azaz Németország megújítását (renovatio 
Regni Francorum) tűzte ki céljául, hiszen a megelőző években a Német Királyság: 
ban az erőviszonyok a területi fejedelmek javára tolódtak el a királlyal szemben. 
Keleten ismételten a lengyel Boleszlávval kellett harcolnia, aki az Odera és az El- 
ba közti területet, Lausitzot igyekezett megszerezni, sőt átmenetileg Csehországot 
is meghódította. Csak 1014-ben ment el Rómába, hogy császárrá koronázzák. Az 
1024. évi paviai zsinaton pedig megkezdte az egyház belső fegyelmének megre- 
formálását. 

A száli dinasztia (1024-1125) királyai, elsősorban II. Konrád (1024-39) az 
Ottók politikáját folytatták, de a királyságot új társadalmi erők bevonásával 
igyekeztek megerősíteni. Az egyház mellett főleg a nemesség alsóbb rétegeire, a 
kishűbéresekre (valvassorok) és ministerialisokra - azaz földesúri függésben 
élő, eredetileg nem szabad, de udvari és katonai szolgálatuk révén az uradalmi 
népek sorából kiemelkedő és a nemességhez közeledő csoportra - támaszkod- 
tak. Konrád elsősorban az itáliai valvassorokat akarta megnyerni, midőn 
1037-ben megengedte a hűbérbirtokok öröklését. 1033-ban megszerezte a Bur- 
gundiai Királyságot. 1030-ban Magyarországot is megtámadta, de eredmény- 
telenül kellett visszavonulnia, sőt még egy kis területet át is kellett engednie a 
magyaroknak. Fiára, IN. Henrikre (1039-56) megerősödött királyi hatalmat 
hagyott. A csehek és a lengyelek elismerték Henrik hűbéruraságát. Sőt, 1045- 
ben Székesfehérvárott Péter magyar király is hódolt neki, s cserében hűbérként 
kapta vissza az országot. Péter azonban két év múlva megbukott, s Henrik 
1051-52-ben sikertelenül próbálta a magyar királyt ismét hűbéri hódolatra 
kényszeríteni. 

III. Henrik 1046-ban ment Rómába, ahol igen zűrzavaros viszonyok uralkod- 
tak, mert hárman is igényt tartottak a pápai trónra. Henrik mindhármukat letet- 
te, s német püspököt ültetett helyükbe. II. Kelemennel kezdődött azoknak a né- 
met származású reformpápáknak a sora, akiknek nagy szerepük volt a gregorián 
reform előkészítésében. A kibontakozó egyházi reformmozgalmat az ez alkalom- 
mal megkoronázott császár is támogatta, s az általa egybehívott sutrii zsinat in- 
tézkedéseket hozott a simonia ellen és a papi cölibátus megvalósítása érdekében. 
A kora középkori Német Királyság III. Henrik uralkodása idején élte virágkorát, 
az I. Henrik és I. Ottó által kezdeményezett fejlődés ekkor teljesedett ki. De ek- 
kor jelentkezett a rendszer válsága is. III. Henrik támogatta az egyházi reformot, 
különösen amíg az egyház belső megtisztulásáról volt szó, de hamarosan kiderült, 
hogy ez a reformmozgalom bizonyos határon túl már nem egyeztethető össze a 
birodalmi egyház rendszerével, amely pedig a német királyság alappillérét jelen- 
tette. A reformmozgalom során kibontakozó invesztitúraharc alapjaiban rendí- 
tette meg a német királyságot. 

IV. Henrik (1056-1106) mindössze 6 éves volt, amikor édesapja meghalt. Ezt 
kihasználva a világi és egybázi nagyok a királyság rovására igyekeztek erősíteni 
saját hatalmukat. Midőn Henrik 1065-ben átvette a kormányzást, előbb az elbai 
szlávok felkelésével kellett szembenéznie, amelynek során az Elba és az Odera kö- 
zött újra kiépíteni kezdett közigazgatási és egyházszervezet ismét veszendőbe 
ment. 1073-ban pedig a szászok lázadtak fel. Henrik ugyanis Szászországban és 
Türingiában akart a királyság számára szilárd területi bázist kiépíteni, ezért ott 
várakat építtetett, s mindenhol saját ministerialisait ültette a szászok nyakára. 
Henrik seregei 1075-ben Homburgnál legyőzték a felkelőket. Ekkor azonban ki- 
bontakozott az a több évtizedes küzdelem, az invesztitúraharc, amely végleg meg- 
pecsételte a kora középkori erős Német Királyság sorsát. 

Az első összeütközés az 1073-ban megválasztott VII. Gergely pápával az itáliai 
püspöki székek betöltése miatt robbant ki, mert Henrik a régi kinevezési gyakor- 
latot követte. A pápa egyelőre csak a király tanácsadóit átkozta ki, s az 1075. évi 
böjti zsinaton megtiltotta, hogy a német király az invesztitúrát gyakorolja. Ennek 
ellenére Henrik újabb püspököket nevezett ki. Erre a pápa szigorú korholó leve- 
lében most már magát Henriket fenyegette meg kiközösítéssel. Válaszul 1076 ele- 
jén a wormsi birodalmi zsinaton a német püspökök felmondták az engedelmessé- 
get a pápának, akit Henrik lemondásra szólított fel. Gergely természetesen nem 
mondott le, hanem az 1076-os böjti zsinaton kiközösítette Henriket, s alattvalóit, 
hűbéreseit feloldotta a hűségeskü alól. A német területi fejedelmek éltek a kedve- 
ző alkalommal, s azt kívánták, hogy a király engedelmeskedjék a pápának, mert 
különben megfosztják méltóságától. A pápát pedig meghívták Németországba, a 
birodalmi gyűlésre. Henrik szorult helyzetében nem tehetett mást, mint a Né- 
metország felé tartó pápa elé sietett, Canossa várában bocsánatát kérte, amit 3 
napi vezeklés után meg is kapott. A pápa feloldotta az egyházi átkot. A német fe- 
jedelmek ennek ellenére letették Henriket, s Forchheimben Rheinfeldeni Rudolf 
sváb herceg személyében ellenkirályt választottak. Csaknem 200 év után ekkor 
érvényesült először a Német Királyságban a szabad királyválasztás elve. A kitört 
polgárháborúnak az vetett véget, hogy 1080-ban Rudolf halálos sebet kapott egy 
egyébként győztes ütközetben. A területi fejedelmek ekkor Hermann von Salmot 
választották királlyá. Az ő 1088-ban bekövetkezett halála után már nem kellett 
új ellenkirályt választani, mert a kilencvenes években Henrik ellen fordultak sa- 
ját - időközben királlyá koronáztatott — fiai is. VII. Gergely 1080-ban ismét kiát- 
kozta Henriket, ám ő most már nem sokat törődött ezzel. A német és az itáliai 
püspökök nagy része — akik nem nézték jó szemmel a római reformirányzatnak a 
pápai hatalom megerősítését célzó lépéseit — mögötte állt, s Wibert ravennai ér- 
sek személyében ellenpápát választott (III. Kelemen). Henrik 1081-ben - immár 
nem mezítláb és vezeklőruhában, hanem sereggel - Itáliába ment, Rómában ost- 
rom alá vette az Angyalvárba menekült pápát, s 1084-ben ellenpápájával császár- 
rá koronáztatta magát. A pápa segítségére siető Guiscard Róbert elő! azonban 
kénytelen volt visszavonulni s hazatérni Németországba. 1090-ben ismét Itáliába 

ment, innen azonban hét éven át nem tudott hazatérni. Közben ugyanis odahaza 
megerősödtek ellenfelei, akik összefogtak a császári hatalom észak-itáliai ellenzé- 
kével és a reformot támogató püspökökkel. A császár fiai is csatlakoztak az elé- 
gedetlenekhez, s Henrik igen szorult helyzetbe került, amelyből csak a nagy arisz- 
tokratacsaládoknak (Welfek) tett engedmények árán szabadult. Az 1103. évi 
birodalmi gyűlésen négy évre birodalmi békét hirdetett, felhívása azonban süket 
fülekre talált, s alig egy év múlva ismét kitört ellene a felkelés, amelynek élén ezút- 
tal Henrik nevű fia és kijelölt utóda állt. A fiú legyőzte s lemondásra kényszeri- 
tette apját. Az öreg császár azonban még most sem adta fel, s új harcra indult 
trónja visszaszerzésért, de 1106-ban meghalt. 

V. Henrik (1106-25, 1111 óta császár) idején folytatódott a harc, bár közben 
újra és újra eredménytelen tárgyalások folytak a császár és II. Paschalis pápa kö- 
zött. Miután Henrik hiába próbálta erőszakos eszközökkel engedményekre bírni 
a pápát és a római reformereket, újabb hosszas tárgyalások után, 1122-ben 
Wormsban a német fejedelmek közreműködésével létrejött a megállapodás Hen- 
rik és II. Callixtus pápa követei között. 

A wormsi konkordátum értelmében a császár lemondott a gyűrűvel és pász- 
torbottal történő invesztitúráról, az egyházi hivatalba való beiktatásról, s 
megengedte a kánoni választást. A megválasztott püspököt az érsek vagy a pá- 
pai legátus iktatta be a lelki hatalomba. A pápa viszont megengedte a császár- 
nak, hogy — képviselői útján — jelen legyen a püspökválasztáson, s vita esetén a 
józanabb párt mellett foglaljon állást. A világi javakba és tisztségekbe, valamint 
a hűbérekbe való beiktatást az uralkodó a kormánypálca átadásával gyakorol- 
hatta: Németországban a püspök felszentelése előtt, Itáliában és Burgundiában 
a felszentelés után. 

A wormsi egyezmény megadta a kegyelemdöfést az Ottók által kiépített biro- 
dalmi egyháznak. A német érsekekből és püspökökből hamarosan az uralkodó- 
tól többé-kevésbé független egyházfejedelmek lettek, akik a maguk területén szin- 
te teljes államfői jogokat gyakoroltak. Annál is inkább, mert Henrik utóda a csá- 
szári korona elnyerése érdekében újabb engedményekre kényszerült az invesztitú- 
rakérdésben. 

V. Henrikkel kihalt a száli dinasztia, birtokait a sváb herceg, Hohenstaufi Fri- 
gyes örökölte, aki a trónra is igényt tartott. A királyválasztásnál érvényesült a te- 
rületi fejedelmeknek az a taktikája, amely a későbbi választásokra is jellemző 
volt: ti. nem a leghatalmasabb társukat választották királlyá, hanem a kisebb ha- 
talommal rendelkezők közül valakit. A választás ezúttal Supplinburgi Lothar 
szász hercegre esett, aki III. Lothar (1125-37) néven foglalta el trónt. Az ő halá- 
la után a Welf-családból származó Büszke Henrik bajor herceg örökölte a szász 
hercegséget, s így ő lett a leghatalmasabb a területi fejedelmek között. Ezért most 
nem őt, hanem a Hohenstaufen-család egy tagját, II. Konrádot (1138-52) válasz- 
tották királlyá. Ezzel ismét egy új dinasztia került a Német Királyság trónjára: a 
Hohenstaufen-család, röviden a Staufok (1138-1254). 

II. Konrád részt vett a 2. keresztes hadjáratban (1147-49). Közben odahaza az 
északi német urak a Welf Oroszlán Henrik (ft 1195) vezetésével az Elba és az 
Odera közt élő, még pogány szlávok ellen folytattak keresztes hadjáratot. Ennek 
nyomán került sor e terület végérvényes közigazgatási és egyházszervezetének 
kiépítésére, a Német Királyságba integrálására. Nagyarányú német paraszttelepí- 
tés is folyt, s német városokat alapítottak (Lübeck, Schwerin) ezeken a területe- 
ken, amelyek szláv lakossága idővel nyelvileg teljesen asszimilálódott, beolvadt a 
németségbe. 

Konrádot unokaöccse, I. Barbarossa (Rőtszakállú) Frigyes (1152-90) követte a 
trónon. A legerősebb területi fejedelmet, a Welf Oroszlán Henriket engedmények- 
kel próbálta megnyerni. Átengedte neki a bajor hercegséget, Szászországban pedig 
a királyi hatalom minden jogosítványáról lemondott. Oroszlán Henrik szinte önál- 
ló királyként uralkodott északon: telepített, városokat alapított, püspököket neve- 
zett ki, hadjáratokat viselt és fogadta a szomszédos szláv, illetve pomerán fejedel- 
mek hűbéri hódolatát. Az angol király lányát vette feleségül, s ezzel komoly támasz- 
ra tett szert a Staufokkal szemben, akik viszont a francia királlyal szövetkeztek, 


szeretett volna uralkodni. Elvben magát tekintette az egész világ urának, környe- 
zetében az európai uralkodókat regulinak, , királyocskáknak? titulálták, a pápát 


sa Rainald von Dassel kancellár és kölni érsek volt — Frigyes Itáliában kezdte meg. 
Már első útján, 1154-55-ben kiderült, hogy nem lesz könnyű dolga. Rómában 
éppen köztársaság volt, élén senatusszal és Bresciai Arnold volt ágostonos kano- 
nok néptribunnal. Frigyes elfogatta és kivégeztette Arnoldot, de a császárkoroná- 
zást csak katonai erővel tudta keresztülvinni. Ezután a dél-itáliai normannok el- 
len akart hadjáratot viselni, de serege megtagadta az engedelmességet, arra hivat- 
kozva, hogy a hűbérjog szerint csak a római koronázásra kell elkísérniük az ural- 


286 : . NÉMETORSZÁG 


kodót (Römerzug), egyéb hadműveletekben nem kötelesek részt venni. A pápa- 
sággal való konfliktus még inkább kiéleződött, midőn Hadrián pápa halála után 
a bíborosok többsége III. Sándort (1159-81) választotta meg, miközben Frigyes 
hívei IV. Viktor mellett foglaltak állást. Ismét egyházszakadás és 17 éves küzde- 
lem következett a pápa és a császár között. III. Sándor az észak-itáliai városok: 
kal szövetkezett, amelyeknek már kivívott autonómiáját sértették Frigyes intézke- 
dései, A császár ugyanis közvetlen hatalmat kívánt gyakorolni a városok felett, 
teljhatalmú német tisztviselőket, podestákat nevezett ki élükre, s kíméletlenül 
kezdte behajtani a különböző adókat és regalékat. 1158-ban a roncagliai gyűlé- 
sen hozott határozatok teljes mértékben helyreállították az invesztitúraharc során 
veszendőbe ment királyi jogokat. A városok ellenálltak, elsősorban Milánó. Fri- 
gyes egyévi ostrom után bevette s leromboltatta a várost. Milánó azonban hamar 


bard Városok Ligáját. A szövetkezett városok — amelyeket a pápa , Itália szabad- 
sága" (libertas Italiae) nevében buzdított harcra — végül 1176-ban Legnanónál 
döntő győzelmet arattak Frigyes felett. Frigyes 1177-ben Velencében békét kötött 
a pápával, majd 1183-ban Konstanzban a városokkal is. Ebben elismerte a váro- 
sok önkormányzatát, a városok pedig elismerték, hogy a császár alattvalói, de az 
nem szól bele belső ügyeikbe. 

Frigyes 1179-ben pert indított Oroszlán Henrik ellen, aki a lombardiai háború 

idején megtagadta tőle a fegyveres támogatást (a hűbéri jog alapján). Mind az or- 
szágos jog, mind a hűbérjog alapján elmarasztalták és megfosztották hercegségei- 
től. Henrik csak családi birtokait tarthatta meg, és száműzetésbe ment apósához, 
Angliába. A szász és a bajor hercegségeket mint hűbéreket azonban Frigyes újra 
kénytelen volt kiadni. Csak annyit tehetett, hogy felosztotta őket kisebb területi 
fejedelemségekre. Ekkor jutott a Wittelsbach-család a bajor hercegség birtokába. 
Frigyes egyébként is azáltal igyekezett a nagy, etnikai alapon álló hercegségek ha- 
talmát gyengíteni, hogy kisebb területi egységekre bontotta őket. Így a hagyomá- 
nyos törzsi hercegségek lassan eltűntek, illetve átalakultak új, hűbéres területi fe- 
jedelemségekké. 
Barbarossa Frigyes élete végén felvette a keresztet, s egyéb európai uralkodók- 
kal (II. Fülöp Ágost, Oroszlánszívű Richárd) együtt elindult a Szentföldre (3. ke- 
resztes hadjárat). Oda azonban sohasem jutott el, mert az út során Kis-Ázsiában 
fürdés közben belefulladt a Saleph folyóba. Vele együtt sok évszázadra elsüllyedt 
az egységes és erős Német Királyság reménye is. 


6. A német fejedelemségek 


Barbarossa Frigyes még halála előtt igyekezett biztosítani, hogy családja kezére 
jusson egész Itália. Megszállta az egyházi állam egyes területeit, s Henrik fia szá- 
mára megszerezte a Szicíliai Királyság örökösnőjének, Konstanzának a kezét. 

A szicíliai normann uralkodóház utolsó férfi tagjának halála után VI. Henriket 
(1190-97) Palermóban királlyá koronázták, ezzel Szicília és Nápoly a Staufok 
birtokába került. Henrik azzal is megpróbálkozott, hogy a Stauf-ház örökösödé- 
si jogát jelentős királyi jogok átengedése fejében elismertesse a német fejedelmek- 
kel, de visszautasításra talált. Henrik már az egész keresztény világ feletti uralom- 
ról ábrándozott, mikor keresztes hadjáratra készülődés közben meghalt. Korai 
halála súlyos következményekkel járt Németországra nézve. Fia, Frigyes még 
csak 3 éves volt, s bár 1196-ban királlyá koronázták, a német trón betöltésénél 
szóba sem került. VI. Henrik hiába békült ki Oroszlán Henrikkel, aki hazatérhe- 
tett a száműzetésből, Henrik halála után újra teljes erővel fellángolt a Stauf-Welf- 
küzdelem a trónért. 1198-ban az északnémet fejedelmek Oroszlán Henrik fiát, 
Ottót (1198-1215) választották királlyá, míg a Stauf-pártiak az elhunyt császár 
öccsét, Sváb Fülöpöt (1198-1208). A fejedelmek többsége és a ministerialisok 
Frigyest támogatták, a nagy tekintélyű pápa, IN. Ince viszont Welf Ottó mellett 
döntött. Ez érthető, hiszen ki akart szabadulni a Staufok szorongató gyűrűjéből. 
A pápa hangsúlyozta, hogy az ő joga a német királyválasztás megerősítése, mert 
a német király igényt tarthat a császárságra, azzal pedig a pápa rendelkezik. Ince 
kihasználta az alkalmat: visszaszerezte a VI. Henrik és apja által elfoglalt pápai 
területeket, s Konstanza halála után átvette a kiskorú II. Frigyes gyámságát és a 
Szicíliai Királyság kormányzását. A pápa megígértette gyámfiával, hogy nem fog- 
ja egy kézben egyesíteni a Német és a Szicíliai Királyságot. 

A két király híveinek küzdelme egy évtizeden át folyt, mígnem 1208-ban Fülöp 
személyes bosszú áldozata lett, s Ottó egyedül maradt a porondon. 1209-ben a 
pápa császárrá koronázta, de két év múlva ki is átkozta, mert az új császár is sze- 
met vetett a pápai területekre és Szicíliára. A: pápa ekkor az időközben felserdült 
II. Frigyest küldte Németországba, akit újra meg is választottak és megkoronáz- 
tak. 1214-ben a bouvines-i csata végleg eldöntötte a német trónviszály kérdését: 
a Staufok a győztes francia király, Fülöp Ágost szövetségesei voltak, Welf Ottó 
pedig a vesztes angol királyé. Ezután Ottót minden híve elhagyta, Németország- 
ban II. Frigyes lett a helyzet ura, akit 1215-ben Aachenben harmadszor — immá- 
ron véglegesen — királlyá, majd 1220-ban Rómában császárrá koronáztak. Ekkor 
Németországot fiára, Henrikre bízta, ő maga pedig élete hátralévő részét Itáliá- 
ban töltötte — ott érezte igazán otthon magát. A Szicíliai Királyságban modern, 
központosított államot épített ki, s három évtizeden át harcolt a pápákkal hol 
fegyverrel, hol tollal, vitairatokat írva ellenük. Niederhauser Emil így jellemzi őt: 
, I. Frigyes talán a legérdekesebb és legszínesebb német uralkodó, aki valaha is 
élt, s egyúttal a legkevésbé német. Atyja még német nyelven írt szerelmes verse- 
ket. Frigyes inkább normann anyjára ütött, ami ekkor már azt jelentette, hogy 
olasz volt. A solymászatról latin nyelven írt könyvet, s olaszul verselt." Öntudat- 
ban sem szenvedett hiányt: magát Isten helytartójának, a világ urának, legfőbb 
törvényhozónak (lex animata), a tómai császárok utódának tartotta, aki elhozza 
a világnak a béke birodalmát. Hivatalos irataiban szinte Messiásként magasztal- 

ja önmagát. Ellenfelei viszont cinikus hitetlennek, eretneknek, az Antikrisztus elő- 
futárának tekintették. Nem csoda, hogy a pápák ismételten kiátkozták, s 1245- 
ben a lyoni egyetemes zsinat megfosztotta -őt trónjától. A német fejedelmek ki- 
használták a lehetőséget, s a főpapok kezdeményezésére 1246-ban új királyt vá- 
lasztottak Heinrich Rampe türingiai gróf személyében, majd mivel ő hamarosan 
meghalt, Hollandiai Vilmost (1247-56) ültették a trónra. II. Frigyes 1250-ben tá- 
vozott az élők sorából, fia, IV. Konrád — bár apja már korábban megkoronáztat- 
ta — meg sem kísérelte a német királyság megszerzését, Itáliában próbált szeren- 
csét, de 1254-ben őt is elragadta a halál. 

Ekkor vette kezdetét az a két évtizedes időszak, amelyet interregnumnak nevez- 
nek a német történészek. Névleg természetesen volt király, de meg sem próbált 
uralkodni. Az is megszokottá vált már, hogy Vilmos halála után, 1257-ben két 
királyt is választottak, az viszont újdonság volt, hogy egyik sem rendelkezett Né- 
metországban semmiféle saját birtokkal, tehát hatalma kizárólag hívei jóindula- 
tán múlott. Kettejük közül X. Alfonz, Kasztília királya el sem ment Németország- 
ba, Cornwalli Richárdnak (1247-72), az angol király testvérének pedig néhány 
év után elege lett a német királyságból, s hazatért. 

A Stauf- és a Welf-királyok küzdelme súlyos következményekkel járt a Német 
Királyságra nézve, mert mindkét fél a királyi jogok, jövedelmek és birtokok ter- 
hére tett engedményekkel igyekezett híveket szerezni. II. Frigyes pedig itáliai am- 
bíciói érdekében Németországban feladta a királyi hatalom még megőrzött jogo- 
sítványait is. 1220-ban lemondott az uralkodói regalejogok (pénzverés, adó- és 
vámszedés, telepítés, városalapítás, bíráskodás) gyakorlásáról az egyházi fejedel- 
mek területén, Lemondott a spoliáról is, vagyis arról a jogról, miszerint a végren- 
delet nélkül elhunyt egyházfő hagyatéka a királyt illeti. Már a dokumentum címe 
is jelzi a jövőt: Confoedaratio cum principibus ecclesiasticis, a Német Királyság a 
ténylegesen önálló fejedelemségek konföderációjává van átalakulóban. 1231-ben 
ugyanezen jogokat megadta a világi fejedelmeknek is (Statutum in favorem prin- 
cipum), s ezáltal elismerte őket tartományaik önálló uralkodóinak (domini ter- 
rae). A folyamatot felgyorsította az interregnum, amikor — király nem lévén — a 
fejedelmek zavartalanul munkálkodhattak területi uralmuk kiépítésén. S a követ- 
kező két évszázadban sem akadt olyan király, aki ezt a folyamatot megállította 
vagy éppen visszafordította volna. 

E fejedelmek (princeps, Fürst) részben egyháziak (érsek, püspök, apát), részben 
világiak (herceg, gróf, őrgróf) voltak. Területükön (terra, Land) gyakorolták az 
összes királyi felségjogot, azaz a , föld és az emberek feletti" uralmat: bíráskod- 
tak, adót szedtek, önálló hivatalnokszervezetet építettek ki, saját hadsereget tar- 
tottak. A 13. század második felében már 20-30 világi és 90 egyházi fejedelem- 
ség osztozott Németország területén, s számuk a következő két évszázadban egy- 
re növekedett. A , föld és az emberek" feletti hatalom különösen Németország 
nyugati felében aprózódott fel, ahol sok kis államocska alakult ki a középkor vé- 
gére. Ahogy haladunk kelet felé, úgy egyre nagyobb területű fejedelemségekkel ta- 

lálkozunk. A rendi intézmények, majd a modern bürokratikus állam kialakulása 
Németországban nem birodalmi szinten, hanem az egyes területi fejedelemségek 
szintjén ment végbe. A már a 13. században is meglévő tartományi gyűlésekből a 
15. században kifejlődtek a tartományi rendek. A birodalmi curia 1231-ben, mi- 
dőn a fejedelmeket megerősítette uralkodói jogaik gyakorlásában, azt is kimon- 
dotta, hogy rendeleteket vagy új jogokat (constitutiones vel nova iura) csak a tar- 
tomány jobbjainak és nagyjainak (meliores et maiores terrae) beleegyezésével 
(consensus) hozhatnak. A tartományuraságok kiépítésében a fejedelmek legfon- 
tosabb munkatársai azok a ministerialisok lettek, akikre korábban a királyi hata- 
lom támaszkodott. A birodalmi városok is területi fejedelemségekké alakultak, a 
többi város pedig képviselői útján részt kapott a tartományok kormányzatában. 
A folyamat a 14-15, századra vált teljessé: ekkor a hercegségek, grófságok, őr- 
grófságok, érsekségek, püspökségek és a birodalmi városok mind megannyi kü- 
lön kis államnak tekinthetők, a birodalom pedig államok szövetségének, konfö- 
derációjának (Bund). A király (császár) hatalma csak névleges, az egyes részálla- 
mokra nincs befolyása, csupán a saját területi hatalmára, hercegségére vagy gróf- 
ságára támaszkodhat. A birodalomnak a középkor végéig nem volt központja, fő- 
városa, minden megválasztott új király máshol tartotta udvarát, székhelyét. 
A központi, birodalmi intézmények csak csökevényesen fejlődtek ki, igen korlá- 
tozott hatáskörrel (birodalmi gyűlés, birodalmi bíróság). 

A birodalmi gyűlés (Reichstag) a korábbi curia generalisból fejlődött ki, ame- 
lyen elvileg minden fejedelem köteles volt megjelenni. , A birodalmi curia — amint 
Gerics József megállapítja — a 13. században éppúgy, mint előbb, fejedelmek, tar- 
tományurak és bárók szigorúan bűbéri gyülekezete volt. Rajta minden fejedelem 
a saját külön jogállása alapján mint egyedileg érdekelt személy vett részt, organi- 
kus képviseleti funkció nélkül. I...1 A német birodalmi gyűlés a 13. században 
nem lépett előre a rendi fejlődés útján." Végleges szervezetét, rendi képviselet jel- 
legét a 15. században nyerte el. Három kollégiumból állt: az elsőben a választó- 
fejedelmek, a másodikban a világi és egyházi fejedelmek, a harmadikban az 51 bi- 
rodalmi város küldöttei tanácskoztak és szavaztak. A birodalmi gyűlést a császár 
hívta össze. Az érvényes döntéshez az uralkodó és a három kollégium egybehang- 
zó akarata volt szükséges, a kollégiumokban a többségi szavazat érvényesült. Az 
üléseket a mainzi érsek vezette. Ha létre is jött az egyhangú döntés, a meghozott 
birodalmi törvények végrehajtására már nem létezett hatékony, birodalmi szintű 
központi kormányzat. 

A 15. század végén állították fel a Birodalmi Kamarai Bíróságot (Reichskam- 
mergericbt), amelynek tagjait — 8 nemest és 8 jogi szakértőt — az uralkodó nevez- 
te ki. Ez a testület egyfelől fellebbezési bíróság volt, másfelől a birodalmi szintű 
ügyekkel foglalkozott. 

A 13. század második felétől a királyt hét választófejedelem (Kurfürsten) válasz- 
totta: a mainzi, a trieri és a kölni érsek, a cseh király, a pfalzi (rajnai) palotagróf, a 
szász herceg és a brandenburgi őrgróf. A választási eljárást 1356-ban a német 

Aranybulla szabályozta. , Megállapítjuk és elrendeljük, hogy a mainzi érsek f...]) mi- 
kor a császár vagy a rómaiak királyának la német királyt a császárrá koronázás 
előtt a rómaiak királyának nevezték] halálhíre a mainzi egyházmegyében bizonyos- 
sá válik, a balálbír vételétől számított egy hónapon belül ezt az összes választófeje- 
delmeknek nyílt levélben adja tudtára; ha azonban az érsek ennek végrehajtásában 
és a bír közlésében banyag volna vagy késedelmesnek mutatkoznék, ugyanazon fé- 
jedelmek saját maguktól, minden további megbívás bevárása nélkül, három bóna- 
pon belül f...] Frankfurt városában gyűljenek össze a rómaiak királyának választá- 
sára, kiből egykor császár lesz. A választás szavazattöbbséggel történik. Az újonnan 
megválasztottnak azonnal meg kell erősítenie a választófejedelmek bűbéreit, privi- 
légiumait, jogait és szabadságát." Az érvényes választáshoz legalább négy választó- 
fejedelem jelenléte szükséges. Az Aranybulla előírja, hogy a választófejedelmek min- 
den évben a királlyal együtt tanácskozzanak a birodalom helyzetéről. 


VIII. A SOKSZÍNŰ ITÁLIA 
1. Az észak-itáliai városköztársaságok 


A Római Birodalom, majd a rövid életű osztrogót állam felbomlása után, azaz a 
6. század közepétől 1860-ig Itália sohasem állt egységes politikai hatalom alatt. 
A félszigetnek a középkor egész időszakára jellemző három részre szakadása a 8. 
században következett be, midőn Nagy Károly 774-ben legyőzte a langobardo- 
kat, és országukat birodalmához csatolta. A félsziget északi fele ettől kezdve a 
Karoling-birodalom, majd a Német-római Császárság - többnyire csak névleges 
-— fennhatósága alá tartozott. A félsziget közepén, Róma és Ravenna között — Kis 
Pippin és Nagy Károly adományából - létrejött az egyházi állam, ahol ténylege- 
sen a pápa gyakorolta a politikai hatalmat, annak ellenére, hogy a 12. század vé- 
géig formálisan ez a terület is a birodalom része volt. Dél-Itálián a királyság bu- 
kását túlélő langobard hercegségek (Beneventum, Capua, Salerno) és Bizánc osz- 
toztak, a szigeteket pedig a 9. században az arabok foglalták el. Míg Észak-Itália 
az Alpokon túli területekkel állt élénk gazdasági és kulturális kapcsolatban, ad- 
dig délen elsősorban bizánci görög és iszlám arab kultúrbatások érvényesültek. 

Észak-Itáliát Nagy Károly - birodalma egyéb területeihez hasonlóan — grófsá- 
gokra és őrgrófságokra osztotta, élükre többnyire frankokat s egyéb germánokat 
helyezett. 781-ben fiát, Pippint, majd annak halála után unokáját, Bernhardot 
tette Itália királyává. Jámbor Lajos idején legidősebb fia, a társcsászárrá is koro- 
názott Lothar lett Itália királya, s 843-ban a verduni osztozkodásnál is ő kapta 
Itáliát a császári koronával együtt. Fiának, II. Lajos császárnak (855—75) az ara- 
bok okoztak sok gondot, akik hídfőket (Bari, Taranto) létesítettek az itáliai szá- 
razföldön, s 846-ban Rómát is kifosztották. Halála után előbb a nyugati frank 

uralkodó, Kopasz Károly, majd a keleti frank király, II. (Vastag) Károly próbál- 
kozott a császárság és Itália megszerzésével, de egyik sem tudta itt tartósan meg- 
vetni a lábát. 888 után egyes helyi grófi és őrgrófi dinasztiák építették ki önálló 
helyi hatalmukat (Friaul, Ivrea, Tuscia, Spoleto), s ezeknek a helyi dinasztiáknak 
a tagjai — Wido spoletói herceg, majd I. és II. Berengár őrgrófok -, valamint a 
szomszédos Alsó-Burgundia (Provence) uralkodói - Lajos és Hugó -, vala- 
mennyien a Karoling-ház oldalági rokonai, próbálták megszerezni az Itáliai Ki- 
rályság vaskoronáját, valamint a császári címet is. Végül 951-ben I. Ottó német ki- 
rály avatkozott be a rendkívül zűrzavaros itáliai helyzetbe, s 962-ben Rómában 
császárrá koronáztatta magát. Itália nagyobbik, északi fele ekkor a Német-római 
Császárság része lett. Ottó Itália kormányzásában is a püspökökre támaszkodott, 
akik között — a helyi langobard és frank előkelő családok fiai mellett — egyre több 
az Alpokon túlról frissen érkezett németet találunk. 

A 10-11. században a császársághoz tartozó északi területek városainak püspö- 
kei egyúttal a közigazgatást és bíráskodást irányító grófok voltak, akiknek hatás- 
köre kiterjedt a város körüli grófság (comitatus, olaszul contado) területére. Ké- 
sőbb ez a szoros kapcsolat lesz az alapja a városállamok kifejlődésének. Az Alpo- 
kon túli fejlődéstől eltérően, Itáliában a város hajtotta uralma alá a környező vi- 
déket, a contado falvait. A városokban székelő püspök-grófok körül alakult ki a 
hűbéri kapcsolatrendszer: a nagyhűbéreseket capitaneinek (ők a milites maiores), 
a szerényebb birtokú kisvazallusokat valvassoroknak (ők a milites minores vagy 
secundi milites) hívták. Ezek a hűbéres lovagok - akiknek birtokai a contadóban 
feküdtek — bent laktak a városokban, bekapcsolódtak a különböző városi jellegű 
tevékenységekbe, vállalkozásokba, elsősorban a kereskedelembe, s a meggazda- 
godott polgárokkal, a kereskedőkkel együtt ők alkották a városok vezetőrétegét. 

Az a tény, hogy a nemesi, lovagi réteg a város falai között élt, a városképre is 
rányomta bélyegét: a városokban nemesi lakótornyok (zorre) épültek, ahol a 
nemesség — mint máshol vidéki váraiban — egész, széles értelemben vett famíliájá- 
val, vagyis rokonokkal, vazallusokkal, szolgákkal együtt élt. Az arab és zsidó uta- 
zóknak ez tűnik fel leginkább a 11-12. századi itáliai városokban. Benjamin de 
Tudela zsidó utazó az 1160-as években a tornyok erdejét látja mindenütt, s a na- 
gyobb városokban - erős túlzással - egyenesen 10 ezer toronyról ír (Firenzében 
1180-ban a helyi források csak 135-ről tudnak). Ehhez járultak a nemesi életvi- 
tel egyéb velejárói: a vérbosszú, a családi háborúk, a lovagi tornák. 

A 10. század végén és a 11. században feltűnnek a forrásokban a városi polgárok 
közösségei, a conjuratiók, communák. Kezdetét vette a harc a város feletti hatalo- 
mért. A püspök-grófot fokozatosan megfosztották bírói, közigazgatási hatalmától, 
s csak az egyházi funkciókat hagyták meg neki. A többi gyakorlását átvette a váro- 
si közösség. Ez a változás a legtöbb esetben viszonylag békés úton ment végbe. 
A fellendülő kereskedelem révén a polgárok meggazdagodtak, s készségesen kölcsö- 
nöztek a püspöknek, akinek viszont gyakran volt szüksége pénzre. E kölcsönök fe- 
jében a püspök kénytelen volt átengedni a világi hatalom jogosítványait a polgárok- 

nak, akik egyébként is munkatársai voltak, hiszen tanácsának (consultá) tagjai, 
akiknek véleményét ki kellett kérnie, nemcsak a hűbéres lovagok közül kerültek ki, 
hanem polgárok is akadtak köztük. Így a püspök tanácsadó testülete, a consultá, 
lassanként átalakult városi tanáccsá, amely kezébe vette a világi ügyek intézését. 
A polgárok jól kihasználták a gregorián reform nyújtotta lehetőségeket, elűzték a 


simoniás, feleséget, ágyasokat tartó püspököket, papokat. A lombardiai városok 


érthetően lelkes hívei voltak a reformnak, és az invesztitúraharcban a pápa mellett 
álltak, Cserébe ők is komoly támogatást kaptak az egyháztól. A reformerek, akik a 
spiritualia és a temporalia, azaz a lelki és a világi hatalom szétválasztását hirdették, 
nem szívesen vették, ha a püspökök világi funkciókat is viselnek. Az érsek és a pol- 
gárság közötti legélesebb összeütközésre Milánóban került sor. Ebben a városi la- 
kosság alsóbb rétegei is részt vettek (pataria). A 11. század végén, a 12. század el- 
ső felében a legtöbb város megszerezte a belső autonómiát. 

A városi communáknak az önkormányzatért vívott küzdelmében a városban 
élő lovagok is részt vettek. 1037-ben rávették II. Konrád császárt a Constitutio 
de feudis kiadására, amelyben engedélyezte a hűbérbirtokok öröklését. A polgári 
öntudatot mutatja, hogy a külső feudális hatalmakat nem szívesen tűrték meg a 
városban. Ha a terület felett világi gróf állt, annak nem lehetett palotája a város- 
ban. Paviában 1024-ben lerombolták a királyi palotát is, s II. Konrád csak a vá- 
roson kívül üthetett tábort seregével, Lucca 1081. évi kiváltságlevelében szerepel, 
hogy a királynak nem lehet palotája a városban, sőt a város körül hat mérföldes 
körzetben nem épülhet várkastély vagy megerődített épület. 

A communa legfőbb szerve a városi polgárok népgyűlése (arengo, concio, as- 
semblatorium, parliamentum). Ők választják a városi tanács (senatus, consiglio) 
tagjait és a város ügyeit ténylegesen intéző consulokat. A consulok száma váro- 
sonként változó: 4, 8, 12 - ez a leggyakoribb - vagy még ennél is több. A consu- 
lok többnyire felosztják egymás közt a feladatokat. Genovában 6 consul végzi a 
közigazgatást, 4 bíráskodik, de külön consulok foglalkoznak a hajózással, a vá- 
sárok, piacok ellenőrzésével vagy a katonai ügyekkel. Milánóban a consuli testü- 
let társadalmi csoportonként tagolódik: 10 tag képviseli a nagy nemesi családo- 
kat (capitanei), 8 a kisebb lovagokat (valvassores) és 5 a tehetősebb kereskedő 
polgárokat. A hatalom tehát ekkor még a nemesség kezében van. 

A népgyűlésen a polgárság alsóbb rétegei (kézművesek, földművelők) is részt 
vehettek — ők a popolo minuto, az ,apró nép? -, vagyis mindazok, akiknek há- 
zuk, ingatlanuk volt a városban, de a szolgák, alkalmi munkások, napszámosok 
nem. A tanácsban - amely némely városban igen népes, több száz tagú volt —, 
csak a nemesek és a gazdagabb polgárok (popolo grasso, a ,,zsíros, kövér nép") 
kaptak helyet. Külön problémát jelentettek a klérus tagjai, akiknek sajátos jogál- 
lásuk volt: nem katonáskodtak, nem fizettek adót, és külön egyházi bíróságok 
ítéltek felettük. Egyházi személyek és intézmények e kiváltságos jogállást kihasz- 
nálva gyakran folytattak gazdasági tevékenységet, sőt egyes kereskedők még az 
alsóbb egyházi rendeket is felvették, hogy a klérus kiváltságaiban részesülhesse- 

nek. Ezt természetesen a többi polgár nem nézte jó szemmel, emiatt állandó volt 
a konfliktus az egyháziak és a polgárság között. 

A városi polgárok kötelessége volt a katonáskodás. A nemesek adták a lovas- 
ságot, míg a popolo, a kézművesek, kiskereskedők gyalogosan szolgáltak. A fegy- 
verzetet pontosan meghatározták a városi statutumok, amelyek nagyon részlete- 
sen és szigorúan szabályozták a polgárok mindennapi életét: az öltözködést, a 
tornyok magasságát, a fegyverviselést, tiltották a túlzott luxust s különböző po- 
litikai jellegű szövetségek (consorziere) létrehozását, amelyek elsősorban a nemes- 
ség körében voltak divatosak. 

Ahogy a városok növekedtek, kialakultak a különféle kisebb területi, szomszéd- 
sági szervezetek (contrade, vicinanze, guartini, sestiere), s idővel ezek képviselői 
is helyet kaptak a tanácsban, éppúgy, mint a szerveződő kézművescéhek (arti) ve- 
zetői. A környező vidék (contado) is a város közigazgatási és bírói hatalma alá 
került. A falusiak földjáradékot fizettek a városban lakó birtokosoknak vagy ma- 
gának a városnak, Néhol az északi jobbágysághoz hasonló állapotok alakultak 
ki, de Itáliában, különösen a városi contadókban gyakori volt a szabad bérleti 
viszony, melyet 19 vagy 29 évre létesítettek a termés egyharmada vagy fele fejé- 
ben. A falusi (contadino) sokáig másodrendű embernek számított a városban la- 
kó polgárral (cittadino) szemben. A contado parasztjai azonban nagy számban 
települtek be a városokba. Ezt a városok legtöbbje igyekezett fékezni, nehogy 
contadójuk elnéptelenedjék, hiszen ez látta el a várost élelemmel, onnan jöttek a 
katonák és az adó, Sienában a betelepülő paraszt, ha nem sienai földesúr embere 
volt, 4 hónap alatt szabad ember és polgár lehetett, ám ha földesura sienai volt 
- amellett, hogy elveszítette telkét -, csak 10 év múlva válhatott szabad polgárrá. 
A 12. század folyamán azonban a legtöbb helyen a contado is kivívta jogait: sor- 
ra alakultak az. ún. szabad községek (borgbi franchbi), amelyek lakói ugyanolyan 
jogokkal bírtak, mint a városlakók. 

A püspökökkel és egyéb helyi urakkal szemben a városok a 12. század közepé- 
re kivívták az önkormányzatot. Ekkor kerültek összeütközésbe a császárral. Bar- 
barossa Frigyes a császári hatalmat az itáliai városok gazdasági erejére támasz- 
kodva szerette volna megújítani és megerősíteni, ezért meg akarta szilárdítani a 
városok feletti hatalmát. 1158-ban a roncagliai mezőn tartott birodalmi gyűlésen 
visszakövetelte a városoktól a megelőző évtizedekben kisajátított regalejogokat. 
A városok élére királyi megbízottakat, német podestákat helyezett. Fellobbanó el- 
lenállásukat fegyverrel törte meg, 1162-ben elfoglalta Milánót és leromboltatta a 
várost. Erre az addig egymással viszálykodó városok összefogtak: megalakult a 
Lombard Városok Ligája (societas civitataum Lombardiae), és szövetkeztek Fri- 
gyes fő ellenfelével, III. Sándor pápával. A pápa ekkor , Itália szabadságáért" (pro 
libertate Italiae) biztatta a császár elleni küzdelemre a városokat, A szövetségesek 
1176-ban Legnanónál döntő győzelmet arattak a császár felett, aki előbb 1277- 
ben Velencében a pápával kötött békét, majd a konstanzi békében (1183) szabá- 
lyozta az Itáliai Királyság helyzetét. A városok gyakorlatilag teljes önállóságot 

kaptak, ennek fejében elismerték a császár névleges főhatalmát, tehát Észak-Itá- 
ja a Német-római Császárság része maradt. — 

A 12. század második fele a nagy gazdasági fellendülés időszaka. A tengerpar- 
ti városok a levantei kereskedelem megélénküléséből és a keresztes háborúkból 
húztak hasznot. Pisa már a 11. század első felében fölénybe került az iszlám flot- 
tákkal szemben a Földközi-tengeren, elfoglalta Szardíniát és Korzikát. Utána ki- 
bontakozott Pisa és Genova küzdelme a tengeri hegemóniáért, amelyben végül is 
Genova kerekedett felül. Firenze, Lucca és Milánó fontos ipari központokká fej- 
ődtek. A 12. században és a 13. század elején mindenütt új falak épültek, jelez- 
ve a városok növekedését. Miután a városok kivívták és a császárral szemben 
megvédték önállóságukat, nagy hévvel lángoltak fel a belső társadalmi és párt- 
küzdelmek. A városnegyedenként és céhekben szervezett szegényebb, kézműves 
polgárság (popolo minuto) szembefordult a nemesség és a gazdag kereskedő pol- 
gárság soraiból (popolo grasso) kikerülő városvezetéssel, és részt kért a hatalom- 
ból. A 13. században ismét nyílt háborúvá fajult a császárok — elsősorban HL. Fri- 
gyes — és a pápák közötti ellentét. A pártok aszerint alakultak, hogy a pápát 
(gyuelfek) vagy a császárt (ghibellinek) támogatták-e. A gbibellinek általában a ne- 
mesek közül toborzódtak, míg a polgárság inkább gwelf volt. 

A popolo minuto a 13. század folyamán a legtöbb városban kiharcolta a rész- 
vételt az önkormányzati szervekben. A kézműves kispolgárok először Milánóban 
kaptak részt a város vezetésében: 1198-ban alakult szervezetük, a credenza di 
Sant" Ambrogio is küldött egy consult a város vezetésébe, ahol már ott voltak a 
főnemesség (nobili, az egykori capitanei leszármazottai) és a kisnemesség (motta) 
képviselői, majd 1214-től a kereskedők (mercanti) gildéje is jogot kapott erre. 
A 13. század közepén kialakult egy sajátos intézmény a popolo érdekeinek kép- 
viseletére, védelmére: a népkapitányi funkció (capitanei del popolo), amelynek 
viselői igen gyakran nemesi családokból kerültek ki, amelyek a nép segítségével 
szerették volna megőrizni pozícióikat a városok vezetését a legtöbb helyen kezé- 
be vevő gazdag kereskedő polgársággal szemben. A belső társadalmi harcok le- 
csillapítására hozták létre a podesztaság intézményét is. A podestá kívülről hívott 
személy volt, mintegy semleges döntőbíró, aki meghatározott ideig (fél, egy, ma- 
ximum három évig) állt a város élén. A városban semmiféle személyi, rokoni, tár- 
sadalmi kapcsolata, földbirtoka vagy háza nem lehetett, feleségét sem vihette ma- 
gával, magánlátogatást nem tehetett. Megbízatása lejártakor részletes számadás- 
sal tartozott és felelősségre lehetett vonni. Ha eredményesen működött, gyakran 
meghosszabbították megbízatását. Rendszerint jó hírű nemesi családokból hívtak 
podestákat. Egy-egy sikeres podestát egymás után több városba is meghívtak. 
A parmai Matteo Gerardi de Corrigia 9 városban viselte e tisztséget, néhol több- 
ször is, Voltak híres podestácsaládok, mint a parmai Rossiak: a család 12 tagja 
viselt podesztaságot, köztük II. Ugolino 8 városban összesen 13 alkalommal. Az 
is gyakran előfordult, hogy a püspököt kérték fel döntőbírónak, vagy a pápa kül- 
dött legátust, pacificatort, rendszerint egy-egy koldulóbarátot. A legdélibb város, 

ahová a communamozgalom és az autonóm városi intézmények eljutottak, Róma 
volt, ahol az 1143. évi felkelés nyomán létrejött a polgárok választott képviseleti 
szerve, a senatus. A felkelést ugyan Barbarossa Frigyes leverte, de a polgárság au- 
tonóm intézményei — pápai felügyelet alatt — részben megmaradtak. A nemesség 
és a popolo harca a 13. században Rómában is odavezetett, hogy Bolognából 
Brancaleone degli Andalót hívták senatorként a város élére, Ő békét teremtett, 
140 nemesi tornyot leromboltatott, s biztosította a popolo minuto részvételét az 
önkormányzatban. 


2. Firenze 


A 13. századi társadalmi küzdelmek során kialakuló városi alkotmány legjelleg- 
zetesebb példájával Firenzében. találkozunk. Firenze a 13. század végén Velence 
és Milánó mellett Itália északi felének harmadik nagyvárosa. Lakóinak száma 
1300-ban 90 ezer körül volt, s ebből 30 ezren dolgoztak a textilipar különböző 
ágaiban. Mintegy 300 cég foglalkozott részben posztókészítéssel, részben a fland- 
riai nyersposztó finomításával és festésével. A posztókészítés a nyersgyapjútól a 
finom színes szövetig 25 részműveletből állt, s szinte mindegyikre külön szakma 
fejlődött ki. Firenze gazdagságának másik forrása a banküzlet volt: több mint 70 
bankház működött a városban, s némelyikük üzleti tevékenysége szinte az egész 
korabeli Európát behálózta. A bankárok számára a legjobb és legbiztosabb üzlet 
a pápaság jövedelmeinek kezelése volt. A világi uralkodók háborúinak finanszí- 
rozása már jóval kockázatosabbnak számított, s a 14. század közepén a legna- 
gyobb firenzei bankházak bele is buktak abba, hogy hatalmas összeget hiteleztek 
az angol királynak, aki végül is fizetésképtelenné vált. Firenze volt az első euró- 
pai állam, amely — több mint fél évezredes szünet után - 1252-ben aranypénzt 
kezdett veretni: a forintot (fiorino d? oro), amelyet a város címerében szereplő li- 
liom díszített. 

III. Henrik császár 1055-ben Firenzét kivette a grófi hatalom alól, s közvetlenül 
a császár joghatósága alá rendelte. 1068-ban a püspököt, Róma egyetértésével, 
simonia miatt elűzték, s utódja már csak tisztán vallási funkciókat gyakorolha- 
tott. A firenzei polgárság a 13. század második felében — II. Frigyes halála után, 
az interregnum idején, amikor nem volt császár — kiszorította a nemesi családokat 
a hatalomból. A firenzei polgárok 21 céh (arte) keretében szerveződtek. Először 
a hét nagyobb céh (arti maggiori) kaparintotta kezébe a város vezetését, s lénye- 
gében meg is tartotta. A nagyobb céhek tagjai, illetve vezetői nagykereskedők és 
ipari vállalkozók voltak: gyapjú-, selyem-, szövet-, bőr- és prémkereskedők, hoz- 
zájuk csatlakoztak a bankárok, a jogászok, valamint az orvosok és gyógyszeré- 
szek céhei. A kézműiparosok a 14 kisebb céhben (arti minori) tömörültek. Érde- 
kes megfigyelni a városvezetés fokozatos , demokratizálódását": 1281-ben a ki- 
sebb céhek közül ötöt bevettek a különböző városi önkormányzati szervekben 

képviselt nagyobb céhek közé. A folyamat 1292-ben teljesedett ki, amikor a még 
megmaradt 9 kisebb céh képviselői is helyet kaptak a városi testületekben. Az új 
helyzetet az 1293-ban kiadott városi alkotmány, az Ordinamenti di Giustizia ko- 
difikálta. Eszerint a polgár jogaival csak az élhetett, aki valamely céhnek a tagja 
volt. A legmagasabb tisztségekre csak a nagyobb céhek tagjait választhatták. 
A választás úgy történt, hogy a nagyobb céhek 30 éven felüli tagjainak nevét, akik 
a hivatalra választhatók voltak — összesen mintegy hatezren voltak ilyenek -, 
nyolc bőrzsákba (borsa) tették, azokat kéthavonta elővették, s neveket húztak ki 
belőliik. Így választották a várost vezető Signoria tagjait — a zászlótartót (Gonfa- 
loniere) és a 6, majd 8 priort. Ők két hónapra beköltöztek a Palazzo della Signo- 
riába, s erre az időre szerény fizetést kaptak. Ragyogó vörös köpenyt viseltek her- 
melinbéléssel, hermelingallérral és fejftedővel. Munkájukban a választott testüle- 
tek, tanácsok egész sora segítette őket. Súlyosabb problémák, általában a város 
autonómiáját fenyegető veszély esetén a városháza harangtornyában lévő nagy- 
harang, a Vacca (- tehén) összehívta a 14 éven felüli férfi polgárok gyűlését, a 
parlamentót a városháza előtti térre. Ha a polgárok kétharmada összejött, akkor 
felállítottak egy szükségbizottságot (balia), amely teljhatalmat kapott az ügyek 
intézésére. 

A lakosságnak több mint háromnegyede, textilipari munkások, napszámosok, 
szolgák, fuvarosok — akiknek nem volt a városban saját házuk - nem tartoztak 
egyik céhhez sem, nekik semmi szavuk nem volt a város ügyeinek intézésében. De 
nemcsak ők voltak kirekesztve, hanem a gyakorlatban a polgárok nagyobb része, 
a popolo minuto is, sőt, a nemesek sem vehettek részt a köztársaság választott 
szerveiben, amelyeket a gazdag kereskedő- és bankárcsaládok kis csoportja tar- 
tott ellenőrzése alatt. 1378-ban a textilipari munkások, az ún. ciompók megkísé- 
relték kivívni a részvételi jogot a város vezetésében, felkelésük azonban végül is 
kudarcot vallott. 


3. Velence 


Sajátos színt képviselt az észak-itáliai városok sorában Velence. Az 5. században 
a hunok elől a lagúna szigeteire menekült lakosság - amely formálisan elismer- 
te a konstantinápolyi császár fennhatóságát — az ezredforduló táján fokozatosan 
ellenőrzése alá vonta előbb az Adriai-, majd a Földközi-tenger keleti medencéjé- 
nek hajózását. A 11. században a bizánci császárok által kapott privilégiumok 
segítségével kezébe kaparintotta a Keletrómai Birodalom egész kereskedelmét. 
Ha Velence politikai szervezetét minősíteni akarjuk, akkor , nemesi köztársaság- 
nak" mondhatjuk. A város élén álló herceg, a doge (dux) először a 7. század vé- 
gén tűnik fel a forrásokban, a 12. században azonban kialakulnak mellé a váro- 
si communa választott szervei és intézményei, egyre inkább korlátozva hatalmát, 
amely végül is csak reprezentációra szorítkozott. 1172-ben megalakult a doge 

tanácsa (consilium ducis), majd a Senatus, végül a 13. század elején a Nagyta- 
nács (Maggior Consiglio). A doge tanácsába minden kerület (sestiere) egy-egy ta- 
got küldött, akiknek megbízatása egy évre szólt. A Nagytanács választotta meg 
a magisztrátus és a többi tanács tagjait, törvényeket szavazott meg, kegyelmi 
jogkört gyakorolt. Idővel átvette a népgyűlés szerepét is, amelynek legfontosabb 
feladata a doge megválasztása volt, a jelölési bizottság javaslata alapján. 
1297-ben a Nagytanács, amelynek eredetileg 3-400 tagja volt, bezárult: tagjai 
— ekkor már több mint ezren voltak — ezentúl csak a legelőkelőbb nemesi csa- 
ládokból kerülhettek ki, akiknek a neve az ,aranykönyvben"? szerepelt. Peter 
Burke találóan állapítja meg: , Azt szokták mondani, hogy Velencét kevesen kor- 
mányozták, de ezek a kevesek szokatlanul sokan voltak. A Nagytanácsnak tag- 
ja volt minden felnőtt patrícius, és ez a 16. század első felében több mint két- 
ezerötszáz főt jelentett. Ezért volt olyan hatalmas a Nagytanács terme, és ezért 
is kellett akkora freskó oda." 

A Nagytanács funkcióit fokozatosan különböző kisebb bizottságok vették át. 
Ezek közül a Negyvenek Tanácsa ( Ouarantia) volt a legfontosabb, amely elsősor- 
ban fellebbviteli bíróságként működött, s ez a tanács terjesztette a törvényjavas- 
latokat a Nagytanács elé. A város kormányzását ellátó testületet, a Serenissima 
Signoriát a doge, a hat hercegi tanácsos és a Negyvenek Tanácsának három veze- 
tője alkotta. A megválasztott doge tisztsége élete végéig szólt, de ha nem tartotta 
be a hercegi tanács vagy a Nagytanács döntéseit, akkor a hercegi tanács javasol- 
hatta visszahívását. 1310-ben jött létre a félelmetes, szinte korlátlan hatalommal 
rendelkező Tízek Tanácsa (Consiglio dei Dieci), amely afféle állambiztonsági 
szerv volt, tagjai bárkit ellenőrizhettek, még a dogét is. A 14. századtól kiépítet- 
ték a besúgórendszert, bárki tehetett feljelentést bárki ellen — igaz, névtelen felje- 
lentéssel nem foglalkoztak -, s minden eszközzel igyekeztek megóvni az állam 
biztonságát. Ugyanez volt a helyzet a külpolitikában is: Velence tartott először 
állandó követeket külföldi országokban, akiknek rendszeres jelentéseket kellett 
hazaküldeniük. 

Velence a 13-14. században a másik nagy kikötővárossal, Genovával versen- 
gett a tengeri hegemóniáért. Egy évszázadig tartó változatos küzdelem után végül 
is Velence kerekedett felül a 14. század végén. A városállam ekkor építette ki szá- 
razföldi hátországát: megkezdte a terjeszkedést a mögöttes szárazföldön (terra 
ferma), elfoglalta Padovát, Veronát, Bresciát, Bergamót és egy sor kisebb várost. 
Így alakult ki Velence szárazföldi tartománya: Veneto. A szárazföldön nyugati 
irányú terjeszkedése során azonban összeütközésbe került a kelet felé terjeszkedő 
Milánóval, s ez hosszú háborúskodáshoz vezetett a két városállam között. Köz- 
ben Velence kiépítette tengeri , birodalmát? is: a magyar királyokkal viaskodva a 
középkor végére végleg uralma alá hajtotta Dalmáciát, majd az Adriai-, a lón- és 
az Égei-tenger szigeteit, valamint Krétát és Ciprust. A 14-15. század folyamán 
sok észak-itáliai város is elvesztette függetlenségét: sorra a három sikeresen ter- 
jeszkedő állam, Firenze, Milánó és Velence fennhatósága alá kerültek. 

4. Dél-Itália 


999-ben Salernót egy arab csapat szorongattá. Egy normann hajó, 40 harcossal, 
zarándokúton járt errefelé, A zarándokok gyorsan átvedlettek katonákká, s a sa- 
lernóiak az ő segítségükkel visszaverték az arabokat. Egy korabeli forrás szerint 
így jelentek meg a normannok Dél-Itáliában, ahol akkoriban elég zűrzavaros vi- 
szonyok uralkodtak. A szárazföldet a királyság bukását túlélő langobard herceg- 
ségek: Beneventum, Capua, Salerno tartották uralmuk alatt; a tengerparton, Apu- 
liában és Calabriában Bizánc volt az úr; Szicília, Szardínia és Korzika a 9. század 
óta arab uralom alatt állt. A kikötővárosok, a nyugati parton Amalfi, Nápoly és 
Gaeta, a keletin Bari - bár névleg elismerték a konstantinápolyi császár uralmát 
-— gyakorlatilag önálló kis városállamok voltak, amelyek élénk tengeri kereskedel- 
met folytattak az arabokkal is. Időnként a német-római császárok serege is meg- 
jelent e tájon, ahol egymás mellett, sőt egymással keveredve élt a latin és görög 
rítusú és nyelvű keresztény, valamint Szicíliában az Észak-Afrikából betelepült 
mohamedán lakosság. Mindez ideális érvényesülési lehetőséget kínált a szerencsét 
próbáló normann lovagoknak. 

A normannok a 10. század elején keresztelkedtek meg és telepedtek meg Fran- 
ciaország északnyugati partvidékén, ahol létrejött a francia hűbéres Normann 
hercegség. A normann harcosok azonban továbbra is járták fürge hajóikon a ten- 
gereket, s bárkinek a zsoldjába szívesen elszegődtek. Így jutottak el egyre többen 
Dél-Itáliába is. 1030-ban egy bizonyos Rainulf már Aversa grófja, a capuai her- 
ceg hűbérese volt. Ezt követően egyre több normann lovag kapott a langobard 
hercegektől grófságot. A legsikeresebbek Hautville-i Tankréd fiai voltak, akik 
egymás után érkeztek Dél-Itáliába (utánpótlás bőven akadt, mert Tankrédnak 
- abban a korban szokatlanul - 12 fia volt). Közülük Drogo a 11. század köze- 
pén már hercegi rangot és Italia magister milituma címet kapott a konstantinápo- 
lyi császártól. A testvérek fokozatosan kiterjesztették hatalmukat a bizánciak és 
a langobard hercegek rovására. Drogo halála után Tankréd hatodik fia, Róbert 
lett az apuliai és calabriai normannok hercege (1057-85), aki kortársaitól a ,, Gu- 
iscard" (Ravasz) melléknevet kapta. Róbert — miután uralmát kiterjesztette egész 
Apuliára és Calabriára, s elfoglalta a kikötővárosokat: Barit, Brindisit, Tarentót 
- 1077-ben megszerezte Salernót is, s ezzel megszűnt az utolsó langobard herceg- 
ség Délltáliában. IX. Leó pápa nem nézte jó szemmel a normann térfoglalást, és 
személyesen vezetett sereget ellenük, de nemcsak vereséget szenvedett, hanem ma- 
ga is fogságba esett. Végül Hildebrand - a későbbi VII. Gergely pápa — javaslatára 
II. Miklós pápa 1059-ben elismerte a normann hódítást, s Róbert a pápa hűbé- 
rese lett. 1084-ben, midőn IV. Henrik elfoglalta Rómát, Guiscard Róbert nor- 
mannjai mentették ki az Angyalvárba szorult VII. Gergelyt, s vitték Salernóba, 
miközben a Szent Péter-bazilikában az ellenpápa császárrá koronázta Henriket. 
Guiscard Róbert egyik fia, Bohemund, Taranto grófja részt vett az első keresztes 
hadjáratban, s Antiochiában saját hercegséget alapított. 

Dél-Itáliában hasonló helyzet alakult ki, mint Angliában a normann hódítás 
után. A normann lovagok szűk uralkodó rétegként telepedtek rá a helyi lakosság- 
ra, a helyi langobard hercegi és grófi családok leányait vették feleségül, s udva- 
raikban a francia nyelvet és a francia-normann lovagi kultúrát honosították meg. 
Guiscard Róbert már 1059-ben felvette a Szicília hercege címet, de a sziget vissza- 
hódítását az araboktól csak két év múlva kezdte meg öccse, I. Roger (Ruggiero) 
gróf. 1061-ben elfoglalta Messinát, de még három évtizedes szakadatlan küzde- 
lembe került, mire 1091-ben az egész sziget az ő birtokába került. I. Roger csak 
Szicília ura volt, fia, I. Roger (1101-54) Guiscard Róbert ágának kihalása után, 
1127-ben örökölte Dél-Itáliát, majd 1131-ben Nápolyra is kiterjesztette uralmát. 
Így jött létre a Nápoly-szicíliai Normann Királyság, mert a pápa engedélyével 
II. Rogert 1130 karácsonyán Palermóban királlyá koronázták. II. Roger Szicíliá- 
ban és Dél-Itáliában a korabeli Európa egyik legerősebb, gazdaságilag legfejlet- 
tebb és , legmodernebb? államát építette ki. Szicíliában nem engedte meghono- 
sodni a normann hűbéri viszonyokat, s a szárazföldön is megfékezte a feudális 
anarchiát, az egymással végeláthatatlan vérbosszúharcokba merült normann lo- 
vagokat. A középkorban szokatlan türelemmel rendezte a többnyelvű és vallású 
népesség együttélését. Békében élt egymás mellett a katolikus és az ortodox hie- 
rarchia, s a mohamedánok és a zsidók is szabadon gyakorolhatták vallásukat, Ez 
utóbbiak semmiféle hátrányos megkülönböztetésben nem részesültek. A hivatalos 
okleveleket három nyelven, latinul, görögül és arabul, állították ki. Görögök, mo- 
hamedánok és zsidók magas pozíciókat töltöttek be az államigazgatásban és a 
hadseregben. A görög és arab szakembereknek köszönhetően igen mintaszerű 
volt a pénzügyi adminisztráció. 

Kora uralkodói közül II. Roger rendelkezett a legnagyobb bevételekkel. Ennek 
alapját az igen fejlett gazdasági élet alkotta, Tovább virágoztak az arabok által 
meghonosított gazdasági tevékenységek: az ültetvényes gazdálkodás, a selyemter- 
melés és néhány fontos exportiparág. Roger erős flottát építtetett arab és gö- 
rög-szír ,admirálisok" — e szó is az arab , emírből" származik — vezetése alatt, s 
ellenőrzése alá vonta a Földközi-tenger keleti és nyugati medencéje közötti hajó- 
forgalmat, amit megkönnyített az, hogy Málta is az ő birtokában volt. Sőt az af- 
rikai partokon, Tuniszban és Líbiában is szerzett támaszpontokat. 1140-ben az 
egész országra érvényes egységes törvénykönyvet adott ki, amely a maga nemé- 
ben az első volt a középkori Európában. Roger paletmói udvarában egy igen sa- 
játos, eklektikus kultúra virágzott, amelyben érdekes együttessé ötvöződtek a 
francia-normann lovagi kultúra, valamint a görög-bizánci és az iszlám-arab hatá- 
sok elemei. E kultúra egyik legszebb emléke a palermói királyi palota kápolnája, 
a Capella Palatina. II. Roger halála után - fia és unokája, I. és II. Vilmos alatt — 
az általa létrehozott , modern? mintaállam hanyatlásnak, bomlásnak indult. Egy- 
re inkább érvényesültek a normann hűbériség állambomlasztó erői, az egyes bá- 
rók fokozatosan önállósultak a maguk területén. Komnénosz Mánuel bizánci 
császár vissza akarta szerezni egykori dél-itáliai birtokait, ezért II. Vilmos Barba- 

rossa Frigyessel szövetkezett. Mivel gyermeke nem volt, nagynénjét, Konstanzát 
eleségül adta a császár fiához, a későbbi VI. Henrikhez. A normann dinasztia fér- 
jágának kihalása után, 1189-ben VI. Henrik lett Szicília királya, így Dél-Itália a 
Hohenstaufen-ház birtokába került. ; 

VI. Henrik 1197-ben fiatalon meghalt, s új országát alig 3 éves fiára, Frigyesre 
hagyta, akinek gyámságát a pápa, III. Ince vállalta. II. Frigyes a nagykorúságot 
elérve, 1208-ban vette át országát a pápától, de figyelmét egyelőre a németorszá- 
gi viszonyok kötötték le, ahol évek óta folyt a küzdelem a Staufok és a Welfek 
között. E harc végül 1214-ben a Bouvines-i csatában a Staufok javára dőlt el. 
A I Ince által restaurált és teljesen önállóvá vált egyházi államot ezzel délről és 
északról egyaránt a Hohenstaufen-család királyságai vették körül. Bár Frigyes a 
pápa kérésére ünnepélyesen lemondott arról, hogy a Német és a Szicíliai Király- 
ságot egy kézben egyesíti, ígéretét mégsem tartotta be, sőt igyekezett a császári 
hatalmat ismét érvényesíteni Közép- és Észak-Itáliában is. Emiatt ismét több év- 
tizedes elkeseredett harc bontakozott ki a pápák, a lombardiai városok és a 
császár között. 

II. Frigyes 1220 után főleg Dél-Itáliában tartózkodott, s dédapjának, II. Roger- 
nek a nyomdokaiba lépve erős, központosított királyi hatalmat épített ki. Letört 
minden hűbéri partikularizmust, a magánvárakat leromboltatta, s nem tűrte a vá- 
rosi önkormányzatokat sem. Állandó hadsereget hozott létre, s vazallusok helyett 
szakszerű, bürokratikus hivatalszervezetre támaszkodott. A nagyrészt polgári 
vagy kisnemesi származású, jogvégzett hivatalnokokat, a justiciariusokat semmi- 
féle magánérdek nem köthette hivatali körzetükhöz: nem lehetett ott birtokuk, 
nem köthettek üzleteket, nem létesíthettek rokoni kapcsolatokat, még feleségüket 
sem. vihették magukkal. Az állami tisztviselő nem hűbérbirtokot, hanem fizetést 
kapott, s hivatalából bármikor elmozdítható, áthelyezhető volt. Frigyes 1224-ben 
Nápolyban állami egyetemet létesített jogászhivatalnokok képzésére. Ugyancsak 
szigorú állami felügyelet alá helyezte a gazdaságot is; a külkereskedelem állami 
monopólium volt, s erős flottát építtetett tengeri pozíciók megszerzésére és védel- 
mére. Elődeitől eltérően ő nem Szicíliában, hanem a szárazföldön, főleg Apuliá- 
ban tartózkodott szívesen, ahol királyi várak és kastélyok sorát építtette. Dél-Itá- 
lia Frigyes uralkodása idején az akkori Európa bürokratikus, központosított min- 
taállamává, az első , modern? állammá vált, s uralma mintegy előképe volt a ké- 
sőbbi felvilágosult abszolutizmusnak. 

A pápával nyílt háborúba keveredő Frigyest a lyoni egyetemes zsinat 1245-ben 
megfosztotta trónjától. 1250-ben bekövetkezett halála után a dél-itáliai birtoko- 
kat törvénytelen fia, Manfréd kormányozta, aki 1258-ban a Szicília királya címet 
is felvette. A pápa azonban 1245 óta megüresedettnek tekintette a trónt, s úgy 
döntött, hogy IX. Lajos francia király öccsének, Anjou Károlynak adja a szicíliai 
királyságot. Anjou Károly be is vonult Itáliába, s 1266-ban Beneventónál legyőz- 
te Manfrédet, majd 1268-ban Tagliacozzónál Frigyes unokáját, Konradint is, ez- 
zel ő lett Dél-Itália ura. 

Az észak-itáliai városállamok és a déli normann, majd Anjou-királyság között 
fekvő pápai állam sajátos színfoltja volt az itáliai politikai palettának. Az állam 
elvileg Szent Péter birtoka volt, mert annak idején Kis Pippin és Nagy Károly az 
apostolfejedelemnek adományozták. 962 óta a Német-római Császárság része 
volt, de ténylegesen a pápák kormányozták. Ez viszont igen instabillá tette a 
rendszert: minden pápaváltozás után az új egyházfő hozta magával a rokonait, s 
állandóan új emberek kerültek a különböző vezető pozíciókba. A pápák pedig 
rendszerint idősebb korukban kerültek hatalomra, s uralkodásuk viszonylag rö- 
vid ideig tartott. 

A pápai állam hat provinciára volt felosztva, mindegyikben egy rector in tem- 
poralibus intézte a világi ügyeket, s mellette egy magas rangú főpap az egyházia- 
kat. A rectorok többnyire a pápák unokaöccsei, kegyencei közül kerültek ki, s 
legtöbbjüknek csak a jövedelmek élvezése volt a célja. A bárók hűségesküt tettek 
a rectornak mint főhűbérúrnak, aki a hadsereg vezetője és főbíró is volt. Min- 
degyik provinciában létezett általános gyűlés (parlamentum generale), amelyen 
kötelező volt a jogosultak részvétele — aki nem ment el, azt pénzbüntetéssel súj- 
tották. Az egész államnak összparlamentje nem volt. Az északi területeken jelen- 
tős városi communák is léteztek pápai uralom alatt. Rómának külön státusa volt: 
ott a pápa abszolút módon uralkodott, míg a popolo 1143. évi felkelése létre nem 
hozta a senatust. Az egyházi államban igen nagy befolyással bírtak az ősi római 
nemesi családok, akik sorából számos pápa is kikerült (Colonna, Caetani, Conti, 
Frangipani, Orsini, Savelli, Pierleoni, Annibaldi). 

A 14. században, midőn a pápák Avignonban tartózkodtak, a pápai állam szét- 
züllött. A szomszédok szemet vetettek területeire, s védelme igen sokba került. 
XXII. János idején az igen jelentős pápai bevételek 649o-át (átlagosan évi 230 
ezer arany forintot) felemésztették az itáliai háborúk. Róma mintegy 30 ezer la- 
kosú kis város volt, ahol az ókori romok között birkák legelésztek, a Szent Péter- 
és a Lateráni-bazilika teteje beszakadt. A pápák Bajor Lajossal szemben a nápo- 
lyi Bölcs Róbertre támaszkodtak, akit senatorrá, a pápai állam főkapitányává ne- 
veztek ki, s ő 1341-ben be is vonult Rómába, de két év múlva meghalt. 1347-ben 
és 1354-ben egy Cola di Rienzo nevű nótárius , néptribunnak" kiáltotta ki ma- 
gát, megszerezte a város feletti hatalmat, elűzte a nagy arisztokratacsaládokat, s 
kiáltványaiban felszólította egész szent Itáliát", hogy egyesüljön Róma vezetése 
alatt. 1353 és 1360 között Aegidus Albornoz bíboros, Toledo érseke pápai legá- 
tusként helyreállította a rendet, restaurálta a helyi önkormányzatokat, s kiadta a 
Constitutio Egidianae című törvénykönyvet, amely egészen 1818-ig érvényben 
volt. Hogy a római nemesség túlzott befolyását ellensúlyozza, a város élére egy 
kívülről jövő senatort állított, akit a pápa nevezett ki, s fél évig volt hivatalban. 
1377-ben pedig a pápa végleg visszatért Rómába. 

IX. A SKANDINÁV ORSZÁGOK 
1. A vikingek megkeresztelkedése 


A skandinávok ősei a nyugat-európai forrásokban a 8. század végén tűnnek fel, 
amikor 793-ban váratlanul megjelennek Anglia északkeleti partjain, és elpusztít- 
ják a híres lindisfarne-i kolostort. Amikor a hír eljutott Nagy Károly udvarába, 
Alkuin megdöbbenve írta: , Mi és atyáink majd 350 éve élünk ezen a szépséges 
földön, és soba azelőtt ilyen rémség nem történt Britanniában, mint amit most 
egy pogány népségtől elszenvedtünk, de azt sem gondolta volna senki, hogy egy 
ilyen tengerről érkező támadás lebetséges." A nyugati források általában Nor- 
manni, Nordmanni, Nortmanni (északi emberek) néven emlegetik őket, a német 
krónikákban gyakran használják az Ascomanni (kőrisfa-emberek) kifejezést is. 
Ritkán, de a viking név is előfordul. Brémai Ádám például Dánia és Svédország 
leírásakor ezt mondja: ,azok a kalózok, akiket ők vikingeknek neveznek, a 
mieink pedig Ascomanninak, a dán királynak adót fizetnek" (,, Ipsi enim pyratae, 
guos illi Wichingos appellant, nostri Ascomannos"), a Balti-tengeren rabolnak, és 
rengeteg aranyat hordtak össze. A viking szó eredetére vonatkozóan többféle el- 
mélet született. Vannak, akik az öböl jelentésű skandináv vik szóval hozzák kap- 
csolatba. Mások a skandináv és angol helynevekben gyakran szereplő wic, vik 
szót látják benne, ami tábort, megerősített helyet, kereskedelmi települést jelent. 

Egy 9. századi krónikás szerint a , dánok a tengeren élnek", s a vikingek való- 
ban elsősorban mint kiváló hajósnép tűnnek elénk a középkori forrásokban. 
A régészek elég sok viszonylag épségben megmaradt viking hajót találtak, s eze- 
ken nyomon lehet követni a hajózási technika fejlődését. A korai hajók még tőke 
és árboc nélküliek, tehát csak evezőkkel lehetett őket mozgatni, s elsősorban part 
menti hajózásra voltak alkalmasak. A §. századra azonban kifejlődött a hajóge- 
rinc, a tőke, az erős árboctalp, a komoly vitorlázat, s ezzel készen állt az a viking 
hajó, amellyel már az óceánnak is neki lehetett vágni. A vikingek a 9-10. század- 
ban el is jutottak Izlandra, Grönlandba és Észak-Amerika partjaira. 

A skandinávok a 11. századig közös nyelvet beszéltek, a dánt (vox Danica), 
amelyet mindenki megértett, ez azonban a korábban délre vándorolt germánok 
nyelvétől már sok tekintetben különbözött. A forrásokban a 9. századtól már el- 
különíthetők a norvégok, a dánok és a svédek. Az első kettő működési tere nyu- 
gat, a svédeké kelet volt. Működés alatt egyaránt érthetünk kalózkodást és rab- 
lást, de kereskedést is. Ezek a hajósok a kínálkozó lehetőségek szerint könnyen 
átvedlettek rablóból kereskedővé vagy megfordítva, A norvégok a 8. század vé- 
gétől Skóciában és Írországban nemcsak fosztogattak, hanem le is települtek. 
A dánok ugyanezt tették Angliában és a Nyugati Frank Királyságban. A svédek 
az oroszországi folyókon. eljutottak a Fekete- és a Kaszpi-tengerig, onnan pedig 
Konstantinápolyba és Bagdadba. A bizánci források Rósz néven említik őket, a 
keleti szlávok pedig varégnak, varjágnak nevezik azokat a harcos kereskedőket, 

akik az első orosz államokat megszervezték. Gazdag arab és bizánci aranypénz- 
leletek sora jelzi Oroszországon és a Baltikumon át a svéd kereskedők útvonalait, 
s tömegével kerültek elő e pénzek skandináv területeken is. 

A 9-10. században a vikingektől nemcsak a pusztítás miatt félt a keresztény 
Nyugat-Európa, hanem , agresszív pogányságuk" miatt is. A 10. században a 
nyugati kereszténységet a pogány magyarok mellett a vikingek fenyegették első- 
sorban. Nemhiába hangzott fel sokszor e két könyörgés: , A magyarok nyilaitól 
ments meg Uram minket!"; ,A vikingek haragjától ments meg uram minket!" 
A dánok és a norvégok két évszázados kapcsolata a Brit-szigetekkel és a Karo- 
ling-birodalommal, illetve annak két utódállamával, éreztette hatását Skandiná- 
vián belül is. A vikingek megismerkedtek a pénzhasználattal, és lassacskán részé- 
vé váltak az északnyugat-európai területek kezdetleges pénz- és áruforgalmának. 
Ezt a jelenséget nevezte Szűcs Jenő az , újabb :barbárokc pacifikálásának", A vi- 
kingek megismerkedtek a keresztény Nyugat intézményeivel is, melyek közül a 
legfontosabb az egyház volt. A folyamat végeredményeként Skandinávia a nyuga- 
ti keresztény kutúrkör részévé vált. Georges Duby a 10-11. század európai pénz- 
forgalmának — a nyugati dénárok elterjedésének — vizsgálata alapján úgy látja, 
hogy a 10-11. század fordulója táján, amikor Kelet-Közép-Európa országai, va- 
lamint Skandinávia felvették a kereszténységet, e két térség már a nyugati gazda- 
ság vonzásába került. 

A kereszténység skandináviai térnyerése 3 szakaszra osztható. A 820-as évek- 
ben a dánokhoz és a svédekhez irányuló missziók — amelyeknek irányítója a 831- 
ben alapított hamburgi érsekség és Szent Ansgar, , Észak apostola" volt — jelen- 
tették a kezdetet. A második szakasz a 9. század második felében bontakozott ki, 
amikor tolerálni kezdték a kereszténységet Dániában és Svearban (Svédország 
keleti részén): engedélyezték a keresztelést és az igehirdetést, sőt, templomok épí- 
tését is. Ennek eredményeként 948-ban Dániában már püspökségek is léteztek. 
A harmadik szakasz az uralkodók végleges áttérése volt. Dániában ez 965 körül, 
míg a másik két országban a 10-11. század fordulóján következett be, Amikor 
965 körül Kékfogú Harald (kb. 945-986) dán király felvette a kereszténységet, 
erről egy későbbi krónikás így írt: ,a dánok már régen keresztények voltak, de 
mégis bálványokat tiszteltek, pogány kultuszokkal." 

A kereszténység sikere Skandináviában, Kelet-Közép-Európához hasonlóan, az 
uralkodói hatalom szándékától és erejétől függött. Nem véletlen, hogy a nyugati 
kereszténység északi és keleti perifériáin olyan uralkodószentekkel találkozunk 
mint például Szent Olaf (1015-30) Norvégiában vagy Szent István Magyarorszá- 
gon, akiket elsősorban egyházszervező munkájukért avattak szentté, Bár Szent 
Olaf egyúttal egy másik kora középkori uralkodószent típusát is képviseli: a már- 
tír szentét. Norvégiában és Svédországban a térítés párhuzamosan haladt a kirá- 
lyi hatalom kiterjesztésével, mivel — Dániával ellentétben — ezeken a területeken 
később történt meg a politikai hatalom összpontosítása. Dánia földrajzi helyzeté- 
nek tudható be, hogy itt győzött először a kereszténység, következésképp Dánia 

egyházszervezete volt a legfejlettebb a 11. században. Dánia földrajzi helyzete 
ugyanis nemcsak azt jelentette, hogy könnyebben elérhető volt a missziók számá- 
ra, de azt is, hogy a skandináv országok közül rá nehezedett a legerősebb politi- 
kai nyomás a kereszténység felvételét illetően: Dánia ugyanis - Magyarországhoz, 
Lengyelországhoz vagy Csehországhoz hasonlóan — a 10. században megerősödő 
Német Királyság szomszédja volt, melynek uralkodói 962-től a császári címet is 
viselték, s mint ilyenek, feladatuknak tekintették a kereszténység terjesztését. 

Bár mind Kelet-Közép-Európában, mind Skandináviában felülről történt a 
krisztianizáció, a hasonlóságok mellett fontos különbségek is megfigyelhetők en- 
nek folyamatában. A 11. században a , nyugati kereszténység igazi peremvidéke? 
Skandinávia volt: részben földrajzi adottságai, részben pedig a pogányság szívós 
ereje miatt. Ennélfogva Skandináviában a hit terjesztése több mártírt követelt, 
mint például az angolszászoknál, és az uralkodók áttérése után csak igen lassan 
tűntek el a pogányság maradványai. 1080-ig például a svéd uralkodók eltűrték, 
hogy Uppsalában, amely a legfontosabb skandináv pogány kegyhely volt, áldoza- 
tokat mutassanak be Thornak, Wotannak, Freyrnek: állat- és némely szerző sze- 
rint emberáldozatok tetemei rothadtak a fákon, A dán királyt pedig VII. Gergely 
1080-ban levélben figyelmeztette a pogány szokások elhagyására. 

A skandináv országok egyházszervezetének kiépítésében a 11. században erős 
angol hatás érvényesült, annak ellenére, hogy a hamburg-brémai érsekség alá tar- 
toztak. Bizonyára az angol hatásnak - Szent Edward király példájának (f 979) - 
tudható be a mártír király szenttípus skandináviai erőssége. Mindhárom király- 
ság védőszentje egy-egy mártír király lett: Norvégiáé Szent Olaf (t 1030), Dániáé 
Szent Kanut (t 1086), Svédországé pedig Szent Erik (t 1160). Talán ugyancsak 
angol hatás tükröződik abban, hogy az eredetileg Anglia által fizetett, , Szent Pé- 
ter filléreinek" nevezett adó idővel Skandináviára is kiterjedt. A pápasággal való 
szoros viszony eredményezte azt, hogy az 1215-ös, 4. lateráni zsinat rendelkezé- 
se az istenítéletek megszüntetéséről, Angliához hasonlóan, hamar átkerült a skan- 
dináv országok jogába. 

A skandináv országok egyházszervezete sokáig , csonka? volt, mert a ham- 
burg-brémai érsekség alá tartozván a 12. század előtt nem rendelkeztek önálló 
egyháztartománnyal. Skandinávia 1104-ben került ki az említett érsekség jogha- 
tósága alól, amikor Dániában érsekség jött létre Lund központtal, és ezentúl az 
északi területek ez alá tartoztak. Norvégiában 1152-ben, Svédországban 1164- 
ben állítottak fel érsekséget Nidaros, illetve Uppsala székhellyel. Az egyháztarto- 
mányok szerepet játszottak a királyságok politikai határainak kijelölésében is: azt 
mondhatjuk, hogy a norvég, illetve svéd egyháztartományok a 13. századi norvég 
és svéd királyság területi előfutárai. Izland és Grönland ugyanis 1152-től a nor- 
vég érsekség alá tartozott, és bár norvégok kolonizálták e két szigetet, hivatalo- 
san csak az 1260-as években váltak a norvég monarchia részévé, A svéd érsekség 
pedig magában foglalta a finnek 13. században alapított püspökségét is, még mi- 
előtt Finnország svéd uralom alá került volna. 

2. A skandináv királyságok születése 


Dánia dán neve, , Danmark" (a dánok mnarkja) arra utal, hogy a földrajzilag az 
ország magját képező terület (Jütland-félsziget) déli része Nagy Károly birodal- 
mának őrgrófsága volt. A 9. század elején a dán király a frank terjeszkedés 
megakadályozására építtette azt a földsáncot, amelyet ma Danevirkének hívnak, 
A 9. század végén Nagy Alíréd angol király egyik írásában fordul elő először a 
, Denemearcan" elnevezés, immár az egész országra vonatkoztatva. Dánia felett 
a 8. század végére már egy ember uralkodott, szemben a későbbi Norvégiát és 
Svédországot alkotó területekkel, melyeken több hatalmi centrum osztozott. Dá- 
nia uralkodójának hatalma a 9. században már túlnyúlt a dán szigeteken és ma- 
gában foglalta a mai Svédország déli részét, azaz a Skáne-félsziget nyugati szele- 
tét (ezeket a területeket csak 1658-ban vesztette el Dánia). 

Kékfogú Harald dán király volt az első skandináv uralkodó, aki királyi pénzt ve- 
retett. Az első nehéz dénárok pedig fia, Hegyesszakállú Sven (986-1014) alatt je- 
lentek meg. Kékfogú Harald uralkodása fordulópontot jelentett a kereszténység 
terjedésében: 948-ban már dán püspökségek léteztek, Harald 965 körüli megtéré- 
sével pedig Dánia belépett a keresztény országok sorába, és a térítés előretolt bás- 
tyája lett Skandináviában. Sven uralkodása alatt a hatalmi központ a Jütland-fél- 
szigetről Roskildébe és Lundba helyeződött át. Sven Norvégiára is kiterjesztette 
uralmát. Ez magyarázza az Anglia elleni támadások erősödését. Sven fiát, Nagy 
Knutot (1018-35) először nem akarták elismerni királynak a dánok, de angliai si- 
kere folytán - 1016-ban a szigetország királya lett - 1018-ban elfogadták uralko- 
dójukként. 1028-ban pedig Knut még Norvégiát is megszerezte. 

Norvégia norvég neve, Norge, nem sok eligazítást ad az ország megnevezésének 
eredetét illetően. De a német Norwegen és az angol Norway (- északi út) névala- 
kokból világosan kiderül, hogy az ország északi partjainál futó tengeri kereskedel- 
mi út kezdettől fontos szerepet játszott a norvégok történetében. A norvég terüle- 
tekből Széphajú Harald (Harald Haarfager f 930) formálta ki Norvégia kontúr- 
jait. Fia, I. (Jó) Haakon (935-60) volt az első keresztény király Norvégiában. Ő 
az angol királyi udvarban nevelkedett, így jól ismerhette az angol állam szerveze- 
tét. Valószínűleg Haakon nevéhez fűződik a nagyobb territóriumok (/ag) gyűlé- 
seinek (lagtbing) létrehozása, illetve továbbfejlesztése. E nagyobb területeket 
grófságokra osztották, ezek gyűlései (thing) választották ki azokat, akik a grófsá- 
got a lagibingen képviselték. Haakon idején négy lag létezett, az ötödiket Szent 
Olaf hozta létre a 11. században. Haakon uralkodásának másik fontos fejlemé- 
nye az ún. , leidang" (hajók és az azokhoz szükséges legénység biztosításának kö- 
telezettsége) rendszeressé tétele volt: a leidang általánossá vált és az ország védel- 
mének alapja lett. 

A 10. század végén (I.) Olaf Tryggvason (995-1000) rövid uralkodásától elte- 
kintve Norvégia a dán király uralma alatt állt. Olaf Tryggvason verette az első 
pénzt Norvégiában, s Mosterben megalapította Norvégia első keresztény templo- 

mát. Rövid uralkodásának igazi jelentősége Tröndelag meghódításában állt, mi- 
vel e terület urai csökönyös pogányok voltak. Hittérítőket küldött a norvégok ál- 
al kolonizált Izlandra (kb. 50 ezer norvég élt itt a 11. században), s e távoli szi- 
get az Altbing döntése nyomán 1000-ben elfogadta a kereszténységet. Áz igazi 
egyházalapítónak (II.) Olaf Haraldson, más néven Szent Olaf (1015- -30) tekint- 
hető. 1024-ben Mosterben gyűlést hívott össze, ahol lefektették a norvég egyház 
szabályzatát. Olafnak azonban 1028-ban Novgorodba kellett menekülnie Nagy 
Knut agresszív politikája miatt. Amikor 1030-ban visszatért, elesett egy parasz- 
okból álló pogány csapattal vívott csatában. Halála után csodákról kezdtek be- 
szélni, s 1041-ben a norvég egyház szentté nyilvánította, csontjait Nidarosban he- 
yezték el. Ő lett , Norvégia örökös királya" és az ország védőszentje, már egy év- 
századdal hivatalos kanonizálása (1164) előtt. Szent Olaf kultusza a halála után 
hamarosan Norvégián kívül is elterjedt: Rómában és Londonban templomot 
emeltek a tiszteletére, sőt, ő volt az utolsó , ökumenikus" nyugati szent, azaz 
olyan, akit a keleti egyház is elismert. Olaf államszervező munkássága is jelentős 
volt: a középkorban az ősi norvég jogot , Olaf törvényeiként" emlegették, bár bi- 
zonyítani nem lehet, hogy valóban az ő nevéhez köthető a kodifikáció. 

A svéd területek szerveződtek a legkésőbb állammá a skandináv országok kö- 
zül. Svédország svéd neve, , Sverige", annak a hatalmi centrumnak a nevéből 
ered, amely Svédország keleti részén feküdt és amelyet Svearnak neveztek. Olaf 
Skötkonung volt az első svéd király (994-kb. 1021), aki pénzt veretett kb. 995- 
től , Svear királya" felirattal — ezek a pénzek már a kereszténység hatását mutat- 
ják —, és hatalmát a másik hatalmi központ (Götar) is elismerte. Olaf áttérését 
1008-ra teszik, de valószínűleg már korábban felvette a keresztény hitet. Ám 
Olafnak el kellett menekülnie, mivel nem volt hajlandó elvégezni azokat a pogány 
szertartásokat, amelyek tisztségével együtt jártak. Svédországban, ahol a pogány- 
ság a legerősebb volt, a királyoknak kompromisszumot kellett kötniük. Ők ma- 
guk keresztények lehettek, de nem léphettek fel erőszakosan a germán istenek 
kultusza ellen. Különösen Uppsala volt nagy tiszteletnek örvendő kegyhely, amely 
sokáig érinthetetlennek bizonyult. Valószínűleg itt ölték meg 1030 körül azt a 
Wilfred nevű angol misszionáriust, aki összetört egy Thor istent ábrázoló képet. 


3. Népesség és gazdaság 


A 9-10. századi viking inváziók egyik okát több történész a népességnyomásban 
vélte felfedezni: az adott területek eltartóképessége és a népesség közti egyensúly a 
lakosság növekedése miatt megbomlott. Ez a feltevés elsősorban Norvégia — külö- 
nösen a part menti területek — esetében tűnik valószínűnek, hiszen a norvégok még 
Grönlandon is megtelepedtek, de nem általánosítható a térség egészére. Részint 
azért, mert Dániában, úgy tűnik, nem növekedett a népesség, részint pedig mert 
nagy lehetőségek voltak a belső kolonizáció számára. A népességnyomás teóriáját 

támasztja alá részben az a tény, hogy a kereszténység felvétele előtt rendkívül 
drasztikus népesedést szabályozó eljárással találkozunk, amely bizonyos szem- 
pontból emlékeztet a spártai gyakorlatra, nevezetesen: a nem kívánt gyermekek 
kitételével. Ez a gyakorlat elsősorban a testi fogyatékos gyermekeket sújtotta, de 
valószínűsíthető, hogy általában a lánygyermekek jobban ki voltak téve ennek az 
eljárásnak. A kereszténység felvételével a helyzet alapvetően megváltozott az em- 
beri élet felértékelődése miatt. Mindazonáltal ez a gyakorlat csak lassan halt el, 
mert még a 12-13. században is találkozunk az említett szokást tiltó törvények- 
kel, azonban még ezek is megengedőek a testi fogyatékos gyermekek esetében. 
Skandinávia lakossága 1000 körül egymillió, a 14. század elején pedig kb. 2 mil- 
lió volt, és ezt a csúcspontot nem sikerült elérni a középkor hátralevő részében. 
A népesség fele Dániában élt. Norvégia lakosságát 300-500 ezer főre tehetjük, 
míg Svédországét 500-700 ezerre. Az uralkodó családtípus a nukleáris család 
volt, melyben ritkán fordult elő 3-4-nél több gyermek. 

A mezőgazdaságban a 11. század előtt az állattartás volt a meghatározó, a ke- 
reszténység felvételével viszont megnőtt a földművelés jelentősége, s az új földek 
feltörésével rohamosan nőtt a települések száma. Norvégia földrajzi viszonyai 
nem kedveztek a falvak kialakulásának, így a különálló családi gazdaságok vol- 
tak többségben. Az ellenpóluson a sík Dánia állt falvaival. Svédország lankásabb 
részeire a kis falvak voltak jellemzőek, a hegyvidékeken viszont ott is a különál- 
ló családi gazdaságok terjedtek el. A legfőbb gabonaféle a zord klíma miatt nem 
a rozs vagy a búza, hanem az árpa volt. Búzát csak Dániában és Norvégia déli ré- 
szén termesztettek. A városok száma Skandináviában a középkor végén is csekély 
volt, és emellett igen kis lélekszámmal bírtak, még Kelet-Közép-Európával össze- 
hasonlítva is. Svédországban a 13. században alapított Stockholm volt a legna- 
gyobb, kb. 7 ezres népességével, és ugyanennyi lehetett Bergen lakossága is Nor- 
végiában. A földrajzi viszonyok Dánia kivételével gátolták a belkereskedelem és 
a belső piac fejlődését. A jelentősebb városok - még Dániában is — a távolsági ke- 
reskedelemnek köszönhették létüket. 

A Dánia birtokában levő Sund-szoros volt a kulcsa a 12-14. században kiala- 
kuló észak-európai gazdasági világ két pólusa, Nyugat-Európa és a Baltikum köz- 
ti árucserének. Ezt az áruforgalmat Lübeck irányította, már hosszú idővel a Han- 
Za-szövetség 1358-as hivatalos megalakulása előtt. A nyersanyagokért (fa, vas, 
bőrök, viasz), prémekért, de főleg a sózott heringért cserébe a Hanza baltikumi 
gabonát és nyugati iparcikkeket, főleg posztót, valamint bort és luxuscikkeket 
szállított a skandináv államoknak. A Sund-szoros két oldalán jöttek létre a jelen- 
tős dán városok: Koppenhága, Malmö, Helsingborg. A 14. századra a német vá- 
rosok Hanzája valósággal rátelepedett a skandináv külkereskedelemre. Különö- 
sen igaz ez Norvégiára, ahol Bergenben a Hanza északi lerakata (kontor) műkö- 
dött. Mivel a jelentős tengerparti norvég városok a Lübeck által szállított gabo- 
nától függtek, a norvég gazdasági érdekek érvényesítésére nem volt lehetőség. A 
, német Hanza" kifejezés a norvég király egyik 1343-as kiváltságlevelében fordul 

elő először, melyet az uralkodó a városszövetségnek adott. A Hanza erejét mutat- 
ja az is, hogy amikor a szövetség háborúba keveredett a dán királlyal és legyőzte 
őt, akkor a stralsundi békében (1370) a dánok kénytelenek voltak átengedni egy 
időre a Hanzának a Sund-szorost védő erődök ellenőrzését is. 


4. Társadalmi-politikai struktúra 


Skandinávia a kereszténység felvételével része lett a nyugati keresztény kultúrkör- 
nek, de a nyugati egyházhoz tartozás, az egyetemes egyházi intézmények mögött 
- mint ahogy Kelet-Közép-Európában is — a nyugat-európaitól eltérő társadalmi 
és politikai struktúra állt. Skandinávia egy sajátságosan különálló egységet alko- 
tott a nyugati kultúrkörön belül a 11-12. században, amit még a közös nyelvi 
örökség is erősített. Ha Nyugat-Európa nagy részének megkülönböztető vonása 
ebben az időben a hűbériség állam- és társadalomszervező szerepében, valamint 
a földesuraság domináns voltában rejlett, akkor Skandináviában a hűbériség 
(a vazallitás és a feudum jogi kapcsolata) hiányát, a szabad parasztok nagy szá- 
mát, gyűléseik (zhing) politikai szerepét kell kiemelnünk. Bár nem volt ismeretlen 
a feltételhez kötött adománybirtok, az legtöbbször nem vált örökölhetővé; továb- 
bá nem beszélhetünk sem vazallitásról, sem hűbéri láncról. 

A thing (Dániában ting) jogai igen széles körűek voltak. Mindenekelőtt a gyű- 
lések választhatták meg a királyt. Bármi volt is a jogigény alapja (öröklés, vá- 
lasztás, csatában való győzelem, hódítás) azt el kellett ismertetni a gyűlésekkel. 
Dániában Vyborg gyűlésének volt elsősége a választásban, de a többi terület gyű- 
lése is elvárta, hogy jóváhagyás céljából megjelenjen előtte az uralkodó. A 12. 
századi Norvégiában a választás bárhol történhetett, de az elismerésben hagyo- 
mányosan az Eyrathing élvezett elsőséget. Svédországban Svear gyűlése követelte 
magának a királyválasztás jogát, a 14. században pedig az egyes gyűlések képvi- 
selőiből álló testület választotta a királyt. Svédországban a 12. században a ki- 
rálynak körül kellett járnia az országot. Ezt a körutat Eriksgatának hívták: az 
Erik név uralkodót jelent, így az elnevezés jelentése az , uralkodó útja". A 12. szá- 
zad végére azonban e gyakorlatot Szent Erik (1156-60) nevéhez kapcsolta hagyo- 
mány, így , Erik útja" néven lett ismert. 

A gyűlések nemcsak megválasztották, illetve elismerték a királyt, hanem a ko- 
rai időszakban le is tehették, ha az illetővel elégedetlenek voltak, sőt esetenként 
meg is ölték. A gyűlések kezdetben szinte teljesen kezükben tartották az igazság- 
szolgáltatást. A király jogköre ekkor csupán a főbenjáró bűnökre — szent helye- 
ken elkövetett emberölés, kalózkodás, gyújtogatás stb. — terjedt ki. A 13. század- 
ra a király legfontosabb funkciója a bíráskodás lett. A törvényhozás a gyűlések 
előjogai közé tartozott. Norvégiában olyannyira, hogy elvben csak a tbingnek állt 
jogában törvényt előterjeszteni. A királyok szerepe inkább a törvények írásba fog- 
lalásában, rendszerezésében, néha új törvény előterjesztésében merült ki. Ezeket 

azonban minden esetben el kellett fogadtatni a gyűlésekkel, illetve azzal a gyűlés- 
sel, amely elsőséggel bírt. A gyűlések csak a 12. században kerültek egy-egy helyi 
hatalmasság befolyása alá. 

A másik hatalmi pólust a király és kísérete képezte. A királyoknak a pogány vi- 
kingek karizmatikus képességet tulajdonítottak: a 960-as években a norvég Szür- 
kebundás Haraldnak a kedvezőtlen időjárás okozta rossz termések miatt kellett 


század közepe előtt Svédországban nem volt előfeltétel a korábbi királyokkal va- 
ló vérrokonság, 1163 előtt pedig Norvégiában a királyi család törvénytelen gyer- 
mekei is jogot formálhattak a trónra. 

A királyok tehát arra törekedtek, hogy a monarchiát örökletessé tegyék, s az 
egyház segítségével szakrális legitimációt biztosítsanak maguknak és utódaiknak 
a koronázási szertartással. Valamiféle beavatási rítusa volt ugyan a viking kirá- 
lyoknak is, a német ordo szerinti koronázás azonban csak a 12. században jelent 
meg. Koronázásra először Norvégiában került sor 1163-ban, de csak 1247-től 
vált szokásossá; ezt követte Dánia 1170-ben, majd Svédország 1210-ben, A ki- 
rályi hatalom az egyház sokrétű támogatása mellett kiaknázhatta a leidang által 
kínált lehetőséget is hatalmának kiterjesztésére. Ehhez járult még a királyi birto- 
kokkal való rendelkezés, a bíráskodás és a törvényhozás terén meglevő jogosítvá- 
nyai, végül pedig a királyi kíséret. A kíséret megjelölésére a 11. században vált el. 
fogadottá a bird elnevezés. A bird (- család) eredetileg az uralkodók csak harco- 
sokból álló kíséretét jelentette, de idővel beletartoztak a püspökök is, és a kíséret 
egyre inkább adminisztratív funkciót nyert: tagjai közül kerültek ki az egyes igaz- 
gatási egységek elöljárói. A bird szervezetére és rituáléjára vonatkozó első forrás 
a 12. század kései időszakából való. Ahhoz, hogy valaki tagjává válhasson, eskü- 
re volt szükség, Norvégiában pedig a bird meg is tagadhatta az új tag befogadá- 
sát. A bird a 13. század előrehaladtával királyi tanáccsá alakult át. 

A 11-12. századi skandináv politikai struktúra tehát alapjaiban — ingatag ki- 
rályi hatalom, harcosokból álló kíséret, szabadok nagy száma, szabadok gyűlései 
- a 6-7. századi germán államok rendszerére emlékeztet. A 12-13. századi válto- 
zások eredményeként azonban a 13. század előrehaladtával a társadalmi differen- 
ciálódás és a nyugati hatások következtében kezdett új alapokra helyeződni a po- 
litikai struktúra. A változások üteme természetesen eltérő volt: e téren Dániának 
jutott az úttörő szerep a térségben. A 11. században még a gyűlések voltak a ha- 
talom fő letéteményesei, A 12-13. században a királyság fokozatosan átvette a 
gyűlések jogainak nagy részét, miközben a 13. századra egy privilégiumokkal bí- 
ró, erős arisztokrácia fejlődött ki — különösen Svédországban -, amely a szintén 
kiváltságolt egyházzal karöltve korlátozta az uralkodó hatalmát. 

A 12-13. századtól Skandinávia nemcsak egyházszervezetileg, hanem politikai és 
társadalmi struktúráját tekintve és intellektuálisan is részévé vált a nyugati latin 
keresztény világnak. A változás lényegét a dánok ésetében jól szemlélteti Lübecki 
Arnold, aki 1200 táján azt írta, hogy a dánok , alkalmazkodtak a többi náció- 
boz". Nemcsak azt jegyezte meg, hogy átvették a német viseletet és a nehézpán- 
célos lovagi harcmodort, de azt is, hogy a nemesek fiaikat Párizsba küldik tanul- 
ni — részben az egyházi pályán történő előrejutás, részben pedig a világi dolgok- 
ban való jártasság megszerzése miatt -, továbbá hogy kiválóak a logikában, a ci- 
vil- és a kánonjogban. 1477-ben Uppsalában, 1478-ban pedig Koppenhágában 
jött létre egyetem. 

Földrajzi fekvésénél fogva Dánia volt kitéve leginkább a külföldi hatásoknak. 
A királyok a 11. század végén szorosabbra fűzték kapcsolatukat az egyházzal. 
Ebben része volt II. (Szent) Knut (1080-86) rövid uralkodásának. Knut azzal vált 
hírhedtté, hogy túlzott mértékben érvényesítette királyi felségjogait az erdő- és 
vízhasználat, a királyi igazságszolgáltatás terén, s keményen behajtotta az őt és 
kíséretét megillető ellátmányt, amellyel az egyes területek a mozgó királyi udvar- 
nak tartoztak. Emiatt olyan népszerűtlenné vált, hogy lázadás tört ki ellene, és 
amikor Odensében Szent Alban templomába menekült, a lázadók ott végeztek ve- 
le. Halála után ínséges esztendőket élt át Dánia (Knut utódja, III. Olaf az , Éhes? 
jelzőt kapta), amit a nép Isten büntetésének tulajdonított. Tekintetbe véve a 
pogány korszakból örökölt hiedelmet, miszerint a királyok felelősek a jó és a 
rossz termésekért, teljesen természetes, hogy Knutot hamarosan szentként kezd- 
ték tisztelni. E. Erik (1095-1103) politikai tőkét kovácsolt testvére halálából. 
1101-ben kanonizáltatta Knutot, és az egyház mint szentségtörést elítélte a kirá- 
lyi hatalom elleni lázadást. Utóda, Niels (1103-34) folytatta Erik politikáját: az 
egyház rendszeres tizedjövedelemhez jutott, és az egyháziak mentesültek a királyi 
bíróságok hatásköre alól. Cserébe a dán egyház hangsúlyozta a király jogát a 
büntetéspénzekre, valamint azt, hogy a kincsleletek és a hajótörésből származó 
javak őt illetik meg, Knutot pedig Dánia védőszentjének kezdték tekinteni. Niels 
alatt megjelent a hercegi titulus, és 1134-ben már kimutatható a nyugati nehéz- 
páncélzatú lovasság jelenléte. 

A 12. század közepét követő majdnem száz év meghatározó volt Dánia törté- 
netében, mivel mindössze 3 uralkodó ült a trónon: I. (Nagy) Valdemár (1157-82) 
és fiai, IV. Knut (1182-1202), majd II. Valdemár (1202-41). I. Valdemár uralko- 
dása alatt jelentős előrelépés történt az államigazgatásban, és kezdetét vette a vá- 
rosalapítások nagy korszaka, amely közel egy évszázadig tartott. A védelmi 
képesség növelése céljából égetett téglából erődöket építtetett, a Danevirkének 
nevezett földsáncot pedig megerősíttette. 1158-ban megújította hűbéri esküjét 
Barbarossa Frigyesnek, s mivel a császár által favorizált ellenpápát támogatta, 
összeütközésbe került Eskillel, a dán érsekkel, aki viszont II. Sándor pápa híve 

volt. Valdemár és Eskil konfliktusa a pápaság és a világi hatalmak 12. századi 
küzdelmének része. II. Valdemár uralkodása alatt, 1231-ben az egész országra ki- 
terjedő földösszeírás történt (Liber Census Danidge), 1241-ben pedig a király az 
igazságszolgáltatást egységesítette azzal, hogy dán nyelven törvénykönyvet állít- 
tatott össze a létező jogokból (/yske Lov), s ez az egész országban érvénnyel bírt 
azután, hogy Vyborg gyűlése jóváhagyta, majd a király kihirdette, 

Nagy Valdemár és fiai expanziós politikát kezdeményeztek a Balti-tenger térsé- 
gében. 1169-ben elfoglalták Rügen szigetét, majd Pomerániában és Mecklenburg- 
ban kezdtek terjeszkedni, hódoltatva az ottani szláv hercegeket. Uralmukat egé- 
szen az Elbáig kiterjesztették, s Knut felvette a , Dánok és a Szlávok királya? cí- 
met. A Baltikumban is megvetették a lábukat: 1218-ban II. Valdemár erődöt 
emelt a legjobb észt kikötőnél, amelyet az észtek Tallinn-nak, azaz a , dánok 
erődjének" hívtak, míg maguk a dánok Revalnak, illetve Revelnek neveztek. Az 
itt alapított püspökséget a lundi érsekség alá rendelték. Tallinnról és környékéről 
1346-ban nagy pénzösszeg ellenében a dán király lemondott a Német Lovagrend 
javára. 1227-ben az egyesült északnémet fejedelmek a bornhövedi csatában le- 
győzték a dánokat, akik ezután kénytelenek voltak feladni észak-németországi 
hódításaikat. 

A N. Valdemár halálát követő trónviszályok meggyengítették a királyságot, 
egyben erősítették a nemességet, amely az 1250-es évektől rendszeresen össze- 
gyűlt Nyborgban, 1256-ban pedig a Lund érseke által Vejlében kiadott dekrétu- 
mok kinyilvánították az egyház szabadságát. A folyamat betetőzésére 1282-ben 
került sor, amikor a ,dán Magna Cartában? a királyt országgyűlés, a Danebof 
évenkénti összehívására kötelezték, ezenkívül meghatározták a nemesség jogait: a 
király nem börtönöztethetett be senkit az illető vallomása és érvényes bírói ítélet 
nélkül, hacsak nem tettenérésről volt szó; a királyi bíróságok nem szabhattak ki 
nagyobb büntetést, mint amekkorát a tartományi jog előírt; korlátozták a király 
vagyonelkobzási jogát olyan esetekben, ha valaki nem engedelmeskedett a paran- 
csának; a királynak el kellett ismernie az ún. ,, Valdemári törvényeket", 


6. Norvégia 


A 11. századi norvég uralkodók közül Harald Hardrada (1046-66) számít a leg- 
jelentősebbnek. Melléknevét (Keménykezű) azzal érdemelte ki, hogy kegyetlenül 
letörte a szeparatista előkelők ellenállását. Megpróbálta megszerezni az angol 
trónt is, de 1066-ban Stamford Bridge-nél meghalt a Harold Godwinsonnal ví- 
vott csatában. Ő alapította Oslót, de az ország legjelentősebb városává, a nem- 
zetközi kereskedelem kikötőjévé Bergen vált. 1130-ig Harald Hardrada vonalán 
öröklődött a királyi tisztség. 1130-1240 közt Norvégia történetének meghatáro- 
zó vonása a dinasztikus küzdelmek sorozata volt, melyet társadalmi konfliktu- 
sok, valamint az invesztitúraharc színeztek. A dinasztikus konfliktus alapja az 


312 - A SKANDINÁV ORSZÁGOK 


volt, hogy nemcsak a királyi család legitim tagjai, de a törvénytelen fiúutódok is 
igényt formálhattak a trónra. 1130-62 közt 8 király ült a trónon, és egyikük sem 
halt meg természetes halállal. Lényeges változás akkor történt, midőn 1163-ban 
Nidaros érseke királlyá koronázta V. Magnust (1162-84). 
jainak jelenlétében, a nyugati kereszténységben szokásos latin formulákkal tör- 
tént, és a király személyének szent és sérthetetlen voltát, az uralkodó elleni láza- 
dás elítélését volt hivatott kifejezni. (Magnus ,az Úr felkentje", a , Dei gratia 
rex" formulákkal illette magát.) A koronázás mellett ugyanakkor törvény szüle- 
tett a trónöröklés szabályozásáról is, a lagtibingek jóváhagyásával. Eszerint csak 
egy király lehet, tehát a királyi hatalom oszthatatlan; az örökösnek törvényes fiú- 
nak kell lennie, a trón pedig a legközelebbi örököst illeti meg, hacsak nincs olyan 
ok, amely ezt lehetetlenné teszi. Ebben az esetben az érsek, a püspökök és 12 elő- 
kelő - akiket a püspökök választanak ki — összegyűlnek Nidarosban, Szent Olaf 
sírjánál, és kiválasztják a legmegfelelőbbet az örökösjelöltek közül. A királyvá- 
lasztásnál a többségi szavazat dönt, de sohasem a püspökök ellenében, a szava- 
zatokat pedig számlálják és mérlegelik is egyben. 

Magnus kinyilvánította, hogy Istentől és Szent Olaftól bírja királyságát, és ő 
, Norvégia örökös királyának" vikáriusa. Logikus lépés volt tehát 1164-ben Szent 
Olaf immár hivatalos kanonizációja. Magnusnak és apjának - aki a valódi hata- 
lmat kézben tartotta 1179-ben bekövetkezett haláláig — kemény ellenállással kel- 
lett szembenéznie az egyre-másra fellépő trónkövetelőket támogató , nyírfalába- 
sok" (Birkebeiner) személyében. A lázadó parasztok elnevezése onnan eredt, 
hogy a nagy szegénység miatt sokan nyírfakéreggel tekerték be lábukat. 1177-ben 
a nyírfalábasok egy energikus trónkövetelőre leltek a Feröer-szigeteken élő Sver- 
ri Sigurdsson (1184-1202) személyében, aki II. Sigurd király fiának mondta ma- 
gát. 1179-ben döntő győzelmet aratott Magnus és apja felett. Norvégia gyakor- 
latilag kettészakadt, mert Sverri befészkelte magát Tröndelag tartományba. Ma- 
gnus hatalmát azonban csak 1184-ben tudta megtörni, amikor legyőzte a király 
dán csapatokkal megerősített seregét, s Magnus is életét vesztette a csatában. 

Sverri uralkodása alatt a leidang állandó adó lett. A jog terén igyekezett átala- 
kítani a király és a gyűlések hagyományos viszonyát: arra törekedett, hogy saját 
kezébe vegye a kezdeményezést a törvényalkotásban, a bíráskodásban pedig tör- 
vénytudó emberek kijelölésével akarta kikapcsolni a gyűléseket a törvénykezés- 
ből. A kíséret, a bird igen felduzzadt a háborúskodás miatt, ezért tagjai közül so- 
kakat letelepített, akik a földbirtok fejében katonai szolgálattal tartoztak. Sverri 
azonban összetűzésbe került az új norvég érsekkel, aminek eredménye Norvégia 
legvéresebb polgárháborúja, az ún. , pásztorbotháború" (1196-1217) lett. A küz- 
delem Sverri halála után időlegesen lezárult, tartós megoldást azonban csak Sver- 
ri unokája, IV. (Öreg) Haakon (1217-63) teremtett. Hosszú uralkodása alatt sta- 
bilizálódott a királyi tisztség, mégpedig az ősrégi elvekkel szakítva, azokon az ala- 
pokon, amelyek óhajként 1163-ban fogalmazódtak meg. 1247-ben a pápa legá- 

tusa új koronázási ordót alkotva, Bergenben királlyá koronázta Haakont, Öreg 
Haakon udvarában az 1250-es években született az a , királytükör", amely a ki- 
rályságról alkotott új felfogást képviselte: a királyok isteni jogalapjának elvét. 
Eszerint a királyok hatalma közvetlenül Istentől származik, az uralkodó hatalmát 
tekintve Istenhez hasonló, senki sem teheti le őt trónjáról, a trón pedig a primo- 
genitúra alapján öröklődik. A gyűlések szerepe tehát jelentősen meggyengült: ,, A 
király tulajdona az egész királyság, csakúgy, mint benne minden ember, ezért 
mindenki, aki a királyságában van, szolgálattal tartozik neki, amikor csak szük- 
ségletei úgy kívánják." VI. Magnus (1263-80) a , Törvényjavító" melléknevet 
kapta, mivel törvényt adott ki a trónöröklésről, eltörölte a régi vérdíjtendszert, s 
kivette a bűncselekményeket a gyűlések hatásköréből. Ugyanakkor megteremtet- 
te az ehhez szükséges intézményi hátteret is. Uralkodása alatt a kancellár lett az 
államigazgatás legfontosabb embere. 1277-ben konkordátumot kötött az egyház- 
zal, amely rögzítette a királyi hatalom és az egyház viszonyát Norvégiában a kö- 
zépkor hátralevő részére. Ennek értelmében a püspökök immunitást szereztek a 
leidang alól, viszont a király kezébe került az egyházi tisztségekre jelölés joga. 
1290-ben pedig egyezmény született arról, hogy az egyház semmiféle olyan jöve- 
delemre nem tart igényt, amelyre 1277 után tett szert. 

A 13. században nagyjából rögzült a norvég monarchia területe. A fő kérdés 
Norvégia és a norvégok által kolonizált területek közti kapcsolat jellege volt. 
Grönland és Izland, bár a norvég érsekség részét képezték, hivatalosan csak 
1266-ban, illetve 1267-ben fogadták el a norvég uralkodó főségét, mivel gazda- 
sági szempontból teljesen az anyaországra voltak utalva. A norvég király főségé- 
nek elismerése semmiben nem korlátozta őket, viszont biztosította számukra a 
gabonaimportot. Az uralkodó részéről pedig inkább presztízsértéke volt e terüle- 
tek politikai bekebelezésének. A Hebridák szigetcsoportja és a Man-sziget 
ugyanakkor az 1266-os perth-i egyezmény alapján Skóciáé lett, egy nagyobb 
summa, továbbá évenként fizetendő jelképes összeg fejében. A 15. század máso- 
dik felében a Shetland- és az Orkney-szigetek is Skóciához kerültek. 1326-ban 
szerződés született Norvégia és Novgorod közt a határ kérdésében. 


7. Svédország 


A három skandináv állam közül Svédország mutatta a legkisebb tiszteletet a ki- 
rályi tisztség iránt: a királyságról még a 13. században is inkább a viking kor el- 
vei szerint gondolkodtak, mintsem a nyugati kereszténység kortárs monarchiái- 
ban bevett eszmék jegyében. 1060 és 1250 közt a trónért egymással viaskodó két 
család egyike sem tudott folyamatosan, több generáción át trónon maradni, tehát 
uralkodódinasztiává válni. Ugyancsak a királyi pozíció instabilitását mutatja az, 
hogy több uralkodót is letettek trónjáról ebben az időben. A jelenség oka abban 
rejlett, hogy a 12. század közepe előtt az uralkodónak nem kellett szükségszerűen 


a 

rokonságban állnia valamely korábbi királlyal, A szakrális megerősítés eszközé- 
hez is csak igen későn nyúltak az uralkodók: a koronázást először Szent Erik uno- 
kája alkalmazta 1210-ben, miután a korábbi királyt elűzte trónjáról. Szent Erik 
személyében Svédországnak is megvolt az a királyszentje, aki nem természetes ha- 
lállal halt meg, és akiből végül a svédek patrónusa lett — annak ellenére, hógy az 
egyház sohasem kanonizálta. Svédországnak viszont nem volt Nagy Valdemár- 
hoz vagy Öreg Haakonhoz hasonló királya, talán azért, mert 1060 és 1250 közt 
nem akadt olyan uralkodója, aki 25 évig ült volna a trónon. 

A 13. század első felében a valódi hatalom egy főúri dinasztia, a Folkungar-csa- 
lád kezében koncentrálódott, akinek feje 1250-ben saját fiát emelte trónra. Bár a 
család meggyökeresedett a trónon, ez nem jelentette azt, hogy az egyes királyok 
trónja is stabil lett volna: az uralkodók letétele tovább folytatódott Svédország- 
ban a középkor folyamán. A politikai helyzet tehát kedvezett a főúri hatalom 
megerősödésének, akik befolyásuk alá vonták a tartományi gyűléseket. A 13. szá- 
zad utolsó harmadában az arisztokrácia privilégiumok formájában erősítette meg 
pozícióit. 1279-ben adómentességet kaptak azok, akik lóháton harcoltak, 1284- 
től pedig az egyházi és világi főurak évente gyűlést tartottak. 

Svédország számára a finn területek kínáltak jó lehetőséget a területi terjeszke- 
désre, mivel 1105 körül a pápaság missziós területté nyilvánította a pogány fin- 
nek földjét. Ellenük vezetett hadjáratot Szent Erik 1157-58-ban. A 13. században 
létrehozták a finnek püspökségét, melyet az uppsalai érsekség alá rendeltek. A 13. 
századi svéd hadjáratoknak köszönhetően Közép-Finnország, valamint Kelet- 
Finnország egy része svéd uralom alá került. 1240-ben a svédek Novgorod elleni 
támadását Alekszandr Nyevszkij visszaverte, 1323-ban pedig meghúzták a hatá- 
rokat Svédország és Novgorod közt. 


X. A KERESZTÉNYSÉG ÉS AZ EGYHÁZ AZ ÉRETT KÖZÉPKORBAN 


1. A gregorián reform 


A 9-10. század újabb fontos szakaszt jelentett a keresztény elterjedésében, mert 
a csehek, a lengyelek, a magyarok, a skandináv népek, a Balkánon pedig a bolgá- 
rok, a szerbek és a horvátok, majd végül az oroszok megkeresztelkedésével csak- 
nem teljessé vált az európai keresztény népközösség. A 12. századra maradt az El- 
ba és az Odera között élő szlávok, a 13. századra a poroszok, a balti népek és a 
finnek megtérítése, s végül a sort a litvánok zárták, akik a 14. században vették 
fel a kereszténységet. 

Az első évezred végének legjelentősebb pápája I. Miklós (858-67) volt, aki erő- 
teljesen képviselte a pápai primátus és a római püspök egyetemes főhatalmának 
elvét, elsősorban Konstantinápollyal szemben. Ekkor a nyugati és a keleti egyház 

vezetése között szakításra is sor került. Az okot az adta, hogy Bizáncban száműz- 
ték Ignatiosz pátriárkát, s a laikus Phótiosz személyében új pátriárkát neveztek 
ki. I. Miklós ezt nem fogadta el, s Phótioszt megfosztotta méltóságától. Erre Phó- 
tiosz eretnekséggel vádolta meg a pápát, akit a 867-ben Konstantinápolyban tar- 
tott zsinat letettnek nyilvánított és kiközösített. A szakadást I. Baszileiosz császár, 
a Makedón-dinasztia alapítója számolta fel, aki visszahelyezte Ignatioszt, s a VII. 
egyetemes zsinaton, 869-70-ben helyreállt a kereszténység egysége. Ebben az 
időben szerkesztették az ún. ál-izidori dekretális gyűjteményt (Collectio Pseudo- 
Isidoriana), amelyben hiteles okiratok mellett nagyon sok hamisítvány is találha- 
tó. Célja az volt, hogy a pápai hatalmat megerősítse, ezért azt bizonyította, hogy 
a zsinatok a pápa alá vannak rendelve, s a fontosabb ügyekben (causae maiores) 
a pápa jogosult dönteni, 

A következő másfél század ún. , sötét korszak" a pápaság történetében, amely 
teljesen a római nemesi családok hatalmi ambícióinak játékszerévé vált. A 10. 
század végétől pedig a német-római császárok töltötték be a pápai trónt. A püs- 
pöki és apáti székekkel is a világi uralkodók és a területi fejedelmek rendelkeztek, 
s a főpapokat hol kisebb, hol nagyobb mértékben bevonták világi, állami fel- 
adatok intézésébe. Az egyház tehát a világiak uralma alá került, s teljesen betago- 
lódott a hűbéri struktúrába. Általánossá vált a simonia, az egyházi tisztségek és 
jövedelmek adás-vétele, s a coelibatust sem nagyon tartották be. A főpapok - né- 
hány tiszteletre méltó kivételtől eltekintve — világi feudális urakként éltek, 

Az egyházhoz méltatlan helyzetet felszámoló mozgalmat gregorián reformnak 
nevezzük, a reformokat energikusan végrehajtó VII. Gergely (1073-85) pápáról. 
A gregorián reform fontos előzménye volt a 10. században végbement kolostori 
reform, amely Clunyből és Gorzéból indult ki. A burgundiai Cluny bencés kolos- 
torát Vilmos aguitániai herceg alapította 910 körül, s a helyi püspök joghatósá- 
ga alól kivéve, közvetlenül a római pápa védelme alá helyezte, azaz exemptiót 
biztosított számára. Lehetővé tette a szabad apátválasztást is, s általában kizárta 
a kolostorból a világi hatalom, a nagy hűbérurak befolyását. A kezdeményezés- 
nek nagy sikere volt, Clunyhez több mint ezer bencés kolostor csatlakozott, s lét- 
rejött az ún. Clunyi Kongregáció, amely szilárd szervezetben fogta össze az addig 
egymástól független bencés kolostorokat a clunyi apát vezetése alatt. A kolostori 
reformból nőtt ki a 11. században az egész egyház reformja, megújulása. Azt sem 
szabad figyelmen kívül hagynunk, hogy a reformmozgalom nem lehetett volna ily 
sikeres, ha nem támogatja egy szélesebb társadalmi igény: a feudális hatalmi 
struktúrába betagolódott, gazdag és erkölcstelen életű főpapsággal elégedetlen 
laikus tömegek mozgalma, , az evangéliumi és apostoli egyházhoz" való visszaté- 
rés jelszavával. 

A gregorián reform elsősorban a papság belső, erkölcsi megújulását, megtisztu- 
lását tűzte ki céljául, felvette a harcot az egyházi tisztségek vásárlása, a simonia, 
valamint az ágyasokat tartó papok ellen. A másik célkitűzés az , egyház szabad- 
ságának" kivívása volt, vagyis az egyház kivonása a világi hatalmak gyámsága, 

efolyása alól, akiknek döntő szavuk volt a pápai széktől kezdve a püspöki és 
apáti tisztségek, valamint a falusi plébánosi funkciók betöltésében, s akik a ma- 
guk világi céljai érdekében használták az egyház anyagi javait. Ennek érdekében 
kimondták és keresztülvitték, hogy minden egyházi tisztséget , kánoni választás- 
sal" kell betölteni. Ez annyit jelent, hogy a püspök megválasztására kizárólag a 
áptalan jogosult. A papság számára kötelezővé tették a coelibátust, a szexuális 
önmegtartóztatást, s megtiltották, hogy egyháziak bomagiumot és hűségesküt te- 
gyenek, ezáltal hűbéri függésbe kerüljenek világiakkal szemben. Végül célul tűzte 
ki a reform a római pápa primátusának fokozottabb érvényesítését. 

A reform elveinek kidolgozásában, elméleti megalapozásában fontos szerepet 
játszottak olyan személyiségek, mint Burchard wormsi püspök (t 1025), aki ká- 
nonjogi gyűjteményt állított össze a reform alátámasztására, vagy Humbertus de 
Silva Candida bíboros, aki könyvet írt a sirmonia ellen (Adversus simoniacos), to- 
vábbá Damiani Szent Péter, aki szerzetesként, majd pápai legátusként prédiká- 
cióiban és leveleiben fejtette ki a reform szükségességét, s a gyakorlatban is sokat 
tett keresztülviteléért. 

Már a 11. század elején sorra születtek a zsinati határozatok a simonia ellen s 
a coelibatus érdekében. A reformokat, amíg az egyház belső, erkölcsi megtisztu- 
lásáról volt szó, a császárok — főleg II. és III. Henrik — is támogatták, sőt a káno- 
ni választás ellen sem emeltek kifogást. III. Henrik 1046-tól német püspökökkel, 
a reform híveivel töltötte be a pápai trónt. A század közepén került a pápai ud- 
varba diakonus bíborosként a szerzetes Hildebrand, aki a reformmozgalom 
legaktívabb irányítója lett. II. Miklós (1059-61) pápasága alatt, az 1059-es late- 
ráni zsinaton szabályozták a pápaválasztás rendjét. Eszerint a pápát kizárólag a 
bíborosok választják, a papság többi részének és a római népnek csak utólagos 
hozzájárulási joga van. Azt is kimondták, hogy a pápát lehetőleg a római papság 
köréből és Rómában kell megválasztani. A zsinat ismételten elítélte a simoniát, a 
nős papoktól megvonta az egyházi hatalom gyakorlásának jogát, megtiltotta, 
hogy bárki is egyházi hivatalt fogadjon el laikusok kezéből. 

A reformfolyamat akkor bontakozott ki igazán, midőn 1073-ban Hildebrandot 
választották pápává, aki VII. Gergely néven foglalta el a pápai trónt. Már bíbo- 
ros korában megkezdte a pápaság igényeit alátámasztó jogforrások gyűjtését és 
rendszerezését. Ennek alapján fogalmazódott meg az új pápa programja, amelyet 
27 tételben foglalt össze. Ez az ún. Dictatus papae, amelynek főbb pontjait érde- 
mes szó szerint idézni: ü 
1. Egyedül a római egybázat alapította maga az Úr. 

2. Egyedül a római pápát mondják joggal egyetemesnek. 

3. Püspököket egyedül ő tebet le és helyezbet székükbe vissza. 

7. Egyedül neki szabad a korszükségletnek megfelelően új törvényeket hozni, új 
püspökségeket alapítani és fordítva: gazdag püspökségeket feloszlatni és szegé- 
nyeket egyesíteni. 

8. Egyedül ő használhat császári jelvényeket. 

9. Egyedül a pápa lábait kötelesek az összes fejedelmek megcsókolni. 

12. Jogában áll császárokat letenni. 

16. Rendelete nélkül nem lebet egyetemes zsinatot összebívni. 

18. Ítéletét senki meg nem változtathatja, míg ő egyedül minden ítéletet megmá- 
síthat. 

19. Senki fölötte nem ítélkezhetik. 

21. Minden egyház fontosabb ügyeit eléje kell terjeszteni. 

22. A római egyház még soha nem tévedett, az írás tanúsága szerint örökké té- 
vedbetetlen lesz. 

26. Nem tekinthető katolikusnak az, aki a római egybázzal nincs egységben. 

27. A gonoszoknak tett bűségeskü alól az alattvalókat feloldozbatja. 

A konfliktus a császárral akkor tört ki, amikor VII. Gergely az 1074. és 1075. 
évi római böjti zsinatokon megismételte elődei reformrendelkezéseit, és szigorúan 
megtiltotta a laikus invesztitúrát, vagyis azt a már két évszázados gyakorlatot, 
hogy a püspököket a császár vagy a király iktatta be hivatalába és a vele járó vi- 
lági javakba, a gyűrű és a pásztorbot átadásával. A küzdelem lefolyását már is- 
mertettük. Látszólag a császár győzött, hiszen elfoglalta Rómát, s a pápa szám- 
űzetésben, Salernóban halt meg 1085-ben. De a császár végül is nem tudta 
megőrizni az egyház feletti jogait és hatalmát. A pápák és a császárok közötti 
több évtizedes küzdelem olyan kompromisszummal zárult, amely mindkét fél ér- 
dekeit figyelembe vette. A kérdés rendezését megkönnyítette, hogy időközben a 
teológusok és főleg a kánonjogászok a püspöki tisztségben szétválasztották a lel- 
ki-vallási hatalmat (spiritualia) és a világi hatalmat (temporalia), hiszen akkor a 
püspökök és apátok nagy része valamilyen világi hivatalt is viselt. Az invesztitú- 
ra eszerint csak a temporaliára, a világi tisztségre és a vele járó földbirtokra vo- 
natkozott. Hosszadalmas és időnként meg-megszakadó tárgyalások után 1122- 
ben Wormsban létrejött a megegyezés V. Henrik császár és II. Callixtus pápa kö- 
vetei között. Eszerint a császár lemondott a gyűrűvel és pásztorbottal való invesz- 
titúráról, de továbbra is joga volt arra, hogy a kánoni választás után a püspököt 
a jogar átadásával beiktassa a világi hivatalával járó birtokokba. Hasonló megál- 
lapodások jöttek létre a többi uralkodóval is, akik szintén lemondtak a gyűrűvel 
és a pásztorbottal való invesztitúráról. 

Hogy modern történészek és szociológusok milyen jelentőséget tulajdonítanak 
e reformnak az európai történelemben, arra néhány kiragadott példát idézünk. 
Rosentock-Huessy német történész az európai forradalmakról írt könyvében 
1789 és 1917 mellett a gregorián reformot tekinti a három igazi európai forrada- 
lom egyikének. Az egyik vezető angol középkortörténész, R. W. Southern A nyu- 
gati társadalom és az egybáz a középkorban című — magyarul is olvasható — 
könyvében így ír VII. Gergely pápa programjáról: , Amikor összehasonlítjuk eze- 
ket a megállapításokat más nagy akcióprogramokkal, a Magna Cartával, a Bill of 
Righbisszal, az amerikai alkotmánnyal, a Kommunista Kiáltvánnyal, arra kell gon- 
dolnunk, hogy e dokumentumok közül csak a legutolsónak volt ilyen nagy és 

mindenre kiterjedő hatása sok nemzet mindennapi életére." A történészekével 
egybecseng a szociológus (Tomka Miklós) véleménye is: , ez volt az az innováció, 
ami megnyitotta a zsilipet az európai típusú modernizáció folyamata előtt. Tár- 
sadalomszervezeti kategóriákban mérve e modernizáció első látványos lépése az 
invesztitúrabarc, pontosabban a vallási és a politikai hatalom különválása volt, 
amit szinte szükségszerűen követett az egybázi és világi rend elkülönülése, a val- 
lási és a profán tudományok önállósulása, a társadalom új- és legújabb kori dif- 
ferenciálódása." 

Az európai politikai gondolkodás történetével foglalkozó szakemberek már 

sokszor nyomatékosan hangsúlyozták ennek a szétválasztásnak, megkülönbözte- 
tésnek, a két hatalom elméletének rendkívüli jelentőségét: ezzel a szabadságnak 
egy olyan új koncepciója jelent meg az európai gondolkodásban, amely nélkül a 
modern politikai intézmények létrejötte nem érthető meg. Az a tény, hogy kiala- 
kult és elfogadottá vált az elv, miszerint az emberi életnek van olyan szférája, te- 
rülete, amely nincs alávetve az állami hatalomnak, hanem a maga területén füg- 
getlen és autonóm, igen nagy jelentőségű még akkor is, ha a tiszta dualizmus, 
azaz a két hatalom tökéletes egyensúlya a gyakorlatban alig valósult meg, s mind- 
két fél igyekezett az elvet a maga javára magyarázni és alkalmazni. 
A reform megerősítette, kiteljesítette a nyugati kereszténység egységét, univer- 
zalizmusát, nemzetek feletti jellegét, mert meggátolta, hogy - a Nyugattól épp ak- 
koriban elszakadt keleti ortodox kereszténységhez hasonlóan - önálló nemzeti 
egyházakra bomoljon szét. Ezt elsősorban azzal érte el, hogy a korábbinál jobban 
kiemelte és érvényesítette s az akkoriban rendszerbe foglalt egyetemes egyházi 
jog, a kánonjog segítségével megerősítette a római pápa primátusát. A pápa te- 
kintélyben és hatalomban messze a többi püspök fölé emelkedett, joghatósága, 
egfőbb bírói hatalma kiterjedt az egész egyházra. A reform következtében a pápa 
tekintélye, hatalma oly mértékben megerősödött, hogy a 12-13. század pápái jog- 
gal tekinthették magukat az európai keresztény népközösség fejének. A pápa 
egyetemes joghatósága és legfelsőbb bírói hatalma kiterjedt az egész nyugati ke- 
reszténységre, s minden fontosabb ügyben őt illette meg a döntés. A püspökök 
megerősítésének, elmozdításának, sokszor megválasztásának jogát a pápák ma- 
guknak tartották fönn, s az egyházmegyék létesítését, határainak kijelölését vagy 
módosítását szintén Róma hatáskörébe utalták. Az érsekek hatalmuk jelvényét, a 
balliumot a pápától kapták, s ezért Rómába kellett menniük. Legátusai útján 
a pápa rendszeresen ellenőrizte, irányította a helyi egyházi közösségeket. 

Az egész nyugati kereszténységre kiterjedő központi irányítás megerősödését 
jelzi az a tény, hogy míg 1000 körül évente átlagosan csak 10 pápai levél hagyta 
el Rómát, addig 1200 körül már 280, a 14. század első felében pedig több mint 
3600. A 12. század elejére kialakult a pápai ügyintézés hivatali szerve, a római 
kúria (Curia Romana). A reform során befejeződött a nyugati kereszténység szer- 
tartásrendjének, liturgiájának már Nagy Károly által kezdeményezett egységesíté- 
se, a római liturgia kizárólagos uralma jegyében. A 12. századtól kezdve Nyuga- 

ton is rendszeressé váltak az egyetemes zsinatok, amelyeket korábban kizárólag 
Keleten tartottak. Nyugaton a 12-13. században a következő egyetemes zsinato- 
kat tartották: 1123-ban, 1139-ben, 1179-ben és 1215-ben Rómában, a Laterán- 
ban, 1245-ben és 1274-ben Lyonban. Ezeken a zsinatokon az egész latin keresz- 
ténység képviselve volt. Az I. lateráni zsinaton 1123-ban még csak 300 püspök és 
egyéb főpap vett részt, 1215-ben a 4. lateráni zsinaton már több mint 1200. 
A 11-12. századtól megnövekedett a bíborosok testületének a szerepe az egyház 
kormányzatában: ők választották a pápát, aki velük tanácskozott meg minden 
fontos ügyet. A bíborosi kollégium kialakulásával háttérbe szorult a római zsinat 
szerepe, amely korábban a pápa legfőbb tanácsadó testülete volt. 

A gregorián reform fordulatot jelentett a politikai és a vallási szféra, a világi és 
a lelki hatalom, az egyház és az állam viszonyában is. A reform véget vetett a te- 
okratikus királyság rendszerének. A pápák ettől kezdve nemcsak a vallási-egyhá- 
zi ügyekben igényeltek maguknak teljhatalmat, hanem világi ügyekben is. A teok- 
rácia elvét felváltotta a hierokrácia, vagyis az a rendszer, amelyben a pápa aucto- 
ritasa az egyetemes keresztény közösségben minden téren érvényesül: ő a közös- 
ség feje, legfőbb törvényhozója, elvben ő a császári hatalom birtokosa, s a világi 
uralkodók tőle, illetve az ő közvetítésével kapják Istentől hatalmukat. Az elmélet 
teológiai alapját az a felfogás képezi, hogy mivel a keresztény közösség végső cél- 
ja a túlvilági üdvösség elérése, s az e világi dolgok — így az államok és a politikai 
hatalom is — csak eszközök e cél eléréséhez, ezek az eszközök is az emberiséget az 
üdvösség felé vezető úton irányító lelki hatalom illetékessége alá tartoznak. 

A keresztény közösségben elismert két hatalom közül ettől kezdve az egyházi 
írók egyértelműen a pápai hatalmat tartják elsődlegesnek, magasabb rendűnek, 
mint ahogy a lélek méltósága nagyobb a testénél, a fejé a tagokénál. A 11. szá- 
zadtól kezdve egyedül a pápa használja a , Krisztus helytartója" (vicarius Cbristi) 
címet, A két kard elmélet úgy módosul, hogy mindkét kard birtokosa a pápa, 
mindkettőt ő kapta Krisztustól, de az anyagi, világi kardot nem maga használja, 
hanem átadja az arra alkalmasnak tekintett uralkodóknak, akik az ő megbízásá- 
ból, az ő parancsára forgathatják azt. Amint Szent Bernát megfogalmazta: az 
anyagi kardot az egyházért (pro Ecclesia) használják, a lelki kard pedig az egyház 
által (ab Ecclesiae) használtatik. A legfőbb világi hatalom birtokosa is a pápa: a 
pápák vitték át a császárságot a görögöktől — vagyis Bizáncból - a germánokra, 
Nagy Károly császárrá koronázása révén, tehát a császársággal is ők rendelkez- 
nek (translatio imperii — a császárság , átvitele"). 

A hierokratikus elvet, a pápai teljhatalom elméletét legradikálisabban VIII. 
Bonifác pápa fejtette ki 1302-ben kiadott , Unam Sanctam?" kezdetű bullájá- 
ban. , Az egy és egyetlen egyháznak egy a teste, egy a feje, nincs két feje, mint 
valami szörnyszülöttnek. Krisztus tudniilik ez a fej és Krisztus helytartója: Pé- 
ter, és Péter apostol utóda [...] Ezen az egybázon belül s annak birtokában két 
kard van: a lelki hatalom kardja és a világi hatalom kardja [...] Mindkét kard, 
a lelki is, az anyagi is az egyház hatalmában van. Ámde az utóbbit az egybázért 

kell forgatni, az előbbit pedig maga az egyház forgatja; azaz: a lelkit a papok 
forgatják, az anyagit a királyok s a katonák ugyan, de csak akkor, ha a papok 
azt helyeslik vagy megengedik. Mert egyik kardnak a másik alatt kell lennie, s 
a világi hatalmat alá kell rendelni a lelki hatalomnak. A lelki batalom mind 
méltóságban, mind nemességben minden földi batalomnál előbb való, amennyi- 
vel a lelki dolgok megelőzik az e világiakat [...] A lelki bataloninak van joga ar- 
ra, hogy a földi hatalom rendjét vigyázza, s ba az nem bizonyulna jónak, ítél- 
kezzék is felette." 

Mindez természetesen nem azt jelenti, hogy a pápa a gyakorlatban is élni kíván 
a világi hatalommal, s ténylegesen kormányozni akarja a keresztény közösséget. 
Elvi felsőbbségről van szó: a pápa határozza meg azokat az alapelveket, amelyek- 
nek a keresztény közösség kormányzatában érvényesülniük kell, s ezek alapján el- 
bírálhatja, megítélheti az uralkodók magatartását, eldöntheti a királyok és orszá- 
gok között felmerült vitás ügyeket. Az egyes országok kormányzatába, helyi vi- 
szályokba, hűbéri vitákba nem szól bele, csak akkor gyakorolja teljhatalmát, ha 
valamelyik császár vagy király magatartása az egyetemes keresztény közösség ér- 
dekeit sérti, békéjét, biztonságát veszélyezteti. Amint III. Ince megfogalmazta: a 
pápa ,a bűn miatt" (ratione peccati) rendelkezik teljhatalommal e világi ügyek- 
ben is, hiszen az uralkodók is emberek, az ember pedig az ősszülők vétke óta 
nincs bűn nélkül. A bűn elítélése, a bűnös feloldozása a lelki hatalom körébe tar- 
tozik. Ezt az egyetemes, a világi ügyekre is kiterjedő hatalmi igényt természetesen 
csak a kor legnagyobb pápái - például III. Ince — tudták érvényesíteni. Őket va- 
óban elfogadták legfőbb döntőbírónak (arbiter mund?). 

Az új elméletnek megfelelően a gregorián reform megfosztotta a világi uralko- 
dót szakrális jellegétől, kizárta őt a klérus rendjéből, s az e világi szférába, a lai- 
kusok rendjébe utalta. Az uralkodói hatalom szekularizációja igen nagy jelentő- 
ségű kezdeményezés az európai politikai fejlődés történetében. A királyi hatalom 
új elméletét az invesztitúraharc idején, 1085 körül fejtette ki egy Manegold nevű 
szerzetes a lautenbachi kolostorban a császár ellen írt könyvében. Megállapítot- 
a, hogy a világi uralkodó a néptől kapja a hatalmat, azzal a megbízással, hogy 
jó kormányzatot valósítson meg. Ha ezt nem teszi, akkor a nép elbocsáthatja. 
A királyi hatalom eredetét és természetét a disznópásztor hasonlatával világítot- 
ta meg: amint a faluközösség felfogadja a pásztort sertései őrzésére, s ha munká- 
ját nem jól végzi, akkor elbocsátja, ugyanígy van a királyokkal is. Egy olyan fon- 
os politikai eszme rejlik e sorokban, amely majd a modern európai politikai in- 
ézmények alapelve lesz: a társadalmi szerződés és a népfelség elve. 

A világi uralkodók természetesen nem fogadták el minden további nélkül a pá- 
pai főhatalom elméletét. Barbarossa Frigyes a római császáreszmét támasztotta 
el a bolognai egyetem jogászainak segítségével, s a császári hatalom abszolút vol- 
át hirdette, amelynek a pápa is alá van rendelve. Midőn koronázásra Rómába 
ment és találkozott a pápával, megtagadta a IV. Hadrián pápának a császárok ré- 
széről hagyományosan kijáró tiszteletadás teljesítését, a pápa lovának vezetését és 

leszálláskor a kengyeltartást. Csak akkor volt bajlandó erre, miután a pápa 
megértette vele, hogy ez csupán formális szertartás, semmi köze sincs a hűbéres 
viszonyhoz. Ennek ellenére igen feszült maradt köztük a kapcsolat. Midőn Had- 
rián pápa meghalt, a bíborosok többsége III. Sándort választotta meg (1159-81), 
a császár hívei viszont ellenpápát választottak. Az egyházszakadás 17 évig tartott, 
s nyílt háborúhoz vezetett. Sándor pápa Frigyes ellenfeleivel, a lombard városok- 
kal szövetkezett, amelyek végül is legyőzték a császárt. 1177-ben a velencei béké- 
ben a császár visszaadta az egyház elfoglalt javait és jogait, s lemondott arról, 
hogy a pápaságot saját hatalma alá kényszerítse, Ezután ült össze a III. lateráni 
zsinat, 1179-ben, s kimondta, hogy az érvényes pápaválasztáshoz a szavazatok 
kétharmadának megszerzése szükséges. 1271-ben a Viterbóban összegyűlt 17 bí- 
boros oly sokáig nem tudott megegyezni a pápa személyében, hogy végül bezár- 
ták őket, s addig kellett elzárva kenyéren és vízen élniük, míg meg nem történt a 
választás. Ezért a pápaválasztás 1274 óta ún. , konklávéban? történik (cum cla- 
ve - kulcsra zárt), vagyis a bíborosokat a minimális kiszolgáló személyzettel 
együtt a pápai palota egy részében hermetikusan elzárják a külvilágtól, amellyel 
az új pápa megválasztásáig egyáltalán nem érintkezhetnek, 

A pápaság és a császárság küzdelme Barbarossa Frigyes kudarcával még nem 
zárult le. A 13. században II. Frigyessel, a 14. század első felében pedig Bajor La- 
jossal kellett a pápáknak hosszasan viaskodniuk. A megreformált pápaság III. In- 
ce (1198-1216) uralkodása idején érte el tekintélye és hatalma csúcspontját. 
Ő volt az első pápa, aki valóban teljes szuverenitással uralkodott az egyházi ál- 
lamban, s teljesen függetlenné vált a császárságtól. Ő hívta össze a középkor leg- 
jelentősebb zsinatát, a IV. lateráni (XII. egyetemes) zsinatot 1215-ben. A zsinat 
számos egyházfegyelmi és -szervezeti intézkedés mellett dogmatikus döntést is ho- 
zott: összefoglalta az egyház tanítását a szentségekről, s az Oltáriszentségről szól- 
va először használta hivatalosan az átlényegülés (transsubstantiatio) kifejezést. 
A zsinat elrendelte, hogy a világiak évente egyszer, a húsvéti időszakban végezzék 
el a szentgyónást és szentáldozást. 


2. A keleti és a nyugati egyház szétválása 


Miközben Nyugaton teljes lendülettel kibontakozott az egyház belső reformja, 
bekövetkezett a keleti és a nyugati egyház végleges szétválása. A keleti és a nyu- 
gati kereszténység fejlődése már az ókor óta eltérő úton haladt. A lényeges kü- 
lönbségek nem a hit alapvető tartalmában voltak, hanem annak kifejezésmódjá- 
ban, megélésében: a nyelvben, a rítusban (liturgia), az egyházi fegyelemben, az 
egyházszervezetben, az egyházról mint intézményről vallott eltérő felfogásban. 
A nyelvi különbségek már az ókorban problémákat okoztak, s ezek idővel csak 
fokozódtak. Nyugaton az ezredforduló táján az volt a vélemény, hogy a görög 
sa hazugság és az eretnekség nyelve", s az agyafúrt görögök kiforgatják a hitigaz- 

ságokat. ,, Graeca fides nulla fides? - mondogatták Nyugaton, azaz a görögök hi- 
te nem is hit, Keleten viszont a latinokat barbároknak tekintették, akiknek szegé- 
nyes nyelve alkalmatlan a teológiai igazságok kifejtésére. A rítusbeli eltéréseket 
Nyugaton, ahol a liturgia a római rítus jegyében egységesülőben volt, már ,az 
igaz hit botrányának" tekintették. A 11. század közepén éles vita folyt a két fél 
között a papi házasság kérdésében: a keletiek kifejtették, hogy a cölibátus ellen- 
tétben áll a Szentírással, a nyugati reformirányzat egyik vezetője, Humbertus bí- 
boros viszont eretnekségnek minősítette a papok házasodását. A vita mindkét 
részről egyre türelmetlenebb, durvább hangnemben folyt. A. képrombolás, majd 
a Phótiosz-féle scbisma jelentősen hozzájárult az ellentétek elmélyüléséhez. 

A döntő probléma a pápai primátus kérdése volt: a Róma által igényelt leg- 
főbb joghatóság az egész egyház felett, ami a 11. századra Nyugaton már elfo- 
gadottá vált. A keletiek szerint Róma püspökét megillette a legfőbb döntési jog 
a hit kérdéseiben, s elismerték tiszteletbeli elsőségét is, a primatus bonorist, de 
joghatósági primátusát, az egész egyház feletti főhatalmát nem, A keletiek úgy 
gondolták, az öt pátriárka egyenrangú, a maga területén mindegyik teljhatalom- 
mal rendelkezik, s Róma csak első az egyenlők között. Konstantinápoly ragasz- 
kodott önállóságához. A 11. században konkrét joghatósági vita is felmerült 
Róma és Konstantinápoly között Dél-Itáliával kapcsolatban, ahol nagy számban 
éltek görög rítusú keresztények. Amikor IX. Leó (1049-S54) pápa latin érseket 
nevezett ki Szicíliába, válaszul Kerullariosz Mihály pátriárka bezáratta a kons- 
tantinápolyi latin templomokat. Leó ochridai érsek egy itáliai püspökhöz inté- 
zett nyílt levelében a latinokat félpogányoknak minősítette, Humbertus bíboros 
viszont eretnekséggel vádolta a görögöket. A hitelveket érintő egyetlen vita a Fi- 
liogue körül folyt, amelyet Róma éppen ekkor iktatott be hivatalosan is a hitval- 
lásba, a görögök pedig erre nem voltak hajlandók. 

1054-ben felmerült annak lehetősége, hogy a Dél-Itáliát hatalmukba kerítő nor- 
mannokkal szemben a pápa és a bizánci császár között együttműködés, szövetség 
jön létre. Ennek előfeltétele lett volna a két egyházfő közötti nézeteltérések tisz- 
tázása. Leó pápa levelet írt a pátriárkának, amelyben kifejtette igényét az egyház 
feletti főhatalomra, sőt, a konstantini adománylevélre hivatkozva, a világi hata- 
lomra (terrena dominatio) is. Ilyen előzmények után 1054-ben pápai követség 
utazott Konstantinápolyba, Humbertus bíboros vezetésével. Sem a bíboros, sem 
a pátriárka nem volt alkalmas arra, hogy a kiélezett helyzetben kompromisszu- 
mot, megegyezést hozzanak létre. Humbertus támadólag lépett fel, és éles vitákat 
provokált, erre a pátriárka elzárkózott a további tárgyalások elől. Humbertus Vi- 
szont 1054. július 16-án a Hagia Sophia oltárán elhelyezte a pátriárkát és támo- 
gatóit kiközösítő bullát. Kerullariosz sem maradt rest: zsinatot hívott össze, 
amely Humbertust és támogatóit közösítette ki, Ilyesmi már korábban is előfor- 
dult, s akkoriban senki nem gondolta, hogy ez a kereszténység végleges kettésza- 
kadását jelenti. Annál kevésbé, mert Rómában a kölcsönös kiközösítések idején 
nem is volt pápa: Leó meghalt, utódát pedig még nem választották meg. 


svdssástátaláüitkbszló 

3. A keresztes hadjáratok 


A gregorián reform szellemiségéből született meg a keresztes hadjáratok eszméje 
és terve. Ezt az tette aktuálissá, hogy a 11. században a Közel-Keleten olyan vál- 
tozások következtek be, amelyek megnehezítették, sőt lehetetlenné tették a ke- 
resztények szentföldi zarándoklatait, A helyzet akkor vált kritikussá, midőn az 
1070-es években Palesztina és Kis-Ázsia nagy része a szeldzsuk-törökök uralma 
alá került, akik ellenségesen viselkedtek a keresztény zarándokokkal szemben, 
Ezért már VII. Gergely felvetette egy keresztes hadjárat tervét. Ezt végül is II. Or- 
bán (1088-99) pápa valósította meg, többek között I. Alexiosz bizánci császár 
kérésére, akinek birodalmát nagyrészt megszállták a szeldzsukok. 

II. Orbán 1095 őszén a franciaországi Clermont-ban tartott zsinaton hirdette 
meg a hadjáratot. A Nyugat keresztényeitől kért segítséget , Keleten lakó testvé- 
reik" számára, mert a , Romania", azaz Bizánc keleti tartományait dúló turkok 
az egész kereszténységet fenyegették. A keresztes hadjárattól a keresztény egység 
helyreállítását is remélték. A lelkesedés nagy volt, a szervezés azonban korántsem 
sikerült tökéletesen. 1096-ban először rosszul felfegyverzett, egyszerű emberek, 
többnyire parasztok szervezetlen csoportjai indultak útnak a remete Amiens-i Pé- 
ter és Nincstelen Valter vezetésével. Ők el sem jutottak a Szentföldig. A fegyelme- 
zett lovagseregek több úton vonultak. Bouillon Gottfried Lotaringiából Ma- 
gyarországon és a Balkánon át vezette seregét. Toulouse-i Rajmund Dalmácián át 
érkezett Konstantinápolyba, ahol a seregek gyülekeztek, Tarentumi Bohemund 
pedig Itáliából hajózott át. Kanstantinápolytól már egyesülve ment a három se- 
reg. A szeldzsukokat Nyugat-Kis-Ázsiában legyőzték, majd elfoglalták Edesszát 
és Antiochiát. Jeruzsálem ostromát 1099-ben kezdték meg, s július 15-én elfog- 
lalták a várost. Az ezt követő vérfürdő és rablás nem vált a keresztes eszme dicső- 
ségére. A jelen lévő krónikás így számol be erről: Salamon templomában , mint- 
egy tízezer embert fejeztek le. Ha ott lettetek volna, bokáig vérben gázoltatok vol- 
na, mint mi. Mit is beszélek erről annyit? Egyikük sem mentette meg életét, de 
még a nőknek és a gyermekeknek sem kegyelmeztek." 

A meghódított területeken a győztes keresztes seregek vezérei európai típusú 
hűbéres államokat hoztak létre. A Jeruzsálemi Királyság élére Bouillon Gottfried 
került, majd az ő halála után öccse, Balduin. A királyság hűbéres államai az An- 
tiochiai Fejedelemség, az Edesszai grófság és a Tripoliszi grófság voltak. A meg- 
hódított területek lakói jobbágyokká lettek. A szent helyek védelmét a 12. szá- 
zadban a lovagrendek vállalták. 

A 12. században megindult a mohamedánok ellentámadása. 1144-ben vissza- 
foglalták Edesszát. Ez váltotta ki a második keresztes hadjáratot 1147 és 1149 
között. Ennek létrehozásában nagy szerepe volt Clairvaux-i Szent Bernát prédi- 
kációs körútjának. Az első hadjárattól eltérően, ebben már uralkodók vettek 
részt: III. Konrád német és VII. Lajos francia király. A hadjárat teljesen ered- 
ménytelen volt: a sereg jelentős része már Kis-Ázsiában elpusztult, s Damaszkusz 

sikertelen ostroma után a hadjárat véget ért. Hamarosan megpecsételődött Jeru- 
zsálem sorsa is. Szaladin egyiptomi szultán elfoglalta Szíriát és Mezopotámiát, 
majd a Jeruzsálemi Királyság ellen indult. 1187-ben a Hattini csatában a keresz- 
tény lovagsereg megsemmisítő vereséget szenvedett, s ezután a szent város is el- 
esett. A keresztények birtokában csak egy keskeny tengerparti sáv maradt. Ennek 
hírére ismét összefogtak Európa vezető államainak uralkodói: Barbarossa Fri- 
gyes, II. Fülöp Ágost és Oroszlánszívű Richárd. Frigyes Ikoniumnál legyőzte a tö- 
rököket, de váratlan halála miatt serege feloszlott, s Akkon vára alatt csak né- 
hány ezer német harcos várta hajón odaérkező francia és angol bajtársait. Ri- 
chárd útközben elfoglalta Ciprus szigetét, azután együttes erővel bevették Akkon 
várát. A keresztesek egymás közötti viszálya is gyengítette a vállalkozást, amely 
több eredményt már nem tudott elérni. A francia király és Lipót osztrák herceg 
hazatért, az angol király maradt, de katonai sikert már nem tudott felmutatni. 
Diplomáciai tárgyalásokkal azonban sikerült elérnie, hogy Szaladin engedélyezze 
a szent helyek szabad, de fegyvertelen látogatását. 

A negyedik hadjárat 1202 és 1204 között már teljes mértékben kompromittál- 
ta a nyugati kereszténységet és a keresztes eszmét. A főleg franciákból álló sereg 
hajón készült Egyiptomba, de nem tudta kifizetni a szállítási költségeket. Ezért a 
velenceiek azt kívánták tőlük, hogy foglalják el a magyar király birtokában lévő 
Zárát. Ezt meg is tették, de utána nem a Szentföldre mentek, hanem megostro- 
molták és elfoglalták Konstantinápolyt. Megalapították a Latin Császárságot 
(1204-61), élén Balduin flandriai őrgróffal. A város elfoglalását követő fosztoga- 
tás és erőszakoskodás a későbbiekben végképp lehetetlenné tette a keleti és a nyu- 
gati keresztények közötti közeledést. A szétválás tulajdonképpen ekkor vált vég- 
legessé. A középkor mentalitására jellemző, ami ezek után történt. Egyszerű, naiv 
emberek úgy gondolták, hogy ami nem sikerült a bűnös és önző felnőtteknek, az 
sikerülni fog az ártatlan, tiszta lelkű gyermekeknek. Így került sor - az egyház til- 
takozása ellenére — 1212-ben a gyermekek keresztes hadjáratára. A francia gyer- 
mekeket szállító hajók egy része útközben elsüllyedt, az életben maradt gyerme- 
kek pedig mohamedán rabszolga-kereskedők karmai közé kerültek. A német 
gyermekek szerencsére már nem jutottak túl Itália határán, ahonnan a hatóságok 
hazairányították őket. 

A pápák azonban még ennyi kudarc után sem adták fel, s 1217-ben útnak in- 
dult az ötödik hadjárat, amelyben II. Endre magyar király is részt vett. A magya- 
rok Betszaidánál megverték az egyiptomi szultán seregét, de a táborhegyi erődöt 
sikertelenül ostromolták. A hadjáratban szintén részt vevő VII. Lipót osztrák her- 
ceg és Brienne-i János jeruzsálemi király Egyiptomban bevette Damiette várát, ám 
azután kataszrofális vereséget szenvedtek, így az 5. keresztes hadjárat is ered- 
ménytelenül ért véget. II. Frigyes császár is fogadalmat tett keresztes hadjárat ve- 
zetésére. Ezt úgy oldotta meg, hogy kis flottával Keletre hajózott, s ott tárgyalá- 
sokkal és megfelelő mennyiségű arannyal sikerült egy időre biztosítania a keresz- 
tények számára Jeruzsálem, Betlehem és Názáret birtokát, valamint a zarándokút 

szabad használatát. A 6. hadjárat tehát fegyveres harc nélkül több eredményt ho- 
zott, mint az előzőek. 1244-ben azonban a keresztesek Gáza mellett vereséget 
szenvedtek, és ezzel Jeruzsálem végleg elveszett. Csak egy keskeny tengerparti sáv 
maradt meg, Joppe, Akkon és Antiochia városokkal. 

Utoljára IX. (Szent) Lajos francia király próbálkozott. Először 1248-ban Egyip- 
tomba vezetett hadjáratot, de bekerítették, és seregestül fogságba esett. Csak több 
év után, hatalmas váltságdíj ellenében nyerte vissza szabadságát. 1270-ben Tu- 
nisz ellen vonult, de Karthágó elfoglalása után táborában járvány tört ki, amely- 
nek ő maga is áldozatául esett. Eztán már csak az epilógus volt hátra: előbb Jop- 
pe, majd Antiochia és Tripolisz, végül 1291-ben Akkon is elesett. A keresztes 
hadjáratok tehát csaknem két évszázados, rengeteg véráldozattal járó küzdelem 
után eredménytelenül fejeződtek be. 

A keresztes hadjáratoknak volt egy szomorú kísérőjelensége. Amikor egy had- 
járatra készülődve prédikátorok járták a vidéket, és buzdították az embereket, 
hogy fogjanak fegyvert a hit ellenségeivel szemben, az egyszerű nép, amely az el- 
ső hadjárat szerencsétlen kísérlete után már a lovagokra hagyta a szentföldi ka- 
landot, de lelkesedésében maga is ki akarta venni a részét az ellenség megsemmi- 
sítéséből, muszlimot a közelben nem találván, a zsidók üldözésével, pogromokkal 
vezette le szent buzgalmát. Az ilyen kilengéseknek sokszor a hatóságok sem siet- 
tek elejét venni. 

Steven Runciman, aki monumentális munkában írta meg a hadjáratok törté- 
netét, így értékeli a középkori Európa történetének ezt a különös fejezetét: 
. Történelmi perspektívából tekintve az egész keresztes mozgalom története 
egyetlen óriási kudarc. [...] A keresztény seregeket elsősorban a bit sodorta Ke- 
letre [...] Ez az őszinte vallásos bit gyakran szégyentelen pénzsóvársággal, mo- 
hósággal párosult. Csak nagyon kevés keresztény gondolta úgy, hogy nem illő 
Isten művét az anyagi előnyök megszerzésével párosítani T...] A keresztes had- 
járatok diadalai a hit diadalai voltak. A bit bölcsesség nélkül azonban veszedel- 
mes dolog. I...) Az oly nagy bátorság kevés tisztességgel, az oly sok ábítat ke- 
vés megértéssel párosult. A fennkölt eszményeket bemocskolta a kegyetlenség 
és a kapzsiság, a vállalkozó szellemet és kitartást a vak és korlátlan önelégült- 
ség. A Szent Háború nem volt más, mint az Isten nevében évszázadokon át ta- 
núsított vallási türelmetlenség, vétek a Szentlélek ellen." Kemény szavak, de a 
mozgalom értelmét kereső francia egyháztörténész, Daniel-Rops sem talált más 
pozitívumot, mint azt, hogy , a keresztes hadjáratok lehetővé tették, sokkal in- 
kább, mint a középkori történelem bármely más eseménye, hogy a nyugati ke- 
reszténység egysége tudatára ébredjen." Runciman utal az anyagi előnyökre. Az 
európai fejlődésre gyakorolt pozitív hatásokat keresve valóban ezekre kell rá- 
mutatnunk: a keleti kereskedelem és hajózás fellendülése, a keletről beáramló 
luxuscikkek ízlésátalakító hatása, az itáliai kikötővárosok virágzása. Európa 
- elsősorban Dél-Európa — 12-13. századi gazdasági prosperitásához kétségkí- 
vül hozzájárultak a keresztes hadjáratok. 

4. A szerzetesség megújulása 


A keleti és a nyugati keresztény társadalom és mentalitás közötti különbséget jól 
érzékelteti a kétféle szerzetesség sorsa. Keleten a 4. század óta nincs változás: az 
ortodox szerzetesek ma is Szent Vazul szabályai szerint élnek, innen a nevük is: 


baziliták. Nyugaton már a késő ókorban sokféle szerzetesi irányzat jött létre, még" 


a legsikeresebb szerzetesi közösségek is minduntalan megreformálták önmagu- 
kat, s az idők folyamán számtalan új, szabályaiban, célkitűzéseiben, életformájá- 
ban eltérő szerzetesrend alakult, eleget téve a változó társadalom új elvárásainak, 
igényeinek. 

Az első új rendek a bencés szerzetességből ágaztak ki. Szent Benedek reguláját 
a maga eredeti tisztaságában akarták megélni. A Clunyi Kongregáció monosto- 
raiban a kórusimára, a liturgia minél gazdagabb végzésére helyezték a hangsúlyt. 
Ezenfelül a kor aszketikus hajlamai számára a bencés kolostorok túl gazdagok, 
templomaik túl fényűzőek voltak, nem sugározták az evangéliumi szegénység és 
egyszerűség szellemét. Kölni Szent Brúnó (tf 1101) reimsi kanonok alapította a 
karthauziak igen szigorú rendjét Franciaországban, Grenoble mellett, Chartreuse 
(Carthusim) rengetegében. Ez a rerid, amelynek tagjai csaknem állandó hallgatást 
fogadtak, összekapcsolta a kolostori közösségi életet a remeteséggel. 

A ciszterciták is az ősi, szigorú bencés regulához kívántak visszatérni. Róbert 
(t 1111) molesmes-i bencés apát 1098-ban néhányadmagával visszavonult Citeaux 
vadonába, s ott új kolostort alapított. A rend akkor virágzott fel igazán, amikor egy 
ifjú burgundiai nemes Szent Bernát (t 1153) 30 rokonával és barátjával felvételét 
kérte. Új kolostorokat alapítottak, s ezek egyikének, Clairvaux-nak Bernát lett az 
apátja. A rend szabályzatát, a Charta Caritatist 1119-ben hagyták jóvá. Ez az első 
igazi szerzetesrend központi kormányzattal, évenként tartott egyetemes káptalan- 
nal. Tagjai visszatértek a szegénységhez, az egyszerűséghez, a fizikai munkához. 
Szent Bernát így bírálta a bencés kolostorok és templomok fényűzését: , Az egyház 
falai ragyognak, és szegényei szűkölködnek. Köveit arannyal borítja, és fiait mezí- 
telenül hagyja. Szűkölködők költségén szolgálják ki a gazdagok szemeit. A kíván- 
csiak megtalálhatják, amiben gyönyörködjenek, és a nyomorgók nem találják meg, 
amiből eltarthatnák magukat." Már szóltunk arról, hogy milyen fontos szerepe volt 
a rendnek a korszerű mezőgazdasági módszerek, az ipari újítások és általában a ra- 
cionális gazdálkodás elterjesztésében, A 13. század végén a rendnek 700 férfi és 900 
női kolostora volt, némelyikben több száz szerzetessel. 

Nagyon elterjedtek a 11-13. században az ágostonos rendek, amelyek szabály- 
zatukat Szent Ágoston alapján dolgozták ki. Két csoportjuk volt: a szabályozott 
kanonokok rendje és az ágostonos remeték rendje. A szabályozott kanonokok vi- 
lági papok voltak, akik közösségben éltek s lelkipásztorkodással foglalkoztak. Az 
újabb kutatások szerint 4-5000 házuk volt szerte Európában. A legismertebb kö- 
zülük a premontreiek kongregációja, amelyet Szent Norbert (ft 1134) alapított 
1121-ben a Laon melletti Prémontré völgyében. Ez volt az első rend, amely fő 

feladatának tartotta a prédikálást és a lelkipásztorkodást, és ez szervezett először 
világiak számára ún. harmadik rendet. Az ágostonos remeték közé tartozik az 
egyetlen magyar alapítású rend, a Remete Szent Pálról elnevezett pálosok rendje. 
A Pilis-hegységben élő remetéket Özséb esztergomi kanonok szervezte közösség- 
be 1250 körül Pilisszentkereszten. Fontos központjuk volt az 1382-ben alapított 
lengyelországi kolostor, Czestochowa is. Számos olyan szerzetesrend alakult, 
amely szociális gondozással, betegek ápolásával, rabok kiváltásával foglalkozott. 
A betegápoló rendek közül a Lázár-rend a leprásokat gondozta. Az 1175 körül 
alapított Szent Lélek Ispotályos Rend több száz kórházat (hospitium) tartott fenn 
egész Európában. A rabkiváltó rendek közül az 1198-ban alapított trinitárius 
rend volt a legfontosabb, amelynek közel egymillió, nagyrészt a mohamedánok 
fogságában sínylődő rab köszönhette szabadulását. 

A keresztes hadjáratokhoz kapcsolódott a különböző egyházi lovagrendek lét- 
rejötte, amelyek összekapcsolták a szerzetesi és a lovagi eszményt, s a Szentföld 
és a zarándokok védelme mellett ez utóbbiak gondozásával, a betegek ápolásával 
is foglalkoztak. A lovagok szerzetesi fogadalmat tettek. E rendeknek voltak kle- 
rikus tagjai is, valamint nagyszámú altiszti szolgálatot végző személy segítette a 
lovagokat feladataik ellátásában. A lovagrendek tagjainak jelentős része az egész 
Európában megtalálható rendházaikban élt, vagy a rend által fenntartott kórhá- 
zakban teljesített szolgálatot. A lovagrendeknek szigorúan központosított szerve- 
zetük volt. Élükön a nagymester állt, akinek a generális káptalan segített a rend 
vezetésében. A rendek tartományokra, ezek pedig perjelségekre oszlottak. 

A johanniták a Jeruzsálemben 1070 körül alapított Alamizsnás Szent János 
Kórház betegápoló közösségéből alakultak lovagrenddé 1137 körül, Raymond de 
Puy vezetésével. Sok kórházat létesítettek a Szentföldön és Európában. Akkon 
eleste után Ciprusra, később Rodosz szigetére települtek át, majd miután a törö- 
kök miatt ezt is el kellett hagyniuk, 1530-ban V. Károlytól hűbérként megkapták 
Málta szigetét. Fekete köpenyt viseltek, villás végű, fehér kereszttel. A templomo- 
sok rendje 1119-ben jött létre, midőn kilenc francia lovag Jeruzsálemben szerze- 
tesi közösséget hozott létre a zarándokok fegyveres védelmére. Azért kapták ezt 
a nevet, mert első rendházukról - tévesen — azt hitték, hogy azon a helyen állt egy- 
kor Salamon temploma. A rend idővel igen meggazdagodott, s az európai pénz- 
forgalom egyik fő közvetítője lett. Vörös kereszttel ellátott fehér köpenyt viseltek. 
Szép Fülöp francia király szemet vetett vagyonukra, s koncepciós pert indított a 
rend vezetői ellen. A rendet a pápa 1312-ben feloszlatta. A Német Lovagrend az 
Akkon ostromakor felállított tábori kórházból fejlődött ki, előbb betegápoló, 
majd harcos lovagrendként, de tevékenységét elsősorban nem a Szentföldön, ha- 
nem Németországban és a Baltikumban fejtette ki, ahol fontos szerepet játszott a 
poroszok és a balti népek térítésében, s önálló államot is létrehozott. 

Az érett és a késő középkor legjellegzetesebb szerzetesi közösségei a koldulóren- 
dek voltak. A 11. századtól kibontakozó, viszonylag gyors gazdasági és népesség- 
növekedés új, addig nem ismert szociális problémákat szült, új társadalmi rétege- 

ket alakított ki, amelyekkel az ún. monasztikus rendek nemigen tudtak mit kez- 
deni. A szegénység jellege és arculata is átalakult. A 12. században Nyugat-Euró- 
pában kibontakozott egy ún. , szegénységi mozgalom" , amely az evangéliumok és 
az őskeresztények szegény egyházához való visszatérést hirdette. Mindez kapcso- 
lódott a gyors ütemű urbanizációhoz. Érthető, hogy az őserdőt feltörő ciszterek 


és premontreiek kies völgyekben megbúvó kolostoraikból nem tudtak a városi: 


népességhez hozzáférni, problémáikkal foglalkozni. Ezeknek az új kihívásoknak 
feleltek meg a koldulórendek, amelyek közül a két legjelentősebb szinte egy idő- 
ben keletkezett. Nekik köszönhető, hogy a szegénységi mozgalmak - amelyek egy 
része a 12. században az eretnekség felé sodródott - megtalálták helyüket az egy- 
ház keretei között. A korábbi ún. monasztikus rendek tagjai is tettek szegénységi 
fogadalmat, de ez csak azt jelentette, hogy a szerzetesek nem rendelkezhettek ma- 
gántulajdonnal, a kolostoroknak viszont lehettek birtokaik, lehetett vagyonuk. 
A koldulórendek radikálisabban kívánták megélni az evangéliumi szegénységet: a 
közösségnek sem lehetett vagyona, földbirtoka, semmiféle rendszeres jövedelem- 
forrása. A koldulórendek élén általában a generális állt, a tartormányok élén pe- 
dig a provinciálisok. A provinciálisok gyűlése alkotta a generális káptalant, 
amelynek törvényhozó hatalma volt. " 

A ferencesek vagy a Kisebb Testvérek Rendjét (Ordo Fratrum Minorum) Assi- 
si Szent Ferenc (1182-1226) alapította. Ő mindvégig laikus maradt, s egy kisebb 
közösséget hozott létre szülővárosa környékén, amelynek tagjai járták a vidéket, 
prédikáltak a népnek, s megosztották életüket a szegényekkel. III. Ince pápa 
1209-ben szóbelileg jóváhagyta a kis közösség működését. A rend írott szabály- 
zatát a pápa 1223-ban erősítette meg. Ferenc kezdeményezésének óriási sikere 
volt: halálakor a rend tagjainak száma már megközelítette a tízezret, a század vé- 
gén pedig 1300 rendházban mintegy 35 000 ferences élt. Ahogy a rend rohamo- 
san növekedett, úgy okozott mind több problémát annak a radikális szegénység- 
nek a megélése, amelyet testvéreitől Ferenc megkívánt. Ezért a rendben már az 
alapító életében kibontakozott a szegénységi vita, ami akörül folyt, hogyan kell 
értelmezni, miként kell megélni a szegénységet. A következő évtizedekben a rend 
bekapcsolódott az egyetemi oktatásba, püspökök, sőt pápák kerültek ki soraiból. 
Sokan úgy vélték, hogy ez ellentétben áll az alapító szándékaival. Ők voltak a spi- 
rituálisok, a gyakorlati élet igényeihez alkalmazkodók pedig a conventuálisok. 
Ezek a viták végül is szakadáshoz vezettek a renden belül: 1517-ben szétváltak a 
konventuálisok (minoriták) és a szegénységet az alapító szellemében értelmező 
obszervánsok. 1525-ben egy harmadik irányzat is önállósult: a kapucinusok. 

A domonkosok - prédikáló testvérek — rendjét (Ordo Fratrum Predicatorum) 
egy kasztíliai pap, Guzman Domonkos (t 1221) alapította. Úgy látta, hogy a dél- 
franciaországi kathar eretnekekkel csak olyanok tudnak párbeszédet folytatni, 
akik szegénységben élnek közöttük. Első rendházát Toulouse-ban létesítette. 
A pápa a rendet 1216-ban hagyta jóvá. A ferencesekhez hasonlóan ez a rend is 
gyorsan elterjedt egész Európában. A 14. század elején már több mint 500 rend- 

házuk volt. A domonkosok — a ferencesektők eltérően - komoly stúdiumokat 
folytattak, hogy az eretnekekkel vitatkozni tudjanak. Ezért nem véletlen, hogy a 
13. században sorra alakuló egyetemeken a teológia oktatását az első évtizedek- 
ben főleg domonkosok végezték (Nagy Szent Albert, Aguinói Szent Tamás), s az 
inkvizíció kialakulása után rájuk bízták az eretnekek kivizsgálását. Mindkét kol- 
dulórendnek létesült ún. harmadrendje, amelynek keretében a világban élők csat- 
lakozhattak a rendhez, élhették annak lelkiségét. A koldulórendek közé soroljuk 
még a 13. században keletkezett karmelitákat és a szervitákat is. 

A 13. században annyira elburjánzott a szerzetesség, olyan tömegben jöttek lét- 
re új közösségek, hogy az 1274-ben tartott lyoni egyetemes zsinat már tilalmat 
rendelt el: , A jelentkezők tomboló lelkesedése erőnek erejével elérte, hogy a szer- 
Zetesrendek megszaporodjanak, és e különböző rendek néhányának vigyázatlan- 
sága, meggondolatlansága, főleg azoké a kolduló szerzeteseké, akiknek saját ala- 
bítása sem nyert még jóváhagyást, az ilyen rendek féktelen tömegét bocsátotta 
szabadjára. Ezért tehát nagyobb szigorral ismételjük meg a korábbi tilalmat: a 
mai naptól senki nem veheti fel semmiféle új szerzetesi élet szokásait, és kijelent- 
jük, bogy az fent említett [1215-ös)] zsinat óta alapított minden koldulórend vagy 
szerzetesi szervezet, amely nem nyerte el a bápa jóvábagyását, mindörökre betil- 
tatik, függetlenül attól, hogy mennyire fejlődött ki." 

Különösen a női kolostorok és közösségek nagy száma okozott problémát egyes 
rendeknek. A premontreiek például több mint tízezer nőt fogadtak be a rendbe. 
Létrejöttek az ún. kettős kolostorok, ahol gyakran az apátnő kormányozta mind 
a női, mind a férfi rendházat. Ezért a rend egyetemes káptalanja úgy döntött, 
hogy több nőt ne vegyenek fel. Ezt az egyik apát így indokolta meg: ,, Mi és a tel- 
jes kanonoki közösségünk, felismerve, hogy a nők gonoszsága nagyobb a világ 
minden más gonoszságánál, bogy semmiféle harag nem mérkőzbet a nők barag- 
jával, és hogy a darazsak és sárkányok mérge gyógyítbhatóbb és kevésbé veszedel- 
mes a férfiak számára, mint a nőkkel való bizalmaskodás, egybangúlag határo- 
zatba boztuk, nem kevésbé lelkünk épségéért, mint testünk és javaink biztonsága 
kedvéért, hogy semmi esetre sem fogadunk be több nővért kárhozatunkra, hanem 
úgy fogjuk őket kerülni, mint veszedelmes állatokat." 


5. Az eretnekségek és az inkvizíció 


A virágzó középkorban Európa egyes területein már tömegméreteket öltöttek az 
egyházon kívüli vallási mozgalmak és szerveződések, amelyeket összefoglalóan 
eretnekségeknek nevezünk. Ezeket két csoportra lehet osztani: az egyik a tulaj- 
donképpeni eretnekség, amely a kereszténység keretei között maradva, annak va- 
lamely részaspektusát eltúlozva, kiemelve fordult szembe az egyház tanításával 
vagy intézményes szervezetével; a másik csoport valójában nem eretnekség, ha- 
nem más, a kereszténységtől idegen vallás megjelenése az európai társadalomban. 

Az első csoportba tartozó eretnekségek közül különösen a 12. században a gaz- 
dag egyház reformját és az evangéliumi szegénységhez való visszatérést követelő 
mozgalmak a legszembetűnőbbek. Ezek közül a legjelentősebb a lyoni szegények, 
a valdensek mozgalma, amely Valdes (Valdo) Péter (Petrus Valdesius) gazdag Íyo- 
ni textilkereskedőről kapta a nevét. Ő gyökeres megtérést hajtott végre: a Szent- 
írást lefordíttatta a nép nyelvére, 1173-ban szétosztotta vagyonát, és néhány tár- 
sával vándorprédikátorként járni kezdte a vidéket, bűnbánatot és szegénységet 
hirdetve. Sokan csatlakoztak hozzá, és szintén prédikálni kezdtek. A lyoni érsek 
megtiltotta nekik a prédikálást. Erre Valdes Rómába ment, s megkérdezte a pá- 
pát, hogy szabad-e világinak az evangéliumot hirdetnie a nép nyelvén. III. Sándor 
pápa jóindulattal fogadta őt, megadta a felhatalmazást az igehirdetésre, azzal a 
feltétellel, hogy csak bűnbánatot hirdethetnek, és megszerzik a városi egyházi ha- 
tóság beleegyezését is. Az érsek azonban fenntartotta a tilalmat. Mivel ennek el- 
lenére folytatták tevékenységüket, s prédikációikban egyre inkább az egyházat 
kezdték bírálni, az új pápa kiközösítette őket. Valdest száműzték, ezért előbb Itá- 
liába, majd Csehországba ment, és ott is halt meg 1197-ben. Tételeit 1184-ben 
fogalmazta meg: az Írás a hit egyetlen szabálya, ezért mindenkinek olvasnia kell 
a Bibliát; az istentiszteletet a nép nyelvén kell tartani; az ember a hit által, Krisz- 
tus érdeméből igazul meg. Valdes és követői végül elvetették a misét, a gyónást, 
a szentek tiszteletét, és szembefordultak az egyházi hierarchiával. Főleg Dél-Fran- 
ciaországban, Itáliában és Csehországban terjedt el Valdes tanítása és mozgalma. 
A valdensek később a reformációhoz csatlakoztak. 

A másik csoportba az iráni eredetű, ún. dualista eretnekségek tartoznak. Az irá- 
ni vallási dualizmus már az ókorban nagy hatást gyakorolt a Római Birodalom 
vallási életére s magára a kereszténységre is. Első megjelenési formája a gnoszti- 
cizmus volt, majd a 3. századtól a manicheizmus terjedt el. A perzsa Mani 
(216-77) egy szinkretista jellegű vallást dolgozott ki, amelynek alapját az iráni 
Zaratusztta tanai adták, de belevegyítette Buddha és Jézus tanításának egyes ele- 
meit is. Szent Ágoston, aki ifjúkorában maga is manicheista volt, így foglalja 
össze tanításának lényegét: Mani , két princípiumról tanít, amelyek egymástól 
különböznek, egymással ellenségesek, örökkévalók, egyszerre léteznek, és mindig 
is voltak. Azt gondolta, hogy két természet és két lényeg létezik, a jó és a rossz". 
Jó és rossz, fény és sötétség, szellem és anyag áll szemben és harcol egymással, s 
a sötétség az embert is hatalmába kerítette. Hogy az anyag rabságába került szel- 
lemet kiszabadítsuk, meg kell tagadni a testet, tartózkodni kell a húsételtől, a há- 
zasságtól, és szigorú aszkézist kell gyakorolni. A manicheizmus elemei éltek to- 
vább a Kis-Ázsia keleti tartományaiban a 8. században feltűnt paulikiánusok 
között. Valószínűleg tőlük szivárogtak át a dualista eszmék a Balkánra, ahol a 
10. századi Bulgáriában tűntek fel a bogumilok (Isten barátai) körében. A 11-12. 
századi Észak-Itáliában hasonló tanokat hirdettek a patarénusok, 

A dualista irányzat legerőteljesebben Dél-Franciaországban jelentkezett, a ka- 
tharok (tiszták) mozgalmában, akiket egyik központjukról, Albi városáról al- 


AZ ERETNEKSÉGEK ÉS AZ INKVIZÍCIÓ : 331 


biaknak is neveztek. Szent Bernátnak írta róluk az egyik apát 1145-ben, hogy tel- 
jes szegénységben élnek, nem esznek húst vagy bármiféle közösülésből eredő táp- 
lálékot (tej, tejtermék, tojás), nem ismerik el a házasságot, elutasítják a gyónást, 
az eucharisztiát, a liturgiát, s azt mondják, hogy két keresztség szükséges. A hitet 
vándorprédikátorok hirdetik. Az abszolút katharizmus a világ dualizmusát hir- 
dette, a mérsékelt változat már igyekezett ezt összebékíteni a kereszténységgel, 
mert az egyetlen teremtő Istent vallotta, akinek művét a sátán állandóan zavarja. 
A katharok tagadták a Szentháromságot és a szentségeket, elvetették az egyházat, 
bár érdekes módon létrehozták a maguk egyházi szervezetét. A vezetők, a ,,tisz- 
ták" vagy a , tökéletesek" (perfecti) szigorú aszkézisben éltek, nem házasodtak, 
nem lehetett semmiféle vagyonuk, s rájuk voltak érvényesek az említett étkezési 
tilalmak. Ők a consolamentum (vigasztalás) nevű szertartás révén teljesen bűn 
nélkül maradtak. Az átlagos , hívővel" (credentes) szemben nem támasztottak 
ilyen komoly követelményeket, ők az apparellamentum nevű szertartás segítségé- 
vel szabadulhattak meg bűneiktől, A katharizmus a 12. század végére és a 13. 
század elejére annyira elterjedt délen, hogy a hivatalos egyházi szervezet szinte 
teljesen felbomlott. Ezért III. Ince pápa keresztes hadjáratot hirdetett ellenük, 
amely 1208 és 1228 között végbe is ment Monforti Simon gróf vezetésével, A ka- 
tharizmust teljesen kiirtani azonban ezzel sem lehetett, az inkvizíciónak még száz 
év múltán is foglalkoznia kellett vele (Montaillou). 

A keresztények között a 4. század óta állandó vita tárgyát képezte a kérdés: ho- 
gyan kell bánni az eretnekekkel. Az erőszaknak és a türelemnek egyaránt voltak 
hívei, s mindkét fél talált a maga álláspontjára igazolást a Bibliában. Az egyház- 
atyák többsége elítélte a fizikai erőszak alkalmazását. A 4. századtól már voltak, 
akik a testi fenyítést vagy a száműzetést megengedhetőnek tartották, de a halál- 
büntetést ők is elvetették. Ezt először az állami hatóságok kezdték alkalmazni a 
donatisták és a manicheusok ellen. Ezt jogilag azzal indokolták, hogy az eretnek- 
ség felségsértés, mert a császár az egyház feje, ezért bármiféle vallási eltévelyedés 
őt sérti. A felségsértésért pedig a római jog szerint halálbüntetés járt. A 11. szá- 
zad elején Nyugaton már fel-fellobantak a máglyák az elítélt és makacs eretnekek 
alatt, de egyelőre még az volt a gyakoribb, hogy az eretnekeket a nép meglincsel- 
te. Már csak ezért is szükségessé vált az eretnekek felkutatásának és az eretnek- 
ség megállapításának feladatát hivatalos intézményre, szakemberekre bízni, 

A 11-12. században ismét fellángolt a vita arról, hogy milyen kényszert lehet 
alkalmazni a más véleményen lévőkkel szemben. Számos teológus ekkor is eluta- 
sította a fizikai kényszert. , A konkoly nőbet a búza mellett az aratásig"? — hivat- 
kozott a jézusi parabolára Waso lüttichi püspök. Az eretnek csak egyházi bünte- 
tésben részesülhet. Hasonló véleményen volt Szent Bernát is: , Fides suadenda, 
non imponenda", azaz a hitet rábeszéléssel, meggyőzéssel kell terjeszteni, nem 
kényszerrel. Az eretnekekkel szembeni magatartás éppen a katharizmus nagyará- 
nyú elterjedése miatt keményedett meg a 12. században. A kánonjogász Rufinus 
úgy vélte, hogy az eretnekek fegyverrel is kényszeríthetők az igaz hit elfogadásá- 

ra, Mások felújították a késő római tézist, mely szerint az eretnekség felségsértés, 
ezért a megátalkodott eretnek halállal büntetendő. De az egyházjogászok zöme is 
hangsúlyozta, hogy az eretnekekkel szemben nem a bosszúállás dühével, hanem 
javító szeretettel kell eljárni (non zelo ultionis, sed amore correctionis"). 

A 12. század végén egyetemes zsinatokon és pápai nyilatkozatokban körvona- 


amra és az egyházra egyaránt, ezért mind az egyházi, mind a világi hatóságok kö- 
elesek hivatalból felkutatni és üldözni az eretnekeket. Az 1184. évi veronai zsi- 
nat szabályozta a felkutatási (inguisítio) eljárást. Ezt III. Ince 1199-ben megerő- 
sítette, s az eretnekséget a felségsértéssel azonosította, amelyre lustinianus császár 
kódexe máglyahalált írt elő büntetésül. Ezt a IV. Lateráni zsinat is jóváhagyta, 
II. Frigyes pedig birodalmi törvénnyé tette. Ettől kezdve tűzhalál várt az eretne- 
kekre. IX. Gergely pápa (1227-41) dolgozta ki a végleges jogi eljárást. 1252-ben 
az egyház is engedélyezte a világi hatóságok által már régebben alkalmazott kín- 
vallatást. Közben kialakult az inkvizíció központi szervezete. Az eretnekek felku- 
tatását és kivizsgálását a domonkosokra bízták. A megtérő eretnek kegyelmet ka- 
pott, de elvesztette esetleges hivatalát, és ruháján kék keresztet kellett viselnie. 


6. Zarándoklatok és szentkultusz 


A középkori keresztény életének nagy eseménye volt a zarándoklat, a peregrinatio 
(peregrinus z zarándok). Zarándoklatra három okból mentek az emberek: szabad 
elhatározásból, fogadalomból vagy vezeklésből. A zarándoklat szorosan összefüg- 
gött a népi vallásosság másik alapélményével, a szent- és ereklyekultusszal. A szen- 
tek kultusza még az ókorban a vértanúk tiszteletével kezdődött. A 4. századtól a 
vértanúk földi maradványait rendszerint átvitték a katakombákból, s valamelyik 
templomban temették el őket (iranslatio). Az ereklyekultusz mögött az a hit állt, 
hogy Isten csodát tesz a szent közvetítésével, az ő közbenjárására. Az ereklyéknek 
óriási forgalmuk volt. A keresztes hadjáratok idején nem illett hazatérni a Szent- 
földről ereklye nélkül. A szentek földi maradványait és a velük kapcsolatos hasz- 
nálati tárgyakat feldarabolták, hogy minél többen hozzájussanak. Igen általános 
volt az ereklyék adása-vétele, bár ezt a zsinatok tiltották. Ereklyét lopni nem szá- 
mított bűnnek. Gyakori volt az ereklyék hamisítása, hiszen a jámbor zarándoknak 
bármit el lehetett adni. A 12. század elején írta Guibert de Nogent, hogy Kereszte- 
lő Szent János fejét két helyen is mutogatják; ez azt jelenti, hogy a szentnek vagy 
két feje volt, vagy az egyik hamisítvány. 

A középkorban jöttek szokásba a körmenetek, amikor a szent ereklyéit ládában 
körülhordozták a városban. Az ereklyekultusz jegyében alakult ki a zarándokutak 
mentén a zarándoktemplom típusa, amelyben szentélykörüljáró könnyítette meg a 
zarándoktömegek zavartalan mozgását, A zarándok, mielőtt útnak indult, végren- 
delkezett, hiszen a zarándokokra útközben sokféle veszedelem leselkedett, annak 


azódik a hivatalos álláspont: az eretnekség sérti a közjót, tehát veszélyes az ál- 

ellenére, hogy már az első évezred végén jogi védelemben részesültek: kialakult a 
sajátos zarándokjog, az ordo peregrinorum vagy lex peregrinorum. A veszedel- 
mek elkerülése érdekében többnyire csapatosan utaztak. A zarándokok túlnyomó 
része gyalog ment, sokan mezítláb, az előkelőbbek, egyháziak lovon, öszvéren. 
Gondot jelentett a zarándokok ellátása, elszállásolása a hosszú úton. A 11-13. 
században a fő zarándokutak mentén kialakult a szálláshelyek (bospitium) lánco- 
lata, ezeket kolostorok és különféle kegyes alapítványok tartották fenn, s a ven- 
dégek ellátást is kaptak. A nagy forgalmú zarándokútvonalak mentén külön erre 
a célra szerzetesrendek is alakultak. A 14-15. században elszaporodtak a fizető 
vendéglátó helyek. Egy korabeli feljegyzés szerint a 15. században Rómában 
1022 vendégfogadó működött. A zarándok nagy élménye az volt, amikor a szent 
hely közelébe érve egy dombról megpillantotta a szent várost vagy a templomot, 
Ezeket a magaslatokat nevezték , örömbegynek"(mons gaudii, francia montjoie). 
A késő középkorban kialakult a helyettesítés gyakorlata is: ha valakire vezeklésül 
zarándoklatot róttak, akkor azt más is elvégezhette helyette. Voltak hivatásos za- 
rándokok, akik megfelelő összeg fejében bárki helyett megtették a zarándokutat. 
A középkor legnépszerűbb zarándoklata Szent Jakab sírjához vezette a pe- 
regrinust, Santiago de Compostelába. Az apostol földi maradványait a 8. század 
végén vagy a 9. század elején vélték megtalálni az Ibér-félsziget északnyugati part- 
ján. Az ezredforduló után a clunyi kolostor krónikása, Glaber már zarándoktö- 
megekről ír. Róma, az apostolfejedelmek és annyi vértanú sírjának városa azután 
vált a zarándokok fő célpontjává, miután a pápák meghirdették a szentéveket. Az 
első nagyarányú szentévi zarándoklat 1300-ban volt, amikor állítólag 2 millió za- 
rándok keresete fel a várost. A sikerhez az is hozzájárult, hogy a szentévi római 
zarándoklat teljes búcsúval járt, azaz a túlvilági büntetések teljes elengedésével. 
Népszerű volt az egész középkoron át a jeruzsálemi és a szentföldi zarándoklat. 
A mohamedán uralom sem akadályozta ezt, mert eltűrték a zarándokokat. A kö- 
zépkor utolsó századaiban a ferenceseknek rendházuk is volt a Sion hegyén. Sőt, 
a 15. században már velencei és genovai konzul is volt a városban. 
Franciaország legnépszerűbb zarándokhelye Tours volt, Szent Márton sírja. S0- 
kan keresték fel Mont Saint Michelt, ahol Szent Mihály főangyalt tisztelték. 
Ugyancsak Szent Mihályhoz zarándokoltak Dél-Itáliában Monte Garganóba. 
A 12. századtól, midőn a ciszterciták elterjesztették a Mária-kultuszt, egyre töb- 
ben keresték fel azokat a kegyhelyeket, amelyek Máriának voltak szentelve. Mivel 
a hit szerint Mária testével együtt vitetett fel a mennybe, testi ereklyéi nem marad- 
tak, de sok helyen vélték őrizni körmét, haját, tejét vagy egy-egy ruhadarabját, 
mint Chartres-ban vagy Aachenben. Loreto egyenesen Mária házával büszkélked- 
hetett. A legnépszerűbb Mária-zarándokhelyek Chartres, Le Puy és Rocamadour 
voltak. A zarándoklat egyúttal lehetőséget adott a középkori embernek arra, hogy 
dok gyanúba keveredett, hogy utazásának , turisztikai" jellege van, s némelyek 
nem is tagadták, hogy útközben szívesen ismerkednek az érdekes látnivalókkal. 

1. Oktatás, egyetemek 


A 11. századdal új korszak kezdődik Európa kultúrtörténetében. Ekkor kezd az 


európai kultúra önálló alakot felvenni, saját arculatot ölteni. Nem tagadja meg 


antik előzményeit, de már nem pusztán utánzásra törekszik, hanem a számára 
használható antik elemeket beépíti egy kialakuló új kultúrába, amely már az eu- 
rópai Nyugat, a latin kereszténység sajátja. A 12-13. század már ennek az új eu- 
rópai keresztény kultúrának egyik csúcspontja. 

Az alap a Karoling-kultúra, az ott kialakult litteratusműveltség. A kultúra intéz- 
ményes hordozóinak területén azonban végbemegy egy váltás a 11. században 
sMég az egyház tartóoszlobának számító clunyi apátság is ellenséges a tudo- 
mánnyal szemben — írja Duby. - Odilon főapát a Karoling-reneszánsz elleni tilta- 
kozásul száműzte a kolostorokból az irodalmi humanizmust, s a főapát megátalko- 
dott bűnösnek bélyegezte azokat, akik a klasszikus latin szerzők olvasásában tob- 
zódnak." Alig hunyta le szemét Nagy Károly, máris elrendelték a kolostorok külső 
iskoláinak bezárását. A kolostorok helyét a kultúra fejlesztésében és továbbadásá- 
ban a 11. században átvették a városi, székesegyházi, káptalani iskolák. A püspöki 
székhelyeken kialakuló és differenciálódó káptalanon belül az egyik kanonok, a 
scbolasticus gondja és feladata volt az iskola létesítése és felügyelete. Mindez össze- 
függ a városok fejlődésével. A városok lesznek a litteratusműveltség központjai. 

Clunyben a liturgián van a bangsúly, a kórusban való éneklés tölti ki a szerze- 
tes minden idejét. De Cluny éppen azzal járul hozzá a civilizáció fejlődéséhez, 
hogy alkotásra ösztönzi a zenészeket, építőmestereket, kőfaragókat, ötvösöket. 
A ciszterek is hasonló véleményen vannak. Szent Bernát a kolostor menedékébe 
hívja a fiatalokat: , Sokkal többet találhatsz az erdőben, mint a könyvekben. 
Többre tanítanak majd a fák és a kövek, mint akármelyik mester." Pierre de Blois 
(Petrus Blesensis) dacosan szegezi szembe a , modernek" (moderni) álláspontját: 
a A tudatlanság sötétjéből csak akkor juthatunk el a tudomány világosságáboz, ha 
egyre elevenebb szeretettel olvassuk újra a Régiek munkáit. Ugassanak csak a ku- 
tyák, röfögjenek csak a disznók! Én akkor is a Régiek töretlen híve maradok! 
Övék minden gondolkodásom, és az ő műveik felett pirkad rám a bajnal ezentúl 
is. Mi olyanok vagyunk, mint a törpék az óriások vállain, akiknek jóvoltából 
messzebbre látunk, mint ők maguk." A párizsi Notre-Dame székesegyház is- 
kolájának kancellárja, Petrus Comestor 1170-ben megállapítja: , Vannak, akik 
inkább az imádságra adják magukat, mint az olvasásra, ők a kolostorok lakói; 
mások viszont minden idejüket olvasással töltik, s ritkán imádkoznak, ők a scbo- 
lares." A 11-12. századtól a székesegyházi iskolák az oktatás, a tudomány köz- 
pontjai, s belőlük nő ki a középkori nyugati kultúra egyik legsajátosabb intézmé- 
nye, az egyetem. Ezekben az iskolákban már újra élő a klasszikus örökség, olvas- 
sák az auctorokat, s nem érzik úgy, hogy ezáltal hitük veszélybe kerülne. 

A leghíresebb iskolák Tours, Orléans, Laon, Reims és a természettudományos 
érdeklődéséről híres Chartres. A. század második felében mindnyájukat túlszár- 
nyalja Párizs, ahol több híres iskola is működik: a Cité szigetén a székesegyházi, 
a bal parton a Saint Victor-apátság iskolája, Szent Genovéva hegyén pedig több 
szabad iskola. Párizs Szent Bernát számára Babilon, az ártatlan lelkek elveszejtője. 
Mások számára viszont ez Jeruzsálem, Dávid és bölcs Salamon lakóhelye, Philippe 
de Harvengt premontrei apát írja egyik tanítványának: ,, Hajtott téged a tudomány 
szeretete, most bát elérkeztél Párizsba, rátaláltál erre a Jeruzsálemre, melyre 
annyian vágyakoznak. [...] Minő boldog város, bol ilyen buzgósággal forgatják a 
szent könyveket, és a Szentlélek adta csodás képességgel megfejtik bonyolult rejté- 
lyeiket, boldog város, ahol annyi kitűnő professzor él, abol olyan fejlett a teológiai 
tudomány, bogy joggal nevezhetnénk a filozófia és az irodalom városának! 1...) 
Semmit sem tartok méltóbbnak a papi rendbez, mint ha klerikus ember a tudomá- 
nyokba merül, könyvet tart a kezében s a lehető leggyakrabban foglalkozik olva- 
sással." Salisbury János (Johannes Saresberiensis, 1 1180), a jeles angol tudós így ír 
párizsi élményéről barátjának, Becket Tamásnak 1164-ben: , Amikor megpillan- 
tottam ott az élelmiszerek bőségét, az emberek víg kedélyét, a klerikusokat övező 
tekintélyt, az egész egybáz fenségét és dicsőségét, a filozófusok változatos tevékeny- 
ségét, az egész olyan csodálatos benyomást keltett bennem, mintha Jákob lajtorjá- 
ját láttam volna, melynek csúcsa az égboltig ér, és rajta szüntelen áramlásban 
angyalok bada kapaszkodik fel vagy ereszkedik lefelé. Fellelkesülvén e boldog za- 
rándoklaton, be kellett látnom: itt lakozik az Úr." 

Párizsban úgy vélik, hogy a tudományos munka nincs ellentétben a hittel. Au- 
tuni Honorius (Augustoduniensis) így ír erről: , Nincs más tekintély, csak az ér- 
telemmel bebizonyított igazság: amit a tekintély nekünk binni tanít, azt az érte- 
lem erősíti meg bizonyítékaival. Amit a Szentírás nyilvánvaló tekintélye kihirdet, 
azt be is bizonyítja a következtető értelem. Mert ezt a világot az Úr az ember szá- 
mára bozta létre, és ha világot mondok, beleértem a földet, az eget és az egész 
világegyetemet is." Ezekből az iskolákból a 13. századra kialakul a studium ge- 
nerale, az egyetem. Párizsban a scbolares 1200-ban királyi védelemben részesül- 
nek. 1205-től már gyakran szerepel a dokumentumokban az uwniversitas kifeje- 
zés, 1215-ből való az első ismert statutum. Végül 1231-ben a pápai megerősítés 
zárja le a kialakulási szakaszt. A párizsi egyetem történetét feldolgozó Jacgues 
Verger szerint 1212-től kétségkívül joggal beszélhetünk párizsi egyetemről: Uni- 
versitas magistrorum et scbolarium, azaz a tanárok és a diákok autonóm közös- 
sége, amely a pápa közvetlen védelme alatt áll. A pápa garantálja a diákok és a 
tanulás szabadságát (libertas scholarium). 

A párizsi egyetem sok kis műhelyből állt, ahol egy-egy tanár tanított. Tulajdon- 
képpen iskolák föderációja volt, s ezek túlnyomó részében az artes oktatása folyt, 
természetesen a legmagasabb szinten. Mert a facultas artiumot mindenkinek el 
kellett végeznie, s csak ezután folytathatott teológiai, jogi vagy orvosi tanulmá- 
nyokat. Aki elvégezte az artest, az licentiatus lett, azaz licentiát, engedélyt kapott 

arra, hogy a nyugati kereszténység területén bárhol oktasson (ius ubigne docen- 
di), s megkapta a magisteri kalapot. A facultas artiumon tanító tanárok nagy ré- 
sze közben végezte a magasabb facultasokat, ezért az órák mindig reggel voltak, 
hogy a tanár időben átalakulhasson diákká. Az artes tanulását legkorábban a 13. 
év betöltésével lehetett kezdeni, s 20 éves kor táján fejeződött be. A hangsúly a 
dialektikán volt, ahol elsősorban Arisztotelészt olvasták, és Porphüriosz Eisagó- 
gé című munkáját, amely jó bevezető volt a , Filozófus" logikájához. Ha valaki 
teológus akart lenni, akkor legalább 16 évi tanulás után lehetett a teológia doc- 
tora, tehát legkorábban 36 éves korában. A tananyag a Biblia mellett Petrus 
Lombardus (tf 1160) párizsi püspök nagy összefoglaló munkája: a Szentenciák 
négy könyve (Libri guattuor Sententiarum) volt, amely az egyházatyák alapján 
dolgozza fel a teológia alapkérdéseit, , modern? dialektikus módszerrel. 

A karok élén egy-egy dékán állt, az egyetem élén a rector, akit mindig a fa- 
cultas artium választott a maga tanárai közül, A diákok mind clericusok vol- 
tak, tehát tonzúrát viseltek, és élvezték a clericus rend jogi kiváltságait. A diák- 
ság natiók szerint csoportosult: francia, picard, normann és angol natio 
létezett. A magyarok a németekkel, csehekkel és lengyelekkel együtt az angol 
natióba tartoztak, az olaszok és spanyolok a franciába. A vizsga (examen, de- 
terminatio) részben bizottság előtti vizsgából, nyilvános előadásból s előre 
megadott kérdések kifejtéséből, illetve róluk való vitatkozásból (disputatio) 
állt, Az előadások a tankönyv szövegéből indultak ki (lectio), ahhoz adtak ma- 
gyarázatot, Minden fő gondolathoz megfogalmaztak egy kérdést (guaestio), is- 
mertették a lehetséges ellenvetéseket, felsorolták az ellenük vagy mellettük szó- 
ló érveket, majd az ellenvetések cáfolata után kifejtették a felvetett kérdés 
megoldását. Tehát a lényeg az auctoritas és a ratio összhangja, a tekintélyek ál- 
lításainak kritikai vizsgálata. Alapkövetelmény volt a fogalmak pontos megha- 
tározása és az érvelésben a logika szabályainak alkalmazása. 

A 13. század közepétől a domonkosok és a ferencesek is nyitottak iskolát Pá- 
rizsban. Ők kollégiumokat létesítettek diákjaik számára, amelyek eleinte csak 
szállást adtak, majd az előadásokat is ide helyezték át. A kollégiumi rendszer el- 
terjedt, s a 15. században már majdnem az egész egyetem kollégiumokból állt, 
Hasonló volt az szervezet Oxfordban és Cambridge-ben is. Párizs volt a mintája 
a többi egyetemalapításnak, amelyek általában a párizsi studium mintájára (ad 
instar studii Parisiensis) történtek. Franciaországban a középkor végéig még 16 
egyetem létesült. Németországban csak a 14. században került erre sor (Prága, 
Bécs, Erfurt, Heidelberg, Köln), hasonlóképpen Lengyel- és Magyarországon is. 
ltáliában híres volt a bolognai egyetem, amely a jogi oktatásra specializálódott. 
Salernóban és Montpellier-ben elsősorban orvosi képzéssel foglalkoztak. Jó hírű, 
nagy vonzáskörzetű egyetemmé vált az 1222-ben alapított padovai egyetem. 

A 12-13. század nagy szellemi megújulása során ezekben az iskolákban alakult 
ki az európai tudományosság és intellektuális munka sajátos módszere, a gondol- 
kodás, az érvelés és vitatkozás technikája. Ezekben az iskolákban nevelődött az 

európai egység legfőbb hordozója, a nyugati kultúrközösség megvalósítója: az új 
klerikus értelmiség, amely a 12. századtól a társadalomszervező és államirányító 
funkciók viselője volt. Az iskolákban a Karoling-írásból fejlesztették ki a minden- 
napi gyakorlat, az oklevélírás új szükségleteinek megfelelő gyors, de mégis fegyel- 


"mezett, tisztán olvasható folyóírást. Az iskolákban — elsősorban a párizsi egyete- 


men -— tehát kialakult a keresztény Európa egységes kommunikációs eszközrend- 
szere: a latin nyelvű írás és fogalmazás, s ezt a kommunikációs technikát a diákok 
ezrei, sőt tízezrei vitték szét a latin kereszténység egész területén a perifériákig. , Az 
írásfejlődés egyes fokozatai egészen lényegtelen időbeli eltéréssel jelentkeztek Fran- 
ciaország után Magyarországon is" — állapította meg az európai hivatásos értelmi- 
ségi réteg kialakulásának jeles kutatója, Hajnal István. Az egyházi szervezetre tá- 
maszkodva kialakult egy egységes európai intellektuális réteg, amelynek jelenléte 
4 magyar határoktól keletre és délre hirtelen megszakad". 


2. A tudomány: a skolasztika 


Az egyetemekhez kapcsolódott a középkori tudomány kibontakozása. Erre jelen- 
tős hatást gyakorolt az arab tudománnyal való érintkezés, mert annak közvetíté- 
sével jutottak hozzá a klasszikus görög filozófia és természettudomány addig Eu- 
rópában ismeretlen alkotásaihoz. Ebből a szempontból fontos volt a mohamedá- 
nok és keresztények együttélése Hispániában és Dél-Itáliában, főleg Szicíliában. 
Toledótól Szicíliáig, sőt Konstantinápolyban is fordítóiskolák alakultak, ahol tö- 
megével fordították az arab, majd a görög munkákat latinra. Így ismerte meg a 
Nyugat Arisztotelész logikai műveit, amelyek nagy hatást gyakoroltak a közép- 
kori tudományosság, a skolasztika létrejöttére. 1142-ben a clunyi apát, Petrus 
Venerabilis is összehozott egy kis csoportot azzal a megbízással, hogy fordítsák 
latinra a Koránt. Ő már sajnálta, hogy elpusztult az antik kultúra, s a latinok, kü- 
lönösen a modernek nem ismernek más nyelvet, mint a saját szülőhazájukét. 

A klasszikus középkor tudománya a skolasztika, vagyis az a tudomány, ame- 
lyet az iskolákban, az egyetemeken tanítanak. Lényege a dialektikus módszer, az 
arisztotelészi logika alkalmazása a hit problémáinak megértése céljából. Ezt vilá- 
gosan megfogalmazza már az első igazi skolasztikus teológus, Szent Anzelm 
(1033-1109) canterburyi érsek, akinek alapelve a fides guaerens intellectum, azaz 
a megértést kereső hit. , Hanyagságnak tartom, ba szilárdan biszünk, s nem 
igyekszünk fel is fogni azt, amit hiszünk." A dialektikus módszert teljes alapos- 
sággal Petrus Abelardus (1079-1142) dolgozta ki, midőn kritikai vizsgálatnak ve- 
tette alá az egyházatyák szövegeiben található ellentmondásokat. Ő fontos szere- 
pet játszott a keresztény etika továbbfejlesztésében is (szándéketika). A skolaszti- 
ka a 13. század nagy rendszerezőinél, a domonkos Nagy Szent Albertnél 
(1193-1280) és tanítványánál, Aguinói Szent Tamásnál (1224-74) érte el tető- 
pontját. Szent Tamás hitt abban, hogy hit és ész, filozófia és teológia egymással 

harmóniába hozható. A filozófián alapuló természetes teológia (theologia natu- 
ralis) és a kinyilatkoztatott teológia (theologia revelata) egyetlen összefüggő rend- 
szert alkotnak. Nagy összefoglaló művében, a Summa Tbeologicában egy-egy té- 
tel tárgyalását gyakran e szavakkal kezdi: , ezt nemcsak a bit véli, banem az érte- 
lem is bizonyítja." (, Ouod non tantum fides tenet, sed etiam ratio demonstrat.") 

A domonkosok után hamarosan a ferencesek is bekapcsolódtak a tudományos 
munkába. Közülük Szent Bonaventura (1221-74) és Joannes Duns Scotus 
(1266-1308) a legjelentősebbek. Scotus kritika alá vette Szent Tamás és társai in- 
tellektuális optimizmusát. Szerinte nem az értelem segítségével, hanem a szeretet 
tüzében edzett akarat révén juthatunk el Istenhez. A két teológia nem hozható 
összhangba. A teológia és a filozófia útjai szétválnak, mindkettő a maga sajátos 
tárgyával foglalkozik. , Az emberi értelem viszont, Duns Scotus szerint, mindent 
szemügyre vebet, ami nem a kinyilatkoztatott igazság, és ami ennélfogva nem ha- 
ladja meg szellemi képességeit. Sőt: mivel nem a bitről van szó, az ember teljes 
szabadsággal vizsgálhatja ezeket a dolgokat. A tudósok érdeklődése a tapaszta- 
lattal igazolható tények felé fordul" — írja Duby. Scotus gondolatait a másik an- 
gol, szintén ferences, William Ockham (1285-1349) fejlesztette tovább. Ő az ún. 
via moderna fő képviselője az előző század skolasztikusai által képviselt via anti- 
guával szemben. Nála a teológia már teljesen elválik a filozófiától. A tudományos 
vizsgálódás tárgyai szerinte csak az egyedi dolgok, a konkrét létezők lehetnek. Ez- 
zel megnyílik az út az empirikus tudományok, a természettudományok előtt. A 
skolasztika természettudományos vonala a 13. században Oxfordban bontako- 
zott ki Robert Grosseteste (1175-1253) és Rogerius Bacon (1210-92) munkássá- 
ga nyomán, melyet a 14. században Párizsban Nicolaus Oresmius (t 1382) és Jo- 
hannes Buridanus (ft 1358) folytattak. A jelentős középkori teológusok és filozó- 
fusok sorát Nicolaus Cusanus (1401-64) zárja le, aki először kérdőjelezte meg a 
középkorban uralkodó arisztotelészi világképet a véges és zárt kozmoszról, kö- 
zéppontjában a Földdel. 

A skolasztika ölén született meg a politikatudomány, amit a kortársak politikai 
teológiának neveztek. Ez szorosan kapcsolódott a gregorián reformhoz, a pápa és 
a császár közötti küzdelemhez. Lautenbachi Manegoldusról, a szerződéselmélet 
első megfogalmazójáról már volt szó. Utána a politikaelmélet következő jelentős 
műve a már említett Salisbury János angol származású chartres-i püspök nevéhez 
fűződik, aki 1159-ben kiadott Policraticus című könyvében az államot az embe- 
ri organizmushoz hasonlítja, amelyben a lélek szerepét az egyház tölti be. Ha az 
uralkodó megsérti az igazságosság és méltányosság elvét, akkor zsarnok, s a nép- 
nek jogában áll őt eltávolítani, sőt megölni. Az ellenállás, a zsarnokká váló feje- 
delem elűzésének jogosultsága Aguinói Szent Tamásnál is szerepel, aki politikai 


ne principum) című munkájában fejtette ki. Másrészt a természetjoggal kapcsola- 
tos fejtegetéseivel megalapozta az emberi jogok elméletét, amellyel a tételes pozi- 
tív jog nem kerülhet ellentmondásba. Aguinói Szent Tamás szerint az állam a ter- 

mészet produktuma, tökéletes társadalom, amelynek célja az emberek földi jólété- 
nek biztosítása. Ideális kormányformának az alkotmányos monarchiát tekinti, 
amelyben az egész népet illeti meg a törvényhozás és a fejedelem választásának jo- 
ga, , ezt isteni törvény rendelte így" - teszi hozzá. A fejedelem hatalma korlátozott, 
mert a nép megbízásából, a köz javára gyakorolja azt. A zsarnokká váló fejedelem 
uralma erőszakkal is megdönthető, ez nem tekinthető bűnös lázadásnak. Elismeri 
az állam autonómiáját a maga területén. A népfelség elvét legteljesebb mértékben 
William Ockham és különösen Padovai Marsilius (f 1343) fejtette ki a A béke vé- 
delmezője (Defensor Pacis) című, 1324-ben írt munkájában. 

A 12. század másik jelentős tudományos teljesítménye, a skolasztika kialakulá- 
sa mellett, az európai jogtudomány megszületése. A középkor első felében a római 
jogot a leges Romanae barbarorum leegyszerűsített, vulgáris formájában ismerték. 
A 11. század végén fedezték fel a Digestákat, s ez lendületet adott a római jog 
tanulmányozásának és oktatásának. Ennek megalapozása Irnerius nevéhez fűző- 
dik, aki a 12. század elején Bolognában működött. Az egyházi jog, a kánonjog 
kialakulásához és rendszerbe foglalásához nagymértékben hozzájárult a gregorián 
reform, amely szükségessé tette a jogforrások összegyűjtését, rendszerezését és ér- 
telmezését. Ezen a téren Burchardus wormsi püspök, Anzelm luccai püspök és Ivo 
chartres-i püspök munkássága volt úttörő. Ilyen előzmények után szintén Bologná- 
ban készítette el Gratianus a kánonjog klasszikusnak számító rendszeres feldolgo- 
zását és kifejtését 1140 körül befejezett, Concordia discordantium canonum című 
művében, amelyben a skolasztika dialektikus módszerét és a civil jog magyaráza- 
tában kialakult módszereket alkalmazza a kánonjog területén. 


3. A nemgeti irodalmak születése 


A latin nyelvű irodalom lényegében az ezredforduló előtt kialakult műfajok vo- 
nalán fejlődött tovább és teljesedett ki. A középkor legendakincsét Jacobus de 
Voragine (Tt 1298) foglalta össze és közvetítette a későbbi korok felé az Aranyle- 
gendában (Legenda Aurea). A himnuszköltészet ekkor érte el csúcspontját Hilde- 
bert de Lavardin, Celanói Tamás (Dies irge) és Jacopone de Todi (Stabat Mater) 
munkásságában, de a nagy teológus, Aguinói Szent Tamás is írt himnuszokat 
(Pange lingua). A latin nyelvű költészetben érdekes színfoltot képviselnek a ván- 
dordiákok, a goliardok, akik a tavaszi természet, a bor és a szerelem örömeit 
éneklik meg (Carmina Burana). A kor nagy eseménye azonban a nemzeti nyelvű 
irodalmak megszületése. Ebben nagy szerepet játszottak a fejedelmi udvarok. 
A politikai széttagolódásnak ez volt a pozitív oldala: a sok kisebb-nagyobb udvar 
jelenléte, amelyek legtöbbje a lovagi kultúra egy-egy tűzhelye lett. A nemzeti nyel- 
vű irodalom első jelentős műfaja a hősi ének, a chanson de geste, amelynek cik- 
lusai a frank történethez, főleg Nagy Károlyhoz kapcsolódnak (Roland-ének). 
A németeknél ehhez hasonló a Nibelungenlied, amely a népvándorlás korába visz 

vissza bennünket. A lírai költészet legpompásabban Dél-Franciaországban virág- 
zott ki, occitán vagy provanszál nyelven: ez a trubadúrok költészete, amely első- 
sorban az udvari, lovagi szerelmet énekli meg: Közel félezer trubadúrt ismerünk 
név szerint, a legjelesebbek: Vilmos aguitániai herceg, Jaufré Rudel, Bertrand de 
Born, Bernard de Ventadorn, Peire Vidal. Ezt a lírát a németeknél Minnesangnak 
hívták, s a minnösengerek közül Walter von der Vogelweide a legnagyobb. 

A lovagság udvari kultúrájának kedvenc témái voltak a trójai hősök és Nagy 
Sándor kalandjai, s még inkább a kelta mondakör: a Tristan-monda, Artúr király 
és a kerekasztal lovagjainak története, a Szent Grál keresése, valamint a balga 
szent, Parszifál (Parzival, Perceval). Mindegyiket többször feldolgozták francia, 
német vagy angol nyelven. A franciák közül Chrestien de Troyes, a németek kö- 
zül Wolfram von Eschenbach (Parzival) és Gottfried von Strassburg (Tristan) a 
legjelentősebbek. A késő középkor legolvasottabb irodalmi műve a szimbolikus 
verses Rózsaregény, amelynek első részét Guillaume de Lorris, a másodikat Jean 
de Meung írta a 13. században. 

Itáliában már a 13. században polgári jellegű költészet bontakozott ki. A lírá- 
ban megjelent , az édes új stílus? (dolce stil nuovo), amelynek halhatatlan remek- 
műve Dante Alighieritől (1265-1321) az Új élet (Vita nuova). Dante igazi nagy 
teljesítménye azonban a Divina Commedia, a középkori világkép és mentalitás 
hatalmas költői szintézise. 


4. A romanika és a gótika művészete 


A művészetekben az ezredforduló után új alkotó lendület bontakozik ki. A clu- 
nyi kolostor krónikaírója, Glaber így ír erről: , Az ezredik éven túl, mintegy a har- 
madik év beálltával, szerte az egész földkerekségen, főleg azonban Itáliában és 
Galliában, hozzákezdtek az egyházak építéséhez. I...] Mindegyik keresztény nép 
abban versengett, hogy szebbel rendelkezzék, mint a másik. Úgy látszott, mintha 
a világ maga is lerázta volna régi ruhájának porát, s mindenütt templomok fehér 
rubájába öltözködnék. Ekkor tehát majdnem valamennyi püspöki székbely temp- 
lomait és a különböző szentek többi monostorát, a kisebb falvak templomait a 
bívek jobbal cserélték fel." 

Az ezredforduló táján kialakuló és viszonylag gyorsan egész Európában elter- 
jedő művészetet a tudomány romanikának nevezi. , A romanikát egyaránt jel- 
lemzi a tartalmi irracionalitás és az elvont formarend -— írja Marosi Ernő. — Mű- 
vészetelméletének jellemző képviselői [...] a világban és a műalkotásban 
egyaránt egyetlen elvont, bieratikus rend megnyilvánulását látják, számukra a 
szép és a jó egyet jelent, mindkettő az isteni tökéletesség megnyilvánulása." A 
rornanika művészetének hordozója az ókeresztény művészethez hasonlóan — 
amelynek építészeti alapformáját, a bazilikát is átvette — a templom: ez az az egy- 
séges műalkotás, amelynek létrehozásában egyaránt részt vesz az építészet, a 

szobrászat, a festészet s a belső díszítés kialakításában az iparművészet. Az épí- 
tészet a meghatározó, a többi művészeti ág ennek van alárendelve. A legnagyobb 
technikai probléma, amelyet a kor építészeinek meg kellett oldaniuk, a boltozás 
volt. A korai boltozatok sokszor beomlottak. A faszerkezetes, kazettás mennye- 
zetű vagy nyitott fedélszékű megoldások pedig tűzveszélyesek voltak. Ennek el- 
lenére megfigyelhető a boltozás elterjedése, előbb a hevederívekkel tagolt donga- 
boltozaté, majd a keresztboltozaté, sőt a 12. század első felében már a bordás 
keresztboltozat is megjelenik, ami majd lehetővé teszi a gótika megszületését. A 
román templomokra a tömbszerű, súlyos formák jellemzőek, a hatalmas, zárt 
falfelületek, kicsiny ablakokkal. A zárt, nagy falfelületeket párkányokkal, lizé- 
nákkal, vakárkádokkal, emeleti galériákkal tagolták. A boltozat megkövetelte a 
négyzethálós tagolást, a különböző nagyságú, négyzet alakú térszakaszok alkal- 
mazását. A tér tagolását igyekeztek áttekinthetőbbé, egységesebbé tenni. Ebben 
a tekintetben különböző regionális típusok alakultak ki. Francia területekre jel- 
lemző a szentélykörüljárós, kápolnakoszorús zarándoktemplom. Németország- 
ban a kétszentélyű, kétapszisú, két keresztházú alaprajzokat kedvelték. Jellemző 
a romanika építészetére a váltakozó támrendszer, amellyel a belső tér egyhangú- 
ságát kívánták feloldani, de az épület statikája, a boltozat is megkívánta a tömö- 
rebb, vaskosabb és a karcsúbb pillérek váltakozását. A szobrászat szorosan al- 
kalmazkodott az épület kínálta lehetőségekhez: a kapuzat domborművei, az 
épületbe szervesen beágyazódó oszlopszobrok, a pillérfők gazdag plasztikai ki- 
képzése jelzi e lehetőségek realizálását. 

A román építészetnek számos regionális változata alakult ki. Francia területen 
Burgundia (Cluny, Dijon, Tournus, Vézelay, Autun), Languedoc (Moissac, Tou- 
louse), Provence (Arles) vagy Normandia (Caen) mind sajátos provinciát alkot- 
nak. Német területen a kolostortemplomok (Hildesheim, Maria Laach, Lorsch) 
mellett a Rajna menti nagy császári bazilikák (Speyer, Worms, Mainz) jelentik a 
román építészet csúcspontját, Itália román épületei közül csak Verona, Parma, 
Lucca, Milánó, Pavia bazilikáit emeljük ki a sok közül, s mindenekelőtt a legcso- 
dálatosabbat: a pisai dóm épületegyüttesét a keresztelőkápolnával (baptisterium) 
és a harangtoronnyal (campanile). Spanyol földön a nagy zarándokközpont, San- 
tiago de Compostela bazilikája a romanika reprezentatív alkotása. De eljutott ez 
az építészet a keresztény Európához akkoriban csatlakozó új népek földjére: Ma- 
gyarországra és Lengyelországba is. A romanika építészetében külön csoportot 
képeznek a cisztercita rend templomai, amelyek minden külső és belső díszítést 
elutasító egyszerűségükkel tűnnek ki, 

A gótikus építészet a 12. században a francia királyi család birtokterületén: fle- 
de-France-ban született meg. Az 1140-es években a kor kiemelkedő személyisége, 
Suger apát átépíttette a Saint Denis-apátság román templomát. Suger leírta a 
templom építésének történetét, így tudjuk, hogy egy sajátos eszmei koncepciót 
akart építészetileg kifejezésre juttatni: a Pszeudo-Dionüsziosz Areopagita művei- 
ben - amelyek kéziratát az apátságban őrizték — kifejtett fénymisztikát. Az 1144- 

ben felavatott, átépített Saint Denis-i templomot követte a környék többi hason- 
ló stílusban épített katedrálisa: Laon, Noyon, Párizs, majd a 13. század első felé- 
ben a klasszikus gótika három nagy reprezentatív alkotása: a chartres-i, a reimsi 
és az amiens-i katedrális, k 

A legfontosabb új szerkezeti elemek: a csúcsíves, bordás keresztboltozat, a tám- 


pillér és a támív. Ezek lehetővé tették a korábbi kötött boltozási rendszer (négy- 


Zetes boltszakaszok) feloldását, a falakat mentesítették a boltozat súlyától, ezzel 
megengedték ablakokkal való akár teljes áttörésüket s a magasság szinte korlát- 
lan növelését. A falak szinte feleslegessé váltak, statikai funkcióikat a pillérköte- 
gek és a külső támpillérek vették át. A romanika vízszintes tagolása helyett ural- 
kodóvá vált a vertikális, függőleges tagolás. Az egész épület jól áttekinthető, ra- 
cionális szerkezetet nyert, felépítésében ugyanazok az elvek érvényesültek, mint 
egy skolasztikus Summában. Az építészeti megoldások forradalmi átalakulása al- 
kalmat adott a hatalmas felületű, színes üvegablakok alkalmazására. A gótikus 
templomépítészet a 13. században elterjedt az egész nyugati kereszténység terüle- 
tén, mindenütt sajátos regionális változatokat alakítva ki. A gótikus művészet 
igen szívósan tovább élt: még Párizsban is épült gótikus templom a 16. század ele- 
jén. A 16. században többfelé, így Magyarországon is, egymás mellett él a gótika 
és a reneszánsz. A gótika korából rengeteg nem vallási célú építészeti emlék ma- 
radt ránk: várak, kastélyok, polgárházak, városházák, s néhol egész városnegye- 
dek vagy éppen sértetlen városok (Carcassone, Rothenburg). 

A gótikában megváltozott a művészeti ágak egymáshoz való viszonya. A romani- 
kában a szobrászat és a festészet alárendelődött az építészetnek, ez adott számukra 
keretet, érvényesülési lehetőséget. Most a különböző művészeti ágak egymás mel- 
lé rendelődtek, sőt önállóvá is váltak. A gótikus katedrális kapuzatán elhelyezett 
szobrok kiléptek a falból, körüljárható, teljes alakokká váltak, feloldódott merev 
tartásuk, s egymás felé fordulnak, szinte kommunikálnak egymással. A festmény is 
lelép a falról, táblaképpé lesz, amely önálló életet is élhet. A. freskófestészet termé- 
szetesen továbbra is fontos szerepet játszik (pl. Itáliában). A legnagyobb változás 
azonban a gótika szobrászatában a romanikához képest a realizmus és a humaniz- 
mus érvényesülése. Az alakok újra felveszik reális arányaikat, arcvonásaik, gesztu- 
saik érzelmeket, lelkiállapotokat fejeznek ki; nem szimbólumok és típusok többé, 
hanem élő, valóságos emberi személyek. A gótikus festészet a csúcspontját a 15. 
századi flamand festők - Van Eyck, Van der Weyden, Memling, Van der Goes — 
művészetében érte el, akik a vallásos témakörű kompozíciók hátterében csodálatos 
gazdagságban mutatják be a korabeli urbanizált flamand tájat is. A 14-15. század- 
ban egész Európában egy nagyjából egységes, azonos formanyelvet beszélő festésze- 
ti stílus terjedt el, amelyet a művészettörténészek , internacionális gótikának" ne- 
veznek. Mesterei között rangos helyet foglal el egy magyarországi művész: Kolozs- 
vári Tamás is. A gótika a kisművészetek és az ötvösművészet gazdag felvirágzását 
hozta magával, s külön ki kell emelnünk a késő középkor könyvművészetét, gazda- 
gon, művészien illuminált kódexeivel. 

A 14. század közepén - fél évezredes távollét után — ismét visszatért Európába a 
pestis, mégpedig legveszedelmesebb, legnagyobb halandósággal járó változatá- 
ban. Ezúttal nem Afrikából jött, mint az ókor végén, hanem — a mongolok köz- 
vetítésével - Belső-Ázsiából. Megjelenése egyébként a biológiai hadviselés legko- 
rábbi - s mindmáig legsikeresebb — esete, A mongolok 1347-ben a Krím-félsziget 
déli partján lévő genovai telepet és kereskedelmi lerakatot, Kaffát ostromolták, 
midőn a seregben kitört a pestis. Mielőtt szétoszlottak volna - ez volt az egyetlen 
lehetséges védekezés - a pestises hullákat katapulttal belőtték a városba. A mit 
sem sejtő genovaiak jó keresztény módjára illően eltemették a halottakat, ámde 
hamarosan rajtuk is jelentkeztek a járvány tünetei. Sietve hajóra szálltak tehát, s 
betegeiket, halottaikat — és a pestis kórokozóit - magukkal vive hazahajóztak. Az 
így behurcolt járvány néhány év alatt legalább 20-25 millió halálos áldozatot sze- 
dett az európai népességből. A történeti demográfusok ma már egyetértenek ab- 
ban, hogy a népesség dinamikus fejlődését nem a , fekete halál" törte meg. Igaz, 
hogy az 1348 és 1351 között Európát lerohanó nagy pestisjárvány óvatos becslé- 
sek szerint is a lakosságnak legalább egynegyedét-egyharmadát (némely vidéke- 
ken 40-5090-át) elpusztította, de a népesség növekedése a legtöbb országban már 
korábban, valamikor a 14. század elején megtorpant. 1315 és 1317 között ismét 
szörnyű éhínség tizedelte Nyugat-Európa lakosságát. A mintegy 20 ezer lakosú 
flandriai leper (Ypres) városában 1316 májusa és októbere között 2794 embert 
temettek el. Ekkor Nyugat-Európa egyes vidékein már félreérthetetlen jelei mu- 
tatkoztak a relatív túlnépesedésnek. A legsűrűbben lakott tájak telítődtek, vagyis 
elérték azt a maximális népsűrűséget, amelyet a mezőgazdasági technika és ter- 
melékenység adott szintje mellett el tudtak tartani (40-50 fő/km7). 
A 13. század végére megtorpant a mezőgazdasági termelés növekedése is. Az ex- 
tenzív terjeszkedés lehetőségei kimerültek, minden művelhető földet feltörtek, a 
kolonizációs mozgalom határai lezárultak, az agrotechnikában pedig lényeges, 
hozam- és termelékenységnövelő újítások a 18-19. századig nem jelentkeztek. 
Számos adat arra mutat, hogy Nyugat-Európában már a 13. század második fe- 
lében stagnáltak, sőt sok helyen csökkentek a gabona terméshozamai. 

A folyamat végigkövethető Angliában, amelynek középkori agrártörténete for- 
rásokkal jól dokumentált. A Domesday Book tanúsága szerint a 11. század végé- 

re Anglia földjének túlnyomó részét már művelés alá fogták. Nemcsak a legjobb 
minőségű és legkönnyebben művelhető földeket szántották fel, hanem a nehezebb, 
másodrendű talajok nagy részét is. A további terjeszkedés során egyre inkább az 
ennél gyengébb minőségű, nehezen művelhető, alacsony termőképességű, ún. mar- 
ginális földek kerültek feltörésre. Mivel a talajerő visszapótlásának (trágyázás) le- 
hetőségei korlátozottak voltak, a korábban művelés alá vett első és másodrendű 
földek hozama időközben csökkent, lassan kimerültek, egy részük művelésével fel 
is hagytak. A kieső jó minőségű földeket viszont az újonnan feltört, gyenge termő- 
képességű marginális földek nem pótolhatták, ráadásul ezek hamarabb ki is me- 
rültek. Érvényesült tehát a , csökkenő hozadék" törvénye. A növekvő népesség 
élelmiszerigényének nyomására egyre több legelőt törtek fel s vetettek be gaboná- 
val, ezáltal felborult az az egészséges szántó-legelő arány, amely az ún. vegyes gaz- 
dálkodás rendszerében szükséges a növénytermesztés és állattenyésztés egyensú- 
lyának fenntartásához. (Az állattenyésztésnek azonos kalóriamennyiség előállítá- 
sához öt-hatszor nagyobb területre volt szüksége, mint a gabonatermesztésnek). 
A 13. századra a legelőterület annyira megcsappant, hogy a legelő ára, illetve bér- 
leti díja magasabb volt, mint a szántóföldé. A legelőhiány miatt csökkent az állat- 
állomány, ez pedig visszahatott a növénytermesztésre: nem volt elegendő igaerő a 
növekvő szántóterület rendszeres megművelésére, s egyre kevesebb trágya állt ren- 
delkezésre. Mindezek eredményeképpen mind a művelt terület, mind a termésátla- 
gok csökkenő tendenciát mutattak. Klímatörténeti adatok szerint ekkoriban az 
időjárásban is kedvezőtlen változás állt be: hűvösebb és csapadékosabb évtizedek 
következtek a középkori melegmaximumra. 


I. VÁLSÁG ÉS ÁTRENDEZŐDÉS 
1. A 14. század népesedési katasztrófája 


A 14. század elejére tehát mind a mezőgazdasági termelés, mind a népesség növe- 
kedése megtorpant. Bekövetkezett a , telített világ" állapota, vagyis a népsűrűség 
elérte azt a kritikus értéket, amelyet az adott agrotechnikai színvonal mellett nor- 
málisan el lehetett tartani. Feltörték és megművelték az erre egyáltalán alkalmas 
öldterületeket, jelentősen kiterjesztve a szántóföldek nagyságát, és nem utolsósor- 
ban erősen megélénkült a kereskedelem. Európa nyugati fele nemcsak , befelé? ter- 
jeszkedett, hasznosítva valamennyi rendelkezésre álló területet, hanem , kifelé? is 
expanzívan viselkedett: ezen expanzió körébe sorolhatjuk a keresztes hadjárato- 
kat, a mórok fokozatos kiűzését az Ibér-félszigetről, továbbá a német telepesek ke- 
etre irányuló mozgalmait is. A , telített világban" nagyfokú élelmiszer-kereslet 
alakult ki. Ez természetesen az élelmiszerárak nagyfokú emelkedését vonta maga 
után. De nem mindennek emelkedett egyformán az ára, hanem az életben mara- 

dáshoz legfontosabb tápláléknak, a gabonának az ára szökött fel a legjobban, az 
emberek erre fordították pénzük legnagyobb részét. Ezért kevesebb maradt egyéb 
cikkek vásárlására, vagyis csökkent irántuk a kereslet, ami azok árának viszony- 
lagos lemaradását eredményezte. A luxuscikknek számító hús ára kevésbé emel- 
kedett, és az ínséges időkben kevésbé fontossá váló iparcikkek árai még ennél is 
kevésbé. Tehát az árstruktúra is átalakult: a mezőgazdasági termények javára és 
az iparcikkek kárára. Könnyű belátni, hogy ennek a hosszú korszakon át tartó ten- 
denciának messze ható gazdasági és társadalmi következményei lettek. 

Így alakult ki a hagyományos (feudális) gazdálkodás első krízise a 14. század- 
ban: mivel a kis paraszti gazdaságok nem tudták tökéletesíteni a technikát, nem 
tudtak pénzt fektetni földjeik javításába, a mezőgazdaság válságba került, csök- 
kent a parasztok vásárlóereje, ami a céhekbe szorított városi iparra is fékezően 
hatott. Az agrár jellegű válság így a rendszer általános válságává szélesedett. A la- 
kosság növekvő része élt a létminimum határán vagy az alatt. A 14. század köze- 
péig már több nemzedék fehérjeszegényen táplálkozott, és kenyérrel-kásával is 
csak szűkösen tudott jóllakni. Az eredmény általános biológiai leromlás volt. 
A mortalitás egyes vizsgálatok szerint néhol 52 ezreléket ért el; a nagy gyermek- 
halandóság és a rövid felnőtt élet miatt a születéskor várható átlagos élettartam 
20 év körül járt. Az alultáplált, egyre gyakrabban éhező népesség körében a jár- 
ványos betegségek fokozott mértékben pusztítottak. Amikor a század közepén 
Európában ismét megjelent a pestis, a védtelen, nem immunizált népességben ka- 
tasztrofális pusztulást okozott. A 11-13. század páratlan dinamizmusa és prospe- 
ritása után a 14. század a nagy gazdasági, társadalmi és népesedési válságok idő- 
szaka. Milliók, sőt tízmilliók gyors pusztulása meghatározóan rányomta bélyegét 
a következő másfél évszázad európai mentalitására, amelyen a halál víziója ural- 
kodott. , Nincs még egy korszak, amelyik annyit foglalkozott volna a halál gon- 
dolatával, mint a késői középkor"? — írja Huizinga. 


2. A népesedési katasztrófa következményei 


A 14. század közepének nagy járványa idején zsidópogromok törtek ki: a kortár- 
sak egy része bűneik büntetéseként értelmezte a járványt, mások azonban a zsi- 
dók - e részben vagyonos és irigyelt népcsoport — mesterkedésének tulajdonítot- 
ták. Nyugat- és Dél-Európából tömegesen űzték ki őket, ahonnan Lengyelország- 
ba és Litvániába települtek. A nagy pestisjárvány után Európa lakossága mintegy 
harmadával csökkent. A járványok a 14. század közepe után szinte évtizedenként 
megismétlődtek, bár ennyire nagy pusztítást már nem okoztak. 1347 és 1534 kö- 
zött 17 nagyobb járvány vonult végig Európán, tehát átlagosan 11 évenként tért 
vissza a pestis (6 és 13 év között szóródik az egyes intervallumok hossza). J. N. 
Biraben kutatásai szerint 1347 és 1670 között nem volt Európában egyetlen 
olyan év sem, amikor valahol ne lett volna pestis. 

A pestisjárvány után világvégevárás hatalmasodott el az embereken. Flagelláns 
mozgalmak léptek fel, főleg Németországban, ennek résztvevői önmagukat osto- 
rozva városról városra vonultak. Az emberek a halál bűvöletében éltek, sok írás 
foglalkozott az ars moriendivel, a keresztény emberhez méltó halállal. 

A pestisjárvány következtében nemcsak egyes településeken belül pusztult ki a 
lakosság jelentős hányada, hanem egész falvak váltak elhagyatottá. Középkori ok- 
levelekben szereplő, de később nem létező falvak tömegéről már régóta tudott a 
történetírás, de a pusztásodás hatalmas méreteit csak a légi fényképezésen alapuló 
modern régészeti kutatások segítségével sikerült feltárni. Az egykori emberi telepü- 
lések nyoma megfelelő rálátással még évszázadok múlva is felfedezhető alacsony 
napálláskor, akkor is, ha közben betemették, legelővé vagy akár szántófölddé ala- 
kították az elhagyott településeket. Így például Németországban a középkori tele- 
püléseknek mintegy 2695-a vált pusztává ( Wüstungen), Angliában is kb. 2099 volt 
az elpusztult falvak aránya (lost villages), Franciaországban szintén nagyszámú el- 
hagyott települést találunk (villages désertés). A falvak elhagyása nem feltétlenül 
jelentette azt, hogy teljes lakosságuk kihalt a pestis következtében, hanem az 
összességében jelentősen megcsappant népesség átcsoportosulásáról is szó volt. 
A korábbi , telítettség" idején rossz hatásfokkal művelt, marginális földeket s a 
kedvezőtlen helyen fekvő, csak kényszerből elfoglalt településeket elhagyták a 
túlélők, akik újra megengedhették maguknak, hogy csak a jó földeket műveljék, a 
kedvező fekvésű településeket lakják. Sokan beköltöztek a városokba, ahol ugyan- 
csak nagy pusztítást végzett a járvány. A 14-15. században nem alapítottak új vá- 
rosokat, s a meglévők lakossága sem növekedett (néhány kivételtől eltekintve). 

A nagy halálozási katasztrófát túlélők átmenetileg ismét kedvezőbb viszonyok 
közé kerültek: megszűnt az a nagy nyomás, feszítettség, amelyben korábban él- 
tek. Megváltozott a föld és az emberkéz viszonya: most a munkaerő lett kevés, vi- 
szonylagos földbőség támadt. A túlnépesedés megszűnt, sőt munkaerőhiány lé- 
pett fel, s a földesurak különböző kedvezményekkel csalogatták birtokaikra a 
jobbágyokat. A helyben maradottaknak is kedvezményeket kellett adni, hogy el 
ne vándoroljanak. Ez betetőzte a 12-13. századi nagy kolonizációs hullám idején 
kibontakozott társadalmi folyamatot: Nyugat-Európában a 14-15. században 
megszűnt a klasszikus értelemben vett jobbágyság, s a parasztság átalakult sza- 
bad bérlővé. Mivel megszűnt a gabona és egyéb élelmiszerek iránti nagy kereslet, 
csökkentek a gabonaárak. Most fordított irányban változott meg az árstruktúra: 
a mezőgazdasági árak estek vagy stagnáltak, az ipari árak viszont emelkedtek. 
Mindez a földesúri járadék csökkenését is eredményezte. A földesurak felhagytak 
saját kezelésű majoráágiik művelésével, és gazdag parasztoknak adták bérbe az 

általuk művelt földeket. Észak- Htáliában kialakult a feles művelés (mezzadria) 
rendszere, vagy pedig pénzszolgáltatás lépett a korábbi jobbágyi terhek helyébe. 
Az élelmiszerárak csökkentek, a munkabérek viszont a munkaerőhiány következ- 
tében emelkedtek, s a 15. századi Angliában bekövetkezett az az állapot, amelyet 
az angol történészek az angol mezőgazdasági munkások aranykorának neveznek. 

A reálbérek ekkor magasabbak voltak, mint azelőtt bármikor, vagy azután, egé- 
szen a 19. századig. A piaci erők Nyugat-Európában másutt is megszüntették a 
még megmaradt jobbágyterheket, s növelték a béreket és a parasztok életszínvo- 
nalát. A feleslegessé vált szántókat újra legelővé alakították vagy takarmánynö- 
vényeket termeltek rajtuk. A 15. században az emberi táplálkozásban megnőtt a 
hús és a tejtermékek aránya. 

A kisebb nemesek belerokkantak ezekbe a változásokba, elszegényedtek. Belő- 
lük lettek a korban elszaporodó , rablólovagok?, de mint társadalmi osztály 
nagyrészt kihaltak: akik tehették, katonának álltak, majd később ez a réteg adta 
a felfedezések kalandjában részt vevők nem kis. részét. Kelet-Közép-Európában és 
Spanyolországban az agrárdepresszió nem volt elég erős ahhoz, hogy a kisneme- 
seket anyagilag tönkretegye, sőt, az újkor elején még további jelentős nemesítések 
történtek, így ezekben a társadalmakban a nemesség — azon belül a kisnemesség 
- aránya sokkal magasabb maradt, mint a legfejlettebb nyugati országokban. 

Európa legfejlettebb részeinek válsága a 14. század kezdetétől a 15. század köze- 
péig tartott. A mezőgazdasági depresszió mélypontja 1450-re tehető, a század má- 
sodik felében előbb lassú, majd egyre gyorsuló ütemű , gyógyulás" következett be. 
Újra növekedni kezdett a népesség lélekszáma, lassan, majd egyre gyorsabb ütem- 
ben emelkedtek a gabonaárak, élénkült a kereskedelmi forgalom. Megint elkezdő- 
dött az a folyamat, amely a 14. század elején a , telített világot? válságba vitte — de 
most már nem ugyanolyan körülmények között. Immár nagyobb területek között 
jött létre munkamegosztás; az ipari-centrumok szélein pásztorövezet alakult ki, így 
Spanyolországban, Dél-Itáliában, Magyarországon, Lengyelország egyes részein és 
Dániában; az alpesi tehenészet is ekkor indult virágzásnak. E kis népsűrűségű or- 
szágok területigényes állattenyésztést tudtak folytatni, saját szükségletükön felül, 
exportra is. Mindez a 16. század folyamán öltött igazán jelentős méreteket, de már 
a 14. század végén, a 15. században elkezdődött, Tehát területileg fokozatosan át- 
törték a válságot okozó bűvös kört. De áttörték technikailag is: Németalföldön, 
Közép- és Észak-Itáliában nem a régi típusú gabonatermesztést erőltették, hanem 
áttértek az intenzívebb mezőgazdaságra: felvirágzott a kertgazdálkodás, gyümöl- 
csöt, zöldséget, ipari növényeket termesztettek, takarmánynövényeket iktattak a ve- 
tésforgóba, ezzel belterjesebbé tehették saját területük állattenyésztését is, ami vi- 
szont földjeik feljavítását segítette elő. Itáliában hagyományosan bort és olajbogyót 
is termeltek. Mindehhez jelentős tőkét kellett fektetni a mezőgazdaságba. Németal- 
földön ennek eredményeképp piacra termelő, jómódú szabad parasztság alakult ki, 
Mivel e nagy népsűrűségű, fejlett területeken értékesebb, munkaigényesebb termé- 
nyeket állítottak elő, a kenyérgabona egy részét távolabbi vidékekről kellett impor- 
tálni. Ez a nemzetközi munkamegosztás erőteljes fejlődéséhez vezetett, 

A demográfiai válság idején, a 14-15. században kialakult a késő középkori és 
kora újkori Nyugat-Európára jellemző népesedési modell, amelynek egyik leg- 
főbb eleme a rendszeresen visszatérő demográfiai katasztrófák, azaz olyan évek 
sorozata, amikor többen haltak meg, mint ahányan születtek, sőt a járványok és 

éhínségek következtében a halandóság a születések számának többszörösére 
emelkedett. A járvány- és éhínségmentes években a rugalmatlan élelmiszer-terme- 
lésnél gyorsabban növekvő népesség 10-20 éves, rendszeres időközökben beleüt- 
között a stagnáló vagy lassan fejlődő mezőgazdaság által igen alacsonyan meg- 
szabott élelmezési, népsűrűségi plafonba. Hogy a demográfiai katasztrófák 
visszatérését késleltessék, hatásukat enyhítsék, szükségessé vált a népességnöve- 
kedés lassítása. A középkor végére tehát kialakult a nyugati társadalmakra egé- 
szen a 20. század elejéig jellemző házasodási modell: egyre később kötöttek há- 
zasságot, s a népesség jelentős része sohasem házasodott meg. A nők átlagos élet- 
kora az első házasságkötéskor 25 és 30 év között mozgott (Magyarországon 18 
év körül), s az 50. életévüket betöltött nők 15-2095-a még hajadon volt (nálunk 
csak 2-3 9o-a). Mivel így a szülőképes korban lévő — 15-50 éves — nők többsége 
nem élt házasságban, csökkent a születések száma, s lelassult a népesség szaporo- 
dásának üteme. Kialakult az a szokás, amelyet több országban törvények, jogsza- 
bályok is szankcionáltak, hogy csak az és akkor köthet házasságot, alapíthat csa- 
ládot, aki és amikor egy önálló gazdasági termelőegység (gazdaság vagy műhely) 
birtokába jutott — öröklés, házasság vagy vásárlás útján. 


II. FRANCIAORSZÁG NYOMORÚSÁGA ÉS FELEMELKEDÉSE 
1. A százéves báború 


Az 1258. évi párizsi béke után az angol király franciaországi hűbérbirtokaiból 
csak Guyenne maradt meg. Igen kényes volt Flandria helyzete, amely a francia 
koronához tartozott, de a gróf bizonyos területek révén hűbérese volt a német ki- 
rálynak, sőt hűbérese lett Angliának is. Az angol nyersgyapjút flamand takácsok 
dolgozták fel, így a két ország gazdasága szorosan egymásra volt utalva. A fran- 
cia királyok viszont Flandriában is érvényt kívántak szerezni hűbéri felsőbbsé- 
güknek, hűbéri perekkel, tisztviselők kiküldésével, városok elfoglalásával. Az an- 
golok attól féltek, hogy Bruggének és Calais-nak, az angol-flamand kereskedelem 
két fontos kikötőjének a megszállásával a franciák bármikor megbéníthatják az 
angol gazdasági életet. A flandriai érdekellentét volt a százéves háború kitörésé- 
nek a legfőbb oka, Az angol érdekek megvédését nemcsak a király, hanem az an- 
gol nemesség és polgárság, az angol rendek is támogatták, ezért nagy anyagi ál- 
dozatokat hoztak, súlyos adókat szavaztak meg. E támogatás nélkül nem húzód- 
hattak volna ilyen sokáig a harcok. 

Ezen alapvető érdekellentét mellett újabb ürügyet adott az angol igények érvé- 
nyesítéséhez a Capet-dinasztia férfiágának kihalása 1328-ban. IN. Edward angol 
király leányági örökösödésre hivatkozva magának követelte a francia trónt. 
A franciák azonban a nőági örökösödést semmisnek nyilvánították, és végül egy 

unokatestvér, a Valois-dinasztiát megalapító VI. Fülöp (1328-50) került ki győz- 
tesen a választási küzdelemből. III. Edward kénytelen volt elismerni az új francia 
uralkodót és az ő kezébe is letenni a hűbéri esküt. Ugyanakkor szövetségi rend- 
szert épített ki Fülöp ellen, nem utolsósorban a flandriai polgársággal is összefog- 
va. Fülöp viszont az angol király dél-franciaországi hűbérbirtokait kezdte elfog- 
lalni azzal az ürüggyel, hogy Edward nem tesz eleget hűbéri kötelezettségeinek. 
Edward kinyilvánította, hogy ezután már nemcsak hűbéri jogait fogja védelmez- 
ni, hanem Franciaországi koronájáért is küzd. Ettől kezdve már nem hűbérúr és 
vazallusa vitájáról volt szó, hanem két rivális királyi dinasztia harcáról Franciaor- 
szág birtoklásáért. 

III. Edward 1338-ban átkelt a csatornán, Brabantban ütötte fel székhelyét, és 
1340-ben felvette a francia királyi címet. Ugyanebben az évben az egyesült an- 
gol-flamand hajóhad nagy győzelmet aratott Sluys mellett, a Schelde torkolatá- 
nál a francia hajóhad fölött. Az angolok Bretagne-ban is meg tudták vetni a lá- 
bukat, ahol a herceg fiúörökös nélkül bekövetkezett halála után ketten tartottak 
igényt az örökségre: a francia király unokaöccse és az elhunyt herceg fivére, aki 
az angol királyhoz menekült. 

Edward 1346-ban ismét partra szállt, s Crécynél döntő győzelmet aratott a 
francia lovagi sereg felett: 1500 francia és 4 angol lovag esett el az ütközetben. 
Ennek az óriási egyenlőtlenségnek az volt az oka, hogy a középkori feudális fran- 
cia lovagi sereggel szemben egy sokkal mozgékonyabb, ütőképesebb, modernebb 
angol sereg harcolt. Crécynél a francia lovagok a tradicionális lovagi etika sze- 
rint, egyéni büszkeségből, egyéni hősiességgel harcoltak, rendetlenül, fegyelme- 
zetlenül, irányíthatatlanul. Parancsra sem fordultak vissza, mert azt szégyennek 
tartották volna, a súlyos páncélzattal különben is bajos lett volna gyorsan manő- 
verezni. Ha harcmódjuk nem is, de fegyverzetük azért némileg javult. A korábbi 
sodronypáncélzatot most már csuklókkal ellátott vaslemezekből készült páncél 
váltotta fel, ami a továbbiak során 60-80 kg súlyú lett. A lovagot be kellett öltöz- 
tetni, lovára kellett emelni, majd szerencsés esetben leemelni róla. Ha kilőtték aló- 
la a lovát vagy kivetették a nyeregből, tehetetlenül vergődött, fel sem tudott kel- 
ni. Ha hátulról támadták meg mozgékonyabb ellenfelek, vagy kampós alabár- 
dokkal földre rántották, hamar megtalálták a páncélzatán azokat a réseket, ame- 
lyeken át tőrrel megölhették a lovagot. 

Az angol ellenfél ezzel szemben egészen más típusú katonaságot állított ki. 
A franciák megdöbbenve tapasztalták, hogy az angolok nem tartják be a közép- 
kori lovag részére kötelező harcmodort, , szabálytalanul" küzdenek. Az angol ki- 
rályok minden 16 és 60 év közötti szabad embert hadba hívtak, és közülük vá- 
lasztották ki a harcra legalkalmasabbakat. Zsoldosvezérek vezetésével a háború 
foglalkozássá, szakmává vált. Az angol hadseregben döntő szerepe volt a kitű- 
nően nyilazó gyalogságnak; a számszeríj (íjpuska) négyélű nyílvesszeje átütötte a 
lovagi páncélokat. De az egyszerű kézi íjat is nagy pontossággal és gyorsan kezel- 
ték, percenként 10-12 nyilat tudtak kilőni (a genovaiak pl. csak négyet). Edward 

a nyilazás tudományának előmozdítására betiltott Angliában minden egyéb játé- 
kot, helyettük mindenütt íjászversenyeket kellett tartani, melyek láthatóan ered- 
ményre vezettek. Az angolok egyfajta vállalkozásnak tekintették ezt a háborút, 
befektettek, és nyereséget akartak elérni. A katonák bevételei: a zsold, a nemesek 
részére bizonyos hűbéri járandóságok, ajándékok. De ennél sokkal lényegesebb 
volt a zsákmány. Egy-egy sikeres csata után szekerek kígyóztak az összeharácsolt 
holmival. A legfontosabb mégis a váltságdíj volt. Az egyszerű közembert minden 
további nélkül megölték, előkelő lovagot soha, hiszen nagy értéket képviselt, sú- 
lyos váltságdíjat fizetett érte a család. A lovag úgy tartotta illendőnek, hogy a kö- 
vetelt váltságdíjra még ráígérjen, ezzel is kihangsúlyozva méltóságát. A zsoldo- 
sokat békeidőben szélnek eresztették, s nem kaptak zsoldot. Ilyenkor rendszerint 
továbbra is bandákba tömörülve, sarcolásból, fosztogatásból éltek. Nekik a ka- 
tonáskodás volt a foglalkozásuk, ha ezt nem gyakorolhatták, akkor sem tértek át 
valamilyen békés foglalkozásra. Emiatt a békeévekben szinte többet szenvedett a 
lakosság, mint a háborúk idején. A hadseregek létszáma ugyanis ekkor még nem 
volt magas, az ostromok sokáig tartottak, és akkor a hadseregek egy helyen tö- 
mörültek. A békeidőben szétszéledő 15-30 fős fegyveres bandák garázdálkodása 
jelentette a nagy terhet a lakosságnak. És mindez 5-6 nemzedéken át tartott. A 
crécyi csata után az angolok ostrom alá vették Calais városát, amely csak egy év 
után kapitulált. Ezért igen szigorú feltételeket szabtak ki rá. A város 1559-ig an- 
gol uralom alatt maradt, a lakosokat elűzték, s angolokat telepítettek be. 
1348-ban - a kereskedelmi utak mentén terjedve - Franciaországot is elérte a 
nagy pestisjárvány. Ennek következtében évekig szüneteltek a harcok.1349-ben 
Dauphiné hercege utód nélkül meghalt, s a tartomány a királyra szállt, aki örö- 
kös hűbérként a mindenkori trónörökösnek adta. Azóta nevezik a francia trón- 
örököst Dauphinnek. 1350-ben Fülöp meghalt, s a korona tapasztalatlan, sem 
személyes uralkodásra, sem tanácsadóinak megválasztására nem alkalmas, telje- 
sen a középkori lovagi eszmék világában élő fiára, II. Jánosra szállt (1350-64). 
János összehívta tartományainak rendjeit, hogy szavazzák meg az adókat. Ezt 
azonban csak azzal a feltétellel tették meg, hogy ellenőrizhetik a pénzügyi kor- 
mányzatot. A korona fizetésképtelenné vált. A francia uralkodó osztály megha- 
sonlott, nemesi ligák alakultak. Egy királyi unokaöcs, Gonosz Károly, a navarrai 
király, aki leányágon Capet-leszármazott volt, s aki Normandiában is nagy bir- 
tokokkal rendelkezett, HI. Edward mellé állt. II. János elfogatta ugyan Gonosz 
Károlyt, de Normandia fellázadt, s a főnemesek egy része is ellene fordult. Az an- 
gol trónörökös, a Fekete Herceg 1355-ben Bordeaux-ból kiindulva végigdúlta 
Dél-Franciaországot, majd 1356-ban északnak fordult. Poitiers mellett, Mauper- 
tuis-nél találkozott a francia király seregével, amely a csatában megsemmisítő ve- 
reséget szenvedett, maga a király is fogságba esett. A király fogsága idején a Dau- 
phin (a leendő V. Károly) vette át a helyét. A francia nemesség egy része Gonosz 
Károly mellé állt. Súlyos válsághelyzet következett be: a katonai vereség s az elég- 
telen vezetés következtében meghasonlott az uralkodó osztály, ez viszont felkelé- 

sekre bátorította az adóterhet viselő középrétegeket. A csatavesztést követően a 
trónörökös kénytelen volt összehívni a rendi gyűlést, amelyen a királyi politikát 
kritizáló ellenzék vezetői, Étienne Marcel párizsi posztókereskedő, a kereskedő- 
testület elöljárója (prévőt des marchands), valamint Robert Le Cog püspök, Go- 
nosz Károly híve, az adózás drasztikus csökkentését, az igazgatás megreformálá- 
sát és egy állandó parlamenti tanács felállítását követelte. A rendek 1357-es gyű- 
lésükön elfogadták a Grande Ordonnance-ot (nagy rendelkezést), amely szerint a 
király mellé tanácsot kell állítani a klérus, a nemesség és a polgárság választott 
képviselőiből, hogy az jelölje ki a királyi tisztviselőket, gondoskodni kell a rendek 
rendszeres összeüléséről, s azoknak kell dönteniük a háború és béke, valamint a 
pénzverés kérdéseiről. A trónörököst teljesen megbénította a Gonosz Károly-pár- 
ti főurak, a reformokat követelő rendek és a felkelő párizsi polgárok összefogá- 
sa, el kellett menekülnie Párizsból. Fokozta a nehézségeket, hogy 1358-ban a 
meggyötört parasztok is felkeltek a Párizstól északra fekvő tartományokban. 

A legnagyobb francia parasztmegmozdulás, a Jacgurie, 1358 májusában tört ki. 
Nevét a francia parasztok gúnynevéről: együgyű Jakabról (Jacgues Bonhomme) 
kapta. Vezetőjük, Guillaume Caillet (Carle) kapcsolatba lépett a párizsi polgárok 
vezetőjével, Étienne Marcellal, aki felhasználta a parasztok tömegtámogatását, 
ugyanakkor Gonosz Károllyal is szövetkezett. Ez utóbbi tárgyalásra hívta, majd 
elfogta a parasztok vezérét. Ezután leverte a parasztfelkelést; a vezért kivégezték, 
és 20 000 parasztot lemészároltak, A trónörökös és a koronára törő Gonosz Ká- 
roly egyaránt Párizsba akart bevonulni, Étienne Marcel hajlandó lett volna bebocsá- 
tani az angolbarát navarrai királyt, de a párizsi nép inkább a trónörökös mellé állt, 
Ő felhasználta az alkalmat, elfoglalta Párizst és leszámolt a polgári felkelőkkel. 
1360-ban megkötötték a brétignyi békét, III. Edward lemondott a francia trónról, 
de megtartott több fontos tartományt (Poitout, Guyenne-t, Gascogne-t, Calais-t és 
Guines-t), immár hűbéri kötelezettségek nélkül. A trónörökös tehát kénytelen volt 
elismerni az angol hódításokat. 

V. (Bölcs) Károly (1364-80) tehetséges uralkodónak bizonyult. Igaz, hogy a ne- 
mesek támogatták, mert megrettentek a parasztfelkeléstől, de a nép is mellé állt, 
mert az angolok ellen csak tőle remélhetett védelmet. Adóreformokkal és a pén- 
zügyek megszilárdításával megteremtette a további harcok gazdasági alapjait. Új- 
jászervezte a hadsereget, ő is íjászokat, tüzérséget és zsoldosokat alkalmazott, 
megerősítette a hajóhadat. Intézkedései eredményt hoztak: sikerült levernie Go- 
nosz Károly hadseregét, majd visszafoglalta az angoloktól a dél-franciaországi 
birtokokat. 1369-ben ismét háború kezdődött, s a franciák délen visszaszerezték 
Poitout. V. Károly sok eredményt ért el, de uralkodása végére már nagyon terhes- 
sé vált a háború, a társadalomban a kimerülés jelei mutatkoztak. 1380-ban a 
százéves háború első szakasza lényegében lezárult. 

VI. Károly (1380-1422) 11 évesen került a trónra, majd hamarosan az idegbaj 
tünetei mutatkoztak rajta. Ez lehetőséget adott arra, hogy helyette hercegi nagy- 
bátyjai kormányozzanak. Franciaországban a 13. században szokássá vált, hogy 

a királyi hercegek hűbéri fejedelemségeket kaptak apanázsként. E hatalmas tarto- 


mányok uraiként saját dinasztiákat alapítottak. A leghatalmasabb Merész Fülöp" 


burgund herceg volt, de Lajos, Anjou hercege, János, Berry hercege, Lajos, Bour- 
bon hercege, a király testvére, Orléans hercege megannyi hatalmas úr volt, min- 
degyik a saját érdekeit kereste, külföldi, angol, német vagy itáliai orientáció segít- 
ségével. A királyi család tagjai nemcsak a gyenge uralkodó kezéből ragadták ki a 
kormányzást, hanem egymás között is torzsalkodtak: az Orléans-i és a Burgundi- 
ház hívei egymást gyilkolták, vérbosszúk sorát követve el a 15. század elején. 
A bajokat tetézte, hogy Félelemnélküli János burgundi herceg (1404-19) az an- 
golokkal szövetkezett, s azok ismét partra szálltak. V. Henrik angol király 1415- 
ben nagy győzelmet aratott Azincourt-nál az orléans-i párthoz tartozó nemesek- 
ből álló francia sereg fölött, amely négyszeres túlerőben volt. Az angolok elfog- 
lalták Normandiát, Párizsba pedig a burgund herceg vonult be, aki elismerte 
Henriket francia királynak. Henrik már véglegesen meg akarta hódítani Fran- 
ciaországot, angol igazgatással és angol telepesekkel, 1419-ben Félelemnélküli Já- 
nost burgundi herceget, miközben a Dauphinnel tárgyalt a montereau-i hídon, 
meggyilkolták, s ez végleg az angolok táborába vitte Burgundiát. 

Franciaország tragikus helyzetbe került: az 1420. évi troyes-i békében Károly 
lemondott örökségéről, s a rendek is készek voltak Henriket elismerni. 1422-ben 
meghalt mind VI. Károly, mind V. Henrik. A gyermek VI. Henrik angol királyt 
Párizsban francia királlyá kiáltották ki, Károly trónörököst pedig, a majdani VII. 
Károly francia királyt Bourges-ban ugyancsak francia királlyá választották 
(, bourges-i király"), de nem tudták megkoronázni, mert a francia királyok ősi 
koronázóvárosa, Reims angol megszállás alatt volt. 

Franciaország tehát három részre szakadt: az északi részeket Bedford hercege 
- aki az angol király nevében kormányzott — tartotta ellenőrzése alatt; a burgund 
herceg Burgundián kívül Champagne-t és Picardiát tartotta megszállva, a megkoro- 
názatlan francia király pedig délen rendezkedett be. Övé volt ugyan a legnagyobb 
terület, a nemesség nagyobbik része is őt támogatta, de mindenütt az anarchia jelei 
mutatkoztak, Országszerte éhség dúlt. Minél inkább elhúzódott a háború, annál 
erősebbé vált vele szemben a népi ellenállás. Az angol katonákat öldösték, azok 
meg tömegesen akasztották fel a francia parasztokat. A közvéleményben elterjedt 
az a nézet, hogy a francia király védi meg legjobban a népet az ellenségtől. Lojali- 
tást éreztek a dinasztia iránt, nem szívesen vetették alá magukat idegen uralomnak. 

Az éppen születő nacionalizmus és a monarchiához, a királyi családhoz való hű- 
ség ébredésének idején egyedülálló jelenségként lépett fel Jeanne dArc, a kelet- 
champagne-i Domrémyben született parasztlány. E terület igen sokat szenvedett 
az angol inváziótól, sok paraszt, akinek a földesúrtól való függősége lazult, a 
francia királyban látta egyetlen reményét. 1429-ben Jeanne Szent Katalin és Szűz 
Mária hangját vélte hallani, akik arra biztatták, hogy koronázzák meg a királyt, 
verjék ki az angolokat, szabadítsák fel Franciaországot. A férfiruhában katonák 
közt forgolódó Jeanne megnyert magának egy kisebb csoport harcost, akik előbb 

hóbortosnak tartották, de azután 200 főnyi csapatuk - egy hozzáértő kapitány 
vezetésével — felszabadította Orléans-t az ostrom alól, Jeanne innen nyerte az 
, Orléans-i Szűz" nevet. Ezután siker sikert követett, szinte vallásos lelkesedés 
szállta meg a katonákat, meg voltak róla győződve, hogy ahol Jeanne megjelenik, 
ott győzelmet aratnak. Szentnek tartották, az angolok pedig boszorkánynak: ha 
megtudták, hogy valahol jelen van, az már fél vereség volt a számukra. A nagy 
várakozások beteljesültek, a franciák önbizalma visszatért, sorra foglalták vissza 
városaikat, míg végül Károlyt megkoronázták Reimsben. Jeanne fő törekvése az 
volt, hogy kiűzze az angolokat, majd békét kössenek velük, és a franciák is béké- 
ben éljenek. A közvélemény nemzeti hősnek, az egyház szentjének tartotta, Pálya- 
futása azonban nem tartott soká: 1430-ban burgund csapatok elfogták és jó pén- 
zért kiszolgáltatták őt az angoloknak. Inkvizíció elé állították, és 1431 májusá- 
ban Rouenben nyilvánosan elégették mint eretneket. (1456-ban perújrafelvétellel 
megsemmisítették az ítéletet, 1920-ban pedig szentté avatták.) 

Jeanne dArc halála azonban már nem állította meg a francia sikereket. Ebben 
igen nagy szerepe volt annak, hogy Burgundia elpártolt az angoloktól. A fla- 
mand-angol gazdasági érdekközösségen túl a burgund herceget egyéb célok is ve- 
Zették. Azért támogatta az angolokat, hogy a francia király és a német császár ro- 
vására — akiknek hűbérese volt — terjeszkedhessék. Most azonban elérkezettnek 
látta az időt ahhoz, hogy szerzeményeit ne hűbéri jogon, hanem szuverén módon 
birtokolja. Ehhez pedig a francia uralkodó hozzájárulása kellett. Ezért távolodott 
el az angoloktól, s az 1435. évi béketárgyalásokon cserbenhagyta őket. Jutalma 
nem is maradt el: a francia király elismerte a burgund területek teljes szüvereni- 
tását. Jó Fülöp burgund herceg ezzel megszűnt a francia király vazallusa lenni. 
1436-ban a franciáknak sikerült Párizst is visszafoglalniuk. 


2. A francia királyság megerősödése 


A francia monarchia meglepően gyorsan újjáépült. VII. Károly újjászervezte a 
hadsereget, majd átalakította az adórendszert is, éspedig olyan módon, hogy ne 
kelljen a rendek hozzájárulását kérnie az adókivetéshez. A királyi abszolutizmus 
a katonai győzelmekkel és a nemzeti érzés kibontakozásával párhuzamosan erő- 
södött. De senki nem tiltakozott ellene: az volt az általános vélemény, hogy a ki- 
rály évről évre annyit vesz el alattvalóitól, amennyire szüksége van ahhoz, hogy 
megvédje őket. 1438-ban nemzeti zsinatot tartottak, amelynek határozatait a 
bourges-i Pragmatica Sanctio tartalmazta. Ez szabályozta Franciaország és a 
Szentszék viszonyát. Biztosította a püspöki székek kánoni választással való betöl- 
tését — fenntartva a király javaslattevő jogát. Ugyanakkor a gallikán szabadságok 
védelmében korlátozták a pápa jogait, s a Rómába juttatott pénzküldeményeket 
a korábbinak a negyedére redukálták. A háború idején részben a nemesség is ki- 
cserélődött: a régi nemesi famíliák közül sokan elszegényedtek, tönkrementek, s 

kialakult egy új nemesség. Az ő nemességük ellenkezett azzal a hagyománnyal, 
hogy csak nemesember fia lehet nemes. A király nemesi levelet adományozott 
meggazdagodott polgároknak, vagy magas hivatalt bízott rájuk, amely viselőjére 
nemesi rangot ruházott. VII. Károly idején kezdetét vette az állami hivatalok áru- 
ba bocsátása, s ennek révén , a kard nemessége" (noblesse d" épé) mellett kézdett 
kialakulni egy új, hivatali nemesség, ,a talár nemessége" (noblesse de robe). 

1439-ben zsoldosok fogadására állandó egyenes adót vezettek be, a taille ro- 
yale-t. A nemesség és a papság adómentességet kapott, XI. Lajos alatt ennek az 
adónak az összege négyszeresére emelkedett. 1444-ben sor került a hadsereg új- 
jászervezésére: 15 lovas ordonnance-kompániát állítottak fel, mindegyik 100 
,lándzsából" állt, egy lándzsa pedig 1 nemesből és 5 neki alárendelt íjászból. 
A kompániákat nemesi kapitányok vezették, akiket a király nevezett ki. Ezzel lét- 
rejött egy 9 ezer fős állandó hadsereg, amelyet néhány egyéb alakulat (gyalogos 
íjászok) egészített ki. Az elfoglalt területek sorra visszakerültek francia fennható- 
ság alá. Végül Guyenne visszafoglalásával 1453-ban békekötés nélkül ért véget a 
százéves háború, csak Calais maradt angol kézen (1558-ig). 

A százéves háború minden nagy csatájában fölényesen győztek az angolok, a 
háború , nyertesei" — ha egyáltalán beszélhetünk ilyenről — mégis a franciák vol- 
tak. Az angolok a háború végére kénytelenek voltak lemondani minden korábban 
birtokolt területükről. Anglián évtizedekre belső anarchia lett úrrá, Franciaor- 
szágban viszont megerősödött a monarchia, úrrá lett a hercegek tartományi par- 
tikularizmusán, s a kibontakozó nemzeti érzésre alapozva megkezdte központi 
hatalmának kiépítését, abszolutisztikus eszközöktől sem riadva vissza. A 15. szá- 
zad végén ismét Franciaország Európa vezető hatalma, amellyel csak a látványos 
gyorsasággal felfelé ívelő Habsburg-hatalom kelhet hamarosan versenyre. 

Az újjáépülés nagy lendületet vett Franciaországban. A 15. század közepén 
megszűnt az évszázados gazdasági depresszió, az európai konjunktúrának egy 
újabb felfelé ívelő szakasza indult meg, először lassan, majd az 1500-as évektől 
egyre gyorsuló ütemben. A politikai szeparatizmust is nagyrészt sikerült felszá- 
molni. A háború véget ért, de a királyi hatalomnak az országon belül erős ellen- 
felei voltak a nagy tartományurak, többnyire a királyi család oldalágai: Orléans, 
Burgundia, Anjou, Bourbon, Alencon, Bretagne. Mindegyiknek saját udvara, sa- 
ját kormányzata volt. Ennek a helyzetnek a felszámolása XI. Lajosra (1461-83) 
várt, aki tovább folytatta a központi hatalom kiépítését, növelte a hadsereg lét- 
számát, s különösen a tüzérség fejlesztésére fektetett súlyt. A városok támogatták 
központosító politikáját, bár autonómiájukat korlátozta. 1474-ben IV. Edward 
angol király végérvényesen lemondott a francia trónra támasztott igényéről. 
1477-ben, Merész Károly halála után francia sereg szállta meg Burgundiát, amely 
ismét francia hűbéres lett. Burgundi Mária azonban Habsburg Miksához ment fe- 
leségül, s így a burgundi örökség egy része elveszett. További királyi hercegek ha- 
lálával a koronára szállt Anjou, Maine és Provence is, a francia királyok emellett 
örökségi igényt szereztek a nápolyi Anjouk trónjára (ami később majd az itáliai 

hadjáratok megindítására szolgáltatott ürügyet). Franciaország lényegében egysé- 
ges területű, minden korábbinál központosítottabban kormányzott ország lett: Eu- 
rópa akkori legnagyobb hatalma, mintegy 15 millió lakossal. Kulturális téren is 
előrehaladt az egységesülés, a párizsi nyelvjárás vált a francia irodalmi nyelvvé. 
A francia királyság szakrális jellegét a kora középkor óta elismerték, úgy tartották, 
hogy a király, mint Isten kiválasztottja, kézrátétellel gyógyítani tudja a golyvát. Az 
állam léte, állandósága a köznép szemében a király személyében testesült meg. Az 
országos rendi gyűlést (états généraux) a 15. század végén két ízben hívták össze: 
1468-ban és 1484-ben. Ekkor nevezték először , harmadik rendnek? a városok 
küldötteit. Ezután 70 évig nem került sor az országos rendek összehívására. 


3. Burgundia felemelkedése és bukása 


A 15. században a mai Franciaország középső-keleti részén fekvő Burgundia, va- 
lamint a későbbi Németalföldnek megfelelő területek a burgund állam keretében 
egyesültek. Ez a furcsa, érdekes államalakulat az egykori Európa gazdaságilag 
legfejlettebb részét képezte, még Itáliát is megelőzte városainak sűrűségével, vi- 
rágzó posztóiparával. Tengerparti fekvése, valamint fontos szárazföldi kereske- 
delmi utak révén árui könnyűszerrel kapcsolódhattak be az európai gazdaság vér- 
keringésébe. Flandria és Brabant a korabeli Európa legurbanizáltabb vidéke volt. 
Brugge a hajózás központja lett, ide futottak be a Hanza kereskedőhajói, dél fe- 
lől pedig a genovai és velencei hajók. A , németalföldi" városoknak két típusát 
különböztethetjük meg ekkor: az egyik részük kereskedőváros, ahol a kereskedő- 
patríciusok voltak hatalmon, akik kora kapitalista vállalkozói rendszerben szer- 
vezték a híres finom posztó előállítását és értékesítését, s kereskedőgildéi teljha- 
talommal rendelkeztek a posztócéhek felett. A városok másik csoportjában a 
posztócéhek vezetői beleszólást nyertek a kommunális ügyek intézésébe, őket is 
beválasztották a városi tanácsba. Ezek voltak Flandria , jó városai", ahol a céhek 
gyakorolták a hatalmat a patrícius-kereskedők helyett. Ez a céhuralom azonban 
éppen olyan féltékenyen igyekezett érvényesíteni a saját kizárólagos érdekeit, 
mint a patríciusok: szigorúan tiltotta a posztókészítés több részműveletének az 
egyesítését (tehát a vállalkozói rendszert), és igyekezett megakadályozni, hogy a 
szomszédos kisvárosokban és falvakban is posztókészítés folyjék (tehát a céhek 
megkerülésével kialakuló bedolgozórendszert próbálták lehetetlenné tenni). Ez a 
céhtagok közötti egyenlőség, , posztós demokrácia?" természetesen nem a jövő út- 
ja volt, e városoknak szükségképpen le kellett banyatlaniuk akkor, amikor az íz- 
lés és a kereslet változása nyomán vidéken kialakulhatott a könnyebb és fino- 
mabb kelméket készítő , új posztóipar", 

A németalföldi városok a 13. században kivívták ugyan a kommunális önkor- 
mányzatukat az egyházi főhatósággal szemben, a hercegektől és grófoktól azon- 
ban - ellentétben az itáliai városokkal - nem függetlenedtek teljesen: a legtöbb- 

jüknek feudális ura volt. A városok vezetése a gazdag polgárok által választott 
képviselők, valamint a tartományúr megbízottja (bailiff, között oszlott meg. 
A városokon belül éles volt a társadalmi tagozódás és a társadalmi feszültség. 

A németalföldi tartományurak a 13. században megszilárdították hatalmukat 
saját nemességük és városaik felett: mindegyiküknek saját udvartartása, admi- 
nisztrációja, jogszolgáltatási és adóztató apparátusa volt. De a 14. században itt 
is sor került a rendek megerősödésére: például Brabantban 1356-ban biztosítot- 
ták az uralkodó osztály jogait a herceggel szemben, amikor leszögezték, hogy 
Brabantot nem lehet felosztani, s hazaiakkal kell az egyes méltóságokat betölte- 
ni. Flandriában a gróf legfőbb ellensúlya a három nagy város: Brugge, Gent és [e- 
per (Ypres) volt. j 

Amennyire nem volt egységes az egyes hercegségek és grófságok, s azon belül 
az egyes városok arculata, annyira bonyolult kapcsolatok fűzték őket valamely 
nagyobb politikai egységhez. Franciaország, a Német-római Császárság, valamint 
időnként Anglia vazallusai voltak, néha két vagy akár mindhárom országhoz is 
egy időben fűzték őket hűbéri kötelékek. i 

A flamand gazdasági élet szorosan összefonódott az angollal, mivel a flamand 
takácsok az Angliából importált nyersposztót dolgozták fel. Ugyanakkor Fran- 
ciaország is igyekezett megszerezni ezt a gazdag területet. Az Anglia és Fran- 
ciaország között dúló hosszú háborúskodás során a flamand tartományok az 
angol király mellé álltak, különben az egyetlen rendelettel letilthatta — néha le 
is tiltotta - a gyapjúszállítmányokat, s ez azonnali munkanélküliséget, felkelé- 
seket eredményezett. A franciák 1300-ban megszállták Flandriát, de nem s0- 
káig tudták megtartani, imert a flamand polgárság 1302-ben Kortrijknál (Cout- 
rai) megverte a francia lovagok seregét, s ezzel megszabadult a Franciaország- 
ba való beolvadás veszélyétől. 143 

A burgund állam annak köszönhette létrejöttét, hogy a francia királyi házban 
1225 óta szokássá vált az apanázs-rendszer, azaz a király testvéreinek hatalmas 
hercegségekkel való megadományozása, hogy azok rangjuknak megfelelően él- 
hessenek. Ezek a királyi rokonok azután gyakran dinasztiákat alapítottak. Házas- 
ságokkal újabb tartományokat szerezhettek eredeti apanázsukhoz; a politikai 
szövetségek családi kapcsolatokban testesültek meg. V. Károly francia király test- 
vére, Merész Fülöp (1363-1404) 1363-ban apjuktól, Jó Jánostól megkapta a Bur- 
gund hercegséget. 1369-ben Flandriai Margittal kötött házasságot, s ezáltal 
Flandria grófja is lett, és Antwerpent, valamint a Franche Comtét (Szabad Gróf- 
ságot") szintén megszerezte, Új dinasztiát alapított - amely négy nemzedéken át 
fennmaradt -, és megalapította a burgund államot. Az első két burgund uralko- 
dó azonban még nem volt egészen tudatában ennek az önállósodásnak, hanem 
továbbra is francia hercegnek tartotta magát, részt vett a francia politikában. Az 
új államalakulat egyes területei kettős vazallussággal Franciaországhoz (egyre la- 
zuló szálakkal) és a Német Császársághoz is kapcsolódtak. Ténylegesen azonban 
egy köztes állam létesült Franciaország és a német birodalom között, a Valois-k 

Burgundiája, amely megvetette a későbbi egyesült Németalföld alapjait. Bur- 
gundia és Flandria eleinte két különálló, össze nem függő terület volt. Együtte- 
sen olyan jelentős gazdasági erőt képviseltek, hogy ez alapja lehetett egy nagy 
államnak, amely azonban lazán kapcsolódó területek s köztük függetlenségre 
törő városok együttese volt. Az új államot hűbéres módon szervezték és irányi- 
tották. Második uralkodója, Félelemnélküli János (1404-19) Franciaországtól 
is megszerzett egyes városokat. Fia, Jó Fülöp (1419-67) alatt vált Burgundia 
egy megnagyobbodott hercegi apanázsból önálló állammá, amely még Holland, 
Hainaut és Luxemburg területével is bővült. Fülöpnek sikerült saját kezében 
egyesítenie a Rajna-torkolat körüli, addig független hercegségeket és grófságo- 
kat, amelyeket Németalföldnek nevezünk. A közel fél évszázadig uralkodó her- 
ceg, Jó Fülöp a százéves háború második szakaszában az angolokkal szövetke- 
zett, de miután újabb területek megszerzésével elérte célját, már fontosabbnak 
tartotta, hogy független államnak ismertesse el a francia királlyal országát, és 
megszűnjön a francia uralkodó vazallusa lenni. Ezt az arrasi békében (1435) 
sikerült is elérnie. 

Jó Fülöp idején az udvar már nagyrészt Dijonban tartotta székhelyét, de néha 
Brüsszelben, Bruggében és időnként másutt is megfordult. Európa legfényűzőbb, 
legceremóniásabb udvarává vált, ekkor innen diktálták az európai divatot. (A kö- 
vetkező évszázadban majd a burgund divatot és etikettet veszik át és fejlesztik to- 
vább a spanyol uralkodók.) Burgundia uralkodója alapította 1430-ban az arany- 
gyapjas rendet, Európa mindvégig legelőkelőbb, leghivalkodóbb lovagi rendjét. 
A burgund udvar a 15, század második felében Európa vezető hatalmának a sze- 
repére törekedett. 

De nem volt könnyű ezt a távolról sem homogén államalakulatot kormányoz- 
ni. A fényűző udvar felügyelete alatt álló igazgatási szervezet földrajzilag is szük- 
ségképpen megoszlott: németalföldi és burgundi részre. Mindkét helyen központi 
adminisztrációt rendeztek be, Lille-ben az északi, Dijonban a déli területek részé- 
re. Négy provinciális központot is kialakítottak: Dijonban, Gentben, Brüsszelben 
és Hágában. Ezenkívül minden politikai egységnek, nemcsak Burgundiának és 
Brabantnak, hanem például Namurnak és Limburgnak is megvoltak a maga 
, rendjei", Flandriában pedig a , négy tag" képviselői sűrűn, néha havonta talál- 
koztak. Jó Fülöp egységes rendi gyűlést akart létrehozni, hogy azzal is elősegítse 
a területek egységesülését, de azok rendi előjogaik erősítésére használták azt fel, 
Mindez erősen korlátozta a hercegi hatalmat. 

Fülöp utóda, Merész Károly (1457-77) Liége, Köln, Trier, Nancy, Strasbourg 
elfoglalásával tovább növelte Burgundia területét. Mikor Elzászt is megszerezte 
Habsburg Zsigmondtól, a sváb és a svájci városok ligát hoztak létre ellene, 1475- 
ben Merész Károly Lotaringiát is elfoglalta; ekkor volt Burgundiának legnagyobb 
a területi kiterjedése. Az ország immár összefüggő területet alkotott, nem állt töb- 
bé két különálló részből, de ezt Károly nem tudta megtartani. 1477-ben a lota- 
ringiai herceg, Strasbourg városa és a svájciak egyesült erői megverték Nancynál, 

ahol Károly is életét vesztette. Ezzel megbukott az a terve, hogy Franciaország és 
a német birodalom között egy nagy köztes államot hozzon létre. 

E két hatalom között lángolt fel a harc a zsákmányért. A franciák nagy terüle- 
teket foglaltak vissza Franciaország számára. Flandria és a Franche Comté 
(a ,szabad grófság") szállt csak a német császárra. Merész Károlynak nem volt 
fia; leánya, Burgundi Mária Habsburg Miksához ment feleségül, így szállt a bur- 
gund örökség egy része Miksa unokájára, V. Károly császárra. 


III. A NÉMET-RÓMAI CSÁSZÁRSÁG 
1. Habsburgok és Luxemburgok 


Az interregnum után a választófejedelmek lehetőleg a másodrendű jelöltek, a ki- 
sebb tartományurak, grófok közül választottak királyt, aki nem veszélyeztette ön- 
állóságukat, s vigyáztak arra, hogy ne alakulhassanak ki tartós királyi dinasztiák. 
Így került a királyi trónra 1273-ban Habsburg Rudolf (1291-ig), akinek családi 
birtokai Elzász, Svájc és Svábföld területén voltak, s a közepes birtokkal és hata- 
lommal rendelkező grófok közé számított. Rudolfot nem érdekelte Itália, ehelyett 
Németországban igyekezett rendet teremteni, az elidegenített birodalmi javakat 
visszaszerezni, s erősíteni a királyi hatalmat. Legnagyobb sikere a magát önálló- 
sító Pfemysl II. Ottokár (1258-78) cseh király legyőzése volt a magyarok támo- 
gatásával 1278-ban Dürnkrutnál (Morvamező),. É 

Csehország már a 10. század óta a Német Királyság része volt, de azon belül je- 
lentős önállósággal bírt. Az Elba és az Odera közt élő szlávoktól eltérően a cse- 
hek nem németesedtek el, bár a 12. századtól kezdve sok német paraszt és váro- 
si polgár települt le cseh területen. A cseh hercegek egy legendás Pfemysl nevű 
törzsfőtől származtatták magukat. Már I. Vratiszláv királyi koronát kapott 1086- 
ban IV. Henriktől, majd 1158-ban I. Vladislav Barbarossa Frigyestől. II. Frigyes 
1212-ben a cseh uralkodónak megadta az örökletes királyi címet. Ottokár az in- 
terregnumot kihasználva, a Babenberg-család férfiágának kihalása (1246) után 
rátette a kezét Ausztriára és Stájerországra, majd Karintiára és Krajnára is. Ru- 
dolfnak megtagadta a hódolatot, s maga is a német királyi méltóságra aspirált. 
A dürnkruti csatában Ottokár életét vesztette, de Rudolf Csehországot és Mor- 
vaországot meghagyta a Pfemysl-ház kezén. 

Az Ottokártól megszerzett Babenberg-örökséget, Ausztriát és Stájerországot 
Rudolf saját fiainak adományozta, s ezzel megalapozta a Habsburgok területi fe- 
jedelemségét. A választófejedelmek most már a Habsburgoktól is kezdtek tarta- 
ni, ezért Rudolf halála után nem fiát, Albertet választották meg, hanem egy sze- 
rény közép-rajnai grófot, Nassaui Adolfot (1292-98). De mivel ő is serényen hoz- 
zálátott saját területi fejedelemsége kiépítéséhez, 1298-ban letették, s mégis in- 

kább Habsburg Albertet emelték a királyi trónra. Adolf ragaszkodott a trónhoz, 
ám a göllheimi csatában vereséget szenvedett és életét vesztette. Albertet viszont 
1308-ban saját unokaöccse ölte meg. A választók ekkor új család után néztek, s 
meg is találták az alkalmas egyént Henrik, Luxemburg grófja személyében. Ró- 
mában már csaknem száz éve nem koronáztak császárt, ezért az itáliai császár- 
pártiak (gbibellinek), köztük Dante, nagy lelkesedéssel és várakozással üdvözöl- 
ték VII. Henriket (1308-13), midőn végigvonult a félszigeten, hogy 1212-ben csá- 
szárrá koronázzák, ám Henrik a következő évben Toscanában meghalt. Uralko- 
dásának legfontosabb eredménye az volt, hogy a Piemysl-ház kihalása (1306) 
után megszerezte fiának a cseh koronát. I. János (1310-46) cseh királyként épí- 
tett ki területi hatalmi bázist a Luxemburg-ház számára. 

1314-ben kettős királyválasztásra került sor: a Luxemburg-párt Wittelsbach 
IV. Lajos bajor herceget (1314-47), a Habsburg-párt I. Albert fiát, Szép Frigyest 
választotta meg. A két király közti háborúban 1322-ben Mühdorfnál Lajos győ- 
zött, Frigyes pedig visszavonult családi hercegségébe. A Habsburgok ideje még 
nem jött el, több mint száz évet kell várniuk, míg újra a Német Királyság trónjá- 
ra ülhetnek, hogy azután csaknem négyszáz évig le se szálljanak onnan. 

Bajor Lajos uralkodása alatt került sor császárság és a pápaság utolsó nagy 
összecsapására. Az első összetűzést az Avignonban regnáló XXII. János pápával 
1323-ban az váltotta ki, hogy Lajos egy vikáriust, császári helynököt küldött Itá- 
liába. A pápák a megelőző évtizedekben az Anjouk segítségével igyekeztek a né- 
meteket kiszorítani Itáliából s megszüntetni a német királyok császárságát, ezért 
Avignonban rossz néven vették Lajos lépését. A pápa kiátkozta a királyt, aki vi- 
szont egy összehívandó egyetemes zsinathoz apellált. Heves elméleti harc, röpirat- 
háború kezdődött, amelyben Bajor Lajost olyan neves filozófusok támogatták, 
mint a ferences Ockham Vilmos és Padovai Marsilius. Marsilius ekkor írta a pá- 
pai álláspont cáfolatára híres politikaelméleti művét, a Defensor pacist. A pápa 
szerint ő — mint vicarius Dei - mindkét (az egyházi és a világi) hatalom birtoko- 
sa, s a világi hatalmat ő ruházza át a császárra; a pápa joga megerősíteni a német 
király választását, kettős választás esetén ő a döntőbíró, üresedés esetén ő kormá- 
nyozza a birodalmat, s leteheti az alkalmatlan uralkodót. A császár viszont tagad- 
ta a pápa világi hatalmát és előjogait, s azt állította, hogy a királyi és császári ha- 
talom közvetlenül Istentől ered, nincs szükség a pápa közvetítésére; az állam a 
maga területén szuverén, a választott királynak nincs szüksége pápai megerősítés- 
re. 1328-ban Bajor Lajost Rómában egy senator császárrá koronázta. A német fe- 
jedelmek eleinte támogatták a császárt a pápa elleni harcban. A választófejedel- 
mek 1338-ban nyilatkozatot tettek közzé, amely szerint az általuk többségi sza- 
vazattal megválasztott király pápai megerősítés nélkül gyakorolhatja hatalmát. 
1346-ban azonban már Lajos ellen fordultak, letették trónjáról, és Luxemburgi 
Károlyt, János cseh király fiát választották királlyá. Károly hamarosan cseh ki- 
rály is lett, mert a franciák szövetségeseként apjával együtt részt vett a crécyi csa- 
tában, ahol János elesett. 

Luxemburgi IV. Károly (1346-78, 1355-től császár), a késő középkor legje- 
entősebb német uralkodója, műveltségével is kiemelkedett a kortárs fejedelmek 
özül. Ifjúkorában éveket töltött a francia udvarban, és székvárosát, Prágát a ko- 
rabeli Európa egyik vezető kulturális és művészeti központjává tette. Prágában 
alapította 1348-ban az első német egyetemet (Prága lakossága akkoriban jórészt 


urti, heidelbergi és a kölni egyetem. Károly minden téren ügyes, hajlékony, a 
konfliktusokat kerülő politikát folytatott. Jó viszonyt tartott a pápákkal, az itá- 
jai ügyekbe nem avatkozott bele. A koronázáson kívül csak azért ment 1368-69- 
en Itáliába, hogy támogassa a pápa hazatérését Avignonból. 

A birodalom politikai konszolidációját célozta a királyválasztást szabályozó 
Aranybulla kiadása 1356-ban. A családi birtokállományt Szilézia egy részével, 
Lausitzcal és a Brandenburgi őrgrófsággal gyarapította, Kisebb fiát, Zsigmondot 
összeházasította Lajos magyar király leányával, s ezzel megszerezte számára a 
magyar koronát. Az idősebbik fiút, Vencelt, aki a cseh koronát is örökölte, még 
apja életében megválasztották római királynak. Az egyre jobban elharapódzó bel- 
háborúkon és feszültségeken azonban Vencel nem tudott úrrá lenni, ezért négy 
választófejedelem 1400-ban letette őt (a cseh királyságot megtartotta), és Rup- 
recht rajnai palotagrófot választotta királlyá. Az ő halála után, 1410-ben ismét 
visszatértek a Luxemburgok, de nem Vencel, hanem öccse, Zsigmond, aki egyút- 
tal brandenburgi őrgróf és magyar, majd cseh király is volt. 

Zsigmondnak (1410-37) több mint két évtizedet kellett várnia, míg római ki- 
rályból császárrá lehetett 1433-ban. Őt erősen lekötötték a Magyar és a Cseh Ki- 
rályság, majd pedig a pápaság problémái, ezért uralkodása nagy részében nem tu- 
dott elég figyelmet szentelni a németországi ügyeknek. A Német Királyság és a 
császárság tekintélyét azonban sikeres nemzetközi politikai szereplésével helyreál- 
lította. Ügyes diplomata volt, s jelentősen hozzájárult a kor európai problémái- 
nak rendezéséhez. Legnagyobb sikere a konstanzi zsinat összehívása és lebonyo- 
lítása volt 1414 és 1418 között, ahol megszüntették a nyugati egyházszakadást, s 
megkezdték az egyház belső reformját. Nehezen boldogult viszont Csehország- 
ban a huszitákkal, akik 1419-ben nyíltan felkeltek, s a következő években Jan 
Zízka és Nagy Prokop vezetésével többször súlyos vereséget mértek az ellenük 
vonuló birodalmi , keresztes? seregekre, majd hadműveleteiket a szomszédos or- 
szágokra is kiterjesztették. Végül is 1433-ban bizonyos engedmények árán sike- 
rült megegyezni a husziták mérsékelt szárnyával, a kelyhesekkel (Prágai Kompak- 
tátumok), akik a következő évben Lipanynál legyőzték a radikális táboritákat. 

Zsigmond uralkodása idején már sürgetővé vált a birodalom reformja. 1422- 
ben a nürnbergi birodalmi gyűlésen meghatározták az egyes tagok katonai köte- 
lezettségeit, majd egységes birodalmi adó bevezetése is szóba került a hadsereg 
fenntartása érdekében. Zsigmond is kidolgozott egy tervezet (Reformatio Sigis- 
mundi), ennek gyakorlati keresztülvitelére azonban nem került sor. Zsigmond ha- 
lála után ismét a Habsburgok kerültek a német trónra, akik időközben családi bir- 


német nyelvű volt), amelyet 1365-ben követett a bécsi, majd a század végén az er- 

tokállományukat Tirol megszerzésével gyarapították. 1438-ban Zsigmond vejét, 
Albert osztrák herceget választották királlyá, aki a magyar és a cseh koronát is 
megszerezte, A következő évben bekövetkezett váratlan halála után unokaöccsére, 
Frigyes stájer és karintiai hercegre esett a választás. III. Frigyes (1440-93) volt az 
utolsó császár, akit Rómában koronáztak, 1452-ben. Miután sikerült megszerez- 
nie Ausztriát is, Bécsből kormányozta a birodalmat, már amennyiben ilyesmiről 
egyáltalán beszélni lehet. A tulajdonképpeni Németországba, a saját családi birto- 
kain kívüli területekre 1444 és 1471 között, tehát 27 évig be sem tette a lábát. 
A legtöbb eredményt egyházpolitikájában érte el. A pápával 1448-ban konkordá- 
tumot kötött, amely szabályozta a birodalom és a Szentszék viszonyát, a püspöki 
székek betöltését, s a 19. század elejéig érvényben maradt. A pápa és az 1431 óta 
ülésező baseli zsinat közötti konfliktust azzal zárta le, hogy a pápa mellé állt, s a 
zsinatot elűzte Baselből. Frigyest 1471-ben a török veszély késztette arra, hogy ér- 
deklődést mutasson a birodalom ügyei iránt — a törökök ugyanis már a császár 
családi birtokára, Stájerországba is betörtek -, s elmenjen a birodalmi gyűlésre, 
ahol ezzel a problémával is foglalkoztak. Egyelőre azonban a töröknél közelebbi 
fenyegetést jelentett számára Hunyadi Mátyás magyar király, aki Stájerország és 
Alsó-Ausztria után 1485-ben Bécset is elfoglalta. 

Közben a Cseh Királyság ténylegesen elszakadt a birodalomtól. Csehországot 
Albert fia, László kiskorúsága idején egy cseh arisztokrata, Podjebrád György kor- 
mányozta, akit László halála után, 1458-ban királlyá választottak. Mivel a huszi- 
tákat támogató Podjebrádot a pápa kiátkozta, s ellene keresztes hadjáratot hirde- 
tett, Hunyadi Mátyás magyar király a császárral szövetségben hadat üzent a cseh 
királynak, s elfoglalta Morvaországot és Sziléziát. A cseh katolikus rendek 1469- 
ben királlyá választották Mátyást, de Podjebrád György balála után a lengyel 
Ulászló is igényt tartott a cseh koronára. Egy évtizedes küzdelem után végül 1478- 
ban Mátyás lemondott Ulászló javára, de Morvaországot és Sziléziát megtartotta. 

Frigyes az 1470-es években azon fáradozott, hogy fia, Miksa számára megsze- 
rezze Merész Károly burgundiai herceg leányának, Máriának a kezét, s vele a ko- 
rabeli Európa legfejlettebb, leggazdagabb országát. A házasság létre is jött 1477- 
ben, miután Merész Károly a Nancy mellett a svájciakkal vívott csatában elesett. 
A burgundi örökséget ugyan meg kellett osztania a francia királlyal, de a nagyobb 
rész, a birodalmi hűbérek, a leggazdagabb területek (Németalföld) Miksának ju- 
tottak. I. Miksa (1493-1519), akit még apja életében királlyá választottak 
(1486), folytatta a Habsburg-hatalom kiépítését. 1491-ben szerződést kötött 
II. Ulászló magyar és cseh királlyal, amelynek értelmében, ha Ulászlónak nem 
születik törvényes fiúutóda, akkor a magyar és a cseh trónt a Habsburgok örök- 
lik. Ezt megerősítette az 1506-ban kötött családi szerződés - Miksa unokái, Fer- 
dinánd és Mária összeházasodtak Ulászló gyermekeivel, Annával és Lajossal -, 
amelynek alapján Miksa unokája, Habsburg Ferdinánd 1526-ban igényt tartha- 
tott a magyar és a cseh királyságra. Miksa Nyugatot sem tévesztette szem elől, s 
1496-ban hasonló kölcsönös házassági és örökösödési szerződést kötött a spa- 

nyol királyi párral, Aragóniai Ferdinánddal és Kasztíliai Izabellával: Don Juan, a 
spanyol trón örököse feleségül vette Miksa leányát, Margitot, Miksa fia, Szép Fü- 
öp pedig a spanyol királyi pár leányát, (Őrült) Johannát. A fejlemények tökéle- 
tesen igazolták a híressé vált szállóigét, amellyel állítólag Hunyadi Mátyás jelle- 
mezte a Habsburgok politikáját: , Mások csak báborúzzanak, te, boldog Auszt- 
ria, házasodj, mert amit másoknak Mars ád, neked Venus adja az országokat!" 
Bella gerant alii! Tu, felix Austria, nube! Nam guge Mars aliis, dat tibi regna 
Venus!") Mindkét szerződés nyertesei a Habsburgok lettek, mert a Habsburg- 
hercegnők férjei (Don Juan és II. Lajos) elhaláloztak, s velük egyúttal kihalt csa- 
ádjuk férfiága. Így Miksa unokái, Károly és Ferdinánd, a Német Királyság és a 
császárság mellé a Magyar és a Cseh Királyságot, valamint Spanyolország trón- 
ját s vele az újonnan felfedezett amerikai birtokokat is megszerezték. 1527-ben 
készen állt a Habsburgok világbirodalma. 

Miksa már kénytelen volt több gondot fordítani a birodalmi ügyekre, mint apja, 
mert a birodalmi gyűlés 1486-ban napirendre tűzte a birodalom reformját. Általá- 
ban a 15. századi Németország hangos volt a reformok követelésétől mind az egy- 
házban, mind a birodalomban. Mi tagadás, mindkét intézmény alaposan rászolgált 
a reformra. Sokféle reformterv született, ezek közül talán a legjelentősebb Nicolaus 
Cusanus bíboros írása (De concordantia catbolica, 1434), amelyben a késő közép- 
kor legkiválóbb teológusa és filozófusa, aki pápai legátusként igen sokat tett a bi- 
rodalomban az egyház reformjáért, a birodalom reformjára vonatkozóan is fontos 
javaslatokat dolgozott ki. Az 1495. évi wormsi birodalmi gyűlésen meg is születtek 
az első fontos reform-döntések: meghirdették az örökös országos békét, azaz meg- 
tiltották a tartományurak egymás közötti magánharcait, létrehozták az állandóan 
ülésező Birodalmi Kamarai Bíróságot, s elrendelték az egész birodalomra érvényes 
adó szedését. Ennek tényleges beszedésére azonban nem került sor, mert nem volt 
meg hozzá a szükséges birodalmi apparátus. Felállítottak ugyan egy birodalmi kor- 
mányt, sőt egy birodalmi hadsereg létesítését is elhatározták, de ezek sem valósul 
tak meg a gyakorlatban, elsősorban megfelelő anyagi fedezet híján. A birodalmat 
Barbarossa Frigyes óta , szentnek" titulálták, a 15. században már azt is hangsú- 
lyozták, hogy ez a birodalom a , német nemzeté", s így alakult ki a század végére 
az a hivatalos elnevezés, amelyet 1806-ig használtak: a Német Nemzet Szent Római 
Birodalma (Heiliges Römiscbes Reich Deutscber Nation). 


2. A német feudális társadalom 


Miközben a birodalmi reform csak a 15. század végén vette kezdetét, s igen sze- 
rény eredményeket ért el, az egyes fejedelemségekben folyamatosan kialakultak a 
rendi társadalmi és politikai intézmények, s végbement a helyi szokásjogok írás- 
ba foglalása is. A joggyűjtemények közül az egyik legjelentősebb a Szásztükör 
(Sacbsenspiegel), amelyet Eike von Repkow foglalt írásba a 13. század elején, s az 

északi területeken volt használatos. Első része a tartományi köz-, magán- és bün- 
tetőjogot, második része pedig a hűbéri jogot tartalmazza. A délnémet területe- 
ken használatos jogot a 13. század második felében keletkezett Svábtükör 
(Schwabenspiegel) foglalta össze, amelyen már erősen érződik a római jog és a 
kánonjog hatása. A számos területi szokásjogi gyűjtemény közül említést érdemel 
még a 14. században készült Franktükör (Frankenspiegel). 

A Szásztükör adja az első részletes leírását annak a sajátos hierarchikus, már 
szinte kasztszerű szervezetnek, amelyet a német hűbéri társadalom kialakított. Ez 
az ún. , hadipajzsrendszer" (Heerscbildordnung). Hadipajzsnak nevezték a ki- 
rályt megillető hűbéres katonai kontingenst. A rendszer mindenkinek kijelölte a 
hűbéri hierarchiában elfoglalt helyét, s a hierarchia egyes szintjeinek határait 
csaknem lehetetlen volt átlépni. A király is csak a legfelső szinttel érintkezhetett, 
az alsóbb szintekhez közvetlenül nem férhetett hozzá. A magasabb rangban lévő 
úr nem fogadhatott el hűbért az alacsonyabb szinten állótól. Az első pajzs a kirá- 
lyé volt, aki — eltérően a 11-12. századi francia és angol királyoktól - senkinek 
sem lehetett vazallusa. A második pajzs az egyházi fejedelmeket, a harmadik a vi- 
lági fejedelmeket (princeps, Fürst) illette. Ők közvetlenül a király hűbéresei vol- 
tak. Világi fejedelem kaphatott hűbért egyházitól, de egyházfejedelem nem lehe- 
tett hűbérese világi hercegnek. A negyedik szintet az egyházi és a világi fejedelmek 
hűbéresei, a grófok, bárók és a bizonyos nagyságú birtokkal rendelkező szabad 
urak alkották. Az ötödik pajzshoz a közönséges nemeseket, a hatodikhoz a mi- 
nissterialisokat sorolták. A hierarchia legalján az egypajzsosok (Einscbildige) áll- 
tak, akik senkinek nem adhattak hűbért, tehát csak egymaguk vonultak hadba. 

Láthatjuk, hogy a 13. században a német feudális társadalom hierarchiájában 
már helyet kaptak a ministerialisok is. Mint arra már utaltunk, ők a király és a 
fejedelmek birtokain élő nem szabadok (jobbágyok) soraiból kiemelt, különféle 
szolgálatokat — katonáskodás, birtokigazgatás, bíráskodás, közigazgatás, gazda- 
sági feladatok — végző emberek voltak, akik fontos szerepet töltöttek be előbb a 
királyok, majd az egyes területi fejedelmek környezetében, s idővel maguk is jó- 
módú birtokosok, hűbérurak lettek, a nemesség, a lovagság soraiba emelkedtek. 


3. A városszövetségek 


A 13. században, főleg az interregnum zavaros hatalmi viszonyai idején, a meg- 
erősödő városok is igyekeztek beleszólni a birodalmi politikába. A késő középko- 
ri német történelem sajátos jelenségei a különböző városszövetségek, amelyek 
rendszerint regionális szinten alakultak ki, de nem egy közülük több tartomány- 
ra, fejedelemségre is kiterjedt. Ilyen volt az 1254-ben alakult Rajnai Városszövet- 
ség, amelyhez Aachentől Zürichig több mint 70 város csatlakozott. Céljuk a 
belső béke és közbiztonság megteremtése volt. Birtokos urak, sőt fejedelmek 
szintén csatlakoztak a szövetséghez, amellyel Hollandi Vilmos király is együtt- 

működött. A német városok azonban nem tudtak tartósan a királyra támasz- 
kodni a feudális urakkal szemben, mint ez Franciaországban történt. Néha ép- 
pen a király túlzott pénzügyi követeléseivel szemben alakultak városszövetsé- 
gek. Így volt ez például 1376-ban a Sváb Városszövetség esetében, amelyhez 
1381-ben az Elzászi és az újabb Rajnai Városszövetség is csatlakozott. Időn- 


ként (1388-89-ben és 1449-50-ben) ún. városháborúra is sor került a városok" 


és a fejedelmek között. Ezekben végül is az utóbbiak kerekedtek felül, s a ki- 
sebb városok függőségbe kerültek velük szemben, betagolódtak a területi ura- 
lom szervezetébe. Csak a nagyobb és jelentősebb városok tudták megőrizni ön- 
állóságukat, s birodalmi városokként a fejedelmekkel egyenrangú tagjai lettek 
a birodalmi politikai struktúrának, 

Egyébként a városszövetségek mintájára a kisebb nemesség, a hierarchia alsóbb 
szintjein álló lovagok is létrehoztak ilyen szövetségeket, hogy megvédjék érdekei- 
ket hol a fejedelmekkel, hol a birodalmi városokkal szemben, 1488-ban a Sváb 
Szövetségben városok, kisnemesek, fejedelmek fogtak össze a túlságosan megerő- 
södő Bajor hercegség ellen. 

A városszövetségek közül a legjelentősebb az északnémet Hanza-szövetség volt. 
Az ófelnémet banse szó társaságot, testületet jelent, s a 11. századtól így nevezték 
egyes városokban a kereskedők érdekvédelmi testületeit, majd az északnémet ke- 
reskedővárosok szövetségét is. A Balti-tengeren tevékenykedő német kereskedők 
első központja és szövetsége 1161-ben Gotland szigetén, Wisbyben alakult ki. 
A Balti-tengeri kereskedelem központja azonban hamarosan az Oroszlán Henrik 
által 1158-ban alapított Lübeck városa lett. Ahogy a német előrenyomulás haladt 
kelet felé, úgy létesültek sorra a 13. században a városok a Balti-tenger partján: 
Wismar, Rostock, Stralsund, Stettin, Kolberg, Danzig, Königsberg, Riga, Reval és 
Dorpat. Miközben Itália kereskedő- és kikötővárosai szüntelen háborúskodásban 
voltak egymással, a Balti- és az Északi-tenger városai összefogtak, s konföderációt 
alkottak. 8 

1358-ban alakult meg formálisan is a Hanza-városok szövetsége, amely az éven- 
te tartott Hanza-gyűlésen (Hansetag) határozatokat hozott a résztvevők keres- 
kedelmi érdekeinek összeegyeztetésére és védelmére vonatkozóan. A szövetség el- 
sősorban gazdasági társulás volt, amelyben minden város megőrizte politikai ön- 
állóságát és belső autonómiáját, de szükség esetén közös fellépéssel, fegyverrel is 
megvédték gazdasági érdekeiket. Különösen a Balti- és az Északi-tenger közötti át- 
járást biztosító tengerszorosokat ellenőrző Dániával került sor időnként fegyveres 
összeütközésre. A részt vevő városok száma a 14-15. században 200 körül járt: 
nemcsak tengeri kikötők voltak közöttük Revaltól, Dorpattól és Stockholmtól az 
észak-németalföldi partokig, hanem nagyon sok szárazföldi város is a folyók men- 
én, különösen Észak-Németországban. A szövetség vezető városainak Lübeck 
mellett Köln, Bréma, Braunschweig, Danzig és Riga tekinthetők. Lerakatai, kon- 
orjai voltak a Hanza-szövetségnek Novgorodban (Peterhof), Bergenben, Brüggé- 
en és Londonban (Stalhof). A Hanza-kereskedők nagy befogadóképességű, nehéz 

hajóikon (kogge) a mindennapi élethez szükséges tömegárukat forgalmaztak: ga- 
bonát, fát, sót, mézet, nyersvasat, prémeket, gyapjút, kátrányt, posztót. 

A másik táj, ahol jelentős gazdasági fejlődés figyelhető meg a 14-15. században, 
Dél-Németország. Itt nemzetközi piacra termelő, tőkés módon szervezett textilipa- 
ri központok, jelentős vas- és fémipari centrumok, valamint bankházak (Nürn- 
berg, Augsburg, Ulm, Konstanz) alakultak ki. A délnémet tőke a szomszédos ke- 
let-közép-európai országokra, így Magyarországra is kiterjesztette befolyását. 


4. Svájc kialakulása 


A középkori európai távolsági kereskedelem igen fontos útvonalai vezettek az Al- 
pok hágóin keresztül, ezek védelmével felfegyverzett, szabad parasztokat bíztak 
meg a későbbi Svájc területén. A 13. század közepén Uri és Schwyz kantonok el- 
nyerték azt a kiváltságot, hogy nem tartoztak területi fejedelem joghatósága alá, 
hanem közvetlenül a , birodalomtól? függtek. Habsburg Rudolf igyekezett jogha- 
tóságát erre a családi birtokai szomszédságában fekvő területre is kiterjeszteni, s 
a szabad svájci parasztokat függőségbe kényszeríteni. A parasztok ragaszkodtak 
autonómiájukhoz, s a három őskanton, Schwyz, Uri és Unterwalden 1291-ben 
sörök szövetséget" kötött, azaz esküvel megfogadták, hogy nem tűrnek el idegen 
bírát és egyéb tisztviselőt maguk felett. Kiváltságaikat a nem Habsburg-házi kirá- 
lyok (Nassaui Adolf, VII. Henrik) elismerték és megerősítették, a Habsburgok vi- 
szont fegyverrel próbálták érvényesíteni tartományúri hatalmukat. 

A svájciak 1318-ban Morgartennél legyőzték Habsburg Lipót seregét, majd 
megújították az esküszövetséget (Eidgenossenscbaft), amelyhez a 14-15. század- 
ban sorra csatlakozott a többi kanton, sőt városok is kérték felvételüket (Lu- 
zern, Zürich, Bern). A svájci parasztok és polgárok 1386-ban Sempachnál, 
1388-ban Náfelsnél ismét legyőzték a Habsburgok lovagseregét. A 15, század- 
ban a szövetség kezdett terjeszkedni és hódítani, s a 16. század elejére a kanto- 
nok (akkori nevükön Ort - hely) száma 13-ra emelkedett. 1475-ben a burgundi 
herceggel is háborúba keveredtek, s Murtennél legyőzték Merész Károlyt, aki 
1477-ben a svájciakkal Nancynál vívott újabb ütközetben maga is életét vesztet- 
te. 1499-ben a Habsburgok elismerték a svájci kantonok és városok szövetségé- 
nek önállóságát. 

A 16. század elején lényegében mai területével kialakult Svájc, amely 13 kis ál- 
lam (Ort) szövetsége volt, ezért Dreizebnörtige Eidgenossenschaftnak nevezték 
(szó szerint , tizenhárom belyű esküszövetség"), s egyes részeit igen bonyolult jog- 
viszonyok kapcsolták egymáshoz. A 13 kantonon kívül voltak csatlakozott tarto- 
mányok (Zugewandte Orte), amelyek a szövetségi üléseken csak tanácskozási jog- 
gal vehettek részt, s voltak , alattvalók" (Untertanen), azaz olyan területek, ame- 
lyek nem rendelkeztek önkormányzattal, hanem a kantonok uralma alatt álltak. 

5. Német terjeszkedés kelet felé 


A középkori Európa népesedési és mezőgazdasági forradalmának egyik igen fon- 
tos részjelensége volt a német településterület nagyarányú kiterjedése kelet felé a 
11. és a 14. század között. Ez a kelet felé nyomulás (Drang nacb Osten, Ostbe- 
wegung, Ostsiedlung) nemcsak a német nép története szempontjából fontos, ha- 
nem jelentős szerepet játszott a szomszédos országok és területek történetében is. 
E nagyarányú népmozgásnak három iránya és formája volt. 

Az első esetben a német népesség és a német nyelv terjedése párhuzamosan ha- 
ladt a német uralom kiterjedésével, illetve követte azt. Ezek a területek a német ki- 
rályság részeivé váltak, s lakosságuk a 13. század végére elnémetesedett. Ez történt 
a mai Ausztria területén, a Keleti-Alpok völgyeiben, Alsó- és Felső-Ausztriában, 
Stájerországban, Karintiában, Tirolban. A szláv (szlovén) lakosság csak délkele- 
ten, a Drávától délre maradt meg. Északabbra, az Elba és a Saale folyók vidékén 
már a 10. században határgrófságok létesültek és püspökségek szerveződtek, de az 
ottani szláv lakosság ellenállása, ismételt felkelései miatt ezeket a területeket még 
két évszázadon át nem sikerült szervesen a birodalomhoz kapcsolni. A német ura- 
lom folyamatos, tartós kiterjesztése és megszervezése csak a 12. század közepén 
vette kezdetét a helyi fejedelmek, mint a Welf Oroszlán Henrik, Wettini Konrád 
meisseni őrgróf vagy az Askaniai Medve Albert és mások irányításával. A , köz- 
ponti hatalom", a király ebbe nem avatkozott bele. Itt párhuzamosan folyt a po- 
gány szláv és porosz lakosság keresztény hitre térítése, a politikai-közigazgatási 
szervezet kiépítése, valamint német parasztok tömeges betelepítése és városok ala- 
pítása szintén német lakossággal. E folyamat során alakult ki a Brandenburgi őr- 
grófság, a Mecklenburgi és a Pomerániai hercegség, majd a Német Lovagrend ál- 
lama. Volt, ahol fegyverrel kellett megtörni a szlávok ellenállását, de sok esetben 
éppen a szláv fejedelmek (például az obodrita Pribislaw és utódai, a pomerán her- 
cegek, Sziléziában a lengyel Piast-házból való hercegek) kezdeményezték a német 
parasztok betelepítését és német jogú városok alapítását. A telepítésben a hűbér- 
birtokot kapó német lovagok mellett nagy szerepet játszottak a kolostorok is. Ezen 
a területen a kereszténnyé lett, hagyományos agrárviszonyok között élő, ritka 
szláv népesség nyelvileg beolvadt a nagy tömegben betelepülő német lakosságba. 
Néhol azért a 20. századig megmaradtak egyes szláv szigetek, mint például Lau- 
sitzban a szorbok. Helmoldus bosaui plébános 1171-ben e szavakkal fejezte be a 
Szlávok Krónikáját (Cbronica Slavorum): , A szlávok egész területe, amely Dánia 
határánál kezdődik, s a Balti-tenger és az Elba között hosszan elnyúlik egészen 
Scbwerinig, s amelyet korábban a rablók betörései elvadulttá és csaknem lakatlan- 
ná tettek, most Isten segítségével szinte egyetlen nagy szász településterületté szer- 
veződött Ítota redacta est veluti in unam Saxonum coloniam], abol városok és fal- 
vak épültek, s megszaporodtak a templomok és Krisztus szolgáinak a száma." 
A helyi fejedelmek többfelé szláv parasztokat is telepítettek német jog (ius teutoni- 
cum) szerint a feltörésre váró területekre, ők azonban idővel elnémetesedtek. 


NÉMET TERJESZKEDÉS KELETFELÉ : 367 


A Balti-tenger és a Szudéták között a német település- és nyelvterület a 12-13. 
században mintegy 3-400 kilométert nyomult előre kelet felé, az Elba-Saale-vo- 
naltól az Oderáig, illetve még azon túl is. A német nyelvterület legmesszebbre a 
Balti-tenger déli partján, Kelet-Poroszországban nyúlt előre kelet felé. Ettől észak- 
keletre, a Baltikumban másképp alakult a helyzet. Ez a táj a 13. században a Né- 
met Lovagrend uralma alá került, itt is német városokat alapítottak, nagyarányú 
német paraszttelepítésre azonban nem került sor. A litván, lett, lív és észt lakosok 
a német lovagi birtokosok jobbágyai lettek, de nyelvüket megtartották, nem 
asszimilálódtak. Az uralkodó osztály és a városi lakosság német volt, a lakosság 
nagy részét kitevő parasztság viszont nem. 

A német keletre nyomulás harmadik formája ott valósult meg, ahol a néme- 
tek már kialakult keresztény államok területére települtek be: Lengyelország- 
ban, Magyarországon vagy Cseh- és Morvaországban. Itt általában ezeknek az 
országoknak az uralkodói, helyi földesurai kezdeményezték a németek betele- 
pítését országuk még feltöretlen, ritkán lakott vidékeire, Így jöttek létre a 
12-13. században a , német jogú? falvak ezrei magyar, lengyel és cseh földön, 
s így létesültek városok, amelyeknek német lakói szintén magukkal hozták az 
odahaza jól bevált (lübecki, magdeburgi, nürnbergi, hallei, iglaui stb.) városi 
jogokat. Ezek a telepítések néha kisebb csoportokban, falvanként történtek, de 
az is előfordult, hogy egyszerre telepítettek be nagyobb tömeget, s külön terü- 
letet, önkormányzatot, saját intézményeket engedélyeztek számukra (például az 
erdélyi szászoknak). 

A keletre vándorló németek telepítése meghatározott szervezeti keretek, jól kö- 
rülhatárolt jogi formák között történt. A telepítést a helyi fejedelem vagy a föl- 
desurak megbízásából, az általuk kiállított kiváltságlevél alapján nemesi vagy 
polgári származású vállalkozók, az ún. locatorok (német Scbultbeiss, ebből lett a 
Felvidéken a magyar soltész; az erdélyi szászok telepítői a gerébek) végezték, akik 
összetoborozták a telepeseket, új hazájukba vezették s ott letelepítették őket a 
tervszerűen megépített falvakban. A locatorok munkájuk fejében örökös bírói 
tisztséget, az átlagosnál nagyobb telket, adómentességet és egyéb kiváltságokat 
kaptak. A telepesek, akiket legtöbbször , vendégeknek" (bospes) neveztek, szin- 
tén kedvezőbb helyzetbe kerültek, mint az őslakos parasztság: az irtásért évekre 
mentesültek a földesúri terhek alól, majd többnyire pénzjáradék formájában rót- 
ták le a telepítési szerződésben pontosan rögzített szolgáltatásaikat, telküket 
szabadon adhatták-vehették, falvaik pedig bizonyos önkormányzatot élveztek. 
A telepesek által magukkal hozott , német jog" azután kiterjedt a nem német te- 
lepesekre is. Ugyanígy terjedtek el a városalapító németek által magukkal hozott 
német városi jogok lengyel, cseh és magyar területen, biztosítva a városi polgár- 
ság részére a teljes belső önkormányzatot. 

A német paraszti és polgári telepesek új hazájukba a mezőgazdaság, a kézmű- 
vesség és a bányászat korszerű, fejlett technikáit vitték magukkal és honosították 
meg. Ezáltal nem kis mértékben hozzájárultak ahhoz, hogy a befogadó országok 

felzárkózhassanak az európai centrum színvonalához, vagy legalábbis fokozato- 
san egyre inkább megközelíthessék azt. 


6. A Német Lovagrend 


A német keleti terjeszkedésben, a Balti-tenger délkeleti-keleti partvidékének bete- 
lepítésében és németesítésében a 13. századtól kezdve irányító szerepet játszott a 
Német Lovagrend. A rend, amelynek tagjai fehér köpenyt viseltek, rajta fekete ke- 
reszttel, 1191-ben létesült a Szentföldön, Akkon ostroma idején. Már a 13. szá- 
zad elején Európában is szereztek birtokokat, s létesítettek házakat. Hermann 
von Salza nagymester (1209-39) vezetésével 1211-ben Erdély délkeleti sarkában 
telepedtek meg, de önállósulási törekvéseik miatt II. András 1225-ben elűzte 
őket. II. Frigyes ekkor a porosz földek meghódítását és a pogány poroszok meg- 
térítését tűzte feladatukul, s az 1226-ban kiadott riminii Aranybullában ugyan- 
olyan jogokkal ruházta fel őket a meghódítandó területeken, mint amilyenekkel 
a területi fejedelmek rendelkeztek. A nagymester birodalmi herceg lett. Konrád 
mazóviai fejedelem meghívta őket országába, hogy legyenek segítségére a poro- 
szok ellen, s Kulm várát és környékét adta nekik. A rend tehát hozzáfogott a po- 
rosz területek meghódításához. 1237-ben egyesültek az 1202-ben alapított kard- 
testvérek rendjével, amely északabbra, a Baltikum területén, Lívlandban műkö- 
dött. A 13. század folyamán fokozatosan kiterjesztették uralmukat egész Po- 
roszországra, Lívlandra, Kurlandra, lett, litván és észt területekre. Novgorod 
ellen intézett támadásukat azonban Alekszandr Nyevszkij 1242-ben a Csud-tó je- 
gén vívott csatában visszaverte. Az elfoglalt területeken városokat létesítettek 
(Thorn-Torun, Elbling, Königsberg, Memel, Marienburg, ahová a nagymester 
1309-ben áthelyezte székhelyét), s megindult a paraszti telepítés is. Ennek követ- 
keztében Poroszország keleti része a középkor végére teljesen elnémetesedett. 
A 14. században Brandenburgtól Kelet-Pomerániát (Pomerellen) is megszerezték. 

A rend tagjai papok, lovagok és laikus testvérek voltak. A lovagok letették a hár- 
mas szerzetesi fogadalmat. A rend élén a nagymester állt, akit élethossziglan a ren- 
di főkáptalan választott. A nagymestert öttagú vezető testület segítette a rend irá- 
nyításában. A rendnek szerte Európában, főleg Németországban és Itáliában több 
száz háza volt, ezeket külső rendtartományokba szervezték, élükön komturokkal 
és területi káptalanokkal. A rend igen gazdag volt, földbirtokaiból származó jöve- 


delmei mellett maga is kereskedett, tagja lett a Hanza-szövetségnek, s területén" 


gazdag és virágzó városok helyezkedtek el. Kölcsönöket is adtak német fejedel- 
meknek. A német nemesifjúságra nagy vonzerőt gyakorolt a rend, ahol viszonyla- 
gos jólétben lehetett élni, ezért a létszám gyorsan gyarapodott. A lovagok idővel 
szívesen kivonták magukat a személyes hadviselésből, és zsoldosokat alkalmaztak. 

A rénd arra törekedett, hogy egyesítse déli porosz és északi balti területeit (Kur- 
land, Livland), amelyeket litván föld választott el egymástól. Ezért a 14. század 

folyamán szinte szüntelen harcban álltak a litvánokkal, s 1382-ben sikerült is egye- 
síteniük országuk két részét. A lengyel-litván perszonálunió létrejötte 1386-ban 
komoly fenyegetést jelentett a rend számára. 1410-ben Jagello Ulászló vezetésével 
lengyel-litván sereg vonult ellenük, s augusztus 15-én a Grünwald és Tannenberg 
között lefolyt csatában a lovagok megsemmisítő vereséget szenvendtek. A nagy- 
mester és a vezetők jelentős része holtan maradt a csatatéren. Ezzel a lovagrend to- 
vábbi terjeszkedését sikerült megállítani, a korábban elfoglalt litván területeket 
visszavenni, sőt az 1454-ben kitört újabb háborúban elszenvedett vereség után, 
1466-ban a második toruüi békében a nagymesternek Kelet-Pomerániáról, Dan- 
zigról és Marienburgról is le kellett mondania, s a lengyel király hűbérese lett, 


IV. ITÁLIA 
1. A signoria 


A 13. század végén és a 14. század első felében az észak-itáliai városállamok bel- 
ső életében fontos változás ment végbe. A polgárság autonóm intézményeit felvál- 
totta az egyeduralomnak egy sajátos formája: a signoria (a signore - úr szóból). 
Egy-egy személy vagy család — ügyesen kihasználva a belső társadalmi feszültsé- 
geket, politikai küzdelmeket - egyeduralomra tett szert a város felett. Néha ez 
csupán a sikeres személy életére vagy csak néhány évre korlátozódott, de az ese- 
tek többségében sikerült ezt az egyeduralmat örökletessé tenni, dinasztiát alapí- 
tani, A signoriának nem volt törvényes jogalapja, puszta erőszakon, hatalombi- 
torláson alapult. Némely esetben utólag sikerült legitimálni azáltal, hogy a német- 
római császár - akinek névleges fennhatósága alá Észak-Itália tartozott - birodal- 
mi hercegi vagy helytartói címet adományozott a sikeres signorénak. 

Az egyeduralom megszerzésére lehetőséget nyújtottak bizonyos önkormányzati 
tisztségek: a signoria sok város esetében egy sikeres podesztaság vagy népkapi- 
tányság folytatása volt azáltal, hogy az illetőre élethossziglan ráruházták az ere- 
detileg csak néhány évre szóló tisztséget. Igen sok signore került ki a zsoldosve- 
zérek, a condottierék közül. A 14-15. században a polgárok már nem szívesen 
fogtak fegyvert, s a városi milíciákat felváltották a zsoldosseregek. Egy zsoldos- 
vezér hol az egyik, hol a másik város szolgálatába szegődött — arra is volt eset, 
hogy egyik évben Milánó zsoldjában harcolt Velence ellen, a következő évben pe- 
dig fordítva -, s kedvező pillanatban magához ragadta valamelyik város felett a 
hatalmat. Az ilyen signorék azután rendszerint nem elégedtek meg egy város fe- 
letti hatalommal, hanem ki akarták terjeszteni uralmukat más városokra is, és te- 
rületi fejedelemség létrehozására törekedtek. Ez azonban csak néhányuknak sike- 
rült tartósan. A signorék közt bőven akadtak véreskezű, hatalmukkal visszaélő 


zsarnokok, de olyanok is, akik a társadalmi és pártküzdelmek évtizedei után bé- 

két teremtettek városukban, amely kormányzatuk alatt gazdaságilag felvirágzott, 
udvaruk pedig a reneszánsz kultúra fontos központja lett, A tartós és jó emlékű 
- a podesztaságból kifejlődő — signoriák közé tartozott az Este család (ősei Na 
Károly idején jöttek Itáliába) uralma Ferrarában, Modenában és Reggióban. Ők 
elsősorban a gazdaságfejlesztés terén tűntek ki, s kis államuk — amelyet a császár 
hercegség rangjára emelt — a 15. század végén 120 ezer aranydúkát évi jövedelem- 
mel a 6. helyen állt Itália államai között, Velence, Milánó, Nápoly, Firenze és a 
pápai állam után. A vidéki kisnemesi származású Gonzaga család a népkapitányi 
tisztségre alapozva szerezte meg a signoriát a 14. század elején Mantovában. Ők 
is hercegi címet kaptak a császártól. Udvaruk a reneszánsz kultúra egyik legra- 
gyogóbb központja volt. Szintén jelentős kulturális központtá fejlesztette városát, 
Urbinót és udvarát Federigo da Montefeltro, aki híres condottiere volt. Ugyan- 
csak sikeres zsoldosvezér volt Castruccio Castracane - életrajzát Macchiavelli írta 
meg -, Lucca, Pisa, Pistoia, Prato és Volterra ura, a gbibellinek egyik vezére, akit 
Bajor Lajos császár birodalmi helytartóvá és herceggé nevezett ki. A 13. század 
végén került Verona élére a della Scala (Scaliger) család, amelynek leghíresebb 
tagja Cangrande (t 1329) a környező városokat is uralma alá hajtotta. Dante, 
akit száműzetésében Verona fogadott be, benne vélte fölfedezni azt, aki majd üd- 
vöt és szabadulást hoz Itáliának. Genovában a popolo minuto juttatta hatalom- 
ra a Boccanegra családot az egymással torzsalkodó nemesi klánokkal (Doria, 
Fieschi, Grimaldi) szemben. A legjelentősebb személyiség köztük a Verdi által 
egyik operája hőséül választott Simone Boccanegra volt a 14. század közepén. 
A század végén Genova is Milánó uralma alá került. 

Kiemelkedő uralkodókat és patologikus, szadista zsarnokokat egyaránt talá- 
lunk a Visconti család tagjai között, akik Milánó felett szerezték meg az ural- 
mat. Milánóban a 13. század második felében a della Torre (Torrigiani) csa- 
ádnak sikerült signoriához jutnia. Velük szemben végül is a 14. század elején 
VII. Henrik császár támogatásával a Viscontiak szerezték meg a várost. A család 
hatalmát Ottone Visconti érsek alapozta meg, aki a császárnál elérte, hogy uno- 
kaöccse, Matteo Visconti 1311-ben birodalmi vicariusként megkapja a város fe- 
etti uralmat. A Viscontiak a 14. században fokozatosan kiterjesztették uralmu- 
kat a. környékbeli városokra, s így jelentős területi fejedelemséget hoztak létre. 
A család legkiemelkedőbb, legtehetségesebb tagja, Gian Galeazzo Visconti 
t 1402) volt, aki megszerezte Bolognát, Pisát és Perugiát, s akit a humanista 
írók már , új Caesarként" ünnepeltek, és már-már az itáliai királyság feltámasz- 
ását várták tőle. 1447-ben a család férfiágon kihalt, s rövid köztársasági közjá- 
ék után, Firenze támogatásával a híres condottiere, a hol Velence, hol Milánó 
szolgálatában álló Francesco Sforza — felesége Visconti lány volt — lett Milánó 
hercege (1450-66). Ez a paraszti származású, kiváló katona jó uralkodónak is 
bizonyult. II. Pius pápa így jellemezte őt mint a condottieréből lett herceg jelleg- 
zetes típusát: , Nagyon magas volt és méltósággal viselkedett. Arckifejezése ko- 
moly, beszéde nyugodt, modora kellemes, egész jelleme bercegbez illő. Korunk- 

ban ő látszott az egyetlen embernek, akit Fortuna a kegyébe fogadott. Kiváló 
testi és szellemi képességekkel rendelkezett. Nagyon szép, magas rangú és eré- 
nyes bölgyet vett feleségül, akitől nyolc gyönyörű gyereke született [ezenkívül 
volt 11 törvénytelen gyereke]. Ritkán betegeskedett. Nem akadt, amit ne tudott 
volna megszerezni, ba nagyon vágyott rá." Fiai már korántsem voltak ilyen ki- 
váló emberek. Egyikük, Lodovico il Moro volt az, aki 1494-ben a franciákat be- 
bívta Itáliába nápolyi ellenségeivel szemben, s ezzel a fél évszázados háborúk 
poklát szabadította a már 40 éve békét élvező félszigetre. 


2. Firenze 


Egészen sajátos formában valósult meg egy család uralma Firenzében, ahol a lát- 
szatra demokratikusnak tűnő intézmények mellett a 14. században néhány gaz- 
dag oligarchacsalád kezébe került a város tényleges irányítása. A városban, amely 
időközben kiterjesztette uralmát Arezzóra, Pistoiára, Pisára és Livornóra is, a 15. 
század elején az Albizzi család jutott döntő befolyáshoz. Velük szemben az ellen- 
zék a Medici-ház körül csoportosult, akik a pápa bankárjaként nagy vagyonra 
tettek szert, s a rivális oligarchacsaládokkal szemben a popolo felé orientálódtak. 
Az Albizzi-pártnak 1433-ban sikerült száműzetésbe küldenie a Medici-ház fejét, 
az akkor 44 éves Cosimót, aki egyébként nem nagyon avatkozott nyíltan a poli- 
tikába, hanem visszavonultan élt, és az üzletvezetés mellett, szabad idejében, hu- 
manista tanulmányokkal foglalkozott (az olaszon kívül beszélt latinul, franciául 
és németül, olvasott, görögül, héberül és arabul). A következő évben Cosimót 
visszahívták, és az Albizzieket száműzték. Ettől kezdve haláláig, 1464-ig Cosimo 
Medici volt Firenze tényleges ura, jóllehet semmiféle formális hatalommal nem 
rendelkezett, semmiféle tisztséget nem viselt. Ahogy a pápa írta róla: , úgy ural- 
kodott, mintha nem is uralkodnék I...) A politikai kérdések az ő házában dőlnek 
el. Azok kapnak hivatalt, akiket ő választ. Ő dönt béke és háború ügyében, és ő 
ellenőrzi a törvényt. [...] Minden tekintetben király, csak nevében nem az." A 
pápának írt levelében Cosimo így szerénykedik: , Szentatyám, ön úgy ír nekem, 
mintha én nem csupán szerény magánember lennék, aki beéri a polgár közepes 
méltóságú rangjával, hanem uralkodó berceg volnék [...] ön nagyon jól tudja, 
bogy milyen korlátozott egy magánember batalma egy népi kormányzás alatt ál- 
ló szabad államban." Egyik barátja szerint , ha el akart érni valamit, úgy intézte, 
hogy a kezdeményezés látszatra mástól származzék, ne tőle". Mivel Firenze dip- 
lomáciai levelezését ő intézte, gondot jelentett, hogy milyen minőségben írja alá 
ezeket a leveleket. Végül is ezt a megoldást találták: ,a köztársaság feje" (capo 
della repubblíica). Halála után sírjára azt írták: Pater patrige — , a Haza Atyja". 

A hivatali tisztségeket barátai, párthívei töltötték be, ő pedig lényegében hatal- 
mas vagyonával, bőkezű adományaival tartotta kezében a polgárságot. Cosimo 
és fia, Piero idején, 1434 és 1471 között a Medici család 664 ezer aranyforintot 

költött a városra. Csak tájékozódásul: a Medici-palota értéke 5000 forint volt, 
egy szerényebb városi palota 1000 forintba került, a Medici-bankház külföldi 
fiókjaiban a pénztárosok évi 40 forintot kerestek, a segédek évi húszat. 

Legnagyobb diplomáciai sikere az volt, hogy Firenzét kibékítette Milánóval, s 
ott hatalomra segítette Francesco Sforzát. Amikor imegérkezett Konstantiriápoly 
elestének híre, az ő kezdeményezésére jött létre a béke Milánó és Velence között 
(Lodi, 1454), s alakult meg a törökellenes Szent Liga Firenze, Nápoly és a pápa 
csatlakozásával. Ezzel beköszöntött a pax Italiae 40 éves időszaka, amikor a fél- 
sziget vezető hatalmai viszonylagos békében éltek egymással, s ez lehetővé tette a 
reneszánsz páratlan kulturális kivirágzását, amely Firenzében Cosimo unokája, 
Lorenzo , il Magnifico" (1469-92) alatt érte el csúcspontját. Ellene a rivális bank- 
ház feje, Francesco Pazzi összeesküvést szőtt, amelyhez a nápolyi király és a pápa 
is csatlakozott. 1478-ban mise közben követték el a merényletet, amelybe a fia- 
talabb Medici fiú, Giuliano belehalt, Lorenzo azonban kisebb sérüléssel megme- 
nekült. Lorenzo idejében a Medici-palota és a környékbeli Medici-villák a rene- 
szánsz művészet, irodalom és tudomány legragyogóbb műhelyei voltak. Lorenzo 
halála után két évvel a Medicieket száműzték Firenzéből, s a francia király sere- 
geivel bevonult a városba, ahol ekkor már a tüzes szavú dominikánus barát, Sa- 
vonarola uralkodott a polgárok lelkén. A barát prédikációinak hatására a polgá- 
rok bűnbánatot tartottak, elégették a , hívságos dolgokat": a drága ruhákat, lu- 
xustárgyakat, képeket és a ,pogány könyveket". Savonarolát azonban a pápa 
kiátkozta, erre a közvélemény ellene fordult, és kivégezték. 

1494-ben a pax Italiaenak vége szakadt, francia sereg vonult végig a félszigeten 
Nápoly felé. A városokban nyoma sem volt már a polgárok önkormányzatának, 
teljhatalmú önkényurak, hercegi családok birtokába kerültek. 


3. Dél-Itália 


Az Anjou-ház alatt Nápoly lett a királyság fővárosa. II. Roger és II. Frigyes ál- 
lamszervezeti újításai, gazdasági eredményei hamarosan veszendőbe mentek. 
A mohamedán, zsidó és görög népesség iránti türelmes politika megszűnt, sőt 
visszájára fordult. Az országban mindenütt francia arisztokratacsaládok kaptak 
nagy hűbérbirtokokat. Dél-Itália és Szicília, amely a 12. században és a 13. szá- 
zad elején nemcsak Itália, hanem egész Európa egyik legfejlettebb, gazdaságilag 
legvirágzóbb területe volt, lassan elmaradott, szegény perifériává süllyedt, az új- 
kori Itália , Mezzogiornójává" , amelynek elmaradottsága és szegénysége oly kiál- 
tó ellentétben áll az iparosodott Észak gazdagságával. Szicília nem is tűrte sokáig 
a francia uralom túlkapásait és az elviselhetetlenné váló pénzügyi kizsákmányo- 
lást: 1282-ben felkelés tört ki — ez volt a , szicíliai vecsernye? , mert a felkelésre a 
jelet a vecsernyére szólító harang adta meg -, elűzték az Anjoukat, s Manfréd vé- 
jét, Aragónia uralkodój 


óját, III. Pétert hívták meg a trónra. Ettől kezdve a száraz- 


DÉL-ITÁLIA - 373 


föld, a Nápolyi Királyság az Anjou-dinasztia, Szicília - amelyhez 1326-ban meg- 
szerezték Szardíniát is — pedig az Aragóniai-ház uralma alatt állt. Az Anjouk ter- 
mészetesen nem nyugodtak bele Szicília elvesztésébe, s csaknem egy évszázadon 
keresztül próbálkoztak visszaszerzésével, de sikertelenül. Végül 1372-ben az aver- 
sai békében a pápa és Nápoly elismerték a Szicíliai Királyságot, ahol 1296 óta az 
Aragóniai-ház mellékága uralkodott. 1412-ben a sziget visszakerült az aragóniai 
király közvetlen uralma alá. Ettől kezdve egészen 1712-ig alkirályok kormányoz- 
ták Szicíliát, majd a Nápolyi Királyságot is. 

Nápoly Anjou-uralkodói közül Bölcs Róbert (1309-43) volt a legkiemelke- 
dőbb: művelt ember, tudósok és költők barátja, kiváló politikus és katona is. 
Uralmát szinte az egész félszigetre kiterjesztette. A pápától megkapta az egyházi 
állam főkapitánya címet, a császár pedig Toscana birodalmi vikáriusává tette 
meg. Fiai nem voltak, ezért leányunokája, Johanna lett az örököse, akit még gyer- 
mekkorában összeházasítottak a magyarországi Anjou-ház tagjával, András her- 
ceggel, Nagy Lajos király öccsével. Andrást nem kedvelték Nápolyban, s - állító- 
lag felesége tudtával - meg is gyilkolták. Mint a magyar történelemből tudjuk, 
Lajos emiatt több hadjáratot vezetett Itáliába. Ezek nem jártak maradandó ered- 
ménnyel, bár Lajos Nápolyt is elfoglalta, ahonnan Johanna Avignonba menekült, 
hogy a pápa előtt bizonyítsa ártatlanságát. 

Johannát végül is a pápa 1378-ban megfosztotta királyságától. Johanna, nem 
lévén gyermeke, adoptálta a francia király öccsét, Lajost, aki nem tudott ugyan 
Itáliába jönni, de utódaira hagyta a nápolyi trónigényt. Johanna trónfosztása 
után az itáliai Anjou-ház egy másik ágából származó (Kis) Károly durazzói her- 
ceg szerezte meg a trónt, aki tanult András tragédiájából, és a biztonság kedvéért 
1282-ben megölette Johannát. Ez azonban nem segített rajta, mert a magyar ko- 
ronára is igényt tartott, s bár Magyarországon meg is koronázták, röviddel 
ezután, 1386-ban a királynők - Erzsébet anyakirálynő és Mária királynő, Nagy 
Lajos özvegye és leánya - budai házában egy merénylet során halálos sebet ka- 
pott. Fia, László ismét reményt keltett a kortársakban, mert tehetséges uralkodó- 
nak bizonyult. Elűzte francia rokonait, akik megpróbáltak érvényt szerezni trón- 
igényüknek, majd bevonult Rómába és Toscanába. Ám 1414-ben fiatalon meg- 
halt, s mivel gyermeke nem volt, a trónt nővére, II. Johanna kapta meg. Mivel ne- 
ki sem volt gyermeke, előbb V. Alfonzot, Aragónia és Szicília királyát, majd — ezt 
hamarosan megbánva - egyik francia rokonát fogadta örökbe. Johanna halála 
után, 1435-ben Alfonz tudta érvényesíteni trónigényét, s így a két királyság, Szi- 
cília és Nápoly egyesült az aragóniai király kezében. Alfonz halála után, 1458- 
ban János fia örökölte Aragóniát és Szicíliát, törvénytelen fia, Ferrante pedig Ná- 
polyt (Ferrante leányát, Beatricét vette feleségül Hunyadi Mátyás). Ferrante halá- 
la után a francia uralkodóház érvényesíteni akarta trónigényét, s 1495-ben 
VIII. Károly el is foglalta Nápolyt, de a szövetkezett itáliai hatalmak , Szent Ligá- 
jának" nyomására kénytelen volt visszavonulni. A franciák végül is 1504-ben le- 
mondtak trónigényükről a spanyol király javára. 

1. A pápák Avignonban 


VIII. Bonifác alig egy évvel a pápaság egyetemes uralmi igényének meghirdetése 


után kénytelen volt megtapasztalni, hogy a valóság nincs összhangban az elmélet- 


tel. Ezúttal nem is a császárral került szembe, mint a megelőző két évszázad pá- 
pái. Az ,egyház legidősebb leányának", Franciaországnak a királya, IV. (Szép) 
Fülöp kijelentette, hogy lelki ügyekben kész alázatosan engedelmeskedni a pápai 
szék intéseinek és parancsainak, de országának világi ügyei csak rá tartoznak, s 
ezek tekintetében senkit nem ismer el maga felett. Sőt mint legkeresztényibb ki- 
rálynak kötelessége az egyház védelme, ha azt veszély fenyegeti. Bonifác világ- 
uralmi eszméit , rossz és veszedelmes újításnak" minősítette, sőt eretnekségnek, s 
ily esetben a francia király kötelességének tekintette összehívni az egyetemes zsi- 
natot, amely elítéli és leteszi majd a bűnös és eretnek pápát. Szép Fülöp kezdemé- 
nyezését a francia püspökök többsége és a párizsi egyetem is támogatta, így ke- 
rült sor 1303-ban arra, hogy francia katonák fogságba ejtették a pápát, akit a ki- 
rály kancellárja állítólag tettleg is bántalmazott. A pápát csak rövidesen bekövet- 
kezett halála mentette meg attól, hogy a francia király által összehívott egyetemes 
zsinat bírósága elé állítsák s mint eretneket megfosszák tisztségétől. 

Ez az esemény is jelzi, hogy a 14. század elejére véget ért az európai egyetemes 
keresztény népközösség virágkora, s megindult e közösség felbomlásának folya- 
mata. Lazultak a keresztény egység kötelékei, s az univerzalizmus épületén re- 
pedések mutatkoztak. Az egyházi élet legkülönbözőbb területein komoly válság- 
tünetek jelentkeztek. Érthető tehát, hogy az 1311-12-ben Vienne-ben tartott 
XV. egyetemes zsinat óta a nyugati egyházban egyre gyakrabban hangzott fel a 
jelszó: reform szükséges mind a főben, mind a tagokban (tam in capite, guam in 
membris). VIII. Bonifác halála után Rómában ismét fellángolt a két rivális arisz- 
tokratacsalád, a Colonnák és az Orsinik nyílt háborúskodása. Amikor a francia 
király nyomására az akkor már francia többségű bíborosi testület V. Kelemen 
(1305-14) személyében francia pápát választott, az vonakodott a bizonytalanná 
vált Rómába vonulni, és 1309-től Avignonba helyezte át a pápai kúriát. Avignon 
ekkor nem tartozott a francia királysághoz, hanem a német-római császáré volt, 
melyet az a nápolyi királynak adott hűbérbe, aki a pápa hűbérese is volt. 

A pápai kúriát XXII. János (1316-34) szervezte újjá, igen hatékonnyá téve ezt 
a sajátos, állam nélküli államigazgatási rendszert. A legfőbb végrehajtó hatalom 
a kancellária volt, ebből különítették el a Poenitentiáriát, olyan bűnök elbírálá- 
sára, amelyek alól a püspökök nem adhattak feloldozást. A másik pápai főbírói 
szerv a Sacra Romana Rota, a legfelsőbb fellebbezési bíróság volt. A Signatura 
(mely később keletkezett), az egyházi állam világi bírósági ügyeivel foglalkozott. 
A pénzügyek a Camera Apostolica hatáskörébe tartoztak. XXII. János a külön- 
féle egyházi adók egész rendszerét fejlesztette ki. A pápai bevételeknek három fő 

csoportja volt: egyrészt a census beati Petri, a helyi egyházaktól a pápához befi- 
zetendő összegek. Reservatiónak nevezték azt, midőn a pápa egy bizonyos egy- 
házi tisztség, javadalom betöltését magának tartotta fenn. Ezek száma a 14. szá- 
zadban nagyon megnövekedett. Minden betöltés után az illető püspökség vagy 
kolostor egész évi jövedelmének egyharmada a kúriát illette (ez volt a servitium, 
illetve kisebb javadalmak esetében az annata). Széküresedés esetén az illető püs- 
pökségek jövedelme a pápát illette, ahogyan az elhunyt főpapok hagyatéka is 
(spolia). A jövedelmek másik csoportját a nemcsak egyháziak által fizetett adók 
alkották: elsősorban a denarius beati Petri (a Péter-fillér), amelyet Angliában, 
Skóciában, Lengyelországban és Magyarországon évente minden porta után fizet- 
tek. Végül az egyházi államból származó jövedelmek, az egyházi birtokok és 
pénzintézetek jövedelmei, a hivatalok eladásából származó jövedelmek, az egyhá- 
zi államban kivetett adók és a pápai hűbéres nápolyi és szicíliai királyságok hű- 
béradói. De jelentős jövedelem származott a búcsúcédulák árusításából, valamint 
az eretnekek vagyonának az elkobzásából is. 

A 15. század közepén a bíborosok konzisztóriuma - a pápa elnökletével - vált 
az egyházkormányzat döntő szervévé; a zsinatok megritkulása idején ez a szerv 
foglalta el az egyetemes zsinat helyét. A kancelláriától és az egyéb hivataloktól a 
bíborosok konzisztóriuma igyekezett egyre több hatalmat megszerezni. A pápai 
akarat keresztülvitelét pedig az biztosította a legegyszerűbben, ha a bíborosok 
között lehetőleg minél több olyan ember volt, aki a pápa elkötelezettje, lehetőleg 
rokona (unokaöccse, azaz neposa, innen a nepotizmus kifejezés). Mivel a pápa- 
ság nem volt örökletes méltóság, minden újonnan megválasztott pápának újon- 
nan kellett olyan személyek körét kialakítania, akikre támaszkodhat; ezt leg- 
könnyebben családtagjainak főpapi méltóságokba emelésével érhette el. 

A pápák Avignonban tartózkodása ártott ugyan a pápaság egyetemességének 
— politikailag túlságosan alárendelődött a francia hatalomnak -, ugyanakkor a 
végső kibontakozás és hatalomgyarapodás éveit jelentette. Az egyház a korabeli 
Európa legjobban működő, legerősebben centralizált állama lett, s mint ilyen, 
mintaképül szolgált az újkori abszolutista államok számára. A pápai kúria a nyu- 
gati egyházak fölött addig soha el nem ért adminisztratív ellenőrzést szerzett, az 
egyház bevételei pedig messze felülmúlták az akkori Európa bármelyik uralkodó- 
jának a jövedelmét. E pénzügyek kezeléséből származtak a legnagyobb bankárva- 
gyonok, előbb a Medicieké, majd később a Fuggereké. 

A pápai udvar 1377-ben, IX. Gergely idején visszatért Rómába, de ő a követ- 
kező évben meghalt. Gergely halálakor a francia bíborosok egy része még Avi- 
gnonban volt, a többiek két pártra oszlottak. Így vált lehetségessé, hogy a kisszá- 
mú olasz kardinális, valamint a római nép nyomása alatt újból egy itáliait, Bari 
püspökét választották pápává, aki a VI. Orbán (1378-89) nevet vette fel. A fran- 
cia bíborosok azonban érvénytelennek minősítették a választást, s a francia 
VII. Kelement választották pápává, aki Avignonban telepedett le. Ezzel létrejött a 
nyugati egyházszakadás (1378). Mindkét pápa meg volt győződve saját megvá- 

lasztásának érvényességéről, és kiátkozta ellenfelét. Az egyházszakadást elősegí- 
tette, hogy az európai uralkodók is saját politikai érdekeik szerint támogatták az 
egyik vagy a másik pápát, nem sokat törődve az egyház egységének a kérdésével. 
Két pápai kúria alakult ki, két központi adminisztrációval: az egyik főleg fran- 
ciákból, a másik nagyrészt itáliaiakból állt. A római pápa egyre inkább a nápo- 


lyi, az avignoni pedig a francia királytól került függőségbe, Az egyház ügyéért fe- — 


lelősséget érző személyek és testületek, így az egyetemek is, követelték e tartha- 
tatlan helyzet megszüntetését. Végül 1409-ben 9 római és 6 avignoni kardinális 
Pisában összegyűlt, és javasolta, hogy ugyanitt tartsanak egyetemes zsinatot. Er- 
re 1409 augusztusában került sor, több száz püspök, apát és az európai uralko- 
dók laikus kiküldötteinek részvételével. A zsinat pert indított a két pápa ellen, és 
mindkettőt megfosztotta méltóságától. V. Sándor személyében új pápát is válasz- 
tottak, aki Bolognában ütötte fel székhelyét. A másik két pápa azonban nem kí- 
vánt távozni, így kettő helyett immár három feje lett az egyháznak. 


2. A zsinati mozgalom 


Az egyházszakadás idején rendkívül megerősödött az ún. konciliarizmus, azaz a 
szsinati mozgalom". Az elvet párizsi ferences teológusok dolgozták ki, három 
forrásból merítve: a római jogból, amely az alattvalók egyenlő alávetettségét hir- 
dette, a rendi ellenállás jogából, valamint a városi önkormányzat elemeiből. A 
13-14. században kidolgozott politikai elméleteket, elsősorban a népfelség elvét, 
az egyházban is alkalmazták. Wiliam Ockham szerint az egyházban sincs korlát- 
lan hatalom, ott is érvényesülnie kell az egyes hívők szabadságának. A pápa 
Krisztustól kapta hatalmát, de ezért az még lelkiekben sem korlátlan. Nem paran- 
csolhat mindent, csak ami okvetlenül szükséges, mert különben az evangélium 
törvénye a szolgaság törvénye lenne. A pápai hatalom nem uralkodói hatalom 
(dominativus), hanem szolgáló hatalom (ministrativus). A pápa felett áll az egye- 
temes egyház, az ecclesia universalis. Tanulmányok jelentek meg arról, hogy az 
egyházat jogilag korporatív testületnek kell tekinteni, amelynek a pápa csak idő- 
legesen a feje, nem pedig valamilyen egyházi egyeduralkodó, monarcha. A pápák 
és a királyok a nép megbízásából uralkodnak, de ha visszaélnek hatalmukkal, 
meg lehet fosztani őket tisztségüktől. 

A zsinati elmélet szerint a keresztény közösségben is a nép egésze, a populus 
cbristianus, azaz az összegyház a legfőbb hatalom birtokosa, a pápa és a római 
kúria az ő megbízásából gyakorolja a végrehajtó hatalmat. Szükség esetén azon- 
ban az egyetemes zsinat, mint a populus cbristianus képviseleti szerve, átveheti a 
hatalom gyakorlását, mert a zsinat a pápa felett áll. Ilyen szükséghelyzet állt elő 
a 15. század elején, ezért Zsigmond király, mint a császárság várományosa, a pi- 
sai pápával, XXIII. Jánossal egybehívatta a konstanzi zsinatot (1414-18). A zsi- 
naton mindhárom pápa megjelent, továbbá 3 pátriárka, 29 bíboros, 33 érsek, 

150 püspök, valamint a szerzetesrendek és az egyetemek képviselői — még a kele- 
ti keresztények közül is sokan eljöttek. Mindhárom pápát letették, és egy negye- 
diket választottak meg: V. Mártont, aki a Colonna családból származott. A zsi- 
nat 1415-ben , Haec sancta synodus" kezdetű dekrétumában ünnepélyesen ki- 
nyilvánította, hogy a zsinat a katolikus egyházat képviseli, s hatalmát közvetlenül 
Krisztustól bírja, ezért mindenki, a pápa is engedelmeskedni tartozik a zsinat ha- 
tározatainak, A zsinat az egység helyreállítása mellett az egyház általános reform- 
ját (generalis reformatio) tekintette fő feladatának. Ennek érdekében számos re- 
formintézkedést hozott, többek között kimondta, hogy a jövőben gyakran, 
legalább 10 évenként kell egyetemes zsinatokat tartani. Így ült össze 1431-49 kö- 
zött a bázeli zsinat, amely a zsinati mozgalom tetőpontjának tekinthető. Itt intéz- 
kedéseket fogadtak el a simonia (a papi méltóságok vásárolhatósága) ellen, igye- 
keztek magasabb szintre emelni a papság életvitelét, elítélték a papi ágyasságot, a 
misetartás és zsolozsmamondás kötelezettségének pontos betartását követelték. 
A nemzeti egyházak követeléseinek tettek eleget akkor, amikor a pápai jövedel- 
meket is meg akarták nyirbálni. Zsigmond halálával (1437) azonban a zsinati 
mozgalom elvesztette legfőbb világi támaszát. A pápa Ferrarában ellenzsinatot hí- 
vott össze, amely a pápai főséggel ellenkező addigi határozatokat elítélte, 

A Ferrarai zsinat, amelyet 1439-ben Firenzébe helyeztek át, kimondta az 
uniót a keleti ortodox egyházzal, ám Bizánc bukása miatt ennek nem lett gya- 
korlati eredménye, A Bázelben tovább ülésező főpapok viszont - az egyházi 
értelmiség hatására — egyre radikálisabbak lettek. IV. Jenő pápát is felfüggesz- 
tették tisztségéből, és leszögezték, hogy a pápának nincs joga feloszlatni a zsi- 
natot. Még egy utolsó ellenpápát választottak, de a zsinati mozgalom immár 
erejét vesztette, és 1449-ben feloszlott. IV. Jenő pápa mégis kompromisszumok- 
ra kényszerült az egyes országok uralkodóival, elsősorban a francia királlyal. 
A pápaság és a zsinati mozgalom harcainak igazi győztese a modern állam lett, 
amely megerősítette az egyház feletti hatalmát, de nem sikerült keresztülvinni a 
hőn óhajtott reformot sem a főben, sem a tagokban. A 15. század közepén a 
zsinati mozgalom elgyengült, s újból a pápai főhatalom kerekedett felül a zsi- 
nattal szemben. A reform végrehajtása így a 16. század nagy vallási mozgalmai- 
ra: a protestáns és a katolikus reformra maradt. 


3. A devotio moderna 


A konstanzi zsinatnak az eretnekség problémájával is foglalkoznia kellett. A nyu- 
gati egyházszakadás idején a huszitizmus vált a legjelentősebb eretnekmozgalom- 
má, amely Csehországban németellenes nemzeti színezetet is öltött. A mozgalom 
John Wyecliff (1320-84) oxfordi egyetemi tanár tanaihoz kapcsolódott, aki azt 
hirdette, hogy a királyi hatalom független a pápától, és a királynak joga van az 
egyházi vagyon felett rendelkezni. Az őskeresztény egyház egyszerűségét és de- 

mokratizmusát tartotta követendőnek, s hogy ezt széles körben megismerhessék, 
lefordította a Bibliát nemzeti nyelvre. A Szentírást tartotta a hit egyedüli forrásá- 
nak, s amit abban nem talált meg, azt beszüremkedett visszaélésnek minősítette. 
Az egyházat a predesztináltak láthatatlan közösségének tartotta, s tagadta az egy- 
házi 
követői, a lollardok súlyos üldözéseket szenvedtek. 

Jan Husz (1369-1415) prágai magiszter Wycliff nézeteit fejlesztette tovább, de 
németellenes és mélyebb szociális színezetet adott tanainak. Az egyházi visszaélé- 
sek ellen prédikált, elvetette az ál-kereszteshadjáratok fejében nyújtott bűnbocsá- 
natot, tiszta életű és szegény papságot kívánt, el akarta törölni az egyházi hierar- 
chiát, követelte a két szín alatti áldozást (kenyérrel é és borral) és a Biblia eljutta- 
tását mindenkihez, ezért le is fordította azt cseh nyelvre. Élete vége felé egyre éle- 
sedett szociális bírálata i is. Midőn a kibontakozó cseh nyelvi-nemzeti mozgalom 
nyomására a német diákok elhagyták a prágai egyetemet, Husz lett a cseh okta- 
tási nyelvűvé vált intézmény rektora. A pápa Huszt is eretneknek bélyegezte és 
zsinat elé idézte. Menlevelet kapott biztonsága szavatolására, de amikor nem 
vonta vissza tanait, mégis elfogták és megégették (1415), arra hivatkozva, hogy a 
menlevél csak az odajövetelkor ígért sértetlenséget, a távozáskor már nem. 

Halála után Husz nemzeti hőssé vált. Barátja, Prágai Jeromos terjesztette to- 
vább eszméit, amelyek igen jó talajra leltek a kb. 35 000 lakosú Prágában is, aho- 
vá özönlöttek a vidék szegényei. A huszita háborúk idején (1419-34) két irány- 
zat alakult ki: a nemesek a mérsékelt , kelyhes?" mozgalmat követték, míg a , tá- 
boriták" nagyrészt szegény, talajtalan emberekből verbuválódtak. Tábor hegyén 
lázasan építették városukat, abban a meggyőződésben, hogy Krisztus a közeljö- 
vőben ismét eljön szent városukba, az Új Jeruzsálembe. Itt megszűnt a különbség 
pap és laikus között, elvetették az egyházat mint intézményt, a szentségeket, a 
szentekhez segítségért való imádkozást, a hitet a tisztítótűzben, a zarándoklást. 
Eltörölték maguk között a magántulajdont, a dézsmát és a földesúri szolgáltatá- 
sokat. A közeli jövőben várták a boldog Ezeréves Birodalom eljövetelét, amikor 
mindenki egyenlő és testvér lesz, s az emberi szenvedések megszűnnek. A baseli 
zsinat küldöttei végül is 1433-ban megegyeztek a kelyhesekkel (prágai kompak- 
tátumok). A táboritákat pedig a kelyhesek és a katolikus nemesség összefogva 
verte le Lipany mellett 1434-ben. 

A középkor végének sok tekintetben külsőségessé váló vallásosságával szemben 
szép számmal jelentkeztek olyan törekvések, amelyek a hit titkaiban való bensősé- 
ges elmélyedésre é és a mindennapi élet megszentelésére helyezték a hangsúlyt. Egyik 
ilyen kezdeményezés volt a németalföldi Közös Élet Testvéreinek Társasága? , ame- 
lyet Gerhard Groote (t 1384) alapított. Ők kolostorszerű közösségekben "éltek; 
önként vállalt szegénység, tisztaság és imádság közepette, de az elmélkedést és a 
tisztes életet, valamint a tevékeny felebaráti szeretet gyakorlását a vallási ceremó- 
niáknál sokkal fontosabbnak tekintették. Ezt az elmélyült, spirituális vallási irány- 
zatot nevezték devotio modernának, A devotio moderna szellemét leginkább a 


hierarchia isteni eredetét. Wycliff ugyan megmenekült az inkvizíciótól, de 

Krisztus követése című könyv tükrözi, amelyet általában Thomas Kempisnek 
(t 1471) tulajdonítanak. A következő századokban a Biblia mellett ez lett a kato- 
likusok legnépszerűbb olvasmánya. Ennek az eszmevilágnak a képviselője volt 
Rotterdami Erasmus is, a keresztény humanizmus kimagasló alakja. 


VI. A KÖZÉPKORI EURÓPA PERIFÉRIÁJA 
1. Skandinávia: a kalmari unió 


1319 és 1380 között Norvégia - megszakításokkal - perszonálunióban állt 
Svédországgal, majd 1380-tól több mint négy évszázadon át (1814-ig) Dániával. 
1387-ben a dán uralkodócsaládból származó Margit lett Dánia és Norvégia ural- 
kodója, majd 1389-től Svédországé is. 1389-ben Norvégiában Margit ösztönzé- 
sére rokonát, a mindössze 4 éves Pomerániai Eriket kiáltották ki királynak, s 
Margit keresztülvitte, hogy Erik 1396-ban Dánia és Svédország trónját is meg- 
kapja. Margit tovább akart menni a puszta dinasztikus uniónál, és a koronákat 
véglegesen egymáshoz kívánta kapcsolni. Ezért 1397-ben Kalmarban gyűlést hí- 
vott össze, ahol Eriket a három ország királyává koronázták. Ezután egy uniós 
tervezet készült, amelyet azonban nem ratifikáltak az egyes országok, így a kal- 
mari unió valójában csak egy dinasztikus egyezmény. Igazi eredménye a skandi- 
náv országok közötti béke volt. Erik pecsétje a három királyság címerének, vala- 
mint a pomerániai és a családi címernek az ötvözete, melyben a svéd címer 3 ko- 
ronája valószínűleg egyúttal a három királyságot is jelképezte. 

A kalmari unió Dánia vezetésével valósult meg: a dán vezető szerepet nemcsak 
az mutatta, hogy a király itt székelt, hanem az is, hogy Margit birtokokat ado- 
mányozott dánoknak a másik két királyságban, míg fordítva ez nem történt meg. 
A kalmari unió dán uralmat jelentett Norvégiában, Svédországban azonban sok- 
szor csak névleges volt a dán király hatalma. 1448-ban az unió gyakorlatilag 
megszűnt, mivel Svédországban az egyes főúri frakciók harca gyakori uralkodó- 
váltásokhoz vezetett, és Svédország tulajdonképpen teljesen önállósult. Dánia és 
Norvégia 1450-ben Bergenben újabb uniós szerződést kötött, közös uralkodóvá- 
lasztással, de biztosítva Norvégia teljes önállóságát. 1520-ban ugyan a dán király, 
HI. Keresztély (1513—23) erőszakkal helyreállította az uniót, és svéd királlyá is ko- 
ronázták, azonban 1521-ben felkelés tört ki a dán uralom ellen Gustav Vasa ve- 
zetésével, akit 1523-ban királlyá választott a rendi gyűlés. Ezzel a kalmari unió 
végleg megszünt működni, noha Dánia és Norvégia egészen 1814-ig perszonál- 
uniót alkottak. 

A kalmari unió idején alakultak ki a szandináv országokban a rendi gyűlések: 
Dániában (Rigsdag) 1468, Svédországban (Riksdag) pedig 1471 jelentette a 
négykamarás rendi gyűlés kezdeteit, ahol a klérus, a nemesség, a városok és a 

szabad parasztság képviselői voltak jelen. (Dániában a szabad parasztság képvi- 
selői a 16. század végétől eltünedeztek, mivel többségük földesúri függésbe ke- 
rült.) A rendi gyűléseket éppen a kalmari unió felbomlása által teremtett politi- 
kai zavarok erősítették meg: segítségükkel jutott trónra Svédországban a Vasa- 
dinasztia, Dániában I. Frigyes. Európa egyik legerősebb és legtovább élő réndi 
gyűlése a svéd volt: 1865-ig fennmaradt, bár jogköre és összetétele még a 16. 
század közepén sem szilárdult meg. 


2. A spanyol reconguista 


A Hispániát 711 után fokozatosan megszálló araboknak nem sikerült uralmuk 
alá vetniük az Ibér-félsziget egészét. A keresztények az északi hegyek között 
hatásosan védekeztek, s a 8. század első felében Asturia, Cantabria és Galícia 
tartományok területén létrejött az Asztúriai Királyság. Asztúria királyai a 9. 
században déli irányban egészen a Duero folyóig terjesztették ki uralmukat. 
Székhelyükké előbb Oviedót, majd León városát tették, s ettől kezdve az ország 
neve is León. A kis ország északkeleti részét Burgos körül Kasztíliának kezdték 
nevezni, mert ezen a területen sok vár (castellum) épült a mórok féken tartásá- 
ra. Burgos grófjai lassanként egyre inkább önállósították magukat, s 1035-ben 
I. Ferdinánd (1034-65) a királyi címet is felvette. 1037-ben Ferdinánd uralma 
alatt egyesült a Kasztíliai és a Leóni Királyság. Az egyesült királyságokban 
- amelyek időnként újra szétváltak — a súlypont egyre inkább áthelyeződött 
Kasztíliára. A Pireneusoktól délre fekvő területeken, Katalóniában a Karoling- 
birodalom őrgrófsága (később Barcelonai grófság) szerveződött. A baszkok 
akta Nyugati-Pireneusokban, Pamplona körül még a 8. század végén egy gróf- 
ság létesült, amelyből a 10. században kifejlődött a Navarrai Királyság. Barce- 
ona és Navarra között, a Középső-Pireneusokban jött létre az Aragóniai gróf- 
ság. A 11. század elején III. (Nagy) Sancho (1000-35) navarrai király Aragó- 
niát és Kasztíliát is uralma alá vonta, majd három királyságát szétosztotta fiai 
között. Így mind a navarrai, mind a kasztíliai, mind az aragóniai uralkodóház 
Sancho leszármazottja volt. 

A mór Andalúzia (al-Andalusz), amely 929 óta Bagdadtól teljesen független ka- 
ifátus volt, Córdoba székhellyel, a 11. században szétaprózódott kis helyi álla- 
mocskákra (ezeket nevezték taifának). Körülbelül 30 ilyen kis tartományúri ha- 
alom alakult ki. Ezt a helyzetet kihasználva a keresztény uralkodók nekiláttak a 
mór uralom alatt álló területek visszahódításának (reconguista). Hiába avatkoz- 
ak közbe két ízben is az észak-afrikai berberek — előbb az almoravidák, majd az 
almohádok -, a reconguistát csak lassítani tudták, feltartóztatni, megállítani 
nem. A reconguistában Kasztília játszott vezető szerepet, amelynek királya, 
VI. Alfonz (1072-1109) egészen a Tajo folyóig nyomult előre, és 1085-ben elfog- 
alta Toledót, amelyet nyomban meg is tett országa fővárosává. Ezután az almo- 

ravidák átmenetileg megállították a keresztény előrenyomulást. Velük szemben a 
legendás Cid (arab El Cid - úr), azaz Rodrigo Diaz de Vivar kasztíliai nemes har- 
colt sikeresen, aki átmenetileg Valenciát is elfoglalta. A 12. században elsősorban 
Aragónia ért el sikereket a keleti partvidéken: 1118-ban elfoglalta Zaragozát, és 
megvetette a lábát az Ebro folyótól délre, majd Katalóniával egyesülve felszaba- 
dították Tortosát és Leridát. 

A félsziget nyugati partvidékén a Portugál grófság fokozatosan önállósult, s a 
bragái érsekség alapításával 1104-ben egyházszervezetileg is önállóvá vált. 
A mórok ellen vívott egyik győztes csatája után I. Alfonzot királlyá kiáltották ki. 
Portugália akkor vált nemzetközi jogilag is önálló királysággá, midőn III. Sándor 
pápa 1179-ben ezt elismerte. Fővárosa eleinte Coimbrában volt, majd 1147-ben 
a portugálok elfoglalták Lisszabont, s ez lett a királyság székhelye. 

A 12. század második felében az almohádok ismét lefékezték a keresztény 
előrenyomulást, s 1195-ben Alarcosnál súlyos vereséget mértek Kasztília kirá- 
lyára. A félsziget addig egymással állandóan viszálykodó keresztény uralkodói 
végre összefogva 1212-ben Las Navas de Tolosánál döntő győzelmet arattak az 
almohádok felett. Ezzel újra lendületet vett a reconguista. A portugálok II. San- 
cho (1223-48) és IN. Alfonz (1248-79) vezetésével eljutottak egészen a déli ten- 
gerpartig. III. (Szent) Ferdinánd, León és Kasztília királya az 1230-40-es évek- 
ben sorra vette be a jelentős mór városokat: Córdobát, Murciát, Sevillát, Kasz- 
tília és Portugália határa a Guadiana folyó lett. A keleti parton az aragóniai 
I. Jakab nyomult előre, s elfoglalta Valenciát (1238), majd a Baleár-szigeteket. 
1250 után már csak Granada maradt a déli parton mór uralom alatt. A recon- 
guista egyelőre befejeződött, az utolsó felvonásra, Granada elfoglalására több 
mint két évszázadot kellett még várni. 


3. A spanyol királyságok a reconguista után 


Az Ibér-félszigeten a visszahódítás után sajátos politikai, népességi és társadalmi 
viszonyokkal találkozunk. Az első szembetűnő vonás a különböző etnikumok, il- 
letve vallási színezetű kultúrák együttélése, keveredése. A mohamedán lakosság 
zöme ottmaradt a visszahódított városokban, s a keresztények eleinte türelemmel 
kezelték őket. A mór uralom örökségeként több százezer zsidó is élt spanyol föl- 
dön, amelyen négy keresztény királyság osztozott. A. politikai egységesítést meg- 
nehezítette, hogy az Ibér-félsziget földrajzilag nem egységes, hanem két teljesen 
különböző jellegű területre tagolódik: Kasztília elszigetelt, terméketlen fennsíkjá- 
ra, valamint a gazdag, termékeny peremvidékekre, amelyek azonban hátat fordí- 
tanak a kasztíliai fennsíknak, azzal nem alkotnak szerves egységet. 

A visszahódítás során elért sikerei révén, de területe és lakosságszáma alapján 
is Kasztília lett a félsziget vezető hatalma. 1300 körül:a félsziget 5,6 millió la- 
kosának háromnegyede, mintegy 4,5 millió fő Kasztíliában élt. Gazdasági és 


382 .- A KÖZÉPKORI EURÓPA PERIFÉRIÁJA 


ársadalmi fejlettség tekintetében azonban Aragónia lényegesen felülmúlta, hi- 
szen hozzá tartoztak a virágzó földközi-tengeri kikötők s az Ibér-félsziget leg- 
ejlettebb része, Katalónia is, ahol jelentős textilipar virágzott. Barcelona az itá- 
jai kikötővárosokkal versengő kereskedelmi központtá vált, egészen a Levan- 
éig terjedő kapcsolatokkal rendelkezett. A 15. században azonban Barcelona 


Aragónia figyelmét a 13. század vége óta egyre inkább lekötötte Itália, mert 
III. Péter 1282-ben Anjou Károlytól megszerezte Szicíliát. Északon a kis Navar- 
rai Királyság a 13. század végén a champagne-i grófok birtokába került, s tel- 
jesen Franciaország felé fordult. 

Kasztília, a terméketlen fennsík országa a nagy pestisjárvány után még kopá- 
rabbá vált. Az elnéptelenedett vidékeket birkatenyésztésre használták, annál is 
inkább, mert egyre nőtt a kereslet a nyersgyapjú iránt. A visszafoglalt területe- 
ken egyes főnemesi családok (grandok), lovagrendek és kolostorok hatalmas 
birtokokat kaptak. A harcok elcsendesülésével kialakultak a későbbi magyaror- 
szági hitbizományokhoz hasonló birtokkomplexumok, a seforiók vagy mayo- 
razgok - a majorátusok -, amelyeket a család elsőszülöttje kormányzott, s 
elidegeníthetetlenek és feloszthatatlanok voltak. Ezeken a birtokokon nem állt 
rendelkezésre megfelelő létszámú munkaerő, mivel délre már nem jutott elegen- 
dő telepes, ezért a földművelés rovására a juhtenyésztés került előtérbe. A késő 
középkorra a gyapjú vált az egyik legfontosabb kiviteli cikké. A gyapjút feldol- 
gozatlanul exportálták, nem alakult ki számottevő textilipar a jó minőségű ha- 
zai nyersanyagra alapozva. 

Roberto Lopez úgy véli, s teljesen egyetért vele Fernand Braudel is, , hogy a 
pásztorkodás döntőbb hatást gyakorolt az Ibériai-félsziget gazdaságára, mint az 
olajbogyó, a szőlő, a réz vagy akár Peru minden kincse". A 14. századtól elter- 
jedt a spanyol é és az Észak-Afrikából behozott juhok kereszteződéséből szárma- 
zó merino. A finom gyapjút adó juh minden évben vándorolt: a nyarat a hegyek- 
ben töltötte, a telet pedig a királyság déli vidékén, La Mancha, Estremadura és 
Andalúzia meleg legelőin. A merinók, melyeket a spanyolok , vándorló juhok- 
nak? neveztek, Kasztíliában sokszor 800 kilométeres távolságot is megtettek. 
A pásztorkodásnak ezt a módját nevezzük , transzhumálásnak", azaz legelővál- 
tásnak, mert a nyári és a téli legelőket felváltva használják. Braudel hangsúlyoz- 
za, hogy , nem nomadizálásról van szó, mert a jubokat bivatásos juhászok, és 
csak ők kísérik, a rabadánok, a számadók és segítőik; kezükben ott a parittya és 
a pásztorbot, magukkal viszik öszvéreiket és nébány lovat, főzőedényeiket és 
kutyáikat". A finom gyapjút adó juhokat a magas északi vidékekről a déli sík- 
ságokra hajtották. A nyájak és tulajdonosaik — gazdagok és szegényebbek — észa- 
kiak voltak, elsősorban a négy nagy juhtenyésztő , városhoz", Leónhoz, Sego- 
viához, Soriához és Cuencához tartoztak, Az egész rendszer az északon található 
nyári legelők befogadóképességétől függött, mert délen a lakatlan területek kor- 
látlan növekedést tettek lehetővé. 


ereskedelme és általában az egész királyság gazdasága hanyatlásnak indult. 


A SPANYOL KIRÁLYSÁGOK A RECONOUISTA UTÁN : 383 


A hatalmas, több tízezres juhnyájak vándorlása természetesen rengeteg konflik- 
tus forrása volt: egyfelől a parasztok és a pásztorok között, másfelől az egyes nyá- 
jak között. Ezek méreteit elképzelhetjük, ha szem előtt tartjuk, hogy az egész 
rendszerben sok millió juh tette meg évente kétszer a nyári és a téli legelő közöt- 
ti, sokszor több száz kilométeres távolságot. Ennek a hatalmas mozgásnak a sza- 
bályozására, a konfliktusok kezelésére nagyon jól szervezett, szigorúan kézben 
tartott intézményt kellett létrehozni. Ez volt a juhtenyésztők társasága, érdekszö- 
vetsége, a Mesta, amely első kiváltságait 1273-ban kapta, s később komoly gaz- 
dasági és politikai hatalomra tett szert. 

A kasztíliai gyapjúexport 14. századi nagy fellendüléséhez hozzájárult az is, 
hogy ekkor - a százéves háború miatt — lelassult az angol gyapjúkivitel, s az itá- 
liai városokban megszületett a posztóipar (addig főleg a flamand posztót finomí- 
tották és festették). Genovai kereskedők előre megvették a gyapjút, és a firen- 
zeiekkel együtt gyapjúmosókat tartottak fenn. A gyapjúbálákat Bilbaóban rakták 
hajóra és szállították Flandriába. Itália felé Málaga és Alicante kikötőjéből indul- 
tak a szállítmányok. S míg a gyapjú eljutott odáig, piuságr] között olyan sapró", 
mindennapi gondokati is meg kellett oldani, hogy a sok millió juh számára nélkü 
lözhetetlen sót a legelőkre szállítsák. Érthető tehát — írja Braudel -, , hogy a Jege- 
lőváltó pásztorkodás erősen intézményesített, mentességei, szabályozásai és ki- 
váltságai vannak, és némileg a társadalmon kívül áll". Ez teszi érthetővé azt a 
fontos szerepet is, amelyet a Mesta a késő középkori és a kora újkori spanyol tör- 
ténelemben játszott. 

A mórokkal vívott sok évszázados állandó harc, a félsziget fokozatos visszahó- 
dítása sajátos társadalmi és politikai viszonyokat fejlesztett ki Ibéria kisállamai- 
ban. A főnemesség itt hatalmasabb, a kisnemesség pedig népesebb volt, mint bár- 
hol Európában. Az állandó háborús állapot az erős és jelentős kiváltságokkal ren- 
delkező arisztokrácia mellé egy nagy létszámú, öntudatos lovagi-kisnemesi réte- 
get hívott életre (infanzon, caballero, bidalgo), mely állandó utánpótlást kapott a 
Pireneusoktól északra eső területek örökségben nem részesülő ifjú lovagjai sorá- 
ból. A kisnemesek, valamint a nagycsaládoknak a majorátus intézménye miatt 
föld nélkül maradt kisebb fiai természetes foglalkozásnak tekintették a katonás- 
kodást, s mivel viszonylag szegények voltak, minden kalandos vállalkozásra ké- 
szen álltak. A visszafoglalt területek benépesítésének igénye a parasztság és a vá- 
rosi népesség számára teremtett kedvező viszonyokat. A parasztság szabadabb 
volt, mint a Pireneusoktól északra. A falusi és városi települések, valamint a mór 
világban kialakult, keresztény uralom alá került etnikai csoportok (zsidók, mo- 
zarabok, mudejárok) sajátos jogokat, szabadságokat, önkormányzatot kaptak 
(fuero - a szabadságokat biztosító oklevél). Erős és szabad falusi és városi közös- 
ségek fejlődtek ki, a lakosok gyűléseivel (concejón), s létrejöttek a falvak és váro- 
sok, sőt az ő mintájukra a kisnemesek szövetségei, uniói, testvériségei (berman- 
dadok). Egyes területeken (például Katalónia, Valencia) itáliai típusú kereskedő- 
városokkal találkozunk. 

A királlyal a kormányzatban való együttműködésre jogosított rendi gyűlések 
(cortes) spanyol földön alakultak ki a legkorábban Európában - Leónban 
1188-ban, a többi államban a 13. század közepén -, s ezeken a bárók, főpapok, 
lovagok és városok mellett a kisebb helyek küldöttei, a népi közösségek képvi- 
selői is szóhoz jutottak. A rendek Aragóniában voltak a legerősebbek, ahol 
1247-ben alakult meg a cortes, amely a 14. században évente háromszor ülése- 
zett. Az ülések közötti időben egy állandó bizottság vigyázott a cortes határo- 
zatainak megtartására, ez egyben felsőfokú bíróság is volt. Katalóniában is 
létezett hasonló: a generalitat, amelynek hét tagját a cortes választotta (2 egy- 
házi, 2 nemesi, 3 városi képviselő). Látható, hogy az Aragóniai Királyság tulaj- 
donképpen egy föderáció volt, mert a hozzá tartozó Katalónia és Valencia is 
rendelkezett saját cortes-zel. 

Kasztíliában a cortes korántsem rendelkezett ilyen erős hatalommal. Eleinte 

minden várost meghívtak, de képviseletük fokozatosan csökkent, a 15. századra 
a cortes már csak 18 város küldötteit fogadta magába. A városok egyre növekvő 
része betagolódott a kialakuló latifundiumokba, majorátusokba. Az arisztokrácia 
növekvő hatalmával szemben a kisnemesek és a városok bermandadokba tömö- 
rültek, de adott esetben így tiltakoztak a királyok pénzpolitikája ellen is, vagy 
gazdasági érdekeiket így igyekeztek védelmezni és előmozdítani. A 15. században 
viszont a bortermelő vidékek városi és falusi közösségei alkottak bermandadot a 
bidalgók ellen, s valóságos belső háborúra került sor. 
Míg Aragóniában a rendiség érvényesíteni tudta erejét - a katalán generalitat 
például szabályszerű háborút viselt a király ellen a 15. század végén -, addig 
Kasztíliában egyre inkább érvényesültek a királyság központosító törekvései. Lét- 
rejött egy legfelső központi bíróság, az audiencia, a városok vezetését a király ál- 
tal kijelölt regidorokból álló tanács vette át, s a városok élére mindenütt királyi 
kormányzók (corregidor) kerültek. A király mellett tanácsok alakultak az egyes 
kormányzati szektorok ügyeinek intézésére (Titkos Tanács, az Igazságszolgálta- 
tás Tanácsa, a Lovagrendek Tanácsa, az Inkvizíció Tanácsa). A királyi hatalom 
fő támaszai az inkvizíció és a lovagrendek voltak. A lovagrendekben főleg a bi- 
dalgók tömörültek, s e rendek óriási birtokokkal rendelkeztek (a Calatrava rend 
pl. 350 falu és mintegy 200 ezer ember ura volt). 

Kasztíliában a 15. század közepén polgárháború dúlt, melyből Izabella 
(1474-1504) került ki győztesen, aki már 1469 óta II. Ferdinánd (1479-1516) 
aragóniai trónörökös felesége volt. A két uralkodó házassága még nem jelentette 
a két ország egyesülését, mindkettő megőrizte különállását, saját intézményeit. 
Sőt, a két ország egyike sem volt még igazán egységesnek tekinthető. A házasság 
azonban lehetőséget nyitott arra, hogy a királyságok meginduljanak az egy- 
ségesülés útján. Délen még állt az utolsó mór királyság, Granada, a Naszridák di- 
nasztiája alatt, A , katolikus királyok" — ahogy Izabellát és Ferdinándot nevez- 
ték - egy évtizedig tartó, súlyos harcokkal járó háborúban 1492-ben elfoglalták 
Granadát, s ezzel végleg megszűnt a mór uralom Hispánia földjén. Ugyanebben 

az évben indult el Cádiz kikötőjéből három hajóval Kolumbus Kristóf az óceánon 
Nyugat felé. Indiába akart eljutni, és rátalált Amerikára. 


4. Portugália 


Ferdinánd, aki Izabella halála után egymaga uralkodott mindkét királyságban, . 


1515-ben megszerezte Kasztília számára Navarrát is. A Ibér-félsziget túlnyomó 
része tehát egyetlen uralkodó kezében egyesült. Csak Portugália maradt önálló ki- 
rályság. 1256-ban ott is sor került a cortes összehívására. Dinis vagy Dénes király 
(1279-1325) 1288-ban Lisszabonban egyetemet alapított, amelyet később 
Coimbrába helyeztek át. (Kasztíliában is alapítottak három egyetemet a 13. szá- 
zadban: Palenciában, Salamancában és Sevillában. Ezeket a 14-15. században 
még 8 újabb alapítás követte.) Ekkoriban vált az ország hivatalos nyelvévé a por- 
tói dialektus, amelyből a portugál irodalmi nyelv kifejlődött. A portugál társada- 
lom földrajzilag három egymástól eltérő régióra tagolódott. Északon a hűbéri vi- 
szonyok váltak uralkodóvá. Középen a városok játszottak fontos szerepet, s a 
polgárság komoly politikai befolyáshoz is jutott, Délen a reconguista során a lo- 
vagrendek kaptak óriási birtokokat, amelyeken mohamedán rabszolgák és ke- 
resztény telepesek dolgoztak. 1383-ban I. Ferdinánddal (136783) kihalt a Bur- 
gundi-uralkodóház. A kibontakozó zűrzavarban az Avis lovagrend nagymestere 
szerezte meg a trónt, I. János (1385-1433) néven. Angol segítséggel legyőzte az 
ellene támadó kasztíliai sereget. A portugál királyok már a század eleje óta szö- 
vetségi viszonyban voltak Angliával, s ezt most azzal is megerősítették, hogy Já- 
nos angol hercegnőt vett feleségül. János alatt vette kezdetét a portugálok afrikai 
terjeszkedése, midőn 1415-ben elfoglalták a Gibraltári-szoros túlpartján Ceutát, 
amely az afrikai kereskedelem fontos központja volt. Az észak-afrikai terjeszke- 
dés 1471-ben Tanger és Arcila elfoglalásával folytatódott. Közben a portugálok 
az óceánra is kimerészkedtek: elfoglalták és kolonizálták az Azori-szigeteket, Ma- 
deirát, a Zöld-foki-szigeteket és a Kanári-szigeteket (ezt azonban később át kel- 
lett engedniük Kasztíliának). A portugál tengeri hajózás fejlesztésében és a felfe- 
dezések előkészítésében Tengerész Henrik (t 1460) királyfi szerzett nagy érdeme- 
ket. Sagresben tengerésziskolát létesített, és támogatta a nyugat-afrikai partvidék 
felé irányuló expedíciókat. Az afrikai arany lelőhelyeihez akartak eljutni, s az 
1460-as években megerősített kereskedelmi állomást létesítettek az Aranyparton. 
Az aranykereskedelem királyi monópolium volt, s az afrikai szállítmányok révén 
évente mintegy fél tonna arany jutott Portugáliába. Kezdetét vette a rabszolga-ke- 
reskedelem is. Délen, ahol a nagybirtokosok afrikai rabszolgákat dolgoztattak, 
hamarosan a lakosság 1096-a a feketék közül került ki. Az afrikai felfedezőuta- 
kat végül is 1497-ben koronázta átütő siker: Indiába nem Kolumbus, hanem Vas- 
co da Gama jutott el először az óceánon keresztül, igaz, ő nem nyugat felé pró- 
bálkozott, hanem Afrika megkerülésével, az Indiai-óceánon át. 

5. Új batalom a latin Európa keleti végein: Lengyelország 


A 10. század elején a későbbi Lengyelország területén nagytörzsek éltek, amelyek 
szállásterületei később az állam közigazgatási beosztásának alapjává váltak. A 
vislánok és a lengyanok Kis-Lengyelországban, a mazoviánok Mazóviában, a po- 
ánok Nagy-Lengyelországban, a goplánok Kujáviában, a slezánok Sziléziában, a 
pomoránok Pomerániában. E nagytörzsek közül a polánok területén képződött a 
engyel állam, Gniezno környékén. A lengyel államot és annak első uralkodódi- 
nasztiáját, a Piastot megalapító I. Mieszko fejedelmet (960-92) egy arab utazó a 
egnagyobb kiterjedésű szláv állam uralkodójának nevezte. Ez az állam a később 

agy-Lengyelországnak nevezett területen helyezkedett el, központja Gnieznó- 
ban volt. Mieszko hatalma valószínűleg kiterjedt a szomszédos területekre is. 
Mieszkót a szomszédos német források először 963-ban említik. 966-ban megke- 
resztelkedett, s feleségül vette a cseh Dubrava hercegnőt. 968-ban létesült az első 
engyel püspökség Poznanban, ez a magdeburgi érsekségnek volt alárendelve. A 
engyel államszervezés Mieszko fia, Vitéz (Chrobry) Boleszláv (992-1025) ural- 
kodása alatt vált teljessé. Az önálló lengyel egyházszervezet akkor jött létre, mi- 
dőn 1000-ben III. Ottó császár Gnieznóban érsekséget alapított, 3 alárendelt püs- 
pökséggel (Krakkó, Wroclaw, Kolobrzeg). Boleszlávot 1025-ben Gnieznóban ki- 
rállyá koronázták. 

Boleszláv utódai állandó harcban álltak a hegemóniájukat lengyel területekre 
kiterjeszteni törekvő német-római császárokkal, akiknek hűbéruraságát időnként 
kénytelenek voltak elismerni. II. (Merész) Boleszláv (1058-79) a németekkel 
szemben VII. Gergely pápát támogatta, s ezért a pápa legátusa királlyá koronáz- 
ta. De-hamarosan összeütközésbe került az egyházzal, és Magyarországra kellett 
menekülnie. A királyi hatalmat átmenetileg III. (Ferdeszájú) Boleszlávnak 
(1102-38) sikerült megerősítenie, aki végrendeletében felosztotta az országot fiai 
között. A Krakkóban székelő fejedelem uralma alatt maradt Kis-Lengyelország, 
Nagy-Lengyelország és Pomeránia, testvérei pedig Szilézia, Kujávia és Mazóvia, 
valamint Sandomierz urai voltak. Ez a felosztás azonban nem sokáig maradt ér- 
vényben. Kis- és Nagy-Lengyelország a következő két évszázadban nem tartozott 
egy fejedelem alá. A 12. század második felében a széttagolódás tovább folytató- 
dott, s a 13. század elején már 23 részfejedelemségből állt az ország. A főfejede- 
lem (dux maximus) Krakkóban tartotta székhelyét. Őt ekkor már Kis-Lengyelor- 
szág nemzetségei választották a Piast-dinasztia tagjai közül. A fejedelmi hatalmat 
Igazságos Kázmér (1177-94) kezdte megszílárdítani, aki kelet felé próbált terjesz- 
kedni, de Halicsban a szintén arrafelé hódító magyar királlyal, IMI. Bélával talál- 
ta magát szemben. A 13. század elején II. Andrással folytatódott a viszály. A fe- 
jedelem mellett ekkor jelenik meg a castellanus vagy wojewoda nevű főtisztvise- 
ló. Nagy-Lengyelországban és Sziléziában ebben az időben erősen érvényesült a 
német és a cseh befolyás. Mazóvia pedig a pogány poroszok állandó betöréseitől 
szenvedett. Ezért Konrád fejedelem 1226-ban a Német Lovagrendet hívta be és 

telepítette le országa határvidékén. A tatárjárás Lengyelország déli területeit is vé- 
gigpusztította. 1241-ben a tatárok Halicson és Kis-Lengyelországon keresztül Szi- 
léziába nyomultak, és a legnicai (legnietzi) csatában megsemmisítő vereséget mér- 
tek Henryk fejedelem seregére. 1239-ben házassági kapcsolat jött létre a lengyel 
és a magyar uralkodóház között: V. (Szemérmes) Boleszláv Kunigundát, IV. Béla 
leányát vette feleségül. Ebben az időben tettek szert egyre nagyobb gazdasági je- 
lentőségre a Krakkó melletti sóbányák (Bochnia, Wieliczka). A 12-13. században 
jelentős számban települtek be német polgárok a meglévő vagy újonnan alapított 
városokba, amelyek a magdeburgi jogot kapták meg. 

Lengyelország akkor kezdett komolyabb szerepet játszani az európai politiká- 
ban, mikor Wladyslaw Lokietek (ft 1335), aki Sandomierz fejedelme volt, végre- 
hajtotta a lengyel fejedelemségek egyesítését. 1305-ben megszerezte Krakkót, 
1315-ben Nagy-Lengyelországot. Wladyslawot 1320-ban a pápa engedélyével 
Krakkóban királlyá koronázták. Ugyancsak a pápa közvetítésével jött létre a há- 
zassági kapcsolat Magyarországgal: az újdonsült lengyel király leányát, Erzsébe- 
tet Károly Róbert magyar király vette feleségül. Az egyesítést elősegítette a gaz- 
dasági fellendülés, amelyen az ország keresztülment. A magyar szövetség fontos 
volt, mert a Lengyel Királyságra a Luxemburgok is igényt tartottak. Az ellentéte- 
ket 1335-ben a visegrádi királytalálkozón simították el. Károly Róbert, Luxem- 
burgi János cseh király és Nagy Kázmér (1333-70) lengyel király találkozóján a 
cseh király jelentős összeg fejében lemondott a lengyel trónigényről, a Német Lo- 
vagrend pedig visszaadta az elfoglalt kujaviai területeket. Kétségtelen, hogy Len- 
gyelországnak jelentős területi engedményeket kellett tennie a békéért. Közös gaz- 
dasági intézkedéseket is hoztak Bécs árumegállító joga ellen. 1339-ben újabb ta- 
lálkozóra került sor Visegrádon, ahol a Luxemburgokat Károly képviselte. Itt ke- 
rült először szóba Lajos magyar trónörökös igénye a lengyel királyságra, Kázmér 
gyermektelen halála esetén. Mivel Kázmérnak ismételt házasságaiból sem szüle- 
tett fia, 1355-ben létrejött a megállapodás Lajos trónöröklésére vonatkozóan, 

Nagy Kázmér előbb a Német Lovagrenddel, majd a litvánokkal állt harcban, ez 
utóbbiakkal Halics birtokáért. 1366-ban sikerült is megszereznie Halicsot. A si- 
kert a jól szervezett hadseregnek köszönhette: 20 ezer páncélos lovast tudott fel- 
vonultatni. Nemzetközi tekintélyét jelezte az 1364. évi krakkói fejedelmi találko- 
zó, amelyen IV. Károly császár és Lajos magyar király is részt vett féltucatnyi más 
uralkodóval együtt. Kázmér alapította a krakkói egyetemet 1368-ban. Halálakor 
Lengyelország területe mintegy 230 000 km-re rúgott, a lakosság száma pedig 
2,3-3 millió volt, azaz egy négyzetkilométerre 8 lakos jutott (1000 körül kb. 
1 millió volt az ország lakossága, az akkori területen 4 fő/ km? népsűrűséggel). 
Az egyesítést szolgálta a különböző területek jogának kodifikációja. 

1370-ben Kázmér halálával kihalt a Piast-uralkodóház, s a lengyel trónt Lajos 
magyar király örökölte. Nagy Lajos lengyel királysága nem volt népszerű: nem 
sokat tartózkodott az országban, s nem is védelmezte sikeresen a lengyel terüle- 
teket. A lengyel nemességgel kötött kompromisszum eredménye volt az 1374. évi 

kassai privilégium, amelyben Lajos csökkentette az adót, kötelezte magát arra, 
hogy csak lengyel tisztségviselőket nevez ki. Lajosnak sem volt fiúutóda, ezért leá- 
nyát, Máriát jelölte a lengyel trónra. Mária azonban a magyar koronát örökölte, 
így a lengyel korona húgáé, Hedvigé (Jadwiga) lett. A lengyel nemesség szabta 
meg, hogy ki legyen Hedvig férje. A választás a litván fejedelemre, Jagellóra esett, 
aki 1385-ben vállalta, hogy megkeresztelkedik. 1386-ban Lublinbán Jagellót ki- 
rállyá választották, megkeresztelték és megkoronázták; a keresztségben a Wla- 
dyslaw (Ulászló) nevet kapta. Jagello 1434-ig uralkodott. A lengyel-litván unió 
révén a két ország komoly tényezővé vált az európai politikában. A két országot 
perszonálunió fűzte össze, egyéb kapcsolat nem volt köztük. A térítést Litvániá- 
ban a Jagello által alapított vilniusi püspökség végezte. Jagello Lengyelországban 
társuralkodó volt felesége mellett, de annak halála után, 1399-ben teljes jogú ki- 
rály lett. 1410-ben a grünwaldi csatában legyőzte a német lovagokat. 1457-ben a 
lovagok székhelyét, Marienburgot is sikerült elfoglalnia, s a háborút követő má- 
sodik toruni békében a lengyelek megszerezték Nyugat-Poroszországot és 
Gdansk kikötőjét — ezzel kijutottak a Balti-tengerre. A belpolitikában a közne- 
messég politikai súlya a 15. században megnövekedett, megszerezték az ellenőr- 
zést a tartományi igazságszolgáltatás és a pénzügyek felett, kialakult a két házból 
álló rendi országgyűlés, a szejm, valamint a tartománygyűlések (sejmik). A köz- 
ponti kormányzatot a királyi tanács (senatus) irányította, A 15. század végére 
Lengyelország rendi monarchiává alakult. 


6. Bizánc és a Balkán 


Bizánc a 11. század közepén érte el legnagyobb kiterjedését az arab hódítás óta. 
A belpolitikai válság, a gyakori trónváltozások azonban jelezték, hogy ez a hatal- 
mi pozíció nem lesz sokáig fenntartható. Annál is inkább, mert a 7. században 
kialakított rendszer, amelyen Bizánc katonai ereje alapult, a 11. század folyamán 
összeomlott, illetve átalakult a nyugat-európaihoz hasonló feudális rendszerré. A 
nagybirtokosok, akiket addig féken tartottak a központi kormányzat parasztvé- 
dő törvényei, sorra felvásárolták vagy egyéb úton megszerezték a paraszti földe- 
ket, patronátust szereztek a faluközösségek felett. A nagybirtokosok (dünatosz) 
birtokaikra parasztokat (paroikosz) telepítettek, akik a föld használatáért ter- 
mény- és pénzjáradékot fizettek és robotoltak, egyébként azonban személyileg 
szabadok voltak, szabadon költözhettek. A 11. század második felében a nagy- 
birtokok immunitast szereztek, azaz maguk szedhették be az adókat, és bírásko- 
dási jogot is kaptak. A szabad paraszti faluközösségek tagjainak megtiltották a 
közösségből való kilépést, ezzel egyfajta állami jobbágyokká lettek. A hagyomá- 
nyos kisparaszti sztratiótaelem eltűnt, mert a sztratióta birtokminimumot három- 


szorosára emelték. Erre azért volt szükség, mert a korábbi gyalogos hadsereggel 


szemben a nehézfegyverzetű lovasságra helyeződött a súlypont, az ilyen felszere- 

léshez pedig nagyobb jövedelemre volt szükség. Eleinte 2-3 család állított ki egy 
felfegyverzett sztratiótát, majd a végleges megoldást a hűbériség bevezetése hoz- 
ta. Mint Nyugaton, itt is kialakult a hivatásos páncélos lovas katonaság. 

A 11. század közepén jelent meg a forrásokban a pronoia és a pronoiariosz szó. 
A pronoia hűbérbirtokot jelent, amelyet egy sztratióta élethossziglani használat- 
ra kapott katonai szolgálat fejében. Ez a sztratióta már nem azonos az első évez- 
red katona-parasztjával, aki maga művelte a földjét. Ez már hivatásos lovag, aki 
a hűbér jövedelméből él. Ugyanúgy, mint Nyugaton, a pronoia nemcsak földbir- 
tok lehet, hanem bármiféle jövedelemforrás, többnyire az államot illető különfé- 
le bevételek, szolgáltatások. Tehát Bizáncban is megjelent a feudalizmus — a 11. 
században, s nem előbb. A Nyugattal szemben lényeges különbség, hogy itt a 
rendszer felett van egy viszonylag erős államszervezet, amely kézben tartja 
például a bíráskodás felsőbb szintjeit, A paroikosz a földesúri bíróság ítéletével 
szemben fellebbezhet az állami bíróságokhoz. 

A 11-12. században a hivatali nemesség és a katonai nemesség küzdött a hata- 
lomért, s a császárok hol az egyik, hol a másik csoport képviselői közül kerültek 
ki. A 11. század legjelentősebb uralkodója, Konsztantinosz Monomachosz 
(1042-55) a magas rangú tisztviselők soraiból került a császári trónra, s közülük 
való X. Konsztantinosz Dukasz (1059-67) is. Az 1081-ben trónra kerülő Kom- 
nénosz-dinasztia viszont a kis-ázsiai katona-nemesség képviselője. 1071-ben be- 
következett a katasztrófa: a birodalom keleti határán feltűntek a szeldzsuk-törö- 
kök, s Manzikertnél megsemmisítették a bizánci hadsereget. Ezután a szeldzsu- 
kok Kis-Ázsia nagy részét elfoglalták, s már a fővárost fenyegették. A Balkánon 
a lázadó bolgárokkal szövetkező besenyők mértek csapást a bizánci seregekre, 
Dél-Itáliában pedíg Guiscard Róbert normannjai foglalták el a bizánci birtoko- 
kat. Ebben a helyzetben I. Alexiosz Komnénosz (1081-1118) a Nyugathoz for- 
dult segítségért, és a pápa meg is hirdette a keresztes hadjáratot. Az egyesült ke- 
resztes és bizánci seregek legyőzték a szeldzsukokat, s ezáltal a kis-ázsiai birtokok 
nagy részét visszaszerezték. II. Komnénosz János (1118-43) a besenyőket győzte 
le, s helyreállította a birodalom határát a Dunánál, 

I. Komnénosz Mánuel (1143-80) nyugati típusú lovagcsászár, felesége német 
hercegnő volt. Megpróbálta Itáliát visszaszerezni, de nem ért el maradandó ered- 
ményeket. A balkánon legyőzte a szerbeket, a szeldzsukokkal szemben azonban 
1176-ban vereséget szenvedett Müriokaphalonnál, s ezzel Kis-Ázsia nagy része 
végleg elveszett a birodalom számára. A velenceiek kereskedelmi kiváltságokat 
kaptak, szinte területen kívüli jogokat élveztek, s teljesen kezükbe kerítették Bi- 
zánc kereskedelmét és gazdasági életét. Ez Mánuel halála után, 1182-ben nagy la- 
tinellenes felkeléshez vezetett Konstantinápolyban, ahol a latinokat legyilkolták. 
Mánuel után a birodalom gyorsan közelgett az összeomláshoz, s ezt az 1185-ben 
trónra kerülő Angelosz-dinasztia sem tudta feltartóztatni. 1204-ben a kereszte- 
sek elfoglalták és kifosztották Konstantinápolyt. Megalakították a Latin Császár- 
ságot, amely 1261-ig állt fenn. A császári trónt I. Balduin, Flandria grófja foglal- 

ta el, a keresztes lovagok hűbéres fejedelemségeket alakítottak, Velence pedig ma- 
gának foglalta le a stratégiai szempontból fontos szigeteket. 

A görög Laszkaridák Kis-Ázsiában létrehozták a Nikaiai Császárságot, ahol lé- 
nyegében a bizánci állam élt tovább. VIII. (Palailogosz) Mihály (1259-82) Ve- 
lencével szemben Genovával szövetkezett. 1261-ben visszafoglalta Konstantiná- 
polyt, s ezzel helyreállította a Keletrómai Császárságot. Ettől kezdve mindvégig 
az ő leszármazottai ültek a császári trónon. 1274-ben a lyoni egyetemes zsinaton 
a pápai primátus elismerésével elfogadta az uniót a latin egyházzal. A bizánciak 
többsége azonban az unió ellen volt, különösen a szerzetesek (zeloták). A pro- 
noia-birtokok örökölhetővé váltak, a központi hatalom meggyengült, gazdasági- 
lag pedig a maradék birodalom teljes függőségbe került az itáliai kereskedőváro- 
soktól, elsősorban Velencétől. 

Az oszmán törökök - akiknek az állama a kis-ázsiai Bursa (Brussza) körül ala- 
kult ki 1324 táján — a következő két évtizedben teljesen elfoglalták Bizánc kis-á- 
zsiai birtokait, s 1354-ben Gallipoli elfoglalásával megjelentek Európa földjén is. 
1370-ben Adrianopolisz elfoglalásával teljessé vált Konstantinápoly bekerítése a 
szárazföldön. A bizánci császár az oszmánok adófizető vazallusa lett. A császá- 
rok ismételten a Nyugathoz fordultak segítségért, még a vallási unióra is készek 
voltak, de a nyugati lovagsereg 1396-ban Nikápolynál teljes vereséget szenvedett. 
1402-ben Timur Lenk Ankaránál legyőzte az oszmánokat, ami 50 év haladékot 
jelentett Bizáncnak. 1453. május 26-án azonban a törökök bevették a várost, s 
ezzel több mint ezerévi fennállás után megszűnt a , Rómaiak Császársága" Kele- 
ten is. Ez lett a sorsa a Balkánon azoknak a délszláv államoknak is, amelyek a 12. 
századtól kivívták önállóságukat Bizánctól. 

